Graham Priest 


Dincolo de limitele 
gandirii 
BIBLIOTECA DE FILOZOFIE 


PARALELA 45 N 


colectia biblioteca de filosofie 


seria filosofie analitică şi logică 


P 5> 7 cs Tp VV i 


~) 


Seria „Filosofie analitică şi Logica” este coordonată de Mircea Dumitru. 


Editor: Călin Vlasie 


Redactor: Dan Flonta 
Tehnoredactor: Cristina Rusu 
Coperta colecției: Andrei Mănescu 
Prepress: Viorel Mihart 


Ilustraţia copertei: Caspar David Friedrich — Călător deasupra mării de ceată, 1818 


Descrierea CIP a Bibliotecii Naționale a Românici 
PRIEST, GRAHAM 

Dincolo de limitele gândirii / Graham Priest ; trad. 
de Dumitru Gheorghiu. - Piteşti : Paralela 45, 2007 

ISBN (13) 978-973-47-0014-1 


I. Gheorghiu, Dumitru (trad.) 
165 


Graham Priest 

Beyond the Limits of Thought 

Copyright © Graham Priest 2002 

Beyond the Limits of Thought was originally published in English in 2002. This 
translation is published by arrangement with Oxford University Press. 

Beyond the Limits of Thought a fost publicată inițial in limba engleză în 2002. 
Această traducere este publicată cu acordul Oxford University Press. 


Copyright © Editura Paralela 45, 2007, pentru prezenta traducere 


Graham Priest 


DINCOLO DE LIMITELE 
GANDIRII 


Traducere din limba engleza de 
DUMITRU GHEORGHIU 


PARALELA 45 | |: 


Lună plină toamna. 
Peste tatami cade 


Umbra unui pin. 


KIKAKU (1661-1707) 


ZE FE fg FHI HEI] Z 


Karatedo seishin n geru 


Archytas, după cum spune Eudemos, pune chestiu- 
nea în felul următor: dacă m-aş afla la marginea 
lumii, adică la crugul stelelor fixe, mi-aş putea în- 
tinde mâna ori batul în afară sau nu? Ar fi absurd 
să cred că nu, dar dacă mi le întind, ce va fi exte- 
riorul, corp sau spațiu? — (între ele nu va fi vreo 
deosebire, după cum vom afla). Astfel, Archytas va 
înainta mereu în acelaşi fel spre capătul luat mereu 
în considerare şi va pune aceeaşi întrebare. Dacă 
mereu va exista altceva in care să se întindă batul, 
e limpede că va fi ceva infinit. 

" Traducere de Felicia Stef, in Filosofia greacă până la Platon, vol. II, Partea a 2-a, 
Bucureşti, Editura Ştiinţifică şi Enciclopedică, 1984, cu unele modificări. 

NOTA TRADUCATORULUI 


Referirile la „limba engleză“ din textul original au fost traduse 
prin „limba română“, cu câteva excepţii a căror justificare este evi- 
dentă în context. Am tradus sentence — entitate care aparține unui 
limbaj şi care este corectă şi completă din punctul de vedere al 
gramaticii acelui limbaj — prin „propoziţie“ şi proposition — care este 
aproximativ înțelesul sau gândul exprimat de o propoziție declara- 
tivă — prin „Propoziţie“. Notele traducătorului au fost indicate prin 
asteriscuri sau prin croşete, în cazul în care sunt inserate în notele 
de subsol ale autorului. 

Doresc să mulţumesc lui Graham Priest pentru amabilitatea şi 
răbdarea cu care a răspuns întrebărilor mele cu privire la traducerea 
unor pasaje mai dificile din carte. De asemenea, tin să mulțumesc 
prof. univ. dr. Mircea Dumitru, care a avut bunăvoința să citească 
întregul manuscris şi să formuleze observaţii care au condus la 
îmbunătăţirea traducerii. Răspunderea pentru orice eroare sau 
stângăcie de traducere îmi revine, evident, în mod exclusiv. 


PREFATA LA PRIMA EDITIE 


Aceasta carte isi are originea intr-o serie de seminarii despre 
limitele gândirii, susținute de mine şi de Uwe Petersen în 1988 la 
Universitatea Australiei de Vest. De un număr de ani, Uwe si cu 
mine argumentaseram meritele relative ale lui Kant si Hegel si 
amândoi constataserăm că există asemănări izbitoare intre anti- 
nomiile kantiene şi paradoxurile auto-referintei. Aceste teme erau 
valorificate în seminariile menţionate. Rezultatul discuţiilor s-a 
concretizat în articolul meu, „The Limit of Thought - and Beyond“ 
(Mind 100 (1991), 361-370). Cartea de fata este, în esenţă, o forma 
mult mai extinsă a acelui articol. 

În următorii câţiva ani mi-am dat seama că temele implicate au o 
însemnătate mult mai mare decât credeam iniţial şi că, realmente, 
acestea străbat întreaga istorie a filosofiei occidentale. În 1990 am 
beneficiat de un concediu de un an şi l-am dedicat cercetării acestor 
chestiuni şi proiectării acestei cărți. Sunt profund recunoscător 
Universităţii din Cambridge pentru că mi-a pus la dispoziție un 
cadru deosebit de prielnic şi stimulativ pentru această cercetare. Aş 
dori să mulţumesc Colegiului Claire Hall pentru că mi-a acordat o 
Visiting Fellowship pentru acel an şi aş dori să mulțumesc îndeosebi 
Secţiei de Filosofie, care nu numai că mi-a pus la dispoziție condiţii 
ideale de lucru (o sală in Moral Science Library, un loc de făcut ceai 
şi personal de birou care a fost intotdeauna prietenos şi îndatoritor 
mult dincolo de obligaţiile de serviciu), dar mi-a dat şi posibilitatea 
de a expune o parte din material într-o serie de conferinţe în 
semestrul de toamnă. Multe parti ale cărții au ajuns pe masa unor 
filosofi de la multe alte universităţi din Marea Britarue, Australia şi 
America de Nord, care nu se aşteptau la ceea ce avea să le descopere 
conţinutul acestora. 


22 Prefata la prima editie 


Orice filosof este indatorat colegilor pentru ajutor si critici. Scriind 
aceasta carte, ma aflu in mod special in aceasta situatie. Nu pretind 
ca-sunt un istoric al filosofiei şi în multe ocazii am fost recunoscător 
unor colegi care m-au ajutat să înțeleg materialul istoric şi nu m-au 
lăsat să greşesc. Sper că cei pe care i-am uitat mă vor ierta dacă îi 
mentionez doar pe cei pe care nu i-am uitat: James Allen, Myles 
Burnyeat, Stewart Candlish, Edward Craig, Jan Crosthwaite, Nick 
Denyer, Lawrence Goldstein, John Frow, Kevin Hart, Mark Lance, 
David Lewis, Uwe Petersen, Mark Sainsbury. Sunt de asemenea 
îndatorat colegilor mei din Departamentul de Filosofie al Universi- 
tăţii din Queensland, în special lui Roger Lamb şi Greg Restall, pen- 
tru multe discutii utile. Unuia dintre acesti colegi, André Gallois, fi 
datorez o multumire speciala. Am beneficiat in multe ocazii de capa- 
citatea sa remarcabila de a trece in felul sau printr-un hatis filosofic. 
Keith Hossack, Donald Baxter şi un cititor anonim mi-au pus la dis- 
poziţie comentarii detaliate asupra unor ciorne ale manuscrisului. 
Am beneficiat mult de pe urma acestor comentarii şi sunt foarte 
recunoscător pentru ele. Dacă am reuşit totuşi să greşesc, vina nu 
aparține nici unuia dintre cei menționați. 

Unele parti ale cărții sunt publicate in alte locuri. O parte a 
capitolului 4 apare în „Some Priorities of Berkeley“, B. J. Copeland 
(ed.), Logic and Reality: essays in pure and applied logic in memory 
of Arthur Prior, Oxford University Press, 1994. Părţi ale capitolelor 
9, 10 şi 11 apar în „The Structure of the Paradoxes of Self-Refe- 
rence“, Mind 103 (1994), 25-34. O parte a capitolului 14 apare în 
„Derrida and the Paradoxes of Self-Reference“, Australasian Journal 
of Philosophy 72 (1994), 103-111. Sunt recunoscător lui Jack Copeland, 
editorilor de la Mind si Australasian Journal of Philosophy, editurii 
Oxford University Press si Australasian Association of Philosophy 
pentru permisiunea de retipărire. 

În cele din urmă, dar în nici un caz în ultimul rând, doresc să 
mulțumesc tuturor celor de la Cambridge University Press care s-au 
implicat în apariţia cărţii. Am beneficiat adesea de priceperea lor 
prietenoasă şi profesionistă. 


PREFATA LA A DOUA EDITIE 


Prima ediție a cărţii Dincolo de limitele gândirii a fost publicată 
în 1995 si nu mai este disponibilă de câţiva ani. Sunt încântat să am 
prilejul de a publica o a doua ediţie. As dori să mulțumesc tuturor 
celor care şi-au exprimat regretul că prima ediţie a fost epuizată. Aş 
dori să mulțumesc în mod cu totul deosebit lui Peter Momtchiloff şi 
editurii Oxford University Press pentru acceptarea celei de-a doua 
ediții. 

Recitind cartea în prima ediție pentru a o pregăti pe cea de-a 
doua, am fost surprins (şi puţin îngrijorat!) să constat că nu găsesc 
aproape nimic din genul de lucruri pe care aş fi dorit să le retractez 
(deşi sunt unele locuri în care aş fi vrut să mă fi exprimat puţin 
altfel). Aceasta a permis reproducerea aproape intactă a primei ediții. 
Singurele modificări sunt greşelile de tipar şi câteva greşeli de fapt. 
Sunt recunoscător lui J. C. Beall şi lui James Chase pentru identifi- 
carea multora dintre greşelile de tipar. 

Cu toate acestea, ideile mele privind subiectul cărții nu au înce- 
tat să se dezvolte. Pentru a reflecta acest fapt, au fost adăugate 
acestei ediţii trei noi capitole. Primele două capitole explorează 
fenomenul limitelor la filosofi semnificativi care nu au fost conside- 
rati în prima ediţie, Heidegger şi Nagarjuna. Ambele capitole au fost 
publicate (sau cel puţin acceptate pentru publicare) ca articole în 
altă parte. Primul a apărut în R. Gaskin (ed.), Grammar in Early 
Twentieth Century Philosophy (London: Routledge, 2001). Cel de-al 
doilea, care a fost scris împreună cu Jay Garfield, va apărea curând 
în Philosophy East and West. Sunt recunoscător lui Jay, lui Richard 
Gaskin, editurii Routledge şi editorului revistei Philosophy East and 
West pentru permisiunea de republicare. Doresc să-: mulțumesc în 
mod deosebit lui Jay, nu numai pentru că m-a învăţat atât de multe 

despre filosofia indiană, ci şi pentru căldura si prietenia pe care mi 
le-a arătat de cei câţiva ani de când îl cunosc. Am modificat întru- 
câtva ambele articole pentru a face ca trimiterile să corespundă 
noului context, dar nu am modificat nimic altceva. Întrucât artico- 
lele au fost scrise ca piese de sine stătătoare, includerea lor aici 
implică unele repetiţii, dar nu multe. Şi uneori poate fi chiar util să 
spui acelaşi lucru altfel. 

Cel de-al treilea capitol suplimentar din această ediţie este com- 
plet nou şi conține unele idei care extind subiectul. Multe dintre 
aceste idei au fost prilejuite de recenzii, note critice şi discuţii. 
Există multe dintre acestea. Cele pe care le ştiu sunt: Bacon (1996), 
da Costa şi Bueno (1996), Dale (1996), Dumont şi Mau (1997), 
Grattan-Guinness (1998), Grim (1998), Kroon (2001), Marconi (1997), 
Mendelson (1997), Moore (1995), Restall (1996), Smith (2000), 
Tennant (1998), Weir (1999), Williamson (1996) şi Zalta (în curs de 
apariţie). Aş dori să mulțumesc tuturor acestor oameni pentru 
reflectiile şi grija pe care le-au pus în recenziile lor si pentru multele 
remarci binevoitoare pe care le-au făcut la adresa cărții mele. Cred 
că nu am reuşit să conving pe nici unul dintre ei în privința 
pretențiilor centrale ale acestei cărţi, dar nici eu nu sunt convins în 
privința multor critici formulate de ei. Aş fi obositor dacă aş comenta 
în detaliu fiecare recenzie, dar capitolul tratează unele dintre cele 
mai importante idei evidențiate de cei pe care i-am menţionat. 
Capitolul încorporează material din Priest (1998b) si (2000b). Sunt 
recunoscător editorului revistei Mind şi editurii Oxford University 
Press pentru permisiunea de a folosi din nou acest material. 

Există două lucruri pe care am dorit să le pun în prima ediţie, 
dar nu a fost posibil să le pun acolo. Primul este un frontispiciu. 
Sunt încântat că a fost posibil să îl includ în această ediţie. 

Cel de-al doilea lucru era un paragraf din Prefata, care a fost 
tăiat de Cambridge University Press şi care arată după cum 
urmează: 


Este normal şi corect ca autorii să mulțumească celor care i-au ajutat în ela- 
borarea unei lucrări. Nu se obisnuieste ca autorii să comenteze asupra 

obstacolelor pe care le-au intampinat; totusi, eu vreau sa fac aceasta. In 
opinia mea, in ultimii cinci ani, politica Guvernului Australiei de finanţare 
a universităţilor şi a cercetării universitare a fost aproape dezastruoasă, în 
special în ceea ce priveşte ştiinţele umaniste. Sarcinile didactice şi admi- 
nistrative s-au multiplicat cu un coeficient fără precedent. Din această 
cauză au avut de suferit nu numai studenții şi resursele financiare ale 
bibliotecilor, care au fost reduse până la un nivel cu totul necorespunzător, 
ci şi cei care nu au putut să „răscumpere“ timp în forma subvenţiilor de 
cercetare, trebuind să-şi comprime cercetările într-un timp din ce în ce mai 
redus. Cine plăteşte, porunceşte: cea mai mare parte a banilor pentru cerce- 
tare este îndreptată către oameni a căror activitate produce după cât se 
pare beneficii economice pe termen scurt sau altceva de pe agenda politică a 
Guvernului. (Fireşte, proiectele filosofice sunt rareori de acest gen.) Această 
politică este nu numai lipsită de prevedere — ţinând cont de faptul că cerce- 
tarea „productivă“ este în ultimă instanță dependentă de cercetarea mai 
abstractă -, ci şi oarbă la valorile umane fundamentale ale investigației 
intelectuale. Atâta vreme cât aceia dintre noi care sunt conştienţi de această 
situație menţin tăcerea, este greu de crezut că lucrurile se vor schimba. 


Aş fi vrut să pot spune că situaţia s-a schimbat în bine din 1995 
şi până acum. Din nefericire, lucrurile stau exact pe dos. Planurile 
meschine ale Guvernului actual au înrăutățit şi mai mult situaţia. 
Învăţământul şi cercetarea din ştiinţele umaniste şi ştiinţele pure 
din Australia suferă prejudicii capitale. Dacă politicile guvernamen- 
tale nu se schimbă curând, atunci răul făcut, în special filosofiei 
australiene, va fi aproape imposibil de reparat. 

Sper că, dacă Dincolo de limitele gândirii va ajunge vreodată la 
cea de-a treia ediţie, voi putea spune lucruri mai fericite despre 
aceste chestiuni. 


PREFATA LA EDITIA IN LIMBA ROMANA 


Limbajul nostru si conceptele noastre pot accede la toate aspec- 
tele realităţii, sau există aspecte ale realităţii care le rămân pentru 
totdeauna inaccesibile? Aceasta este intrebarea despre limitele gân- 
dirii şi este una dintre cele mai profunde şi stăruitoare întrebări ale 
filosofiei. Această întrebare conturează domeniul cercetărilor din 
această carte. 

Unii dintre cei mai remarcabili filosofi — din diferite perioade şi 
tradiţii filosofice — au argumentat că există limite care pot fi gândite 
şi descrise, precum şi că există un dincolo, un sector al realităţii 
situat permanent dincolo de accesul conceperii şi al descrierii. Şi 
totuşi proiectul însuşi pare paradoxal. A susține că există ceva ce 
este de nedescris este, cel puţin într-un anumit sens, a descrie acel 
ceva. Ba chiar mai rău: dacă se formulează temeiuri pentru a explica 
de ce există aşa ceva, atunci aceste temeiuri îşi au sursa în convin- 
gerea că acest tărâm al non-gânditului are anumite proprietăţi care 
îl fac să fie dincolo de limită. Ca să argumentezi în acest fel, trebuie 
să spui o mulţime de lucruri despre ceea ce nu poate fi descris. Aşa 
se face că marii filosofi care au discutat subiectul au întâlnit con- 
tradictia. 

Astfel, pentru a mentiona doar pe cativa dintre marii filosofi care 
au ajuns la aceasta aporia : 


e Conceptiile lui Aristotel despre natura substanţei şi a schim- 
bării l-au condus la concluzia că există o materie prima, o 
substanţă care nu are nici o forma; prin urmare, nu se poate 
spune ce este aceasta. Dar în cursul discuţiilor sale, Aristotel 
spune foarte multe despre natura acesteia. 

Neoplatonicienii, precum Plotin, ne spun că există Unul. Acesta 
este temeiul tuturor fiinţelor. Ca atare, nu este o ființă. Nu 
este un acesta sau un acela. Dacă ar fi, ar fi doar una dintre 
fiinţe. Dar atunci nu se poate spune nimic despre Unu. Pen- 
tru a face aceasta, ar trebui să se spună că este un acesta sau 
un acela. Şi totuşi, la urma urmei, Plotin ne spune multe des- 
pre Unu. Scenariul este reluat un mileniu şi jumătate mai 
târziu de Heidegger în privinţa Fiinţei. 


Idealismul transcendental al lui Kant l-a condus pe acesta la 
trasarea unei distincţii între fenomene şi noumene. Catego- 
riile intelectului pe care le avansează Kant pot fi aplicate doar 
primelor. Aşadar, nu putem în nici un fel să facem judecăţi 
despre noumene. Desigur, explicând de ce este aşa, Kant face 
astfel de judecăți. 


In Tractatus, analiza intreprinsă de Wittgenstein asupra lim- 
bajului, a lumii şi a relațiilor dintre acestea îl conduce la con- 
cluzia că anumite lucruri, deşi pot fi arătate, nu pot fi spuse. 
Dar, după cum a arătat Russell în introducerea sa la ediţia în 
limba engleză a Tractatus-ului, Wittgenstein reuşeşte foarte 
bine în a le spune. 


Fenomenul nu este limitat la filosofia occidentală, ci apare în 
aceeaşi măsură şi în tradiţiile filosofiei orientale. De exemplu, 
marele filosof buddhist Nagarjuna argumenta că există o 
realitate ultimă, distinctă de realitatea convenţională creată de 
categoriile noastre lingvistice. Prin urmare, ceea ce se poate 
descrie prin categoriile lingvistice este doar această realitate 
convenţională, nu realitatea ultimă. Descrierea făcută de 
Nagarjuna tuturor acestor lucruri, inclusiv proprietăților 
realității ultime, este, desigur, efectuată în limbaj. 


Nici logica modernă nu este imună la acest fenomen. In mod 
evident, situațiile pe care le-am menţionat au un aspect de 

auto-referinta. Prin urmare, probabil, nu ar trebui să fie sur- 
prinzator faptul că aceeaşi situație apare in legătură cu anu- 
mite paradoxuri logice ale auto-referintei. Teoria modernă a 
mulțimilor ne asigură că există mult prea multe numere 
ordinale pentru ca fiecare să poată fi descris individual. Dat 
fiind că ordinalele sunt ceea ce sunt, trebuie să existe un 
ultim ordinal care nu poate fi descris. Această caracterizare îl 
descrie. 


O dată sesizată, situația este extrem de evidentă. Ce se poate 
spune despre aceasta? O reacție simplă ar fi să se conchidă că toate 
aceste proiecte trebuie să fie înlăturate, întrucât se auto-resping. 
Actul de a arunca la lada de gunoi gândirea atâtor mari filosofi 
printr-o atât de stupidă reductio ad absurdum ar apărea, însă, ca un 
act de extremă trufie. O altă reacţie este reinterpretarea. Ideile 
marilor filosofi din istorie pot fi interpretate în diferite moduri, în 
mod perfect legitim. Prin urmare, rămâne întotdeauna opțiunea de 
a încerca să interpretezi pe filosofii menţionaţi în aşa fel încât să-i 
salvezi de ei înşişi, ca să spun aşa, sau, cu alte cuvinte, de a găsi o 
clauză de salvgardare prin care contradictia să fie eliminată. Aceasta 
este o întreprindere dificilă. Ceea ce rămâne după reinterpretare 
poate avea calitatea consistenţei, dar ar apărea adesea ca o încătu- 
sare a intuiţiilor îndrăzneţe ale filosofilor în discuție cu o panoplie 
de mişcări teoretice neplăcute şi ad hoc — în special în cazul în care 
aceştia recunosc şi chiar fac o virtute din contradictia care se iveste, 
cum se întâmplă la Wittgenstein. În plus, tendinţa de a reinterpreta 
pe un filosof sau altul este atenuată de îndată ce observăm că nu 
este vorba despre concepţia unui filosof sau a altuia. Atunci când 
vedem că fenomenul revine încă o dată şi încă o dată, înțelegem că 
se întâmplă ceva ce îi depăşeşte pe fiecare dintre aceşti filosofi: 
situația aporetică la limita gândirii însăşi. 

Cea mai îndrăzneață, mai simplă şi probabil mai onestă mişcare 
este de-a dreptul aceea de a recunoaşte că limitele gândirii sunt 
locul predilect al dialetheilor: contradicții care sunt realmente ade- 
varate. La graniţa a ceea ce poate fi gandit/descris există lucruri 

care nu pot fi gandite sau descrise, dar care pot fi totusi gandite sau 
descrise. Aceasta este ideea centrală a cărţii Dincolo de limitele 
gândirii. Cartea reprezintă atât un argument perseverent pentru 
această teză, cât şi o explorare din perspectiva acestei idei a gândirii 
multor filosofi importanţi — interpretări al căror rezultat, sper, va da 
gândirii acestora o integritate pe care nu o poate da nici o inter- 
pretare consistentă. 

Ideea conform căreia o contradicţie poate fi adevărată este, desi- 
gur, una radicală. Această idee sfidează aşa-numita „Lege a Non- 
Contradictiei“: nici o contradicție nu poate fi adevărată. Cu certitu- 
dine, în istoria filosofiei occidentale (şi a celei orientale) există 
filosofi care au respins această „lege“. În context occidental, cel mai 
remarcabil dintre aceştia a fost Hegel. Oricum, în general, „legea“ a 
fost o dogmă adânc înrădăcinată din momentul în care Aristotel a 
apărat-o în cartea Gamma a Metafizicii — o apărare care este, pentru 
a nu spune mai mult, şubredă. 

O dezvoltare remarcabilă în ultima parte a secolului al XX-lea a 
constituit-o tocmai o critică a „legii“, întreprinsă de unii filosofi, 
„dialetheişti“ ca mine, care susțin că unele contradicții sunt real- 
mente adevărate. Dialetheiştii contemporani au fost stimulati de o 
serie de considerente, puține dintre acestea fiind de genul celor care 
ar putea fi descrise ca apărând la limitele gândirii. Dar, presu- 
punând viabilitatea teoretică a dialetheismului (concepţia conform 
căreia unele contradicții sunt adevărate), aplicarea acestei concepţii 
la aporiile privitoare la limitele gândirii este una foarte naturală. 

Desigur, viabilitatea teoretică a dialetheismului nu poate fi doar 
presupusă. Sunt încă multe de făcut pentru a reda această poziție ca 
una coerentă (dacă nu consistentă!). Probabil că cea mai importantă 
parte a acestei sarcini a fost realizată prin dezvoltarea logicilor para- 
consistente, logici in care contradicţiile nu implică orice. Pretentia 
evident contra-intuitivă conform căreia o contradicție implică orice 
(Explozia: A, ~A + B) este susținută de teoria logicii ortodoxe a 
timpului nostru. Dar ar trebui să nu se uite că teoria logicii a stră- 
bătut multe etape în istoria sa de două mii cinci sute de ani şi că 
într-o bună parte a acestei perioade Explozia nu a fost considerată 

ca fiind validă. Aristotel însuşi, de exemplu, ne spune in Analitici ca 
argumentele cu premise contradictorii nu sunt în mod necesar 
valide. 

Acceptarea răspândită a Exploziei ca principiu valid de inferenta 
se datorează influenţei puternice a aşa-numitei „logici clasice“. 
Aceasta este o teorie logică dezvoltată de Frege şi Russell în preajma 
începutului secolului XX într-o încercare de a analiza rationarea din 
matematica timpului lor. Dar logicienii au realizat curând că tehni- 
cile matematice initiate de Frege, Russell, Hilbert, Tarski şi alţii pot 
fi reconsiderate pentru a construi o diversitate de logici non-clasice. 
Secolul XX, în special cea de-a doua jumătate a acestuia, a asistat la 
o dezvoltare spectaculoasă a unui mare număr de astfel de logici. 
Multe dintre acestea, este adevărat, au considerat în continuare că 
Explozia este validă. Dar aproape imediat după cel de-al doilea 
război mondial au fost dezvoltate mai multe tipuri de logici paracon- 
sistente şi acestea au devenit acum o parte deja consacrată a peisa- 
jului logic. 

Desigur, care anume (dacă există vreuna) dintre multele logici — 
sau mai bine, teorii logice — pe care le avem acum este cea corectă 
reprezintă o chestiune filosofică profundă şi de discutat. Şi chiar 
multi, sau poate cei mai multi logicieni adepți ai paraconsistentei nu 
sunt dialetheisti: ei sunt stimulati de cu totul alte considerente. Dar 
este clar că un dialetheist trebuie să considere că o logică paracon- 
sistentă este corectă — cel putin pentru rationarea despre temele 
care conțin dialethei. Căci chiar dacă o contradicţie este adevărată 
într-un domeniu, nu s-ar dori să se conchidă că orice este adevărat. 
Este limpede că o dialetheia, A, —A, împreună cu un B care nu este 
adevărat vor furniza cel mai inteligibil şi simplu contra-exemplu la 
Explozie. 

Reciproc, fără o teorie viabilă a unei logici non-explozive, diale- 
theismul nu ar putea constitui o poziţie teoretică coerentă. O astfel 
de teorie fundamentează coerenţa dialetheismului. Este posibil să se 
susțină adevărul unor contradicții — să spunem a celor de la limitele 
gândirii — fără să se ajungă la proliferarea acestora în locuri nedo- 
rite. Contradictiile pot fi izolate în domeniul lor specific. 

Dezvoltările la care m-am referit — în logică, paraconsistenta; în 
metafizică, dialetheismul — sunt relativ noi. Ele sunt, de asemenea, 
foarte discutabile, în special dialetheismul. Cu toate acestea, ele sunt 
cel putin fragmente recunoscute ale peisajului filosofic din unele 
parti ale lumii, în special din acelea în care s-a desfăşurat o bună 
parte din efortul de dezvoltare a logicilor paraconsistente, cum sunt 
Australia, Belgia, Brazilia, Canada, Polonia şi SUA. În multe tari, 
aceste dezvoltari sunt inca prea putin cunoscute. Un motiv principal 
pentru această situaţie este acela că o bună parte din aceste 
dezvoltări a apărut în publicaţii de limbă engleză, astfel că au fost 
inaccesibile comunităţilor filosofice în care limba engleză nu este 
tocmai la îndemână. De aceea, aceia dintre noi care lucrează in aceste 
domenii nu pot fi decât profund recunoscători filosofilor care sunt 
pregătiți să îşi asume travaliul deosebit de dificil de a traduce tex- 
tele relevante în limbile acelor comunităţi. 

Traducerea cărții Beyond the Limits of Thought a fost făcută 
posibilă prin strădania unor filosofi români, cum este Mircea 
Dumitru, şi în modul cel mai remarcabil, desigur, a traducătorului 
acesteia, Dumitru Gheorghiu, care au dorit să le inlesnească colegi- 
lor lor români accesul la aceste dezvoltări. Faptul că aceşti doi filo- 
sofi au fost gata să investească atât de mult timp şi efort în acest 
proiect arată că ei au considerat că ideile implicate sunt tot atât de 
interesante şi de incitante pe cât le considerăm şi noi, cei care ne-am 
angajat în acest domeniu de mai mult timp. De aceea, aş vrea să 
exprim profunda mea gratitudine celor care s-au dedicat acestui 
proiect, în special lui Dumitru Gheorghiu, pentru sarcina deosebit 
de grea pe care şi-au asumat-o. 

Cu toate că sarcina a fost deosebit de grea, nu am nici o îndoială 
că a fost stimulativă pe plan intelectual. Traducerea, în special 
traducerea unei lucrări filosofice, nu este un simplu proces mecanic. 
Traducerea este o întreprindere creatoare. Ambiguitatile şi neclari- 
tatile sunt omniprezente in toate limbile naturale. Traducerea unui 
text într-o alta limbă, care are propriile sale ambiguitati şi neclari- 
tati (diferite de cele ale limbii din care se traduce), îl obligă pe tradu- 
cător să se confrunte cu cele aflate în textul pe care îl traduce. 


Prefata la editia in limba romana 33 


Adesea, se impun de la sine diferite traduceri ale uneia si aceleiasi 
propoziţii, uneori uşor diferite unele de celelalte, alteori profund 
diferite. Traducătorul trebuie să decidă. În cazul unui bun traducă- 
tor, este de presupus că deciziile pe care le ia captează intenţiile 
autorului. Dar la urma urmelor şi intenţiile autorului pot fi ambigue 
sau neclare. O interpretare lingvistică a textului trebuie să fie, prin 
urmare, deopotrivă o interpretare filosofică a operei. 

Oricum a decis Dumitru Gheorghiu să înterpreteze diferite ches- 
tiuni în traducerea sa, sunt pe deplin convins că deciziile lui nu au 
influențat în nici un fel principala intenţie a acestei cărți. Dacă 
există limite ale limbii, atunci acest fapt este adevărat despre limba 
română în aceeaşi măsură în care este adevărat despre limba en- 
gleză, iar aceste limite sunt contradictorii în limba română în ace- 
eaşi măsură în care sunt contradictorii în limba engleză. Acesta este 
un fapt pe care nici o traducere nu îl poate schimba. 


GRAHAM PRIEST 
St Andrews 
Decembrie, 2005 


INTRODUCERE 


Dao care poate fi rostit nu este eternul Dao. 


Lao zi, Dao De Jing’ 


" Lao zi, Cartea despre Dao şi putere (Dao De Jing) cu ilustrări din Zhuang zi, 
traducere din chineza veche de Dinu Luca, Bucuresti, Editura Humanitas, 1993, p. 41. 


DINCOLO DE LIMITA 


$1 


Limitele gândirii 


Finitudinea este un fapt de bază al ființării umane. Indiferent 
dacă acest fapt este luat drept un izvor de amărăciune sau de alinare, 
este neîndoios că există limite pentru orice înfăptuire umană, fie 
acestea limite ale rezistenței umane, ale resurselor sau ale vieţii înseşi. 
Uneori putem doar specula cu privire la ceea ce sunt aceste limite, 
dar că sunt acolo, asta ştim. De exemplu, putem doar bănui care este 
limita de timp pentru a parcurge o milă, dar ştim că există o limită, 
dată de viteza luminii, dacă nu de mult mai multe lucruri mundane. 

Această carte este despre un anumit tip de limite; nu este despre 
limitele strădaniilor corporale, precum parcurgerea unei mile, ci 
despre limitele minţii. Le voi numi limite ale gândirii, deşi cuvântul 
„gândire“ aici trebuie să fie înțeles in sensul său obiectiv, fregeean, 
privitor la conţinutul stărilor noastre intensionale, nu la conştiinţa 
noastră subiectivă.! Aceste limite ar putea fi descrise şi ca limite 
conceptuale, întrucât privesc limitele conceptelor noastre. Oricum 
ar fi numite, la finalul cărții voi da o caracterizare structurală pre- 
cisă a limitelor în discuţie, sub forma Schemei Incloziunii. Deocam- 
dată, unele exemple vor fi suficiente pentru a indica ce am în vedere: 
limitele a ceea ce poate fi exprimat; limitele a ceea ce poate fi descris 
sau conceput; limitele a ceea ce poate fi cunoscut; limitele iterării 
unei operaţii sau a alteia, infinitul în sensul său matematic. 

Limitele de acest tip furnizează graniţe dincolo de care anumite 
procese conceptuale (descrierea, cunoaşterea, iterarea etc.) nu pot 


! Peter Slezak mi-a sugerat că ar putea să existe o legătură importantă între 
fenomenele care ne vor preocupa în această carte şi conştiinţa subiectivă. Vezi Slezak 
(1983). 

trece; un fel de ne plus ultra conceptual. Teza cărții mele este că 
aceste limite sunt dialetheice, ceea ce înseamnă că ele sunt subiectul 
sau terenul contradictiilor adevărate. În fiecare caz, contradictia are 
drept efect pur şi simplu faptul că procesele conceptuale în discuţie 
depăşesc aceste granițe. Astfel, limitele gândirii sunt graniţe care nu 
pot fi depăşite, dar care totuşi sunt depăşite. 

În fiecare dintre cazuri există o totalitate (a tuturor lucrurilor 
exprimabile, descriptibile etc.) şi o operaţie corespunzătoare care 
generează un obiect ce se află deopotrivă înăuntrul şi în afara totali- 
tatii. Voi numi aceste situaţii, respectiv, Închidere şi Transcendenţă. 
În general, atât pentru Închidere, cât şi pentru Transcendenta, argu- 
mentele folosesc o formă de auto-referinta, o metodă care este deo- 
potrivă venerabilă şi puternică.? În mod obişnuit, Închiderea este 
stabilită reflectând asupra practicii conceptuale în discuţie. Într-un 
context polemic, această procedură poate să apară ca un argument 
ad hominem. Argumentele pentru Transcendentaé sunt de tipuri 
mult mai diverse; adesea, acestea necesită aplicarea unei teorii sie 
însăşi. Unele dintre aceste argumente sunt mai tehnice; un exemplu 
tipic al acestora este diagonalizarea, o tehnică familiară a paradoxu- 
rilor logice. Această construcţie este exact o euristică ce doboară 
granițele, care, dată fiind orice graniță de un tip corespunzător, poate 
fi aplicată pentru a o încălca. 


§2 
Dialetheismul 


Ideea ca o contradictie poate fi adevarata sau ca dialetheismul 
(concepţia conform căreia există contradicții adevărate) are sens 
poate fi încă dezagreabilă şi chiar amenințătoare pentru mulți filo- 
sofi contemporani de limbă engleză. Cel mai adesea, chiar şi numai 
sugerarea acestei idei va fi întâmpinată cu o neînțelegere totală. 


2 După cum se poate dovedi, este mai mult decât atât: această metodă caracteri- 
zează filosofia însăşi. Vezi Priest (1991a). 

Cum poate fi adevărată o contradicţie? La urma urmei, logica 
ortodoxă ne asigură că, pentru orice enunț a, doar unul dintre a şi 
—a este adevărat. Răspunsul simplu este acela că logica ortodoxă, 
oricât de bine fortificată, este doar o teorie despre felul în care func- 
tioneaza particulele logice, cum este negația, şi nu există nici o 
garantie a priori că această teorie este corectă.” 

Date fiind două stări de lucruri, există, în general, patru posibili- 
tati: are loc una, dar nu şi cealaltă, reciproca, au loc ambele sau nu 
are loc nici una. În particular, date fiind stările de lucruri a este ade- 
vărat şi a este fals, există, fără a presupune cumva ceea ce trebuie 
demonstrat, aceste patru posibilităţi. Teoria logică standard presu- 
pune pur şi simplu că doar două dintre acestea trebuie să fie admise. 
Concepții uşor mai liberale consideră că poate să apară o a treia 
posibilitate: cazul nici una. Simetria, dacă nu altceva, sugerează că 
poate fi considerată şi cea de-a patra posibilitate. Să presupunem, 
atunci, că permitem ca enunturile să ia drept valori semantice una 
dintre cele patru submultimi corespunzătoare ale mulțimii (adevă- 
rat, fals}. Cum funcţionează acum condiţiile de adevăr (si falsitate) 
pentru, de pildă, negatie şi conjunctie? Exact aşa cum v-aţi aştepta. 
—a este adevărat ddacă a este fals şi reciproc. Similar, a A p este 
adevărată ddacă ambii conjuncti sunt adevărați şi este falsă dacă cel 
puţin un conjunct este fals. În particular, dacă a este deopotrivă 
adevărat şi fals, tot aşa este —a şi tot aşa este a A —a. Prin urmare, o 
contradicţie poate fi adevărată (cu toate că şi falsă).* 

Întrucât este atât de uşor de construit o teorie logică de acest tip, 
merită să punem întrebarea de ce dialetheismul ar fi atât de insu- 
portabil pentru sensibilitatea filosofilor moderni. Mă tem că răspunsul 


* Astfel, atunci când Quine ((1970), p. 81) acuză că cineva care susține că o 
contradicţie poate fi adevărată nu ştie despre ce vorbeşte, situația este exact analoaga 
celei a unui fizician newtonian care se plânge că cineva care susține că timpul poate 
să curgă diferit in sisteme de referință diferite nu ştie despre ce vorbeşte. Pentru 
discuţii suplimentare, vezi Priest (1987), cap. 14. 

4 Semantica de acest tip poate fi făcută cu uşurinţă riguroasă. Detalii pot fi găsite 
în secțiunea ] a anexei tehnice la partea a 3-a a acestei cărţi. Am ignorat acolo cazul 
nici una, pe temeiuri date în Priest (1987), 4.7. 

este sociologic, mai curând decât rational. Încă de la Aristotel, ideea 
că o contradicţie ar putea fi adevărată a fost puternic contestată.” 
Aristotel a argumentat detaliat împotriva acestei idei în cartea a 3-a 
a Metafizicii.* Din cauza autorităţii de magistru pe care Aristotel a 
avut-o în Evul Mediu, subiectul a devenit închis şi, spre deosebire de 
multe alte subiecte asupra cărora s-a pronunţat Aristotel, acesta nu 
a fost redeschis ulterior in mod semnificativ - cel putin până de 
curând. Puţini filosofi (cu excepţia notabilă a lui Hegel şi a câtorva 
dintre urmaşii săi intelectuali) l-au pus sub semnul întrebării pe 
Aristotel. Şi nu cunosc nici o apărare istorică a legii non-contra- 
dictiei, de la Aristotel încoace, care să merite a fi menţionată. Este 
aşa pentru că argumentele lui Aristotel erau definitive? Deloc. După 
cum se poate arăta, acestea nu funcționează defel. Dar chiar şi dacă 
argumentele ar fi fost in ultimă instanţă corecte, acestea nu ar fi 
putut închide dezbaterea asupra chestiunii: argumentul său princi- 
pal este atât de obscur încât este greu de spus ce este de fapt acesta, 
iar celelalte argumente sunt doar cu puţin mai mult decât nişte re- 
marci făcute în treacat.’ 

Ca atare, ce alte argumente ar mai fi? Lăsând la o parte apelul la 
teoria logică standard, despre care am văzut deja că presupune pur 
ŞI simplu ceea ce trebuie demonstrat, cel mai des întâlnit este argu- 
mentul conform căruia o contradicţie nu poate fi adevărată, întrucât 
contradicţiile implică orice şi nu orice este adevărat. Acest argument 
nu este mai bun decât un apel la semantica standard. Indiscutabil, 
nu orice este adevărat, dar în semantica alternativă schitata mai 
sus, după cum ar trebui să fie clar, argumentul de la a A ~a la un p 
oarecare nu trebuie să păstreze adevărul, astfel că nu este valid." 


5 Vezi, de exemplu, Dancy (1975), cap. 3. 

6 În aceeaşi carte, Aristotel argumentează împotriva posibilității ca un enunț să 
nu fie nici adevărat, nici fals, deşi în alte locuri, de exemplu în cap. 9 din Despre inter- 
pretare, el pare să arate mult mai multă simpatie acestei idei. 

7 Argumentele sunt descrise, analizate şi respinse în Lukasiewicz (1971) şi în 
Dancy (1975). 

8 Asemănător, forma de inferenta numită în mod obişnuit silogismul disjunctiv (a, 
~a v P | ff) este nevalidă. Fie a deopotrivă adevărat şi fals si f doar fals. Atunci 

Multe argumente mai subtile intenționează să arate că o noţiune 
fundamentală sau alta, de exemplu adevărul, validitatea sau ratio- 
nalitatea, cer consistenţa. Nu mă voi ocupa de aceste subiecte aici. 
Tot ceea ce trebuie observat este că aceste argumente, orice ar fi ele, 
nu sunt nici evidente, nici evident corecte. Astfel, este nesăbuit să-ți 
închizi mintea fata de posibilitatea dialetheismului. 

Desigur, nu intentionez să sugerez că aceste argumente nu trebuie 
să fie discutate: ele ridică probleme profunde privind chiar esența 
logicii. Le-am discutat în cartea In Contradiction (1987), care con- 
tine o apărare a dialetheismului si la care aş trimite cititorii pentru 
detalii suplimentare. Într-un anumit sens, In Contradiction începe 
acolo unde se sfârşeşte Partea a treia a cărţii de faţă: cu dialethe- 
ismul şi paradoxurile auto-referintei. Poate că mult mai important 
este faptul că investigaţiile din cartea de fata constituie o aplicație a 
tezei principale a acelei cărți la un domeniu particular, o cercetare 
mai detaliată a unui sector al transconsistentului. 


$3 


Istoria limitelor 


Relaţia dintre limitele gândirii şi contradicţie poate fi reprezen- 
tată ca un vas de sânge care curge proeminent prin istoria filosofiei 
occidentale — atât doar că este mai curând o arteră principală.” Prin 
urmare, am decis să structurez această carte ca o serie de studii de 
caz asupra aspectelor gândirii unor filosofi de importanţă istorică.'* 
Dacă un filosof nu apare în aceste pagini, cu siguranță nu intentio- 
nez să sugerez că limitele gândirii nu joacă un anumit rol în opera 
sa. Istoricii ideilor află foarte repede - spre disperarea lor - că 


premisele silogismului sunt adevărate (întrucât o disjunctie este adevărată ddacă un 
disjunct este adevărat), dar concluzia nu este adevărată. 

* Bănuiesc că această susţinere este adevărată şi despre filosofia orientală, deşi 
cunoaşterea mea a acestei filosofii este foarte limitată. 

19 Această întreprindere cere o mulțime de citate. Dacă nu se specifică altfel, toate 
sublinierile din citate aparțin autorilor. În conformitate cu stilul editurii Cambridge 
University Press, toate elipsele de la începutul şi sfârşitul unui citat au fost omise. 

subiectele pe care le abordează apar a fi matematic dense: între 
oricare doi autori care au scris despre un subiect pare să existe şi un 
al treilea. Ca atare, trebuie făcută o selecție. Am ales pe acei filosofi 
care au adus contribuţii la tema în discuţie sub forma unor idei şi 
argumente interesante. Las pe cititor să judece dacă acest interes 
este obiectiv sau mai curând subiectiv. 

Cu toate că materialul din această carte tine cu precădere de 
istorie, cartea nu este în primul rând una de istorie. De la un capăt 
la celălalt, interesul meu rezidă in teza centrală privind natura dia- 
letheică a limitelor gândirii; materialul istoric este un mijloc de ilus- 
trare a acestei teze. Din acest motiv şi pentru că nu vreau ca pădurea 
să nu se mai vadă din cauza copacilor, nu am dat curs unor discuţii 
pe care un istoric al filosofiei le-ar putea aprecia ca fiind echilibrate. 
Dacă am înclinat balanţa în favoarea mea, rog să fiu scuzat în con- 
text. Împrejurarea că toate interpretările se încadrează in mod clar 
intr-o schemă mai amplă spune ceva în favoarea ambelor laturi ale 
discuţiei, şi sper ca interpretările mele ale unor filosofi considerați 
aici să fie interesante în sine. 


$4 


Structura cărții 


În Partea întâi a cărţii vom examina un număr de filosofi pre- 
kantieni în lucrările cărora figurează limitele gândirii. În aceste 
lucrări, contradictia apare în diferite locuri, deşi adesea dincolo de 
suprafaţă. Aceşti filosofi au sugestii cu privire la natura contradic- 
torie a limitelor şi pregătesc calea celor ce urmează. Partea a doua 
examinează textele clasice ale lui Kant şi Hegel. Aceşti doi autori 
furnizează prima recunoaştere deschisă (chiar dacă, în cazul lui 
Kant, una ostilă) şi prima teoretizare a situației. Cu toate acestea, 
înţelegerea contradictiilor de către cei doi autori este una de tip 
informal. O articulare formală a structurii implicate a fost realizată 
în discuţiile ulterioare asupra paradoxurilor auto-referintei. Partea 
a treia se referă la aceste discuţii. În această parte vom întreprinde 

o articulare formală precisă a fenomenului care ne preocupă aici. În 
Partea a patra vom aborda filosofia limbajului. Multe dintre proble- 
mele tradiționale ale filosofiei şi-au găsit formulările lor moderne ca 
probleme despre limbaj, iar cea care ne preocupă aici este exact de 
acest tip. În această parte vom examina manifestarea fenomenului 
în zona limbajului. 

După cum va deveni evident, studiile de caz pe care le vom trata 
în această carte apar, în linii mari, în ordine cronologică. Un aspect 
important pe care îl vom observa pe parcurs este emergenta unui 
model istoric notabil. Acest aspect poate să nu fie evident în primele 
parti ale cărții: poate să pară că tratez un număr de fenomene 
disparate şi fără legătură unele cu altele. Dar, ca şi faptele dintr-un 
roman poliţist, toate acestea încep să se lămurească la sfârşit. Dacă 
lipsa de unitate îl va izbi pe cititor la început, voi cere doar puţină 
răbdare. 

Ar trebui să spun din capul locului că multi dintre filosofii despre 
care discut în carte nu şi-ar fi privit opera în termenii modelului pe 
care l-am zugrăvit. Într-adevăr, gândul că o contradicție ar putea fi 
adevărată ar fi fost o nenorocire pentru multi dintre ei. Cu toate 
acestea, o înţelegere deplină a filosofiilor, ca şi a oamenilor, poate fi 
adesea obținută în lumina a ceea ce a fost reprimat. De aceea, apre- 
ciez că o examinare a aspectelor pertinente ale lucrărilor acestor 
filosofi pe fundalul unui dialetheism conştient de sine este clarifi- 
catoare. 

Cea mai remarcabilă excepție în privința reprimării istorice a 
contradictiei este Hegel. Mai presus de toți filosofii, Hegel a înţeles 
natura dialetheică a limitelor gândirii, chiar dacă stilul său literar 
frustrant de obscur ar putea ascunde acest fapt cititorului obişnuit 
(dacă vreun cititor al lui Hegel ar putea fi descris ca fiind obişnuit). 
Prin urmare, capitolul despre Hegel este axul central al cărții. Ca şi 
vârful unei suprafeţe conice de lumină, acest capitol focalizează toate 
razele gândirii anterioare, ca şi pe cele ulterioare. 

... şi rolul logicii in această carte 


Peste tot în această carte folosesc limbajul logicii moderne, acolo 
unde este adecvat. În cea de-a treia parte a cărţii, acest limbaj este 
inevitabil. În pofida acestui fapt, sper ca această carte ~ sau, oricum, 
semnificația sa principală - să fie inteligibilă celor care nu cunosc 
multă logică. Un curs de iniţiere în logică ar trebui să fie suficient. 
Chiar şi in cea de-a treia parte a cărţii am încercat să explic noti- 
unile tehnice în aşa fel încât acestea să fie inteligibile cititorilor care 
nu sunt logicieni, cu singura condiţie ca aceştia să fie pregătiți să 
parcurgă materialul fără grabă. Pe de altă parte, de regulă, argumen- 
tele detaliate din această parte a cărții pot fi omise fără ca aceste 
omisiuni să afecteze prea mult înțelegerea principalelor aspecte de 
către cititor. 

Notaţia logică pe care o folosesc peste tot este in întregime cea 
standard (sau una dintre cele standard’'). Orice notație non-stan- 
dard este explicată acolo unde este introdusă (deşi poate că non-logi- 
cienii ar prefera să retina că „ddacă“ este o prescurtare pentru „dacă 
şi numai daca“). Oricum, ar trebui spus un cuvânt despre conditio- 
nal, >. Pe cât este posibil, intentionez ca subiectele abordate in carte 
să fie independente de teoriile conditionalului. Prin urmare, voi folosi 
săgeata ca un conditional generic. Acolo unde argumentul are in 
vedere trăsături foarte specifice ale conditionalului, voi face, de regulă, 
comentarii asupra acestui fapt. 

Cartea este, aşadar, o mixtură de logică şi istoria filosofiei. Dacă 
este o mixtură neobişnuită, totuşi sper că poate fi una productivă. 
Sper că va da celor ce o citesc ceva din plăcerea pe care mi-a dat-o 
mie scriind-o. Fireşte, aş dori să conving cititorul atât că limitele 
gândirii sunt dialetheice, cât şi că aplicaţiile acestei teze clarifică 


11! Mai precis, această notație este cea din (de exemplu) Bell şi Machover (1977), 
secțiunile 4 şi 5. 

istoria anumitor aspecte centrale ale filosofiei. Dar chiar dacă aceasta 
carte nu realizează acest deziderat, sper cel puţin că îl va determina 
pe cititor să depăşească limitele propriei sale gândiri, obligându-l să 
ajungă acolo unde nici un gând (sau, oricum, nici un gând de-al său) 
nu a mai ajuns până acum. 


PARTEA 1 


LIMITELE GÂNDIRII ÎN FILOSOFIA PREKANTIANA 


Socotesc că ar fi suficient să distrug orice (...) idee pozitivă 
de infinit, pentru a-l întreba dacă a avut-o, indiferent dacă 
a putut ajunge la ea sau nu. 


JOHN LOCKE, Eseu asupra intelectului omenesc 


1. LIMITELE EXPRIMĂRII 


Introducere 


În această carte ne vor preocupa patru limite ale gândirii: limi- 
tele exprimabilului, limitele iterabilului (infinitul matematic), limitele 
cognitiel şi limitele conceperii. După cum vom vedea pe parcurs, 
între aceste lucruri există o strânsă legătură. Oricum, nimeni îna- 
inte de Kant nu a sesizat clar acest fapt. În Partea întâi a cărții vom 
examina modalităţile în care aceste limite apăreau în filosofia pre- 
kantiană. Aceasta ne va conduce la examinarea unui număr de teme 
care, iniţial, pot să pară ca fiind fără legătură unele cu altele. După 
cum am spus în Introducerea cărţii, dacă aşa stau lucrurile, sper ca 
răbdarea să fie răsplătită. 

Prima limită care ne va preocupa aici este limita exprimabilului, 
care, probabil, este cea mai fundamentală dintre limitele de care ne 
vom ocupa în carte. Din mai multe motive, se poate presupune că 
trăsăturile lumii (non-lingvistice) sunt în aşa fel încât depăşesc 
capacitatea limbajului de a le exprima. Dacă este intr-adevăr aşa, 
atunci încercările de a spune ce sunt aceste limite sunt predispuse la 
a sfârşi in contradicții. Căci într-o astfel de încercare, cineva este 
predispus la a spune ceea ce nu se poate spune. 

În acest capitol vom examina trei temeiuri pentru a presupune că 
există trăsături ale lumii care transcend limbajul. Bune candidate 
pentru trăsături ale lumii care sunt predispuse la a face parte din 
această categorie sunt cele despre care s-ar putea considera că alcă- 
tuiesc, într-un anumit sens, realitatea ultimă; de exemplu, materia 
fundamentală sau Dumnezeu. Vom examina câte o abordare a fiecă- 
reia dintre aceste chestiuni, care le plasează in categoria inexpri- 
mabilului: abordarea lui Aristotel a materiei prime şi descrierea lui 

Dumnezeu de către Cusanus. Dar înainte de aceasta, vom începe cu 
un temei mult mai radical pentru existența inexprimabilului; un 
temei care, dacă ar fi corect, ar arăta că întreaga realitate este 
inexprimabilă: perspectiva lui Cratylos asupra fluxului intelesului. 


$1.1 
Fluxul 


Cratylos a fost un filosof al secolului al V-lea î.H., aproximativ 
contemporan cu Socrate şi un discipol al filosofului Heraclit. 
Heraclit susținea cu putere că totul este într-o stare de perpetuă 
schimbare sau de flux.’ Ceea ce înțelegea el prin aceasta este oare- 
cum controversabil dar putem distinge o interpretare mai slabă si 
una mai tare. Pentru ca ceva să fie într-o stare de perpetuă schim- 
bare, este pesemne suficient si necesar ca acel ceva să se afle într-un 
proces de pîerdere a unora dintre proprietățile sale. Interpretarea 
slabă este pur si simplu aceea că totul se schimbă în acest sens. O 
interpretare mult mai tare este aceea că toate lucrurile isi pierd 
toate proprietățile. La urma urmei, dacă totul se schimbă, atunci 
faptul că x este P se schimbă. Orice ar fi susținut personajul istoric 
Heraclit (şi nu există nici un temei special pentru a presupune că a 
susținut forma tare a doctrinei”), Cratylos însuşi susținea forma 
tare. 

Forma slabă a doctrinei este una foarte plauzibilă, cel puțin dacă 
ne restrângem la lumea materială. Dată fiind existența a două 
lucruri în univers care se află în mişcare unul față de celălalt (ceea 
ce pare a fi dincolo de orice indoială), rezultă că orice lucru se află in 
mişcare fata de cel putin un lucru şi astfel îşi schimbă una dintre 
proprietăți. Forma mai tare apare ca fiind mai puțin plauzibilă. 
Australia, de exemplu, este în emisfera sudică; a fost ieri si va fi 
mâine. Aici, deci, este o proprietate a Australiei care nu se schimbă. 
Desigur, Australia se află într-un proces de derivă continentală si 


! Vezi Barnes (1979), cap. 4. 
2 Ibid., p. 69. 

probabil că acest proces a adus-o in emisfera sudică şi tot acest proces 
o va scoate din emisfera sudică într-o bună zi. Dar nu se poate spune 
că această proprietate se schimbă acum. Cu toate acestea, aici este 
posibil un răspuns. Dacă nu gândim in termeni de zile sau săptă- 
mâni, ci in termeni de perioade geologice, atunci apare mult mai 
natural să spunem că proprietatea Australiei de a se afla în emisfera 
sudică este acum (în această perioadă geologică) în schimbare. În 
acest fel, considerând anverguri temporale mult mai largi, teza mai 
tare devine mult mai plauzibilă. 

La momentul potrivit va apărea chestiunea dacă se schimbă inte- 
lesul cuvintelor şi al propozitiilor. Deşi cu greu se poate susține că 
înţelesul cuvintelor se schimbă peste noapte, cu siguranță apare a fi 
adevărat că intelesul acestora se schimbă, cu condiţia să considerăm 
o anvergură temporală suficient de largă. În sute de ani, multe 
cuvinte şi-au schimbat utilizarea şi deci înţelesul. Prin urmare, şi 
înțelesurile sunt expuse la versiunea tare a tezei lui Heraclit. 


$1.2 
Platon impotriva lui Cratylos 


Versiunea tare a doctrinei fluxului a lui Cratylos a fost criticata 
de Platon, în primul rând în Theaitetos, 181b-183c. Partea relevantă 
a argumentului decurge după cum urmează (182c-e).* Socrate este 
exponentul lui Platon, iar Theodoros are sarcina de neinvidiat de a-l 
apăra pe Cratylos: 


SOCRATE (...) după afirmația voastră, totul se mişcă şi curge, nu-i aşa? 

THEODOROS Ba da. 

SOCRATE Şi nu o face după unul dintre cele două feluri de mişcare pe care 
le-am distins: translarea şi alterarea? 

THEODOROS Cum să nu; cel putin dacă va fi mişcare în sens absolut. 


3 Traducerea este luată din McDowell (1973). [Vezi traducerea românească de 
Marian Ciucă, în Platon, Opere VI, Editura Ştiinţifică şi Enciclopedică, Bucureşti, 
1989.] 

SOCRATE Dacă însă ar fi doar translat, fără să fie şi alterat, am putea spune, 
desigur, care este, după modul în care curg, natura lucrurilor translate, 
nu-i aşa? 

THEODOROS Aşa este. 

SOCRATE Dar fiindcă o afirmaţie ca „ceea ce curge, curge alb“ nu rezistă de- 
loc — dimpotrivă, se schimbă (asa încât există şi o curgere a albetii înseşi, 
ca şi o trecere spre altă culoare pentru a nu fi surprinsă că rămâne 
aceeaşi) — poate exista oare ceva care să fie denumit cu numele unei cu- 
lori anumite, în aşa fel încât denumirea dată să fie şi corectă? 

THEODOROS Cum ar putea fi, Socrate? Într-adevăr, cum s-ar putea face aşa 
cu orice altceva de acest fel, dacă, o dată cu rostirea, se strecoară pe furiş, 
ca unul care curge? 


De reţinut expresia „ceea ce curge, curge alb“ din ultima inter- 
ventie a lui Socrate; ne vom întoarce la aceasta. Argumentul de mai 
sus este înglobat într-o discuţie despre percepţie. Ca atare, dialogul 
continuă cu ilustrarea tezei sale prin aplicarea acesteia la percepţie. 


SOCRATE Ce vom spune în cazul acesta despre un simț, oricare — de pildă 
văzul sau auzul? Cumva că rămâne în starea de văz sau de auz? 

THEODOROS Nu trebuie catusi de putin, din moment ce totul se mişcă. 

SOCRATE Atunci nu trebuie, desigur, spus despre ceva că „vede“, mai degrabă 
decât că „nu vede“ şi nici că are vreun alt simţ, mai degrabă decât că nu 
îl are, o dată ce totul se mişcă în ambele feluri. 

THEODOROS Aşa se pare. 


Acum, felul în care trebuie interpretat acest argument depinde 
de interpretarea expresiei „ceea ce curge, curge alb“ şi, în mod esen- 
tial, de referinţa subiectului acestei expresii. Un mod natural de a 
lua acest subiect (în virtutea a ceea ce susținea Socrate în intervenţia 
sa anterioară) este acela de a-l considera ca referindu-se la lucrul 
care se mişcă. Dar un alt mod posibil (în virtutea referirii la albeata 
însăşi din următoarea frază) este acela de a considera subiectul 


menţionat ca referindu-se la albeata însăşi sau la ceea ce înseamnă a 
fi alb. 

Să presupunem că interpretăm argumentul în primul mod. Atunci 
forța argumentului constă pur şi simplu din aceea ca, dacă totul este 
într-o stare de perpetuă schimbare, atunci este imposibil să se spună 
ceva adevărat. Nu este vorba doar despre faptul că pe măsură ce am 
enunțat ceva, de pildă că un obiect este alb, starea de lucruri descrisă 
se va fi schimbat. Mai curând, după cum arată clar ilustrarea pri- 
vind percepția, ideea este aceea că, întrucât obiectul este într-o stare 
de perpetuă schimbare, acesta nu este nici categoric alb, nici catego- 
ric non-alb. Prin urmare, afirmaţia că este alb nu este adevărată. 

Un argument de acest tip este folosit chiar în dialogul Cratylos 
(439c-A440a) împotriva opiniei conform căreia formele platoniciene, 
în special, sunt într-o stare de perpetuă schimbare:* 


SOCRATE (...) la o clipă în considerare, Cratylos prietene, lucrul pe care eu 
însumi l-am inchipuit în vis de multe ori. Oare suntem noi in măsură să 
spunem că există ceva bun şi frumos în sine, şi la fel despre fiecare 
dintre realități? 

CRATYLOS Mie, Socrate, mi se pare că da. 

SOCRATE Atunci să luăm în considerare acest lucru: nu dacă un chip este 
frumos sau ceva de felul acesta, aşa cum par toate a fi supuse curgerii, ci 
frumosul în sine. Nu este oare acesta întotdeauna aşa cum este? 

CRATYLOS Neapărat. 

SOCRATE Să fie oare cu putinţă, dacă e veşnic trecător, să-l denumim pe 
bună dreptate, spunând o dată că este într-un fel, alteori într-altul? Dar 
în timp ce noi am vorbi, n-ar deveni el în chip necesar şi pe loc altul, sus- 
trăgându-se şi nemaifiind cum era? 

CRATYLOS Neapărat. 

SOCRATE Dar cum ar putea să fie ceva, care să nu aibă defel o aceeaşi stare? 
Căci dacă ar întârzia cât de putin in situaţia de a fi, e limpede că in răs- 
timpul acela nu s-ar mişca. Dacă, în schimb, este întotdeauna într-o 
aceeaşi stare şi este întotdeauna acelaşi, cum ar putea să se schimbe sau 
să se mişte, fără să se îndepărteze de forma sa? 

CRATYLOS În nici un chip. 


4 Traducerea este luată din Fowler (1970), pp. 187 şi urm. [Vezi traducerea româ- 
nească de Simina Noica, în Platon, Opere III, Editura Ştiinţifică şi Enciclopedică, 
Bucureşti, 1978.] 

SOCRATE Dar nici nu ar mai putea fi cunoscut de nimeni. Căci de îndată ce 
s-ar apropia cineva să-l cunoască, ar deveni altul şi într-alt fel, aşa încât 
n-ai mai putea şti ce este sau cum este. Nici o cunoaştere, de bună seamă, 
nu poate cunoaşte aceea ce cunoaşte, dacă lucrul nu are un caracter 
determinat. 

CRATYLOS În nici un chip. 


Argumentul nu este teribil de convingător. Punctul său slab rezidă 
in trecerea de la o premisă care asertează că un lucru isi schimbă 
stările la concluzia conform căreia acel lucru nu se află în mod cate- 
goric în vreo stare. Această trecere este nevalidă: chiar dacă, intr-un 
anumit sens, Australia se schimbă din a fi în emisfera sudică, este 
incă în mod categoric in această emisferă. Chiar dacă luăm schim- 
barea ca fiind pe cât se poate de rapidă, chestiunea rămâne aceeaşi. 
Să presupunem că un vehicul accelerează de pe loc cu o viteză v, 
dată de ecuaţia v = ¢t, unde ¢ este timpul (şi atât v, cât şi £ sunt 
măsurate în unități adecvate). Atunci, pentru ¢ = 1, viteza sa este 
instantaneu 1. Cu toate că se schimbă, nu rezultă că viteza nu este 
în mod categoric 1 în acel moment. 

Posibil, Platon ar fi argumentat după cum urmează. Dacă un 
lucru se află într-o stare doar pentru un moment, atunci, întrucât 
momentul nu are durată, lucrul nu este în nici un interval de timp 
într-o stare, şi deci nu este in acea stare. Oricum, noi avem acum 
(pesemne) o mai bună înțelegere a relaţiei dintre puncte şi continuu 
decât avea Platon şi din această perspectivă putem vedea că argu- 
mentul subsidiar este el însuşi greşit, întrucât confundă timpul cu 
durata: o stare de lucruri poate să aibă loc într-un moment, deşi acel 
moment însuşi nu are vreo durată. 

$1.3 
Stabilitatea intelesului 


Cea de-a doua interpretare, radical diferită, a argumentului din 
Theaitetos apare dacă interpretăm expresia ambiguă ca referindu-se 
la albeata însăşi, adică la înţelesul predicatului „alb“. (La urma urmei, 
dacă totul se schimbă, atunci şi acesta se schimbă). Dacă înţelesul 
lui „alb“ se schimbă permanent, atunci nu suntem în nici un fel 
indreptatiti să spunem că ceva este alb: atunci când vom fi spus-o, 
cuvintele noastre vor însemna altceva. Astfel, rezultă, se pare, că în 
concepţia lui Cratylos, nimic nu poate fi exprimat. 

Nu vreau să intru aici în discuția cu privire la modalitatea 
corectă de interpretare a argumentului.® Oricum, aceasta interpre- 
tare face cel puţin ca schimbarea care apare câteva rânduri mai 
departe să fie ceva mai inteligibilă (183a-b): 


SOCRATE (...) pe cât se pare, ceea ce s-a vădit este ca, dacă totul se mişcă, 
atunci orice răspuns ar da cineva despre orice ar fi la fel de adevărat: zicând 
că „este“ aşa ori altfel sau, dacă vrei, că „devine“ aşa ori altfel, ca să nu-i 
ținem pe dumnealor în loc cu acest cuvânt. 

THEODOROS E adevărat ce spui. 

SOCRATE Da, Theodoros, în afară de faptul că am spus „aşa“ şi „altfel“. 
Căci nu trebuie să rostim deloc acest „aşa“, fiindcă ceea ce este aşa nu ar 
mai fi deloc în mişcare, după cum nici „altfel“, căci nici acesta nu este deloc 
în mişcare. Se cere stabilit un alt cuvânt pentru cei care folosesc principiul 


5 McDowell (1973), p. 181, formulează argumentul într-o formă uşor modificată. 
Conform acestui autor, dacă albeata însăşi se schimbă permanent, atunci nu o putem 
identifica pentru a o predica despre ceva. Cred că acest punct de vedere este mai 
putin plauzibil: din faptul că ceva se schimbă permanent nu rezultă că nu putem 
identifica acel ceva. Oamenii se schimbă tot timpul, dar sunt în mod normal reiden- 
tificabili. 

ê Cornford (1935), pp. 98-99, si McDowell (1973), p. 183, pledează pentru cea de-a 
doua interpretare, iar Crombie (1963), pp. 27-33, şi Bostock (1988), pp. 99-110, nu 
sunt de acord cu această interpretare. 

acesta, căci în acest moment nu mai au expresii pentru ideea lor — doar daca 
nu li s-ar potrivi poate „nicidecum aşa“, ca o exprimare nedeterminată. 
THEODOROS Aceasta este, fără îndoială, cea mai potrivită vorbă pentru ei. 


În această interpretare, argumentul vizează să stabilească faptul 
că nimic nu poate fi exprimat. Atunci, în particular, însăşi concepția 
lui Cratylos este inexprimabilă. Prima facie, aceasta nu trebuie să-l 
implice într-o contradictie. La urma urmei, dacă el este gata să tră- 
iască în tăcere, atunci el poate accepta tocmai această concepție. Şi 
există unele dovezi potrivit cărora personajul istoric Cratylos şi-a 
însuşit forța acestui argument. Căci, aşa cum relatează Aristotel 
(Metafizica 1010a), Cratylos a fost în cele din urmă redus la tacere:' 


Un alt motiv al părerii lor e acela că întreaga fire e în mişcare, iar despre 
ceea ce se mişcă mereu nu se poate afirma un adevăr trainic; cel putin este 
exclus să poți afirma vreun adevăr despre cea ce se schimbă în toate chi- 
purile, necontenit. Din acest fel de a concepe lucrurile s-a cristalizat, ajun- 
gând la maximum de înflorire, opinia acelora ce se dădeau drept adepţi ai 
lui Heraclit, opinie pe care o împărtăşea şi Cratylos; acesta era de părere că, 
la urma urmei, nu trebuie să spui nici o vorbă. El numai arăta cu degetul şi 
critica spusa lui Heraclit că nu poţi să te cufunzi în acelaşi râu de două ori, 
căci Cratylos însuşi credea că nu poţi face lucrul acesta nici măcar o data. 


Dacă, totuşi, Cratylos îşi exprima concepţiile, aşa cum, după câte 
s-ar putea presupune, a făcut-o, din moment ce a exprimat puncte 
de vedere cu privire la cufundarea în râuri, atunci se pare că el era 
într-o poziţie contradictorie. Şi chiar dacă el nu spunea nimic, tot 
pare a fi o contradicție implicită în poziţia sa. Căci, la urma urmei, 
chiar şi pentru ca cineva să ajungă la concluzia că nu se poate vorbi, 
este necesar să-şi exprime sieşi acest gând, or cum se poate face 
aceasta, dacă nu există vreun limbaj (nici măcar un limbaj al gân- 
dirii!) în care acest gând să poată fi exprimat? 


’ Traducerea este luată din Barnes (1979), p. 68. [Vezi traducerea românească de 
Şt. Bezdechi, în Aristotel, Metafizica, Editura IRI, Bucureşti, 1996.] 

Întâlnim aici pentru prima dată inexprimabilul si contradictia la 
care conduce acesta. Aplicand teoria lui Cratylos la el insusi, rezulta 
ca aceasta nu este in domeniul exprimabilului (Transcendenta), dar 
el reuşeşte în a o exprima, cel putin pentru el însuşi (Închidere). 

Oricum, să examinăm din nou mai amănunţit argumentul pentru 
inexprimabilitate. Am văzut in 1.1 că punctul de vedere heraclitic 
extrem conform căruia totul este intr-o stare de flux este plauzibil 
dacă, dar numai dacă, considerăm anverguri temporale suficient de 
largi. Acum, dacă înţelesul cuvintelor lui Cratylos se schimbă foarte 
brusc, de pildă înainte ca un ascultător să le poată auzi şi înțelege, 
atunci cred că este perfect în regulă să se spună că acesta nu-şi 
poate exprima concepţiile. Dar cuvintele îşi schimbă înțelesurile 
doar de-a lungul unor intervale de timp relativ lungi, caz în care 
Cratylos îşi poate exprima cu siguranţă concepţiile sale unui audito- 
riu localizat (chiar dacă nu într-un mod invariabil şi, prin urmare, 
irelevant). Astfel, argumentul pentru Transcendență eşuează. În 
pofida acestui fapt, discuţia ridică problema importantă a ceea ce se 
întâmplă dacă şi acolo unde înțelesurile pot fi nedeterminate, ches- 
tiune care va fi o preocupare centrală pentru noi ceva mai târziu. 


$1.4 
Aristotel despre substanţă şi schimbare 


Să ne îndreptăm acum atenţia către cel de-al doilea subiect al 
nostru: materia primă, aşa cum apare această noţiune în scrierile lui 
Aristotel sau în interpretarea tradiţională a acestora. Căci trebuie 
spus de la bun început că problema dacă Aristotel a susținut exis- 
tenta materiei prime este una discutabilă. Opinia tradițională este 
că a făcut-o. Unii cărturari moderni au atacat această opinie; iar 
alti cărturari moderni la fel de remarcabili au apărat opinia traditio- 
nala.? Mie mi se pare că Aristotel a susținut punctul de vedere 


5 De exemplu King (1956); Charlton (1970), anexa. 

° De exemplu Solmson (1958), Robinson (1974), Guthrie (1981), pp. 226-231; vezi 
p. 228, nota de subsol 8 a acestei ultime lucrări pentru alte referinţe la problema în 
discuție. 

conform căruia există materie primă, chiar dacă ceea ce era înclinat 
să susţină poate să fie diferit în diferite locuri." Oricum, nu inten- 
tionez să intru aici în dezbateri exegetice. Interesul meu rezidă in 
însăşi noțiunea de materie primă, şi astfel în felul în care sustinerile 
aristotelice au fost înţelese în mod tradiţional. 

Nisa (eco)logică pentru o noţiune de materie primă este produsă 
la Aristotel prin interacțiunea a două lucruri: o teorie a substanţei şi 
o teorie a schimbării. Să începem cu prima teorie. Aceasta a fost 
explicată in Metafizica, 7 (în mod considerabil în câteva prime capi- 
tole). Pentru Aristotel, lumea este alcătuită din substanțe, precum 
oamenii, mesele, oasele. Acestea pot fi denotate de subiectele propo- 
zitiilor. Substanțele au proprietăţi (sau accidente, în terminologia 
aristotelică). Acestea pot fi denotate de predicatele propozitiilor 
corespunzătoare. Astfel, de exemplu, să considerăm propoziţia „D-na 
Thatcher este în Downing Street“.'! „D-na Thatcher“ se referă la o 
anumită substanţă, şi anume d-na T. „este in Downing Street“ se 
referă la o proprietate a acestei substanțe, şi anume aceea de a fi în 
Downing Street. 

Substanțele însele sunt fuziuni a două aspecte, pe care Aristotel 
le numeşte forma (sau esență) şi materie. Forma este cea mai impor- 
tanta dintre acestea; forma unei substanțe iti spune ce este aceasta, 
prin contrast cu simpla menționare a uneia dintre proprietăţile sale. 
Astfel, de exemplu, d-na T. este o persoană, dar ea este doar de găsit 
in Downing Street; esenţa ei este aceea de a fi o persoană. Materia 
unei substanţe este aceea în care se realizează forma. Ne vom 
intoarce îndată la acest aspect. 

Acum, despre schimbare. Aceasta este discutată în Fizica 1 (în 
special în secțiunea 1.7) şi în Despre naştere şi distrugere (în special 
în secţiunea 2.1). În aceste locuri, Aristotel distinge între două ti- 
puri de schimbare. Primul tîp, alterarea (devenirea ca ceva), este cel 


10 Vezi Dancy (1978). 

1! Problema folosirii exemplelor contemporane este aceea că timpul trece. Totuşi, 
un exemplu care este perimat este mai bun decât unul care este atât perimat, cât şi 
banalizat. 

mai simplu. Prin aceasta, o substanță rămâne aceeaşi, dar cel putin 
una dintre proprietăţile sale se schimbă. Astfel, de exemplu, atunci 
când d-na T. iese la cumpărături, ea nu mai este in Downing Street. 
Această schimbare este o alterare. Cel de-al doilea tip de schimbare 
este devenirea (simpliciter). În acest fel de schimbare, o substanţă 
însăşi începe sau încetează să existe. Să presupunem, de exemplu, că 
d-na T. moare. Atunci esenţa ei (a fi o persoană) încetează să existe, 
dar ceva rămâne, şi anume carnea şi oasele care au constituit-o ante- 
rior. Prin urmare, este natural să identificăm acestea cu materia 
d-nei T. Anterior, aceasta avusese forma de a fi o persoană. Acum 
poartă o formă diferită, şi anume cea de a fi un cadavru. Dar să 
notăm acum că această carne şi aceste oase sunt doar o substanţă, 
iar a fi o persoană sau un cadavru sunt doar accidente diferite ale 
acestei substanţe în momente diferite. Într-o schimbare de al doilea 
tip, deci, o substanţă dispare, deoarece o substanţă de un tip inferior 
îşi pierde un accident care era forma substanţei de tip superior. 


$1.5 
Materia prima 


Cea mai fundamentală substanță, constând din carne şi oase, 
poate fi ea însăşi subiectul unei schimbări de al doilea tip; de exem- 
plu atunci când se descompune în elementele sale. Aşadar, povestea 
trebuie repetată: această substanţă este ea însăşi o fuziune a formei 
şi materiei; materia este o substanță de nivel inferior (anumite ele- 
mente chimice), iar forma este una dintre proprietățile sale (a fi 
carne şi oase). Astfel, avem o ierarhie a substantelor.” Într-o moda- 
htate simplificată, ierarhia la Aristotel este precum cea prezentată 
în Tabelul 1, unde elementele chimice, să reținem, sunt cele ale lui 
Aristotel (pământ, aer, foc şi apă) şi se pot transforma unul în altul 
printr-o schimbare de al doilea tip. 


12 Vezi Guthrie (1981), p. 227; Dancy (1978), p. 404. 

Tabelul 1 
Substanţa (Materia Forma) Exemplu de 
proprietate 
Nivelul 3 d-na T. carne şi oase a fi o a fi în Downing 
persoană Street 
Nivelul 2 carne şi oase elemente țesut uman a fio persoană 
chimice 
Nivelul 1 elemente chimice X umed, uscat a fi tesut uman 
etc. 
Nivelul 0 X — = a fi umed, uscat 
etc. 


Să observăm că materia de la nivelul n + 1 este aceeaşi cu sub- 
stanta de la nivelul n şi că forma de la nivelul n + 1 este o proprie- 
tate a substanţei de la nivelul n. Aşadar, acelaşi lucru poate fi atât 
materie (qua purtător a formei) la un nivel, cât şi substanţă (qua 
posesor de proprietăţi) la alt nivel. Acest principiu conectează cele 
două niveluri. Să-l numim, prin urmare, Principiul Legăturii. 

Acum, în fine, ajungem la materia primă. Aceasta este exact 
materia de la nivelul 1, adică substanţa de la nivelul 0. (Am notat-o 
cu un X în Tabelul 1. Căci, după cum vom vedea, aici rezidă necu- 
noscutul). Va fi util să distingem două pretenții diferite despre natura 
materiei prime. 

Conform primei pretenţii, materia primă (considerată ca substanța 
de la nivelul 0) este purtătoarea ultimă a tuturor proprietăţilor şi 
este aşa întrucât proprietăţile sunt ereditare în jos. Astfel, toate 
proprietăţile d-nei T. (de exemplu cea de a fi în Downing Street) sunt 
proprietăți ale substanței din care este constituită (carne şi oase), iar 
proprietățile cărnii şi oaselor (a fi în Downing Street, a fi constituite 
ca o persoană) sunt proprietăți ale substanţelor care le compun 
(elementele) ş.a.m.d. Să numim aceasta: 

Teza 1: Materia prima este subiectul ultim. 
În formularea lui Aristotel (Metafizica, 1028b!'3), materia primă este 


acel ceva despre care se afirmă celelalte predicate şi care nu este afirmat 
despre vreun alt lucru. 


Conform celei de-a doua sustineri, rezidând la nivelul cel mai de 
jos, materia primă nu este ea însăşi materie in-formată de un nivel 
inferior (acesta fiind motivul pentru care Tabelul 1 are acolo locuri 
libere). Să numim aceasta: 


Teza 2: Materia primă nu are esenţă. 
În formularea lui Aristotel (Metafizica, 1029a), materia primă în sine 


nu este nici ceva determinat, nici o cantitate particulară şi nici altceva. Nu 
este nici măcar negația acestora, căci chiar aceste negatii nu îi revin decât 
în chip accidental. 


Sau, după cum formulau medievalii, materia primă este „posibi- 
litate pură“. Poate fi orice, dar în sine nu este nimic. 


$1.6 
Problema materiei prime 


Tezele 1 şi 2 constituie nucleul teoriei tradiționale a materiei 
prime. Şi totuşi aceste teze constituie nucleul unei noţiuni care este 
vădit problematică. După cum am văzut, a spune ce este o substanță 
(prin contrast cu a menţiona unele dintre proprietăţile acesteia) 
inseamnă a-i da forma sau esenţa. Astfel, întrucât substanţa X nu 


13 Toate citatele din Aristotel in acest capitol sunt luate din Barnes (1984). [Vezi 
traducerea românească de St. Bezdechi, în Aristotel, Metafizica, Editura IRI, 
Bucureşti, 1996.] 

are nici o forma, nu se poate spune ce este aceasta. Nici o propoziţie 
de forma „X este ...“ (în care se încearcă să se dea o esenţă) nu este 
adevărată. Această observaţie nu a fost trecută cu vederea de către 
Aristotel. „Cât priveşte materia în sine“, spune Aristotel, „ea nu 
poate fi cunoscută“ (Metafizica, 1036a). În mod clar, Aristotel dis- 
cută aici despre materia primă, întrucât nu este nimic de necunoscut 
în privința materiei de la nivelurile mai înalte — precum carnea şi 
oasele. 

Caracterul evaziv al materiei prime a însoţit stăruitor noţiunea 
în antichitate şi in Evul Mediu, provocând dezbateri despre natura 
sa, ca şi încercări de respingere a acesteia.!* Oricum, noţiunea a 
supravieţuit cu bine până în secolul al XVIII-lea şi este, pesemne, 
noțiunea de substanţă a lui Locke. El trăgea, de asemenea, aceeaşi 
concluzie (Essay, I, 4, 18): 


nu avem nici o (...) idee desluşită [despre substanţă], astfel că nu semnifi- 
căm nimic prin cuvântul substanţă, ci doar o ipoteză nesigură despre nu ştim 
exact ce, adică despre ceva asupra căruia nu avem nici o idee particulară 
distinctă şi pe care îl luăm drept substratul sau suportul acelor idei pe care 
le cunoaştem. 


Probabil că această concluzie a declanşat cel mai nimicitor atac 
asupra noțiunii: acela al lui Berkeley.” 

Totuşi, această tradiţie privitoare la incognoscibilitatea materiei 
prime nu ajunge în miezul problemei. Materia primă este incognos- 
cibilă, este adevărat. Dar este imposibil să fie cunoscută tocmai pen- 
tru că este imposibil să se spună ce este: conform Tezei 2, materia 
primă nu are formă. Prin urmare, materia primă este exact ceva 
aflat dincolo de limita exprimabilului (Transcendenta). Dar noi putem 
foarte bine să-i dăm esenţa; am făcut-o deja în descrierea acesteia 
(Închidere). Ceea ce face ca ceva să fie materie primă, prin contrast 
cu vreun alt tip de substanţă, este tocmai faptul că acel ceva este 
purtătorul tuturor proprietăţilor, pe câtă vreme, în sine, acel ceva 


14 Vezi, de exemplu, Sorabji (1988), capitolele 1-4. 
15 Vezi Principles of Human Knowledge, secţiunile 16, 17. 

nu are esență, după cum arată Tezele 1 şi 2. (Esenţa sa, pentru a ne 
exprima direct, este aceea de a fi lipsit de esență). Astfel, materia 
primă înfăţişează contradictia tipică la limita exprimabilului, cu toate 
că, după câte ştiu, Aristotel nu a observat niciodată acest lucru. 


$1.7 
Subiect şi formă 


În virtutea celor de mai sus, se cuvine să examinăm dacă există 
temeiuri bune pentru a presupune că materia primă există. Când 
spun asta, nu am în vedere ceva care să se potrivească în Tabelul 1 
luat ca atare. Fizica a depăşit de mult acest tabel, atât prin modifi- 
carea elementelor, cât şi prin adăugarea unor niveluri suplimentare 
de substanţe determinate sub acestea, cum sunt atomii şi particulele 
subatomice. În acest sens, materia primă este doar un capitol înve- 
chit al fizicii, după cum spune Dancy ((1978), p. 391). Mai curând, 
am în vedere problema dacă există ceva care să satisfacă Tezele 1 şi 2; 
probabil ceva aflat la cel mai de jos nivel al unui tabel modern al 
substanțelor. În mod surprinzător, Aristotel nu oferă nici un argu- 
ment explicit pentru existenţa materiei prime; această existență este, 
probabil, o supozitie firească, date fiind teoriile sale ale materiei şi 
schimbării, dar nu este implicată de nici una dintre aceste teorii, 
după cum vom vedea. 

Să începem cu întrebarea dacă trebuie să existe ceva care să 
satisfacă Teza 1, un subiect ultim. Răspunsul afirmativ ar fi cu sigu- 
ranta adevărat, dacă regresul substanțelor are un sfârşit. Există 
vreun temei pentru a presupune că are? Guthrie ((1981), p. 227) 
sugerează că, din punctul de vedere al lui Aristotel, acest regres 
trebuie să aibă un sfârşit, deoarece Aristotel avea „oroare de regre- 
sul la infinit“. Ca o interpretare a lui Aristotel, această susținere 
este foarte plauzibilă. După cum vom vedea în capitolul următor, 
Aristotel susținea că nu poate exista un infinit încheiat, iar dacă 
regresul substanţelor ar continua la infinit, acestea ar fi toate pre- 
zente în substanța de nivelul cel mai de sus, astfel că infinitul ar fi 

unul încheiat. Ca atare, regresul nu poate continua la infinit. Deşi 
aceasta este o interpretare plauzibilă a lui Aristotel, dacă o luăm ca 
un argument conform căruia regresul se încheie, atunci nu este un 
argument foarte bun. Căci, după cum vom vedea tot în capitolul 
următor, argumentele împotriva unui infinit încheiat nu pot fi 
remediate. 

Un argument destul de diferit pentru existența unui subiect ultim 
(deşi, după cum cred, nu unul aristotelic) decurge după cum urmează. 
Să ne gândim, de exemplu, la mine împreună cu toate proprietăţile 
mele: a fi înalt, a avea mustață, a face karate-do etc. Ce face ca toate 
acestea să fie proprietăţile mele? Ce constituie unitatea lor? Un răs- 
puns natural este acela că toate proprietățile respective aparțin ace- 
luiaşi lucru, şi anume mie. Asemănător, dat fiind un corp oarecare, 
există un ultim subiect care poartă toate proprietăţile acelui obiect şi 
astfel constituie unitatea lor: obiectul însuşi. 

Să observăm că acest argument pentru existența unui subiect 
ultim nu implică încheierea regresului. Într-o anumită etapă, regre- 
sul poate să meargă la nesfârşit într-o buclă, materia de la un nivel 
fiind o substanţă la un nivel mai înalt! In acest caz, toate substan- 
tele din buclă ar fi subiecte ultime! Într-adevăr, bucla ar putea fi 
foarte mică, o singură substanţă buclând asupra sa înseşi, în aşa fel 
încât ea însăşi este propria sa materie. Cu toate acestea, argumentul 
este plauzibil şi astfel ne conduce cel putin tot atât de departe ca şi 
Teza 1. 

Să ne îndreptăm acum atenţia asupra Tezei 2. Există vreun temei 
pentru a presupune că subiectul ultim este lipsit de forma? Daca 
regresul merge la nesfârşit într-o buclă, atunci, după cum tocmai am 
remarcat, există subiecte ultime şi, întrucât nu sunt la cel mai de jos 
nivel, acestea au formă. Prin urmare, răspunsul prompt este „nu“. 
Dar chiar şi presupunând că subiectul ultim este substanţa de la 
nivelul 0, răspunsul este tot „nu“. Putem reţine teoria substanţei şi 
teoria schimbării şi eliminarea din joc a limitei inferioare a regre- 
sului. Pur şi simplu vom susține că substanţa de la nivelul 0 are 
deopotrivă o formă şi o materie. Principiul Legăturii pur şi simplu nu 
se aplică la cel mai de jos nivel (chiar dacă îl acceptăm în continuare 

pentru niveluri mai înalte). Forma şi materia substanţei de nivel 0 
nu pot fi considerate ca fiind moştenite de jos; acestea sunt sui 
generis. În acest fel, întreaga schemă aristotelică este păstrată prin 
adăugarea câtorva noi intrări în Tabelul 1, şi anume o materie şi o 
formă pe ultimul rând de jos (ceea ce, oricum, este realmente cerut 
de teoria substanței). Teza 1 specifică exact forma: aceasta trebuie 
să fie purtătoarea ultimă a tuturor proprietăţilor. Nu are nici un 
sens să întrebăm ce este materia, pentru că se poate pune doar pro- 
blema a ceea ce sunt substanțele şi această materie nu este o sub- 
stanta. Desigur, dacă substanța de nivel 0 poate înceta de a mai fi şi 
dacă este să păstrăm teoria schimbării, materia va trebui să fie o 
substanță de un nivel inferior. Rezultă tocmai că substanţa de nivel 
0 nu poate înceta de a mai fi. (Dar, din punctul de vedere al lui 
Aristotel, această posibilitate este oricum exclusă: dacă materia 
primă ar putea înceta de a mai fi, şi-ar pierde forma, însă nici nu a 
avut vreuna, aşa încât nu poate înceta de a mai fi.) 

Există şi alte argumente pentru pretenţia că substanţa de nivel 0 
nu are esență? În Metafizica 7.3, Aristotel prezintă un experiment 
mental cu privire la felul în care putem ajunge la materia primă (în 
gândire, nu în realitate, întrucât materia şi forma sa nu sunt fizic 
separabile). Pur şi simplu luăm un corp şi îi înlăturăm toate proprie- 
tatile: culoare, greutate, „lungimea, lărgimea şi adâncimea“; ceea ce 
rămâne după ce toate acestea au fost înlăturate este materia primă. 
Acum, dacă acest experiment mental este menit a fi un argument 
pentru a arăta că substanţa de nivel 0 nu are esenţă, atunci argu- 
mentul presupune ceea ce trebuie demonstrat. Căci a presupune că 
forma este înlăturată pe parcurs este exact a presupune că aceasta 
este o proprietate, dar în schema in discuţie esența nu este deloc o 
proprietate. 

Într-una dintre părțile dialogului Timaios, Platon prezintă noti- 
unea de receptacul al calităților, yopa, care este, sub anumite aspecte, 
asemănătoare noțiunii aristotelice de materie primă. În plus, Platon 


15 Pentru referinţe şi discuţii, vezi Sorabji (1988), pp. 32 şi urm. Charlton ((1970), 
anexa) susține că noțiunea tradițională de materie primă datorează mai mult acestui 
pasaj din Timaios decât lui Aristotel. 

prezintă un argument pentru a încerca să stabilească faptul că recep- 
taculul nu are nici un fel de proprietăţi intrinseci; nu le poate avea, 
deoarece altminteri „ar fi întipărit de acestea şi ar primi cu greu 
celelalte calități“. Acest argument, oricât ar fi de bun pentru ceea ce 
susținea Platon, nu va salva Teza 2. Căci nu există nici un temei 
pentru a presupune că forma substanței de nivel 0 este incompati- 
bilă cu orice proprietate. Într-adevăr, intrucât forma substanței de 
nivel 0 trebuie să fie tocmai purtătoarea tuturor proprietăților, 
această formă este evident compatibilă cu posesiunea oricărei pro- 
prietati. 

După câte pot să-mi dau seama, nu există nici un alt argument 
pentru concluzia că substanţa de la nivelul cel mai de jos nu are 
formă. Ca atare, argumentele pentru existența materiei prime (atât 
ca nivel ultim, cât şi ca fiind fără formă) eşuează. Chiar dacă 
Aristotel a susținut posibilitatea limitei exprimabilului, el nu a 
demonstrat existența acesteia. 


$1.8 
Cusanus despre Dumnezeu 


Să mergem, aşadar, mai departe, la un alt candidat pentru ceva 
aflat dincolo de limitele exprimabilului: Dumnezeu. Multi au fost 
tentaţi de ideea că Dumnezeu este inefabil, aşa încât depăşeşte orice 
ar putea să fie spus despre El”. Există elemente solide ale acestei 
idei în tradiția neoplatonică a teologiei negative. Dar nicăieri nu 
vom găsi o expunere mai elocventă a acestei idei decât cea a filo- 
sofului german din secolul al XV-lea, Nicolaus Cusanus. 

Cusanus îl defineşte pe Dumnezeu pur şi simplu ca pe maximu- 
mul absolut, unde „numim cel mai mare sau maximum un lucru 


fata de care nu poate exista un altul mai mare“ (Despre neştiința 


17 Toate pronumele sunt inadecvate. {In original, Priest foloseşte in această frază 
pronumele personal feminin „Her“, iar în alte locuri foloseşte pronumele personal 
masculin „Him“.) 

stiutoare, I, 215). Aşadar, Dumnezeu este o varietate de infinit. Mai 
mult, potrivit lui Cusanus, întrucât Dumnezeu este infinit, nu poate 
exista nici o modalitate în care să Îl sesizăm. În formularea lui 
Cusanus (Despre nestiinta stiutoare, I, 4): 


Maximumul simplu si absolut, care nu poate fi mai mare, este atins de noi 
fără a putea fi sesizat, deoarece, fiind adevărul infinit, este prea mare pentru 
a-l putea sesiza. 


Această susținere pare puţin pripită. De ce insesizabilitatea a 
ceva decurge din infinitatea acelui ceva? În primul rând pentru că, 
potrivit lui Cusanus, categoriile noastre sunt finite şi nici o categorie 
finită nu poate „acomoda“ un obiect infinit. Dacă aşa stau lucrurile, 
atunci nu numai Dumnezeu este dincolo de sesizabil, ci şi faptele 
despre Dumnezeu sunt dincolo de exprimare (Transcendenta). 

Totuşi, aceasta nu-l opreşte pe Cusanus să exprime (şi, după cât 
se pare, să sesizeze) diferite fapte despre Dumnezeu. El este destul 
de explicit în privința atribuirii unor proprietăţi cerute de dogmă, 
precum cea a Treimii (Despre neştiința ştiutoare, I, 17). Dar chiar 
dacă pietatea nu l-a împins la contradicţie, logica însăşi ar fi făcut-o. 
Căci descrierea pe care Cusanus o face lui Dumnezeu trebuie să ÎI 
caracterizeze, altminteri Cusanus nu ar fi vorbit despre subiectul în 
discuție. În plus, până şi a pretinde că Dumnezeu este insesizabil 
înseamnă a exprima un anumit fapt despre Dumnezeu. Aşadar, aici 
avem Închidere.!* 

Pot fi incercate mai multe moduri de a dezamorsa această con- 
tradicţie,“ dar nu le voi urmări aici, căci nici Cusanus nu între- 
prinde aşa ceva. El are curajul convingerilor sale logice şi acceptă 


18 Citatele sunt luate din Heron (1954). [Vezi traducerea românească de Octavian 
Nistor în Între antichitate şi renaştere. Gândirea evului mediu, Bucureşti, Editura 
Minerva, vol. IT, 1984.) 

9 Interesant in acest context, Stace (1961) susține că atunci când misticii sunt 
împinşi spre a enunta ceva contradictoriu din cauza intuitiilor lor inefabile, aceasta 
se întâmplă tocmai pentru că acele contradicții sunt adevărate. 

% Vom discuta despre unul dintre aceste moduri atunci când vom ajunge la 
Anselm, într-un capitol ulterior. Alte moduri sunt discutate in Alston (1956). 

aceasta contradictie despre Dumnezeu ca fiind adevarata. De fapt, 
Cusanus se lasă purtat de această situație şi insistă că toate contra- 
dictiile sunt adevărate despre Dumnezeu — ceea ce nu rezultă defel, 
aşa cum i-ar fi putut spune orice logician adept al paraconsistentei — 
(Despre nestiinta ştiutoare, |, 4): 


acestea [opozitiile] nu exista in nici un fel in maximumul absolut. Maximu- 
mul absolut, fiind în mod absolut toate lucrurile care pot fi (...) nu este nici 
unul dintre acestea, încât minimumul coincide în maximum. 


Aşadar, spre deosebire de Aristotel, Cusanus nu numai că sesi- 
zează contradicţiile la limita exprimabilului, dar le şi susţine. 


$1.9 
Obiecte şi categorii 


Aşa stând lucrurile, ne vom opri şi vom examina argumentul lui 
Cusanus cu mai multă atenţie. Cusanus argumentează că Dumnezeu 
nu poate fi (cu adevăr) descris, deoarece, fiind infinit, Dumnezeu nu 
poate fi încadrat într-o categorie finită. Cum rezultă aceasta? 
Cusanus explică (Despre neştiința ştiutoare, I, 3): 


Un intelect finit nu poate ajunge (...) la adevărul absolut al lucrurilor. Ade- 
vărul nu este susceptibil de mai mult sau mai puţin, ci constă din ceva indi- 
vizibil, aşa încât nu poate fi măsurat cu precizie de ceea ce nu este el însuşi 
adevărat; de pildă, ceea ce nu este el însuşi cerc nu poate fi măsura cercului, 
căci natura acestuia este una şi indivizibilă. Prin urmare, intelectul nostru, 
care nu este adevărul, nu-l sesizează niciodată cu o astfel de precizie încât 
să nu poată fi sesizat mai precis de o putere de sesizare infinit mai mare. 


Observăm că Cusanus operează cu o concepţie a categorizării de 
tip „oglindă“. O categorie adecvată trebuie să împărtăşească propri- 
etăţile relevante cu obiectul categorizat, tot aşa cum o imagine adec- 
vată trebuie să împărtăşească trăsăturile relevante cu obiectul 
infatigat. 

Nu este de competenţa mea să judec cât de acceptabilă era 
această concepţie despre categorizare în secolul al XV-lea, dar este 
clar că, dintr-un punct de vedere modern, concepția nu este deloc 
plauzibilă. Categoriile nu împărtăşesc mai deloc proprietăţile obiec- 
telor categorizate. Categoria de roşeaţă nu este rosie; noţiunea de 
caracter străin nu este străină; noțiunea de lungime nu este lungă. 
Şi, pentru buna măsură, nici noțiunea de cerc nu este circulară. Aşa- 
dar, nu există nici un temei pentru a presupune că o categorie adec- 
vată pentru a caracteriza infinitul trebuie să fie infinită; şi cu 
această observaţie, argumentul lui Cusanus se prăbuşeşte. 

Nu cunosc nici un alt argument convingător conform căruia cate- 
goriile limbajului nostru nu Îl pot caracteriza adecvat pe Dumnezeu.” 
Ca atare, conchid că poziţia lui Cusanus nu se susţine. Deşi Cusanus 
recunoscuse natura contradictorie a lucrurilor dincolo de exprimabil, 
el a eşuat în încercarea de a stabili că există astfel de lucruri. 


Concluzie 


În acest capitol am examinat trei filosofi prekantieni, ale căror 
concepţii i-au condus la concluzia că există lucruri dincolo de expri- 
mabil şi deci la contradictia tipică limitelor gândirii — chiar dacă 
numai unul dintre aceştia (Cusanus) a recunoscut şi a susținut 
contradicţia. După cum am văzut, argumentele celor trei pentru 
concluzia conform căreia există lucruri dincolo de exprimabil nu pot 
fi apărate. Cu toate acestea, argumente similare ale unor filosofi 
ulteriori nu pot fi făcute inofensive cu atâta uşurinţă. Totuşi, pentru 
moment, să părăsim limitele exprimabilului şi să trecem la cea de-a 
doua limită care ne va preocupa în carte. După cum am văzut, 
Cusanus a fost împins la contradicţie din cauza trăsăturilor unei 
infinitati. În capitolul următor vom examina infinitatea însăşi. 


21 Deşi, atunci când vom ajunge la Hegel, vom întâlni un alt argument conform 
căruia categoriile finite nu pot caracteriza obiecte infinite. 


2. LIMITELE ITERARII 


Introducere 


În acest capitol vom întâlni o a doua limită a gândirii. Această 
limită apare atunci când există o operaţie care este aplicată repetat 
pe cât de mult este posibil. Din motive evidente, o voi numi limita 
iterabilului: cel mai notabil caz al acestei limite este infinitul (ordi- 
nal) matematic. 

Din motive asupra cărora nu voi face speculații aici, infinitul 
matematic a exercitat o fascinatie originară asupra oamenilor din 
cele mai vechi timpuri şi se află în centrul preocupărilor din filo- 
sofie, matematică şi chiar teologie. În pofida acestui fapt — sau poate 
cauză a sa — noțiunea este una profund paradoxală. Din diferite 
motive care vor apărea pe parcurs, oamenilor li s-a părut că, deşi 
nimic nu este mai mare decât infinitul, există ceva mai mare. Acesta 
este, de fapt, laitmotivul cărţii. 

În virtutea acestui paradox, noţiunea de infinit matematic a fost 
adesea considerată ca fiind problematică. Se susține în mod obişnuit 
că aceste probleme au fost rezolvate în secolul al XIX-lea, prin 
scrierile lui Dedekind, Cantor ş.a. De exemplu, Russell scria:! 


De peste două mii de ani, intelectul omenesc a fost pus în încurcătură de 
această problemă [a infinităţii] (...) 

O lungă serie de filosofi, de la Zenon la Bergman, şi-a fundamentat mult din 
metafizică pe presupusa imposibilitate a colecțiilor infinite (...) Soluția defi- 
nitivă a dificultăților se datorează (...) lui Georg Cantor. 


! (1926), pp. 164, 169; vezi Moore (1990), p. 110. 

Si totuşi, această susţinere este greşită. Lucrările acestor mate- 
maticieni ai secolului al XIX-lea au determinat un avans remarcabil 
în înțelegerea noastră a infinitului; transfinitul este una dintre cele 
mai admirabile descoperiri matematice. Dar aceste lucrări nu au 
înlăturat paradoxul fundamental al infinitului matematic, ci, mai 
curând, i-au restabilit poziția (chiar dacă această restabilire e poziţiei 
a fost suficientă pentru a-l ascunde un timp). Dar să nu anticipăm. 

Cea mai sofisticată abordare timpurie a infinitului este, fără îndo- 
lala, cea a lui Aristotel. El a fost cel care a strâns laolaltă diferitele 
probleme ridicate de gândirea presocraticilor cu privire la infinit şi a 
încercat să formuleze o teorie care să facă faţă acestor probleme. În 
prima parte a acestui capitol vom examina concepţia lui Aristotel 
despre infinit: vom vedea că el sesiza contradictia la limita itera- 
bilului şi se străduia să o evite. Dezvoltări semnificative importante 
aveau a mai aştepta încă două mii de ani, dar contradictia la limita 
iterabilului a fost întrezărită mai înainte într-un loc destul de neas- 
teptat: în argumentul cosmologic al lui Leibniz pentru existenţa lui 
Dumnezeu. Vom examina acest argument în cea de-a doua parte a 
acestui capitol. 


§2.1 
Infinitati generate 


Înainte de a începe, voi explica o terminologie utilă. SA presupu- 
nem că avem un operator care se aplică unor obiecte de un anumit 
tip. Atunci când se aplică unui obiect de acel tip, operatorul poate să 
nu producă nimic sau poate să producă un obiect de acelaşi tip. Voi 
numi un astfel de operator generator, deoarece, aplicându-l iarăşi şi 
iarăşi, putem genera o secvenţă de obiecte. Oricare ar fi rezultatul 
obținut prin iterarea aplicărilor operatorului pe cât de mult este 
posibil, îl voi numi limită a iterărui. 

În general, nu există nici un temei pentru a presupune că aplica- 
rea unui generator produce întotdeauna un obiect nou (sau chiar că 
produce vreun obiect), dar dacă o face, îl voi numi generator de 

infinitate, deoarece aplicatiile iterate produc o infinitate de obiecte. 
În acest caz, voi numi limita iterării infinitate generată. Un exemplu 
paradigmatic de generator de infinitate este adunarea cu unu. Alte 
exemple pot fi: a tăia un obiect în jumătate sau a forma noțiunea 
unui obiect. Un exemplu paradigmatic de infinitate generată este 
mulțimea w, i.e. (0, 1, 2, 3, ...}, obținută din 0 prin aplicarea de un 
număr indefinit de ori a generatorului 1 + x.” Limitele iterării care 
vor constitui preocuparea noastră principală sunt infinitatile generate. 


§2.2 
... la Aristotel 


Să ne întoarcem acum la Aristotel. Care era teoria sa a infini- 
tului? Aceasta teorie poate fi rezumata foarte simplu: infinitul nu 
există. Abordarea lui Aristotel a infinitatii este data in Fizica sa, in 
principal in ultimele trei secțiuni ale Cărţii a III-a. Acolo, Aristotel 
arată că, deşi există în mod clar generatori de infinitate, iar aceştia 
pot fi aplicaţi de un număr indefinit de ori, nu există astfel de lu- 
cruri cum sunt limitele pe care aceştia le generează. Cu cuvintele 
sale (Fizica, III, 6, 206a—206b)?: 


infinitul se prezintă în mai multe feluri — în timp, în succesiunea generati- 
ilor la oameni şi în diviziunea mărimilor. În general, infinitul constă în faptul 
de a lua mereu alt şi alt lucru şi în faptul că lucrul luat este mereu limitat, 
dar este mereu altul şi altul. În acest fel, nu trebuie să considerăm infinitul 
ca un lucru concret, cum este omul sau casa, ci aşa cum se înţelege ziua şi 
lupta, pentru care existența nu este o substanță determinată, ci este intot- 
deauna în generare şi în distrugere, chiar dacă este limitată, dar este mereu 


2 De notat că, intrucât un generator de infinitate trebuie să producă un obiect 
diferit fata de tot ce a fost obţinut la un moment dat, este mai nimerit să-l concep- 
tualizăm ca un operator pe o colecție de obiecte de tipul respectiv. Astfel, în locul 
operatorului 1 + x, este mai potrivit să ne gândim la operatorul 1 + max(X), unde X 
este o mulțime finită de numere. Oricum, deocamdată vom ignora această subtilitate. 

3 În acest capitol, citatele din Aristotel sunt luate din Barnes (1984). [Vezi tradu- 
cerea românească de N. I. Barbu, în Aristotel, Fizica, Bucureşti, Editura Ştiinţifică, 
1966, cu uşoare modificări.] 

alta si alta. (...) In alt fel infinitul nu există, dar el există numai aşa, si 
anume in potentialitate sau prin reductie. 


Se obişnuieşte să se distingă între două noțiuni de infinit: infmitul 
potential şi infinitul actual (sau incheiat).‘ În linii mari, infinitul poten- 
tial este o operație extensibilă indefinit de mult; infinitul actual este 
starea produsă atunci când operația a fost efectuată mai mult decât 
de un număr finit de ori. Aristotel, după spusele sale, descria infini- 
tul potential, pe câtă vreme ceea ce am numit eu infinit este 
infinitul actual. Terminologia ,,actual/potential“ nu este teribil de feri- 
cită. Infinitul potențial nu este nici infinit, nici potențial. Nu este 
potențial, sau cel puțin nu este potențial în felul în care Aristotel 
consideră multe lucruri ca fiind potențiale. Căci acesta (prin con- 
trast cu părți ale sale) nu poate ajunge niciodată la existență. Şi nu 
este infinit, întrucât în fiecare stadiu este finit. (Sensul actualității 
în care infinitul actual este actual ar putea, de asemenea, să fie con- 
siderat drept contestabil). Oricum, astăzi terminologia este prea 
bine înrădăcinată pentru a fi uşor de schimbat; ca atare, o voi folosi. 
Aristotel spune, aşadar, că nu există decât infinități potențiale; nu 
există infinitati (actuale). 


$2.3 
Timp 


Să examinăm acum problema dacă punctul de vedere al lui 
Aristotel, conform căruia nu există infinitati încheiate, poate fi apărat. 
În Fizica III, 4, 203b, Aristotel consideră câteva argumente în favoa- 
rea existenței infinitatilor actuale şi răspunde foarte pe scurt acestor 
argumente în III, 8, 208a. În general, argumentele menționate nu-şi 
stabilesc concluziile in mod satisfăcător. Aceste argumente indică 
existența unor generatori de infinitate şi presupun pur şi simplu că 
trebuie să existe infinitățile corespunzătoare. Aristotel a avut de 


1 Sau, în formularea medievalilor, infinitul sincategorematic şi cel categorematic. 
Vezi Moore (1990), cap. 3. 

făcut doar cu puţin mai mult decât să arate că nu rezultă nicidecum 
aşa ceva. 

Folosind argumente din teoria modernă a mulțimilor, este uşor 
de ajuns la concluzia că există infinitati. De exemplu, să considerăm 
mulțimea w. Aceasta este cu certitudine o infinitate actuală (atunci 
când este considerată ca o unitate, cum este, de exemplu, atunci când 
este gândită ca un membru al unei alte colecţii). Dar chiar dacă lovi- 
rea lui Aristotel cu teoria mulțimilor transfinite provoacă cu certitu- 
dine un cnocaut tehnic, acesta nu se conformează regulilor Marchi- 
zului de Queensberry.” Mai interesant este să vedem dacă Aristotel 
îşi poate susţine poziţia în proprii săi termeni. După cum vom vedea, 
nu poate. 

Cel mai convingător mod de a argumenta împotriva lui Aristotel 
este dat de găsirea unei infinitati care este instantiata într-un proces 
în timp. Dacă acel proces ajunge la o încheiere, infinitatea trebuie să 
fie încheiată şi deci limita trebuie să existe. Cele mai evidente pro- 
cese care instantiaza infinitati sunt chiar mişcarea şi timpul. 

Să considerăm mai întâi timpul. Atât timpul trecut, cât şi timpul 
viitor instantiaza generatori de infinitate (cu o zi înainte; cu o zi 
după) — presupunând, totuşi, o concepţie newtoniana despre timp. 
În plus, în cazul timpului trecut, procesul, deci si infinitatea, este 
incheiat de prezent. Aristotel consideră efectiv acest argument, pe 
scurt, şi răspunde că „Timpul (...) [este] infinit, dar părţile care sunt 
luate nu dăinuiesc“ (Fizica, 208a). Cu alte cuvinte, timpul trecut nu 
este infinit în mod actual, deoarece nu toate părţile sale există (în 
fiecare moment). Acest argument este mai curând forţat. Pentru ca 
o totalitate să aibă o mărime, nu este necesar ca toți membrii săi să 
coexiste temporal, aşa cum admite şi Aristotel uneori. De exemplu, 
se poate pune cu sens întrebarea câți oameni s-au născut de la 
moartea lui Aristotel. Aşadar, a arăta că nu toate momentele trecute 
există laolaltă este o ignoratio: mulţimea tuturor momentelor tre- 
cute poate fi totuşi o infinitate încheiată în sensul cerut. 


* În original: Queensberry Rules, cod de reguli larg acceptat în box, elaborat de 
John Graham Chambers în Londra anului 1865 şi publicat în 1867 sub patronajul lui 
John Sholto Douglas, Marchiz de Queensberry. 

Lear ((1979-1980), p. 207) sugerează o soluție pentru Aristotel. 
După cum observă acesta, faptul că după fiecare bătaie de inimă a 
copilului meu a existat o alta nu implică faptul că a existat o infi- 
nitate de bătăi de inimă ale copilului meu. Timpul poate fi în acest 
fel. Totuşi, această sugestie nu apare ca foarte plauzibilă. Temeiul 
pentru care „următoarea bătaie de inimă a copilului meu“ nu este 
un generator de infinitate (prin contrast, dacă ar fi să trăiesc veşnic, 
„următoarea bătaie de inimă“ ar fi un astfel de generator) este acela 
că termenul „copil“ este vag: starea de a fi copil dispare treptat, iar 
acesta este temeiul pentru care este imposibil să identifici ultima 
bătaie de inimă din această stare. „Moment anterior“ sau „moment 
anterior în trecut“ nu par a fi deloc similari. „Trecut“ nu este un 
termen vag. Nu este adevărat că, pe măsură ce regresăm din ce în ce 
mai mult, lucrurile devin din ce în ce mai puţin trecute, până la a nu 
mai fi deloc trecute! Ori de câte ori este acolo, trecutul este sută la 
sută acolo. 

Mi se pare că singura modalitate de a evita concluzia conform 
căreia timpul trecut este infinit (în mod actual) este aceea de a nega 
că timpul trecut este potențial infinit, adică newtonian. S-ar putea 
face asta, de exemplu, dacă s-ar lua Teoria Generală a Relativității 
ca implicând faptul că atât timpul, cât şi universul material au înce- 
put o dată cu Big Bang. În acest caz, geometria timpului ar fi extrem 
de non-euclidiana. Problema dacă această mişcare este posibilă sau 
nu o las în seama fizicienilor moderni; nu este o mişcare posibilă 
pentru Aristotel. O dată ce admiti că timpul trecut este potential 
infinit (cum face Aristotel), rezultă că este infinit în mod actual. 


§2.4 
Miscare 


Cea de-a doua modalitate in care o infinitate poate fi instantiata 
printr-un proces efectiv şi încheiat priveşte mişcarea. Aceasta se 
poate vedea, după cum era de aşteptat, cu ajutorul unuia dintre argu- 
mentele lui Zenon. 

Fie un corp (care, pentru scopurile de fata, ar putea fi identificat 
cu punctul care este centrul său de masă) care se mişcă de la A (să 
spunem 0) la B (să spunem 1). Să considerăm secvenţa de puncte 
spaţiale în mişcare 0, 1/2, 3/4, 7/8 ..., fiecare punct (cu excepţia pri- 
mului) împărțind în două distanța dintre punctul anterior şi 1. 
Generatorul care ne conduce de la un punct la punctul următor este 
în mod evident un generator de infinitate. Alternativ şi echivalent, 
tot aşa este şi funcţia care ne conduce de la fiecare jumătate la 
următoarea: [0, 1/2], [1/2, 3/4], (3/4, 7/8] .... În plus, infinitatea este 
încheiată în momentul în care corpul ajunge în B. 

Aristotel discută acest paradox al lui Zenon şi, după cum era de 
aşteptat, nu îi acceptă concluzia. Soluţia lui Aristotel constă din a 
nega că punctele (sau jumatatile) în discuție există. După cum vom 
vedea, Aristotel consideră că supoziţia conform căreia continuul este 
alcătuit dîn puncte este absurdă. În particular, un punct este pur şi 
simplu o divizare a continuului în două parti, produsă de un corp în 
repaus. Aşadar, dacă mişcarea corpului este continuă, atunci nu 
există puncte (actuale) între A şi B şi nici jumătăți corespunzătoare. 
După cum formulează Aristotel (Fizica, VIII, 8, 263a): 


Dacă cineva ar despărți o dreaptă continuă în două, acesta se va folosi de un 
punct unic ca de două, pentru că el va face din acelaşi punct început şi 
sfârşit [a două jumătăți diferite] (...) Dar dacă se va împărți astfel, nu vor 
mai fi continue nici linia, nici mişcarea, căci mişcarea continuă tine de con- 
tinuu, iar în continuu există o infinitate de jumătăți, nu însă în act, ci în 
potentialitate. Daca deci sunt luate în act, atunci [corpul] nu va face o miş- 
care continuă, ci se va opri. 


S-ar putea pune întrebarea de ce, pentru a actualiza un punct, un 
corp trebuie să fie în repaus. Dar lăsând aceasta la o parte, această 
evitare a infinităţii încheiate este foarte aproape de a fi sieşi dăună- 
toare. Căci Aristotel recunoaşte, aparent fără a realiza efectele, că 
există o infinitate de jumătăţi potențiale. El merge mai departe şi 
spune (263b): 

În acest fel, celui care întreabă dacă se admite că se poate străbate o infi- 
nitate de unități în timp sau în lungime trebuie să-i răspundem că într-un 
fel se poate, într-alt fel nu se poate. Dacă unităţile sunt actuale, nu se poate; 
dacă ele sunt potenţiale, se poate. 


S-ar părea, atunci, că există o infinitate încheiată de puncte posi- 
bile între A şi B. Această admitere a unor puncte posibile nu este o 
aberaţie din partea lui Aristotel. Căci, după cum vom vedea, Aristotel 
este ataşat ideii că orice interval al continuului poate fi împărțit în 
două, în aşa fel încât trebuie să existe o infinitate potențială de 
puncte potenţiale între A şi B. Această infinitate este încheiată în 
momentul în care corpul ajunge in B.° 

O a doua obiectie la adresa lui Aristotel este următoarea. Putem 
să acceptăm teoria lui Aristotel a punctelor şi în acelaşi timp să ară- 
tam că există o infinitate încheiată de puncte actuale (sau de juma- 
tati). Să presupunem că un corp care se mişcă de la A la B se depla- 
sează după cum urmează: ajunge la jumătatea distanţei dintre A şi 
B în 1/4 secunde, stationeaza acolo 1/4 secunde, apoi ajunge la jumă- 
tatea distanței rămase in 1/8 secunde, stationeaza acolo 1/8 secunde 
ş.a.m.d. (Astfel, dacă acest corp începe mişcarea în momentul t = 0, 
atunci se mişcă între momente de forma 1 — 1/2” şi 1 — 1/2” + 1/2"*?, 
n > 0, şi staţionează în celelalte momente.) Corpul se opreşte în 
fiecare dintre punctele zenoniene şi astfel le actualizează, dar tot 
ajunge în B după o secundă. Prin urmare, avem aici un generator de 
infinitate de puncte actuale.$ 


5 Sorabji (1983), p. 213, observă această admitere nefericită, dar consideră că 
Aristotel poate ieşi din încurcătură arătând că infinitudinea punctelor potenţiale este 
ea însăşi un infinit potenţial. Aristotel nu poate face aceasta, deoarece infinitudinea 
este încheiată. 

6 Un exemplu similar este dat în Bostock (1973-1974), dar acesta nu este extrem 
de satisfăcător, deoarece corpul se opreşte doar instantaneu în fiecare punct, or 
Aristotel cere ca un corp să se oprească pentru o perioadă, dacă este să se definească 
un punct. Vezi Sorabji (1983), p. 324. 

$2.5 
Continuul 


După cum tocmai am văzut, Aristotel nu poate evita acceptarea 
existentei infinitatilor actuale. Prin urmare, este momentul să exa- 
minăm temeiurile sale împotriva existenței infinitului actual. Aristotel 
prezintă un număr de argumente împotriva existenței infinitului. 
Multe dintre acestea (cu deosebire cele din Fizica, HI, 5) sunt impo- 
triva existenței infinitatilor fizice si depind de teoriile sale fizice 
asupra locului si a miscarii. Dar Aristotel are si alte argumente care 
sunt mult mai abstracte si mai putin vulnerabile la decesul teoriilor 
sale fizice. Voi discuta două dintre aceste argumente, care încearcă 
să arate in mod efectiv că infinitul actual atrage după sine con- 
tradicții. 

Primul argument derivă dintr-un alt argument al lui Zenon’ si 
priveşte natura continuului. Dacă există limite infinite, atunci un 
corp poate fi divizat „de la un capăt la altul“, dar (Despre naştere şi 
distrugere, I, 2, 316a): 


ipoteza că un corp (i.e. o mărime) este divizibil(ă) de la un capăt la altul si 
că această divizare este posibilă implică o dificultate. Ce va fi acel ceva în 
corp care să scape divizării? 


Pentru a vedea ce avea in vedere Aristotel, să luăm un interval 
finit al continuului (să spunem [0, 1]), să-l impartim în două părți 
egale, adică să înlăturăm punctul său de mijloc din mulțimea punc- 
telor (de notat că diviziunea este aici una conceptuală; Aristotel nu 
discută despre folosirea ferăstraielor), să impartim fiecare dintre 
cele două jumătăți în părți egale ş.a.m.d. Operația de împărţire a 
fiecărui fragment rămas in parti egale este un generator de infini- 
tate. Acum, sa ducem aceasta operatie la limita. Care este rezulta- 
tul? O multime de ceva-uri, dar ce este fiecare ceva? 


? Vezi Vlastos (1967). 

O mărime [adică ceva cu lungime pozitivă]? Nu, este imposibil, căci in acest 
caz ar exista ceva nedivizat, în timp ce, prin ipoteză, corpul era divizibil de 
la un capăt la altul. Dar dacă este să se admită că nu va rămâne nici corp, 
nici mărime şi totuşi diviziunea să aibă loc, atunci sau corpul va consta din 
puncte (iar constituentii săi nu vor avea mărime), sau corpul nu va fi abso- 
lut nimic. Dar dacă constă din puncte, nu va avea mărime. Căci atunci când 
punctele ar fi în contact şi ar coincide pentru a alcătui o singură mărime, 
ele nu ar face ca întregul să fie cu ceva mai mare (deoarece, atunci când cor- 
pul a fost împărţit în două sau mai multe părți, întregul nu a fost putin mai 
mic sau mai mare decât a fost anterior împărţirii). Aşadar, chiar dacă toate 
punctele sunt puse laolaltă, acestea nu vor alcătui o marime.® 


Avem aici o dilemă multiplă. Sau (i) ceea ce rămâne are lungime, 
sau (ii) nu are lungime; in cel de-al doilea caz, sau (iia) nu este 
nimic, sau (iib) este un punct fără dimensiune. Cazul (i) este contra- 
dictoriu, deoarece toate lungimile pozitive au fost divizate (după n 
diviziuni, toate fragmentele nedivizate au lungimea 1/2”, ceea ce 
poate fi făcută cât de mică dorim). Cazul (iia) este contradictoriu, 
deoarece un amalgam de nimicuri este nimic. Cazul (ib) este contra- 
dictoriu, deoarece o colecţie de puncte fără dimensiune nu poate 
avea o dimensiune pozitivă. 

Cu o uşoară modificare, putem formula argumentul după cum 
urmează. Să numim lucrurile care rezultă din diviziunea de la un 
capăt la altul atomi şi fie D totalitatea lucrurilor care pot fi divizate 
(conceptual). Acum, mai întâi, un atom nu poate fi un membru al D 
(Transcendenta), deoarece este obţinut prin divizarea de la un capăt 
la altul şi deci nu poate fi divizat mai departe. Dar un atom trebuie 
să aibă mărime, deoarece o mărime nu poate fi compusă din 
non-mărimi. Aşadar, un atom poate fi divizat, i.e. este un membru al 
D (Închidere). Conform acestui argument, atomii, un tip de limită 
a iterabilului, instanţiază contradicții tipice pentru limitele gândirii. 

Destul cu acest argument. Funcţionează? Istoria nu a fost blândă 
cu acest argument, după cum ştie orice persoană familiarizată cât de 


5 Despre naştere şi distrugere, I, 2, 316a. 

cât cu teoria măsurii”. Putem accepta imposibilitatea primelor două 
coarne ale dilemei lui Aristotel: atomii (adică punctele) nu au lun- 
gime, iar ceva nu poate fi o colecţie de nimicuri. Dar mai departe, 
dilema eşuează: o lungime poate fi alcătuită din puncte, adică din 
lucruri fără lungime. Aristotel are dreptate atunci când spune că, 
dacă înlături un singur punct dintr-o mulțime, nu-i diminuezi dimen- 
siunea şi, reciproc, dacă adaugi un singur punct unei mulțimi de 
puncte, nu-i creşti dimensiunea. Dar de aici nu rezultă că nu poţi 
creşte dimensiunea unei mulțimi prin adăugarea de puncte. Este 
tentant să se presupună că aceasta decurge printr-un simplu argu- 
ment al grămezii, ceea ce, probabil, este elementul care a motivat 
gândirea lui Aristotel.! Şi, într-adevăr, adăugarea de puncte unul 
câte unul nu va creşte dimensiunea multimii.'’ Pentru a-i creşte 
dimensiunea, trebuie să adaugi o mulțime non-enumerabilă de 
puncte, mai multe decât pot fi adăugate „unul câte unul“. Desigur, 
Aristotel nu a beneficiat de teoria modernă a mulțimilor, dar chiar 
şi fără această teorie, argumentul său este convingător. Totuşi, 
argumentul eşuează fără doar şi poate. Ceea ce rămâne în limita 
generată prin iterarea divizării intervalului [0, 1] este mulțimea 
punctelor care nu sunt de forma m/2” (0 < m < 2”), iar această mul- 
time are dimensiunea 1! 


$2.6 
Părţi infinite 


Cel de-al doilea dintre argumentele lui Aristotel prin care se 
încearcă să se arate că infinitul încheiat este contradictoriu este mai 
obscur, fiind doar ceva mai mult decât o remarcă făcută în treacăt, 
dar este în mod potenţial mai important. Discutând cosmologia lui 
Anaxagoras, Aristotel spune (Fizica, III, 4, 188a): 


? Vezi, de exemplu, primele capitole din Halmos (1950). 

10 Vezi, de exemplu, Fizica, VI, 1, unde Aristotel consideră în mod clar posibili- 
tatea adăugării punct cu punct. 

1! Nici măcar în limitele măsurilor normale, i.e. aditiv numărabile. 

chiar in corpurile infinite va exista o cantitate de carne, de sânge si de cre- 
ier infinita, acestea fiind separate desigur unele de altele, dar nu mai putin 
existente şi fiecare dintre ele infinite. Dar acest lucru este absurd. 


În mod clar, Aristotel apreciază drept contradictorie supoziţia 
conform căreia un întreg infinit (şi a fortiori, probabil, un întreg 
finit) ar putea avea parti infinite. Totuşi, el nu explică de ce. În 
comentariul său, Ross sugerează ((1936), p. 486) că aceasta se 
întâmplă deoarece „corpurile care se află unul lângă altul se limi- 
tează în mod necesar unul pe altul şi deci nu sunt infinite“. Pesemne 
că aşa este, deşi susținerea mă contrariază prin neplauzibilitate, 
deoarece este destul de evident că o infinitate poate fi limitată, cel 
putin la un capăt (să considerăm (x; x > 0)). 

Cred că temeiuri mult mai plauzibile pentru a susține că părțile 
nu pot fi infinite sunt cele expuse de aristotelienii ulteriori. Temeiurile 
avansate de Filopon, filosoful din Alexandria secolului al VI-lea d.H., 
vor ilustra chestiunea.!? Filopon opunea abordarea lui Aristotel a 
infinitatii propriei sale concepţii asupra eternității lumii. Dacă lumea 
ar fi fost eternă, atunci numărul total de ani de dinaintea anului 
1991, să spunem, ar fi (în mod actual, nu doar potenţial) infinit. 
Dar, în egală măsură, numărul de ani de dinaintea anului 1990 ar fi 
în mod actual infinit. Aşadar, am avea o infinitudine cu o parte 
infinită, iar ceea ce se presupune a fi absurd în legătură cu aceasta 
este că ar putea exista ceva mai mare decât o infinitudine. 

Dar de ce nu ar putea exista ceva mai cuprinzător decât infi- 
nitatea? Dacă definesti infinitatea ca fiind ceva decât care altceva 
mai mare nu poate fi, atunci, desigur, este absurd; dar aceasta nu 
este noțiunea de infinitate cu care lucrează Aristotel şi adepţii săi. 
Sugerez că absurditatea rezidă în dezacordul cu ideea codificată 
drept axioma euclidiană conform căreia întregul trebuie să fie mai 
mare decât părțile sale (proprii) (Elemente, Cartea I, Axioma 5). 


12 Pentru o trecere in revistă a acestor temeiuri, vezi Todd (1980). Pentru discuţii 
suplimentare, vezi Sorabji (1983), cap. 14. 

Astfel, o parte nu poate avea aceeaşi dimensiune ca întregul, adică 
nu poate fi infinită." 

S-ar putea sugera că aici se presupune ceva important ce trebuie 
demonstrat. De ce, la urma urmei, nu ar putea exista infinitati de 
dimensiuni diferite? Susținerea conform căreia nu există aşa ceva 
reprezintă o axiomă la Aristotel şi în gândirea medievală timpurie.!* 
Dar chiar dacă admitem că ar putea exista aşa ceva, ar fi irelevant 
pentru cazul în discuţie, deoarece anii de dinainte de 1991 şi cei de 
dinainte de 1990 pot fi imperecheati unu-la-unu într-o manieră de 
acum standard. Funcţia care pune în corespondenţă fiecare an cu 
predecesorul său este o astfel de corelație. (Nu ştiu cine a observat 
pentru prima dată acest tip de corelaţie; cu siguranţă, era cunoscut 
medievalilor.) Aşadar, conform criteriului natural al identității de 
dimensiune, sunt exact atâţia ani înainte de 1990, câți sunt înainte 
de 1991. 

Ca şi în cazul argumentului continuului, cu o uşoară prelucrare, 
acest argument poate fi pus in forma tipică a unei contradicții la 
limita gândirii. Să luăm o infinitate încheiată (anii până la 1990, să 
spunem), c, şi fie C clasa lucrurilor care au aceeaşi dimensiune cu c. 
Acum, să luăm orice obiect nou (să spunem 1991) şi să-l adăugăm la 
c. Noua colecție este mai mare decât c, conform axiomei lui Euclid şi 
deci nu este în C (Transcendenta), dar este infinită şi deci de aceeaşi 
dimensiune cu c (sau este de aceeaşi dimensiune cu c potrivit argu- 
mentului împerecherii), astfel că este în C (Închidere). 

Acum, şi pentru a ne întoarce la Aristotel, dacă aceasta era ideea 
care stătea, probabil pe jumătate elaborată, în spatele remarcii sale 
despre Anaxagoras, istoria a dovedit că nu este o idee corectă. 
Povestea este familiară oricărei persoane care a parcurs un curs 


15 Un alt reductio folosit de Filopon decurge după cum urmează. Dacă numărul de 
ani, adică numărul de luni ianuarie, de dinaintea anului 1990 este infinit, atunci 
numărul de luni de dinainte de 1990 trebuie să fie de asemenea infinit şi, întrucât un 
an are douăsprezece luni, această infinitate trebuie să fie de douăsprezece ori mai 
mare decât prima. Încă o dată, avem ceva (mulţimea lunilor) cu aceeaşi dimensiune 
cu o submulțime proprie a acelui ceva (mulţimea lunilor ianuarie). 

11 Vezi Murdoch (1982), p. 569. 

clementar de teoria multimilor, aşa încât nu mai este nevoie să fie 
povestită. Trebuie să se distingă între a fi o submulțime a unei 
mulțimi şi a avea o cardinalitate mai mică decât o mulțime.” O dată 
ce această distincţie este trasată, se poate arăta că o submulțime 
proprie a unei mulțimi poate avea aceeaşi cardinalitate cu întregul, 
astfel că axioma euclidiană eşuează (deşi este adevărată pentru 
totalitati finite, de unde, probabil, a fost extrasă intuiţia originară a 
corectitudinii sale). Într-adevăr, tocmai acest eşec a devenit, pentru 
Bolzano, Dedekind şi Cantor, semnul unei infinitati. Prin urmare, 
argumentul pentru Transcendenta eşuează. 

Am examinat două dintre argumentele lui Aristotel, menite a 
arăta că o infinitate încheiată produce contradicții. Dintre acestea, 
fiind mai general, cel de-al doilea argument este mai important din 
punct de vedere istoric. În rezumat, contradictia pe care o diagnosti- 
chează este aceea că orice suplimentare finită a unei mărimi infinite 
nu îi sporeşte acesteia dimensiunea, deşi, conform axiomei lui Euclid, 
ar trebui s-o facă. În Evul Mediu, această problemă a devenit cunos- 
cută ca „anihilarea numerelor“ (deoarece dimensiunea infinită anihi- 
lează orice adăugare finită) sau ca problema ,,infinitatilor inegale“ .1$ 
După cum am văzut, progresele din matematică, în special cele din 
secolul al XIX-lea, au permis rezolvarea ambelor contradicții. Dar 
cadrul în care s-a petrecut acest fapt, teoria generală a mulțimilor, a 
furnizat argumente noi şi mult mai puternice pentru paradoxurile 
infinitului actual. Rezolvările au vizat doar simptomele, nu şi cau- 
zele. Vom vedea în detaliu ce sunt aceste argumente ceva mai târziu, 
dar putem să ne facem o idee despre ele examinând un alt filosof 
prekantian: Leibniz. Pentru a pregăti cadrul discuţiei, voi începe 
prin a considera argumentul cosmologic al lui Toma din Aquino. 


15 Probabil că prima persoană care a făcut această distincție a fost Gregorius din 
Rimini (vezi Murdoch (1968)), deşi cea mai timpurie enuntare definitivă a distincţiei 
a fost făcută de Bolzano în 1851. 

16 Vezi Dauben (1979), p. 122. Pentru discuții mai detaliate asupra tratării ambe- 
lor argumente în Evul Mediu, vezi Kretzmann (1982); Moore (1990), cap. 3; Murdoch 
(1981), (1982). 

$2.7 
Argumentul cosmologic al lui Toma din Aquino 


In Summa Theologica, Toma din Aquino a formulat cinci argu- 
mente pentru existenta lui Dumnezeu. Dintre acestea, primele trei 
sunt variatiuni pe o anumita tema, care este argumentul lui Aristotel 
pentru un prim motor din Fizica, VIII, 5 si care decurge după cum 
urmează: pornind de la un eveniment din lume, se construieşte un 
regres imaginar despre care se susține apoi că trebuie să se încheie. 
Regresul priveşte mişcarea, cauza şi condiția necesară. Cel de-al 
doilea argument al lui Toma, privitor la cauzare (cauzarea eficientă), 
va demonstra atent construcţia. În formularea sa (Hick (1964), pp. 
83-84) [Vezi N. Bagdasar, Virgil Bogdan şi C. Narly, Antologie filo- 
sofică. Filosofi străini, Bucureşti, Editura Universal Dalsi, 1995 
(1943)]: 


Vedem că în lume, cauzele eficiente se inlantuiesc unele de altele, dar nu 
vedem - şi aceasta este imposibil — ca un lucru să fie propria sa cauză 
eficientă; căci în acest caz, el ar fi anterior existenţei sale, ceea ce este 
imposibil. Nu putem, pe de altă parte, să urcăm din cauză eficientă în cauză 
eficientă la infinit, căci într-o serie progresivă de cauze eficiente subordo- 
nate, prima produce pe cele intermediare şi cele intermediare produc pe 
ultima; dar dacă ridicați cauza, ridicați şi efectul. Prin urmare, fără cauză 
primă, nu ar exista nici cauzele intermediare, nici cauza ultimă. Dar dacă 
s-ar presupune un număr infinit de cauze eficiente, noi n-am avea cauze 
prime şi, în consecinţă, nici un efect ultim, cum nu am avea un termen 
mijlociu, intermediar. Deci trebuie admisă o primă cauză eficientă şi pe 
aceasta o numim Dumnezeu. 


Acum, ultima clauză, în care se identifică prima cauză cu 
Dumnezeu, este un deplin non-sequitur, dar interesul nostru rezidă 
în argumentul folosit pentru a stabili existenţa unei prime cauze ca 
atare. Acesta priveşte generatorul „cauză a“, aplicat evenimentelor 
sau stărilor de lucruri. (Distincția nu are aici nici o importanţă; voi 
folosi „eveniment“ şi „stare de lucruri“ în mod interşanjabil.) Pentru 

a-l aplica, nu trebuie să presupunem unicitatea cauzei a ceva. Tre- 
buie doar să presupunem că generatorul selectează una dintre cau- 
zele adecvate. Dat fiind un eveniment oarecare, să spunem moartea 
lui Hegel, putem aplica generatorul. Dacă reuşim să producem un 
eveniment, o cauză a morţii lui Hegel, acesta trebuie să fie un eve- 
niment diferit de moartea lui Hegel, deoarece nici un eveniment nu 
se poate cauza pe sine (după cum a arătat Toma). Cu toate acestea, 
potrivit lui Toma, nu există nici o garanţie că generatorul este un 
generator de infinitate. Se poate ca evenimentul să nu aibă vreo 
cauză. Scopul argumentului este tocmai acela de a stabili existența 
unui astfel de eveniment. 

Argumentul reuşeşte? Discutând aceasta, este important să obser- 
văm că, atunci când Toma apelează la noţiunea de cauză, el nu are 
în vedere noţiunea de cauză la care se gândeşte imediat un cititor 
modern, şi anume cea de eveniment anterior evenimentului pe care 
îl provoacă (aşa cum fumatul cauzează cancerul la plămâni). Mai 
curând, Toma are în vedere un eveniment (sau o stare de lucruri) 
simultan cu evenimentul în discuţie, în aşa fel încât relaţia de depen- 
denta cauzală dintre acestea este, totuşi, asimetrică. (Astfel încât, 
atunci când foloseşte cuvântul „anterior“, el se referă la anteriori- 
tatea cauzală, nu la cea temporală.!?) Exemple standard sunt: miş- 
carea stiloului este dependentă cauzal de mişcarea degetelor mele; 
mişcarea degetelor mele este dependentă de impulsurile celulelor 
nervoase ale mâinii mele ş.a.m.d. Medievalii numeau primul tip de 
cauză per accidens şi al doilea tip de cauză per se. Trăsătura distinc- 
tivă a unei cauze per se este aceea că, spre deosebire de cauzele per 
accidens, dacă există efectele, trebuie să existe şi cauza, deoarece o 
produce acum. Nu este vorba despre faptul că Toma nu considera 
cauzarea per accidens ca pe o noţiune legitimă de cauzare (o consi- 
dera astfel); este vorba doar despre faptul că nu este noţiunea folo- 
sită aici. 

Acum, despre regresul cauzal. Toma ar fi putut argumenta, aşa 
cum a făcut-o Filopon, că, dacă regresul ar fi infinit, atunci, întrucât 


17 Vezi, de exemplu, Copleston (1961), pp. 117 şi urm.; Hick (1970), pp. 41 si urm.; 
Kenny (1969), pp. 41 şi urm. 

primul său membru (i.e. rezultatul final in termeni cauzali) a apărut 
efectiv, infinitatea ar fi una incheiată, ceea ce este imposibil din 
punctul de vedere al temeiurilor aristotelice. Dar Toma nu argu- 
mentează în acest fel. El consideră că nu este nimic imposibil în 
privința unui regres infinit încheiat ca atare. De exemplu, Toma 
consideră că este foarte posibil ca un regres produs de cauzarea per 
accidens să continue la nesfârşit. Nu se întâmplă aşa: a existat un 
prim eveniment. Dar aceasta se poate stabili doar prin revelaţie, nu 
prin logică.” Şi avea perfectă dreptate în această privinţă; nu este 
nimic contradictoriu în a gândi că Annie a fost născută de Betty, 
care a fost născută de Cathy, care a fost născută de ... si aşa mai 
departe ad infinitum. 

Dacă, deci, este ca argumentul să reuşească, aceasta se întâmplă 
datorită unei trăsături speciale a cauzării per se. Din nefericire, 
argumentarea folosită de Toma în citatul de mai sus este greşită. 
Toma observă că, dacă există o cauză primă, atunci, dacă aceasta ar 
fi „ridicată“, nici nu ar apărea vreun efect, cu alte cuvinte, dacă nu 
ar exista nici o cauză primă, nu s-ar întâmpla nimic. Apoi el arată 
că, dacă ar exista un regres infinit, nu ar exista vreo cauză primă şi 
recurge la conditionalul subliniat tocmai stabilit pentru a conchide 
că nu ar exista vreun efect. Dar este complet greşit, căci conditio- 
nalul însuşi este bazat pe supoziţia că există o cauză primă şi deci 
nu este disponibil, dacă regresul este infinit. 

Un regres infinit de cauze per se este perfect posibil, după cum 
arată următoarea situaţie ipotetică, dar perfect consistentă. Să presu- 
punem că avem un continuu linear cu coordonate adecvate. Pentru 
fiecare număr natural n, există un obiect, a,, în punctul a cărui 
coordonată este n. Fiecare a, se află într-una dintre următoarele 
două stări: activă şi pasivă. a, se află într-o stare activă ddacă este 
afectat de a, , ıı Dacă a, este activ, se inroseste; dacă este pasiv, 
se albăstreşte. Pentru n > 0, dacă a, se află într-o stare pasivă, nu se 
întâmplă nimic; dacă se află într-o stare activă, afectează a, - , 
(instantaneu). Acum, există doar două stări posibile pentru acest 
sistem: ag roşu sau ag albastru. Să considerăm prima stare. Pentru 


8 Pentru discuţii şi referinţe, vezi Hick (1970), p. 41. 

n > 0, a, afectează a, - ,, dar poate face aceasta doar pentru că se află 
intr-o stare activă, ceea ce se întâmplă deoarece este afectat de a, , ;. 
Avem aici un regres infinit de cauze per se. Aşadar, argumentul lui 
Toma eşuează. 


§2.8 
Remediul lui Leibniz 


Acest viciu al argumentului a fost evident pentru multi dintre 
continuatorii lui Toma. Unii au încercat să-l înlăture, cel mai remar- 
cabil dintre aceştia fiind Leibniz. Leibniz nu încearcă să găsească 
temeiuri pentru a elimina regresul infinit; strategia sa constă din a 
accepta regresul (sau cel puţin posibilitatea acestuia), dar a 
argumenta că existența lui Dumnezeu decurge oricum. De exemplu, 
în Despre originea radicală a lucrurilor, folosind o analogie, Leibniz 
observă că, şi în cazul în care există un regres, are sens să ne punem 
întrebarea de ce ar fi trebuit să apară (Latta (1898), pp. 338 şi urm.) 
[Vezi N. Bagdasar, Virgil Bogdan şi C. Narly, Antologie filosofică. 
Filosofi străini, Bucuresti, Editura Universal Dalsi, 1995 (1943)]: 


Să presupunem că ar fi existat o carte eternă a elementelor de geometrie şi 
că toate celelalte (cărți) ar fi copiate succesiv după aceasta: este evident, cu 
toate că putem să ne dăm seama despre cartea prezentă prin aceea care i-a 
servit de model, că nu vom putea însă niciodată (ducându-ne înapoi la 
oricâte cărți am vrea) să ajungem la o rațiune perfectă; căci vom avea 
intotdeauna să ne întrebăm de ce au existat asemenea cărți şi de ce sunt 
scrise astfel. Ceea ce este adevărat despre cărți este adevărat şi despre 
diferitele stări ale lumii, căci cu toate diferitele legi ale transformării, starea 
următoare nu este, într-un fel, decât copia celei precedente şi la orice stare 
anterioară ne-am duce, nu vom găsi niciodată o rațiune perfectă, adică de ce 
există o lume oarecare şi de ce această lume mai curând decât alta. 

Leibniz continuă prin a da răspunsul la această întrebare: 


Intr-adevăr, poți presupune că lumea este eternă; dar pentru că ai presupus 
doar o succesiune de stări şi nu ai găsit raţiunea suficientă în nici una 
dintre acestea, şi pentru că nici o cantitate de lumi nu te va ajuta în vreun 

fel să dai seama de acestea, este evident că rațiunea trebuie căutată în altă 
parte (...) De aici rezultă in mod vădit că fie şi numai prin presupunerea că 
lumea este eternă, nu putem evita rațiunea radicală extramundană a lucru- 
rilor sau, altfel spus, pe Dumnezeu. 


Din aceste citate rezultă in mod clar patru lucruri. Din primul 
citat, este clar că Leibniz consideră un regres temporal, mai curând 
decât regresul simultan al lui Toma. Apoi, Leibniz preferă discursul 
despre temeiuri discursului despre cauze; şi există bune temeiuri 
pentru aceasta. El este pe cale de a demonstra că poate exista o 
cauză a universului. Prin urmare, această cauză trebuie să se afle 
„in afara“ universului şi, ca atare, in afara timpului. Deci „temei“ 
poate fi un cuvânt mai potrivit. Cu toate acestea, în acest capitol voi 
continua să folosesc „cauză“ pentru orice stare explicativă, aflată în 
timp sau in afara sa. În al treilea rând, cel de-al doilea citat arată că 
Leibniz invocă Principiul Ratiunii Suficiente (PRS). Voi reveni 
asupra semnificației exacte a acestui principiu, dar o modalitate 
tradițională de formulare a sa este următoarea: pentru orice stare 
de lucruri contingentă (adică o stare care poate (ar fi putut) fi altfel 
decât este), există un temei în virtutea căruia este aşa cum este. 

Cel de-al patrulea şi ultimul lucru este cel mai important pentru 
scopurile noastre: Leibniz observă că putem să ne punem problema 
unei cauze a întregii serii de cauze a lui Toma, chiar dacă această 
serie este infinită. În limbajul nostru: generatorul „cauză a“ poate fi 
aplicat la infinitatea pe care o generează si care este, în jargonul 
modern, 0 w-secventa (adică o secvenţă izomorfa cu mulțimea nume- 
relor naturale). Cu alte cuvinte, Leibniz susține aplicarea unui astfel 
de operator la o secvenţă infinită. De fapt, el susține măcar o apli- 
catie de acest fel, oricum ar sta lucrurile: el presupune pur şi simplu 
că aplicarea operatorului la w-secventa va da pe Dumnezeu. Dar 
această susținere este mult prea pripită. Mai întâi, nu există nici un 
temei pentru a presupune că temeiul w-secventei este extramundan. 
Căci, dacă evenimentele din secvenţă apar în manieră zenoniană, de 
exemplu în momentele ¢, ¢ — 1/2, t — 3/4 etc., atunci cauza secventei 
ar putea fi un eveniment întru totul mundan în momentul £ — 1. Dar 
chiar dacă secvența evenimentelor se extinde înapoi prin toate mo- 

mentele, astfel că temeiul acesteia nu poate fi o stare în timp, nu 
rezultă că starea este o existenţă divină; nu rezultă nici măcar că 
este vorba despre o stare de lucruri necesară. Căci cauza poate fi ea 
insăşi contingentă şi astfel să aibă propria sa cauză. 

Sunt convins că Leibniz ar fi răspuns acestui argument după 
cum urmează. Dacă este vorba despre o cauză contingentă, atunci 
putem pur şi simplu să aplicăm operatorul încă o dată şi astfel să 
mergem mai departe. În cele din urmă, trebuie să ajungem la un 
punct unde operatorul nu mai este aplicabil, şi astfel cauza în dis- 
cutie nu este contingentă. Acest răspuns sprijină posibilitatea unei 
infinitati după infinitate. În orice caz, Leibniz nu se opunea unei 
astfel de idei indraznete, după cum reiese clar din următorul pasaj 
(Monadologia, paragrafele 36, 3719): 


() infinitate de figuri şi de mişcări intră în cauza eficientă a scrisului meu 
din acest moment; şi tot aşa, în cauza finală a lui [adică în scop] intră o 
infinitate de mici înclinații şi dispoziții prezente şi trecute ale sufletului 
meu. 

Şi fiindcă toată detalierea aceasta duce numai la alte fapte contingente 
anterioare, adică şi mai detaliate, contingente care, la rândul lor, au fiecare 
nevoie de o analiză asemănătoare pentru a li se găsi rațiunea suficientă, nu 
suntem, pe această cale, mai avansați decât la inceput; iar raţiunea sufici- 
entă sau ultimă trebuie să se găsească dincolo de şirul sau de seria acestei 
detalieri de contingente, oricât ar fi de infinită aceasta. 

Funcționează strategia lui Leibniz? Să o conturăm ceva mai atent. 
Să considerăm secvenţa generată prin aplicaţii repetate ale operato- 
rului „cauză a“, pe cât de mult este posibil. Adică, ori de câte ori 
avem un eveniment, îi generăm cauza (dacă are vreuna) şi ori de 
câte ori avem o secvenţă nelimitată de cauze, îi generăm cauza (dacă 
are vreuna); facem aceasta pe cât de mult este posibil. Să numim 


19 Latta (1898), pp. 237 şi urm. [Vezi traducerea românească de Constantin Floru, 
în Leibniz, Opere filosofice I, Bucureşti, Editura Ştiinţifică şi Enciclopedică, f. a.] 
Ideea conform căreia există infinitati de diferite mărimi joacă de asemenea un rol 
important în versiunea lui Leibniz a calculului [infmitezimal]. 

2% Leibniz nu ar fi putut să precizeze ce înseamnă exact aceasta, dar noi ştim că 
aceasta înseamnă o secvenţă transfinită indexată de ordinale. La limita ordinalelor, 
operatorul produce cauza întregii secvențe precedente. 

secvenţa generată o şi fie limita lui o sau ultimul său membru, dacă 
are aşa ceva, sau o însăşi, dacă nu are. Acum, să observăm că opera- 
torul nu poate fi aplicat la limita lui o pentru a genera o nouă cauză. 
Căci dacă ar putea fi aplicat în acest fel, o nu ar fi rezultatul apli- 
cării operatorului pe cât de mult este posibil. Aşadar, întrucât PRS 
nu reuşeşte să genereze o nouă stare, limita lui o trebuie să fie nece- 
sară, mai curând decât contingentă. Dacă limita lui o este o însăşi, 
atunci, întrucât aceasta este necesară, trebuie să aibă un membru 
necesar; căci după cum, de fapt, observă Leibniz in cel de-al doilea 
citat de mai sus, dacă toți membrii lui o sunt contingenti, o este 
contingentă. Prin urmare, oricare ar fi limitele lui o, rezultă că o 
conține un membru necesar. Am dovedit, aşadar, existența unei 
cauze necesare.?! Deci strategia funcționează. 

Împrejurarea dacă acea cauză necesară este ultimul membru al 
secventei o (şi deci prima cauză) depinde de limita la care ne oprim 
pentru a stabili dacă stările necesare de lucruri pot avea ele însele 
cauze. Dacă decidem că nu pot avea cauze, atunci cauza necesară 
trebuie să fie ultimul membru al secventei şi deci Cauza Radicală. 
Este important de notat, totuşi, că şi în situaţia în care luăm această 
decizie, suntem încă departe de a dovedi existența lui Dumnezeu, 
din cel puţin două motive. Primul este acela că nu a fost dovedită 
unicitatea cauzei necesare. Dacă am fi început cu un eveniment ini- 
tial diferit, sau dacă am fi permis ca operatorul „cauză a“ să selec- 
teze cauze diferite, am fi obținut o altă secvenţă; şi nu avem nici o 
garanţie că starea sa necesară ar fi fost aceeaşi. În al doilea rând, 
chiar dacă ar fi fost aceeaşi, nu avem nici un motiv — cel putin nu 
până acum - să credem că starea are alte proprietăţi divine (precum 
omnipotenta, omniscienta etc.). 'Trebuie să fie extramundană, întru- 
cât nu este contingentă, dar împrejurarea că este în afara lumii 
acesteia nu o face să fie Dumnezeu. 


21 Un argument similar poate fi găsit în Meyer (1987). 

$2.9 
Principiul ratiunii suficiente 


Ar trebui să spun, ca nu cumva să apară vreo neînțelegere, că nu 
cred că argumentul din secțiunea precedentă dovedeşte existența 
unei stări necesare de lucruri care cauzează alți membri în secvența 
sa. Problema, după cum susţine învățătura tradițională, priveşte 
PRS.” În timp ce este cu certitudine adevărat că cele mai multe 
lucruri pe care le întâlnim au cauze, nu văd nici un motiv pentru a 
presupune că şi lucruri mult mai neobişnuite au cauze. Dacă o anu- 
mită înţelegere a fizicii cuantice este corectă, atunci s-ar părea că 
multe lucruri neobişnuite (în sensul că nu sunt întâlnite în experienţa 
obişnuită) nu au cauză: dezintegrarea unui anumit atom radioactiv 
si, similar, tranzitiile cuantice par a fi complet spontane. În plus, în 
măsura în care scopul argumentului este acela de a stabili existența 
unei cauze a universului, o premisă conform căreia orice stare con- 
tingentă are o cauză ar apărea în mod evident ca presupunând ceea 
trebuie demonstrat. 

Cu toate acestea, întrucât discutăm despre PRS, să ne întoarcem 
la formularea acestuia. Potrivit versiunii pe care am dat-o mai sus, 
orice stare contingentă de lucruri are un temei. Dar Leibniz formu- 
lează uneori Principiul întrucâtva diferit, în sensul că orice stare de 
lucruri are un temei. De exemplu:% 

Principiul fundamental al rationarii este acela că nimic nu există fără un 
temei; sau, pentru a pune problema mai clar, acela că nu există nici un ade- 
văr pentru care să nu subziste un temei. 


Evident, întrucât cred că versiunea mai slabă a principiului este 
falsă, cred că această versiune mai tare este, de asemenea, falsă; dar 
să derulăm din nou argumentul pentru o cauză primă, discutat în 


22 Vezi, de exemplu, Hick (1970), p. 51; Mackie (1982), cap. 5. 
23 Secţiunea I din Consecințe metafizice ale principiului raţiunii, p. 172 din 
Parkinson (1973). Vezi, de asemenea, paragrafele 32-36 din Monadologia. 

ultima sectiune, folosind aceasta versiune a PRS. Caci apare un 
fenomen nou. Să considerăm secvenţa generată prin aplicări repe- 
tate ale generatorului „cauză a“ şi fie aceasta o, ca mai sus. (o poate 
să nu aibă acum nici un membru ultim.) Conform PRS, putem aplica 
operatorul la o pentru a produce un temei pentru o. Presupunând că 
nimic nu poate fi un temei pentru sine,” acest temei nu poate fi un 
membru al o (Transcendenta). Dar cauza lui o este tocmai unul 
dintre lucrurile generate prin aplicarea operatorului în maniera 
menţionată. Aşadar, acest temei este în o (Închidere); şi deci avem o 
contradicție la limita iterabilului. 


Concluzie 


După câte ştiu, Leibniz nu a făcut observaţia de mai sus. Dacă ar 
fi făcut-o, el ar fi luat-o înaintea timpului său — cu cel putin un secol, 
dacă nu cu două. Dar aceasta serveşte la evidenţierea întregii semni- 
ficaţii (în contextul de fata) a observaţiei lui Leibniz potrivit căreia 
este posibilă aplicarea generatorilor de infinitate la o totalitate infi- 
nită, ceea ce prevesteşte dezvoltări viitoare. Le vom urmări pe par- 
curs. Oricum, să părăsim pentru moment limitele iterabilului şi să 
mergem mai departe la cea de-a treia limită a gândirii care ne va 
preocupa în această carte: limita cognitiei. 


2 Oricât ar fi de natural acest principiu, nu sunt sigur că Leibniz l-ar fi susținut. 
Cu certitudine, adevărurile contingente nu se pot explica pe ele însele; dar poate că 
cele necesare da, cu toate că Leibniz dă adesea temeiuri distincte pentru adevărurile 
necesare. (Vezi, de exemplu, pasajul la care se face trimitere în nota de subsol ante- 
rioară.) Cred că cea mai avantajoasă poziție pentru Leibniz este aceea de a susține că 
adevărurile necesare sunt explicate prin faptul că sunt necesare - un fapt diferit. 


3. LIMITELE COGNITIEI 


Introducere 


Am întâlnit până acum două limite ale gândirii: limita exprimării 
şi limita iterării (infinitul matematic). În acest capitol vom întâlni o 
a treia limita: limita cognitiei. După cum vom vedea, şi această limita 
ne conduce în orizontul contradictiilor de tipul specific limitelor 
gândirii. 

Cognitia priveşte relațiile care apar intre agenţi şi lumea despre 
care aceştia au cognitie. Mai precis, cognitia priveşte relaţiile dintre 
gândire sau limbaj şi stările cu care se relationeaza (cu succes, se 
speră) acestea; dintre reprezentări şi lucrurile reprezentate. În mod 
tipic, astfel de relaţii, şi anume cele de care ne vom ocupa în primul 
rând, sunt cunoaşterea, adevărul şi opinia rațională. 

Am intâlnit deja diferite pretenţii problematice potrivit cărora 
anumite lucruri depăşesc cognitia noastră: stările in flux (secţiunea 
1.3), materia primă (secţiunea 1.6) şi Dumnezeu (secțiunea 1.8). 
Dar, după cum era de aşteptat, situaţia este puternic evidenţiată de 
orice doctrină care susține că există limite foarte precise ale cog- 
niției. Pesemne că nici o doctrină de acest fel nu este mai radicală 
decât cea conform căreia nu există deloc cunoaştere obiectivă a 
lumii. În filosofia prekantiană apar unele concepţii de acest fel. Vom 
examina câteva dintre acestea în capitolul de fata. Unul dintre 
modurile în care poate să apară o astfel de doctrină se bazează pe 
pretenţia conform căreia nu există deloc adevăr obiectiv (şi deci nici 
cunoaştere obiectivă.) Acesta este relativismul şi constituie unul 
dintre subiectele pe care le vom examina, in principal prin inter- 
mediul concepțiilor lui Protagoras. Un al doilea mod în care poate să 

apară o astfel de doctrină se bazează pe pretenţia conform căreia, 
deşi pot exista adevăruri obiective, nu poate fi produsă nici o dovadă 
cu privire la natura acestora. Acesta este scepticismul şi constituie 
celălalt subiect pe care îl vom examina, în principal prin intermediul 
scrierilor lui Sextus Empiricus. 

Toate contradicţiile ia limita cognitiei pe care le vom examina 
sunt generate într-o modalitate uniformă. Începem cu o teză de 
forma următoare, pe care, in lipsa unui nume mai bun, o voi numi 
Schema Cognitiet: 


Vx(x e 3 > Cx), 


unde cuantorul parcurge enunturi, iar C este un predicat cognitiv 
(„este (ne)cunoscut“, „(ne)adevărat“ etc.). Apoi vom instantia cuan- 
torul din Schemă cu (un nume pentru) Schema însăşi sau cu negația 
sa. Cu ce rezultat, vom vedea pe parcurs. Lăsând la o parte aceste 
remarci preliminare, să ne îndreptăm către primul dintre subiecte: 
scepticismul. 


$3.1 
Varietăţi de scepticism 


Scepticismul a înflorit în anumite momente în Grecia antică, iar 
cele mai importante argumente pentru scepticism derivă din argu- 
mentele folosite de scepticii greci. Ca atare, este potrivit să abordăm 
subiectul prin intermediul acestor argumente. Au existat, de fapt, 
două tradiţii sceptice in Grecia antică.' Cea dintâi provine de la 
Pyrrhon şi, prin urmare, este numită adesea pyrrhonism. Cealaltă 
tradiţie a fost dezvoltată în Academie, iar cel mai de seamă adept al 
acesteia a fost Carneades. (Vom observa imediat diferenţa majoră 
dintre aceste tradiţii.) Cel mai remarcabil sceptic al perioadei a fost 
ultimul sceptic: filosoful secolului al II-lea d.H., Sextus Empiricus. 


1! Pentru o excelentă discuţie asupra acestor tradiţii, vezi Stough (1969). 

Sextus era un pyrrhonian, dar el a discutat pe larg, de asemenea, 
despre predecesorii sai, inclusiv despre Carneades. in plus, Intrucat 
Sextus este singurul sceptic grec ale cărui opere au supraviețuit, 
suntem în mare măsură dependenţi de acesta în privința unei pre- 
zentări nu numai a pyrrhonismului, dar şi a scepticismului Acade- 
miei. Ca atare, vom aborda subiectul scepticismului în mare măsură 
prin intermediul scrierilor sale. 

Există mai multe forme destul de distincte de scepticism.? Toate 
acestea pot fi enunțate prin intermediul formelor Schemei Cognitiei. 
Ceea ce le distinge este pur şi simplu felul în care instantiaza pe ÈX şi 
pe C. În funcție de formă, mulțimea È poate conţine propoziții despre 
Dumnezeu, viitor, noumene, sau despre o sumă de alte lucruri. În 
cazul scepticismului grec, 2 era clasa enunturilor despre felul în 
care sunt lucrurile, prin contrast cu felul în care apar acestea. 
Pretentiile „Vinul este dulce“, „Este zi“ ş.a.m.d. sunt membri tipici 
ai £; pretenţiile corespunzătoare: „Acest vin îmi apare a fi dulce“, 
„Îmi pare că este zi“ ş.a.m.d. sunt non-membri tipici ai 3. Scepticii 
greci susțineau că enunturile de aparenţă sunt epistemic neproble- 
matice (deoarece dovada acestora este chiar sub ochii noştri, ca 
atare); dar enunturile despre felul în care sunt efectiv lucrurile nu 
sunt aşa. În formularea lui Sextus (Schițe pyrrhoniene, I, 22): 


Cum că luăm aminte la datele simţurilor, aceasta decurge limpede din cele 
spuse de noi în legătură cu criteriul [epistemologic] (...) Socotim că este 
criteriu (...) ceea ce prind simţurile şi numim, de fapt, cu acest nume repre- 
zentarea. Căci aceasta, stând în îndurarea unei stări sufleteşti involuntare, 
nu este supusă îndoielii. De aceea, nimeni, poate, nu pune în discuţie dacă 
substratul apare într-un fel sau altul; chestiunea în discuţie este dacă lucrul 
este în realitate aşa cum ne apare. 


2 Asupra istoriei diferitelor forme de scepticism, vezi Popkin (1967). 

3 Toate citatele din Sextus sunt luate din Bury (1933). [Pentru Schițe pyrrho- 
niene, vezi traducerea românească de Aram M. Frenkian, în Sextus Empiricus, Opere 
filosofice, I, Bucuresti, Editura Academiei, 1965, precum şi traducerea românească de 
Şt. Zeletin a Cărţii I a Schitelor pyrrhoniene, în Scurtă expunere a filosofiei sceptice, 
Bucureşti, Cultura Naţională, 1923, cu uşoare modificări.] 

Problema condiției C este ceva mai complexă. Aceasta este 
întotdeauna negația unei noţiuni epistemice pozitive, P; dar există 
mai multe astfel de noţiuni. Noţiunile epistemice pozitive apar 
într-un continuu. La cel mai slab capăt se află ceva precum este în 
mod raţional mai probabil decât contrariul, la cel mai puternic capăt 
se află atitudinea este în mod rațional cert. Voi folosi expresia 
„acceptabilitate raţională“ pentru o atitudine aflată la capătul slab 
al spectrului. Îmi dau seama că această terminologie este discutabilă 
(şi în particular că s-ar putea dori mult mai mult decât capătul 
minimal al scalei pentru acceptabilitatea raţională autentică), dar în 
contextul de fata, definiţia este menită a fi doar stipulativă. 

Încă şi mai discutabilă este problema locului de pe scală în care 
apare cunoaşterea. Mulţi cred că acest termen se poate aplica doar 
extremei maximale, întrucât orice ar fi mai puţin decât certitudinea 
rațională nu ar putea fi cunoaştere. Pe de altă parte, failibiliştii în 
privinţa cunoaşterii sunt pregătiţi să folosească termenul pentru 
partea superioară a scalei, nu doar pentru punctul superior al aces- 
teia. Oricum, failibiliştii în privința cunoaşterii au a adăuga o condi- 
tie suplimentară pentru cunoaştere. Căci o condiţie necesară pentru 
cunoaştere este adevărul. Certitudinea rațională, pesemne, implică 
adevărul; orice altceva mai putin, nu. Astfel, failibiliştii trebuie să 
spună că ceva este cunoscut doar dacă este atât la capătul cel mai 
înalt al scalei, cât şi adevărat. Din fericire, nu avem nevoie să discu- 
tam mai mult despre aceste chestiuni pentru scopurile noastre.“ 

Acum, ce atitudine epistemică este potrivită într-un enunț al 
scepticismului grec? În scepticismul lui Carneades şi, mai general, în 
scepticismul Academiei, atitudinea era certitudinea (rațională). Ca 
atare, acest scepticism avea drept consecinţă ideea că nu putem fi 
siguri despre felul in care sunt lucrurile (prin contrast cu felul în 
care apar), cu toate că putem avea temeiuri raționale pentru a con- 
sidera că o concepţie este mai bună decât o alta. Pe de altă parte, 
Sextus şi, mai general, pyrrhonienii, îşi formulau scepticismul în 


* Pentru o introducere în literatura enormă a problemei vezi, de exemplu, Pollock 
(1986) sau Lehrer (1990). 

termenii acceptabilitatii rationale. Ca atare, scepticismul lor era de 
un tip mult mai radical, având drept consecinţă ideea că nu există 
nici un temei rațional de un fel sau altul pentru a prefera vreo pre- 
tentie despre felul în care sunt lucrurile oricărei alteia; sau, cu 
expresia pe care o folosea Sextus, „nu mai mult (acesta decât celă- 
lalt)“, unde (Schițe pyrrhoniene, I, 190): 


aceasta arată şi un fel de a simţi al nostru, prin care, din pricina temeiniciei 
egale a lucrurilor [cu alte cuvinte, a Propozitiilor] opuse sfârşim prin a nu 
putea să înclinăm într-o parte sau alta. Noi intelegem prin „temeinicie egală“ 
egalitatea fata de ceea ce e demn de crezare în datele simțurilor, iar „opuse“ 
sunt cele ce îndeobşte sunt in conflict; în fine, „echilibrarea înclinațiilor“ 
este respingerea adeziunii la vreo parte a alternativei. 


Starea de echilibrare a înclinațiilor este numită în mod obişnuit 
époché. 


$3.2 
Argumentul lui Sextus pentru scepticism 


Sextus a compilat şi a finisat toate argumentele pentru scepticism, 
folosite in ambele curente ale scepticismului grec. Multe dintre acestea 
sunt argumente ad hominem împotriva unor diferiţi non-sceptici, în 
special a stoicilor. In orice caz, piatra de temelie a scepticismului său 
era un argument foarte general, bazat pe tropii lui Aenesidemos. 

Aceşti tropi sunt argumente care arată că modul în care apar 
lucrurile depinde de organele de simț ale celui ce percepe, de alti fac- 
tori subiectivi, de contextul perceperii ş.a.m.d. Ca un corolar, rezultă 
că acelaşi lucru poate fi perceput în moduri destul de diferite şi chiar 
contradictorii de diferiţi oameni sau de acelaşi om în momente dife- 
rite. De exemplu, un obiect apare ca fiind mare atunci când eşti în 
apropierea acestuia şi mic atunci când eşti departe. Aceste argu- 
mente au fost înglobate în mare măsură în filosofia occidentală şi nu 
sunt discutabile în momentul de fata. 

Ceea ce face Sextus din aceste argumente este, totusi, discutabil. 
Sextus susține ca, întrucât lumea (i.e. ceea ce este cazul) este per- 
cepută diferit de observatori diferiți, nu se poate conchide că lumea 
este în cutare fel din simplul fapt că lumea apare în cutare fel. Ceea 
ce este cerut, in plus, este un criteriu pentru a distinge acele apa- 
rente care sunt veridice de cele care nu sunt astfel (Schițe pyrrho- 
niene, I, 114): 


Căci cel care preferă o reprezentare in dauna alteia sau o împrejurare in 
dauna alteia face aceasta sau fără judecată şi fără demonstrare, sau jude- 
când şi demonstrând. Dar dacă o va face fără demonstrare, n-ar fi demn de 
încredere. (...) [Aşadar] (...) dacă judecă reprezentările, el judecă neapărat 
în baza unui criteriu. 


Dar acum avem o problemă. Căci noi avem un temei pentru a 
crede că rezultatele aplicării criteriului sunt corecte doar dacă avem 
un temei pentru a crede că însuşi criteriul este corect. Iar criteriul 
nu este el însuşi un enunț de aparență; aşadar, dacă este justificat, 
trebuie să aibă o argumentare sau o demonstrație; şi acum apare 
problema justificări pe care o avem pentru a crede că acea 
demonstraţie este corectă. În mod clar, a apela la criteriu în acest 
punct ar insemna a presupune ceea ce trebuie demonstrat (Schite 
pyrrhoniene, I, 117): 


In acest chip, criteriul si demonstratia cad intr-un rationament circular, 
prin care ambele se dovedesc nedemne de încredere, căci fiecare, astep- 
tându-şi întemeierea sa de la celălalt, rămâne nedemn de încredere, ca şi 
celălalt. 


Singura posibilitate diferită este aceea că ar trebui să fim capabili 
să dăm o altă demonstrație a corectitudinii acestei demonstraţii. 
Dar acum apare problema justificării acestei demonstraţii. În mod 
clar, suntem angajați într-un regres; şi dacă este ca regresul să nu se 
încheie ilicit prin apelarea la acelaşi criteriu despre care se presu- 
pune că îl justificăm, atunci regresul continuă la infinit. Dar atunci 

este vicios. Căci in acest caz nu există nici o cale de a stabili vreo- 
dată dacă acel criteriu, sau orice demonstraţie din seria respectivă, 
se bucură de corectitudine. (Schite pyrrhoniene, I, 122-123): 


dacă el [cel care încearcă să justifice criteriul] va spune că demonstraţia este 
adevărată, i se va cere o demonstraţie cum că este adevărată şi iarăşi o altă 
demonstrație a aceleia, deoarece şi acea demonstraţie trebuie dovedită ca 
adevărată, şi aşa la infinit. Dar e o imposibilitate a infatisa un număr infinit 
de demonstrații. Dar nici cu ajutorul demonstraţiei nu se va putea prefera o 
reprezentare fata de alta. 


Astfel, nu există nici o cale de a justifica pretenţia că un set de 
aparente, în contrast cu un altul, constituie o mai bună indicație a 
felului în care sunt lucrurile. Şi deci nu există nici o opinie rezo- 
nabilă despre felul în care sunt lucrurile, în contrast cu felul în care 
apar acestea. 


$3.3 
Analiza argumentului 


Argumentul lui Sextus este interesant. Totuşi, are un viciu major. 
Argumentul presupune că toate opiniile noastre despre felul în care 
sunt lucrurile sunt obținute pe baza opiniilor noastre despre felul în 
care apar lucrurile, prin aplicarea unui filtru care lasă să treacă 
doar percepțiile veridice. Sextus a preluat această supozitie de la 
stoici; iar empirismul acesteia nu poate fi susținut. Acest empirism 
nu poate indreptati, de exemplu, matematica sau ştiinţa teoretică. 

Oricum, această observație nu ajunge la esența problemei, deoa- 
rece există în mod clar opinii pe care le avem despre lume şi le avem 
în bună măsură in felul presupus de Sextus - cel putin într-o 
„reconstrucție rațională“ a procesului. De exemplu, eu cred că există 
un drapel pe catargul clădirii aflate vizavi de clădirea în care scriu 
acum; şi cred aceasta, deoarece pot să-l văd pe fereastră. Dar chiar şi 
în acest caz, argumentul lui Sextus eşuează: am temeiuri bune (deşi 

în nici un caz infailibile) pentru a presupune că există acolo un 
drapel. 

Viciul argumentului lui Sextus este, după cum văd eu lucrurile, 
pretenţia potrivit căreia, pentru a avea temeiuri rezonabile pentru 
opinia mea, am nevoie de un criteriu care îmi garantează percepțiile. 
Aceasta înseamnă a confunda relaţiile dintre experienţă şi rațiune. 
Experienţa este întotdeauna un temei pentru a crede că lumea este 
în cutare fel. Este un temei anulabil şi poate fi anulat de alte 
lucruri. Anulatorii pot fi mulţi şi diverşi. Îi putem cunoaşte antici- 
pat; de exemplu, pot să-mi dau seama că percepția mea la astfel de 
distanţe nu este demnă de încredere. Alternativ, îi putem afla ulte- 
rior; de exemplu, pot afla că aparenţa unui drapel este produsă de o 
hologramă înşelătoare. Dacă şi atunci când apar anulatorii, experi- 
enta încetează de a mai fi un temei rezonabil pentru opinie. Dar 
chiar dacă dovada este anulabilă, aceasta este oricum dovadă, fără 
justificări suplimentare." 

Situaţia poate fi clarificată prin considerarea sa în termenii 
logicii non-monotonice.* Inferentele non-monotonice sunt inferente 
de tipul: 


a; nu există nici un temei pentru a presupune altfel — deci £. 


In cazul în discuţie, a este de forma „Apare a fi cazul că p“. Poate 
să apară o informaţie suplimentară, y, care ne dă temeiuri să presu- 


punem altfel (adică un anulator). Deci, chiar dacă putem avea at P, 


nu avem în mod necesar a ^ y + £ — ceea ce este un semn al unei 
logici non-monotonice. 

Pentru a ilustra suplimentar situația, să presupunem că este 
descoperită o pictură necunoscută până astăzi. După stil şi vechime 


5 Cel mai eminent exponent al acestui tip de gândire a fost probabil Thomas Reid. 
Vezi ale sale Eseuri despre puterile intelectuale ale omului, de exemplu eseul II, cap. 
22. Un exponent modern este Pollock. Vezi Pollok (1986), cap. 2. 

ê Pentru o introducere în logica non-monotonică, vezi cap. 6 din Genesereth şi 
Nilsson (1987). 

este un Rembrandt tipic; poarta, de asemenea, ceea ce apare a fi 
semnatura lui Rembrandt. Pictura apare a fi un Rembrandt si, 
nefiind cunoscut nici un anulator, conchidem că este un Rembrandt. 
Dar acum să presupunem că apare o pictură identică tuşă cu tuşă, 
astfel încât este clar că cel puţin una este o contrafacere, dar că nu 
există nici un indiciu în acest sens despre una sau alta dintre 
picturi. Atunci, această informație furnizează un anulator pentru 
informaţia anterioară. Să observăm că simpla posibilitate a exis- 
tentei unei Doppelgänger [dubluri] nu este un anulator, dar actuali- 
tatea acesteia este un anulator. Într-un mod similar, argumentele- 
tropi ai lui Sextus stabilesc cu certitudine că, dată fiind orice per- 
ceptie, este posibil ca lucrurile să apară diferit altuia sau sieşi în 
momente diferite, dar acest fapt nu este suficient pentru a anula 
inferenta. 

O obiectie la adresa acestui tip de explicatie este de data de 
Lehrer ((1990), pp. 64 si urm.), care susține că, pentru ca inferenta 
de la „Apare că f“ la J să funcţioneze (chiar si non-monotonic), 
trebuie să existe o premisă omisă. De exemplu, pentru a conchide că 
există un drapel pe catargul clădirii de vizavi, trebuie să am 
informatie despre ce sunt drapelele etc. Astfel, „Apare ca p“ nu 
poate niciodată să justifice prin sine pe f. (lar premisele suplimen- 
tare nu sunt ele însele enunturi de aparență, astfel că la orizont se 
întrevede regresul.) Cred că această obiectie interpretează greşit 
raportul dintre rolul jucat de informaţia suplimentară şi inferenta. 
Informaţia nu este cerută ca o premisă pentru argument. (S-ar 
putea, de exemplu, ca un copil mic să nu fie capabil nici măcar să 
articuleze informația, şi totuşi să realizeze inferenta.) Ma: curând, 
informaţia este ceea ce face ca inferenta să fie rezonabilă. Tot asa, 
faptul că un argument deductiv este valid nu este el însuşi o premisă 
a argumentului; este faptul în virtutea căruia argumentul este rezo- 
nabil (după cum a arătat foarte spiritual Lewis Carroll (1895)). Dacă 
inferenta este rezonabilă, atunci unica sa premisă dă un temei 
pentru concluzie. De ce este rezonabilă inferenta este o altă intre- 
bare, la care nu este nevoie să se răspundă înainte de a şti că pre- 
misa este un temei (tot aşa cum nu avem nevoie de o teorie care să 


100 Limitele gandirii în filosofia prekantiana 


explice de ce este valid modus ponens, înainte ca a şi „Dacă a, atunci 
p“ să furnizeze un temei pentru £.) Prin urmare, regresul nu este 
generat. 

Este important de notat că argumentul lui Sextus stabileşte 
forma de scepticism a lui Carneades, cel puţin pentru anumite tipuri 
de pretenţii. Tocmai pentru că inferenta despre felul în care sunt 
lucrurile este non-monotonică este posibil să apară un anulator şi 
astfel să trebuiască să ne retragem concluzia. Prin urmare, con- 
cluzia nu este certă. Formulat altfel, dacă se ia inferenta „Apare a fi 
cazul că a; aşadar este cert că a“ ca fiind ea însăşi non-monotonică, 
atunci simpla posibilitate a perceptiilor alternative, şi tot ce implică 
aceasta, este un anulator pentru această inferenta. Aşadar, inferenta 
nu este niciodată validă. Posteritatea a întărit, de fapt, aceasta ver- 
siune a argumentului sceptic. Căci noi avem acum o înțelegere mult 
mai bună a dependenţei teoretice şi deci a failibilitatii observației; 
dar nu voi urmări această temă aici.’ 

Această secțiune reprezintă prea puţin o discuţie cuprinzătoare a 
subiectului. Totuşi, discuția de mai sus dă o indicație asupra locului 
în care, după cum văd eu lucrurile, argumentul pentru forma de scep- 
ticism a lui Sextus eşuează, ceea ce este suficient pentru moment. 


$3.4 
Scepticism si auto-referinta 


Să lăsăm deocamdată la o parte eşecul argumentului lui Sextus; 
să presupunem că acest argument funcționează. În acest caz, ar 
apărea următoarea situaţie. O pretenţie sceptică este o instanţă a 
Schemei Cognitiei de forma Vx(x e 2 — —Px), unde % este o 
anumită clasă de pretenţii, în cazul nostru pretenţii conform cărora 
lumea este în cutare fel (prin contrast cu pretenţii conform cărora 
lumea apare în cutare fel), iar P este o atitudine epistemică pozitivă. 


Pentru o discuţie succintă şi referințe vezi, de exemplu, cap. 3 din Chalmers 
(1976). 

Echivalent, fie II mulțimea tuturor enunturilor care sunt P; atunci 
scepticismul este concepţia conform căreia vx(x e X > x ¢ II). Să 
numim această pretenţie g, astfel incât (g) este numele lui ø. Apli- 
când scepticismul la sine, obținem: (g) e 2 — (ø) e II. Apoi, să 
observăm că p nu este el însuşi un enunț privitor la aparente, i.e. 
(o) e ©. Rezultă că (p) e II (Transcendenta). În cazul lui Sextus, P 
este acceptabilitatea rațională. Aşadar, am demonstrat că scepticis- 
mul lui Sextus nu este rațional acceptabil. 

Dar, prin ipoteză, argumentul lui Sextus furnizează temeiuri deci- 
sive pentru a presupune că g este rational acceptabil, i.e. că (g) e II 
(Închidere). Mai mult, Sextus pare a susține acest fapt. La urma 
urmei, el dedică mai multe sute de pagini temeiurilor pentru scepti- 
cism. Dacă el nu presupunea că demonstrează acceptabilitatea ratio- 
nală a scepticismului, atunci ce naiba credea că face? S-ar părea, 
prin urmare, că aici avem o contradicţie de tipul caracteristic limi- 
telor gândirii.’ 

Sextus era conştient de aceasta. Care era răspunsul său? El nega 
că argumentele dovedesc acceptabilitatea rațională a scepticismului 
(adică argumentul închiderii). El susținea că argumentele au forță 
rațională numai dacă sunt desfăşurate. În acest punct, totuşi, ele 
încetează de a mai avea forță, deoarece „se distrug pe sine“. Sextus 
formulează aceasta după cum urmează (Împotriva logicienilor, Il, 
480-481): 


există multe lucruri care produc acelaşi efect asupra lor însele ca şi asupra 
altor lucruri. Tot aşa cum, de exemplu, focul se distruge pe sine după con- 
sumarea combustibilului şi cum purgativele se elimină pe sine după ce 
elimină fluidele din corp, şi argumentele (...) se pot anula pe sine. Şi iarăşi, 
tot aşa cum pentru omul care ajunge într-un loc înalt nu este imposibil să 


8 De notat că această contradicţie nu apare la Carneades şi la scepticii similari, 
care iau P ca fiind certitudinea. Rezultatul aplicării scepticismului acestora la sine 
însuşi este pretenția că scepticismul nu este cert. Totuşi, argumentul pentru Închi- 
dere eşuează. Pentru scepticii menţionaţi, argumentele sceptice arată pur şi simplu 
că scepticismul lor este rațional acceptabil. Ei nu arată că acesta este sigur, căci con- 
cluzia este doar pe atât de bună pe cât sunt premisele, iar acestea nu sunt certe. 

răstoarne scara cu piciorul după urcuş, nu este neobişnuit pentru scepticul 
care a ajuns la demonstrarea tezelor sale cu ajutorul argumentului (...) ca şi 
cum ar fi treapta unei scări, să suprime apoi chiar acest argument. 


Apoi Sextus încerca să evite contradictia aducând in mod explicit 
timpul în discuţie. Înainte ca forța argumentelor să fie resimțită, 
acestea au forţă; nu şi după aceea. Această soluţie nu este satisfă- 
cătoare. Dacă el ar fi discutat despre conţinutul persuasiv al argu- 
mentelor - o chestiune pur psihologică —, atunci lucrurile ar putea 
sta aşa cum sugerează metafora scării; astfel că argumentele sunt 
persuasive până când sunt văzute ca auto-subminându-se, moment 
până la care acestea şi-au făcut efectul. Iar Sextus discută adesea 
despre argumente ca fiind terapeutice, avansate doar pentru a obţine 
efectul psihologic dorit. Dar acest răspuns este o ignoratio. Căci noi 
nu am vorbit despre puterea persuasivă a argumentelor, ci despre 
forța rațională a acestora, iar aceasta nu este o chestiune depen- 
dentă de timp. Dacă argumentele lui Sextus funcţionează, atunci 
acestea ar arăta că scepticismul este rațional acceptabil, contrar 
poziţiei sale potrivit căreia argumentele menționate nu funcţionează. 

O cale mult mai bună de urmat pentru Sextus ar fi aceea de a 
accepta pur şi simplu logica propriei sale concluzii, şi anume aceea 
că argumentele pe care le foloseşte nu au forță rațională. Şi nici 
măcar nu ar fi ceva pe atât de inconvenabil pe cât pare. Căci el poate 
să susțină întru totul consistent că argumentele sunt menite a fi ad 
hominem împotriva cuiva care nu acceptă scepticismul. Împotriva 
unor astfel de oameni, care acceptă premisele argumentelor, argu- 
mentele trebuie să aibă forță rațională. Împotriva celor care, precum 
scepticii, nu acceptă premisele, argumentele nu au forță. Această 
linie de gândire este susținută, cu succes, de pyrrhonianul timpului 
modern, Feyerabend. În Against Method (1975), Feyerabend folo- 
seşte toate tipurile de argumente în sprijinul unei poziții sceptice; 
dar el subliniază că argumentele sunt ad hominem.? 


” Vezi secțiunea 1 din Feyerabend (1977). Comentarii similare asupra argu- 
mentelor sceptice face, de asemenea, Hume, în ultimul paragraf din Treatise, I, 4, 2. 


Limitele cognitiei 103 


Oricum, Sextus nu a scăpat incă de primejdii. Chiar dacă nu 
crede că argumentele sale dovedesc acceptabilitatea rațională a scep- 
ticismului, el susține totuşi scepticismul. Şi cum poţi susține ceea ce 
consideri că nu este raţional acceptabil? A aserta ceva implică a fi 
angajat la a sprijini acel ceva cu temeiuri raționale pentru a-l pre- 
supune adevărat (în mod obiectiv), dacă este contestat; dacă cineva 
refuză să facă aceasta, atunci goleşte acel ceva de orice semnificaţie 
socială. Vorbind deschis, o astfel de persoană poate fi în mod legitim 
ignorată. (Chestiunea este bine argumentată în Brandom (1983).) 
Prin urmare, susținând scepticismul, Sextus acceptă punctul de ve- 
dere conform căruia scepticismul poate fi apărat în mod raţional. 

Sextus este conştient şi de această dificultate. Soluţia sa este 
simplă: el neagă că susţine scepticismul. El nici nu afirmă scepti- 
cismul, nici nu-l neagă. În starea de époché, scepticul nu afirmă si 
nici nu neagă ceva (Schițe pyrrhoniene, I, 192): 


abtinerea de la vreo afirmație este evitarea enuntarii înţeleasă în mod gene- 
ral, căreia spunem că i se subordonează afirmaţia şi negatia, aşa încât abti- 
nerea de la vreo afirmaţie este o dispoziție a noastră prin care refuzăm să 
afirmăm sau să negăm ceva. 


Din nefericire, Sextus apare acum ca afirmând altceva (în sensul 
că el nu afirmă nimic), ceea ce este la fel de contradictoriu. Sextus ar 
putea susține că el nu afirmă efectiv nici aceasta, ceea ce ar fi (a) 
deopotrivă de contradictoriu şi (b) nesincer. Căci, prin aceasta ros- 
tire, Sextus ar intenţiona să ne facă să credem că el nu afirmă nimic, 
or tocmai acesta este înțelesul afirmației.” Aşadar, încercările lui 
Sextus de a evita contradictia la limita cognitiei funcţionează doar 
prin generarea unei contradicții la limita exprimabilului. Pretentia 
sa că el nu afirmă nimic nu este, potrivit propriei sale concepţii, ceva 
ce el afirmă (Transcendenta). Dar el o afirmă (Închidere). Întâlnim 
aici, pentru prima dată, un fenomen care ne va deveni familiar: 
încercarea de a evita contradictia la una dintre limitele gândirii 
determină intrarea intr-o contradicţie la o alta limita de acest fel. 


10 Vezi Priest (1987), 4.6. 

$3.5 
Relativismul protagorian 


Nu am încheiat încă cu Sextus. Totuşi, să-l părăsim pentru 
moment şi să ne îndreptăm atenția către celălalt temei care ar putea 
fi invocat pentru a nega existența cunoaşterii obiective, şi anume 
acela că nu există adevăr obiectiv. Cel mai faimos susținător al acestei 
concepţii a fost, de asemenea, cel mai faimos dintre sofişti, Protagoras. 
Din nefericire, cartea sa, Agevărul, s-a pierdut, astfel că trebuie să 
ne bazăm pe surse secundare pentru a-i cunoaşte concepţiile. Dintre 
aceste surse, cea mai importantă este dialogul lui Platon, Theaitetos. 
Exactitatea descrierii concepţiilor lui Protagoras în acest dialog 
poate fi o chestiune controversată.!! Nu doresc să intru aici în 
această dezbatere. Prin „Protagoras“ voi înţelege doar Protagoras 
din Theaitetos. Nu contează dacă această persoană este o simplă 
construcţie a lui Platon: aici ne vor interesa doar ideile însele. 

Tema din Theaitetos este tocmai natura cunoaşterii, chiar dacă 
dialogul se abate sinuos de la temă în mai multe direcţii. (În prima 
parte a capitolului I am văzut deja o parte a unuia dintre labi- 
rinturile prin care şerpuieşte discuția: fluxul.) Ca de obicei, dialogul 
ridică şi, prin intermediul personajului Socrate, doboară un număr 
de definiții. O definiţie importantă este cea potrivit căreia cunoas- 
terea este percepție (adusă în discuţie la 151e). O chestiune impor- 
tantă este ce înseamnă aici „percepţie“. Uneori, după cum vom 
vedea, înseamnă pur şi simplu percepţie senzorială; alteori termenul 
este interpretat ca aparenţă în general. În particular, termenul este 
interpretat aproape imediat în acest al doilea fel atunci când se 
susține că definiția menţionată este echivalentă cu faimosul dicton 
al lui Protagoras cu care se presupune că începea Adevărul (152a):” 


i Deşi se susţine in mod obişnuit că este vorba despre o descriere rezonabil de 
exactă. Vezi Kerford (1967). 

12 Citatele din Theaitetos sunt luate din McDowell (1973). [Vezi traducerea 
românească de Marian Ciucă, în Platon, Opere VI, Bucureşti, Editura Ştiinţifică şi 
Enciclopedică, 1989.] 

Individul este măsura tuturor lucrurilor: a celor existente, întrucât există, 
iar a celor inexistente, întrucât nu există. 


Relativismul luî Protagoras despre cunoaştere este o simplă con- 
secinta a relativismului său despre adevăr. Aceasta apare clar în dia- 
log, atunci când concepţia lui Protagoras este comentată imediat 
mai Jos ca: 


aşa cum mi se arată fiecare lucru, aşa este, după mine, iar după tine, aşa 
cum ti se arată tie. 


Ne vom ocupa în continuare de argumentele avansate în favoa- 
rea şi împotriva acestei concepţii. De la bun început, este important 
de notat că noțiunea de adevăr folosită aici este una relativistă, în 
sensul că adevărul oricărei sustineri este relativ la un agent cognitiv 
(adevăr pentru x). Protagoras nu trebuie să susțină că nu există nici 
o noțiune obiectivă (independentă de agent) de adevăr (adevăr 
simpliciter). Tot ce trebuie să susțină este că nimic nu satisface 
această noțiune. 


$3.6 
Argumentul pentru relativism 


Argumentul pentru relativitatea adevărului prezentat in 
Theaitetos se destăşoară în două părţi. Prima parte (152b şi urm.) 
semnalează, de fapt, fenomenul ce avea să fie sistematizat ulterior 
in tropii lui Aenesidemos: felul în care apar a fi lucrurile diferă de la 
persoană la persoană. Aceasta, în sine, nu ne duce prea departe. În 
afară de cazul când „este adevărat (pentru mine)“ înseamnă doar 
„îmi apare a fi aşa“ — caz în care concepţia lui Protagoras este mai 
curând o tautologie neinteresantă — avem nevoie de încă ceva care să 
ne ducă de la cum (îmi) apar lucrurile la cum sunt lucrurile (pentru 
mine). Acest ceva este furnizat de un argument pentru infailibi- 
litatea aparentelor. Este un argument lung, care începe pe la 153d şi 

culminează pe la 160c cu propoziţia „Percepția mea este, aşadar, 
adevarata pentru mine, caci este totdeauna a fiintei mele“. 

Argumentul depinde de o explicație neobişnuită a percepţiei sen- 
zoriale. Pentru scopurile de fata, trăsăturile principale ale acesteia 
sunt următoarele. În percepere, percepătorul şi lumea se combină 
pentru a produce un obiect unic, lucrul perceput. Acesta este unic în 
raport cu perechea care îl produce şi este, în mod esenţial, privat 
pentru percepător. Ca atare, nu se poate pune problema ca percepă- 
torul să greşească în privinţa lucrului perceput. 

Nu voi da o descriere detaliată a argumentului, întrucât nu este 
necesară aici. Chestiunea in discuţie este dacă argumentul reuşeşte 
să stabilească relativismul protagorian, iar răspunsul este că nu, din 
mai multe motive. Mai întâi, pasajul în discuţie prezintă doar cu 
puţin mai mult decât o expunere a teoriei percepției: nu este dat nici 
un temei efectiv pentru care ar trebui s-o acceptăm. În al doilea 
rând, este oricum o teorie destul de dubioasă, deoarece separă conți- 
nutul pretențiilor perceptive de lumea care (în parte) le produce. În 
al treilea rand, inferenta de la pretenţia că obiectul percepţiei este 
privat la concluzia că percepătorul nu poate greşi în privinţa aces- 
tuia este eronată. (O halucinație este un obiect privat, dar faptul că 
am o halucinație despre o persoană care intră pe uşă nu implică 
faptul că o halucinație intră pe uşă.) În fine, şi în mod hotărâtor, 
argumentul stabileşte, cel mult, infailibilitatea felului în care apar 
lucrurile în cazul percepție: senzoriale. Dialogul Theaitetos este 
destul de generos în privinţa a ceea ce ar putea conta drept un caz 
de percepţie senzorială („vedere, auz, miros, răceală şi căldură (...) 
plăceri, supărări, dorinţe şi temeri“ 156b). Dar este clar că obiectul 
percepției este explicat ca un rezultat direct al unui input instan- 
taneu din lume.” Aşadar, argumentul poate stabili doar cu greu 


3 Şi, se poate discuta, chiar caracterul privat al obiectului face ca pretenţia 
corectitudinii să fie lipsită de sens. Obiectul este mai curând precum cărăbuşul din 
cutie al lui Wittgenstein (Cercetări filosofice, secţiunea 293). 

14 Vezi McDowell (1973), pp. 137 şi urm. McDewell sugerează (p. 118), şi cred că 
în mod plauzibil, că sensul oficial al percepţiei aflat în discuţie aici este în întregime 
unul non-propozitional. 

veridicitatea felului in care apar lucrurile in sensul general, ca 
atunci când se spune că lui Protagoras îi apare că doctrina sa este 
adevărată, pentru a folosi un exemplu de un tip care va deveni ime- 
diat decisiv. 


$3.7 
Critica lui Socrate 


După cum am văzut, argumentul pentru relativismul protago- 
rian din Theaitetos eşuează. Să facem abstracție de acest fapt pentru 
moment si să ne îndreptăm atenția asupra criticii întreprinse de 
Socrate asupra doctrinei. Socrate are trei argumente importante 
impotriva doctrinei. Doar unul dintre acestea ne va preocupa aici, 
cel de la 169d-171d.'° Socrate observă că, dacă cineva, x, dă crezare 
doctrinei lui Protagoras, atunci acela trebuie să accepte că nimeni 
nu face vreodată o judecată falsă. În sine, această idee este luată ca 
fiind incredibilă (170c), chiar dacă Protagoras nu ar fi recunoscut 
aceasta. (Nici o persoană nu face o judecată care este falsă pentru 
sine, dar poate face o judecată care este falsă pentru x.) Argumentul 


15 Celălalt (161c) este un argument ad hominem foarte grăbit, care arată că 
punctul de vedere al lui Protagoras dă dovadă de şovinism uman. Cel de-al treilea 
argument este lansat imediat după aceea şi arată că, dacă tot ceea ce crede cineva 
este adevărat pentru el, atunci toate concepţiile sunt la fel de bune şi deci nu există 
ceva precum înţelepciunea (despre care Protagoras pretindea că o predă). După un 
interludiu, Protagoras (în persoana lui Socrate) răspunde (166d şi urm.) că intelep- 
ciunea nu are nimic de a face cu adevărul; persoana inteleapta este, mai presus de 
toate, o persoană ale cărui concepții sunt cele mai eficace in a produce starea de bine. 
Din nou, după un interludiu, Socrate obiectează acestei replici (177c şi urm.), ară- 
tând, în esenţă, că, indiferent de împrejurarea dacă concepțiile unei persoane sunt 
sau nu favorizante, producerea efectului scontat este o chestiune obiectivă şi nu una 
în care concepţia fiecărei persoane este la fel de validă. Concepţia pacientului cu pri- 
vire la împrejurarea dacă s-a însănătoşit sau nu, de exemplu, este mai validă decât 
cea a medicului. Mă îndoiesc că acest argument funcţionează, dacă Protagoras este 
pregătit să rămână ferm pe poziție şi să insiste că şi Judecatile despre eficacitate sunt 
relative (ceea ce îmi pare că poate face cu tot atât de multă plauzibilitate ca şi în 
privinţa judecăților despre alte chestiuni). 

principal apare atunci când observaţia este aplicată chiar concepţiei 
lui Protagoras (171la-171c): 


SOCRATE [Observatia implica] ceva nostim de tot: el [Protagoras] recunoaşte 
că opinia adversarilor săi despre opinia sa proprie - prin care ei îşi 
închipuie că el se înşală — este, bineînţeles, adevărată, din moment ce ad- 
mite că absolut toate opiniile au ca obiect realitatea. 

THEODOROS Chiar aşa. 

SOCRATE În acest caz, nu ar conveni el că propria-i opinie este falsă, dacă 
admite ca adevărată opinia celor care o socotesc falsă pe a lui? 

THEODOROS Aşa e, n-avem încotro. 

SOCRATE Ceilalți însă nu recunosc eroarea lor, nu-i aşa? 

THEODOROS Nu, într-adevăr. 

SOCRATE Or el este de acord că si această opinie este adevărată, potrivit 
scrierii sale. 

THEODOROS Aşa s-ar părea. 

SOCRATE Toată lumea va critica, deci, afirmaţia aceasta, începând cu 
Protagoras însuşi (ori, mai degrabă, el o va admite atunci când este de 
acord că e adevărată opinia celui ce afirmă contrariul) şi în acel moment 
şi Protagoras însuşi va fi de acord că nici vreun câine, nici primul venit 
nu poate fi măsură, nici măcar a unui singur lucru pe care să nu îl fi 
învăţat. Nu aşa stau lucrurile? 

THEODOROS Ba da, aşa stau. 

SOCRATE Si atunci, deoarece este criticat de toată lumea, „Adevărul“ lui 
Protagoras nu ar putea fi adevărat pentru nimeni, nici pentru vreun 
străin şi nici pentru el însuşi. 


Argumentul este o încercare de a stabili că opinia lui Protagoras 
nu este adevărată pentru nimeni, nici măcar pentru el însuşi (ceea 
ce nu este valabil despre opiniile adversarilor săi). Cheia argumen- 
tului apare acolo unde Socrate încearcă să arate că opiniile lui 
Protagoras sunt false potrivit propriilor sale concepții. 

Argumentul este foarte simplu şi decurge după cum urmează. Fie 
a un oponent oarecare al lui Protagoras, 2 mulţimea de pretenţii 
susținute de a şi T predicatul „este adevărat“. Atunci, potrivit lui 
Socrate, Protagoras admite: 


Vx(x e © > Tx) (1) 

Să numim acest enunț g. Dar, întrucât ~g este în 2, avem Tng) 
şi deci Protagoras este angajat la concepția conform căreia propria 
sa doctrină este falsă. Din nefericire, în acest argument se comite o 
eroare simplă. Protagoras nu este angajat la (1), ci la: 


vx(x e ù> Tx), 


unde 7, este predicatul de adevăr relativ „adevărat pentru a“. Argu- 
mentul arată că Protagoras este angajat la 7,(—gp). Dar acest rezul- 
tat este îndeajuns de blând, iar în lipsa unei modalități de a trece de 
aici la T(—gp) sau măcar la T,(—g) (unde p este Protagoras) argu- 
mentul eşuează. 

Denyer ((1991), pp. 99-100) încearcă să repare argumentul, 
sugerând că, pentru enunturile precum cele ale lui Protagoras, 
adevăr şi adevăr pentru o persoană înseamnă acelaşi lucru, astfel că 
putem pur şi simplu să ignorăm relativizarea. El arată că dacă se ia 
o pretenție indexicală, cum este „Eu sunt fierbinte“, aceasta poate fi 
adevărată pentru o persoană (de exemplu pentru Adam), dar nu şi 
pentru o alta (de exemplu pentru Eva). Dar dacă indexicalitatea este 
eliminată, ca în „Adam este fierbinte“, nu mai are sens să se pre- 
supună că valoarea de adevăr a enuntului poate să fie diferită de la o 
persoană la alta. Acum, pentru Protagoras, enunturile sunt inde- 
xicah într-un anumit sens. Dar problema remediului lui Denyer este 
aceea că, pentru Protagoras, calificativul „este adevărat pentru x“ ia 
un indexical şi produce alt indexical. Să considerăm pretenția „există 
contradicții logice adevărate“. Această pretenţie este adevărată pentru 
Priest, dar falsă pentru Aristotel. Acum, să considerăm pretenția 
„Este adevărat pentru Marx că există contradicții logice adevărate“. 
Este acestă pretenţie adevărată? Ei bine, este adevărată pentru 
Priest, dar nu, de exemplu, pentru Acton.'* Oamenii pot fi şi sunt în 
dezacord cu privire la ceea ce era adevărat pentru Marx." 


18 Vezi Priest (1989b), secţiunea 1. 

17 Acest argument presupune că „adevărat pentru x“ este un operator iterabil. 
Dar chiar şi Denyer susţine că aceasta este o abordare acceptabilă pentru Protagoras 
((1991), p. 94). 

$3.8 
Nimie nu este adevarat 


Din nefericire pentru Protagoras, necazurile sale auto-referen- 
tiale nu s-au incheiat. Caci relativismul protagorian este angajat la 
pretenţia că nimic nu este (în mod obiectiv) adevărat, i.e. la instanţa 
Vx(x e 2 > =Tx) a Schemei Cognitiei, unde È este mulțimea tuturor 
enunturilor şi 7 este un predicat de adevăr non-relativ. Fie g acest 
enunț. Atunci, prin argumentul obişnuit, rezultă că —7(g). Aşadar, 
concepțiile lui Protagoras nu sunt adevărate (Transcendenta). Dar 
Protagoras a formulat argumente pentru concepția sa. Dacă aceste 
argumente ar funcţiona, atunci ele ar stabili că ø este adevărat 
(Închidere). 

Sextus se confruntă cu o problemă similară. Şi va fi edificator să 
comparăm cele două probleme. Sextus susține, de asemenea, că 
nimic nu este adevărat (Schițe pyrrhoniene, II, 88): 


lucrurile adevărate sunt sau numai aparente, sau numai non-evidente, sau, 
dintre lucrurile adevărate, unele sunt non-evidente şi altele aparente. Dar 
nici una dintre aceste alternative nu este adevărată, după cum vom arăta. 
Deci nimic nu este adevărat. 


Temeiurile sale sunt, totuşi, întrucâtva diferite de cele ale lui 
Protagoras. Sextus susține o abordare verificationista a adevărului. 
În particular, el ia verificarea drept o condiţie necesară pentru ade- 
văr.!5 Din câte ştiu, Protagoras nu argumentează nicăieri aceasta şi 
nici măcar nu prezintă clar chestiunea. Cu toate acestea, faptul este 
cel mai evident atunci când el argumentează că nimic nu este ade- 
vărat, imediat după pasajul pe care tocmai l-am citat. Căci, atunci 
când examinăm argumentele folosite de Sextus în sprijinul acestei 
pretenţii, întâlnim argumentele familiare pentru circularitate şi 
regres din secțiunea 3.2, care, de fapt, sunt argumente despre veri- 
ficare. 


15 Vezi Stough (1969), pp. 140 şi urm. 

Toate acestea arată clar, de asemenea, că atunci când Sextus 
spune că nimic nu este adevărat, el are in vedere pretenții despre 
felul în care sunt lucrurile, nu despre felul în care apar acestea. 
Chiar şi aşa, problema auto-referentialitatii este aceeaşi, deoarece g 
este o astfel de pretenţie. Din câte ştiu, Sextus nu discută nicăieri 
contradictia, dar ceea ce ar fi spus despre aceasta este destul de 
evident. El ar fi susținut pur şi simplu că nu asertează că nimic nu 
este adevărat, g, din motivele pe care le-am examinat în secţiunea 
3.4. După cum am văzut acolo, această mişcare generează propriile 
sale contradicții. Oricum, chestiunea importantă aici este aceea ca 
Protagoras nu poate face nici măcar această mişcare pentru a ieşi 
din contradicţie. Asertiunile şi argumentele sale sunt directe si nici- 
decum ad hominem. 

În apărarea lui Protagoras, s-ar putea sugera că argumentele 
avansate de acesta intenţionează să dovedească doar că g este ade- 
vărat pentru Protagoras, iar nu adevărat simpliciter. Dar această 
sugestie nu poate fi susținută. După cum am argumentat în sectiu- 
nea 3.4, asertarea este o activitate socială, iar a aserta ceva este 
tocmai a accepta că lucrul asertat este corect in mod obiectiv.!? Prin 
urmare, asertarea (şi, a fortiori, furnizarea de temeiuri) presupune 
un angajament față de corectitudinea obiectivă a ceea ce este aser- 
tat. În formularea lui Passmore: 


fie şi numai pentru a se angaja în discurs, [Protagoras] trebuie să aserteze 
că ceva este cazul. Nu este vorba numai despre faptul că el pretinde că are 
un anumit rol social, acela de învățător sau de „înțelept“, pe care nu este 
îndreptăţit să-l pretindă (...) Chestiunea este mai profundă: în orice discurs 
se presupune că unele Propozitii sunt adevărate, că există o diferenţă între 
a fi cazul şi a nu fi cazul, îar a nega aceasta într-un discurs înseamnă a 
presupune deja existenţa diferenţei. 


19 De fapt, adevărul obiectiv este tocmai scopul asertării. Vezi Priest (1987), 4.5. 
2 Passmore (1970), pp. 67-68. De notat că existența unei diferenţe între adevăr şi 
neadevăr nu implică faptul că nimic nu este deopotrivă adevărat şi neadevărat. 

$3.9 
Cognitie şi paradox 


Am văzut că atât Sextus, cat şi Protagoras cad in contradictia la 
limita cognitiei. Pentru moment, aceasta este o chestiune teoretică, 
deoarece aceste contradicții sunt enunțate sub supoziţia că argu- 
mentele lui Sextus pentru scepticism şi cele ale lui Protagoras pen- 
tru relativism funcţionează. Şi, după cum am văzut, nu este aşa. 
Dar chestiunea nu se încheie aici. 

Fie go instanţă oarecare a Schemei Cognitiei, vx(x e 2 > x e ID, 
unde II este mulţimea tuturor enunturilor definite de un predicat 
cognitiv, P, care implică adevărul (obiectiv), precum cunoaşterea sau 
adevărul însuşi, şi unde È este o mulțime oarecare care conţine pe g 
(de exemplu mulțimea tuturor enunturilor). Să considerăm acum 
următoarea deducție: 


Presupunem (p) e il 

Atunci e, întrucât P implică a fi adevărat 
1.€. Valx e 2 >x g IT) 

deci (pe X> (9) Il 

Dar (p) eX 

Deci (9) e II 


Astfel, (ø) e II implică (o) ¢ II; rezultă (prin Legea Tertului Ex- 
clus sau prin reductio) că (9) ¢ II. Am stabilit astfel, fără nici un fel 
de supozitie, că g nu este P. Acest fapt nu l-ar incomoda pe Sextus 
(în cazul în care P este cunoaştere) sau pe Protagoras (în cazul în 
care P este adevăr). Dar să observăm că dacă P este adevăr, atunci 

rezultă ca geste fals, i.e. —vx(x e 2 — x e II), şi astfel, după cum se 
poate demonstra, că 3x(x e 2 Ax e II). Dar acest x nu poate fi g 
însuşi (căci g nu este adevărat), deci trebuie să mai fie şi altceva în 
2%, ceea ce este paradoxal, întrucât, ţinând cont de logica argumen- 
tului, dincolo de faptul că îl conţine pe g, 2 a fost luată completa- 
mente arbitrar. Totuşi, avem o demonstraţie conform căreia È 
trebuie să mai conţină şi altceva.” 

Demonstrația poate fi făcută explicită considerând pe %, prin 
definiție, ca fiind mulțimea al cărei unic membru este g, i.e. Vx(x e 
o x = (g)) (*). (Această definiţie nu este pe atât de onorabilă pe 
cât pare, deoarece g a fost definit initial prin £, astfel că definiția 
este circulară. Cu toate acestea, situația poate fi îndreptată prin 
tehnici ale auto-referintei.”) Ca mai sus, avem o demonstraţie con- 
form căreia (ø) e II (Transcendenta). Dar acum putem stabili Închi- 
derea, după cum urmează: 


(p) e II 


deci Vx(x =(p—( ¢ ID)” 


dar Vx(x EC DOx = (PD) (*) 
deci Vx(x e XY >x ¢ I) prin tranzitivitatea > 
i.e. Y 


Aşadar, (g) e II, întrucât II este mulțimea adevărurilor. Prin 
urmare, avem o contradicție de tipul caracteristic. De fapt, contra- 
dictia este una familiară. Enunţul g spune despre toate lucrurile din 
>, ŞI, în consecință, tocmai despre sine, că nu sunt adevărate. Acesta 


21 Acest paradox este prezentat foarte bine de Prior (1961). Pentru o discuţie 
suplimentară, vezi Priest (1991b). 

22 De exemplu, fie „£“ un nume nou şi fie g propoziţia Vx(x = (poxell). 
Stipulăm acum că „2“ se referă la {ø}. Vezi Kripke (1975), p. 693. 

2% Cei care consideră că — este un conditional relevant, trebuie să îl considere ca 
pe o implicatie entimematică în acest punct, ca în Meyer (1973), p. 172. 

este, prin urmare, exact paradoxul Mincinosului, un paradox ale 
cărui scrisori de acreditare sunt tot atât de vechi ca şi cele ale 
scepticismului, dacă nu ca şi cele ale relativismului.” În plus, în 
cazul interpretării de faţă, dacă P este cunoaştere, avem, de ase- 
menea, Închidere, deoarece argumentul de mai sus stabileşte pe g ca 
adevărat şi astfel g este cunoscut. Acesta este paradoxul Cunoscă- 
torului al lui Kaplan şi Montague.” 


Concluzie 


Am văzut că doctrinele lui Sextus şi Protagoras generează con- 
tradictii de tipul specific limitelor cognitiei. În cele din urmă, aceste 
contradicții depind de argumentele celor doi pentru scepticism şi 
relativism, despre care am văzut că nu funcţionează. Dar, pe lângă 
aceasta, am văzut că în vecinătatea acestor contradicții există altele 
care sunt produse prin aplicarea instanțelor Schemei Cognitiei la 
sine, iar acelea nu depind de nici un astfel de argument. Nici Sextus 
şi nici Protagoras nu au observat aceste contradicții. Şi nu voi spe- 
cula aici asupra a ce ar fi făcut din ele, dacă le-ar fi observat. Gene- 
ratii viitoare au făcut foarte multe cu ele, după cum vom vedea pe 
parcurs. În orice caz, cei doi au infatisat contradicţiile la limita cog- 
nitiei. In capitolul urmator vom trece de la cognitie la concepere. 


*4 Vezi, de exemplu, referirile la acest paradox in Kneale şi Kneale (1962). 

2 Vezi Kaplan si Montague (1960). La rigoare, pentru ca argumentul pentru 
Închidere să funcţioneze in acest caz, nu avem nevoie numai de (*), ci şi de faptul că 
(*) este cunoscut ca fiind adevărat. Dar, întrucât (*) este adevărat prin definiție, 
această situație este neproblematică. 


4. LIMITELE CONCEPERII 


Introducere 


In acest capitol vom discuta despre ultima dintre limitele care ne 
vor preocupa in această carte: limita conceperii. Este destul de obis- 
nuit să se presupună că există lucruri dincolo de concepere; dar, cel 
puţin prima facie, este dificil să se presupună aceasta fără a le con- 
cepe într-un anumit sens. De aici, contradictia la limita conceperii. 
Vom întâlni acest fenomen la doi filosofi prekantieni. Primul este 
Anselm, a cărui preocupare este Dumnezeu. Cel de-al doilea este 
Berkeley, a cărui preocupare este cu totul diferită: idealismul. În 
pofida acestei diferențe, vom vedea că Anselm şi Berkeley au ceva 
mai mult în comun decât doar contradictia. Ei mai împărtăşesc si 
anumite concepții despre felul în care pot fi caracterizate obiectele. 
Mai precis, amândoi sunt de acord cu concepţia conform căreia, dacă 
un obiect este caracterizat drept lucrul (sau un lucru) având cutare 
proprietăți, atunci acel lucru trebuie să aibă acele proprietăţi. Dacă 
luăm 6 drept un operator al descriptiei (astfel că 6xg (x) poate fi citit 
ca „un Jucru/lucrul cu proprietatea ø“), atunci amândoi sunt de 
acord cu schema: 


o (xo (x)) 


Urmându-l pe Routley (1980), voi numi aceasta Principiul Carac- 
terizării, pe scurt „PC“. După cum vom vedea, PC nu este corect în 
general. Oricum, contradictia la limita conceperii se remarcă de-a 
lungul operei acestor doi filosofi. 

$4.1 
Argumentul ontologic al lui Anselm 


In secțiunile 1.8 şi 1.9 ne-am întâlnit cu Cusanus şi concepţia sa 
despre Dumnezeu. Cusanus susținea că Dumnezeu este inefabil; 
dar, după cum am văzut acolo, temeiul pentru această susţinere este 
tocmai acela că Dumnezeu este dincolo de categorizare şi deci de 
concepere. Vom începe acest capitol cu Anselm de Canterbury, filo- 
soful şi teologul secolului al XI-lea, în opera căruia această idee a 
fost elaborată mult mai detaliat. 

Anselm de Canterbury este amintit astăzi în principal pentru 
versiunea sa a Argumentului Ontologic pentru existența lui Dumnezeu. 
În capitolul II din Proslogion, Anselm îl defineşte pe Dumnezeu ca 
pe o fiinţă decât care altceva mai mare nu poate fi conceput. Argu- 
mentul său pentru existența unei astfel de ființe (adresat, destul de 
curios, lui Dumnezeu in persoană) este apoi formulat în următorul 
pasaj faimos:! 


Dar s-ar putea să nu existe o asemenea natură, de vreme ce ignorantul a 
spus în înima sa că nu există Dumnezeu (Psalmul XIV, 1). Dar, fără îndo- 
ială, acest cu adevărat ignorant, când aude despre acest ceva despre care 
vorbesc — ceva decât care altceva mai mare nu poate fi conceput — înțelege 
ce aude şi ceea ce înţelege se află în intelectul său; chiar dacă nu înţelege că 
acest ceva există (...) Dar ceva decât care altceva mai mare nu poate fi 
conceput nu poate exista numai în intelect. Deoarece, dacă am presupune că 
există numai în intelect, s-ar putea concepe că există în realitate: ceea ce 
este mai mare [decât ca existând doar în intelect]. Prin urmare, dacă ceva 
decât care altceva mai mare nu poate fi conceput există numai în intelect, 
atunci acel ceva decât care nimic mai mare nu poate fi conceput ar fi unul 
decât care altul mai mare poate fi conceput; dar evident acest lucru nu este 
cu putinţă. Prin urmare, nu este nici o îndoială că există ceva decât care 


1 Citatele din Proslogion sunt luate din Hopkins şi Richardson (1974). [Vezi tra- 
ducerea românească de Octavian Nistor, în Intre antichitate şi renaştere. Gândirea 
evului mediu I, Bucureşti, Editura Minerva, 1984.] 

nimic mai mare nu poate fi conceput şi există atât în intelect, cât şi in 
realitate. 


Argumentul lui Anselm este un argument prin reductio şi poate 
fi rezumat după cum urmează. Nici o ființă mai mare decât 
Dumnezeu nu poate fi concepută ca existând. Dar să presupunem 
că Dumnezeu nu există. Atunci o ființă exact ca Dumnezeu, cu 
excepția că există, ar fi mai mare; aşadar, o ființă mai mare decât 
Dumnezeu poate fi concepută. Contradictie. 

Argumentul lui Anselm ridică multe chestiuni delicate. O ches- 
tiune evidentă şi discutabilă este felul în care ar trebui să înțelegem 
premisa neo-platonică esenţială conform căreia o ființă exact ca 
Dumnezeu, cu excepţia că există, ar fi mai mare.” O altă chestiune 
este de ce ar trebui să presupunem că această premisă este 
adevărată. Din fericire, putem să neglijăm aceste chestiuni aici.“ 
Motivul este acela că argumentul mai presupune şi PC. În primul 
pas se presupune că Dumnezeu (care este definit ca o ființă decât 
care altceva mai mare nu poate fi conceput) este ceva decât care o 
ființă mai mare nu poate fi concepută. (In plus, despre fiinta care, 
prin definiţie, este ca Dumnezeu, cu excepţia că există, se presupune 
că există, întrucât este mai mare.)* După cum vom vedea curând, 
dat fiind PC, există o versiune a Argumentului Ontologic care face 
de prisos toate celelalte mecanisme. 


2 Propunerea mea este următoarea. Fie rx predicatul „x este conceput“. Atunci 
Dumnezeu, d, poate fi definit ca 6x—3y(zy A y > x). (Cuantorii, să observăm, nu sunt 
incarcati existential.) Fie g (x) condiţia de ordinul doi Ex A VP(P + E > (Px o Pd)), 
unde E este existenţa. Atunci pretenţia este vx(—Ed ^ p (x) > x >d). 

“Pentru o discuţie asupra unor teme implicate in argument, vezi Campbell 
(1976). 

4 În notația din nota de subsol 2, prin aplicarea PC la d şi adăugarea principiului 
r6x p (x) se obţine contradictia cerută. 

$4.2 
Inconceptibilitatea lui Dumnezeu 


Înainte de aceasta, totuşi, să examinăm un capitol mai putin 
cunoscut din Proslogion, capitolul XV. In acest scurt capitol, Anselm 
spune: 


Prin urmare, O Doamne, Tu nu eşti numai ceva decât care altceva mai 
mare nu poate fi conceput, ci şi ceva mai mare decât poate fi conceput. Căci, 
dat fiind că ceva de acest fel poate fi conceput [adică ceva care este mai 
mare decât poate fi conceput], dacă Tu nu ai fi această ființă, atunci ceva 
mai mare decât Tine poate fi conceput, ceea ce este imposibil. 


Structura argumentului nu este foarte evidentă. Oricum, din nou, 
este clar că şi acest argument depinde de PC, deoarece se bazează pe 
premisa că nimic mai mare decât Dumnezeu nu poate fi conceput — 
şi, pentru buna măsură, cere ca lucrul care este mai mare decât poate 
fi conceput să fie mai mare decât poate fi conceput. Este de aseme- 
nea clar că argumentul presupune că Dumnezeu poate fi conceput, 
căci altfel nu există vreun temei pentru a presupune că ceva mai 
mare decât orice poate fi conceput este mai mare decât Dumnezeu.” 


> Cea mai bună reconstrucţie pe care o pot da argumentului este următoarea. Se 
cere să II luăm pe Dumnezeu ca fiind 6x—3y(zy Ay >x Ay # x). Atunci, dacă d* este 
éxVy(ty > x > y), două aplicaţii ale PC dau: 


~J yty Ay >dAyzd) (1) 

Vy(ty > d* > y) (2) 
Logica argumentului cere şi următoarele: 

rd (3) 

td* (4) 
Acum să presupunem că d + d*. 

td >d*>d prin (2) 

Deci d*>d prin (3) 

Prin urmare rd* ad* >d ^d +d* prin (4) 

Deci 3vtryay>day=zd), 


ceea ce contrazice (1). Asadar, prin reductio, d = d* si deci: 
Vy(ty > d > y) prin (2) 

Lăsând pentru moment la o parte concludenta argumentului, 
este clar că Anselm este prins într-o contradicție caracteristică unei 
limite a gândirii. Argumentul arată că Dumnezeu nu se află în clasa 
lucrurilor care pot fi concepute (Transcendenţă). Cu toate acestea, 
evident, avansând argumentul, Anselm îl concepe pe Dumnezeu 
(Închidere). 

În general, Anselm este conştient de contradictia pe care o pre- 
supune întreprinderea de a spune ceva despre inconceptibil. În capi- 
tolul 65 din Monologion, Anselm încearcă să dezamorseze problema 
insistând că noţiunile noastre nu se aplică literalmente lui Dumnezeu, 
ci doar prin analogie (per aliud). Această soluţie nu poate fi sus- 
ținută. Căci în pretenţia că Dumnezeu este inconceptibil, „incon- 
ceptibil“ trebuie să aibă sensul său propriu, altfel intreaga forță a 
pretentiei este pierdută. Prin urmare, Dumnezeu trebuie să fie lite- 
ralmente conceptibil, fie şi numai ca inconceptibil. În orice caz, 
mişcarea lui Anselm nu va inlătura această problemă particulară. 
După cum tocmai am observat, chiar logica argumentului cere ca 
pretenţia „Dumnezeu este conceptibil“ să fie adevărată (în exact 
acelaşi sens în care conceptibilitatea este folosită în concluzie), aşa 
incât argumentul însuşi il aduce pe Anselm la această pretenţie. 


$4.3 
Principiul caracterizării 


După cum am văzut, Anselm sfârşeşte într-o contradicţie la limita 
gândirii, dar el face aceasta presupunând PC: un obiect caracterizat 
drept un obiect, sau obiectul, care satisface anumite proprietăți are 
efectiv acele proprietăți. Acesta arată cu certitudine ca un adevăr 


Problema principală a acestei reconstructii este aceea că in definiția lui d, clauza 
y = x pare a fi redundantă, intrucât este implicată de clauza y > x. Dar dacă vom 
renunța la ea, atunci supoziţia d + d* este redundantă şi deci nu poate fi descarcata 
în reductio. Singura soluţie pe care o pot da este aceea că Anselm nu ia y > x ca 
implicând y z x. La urma urmelor, (2) şi (4) implică d* > d* şi pesemne că nu este 
cazul că d* + d*. 

logic; şi dacă este aşa, putem demonstra foarte simplu existenţa lui 
Dumnezeu. Condiţiile considerate pentru a-L caracteriza pe Dumnezeu 
sunt numite, de obicei, perfectiuni (omniscienta, omnipotenta etc.). 
Fie Px un predicat care exprimă conjunctia acestora. Fie Ex pre- 
dicatul „x există“, dacă nu este deja unul dintre conjuncti. (De obi- 
cei, acest predicat este luat astfel.) Acum, să considerăm condiţia 
„Px A Ex“. Conform PC, un lucru (lucrul) care satisface aceste pro- 
prietati satisface aceste proprietăți. Prin urmare, ceva satisface 
aceste proprietăţi. Aşadar, un lucru este existent şi satisface P, i.e. 
există Dumnezeu.’ 

Problema cu acest argument este că, după câte cere logica sa, pro- 
prietatea P este absolut oarecare. Putem, prin urmare, să demonstrăm 
existența oricărui lucru, posibil sau imposibil (la urma urmei, Px nu 
trebuie să fie consistent) — ceea ce este putin cam mult. De fapt, 
lucrurile stau şi mai rău. Dacă PC ar fi corect, atunci am putea 
dovedi o propoziție oarecare, w, aplicând PC la condiţia x = x Ay. 
Aşadar, PC nu este un adevăr logic. Cred că PC apare a fi atât de 
plauzibil deoarece pretenţia că un lucru (lucrul) care este P este P 
este uşor de confundat cu pretenţia că orice este P este P, ceea ce 
este un adevăr logic. 

Se consideră adesea că Argumentul Ontologic a fost distrus de 
Kant (Critica rațiunii pure, A598 - B626 şi urm.), care argumenta 
că existenţa nu este un predicat. La drept vorbind, nu există nici o 
problemă în privința unui predicat sintactic de existență. În logica 
ortodoxă, 2y(y = x) este un astfel de predicat. Ceea ce spune de fapt 
Kant este că existenţa nu este un predicat determinator. Într-o 
lectură rezonabil de generoasă a Criticii, aceasta asertiune poate fi 
interpretată drept concepţia conform căreia existența nu este un 
predicat care poate fi folosit într-o instanță validă a PC, după cum 
cer versiunile Argumentului Ontologic. 

Lăsându-l la o parte pe Kant, există, desigur, instanţe ale PC 
care sunt adevărate: cel mai înalt munte din lume, de exemplu, este 


$ Aceasta este în esenţă versiunea lui Descartes a Argumentului Ontologic din 
Meditatia a 5-a. 

fara îndoială cel mai înalt munte din lume. Oricum, chestiunea 
esențială rămâne: PC nu poate fi asumat în general. Şi până ce acele 
instanțe ale PC care sunt folosite în argumentele lui Anselm sunt 
legitimate (ceea ce nimeni nu a reuşit să facă), acest fapt este sufi- 
cient pentru a nărui argumentele din Pros/ogion II şi XV. Ca atare, 
Anselm nu a reuşit în a stabili contradictia la limita conceperii. 
Chestiunea se schimbă în ceea ce-l priveşte pe Berkeley. 


$4.4 
Argumentul principal" al lui Berkeley pentru idealism 


Contextul preocupărilor lui Berkeley este idealismul. Idealismul 
este de mai multe tipuri. Idealismul lui Berkeley era de un tip radi- 
cal, conform căruia nu există nimic care să nu fie o minte, în afară 
de cazul în care se prezintă unei minţi intr-un anumit fel: perceput, 
conceput sau, să spunem în linii mari, gândit. După cum formulează 
el în Principles of Human Knowledge, secțiunea a 6-a: 


întregul cor al cerurilor şi toate cele ce umplu pământul, într-un cuvânt 
toate acele corpuri care compun măreaţa alcătuire a lumii, nu au subzis- 
tenta în afara minţii (...) pentru toate acestea a fi înseamnă a fi perceput 
sau cunoscut. 

După cum reiese clar din ultima propoziţie a acestui citat, 
Berkeley susținea o concepţie mult mai tare, potrivit căreia toate 
lucrurile (poate cu excepţia mintilor însele) sunt esențialmente gând. 
Nu este vorba numai despre faptul că nu există nimic care să nu fie 
gând; nu poate fi nimic. Oricât ar fi de importantă în filosofia lui 
Berkeley, această concepţie mai tare nu ne va preocupa aici. Ca 
atare, nu întru totul corect, voi numi „Teza lui Berkeley“ asertiunea 
conform căreia orice este gândit. 


' În original: master argument. 
” Vezi traducerea românească de Laurenţiu Staicu, în George Berkeley, Tratat 
«supra principiilor cunoaşterii omeneşti, Bucureşti, Editura Humanitas, 2004. 

Berkeley a avansat o serie de argumente pentru Teza sa. Multe 
dintre acestea sunt argumente directe care depind de diferite supo- 
zitii empiriste şi au fost mult discutate în literatura de specialitate. 
Berkeley are şi un argument de un tip diferit; unul pe care, spune el, 
este pregătit să bazeze totul. Acest argument este singurul care ne 
va preocupa aici. Argumentul apare aproximativ după trei sferturi 
din primul dialog din Three Dialogues Between Hylas and 
Philonous.* Philonous este purtătorul de cuvânt al lui Berkeley, 
Hylas fiind nefericitul învățăcel. Am enumerat intervențiile pentru 
inlesnirea referirilor ulterioare: 


i. PHILONOUS Mă mărginesc a pune întreaga chestiune pe baza urmă- 
toare. Dacă poţi concepe că este posibil ca un amestec sau o combi- 
nație oarecare de calități sau un obiect perceptibil oarecare să existe 
în afara minţii, atunci voi concede că este chiar aşa. 

ii. HYLAS Dacă se ajunge la asta, atunci chestiunea va fi curând lamurita. 
Nimic nu este mai uşor decât să concepi un arbore sau o casă exis- 
tând în sine, independente de şi nepercepute de vreo minte. În 
momentul de fata le concep ca existând în acest fel. 

iii. PHILONOUS Ce spui, Hylas, tu poţi percepe un lucru care este în acelaşi 
timp neperceput? 

iv. HYLAS Nu, aceasta ar fio contradicţie. 

v. PHILONOUS Nu este o contradicție tot atât de mare să vorbeşti despre 
conceperea unui lucru care este neconceput? 

vi. HYLAS Aşa este. 

vii. PHILONOUS Arborele sau casa despre care tu gândeşti, prin urmare, 
sunt concepute de tine? 

viii. HYLAS Cum ar putea fi altfel? 

ix. PHILONOUS Şi ceea ce este conceput există în mod sigur în minte? 

x. HYLAS Fără îndoială, ceea ce este conceput există în minte. 

xi. PHILONOUS Atunci cum poți să spui că tu concepi o casă sau un arbore 
ca existând independent şi în afara oricărei minți? 

xii. HYLAS A fost o scăpare. 


î Vezi, de exemplu, Tipton (1974), Pitcher (1977), Dancy (1897). 
® Şi, de asemenea, în secțiunea 23 din Principles of Human Knowledge. 

Cea mai dificilă problemă privitoare la acest argument este aceea 
de a intelege exact ce este acesta. Imprejurarea că este expus infor- 
mal, în maniera unui dialog, face ca aceasta să fie o chestiune foarte 
delicată. Din acest motiv, precum şi pentru că mulţi comentatori au 
considerat că argumentul este doar cu puțin mai mult decât un 
sofism, îl voi formaliza. Formalizarea ne va ajuta să vedem ce este în 
neregulă cu acest argument, dacă se poate vorbi de aşa ceva, şi tot 
atât de important, ce nu este în neregulă. 


$4.5 
Analiza, etapa I 


Există câteva chestiuni preliminare pe care le vom clarifica ime- 
diat. De regulă, Berkeley vorbeşte despre concepere, dar el vorbeşte 
uneori despre percepere (ii). Cu toate că există o diferență remar- 
cabilă între aceste două noțiuni, datorită teoriei sale a perceptiei, 
care nu este relevantă aici, Berkeley le tratează indistinct. După 
cum vom vedea, nimic din argument nu depinde de această distinc- 
tie şi nu vom comite nici o nedreptate dacă o vom ignora.” 

Mai problematic este faptul că Berkeley oscilează între o utilizare 
predicativă a lui „concepe“ — conceput y (v, ix, x), gândit y (vii), y este 
în minte (i, ix, x) — şi o utilizare propozițională — se concepe y ca fiind 
F (ii, xi), se concepe că este posibil ca y să fie F (i). Acum, oricare ar fi 
legătura dintre aceste două utilizări, nu putem incepe prin a reţine 
doar pe una dintre acestea. Voi nota predicatul cu r şi operatorul 
propozitional cu T. Acestea pot fi citite in mod obişnuit ca „este 
conceput“ şi, respectiv, „se concepe că“. (Folosesc diateza pasivă, 
deoarece, chiar dacă Hylas este cel care concepe, agentul particular 
in discuţie este irelevant pentru argument.) În această notație, Teza 
lui Berkeley este negația lui: 


IÎIX-—IX (0) 


3 În particular, nu apare nici o oscilare sofistică între aceste două noţiuni, contra 
Wisdom (1953), pp. 8 şi urm., şi Thomson (1956). 

De notat că în utilizarea propozițională, Berkeley vorbeşte uneori 
despre conceperea lui x ca fiind F i, xi) şi alteori despre conceperea 
ca fiind posibil ca x să fie F (i). Dar cuvântul „posibil“ nu are nici un 
rol efectiv aici, după cum reiese şi din faptul că modalitatea respec- 
tivă apare în argument o singură dată. Berkeley, ca şi multi alţii, lua 
„conceput ca fiind posibil“ ca fiind pur şi simplu echivalent cu „con- 
ceput“. Evident, dacă o stare de lucruri este concepută ca fiind posi- 
bilă, atunci acea stare de lucruri este concepută. Berkeley considera 
că şi reciproca are loc: să observăm că Hylas încearcă să demonstreze 
că ceva poate fi conceput ca fiind posibil (i) prin conceperea acelui 
ceva (ii). Philonous nu are nimic de obiectat. 

Acum, ce încearcă să dovedească argumentul? Chestiunea în dis- 
cutie, după cum este enunțată de Philonous (i) este aceea dacă se 
poate concepe că există ceva care nu este conceput. Hylas pretinde 
că el concepe aşa ceva (ii): 


TIx—rx ( 1) 


arătând că se poate concepe aşa ceva (g — 0g). Philonous aplică 
o reductio la (1) pentru a arăta că Hylas nu concepe aşa ceva şi astfel 
(prin regula modală a necesitării) că nu poate concepe aşa ceva. 

Concluzia acestei reductio, —Tăx—rx, nu este Teza lui Berkeley. 
Mai curând, aceasta este un enunţ conform căruia negația Tezei lui 
Berkeley nu este gândită (şi, întrucât există o demonstraţie logică a 
acestui fapt, nu poate fi gândită). Deşi aceasta poate să nu fie o 
demonstrație a Tezei, este în mod clar o victorie importantă a lui 
Berkeley, dacă acesta poate arăta că oponenții săi nu pot nici măcar 
să conceapă propria lor teză (sau să o conceapă ca fiind posibilă, 
dacă Berkeley are dreptate în privinţa identificării menţionate mai 
sus). 

Apoi, cum se presupune că se desfăşoară mai departe reducerea? 
Philonous consideră că (1) este adevărată, întrucât decurge din fap- 
tul că el poate gândi un obiect, c (un arbore sau o casă, dar natura sa 
nu este importantă) ca existând neconceput (ii): 

Indiferent dacă este sau nu aşa, să observăm ca reductio efec- 
luată de Philonous poartă asupra lui (2), nu asupra lui (1). Ca atare, 
aici apare prima enigmă. Chiar dacă (2) implică (1), este clar că (1) 
nu implică (2); în acest caz, cum se presupune că funcționează 
reductio? 

Deocamdată să lăsăm la o parte această problemă şi vedem care 
este contradictia la care se presupune că duce (2). Această contra- 
dictie este „conceperea unui lucru care este neconceput“ (v). Putem 
întelege în mod rezonabil aceasta ca 3x(tx A—rx), ceea ce este în mod 
clar presupus a decurge din: 


TC ATC (3) 

Cum se presupune că decurge (3) din (2)? Primul conjunct este 
presupus a decurge din faptul că Hylas este cel care concepe (vii-x). 
În particular, a concepe că obiectul c este ceva înseamnă, ipso facto, 
a concepe c. Să numim aceasta Schema Conceperit: 


To (c) > ze (4) 


Cum se presupune că decurge cel de-al doilea conjunct din (3)? 
Textul păstrează tăcerea asupra acestei chestiuni. Hylas presupune 
pur şi simplu acest conjunct şi se pare că nu există nici un temei 
pentru care acesta ar decurge din (2). Ar fi ca şi cum, dacă Hylas ar 
fi fost să aibă puterea de judecată necesară, ar fi spus: uite, Phil, 
ştiu că am conceput obiectul c drept neconceput, dar aceasta nu im- 
plică împrejurarea că obiectul c este neconceput, tot aşa cum a con- 
cepe că Luna este albastră nu implică faptul că Luna este albastră. 
Prin urmare, aici avem cea de-a doua enigmă: de unde provine cel 
de-al doilea conjunct din (3)?! 


19 Pitcher (1977), pp. 113 şi urm., si Tipton (1974), pp. 174 şi urm., argumentează 
că Berkeley confundă proprietăţile conceperii cu proprietăţile lucrului conceput şi 

Să facem bilanţul. Până acum, argumentul arată după cum ur- 
mează, „?“ indicând lacunele. Am expus argumentul în maniera 
unei deductii naturale informale (în stilul lui Prawitz (1965)). Bara 
situată deasupra unei premise arată că este vorba despre o axiomă, 
nu despre o supozitie şi deci nu despre un candidat la descărcare. 


TIx—rx 
? 

T-1c T-—rc > Tc ? 

TC mm A 


TC ATC 
Ax(tx A=Tx) 


$4.6 
Analiza, etapa a II-a 


Cum trebuie să fie completate lacunele argumentului?”’ Soluţia 
constă în a ne întoarce şi a considera obiectul c, despre care se pre- 
supune că argumentarea îl dovedeşte a fi inconsistent. După cum 
am menţionat, natura exactă a acestui obiect este neimportanta; tot 
ce contează este că acesta este un obiect particular care nu este con- 
ceput. Acum, rationarea despre un obiect de un anumit gen, ales 
arbitrar, este foarte familiară logicienilor. Cea mai curată formali- 
zare a acestui tip de rationare foloseşte operatorul descripției inde- 
finite, e. Nu este nevoie să intrăm în detalii cu privire la felul în care 
se comportă exact acesta.!? Tot ce trebuie să presupunem este că, 
dacă există obiecte care satisfac ø (x), atunci „exg (x)“ se referă la 
unul dintre acestea (posibil selectat regulamentar printr-o funcție 


astfel, de fapt, defectează argumentul în acest punct. Există un anumit sens în care 
cei doi au dreptate, dar, după cum vom vedea, problema nu se încheie aici. 

11 Un răspuns diferit de cel pe care îl voi formula aici este dat in Prior (1955). 
Acest răspuns este discutat şi respins în Priest (1994a). 

12 Pentru abordarea hilbertiană ortodoxă, vezi Leisenring (1969). Pentru o 
abordare uşor diferită, vezi Priest (1979b). 

de alegere). O astfel de semantică va satisface in mod clar prima £- 
axiomă a lui Hilbert (o versiune restrânsă a PC): 


Axe (x) > p(exgp (x)) 


Dată fiind această axiomă, putem acum să identificăm pur şi 
simplu obiectul c cu ex—zx. Ce se intâmplă atunci cu cele două 
lacune ale argumentului? Una dintre acestea apare ca fiind uşor de 
completat. Conjunctul —rc este acum exact —rex—rx: un lucru ales 
arbitrar care nu este conceput, nu este conceput. Aceasta este toc- 
mai o instanţă a PC şi arată într-o asemenea măsură ca un adevăr 
logic (cel puţin până la Kant), încât este firesc că Berkeley nu s-a 
simţit obligat să facă comentarii suplimentare asupra chestiunii, 
ceea ce explică tăcerea din text. 

Ce se întâmplă cu cealaltă lacună? Lacuna dintre (1) şi (2) este 


= 66 


închisă dacă presupunem că T „prefixează“ consecinţa logică, i.e. că: 


dacă + a > f, atuncit Ta > TB 


În cuvinte: dacă a implică f, atunci faptul că a este conceput 
implică faptul că B este conceput. Luând pe 9 (x) în e-axiomă ca fiind 
«Tx, obţinem: 


IÎX—TX > ATC 


Prefixarea acestei implicaţii cu T da exact ceea ce este cerut. 

Principiul Prefixării este un principiu standard în logicile cu 
operatori epistemici similari lui T (cum sunt „se crede că“ şi „se ştie 
că“). Trebuie să se admită că acest principiu presupune o idealizare 
clară a agentului care concepe (crede etc.). În particular, acesta 
trebuie să fie considerat ca „trăgând“ toate consecinţele logice ale 
concepţiilor sale (opiniilor etc.). Dar această idealizare este comple- 
tamente inofensivă în contextul de fata tocmai pentru că Philonous 
îl conduce în mod clar pe Hylas prin aceste consecinţe — sau, oricum, 


prin cele relevante. Alternativ, r ar putea fi reinterpretat pur şi 

simplu ca „este conceptibil“ şi similar pentru 7. Ca atare, prefixarea 
este perfect acceptabilă. Desigur, forța exactă a argumentului este 
în acest fel modificată. Mă voi întoarce imediat la această chestiune. 

După cum vedem, dată fiind acceptabilitatea Principiului Prefi- 
xării, ambele lacune ale argumentului sunt completate. Argumentul 
decurge atunci după cum urmează: 


IÎX—TX — ATC 
T3x—rx Tax—=tx — Tre 
T-—re Ţ—re > Ic 
TC —IC 
IC ATC 


(Ultima linie, cuantificată existenţial, a formalizării inițiale este 
acum redundantă şi deci a fost eliminată.) Aceasta este cea mai 
plauzibilă reconstrucţie a argumentului lui Berkeley de care pot 
să-mi dau seama. 

Din nefericire, argumentul reconstruit nu este fără cusur. După 
cum am remarcat, argumentul depinde de PC şi am văzut deja că 
PC nu poate fi asumat în general. Această situație ridică problema 
condițiilor în care PC este valabil. Aici este de spus o poveste 
istorică interesantă în care apar Leibniz, Kant, Meinong, Russell şi 
alții, dar nu acesta este locul pentru a o spune. Nu trebuie să pre- 
supunem mai mult decât am presupus deja, în forma e-axiomei lui 
Hilbert: dacă există un x care satisface ø (x), atunci ø (exp (x)) este 
adevărat. Astfel, —ze(—zrex—zrx) poate fi inferată valid din 3x—rx şi 
deci următoarea modificare a argumentului lui Berkeley este o 
deducție validă a unei contradicții: 


dx-tx — re 
TIx—rx Tix—rx — Tre 
Tre Tate >te 3x—~rx IX-X > AIC 
IC —re 
TC ATC 

In plus, premisa suplimentară 3x—rx este tocmai negația Tezei 
lui Berkeley. Prin urmare, argumentul funcţionează; faptul că există 
lucruri neconcepute şi faptul că însuşi acest fapt este conceput im- 
plică împreună o contradicţie. 

Unul dintre avantajele formalizării argumentului constă din 
stabilirea faptului că este valid. Prin urmare, argumentul este valid 
indiferent de felul in care sunt interpretati predicatul t şi operatorul 
propozitional T, doar cu condiţia ca interpretările să valideze princi- 
piile pertinente: Schema Conceperii şi Prefixarea. În particular, 
putem interpreta pe T ca „este conceptibil că“ şi pe t ca „este con- 

ptibil“. Ca atare, ultimul argument este tot atât de bun ca şi celă- 
lalt (şi poate chiar mai bun, după cum tocmai am observat). Voi 
numi această reinterpretare a argumentului interpretarea modală. 


$4.7 
Replica lui Berkeley 


Argumentul lui Berkeley (sau cel puţin forma sa remediată) 
demonstrează că din pretenția că ceva nu este conceput (şi că însăşi 
această pretenţie este concepută) decurge o contradicție. Replica lui 
Berkeley consta din a folosi o reductio şi a conchide că orice este 
conceput (nu este nici o surpriză, deoarece scopul argumentului era 
acela de a demonstra idealismul). 

Replica sa este, totuşi, inadecvată, din două motive. Primul este 
acela că această concluzie este complet inacceptabilă, chiar şi în ter- 
menii lui Berkeley. După cum tocmai am observat, este perfect legitim 
să se reinterpreteze argumentul în anumite feluri. Există nume- 
roase astfel de reinterpretări ale căror concluzii ar fi fost total inac- 
ceptabile pentru Berkeley. De exemplu, z poate fi interpretat ca 
„este conceput acum“, „este conceput de mine“, „a fost conceput de 
Berkeley la cea de-a 42-a aniversare a zilei sale de naştere“ etc. (cu 
modificările corespunzătoare în interpretarea lui T). Nici una dintre 
aceste interpretări nu ar fi fost acceptabile pentru Berkeley, după 

cum d observat multi comentatori.!* De exemplu, Berkeley este cât 
te de clar în privinţa faptului că lucrurile pot să existe necon- 


se po ae 
de mine, întrucât le concepe Dumnezeu: Dumnezeu Insusi 


ceput _ | 
trebi Să existe independent de conceperea mea. 


j de-al doilea motiv este acela că, orice ar fi crezut Berkeley, 
Seis farte bune temeiuri pentru a presupune că supozitia reducerii 
esté jevarata. Voi aborda mai intâi această chestiune, după care 
voi gta relevanta sa. 

emisele argumentului privesc conceperea. Primul lucru pe care 
trebuit să-l facem aici este să clarificăm această noţiune. În special, 
este „tasta extensională, i.e. avem x = y — (tx < ry)? Să presu- 
pune” de exemplu, că tu Îl concepi pe George Eliot. George Eliot a 
fost jarian Evans. Ai conceput-o pe Marian Evans? Intr-un sens 
nu; girun sens da, dar poate că nu a! ştiut asta. Acum, argumentul 
prege cuantificarea in domeniul lui 7, in forma operatorului e, 
ar g cuantificării in contexte intensionale este în mod notoriu 
propinatic. Cuantificarea in contexte intensionale trebuie sa aiba 
sens (ntrucat operăm adesea informal cu aceasta) şi poate ca pre- 
mise in care r este înțeles intensional sunt adevărate. Dar până 
cân qi avea o concepție mai clară despre ce este acest sens, va fi 
maj Me să interpretam aici conceperea in sensul sau extensional. 
Este "Portant de notat că până şi cei care susțin poziția conform 
care OnCeperea este în principal (în primul rând, de regulă) inten- 
sion?! nu pot nega ca exista un sens extensional, si anume con- 
gener eee Die SAUA tA: Şi tot aşa cum putem interpreta 
con® extensional (iar eu o voi face), putem interpreta ,,concep- 
tibiy’ atensional (conceptibil-sub-o-descriptie-sau-alta) (iar eu o voi 
face) 

Aon, una dintre premisele argumentului este: se concepe ca 
aj tva care este neconceput sau, în interpretarea modală: este 
con abil că există ceva care este inconceptibil. Amândouă formu- 
lăriji unt adevărate in mod neproblematic, întrucât eu unul, de 
pile PNCeP astfel de lucruri. Chiar şi considerarea acestora prin 


exi 


„unstrong (1965), p. 10; Pitcher (1977), pp. 112 şi urm.; Tipton (1974), p. 161. 

supozitie drept prim pas al unei reductio cere ca ele să fie concepute 
(ele nu trebuie nici măcar să fie posibile). 

Cealaltă premisă a argumentului este: există ceva care este necon- 
ceput sau, în interpretarea modala: există ceva care este inconcep- 
tibil. Prima formulare a acestei premise este, încă o dată, adevărată 
în mod neproblematic. Este evident dificil să dai un exemplu de ceva 
care este neconceput (dificil, dar nu imposibil, după cum am văzut!), 
dar noi ştim că există (şi au existat) lucruri petrecute pe planete din 
galaxii îndepărtate în spaţiu şi timp, la care nici o ființă conştientă 
nu se va gândi vreodată. Acestea sunt lucruri neconcepute. În plus, 
în viata mea am doar un număr finit de gânduri, astfel că voi con- 
cepe doar un număr finit de lucruri, ceea ce se întâmplă cu oricine 
altcineva. Numărul de lucruri concepute (chiar şi de întreaga ome- 
nire) este, prin urmare, finit. Întrucât există o infinitate de lucruri 
(numere, puncte în spaţiu etc.), multe dintre acestea nu vor fi 
concepute. 

Pretentia că există unele lucruri care sunt inconceptibile nu este 
atât de evident adevărată. Este destul de clar că un călugăr medieval 
nu putea concepe un programator de computer, un spațiu Hilbert 
sau o gaură neagră, cel putin nu sub aceste descriptii: el nu dispunea 
de conceptele respective. Şi pesemne, în exact acelaşi fel, există 
lucruri pe care noi nu le putem concepe acum, dar pe care generaţii 
viitoare le vor putea concepe. Să ne amintim, însă, că am luat con- 
ceptibilitatea ca fiind extensională, or de aici nu rezultă că aceste 
lucruri nu sunt conceptibile de către noi sub orice descriptie. Cu 
toate acestea, premisa este adevărată. Dacă ceva este conceptibil, 
atunci trebuie să existe o modalitate de a distinge acel ceva în minte. 
O astfel de distingere poate presupune perceperea directă (cunoas- 
terea directă”) sau numai descriptia. Să considerăm acum, de exem- 
plu, un punct în spaţiu. Continuul fiind dens, nu există nici o moda- 
litate in care un anumit punct să poată fi selectat de percepţia 
noastră finită; şi, întrucât mulţimea punctelor este nenumărabilă, 


* In original: acquaintance. 

dar mulţimea descriptiilor din limbajul nostru este numărabilă,'* nu 
există nici o modalitate în care fiecare punct să fie selectat de o 
descriptie. Chestiunea este încă şi mai clară în legătură cu totali- 
tatile nenumărabile de entități matematice, cum sunt numerele 
ordinale, caz în care percepţia nu este nici măcar posibilă. Nu există 
nume suficiente pentru a urmări orice ordinal. Dar chiar dacă ar 
exista, nu avem nici o modalitate de a distinge cele mai multe dintre 
ordinale pentru a da un nume.” 

Întrucât am stabilit adevărul premiselor, voi examina acum rele- 
vanta acestui fapt. Este vorba despre faptul că, în contextul argu- 
mentului, o reductio este ilegitimă. Dacă premisele argumentului 
sunt adevărate, tot aşa este şi concluzia, dar dacă contradictia impli- 
cata de anumite supozitii este adevărată, această implicatie nu poate 
fi folosită pentru a reduce acele supozitii la absurditate. Felul exact 
în care poate fi speculată această idee depinde de o varietate de fac- 
tori, cum sunt detaliile exacte ale semanticii descriptiilor şi ale logicii 
subiacente, dar lucrurile stau, esențialmente, după cum urmează. 
Fie a conjunctia dintre negația Tezei lui Berkeley şi conceptibili- 
tatea acesteia. Fie f conjunctia celorlalte premise ale argumentului, 
şi anume a instanțelor e-axiomei şi Schemei Conceperii pe care am 
folosit-o. a A f implică o contradicție. Dacă implicatia este contra- 
pusă, ajungem de aici la —(a A p). Dar chiar dacă putem ajunge aici, 
argumentul de la —(a A £) şi B la —a este o instanță a silogismului 
disjunctiv, iar acesta eşuează în contexte dialetheice de tipul celui în 
care ne aflam.”® 

Există o modalitate în care Berkeley — sau, cel putin, Berkeley 
întărit cu teoria lui Hilbert a e-termenilor — ar putea scurtcircuita 
reductio pentru a obţine concluzia sa.” În e-calculul lui Hilbert, 
inferenta de la ø (ex—g (x)) la Vx (x) este validă; aceasta este exact 


14 Dacă nu sunteți familiarizati cu termeni „numărabil“ şi „nenumărabil“, vedeţi 
cap. 8. 

15 Pentru discuţii relevante suplimentare, vezi cap. 5 din Nagel (1986). 

16 Vezi Introducerea cărții, nota de subsol 8. 

17 După cum mi-au atras atenţia John Bacon şi Vladimir Smirnov. 

forma contrapusă a €-axiomel. In particular, prin urmare, inferenta 
de la zc la Vxrx este validă. Acum, să luăm din argumentul remediat 
fragmentul până la rc şi să adăugăm la sfârşit această inferenta. 
Obtinem: 


ÎX—TX — TC 
TAx—tx Tax—tx — Tare 
Tate T—rc — tc 
TC 
VXTX 

Astfel, Berkeley ar fi putut să îndrepte demonstrația sa prin 
reductio către un argument direct sau cel puțin ad hominem. „Uite, 
Hylas“, l-ar fi putut face pe Philonous să spună, „sustii că tu concepi 
că ceva există neconceput. Ei bine, de aici rezultă că totul este 
conceput!“ 

Oricât de elegant ar fi, acest argument eşuează. Motivul este 
acela că, desi €-axioma se contrapune în semantica non-dialetheică, 
nu se contrapune în semantica dialetheică. Pentru a vedea de ce, să 
presupunem că unele lucruri sunt g şi numai g, unele lucruri sunt 
—g şi numai —g, iar unele lucruri sunt atât g, cât si ~g. Rezultă ca 
Vø (x) este în mod clar fals (deoarece cuantorul universal functio- 
nează ca o conjunctie infinită). Suntem de acord că ,,exg (x)“ denotă 
unul dintre lucrurile care satisfac ~g, dar dacă acel lucru satisface si 
p, atunci g (ex—g (x)) este adevărat (si, de asemenea, fals; dar este 
cel putin adevărat). Aşadar, e-axioma contrapusa eşuează în a păstra 


adevărul..8 


18 Pentru a arăta aceasta se poate da un contra-model în semantica din anexa la 
Partea a 3-a. Las detaliile ca exercițiu pentru cititor. 


134 Limitele gandirii in filosofia prekantiana 


$4.8 
Unele obiecții 


După cum vedem acum, replica lui Berkeley la argument era 
incorectă. În cele de mai sus, am văzut că premise care sunt ade- 
vărate implică o contradicție care este, prin urmare, de asemenea 
adevărată. Dar, având în vedere subtilitatea argumentului în dis- 
cutie, este firesc să existe multe suspiciuni in privința corectitudinii 
acestuia. Să examinăm câteva dintre aceste suspiciuni. 

O obiectie posibilă decurge după cum urmează: -termenii nu pot 
fi combinati cu cuantificarea in contexte intensionale, cum este T, 
dacă nu vrem să apară probleme. De exemplu, prin prefixarea e- 
axiomei obținem T3xg (x) — Tọ (exp (x)). De aici, prin generalizare 
existențială, obținem Td3xø (x) > 3xT (x), ceea ce este fals. (Pot sa 
concep că ceva este p fără să concep un obiect particular care este 
o.) În general, soluţia acestei dificultăţi constă din a face explicit 
domeniul e-termenilor (ca in Fitting (1972)). Oricum, nici problema, 
nici soluţia nu prezintă importanţă aici, căci, după cum va arăta o 
simplă inspecţie, argumentul berkeleyan remediat nu foloseşte 
cuantificarea în T-contexte. T poate fi înţeles în întregime de dicto 
(sau, echivalent în acest context, toţi e-termenii pot fi considerați ca 
având domeniu restrâns); şi într-o astfel de interpretare, folosirea sa 
este complet neproblematică. 

O a doua obiecţie!” este aceea că, atunci când T este înţeles de 
dicto, Schema Conceperii eşuează. Dacă se concepe de dicto că 
Parisul este capitala Franţei, nu se concepe în mod necesar Parisul. 
Această obiectie ridică probleme suplimentare cu privire la noțiunea 
de concepere despre care se presupune că funcționează aici. Sunt 
bucuros să fiu de acord că există anumite concepţii legitime despre 
concepere pentru care Schema eşuează. De exemplu, într-un sens al 


19 Care mi-a fost semnalată independent de Thomas Forster, Mark Lance şi David 
Lewis. 

conceperii, ar putea fi necesar să cunoşti direct un lucru, într-un 
sens îndeajuns de tare, pentru a se putea spune că îl concepi. Schema 
Conceperii de dicto eşuează în mod evident pentru acest sens. 
Totuşi, există o noțiune de concepere (extensională) mai slabă si 
perfect legitimă pentru care Schema este adevărată. Pentru a con- 
cepe ceva in acest sens, este necesar doar să ai în minte şi să înţelegi 
o locutiune substantivală (sau altă reprezentare) care, de fapt, se 
referă la (sau reprezintă) obiectul în discuţie. Dacă eu concep că 
lucrul c este ø şi „c“ se referă la ceva (ceea ce se întâmplă cu sigu- 
ranta, dacă „c“ este ex—rx sau 3x-—rx), atunci eu concep lucrul în 
acest sens (indiferent dacă cunosc sau nu direct acest lucru sau ştiu 
orice altceva despre acesta). 

O ultima şi disperată obiectie ar putea fi aceea de a respinge 
întreaga noțiune de descriptie indefinită ca locutiune care se referă 
la ceva. O persoană ar putea susține aceasta pe temeiul că toate 
articolele nehotărâte din limba română trebuie să fie tratate folo- 
sind cuantorul existential (ceea ce este demonstrabil fals”) sau pe 
baza unei concepții mult mai plauzibile. Fireşte, este de datoria unei 
astfel de persoane să furnizeze o semantică a descriptiilor indefinite 
şi să arate că aceasta nu satisface unul dintre principiile argumen- 
tului. Dar, într-un anumit sens, această mişcare ar fi relevantă, căci 
descriptiile indefinite nu sunt esenţiale pentru argument. Acesta 
s-ar putea desfăşura la fel de bine folosind descripţii definite. De 
exemplu, dată fiind infinitudinea ordinalelor, acestea nu pot fi con- 
cepute în totalitate. Totuşi, argumentul se poate desfăşura pur şi 
simplu cu ajutorul locutiunii „ultimul ordinal neconceput“. Rezulta- 
tul este efectiv acelaşi. Dacă acest fapt aminteşte cititorului de 
anumite paradoxuri logice, impresia sa nu este departe de realitate. 
Ne vom întoarce la această chestiune într-un capitol ulterior. 


2 De exemplu, dacă x este o mulțime non-vidă de mulţimi non-vide, atunci urmă- 
toarea mulțime este o mulțime de alegere în axiomatica ZF: !y; pentru unele z din x, y 
este un membru (selectat) al z} (vezi Leisenring (1969), pp. 105 şi urm.). Este bine 
cunoscut că, în general, nu se poate demonstra în ZF că mulțimile de alegere există, 
dacă sunt disponibili doar cuantorii obişnuiţi. 

Obiecţiile pe care le-am considerat se adresează interpretării ini- 
tiale a argumentului, dar obiecţii similare ar putea fi făcute la adresa 
interpretării modale. Răspunsurile ar fi, de asemenea, similare. În 
plus, ca răspuns la cea de-a doua obiectie, ar fi important de notat 
că, date fiind principiile modale standard, adevărul logic al schemei 
concepției pentru „concepe“ implică Schema Conceptiei pentru „con- 
ceptibil“, căci, dat fiind că Li(Tg (ce) > re), rezultă oTo (c) > Ore. 


§4.9 
Paradoxul lui Berkeley 


După cum vedem acum, reductio întreprinsă de Berkeley, in pofida 
încercărilor sale de a-i dezamorsa concluzia, stabileşte o contradicție. 
De fapt, după cum ar trebui să fie clar, este o contradicţie tipică a 
unei limite a gândirii. După cum demonstrează o parte a argumen- 
tului (remediat), c (i.e. ex—rx) nu este în clasa lucrurilor concepute 
(conceptibile) (Transcendenta); dar, după cum demonstrează cealaltă 
parte a argumentului, c este în clasa lucrurilor concepute (concep- 
tibile) (Închidere). 

Putem chiar să renuntam la o bună parte dintre detaliile argu- 
mentului. Să luăm argumentul (remediat) şi să eliminăm totul până 
la demonstraţia lui re. Ceea ce rămâne este atunci: 


AX ATX dxaAtx —~ «Tc 
TC —TC 
TC ATC 


Să numim acest argument Argumentul Nucleu." Nucleul este un 
argument a cărui concluzie este o contradicție şi care porneşte de la 
negația Tezei lui Berkeley şi premisa suplimentară tc. Nu foloseşte 
Schema Conceperii şi nici Prefixarea sau chiar operatorul 7. În plus, 
premisa suplimentară este adevărată sau cel puţin poate fi făcută 


‘ În original: the Core Argument. 

adevărată. Se poate concepe un obiect care nu este conceput (incon- 
ceptibil) în sensul adecvat; eu pot concepe un astfel de obiect şi la fel 
şi tu. 

Dintre cele două interpretări ale acestui argument (cea inițială şi 
cea modală), interpretarea modală este, după cum se poate demonstra, 
cea mai fundamentală. Căci adevărul concluziei interpretării iniţiale 
este o chestiune mai curând contingentă, depinzând de faptul că 
cineva concepe efectiv, în timp ce adevărul concluziei interpretării 
modale nu depinde de supozitii similare. În orice caz, în capitole 
ulterioare voi numi interpretarea modală a Argumentului Nucleu 
Paradoxul lui Berkeley.” 


Concluzie 


Cu aceste botezări, Partea întâi a cărţii se încheie. Seria de 
sugestii prekantiene potrivit cărora limitele gândirii pot fi contra- 
dictorii atinge un apogeu în argumentul lui Berkeley (primul argu- 
ment prekantian întâlnit care reuşeşte să stabilească o contradicţie 
la limitele gândirii — cu toate că am întrezărit şi unele argumente 
ulterioare). Idealismul lui Berkeley l-a împiedicat pe acesta să 
sesizeze contradictia, dar idealismul nu este o salvare, după cum am 


2 În (1992), Slater comentează asupra a ceea ce este, de fapt, Paradoxul lui 
Berkeley. În măsura în care le înţeleg, comentariile sale revin la următoarele. Teza 
lui Berkeley este adevărată, dar este inofensivă, dacă este bine înțeleasă, astfel că 
argumentul poate fi interpretat ca o reductio. Slater formulează un argument 
independent pentru Teză şi încearcă să arate de ce este inofensivă. Argumentul 
independent este esențialmente ultimul argument pe care l-am examinat la finalul 
secțiunii 4.7 şi după cum am văzut acolo, acesta eşuează. (Slater formulează un ceva 
ce aduce a argument pentru contrapozabilitatea e-axiomei, dar acesta presupune pur 
şi simplu ceea ce trebuie demonstrat.) Teza este presupusă a fi inofensivă, intrucât o 
anumită descriptie („un lucru care nu este denotat de acest termen“) se referă la 
orice. Acum, potrivit semanticii standard a e-termenilor cu care am operat, aşa ceva 
nu este posibil. Deci chiar dacă Slater are în vedere o semantică non-standard, 
aceasta este irelevantă. Slater schițează un argument independent pentru pretenția 
că termenul în discuţie se referă la orice, dar şi acest argument depinde de 
contrapozitia e-axiomei. 

văzut. În următoarea parte a cărţii, ne vom indrepta atenţia asupra 
a doi filosofi în ale căror lucrări a fost recunoscută şi teoretizată 
pentru prima dată natura contradictorie a limitelor gândirii: Kant şi 
Hegel. 


PARTEA A 2-A 


LIMITELE GÂNDIRII LA KANT SI HEGEL 


Noi spunem: dar aceasta nu este asa! — totuşi este 
aşa! Si tot ce putem face este să continuăm a repeta 
aceste antiteze. 


LUDWIG WITTGENSTEIN, Culture and Value 


5. NOUMENE SI CATEGORII 


Introducere 


In Partea intai a cartii am intalnit limite ale gandirii care apar in 
diferite locuri în filosofie. Am întâlnit, de asemenea, numeroase su- 
gestii potrivit cărora aceste limite ar putea fi contradictorii, sub forma 
argumentelor formulate de diferiţi filosofi. Cu excepţia lui Cusanus, 
nici unul dintre aceşti filosofi nu era bucuros să accepte că are de a 
face cu un obiect literalmente contradictoriu; şi chiar Cusanus avea 
o înţelegere teoretică insuficientă a situaţiei în care se găsea. Această 
stare de lucruri s-a schimbat radical în secolul al XVIII-lea, o dată cu 
lucrările lui Kant şi Hegel. La aceşti filosofi Antâlnim pentru prima 
dată o recunoaştere generală a naturii contradictorii a limitelor gân- 
dirii, împreună cu o teoretizare a modului în care apare această 
natură şi a cauzelor respectiv In această parte a cărţii vom trece în 
revistă lucrările relevante ale acestor doi filosofi, incepând cu Kant. 

Am întâlnit patru limite ale gândirii: limita conceperii, limita 
exprimării, limita cognitiei şi limita iterării (infinitul generat). În 
general, aceste limite apăreau în contexte destul de diferite şi aveau 
puţin de a face una cu alta. La Kant apar toate aceste limite. Pri- 
mele trei limite apar in legătură cu concepţiile lui Kant despre cate- 
gorii; ultima limită apare în legătură cu tratarea sa a antinomiilor. 
Mai mult, la Kant aceste limite nu sunt de loc independente, ci 
interacționează într-un fel important, după cum vom vedea. În acest 
capitol voi trata primul subiect (categoriile), lăsându-l pe cel de-al 
doilea (antinomiile) pentru capitolul următor. Totuşi, datorită inter- 
acţiunii diferitelor noţiuni, nici unul dintre aceste două capitole nu 
este de sine stătător. 


142 Limitele gandirii la Kant si Hegel 


Principalul text de care ne vom ocupa este Critica rațiunii pure 
(la care se referă toate trimiterile, dacă nu se specifică altfel!) Scopul 
acestui text este acela de a cartografia geografia logică a celor mai 
generale trăsături ale gândirii şi, după cum sugerează numele său, 
de a-i descifra limitele. Nu este deci surprinzător că textul este 
obligat să se confrunte cu contradicţiile inerente ale limitelor gân- 
dirii. Interpretarea Criticii este, totuşi, o chestiune delicată. Lucru- 
rile stau aşa, în parte, datorită modului abstract şi jargonat în care 
Kant se exprima pe sine. Mult mai important, lucrurile stau aşa 
pentru că este vorba despre un text scris de-a lungul a aproape zece 
ani, timp în care concepţiile lui Kant s-au schimbat. Coşmarul inter- 
pretului este amplificat de faptul că Immanuel Kant a întreprins 
modificări majore în cea de-a doua ediţie a Critici: şi, pentru ca 
lucrurile să stea şi mai rău, a publicat o versiune prescurtată şi 
„populară“ intre cele două ediţii, Prolegomene la orice metafizică 
viitoare [care se va putea infatisa drept ştiinţă]. 

Rezultatul este un set de documente care conține numeroase 
contradicții interne, nu de tipul celor pe care le examinăm în carte — 
care se datorează faptului că subiectul implicat este inerent contra- 
dictoriu -, ci care se datorează pur şi simplu eterogenitatii cons- 
trucției acestor documente. (Toate acestea sunt documentate minuţios 
in Kemp Smith (1923)). Astfel, deşi ceea ce voi spune îmi pare a fi o 
interpretare corectă a marelui Kant, ar fi nesăbuit să neg posibi- 
litatea altor interpretări; dar considerarea altor comentatori aici ar 
avea drept rezultat nesesizarea pădurii din cauza copacilor, aşa că 
nu voi încerca aşa ceva. Dacă am dreptate, ar trebui să i se recu- 
noască lui Kant meritul de a fi prima persoană care a remarcat că 
acele contradicții de tipul despre care discutăm sunt, într-un sens, 
inerente în limitele gândirii. Dacă greşesc, meritul aparţine în intre- 
gime altcuiva. 


1 Toate citatele din Critica din acest capitol şi din cel care urmează sunt luate din 
Kemp Smith (1933). [Vezi traducerea românească de Nicolae Bagdasar şi Elena 
Moisiuc, în Immanuel Kant, Critica rațiunii pure, Bucureşti, Editura Ştiinţifică, 
1969.] 

$5.1 
Fenomene şi noumene 


Distincția crucială, atât pentru acest capitol, cât şi pentru cel 
care urmează, este distincția lui Kant dintre fenomene şi noumene. 
Fenomenele sunt, în esenţă, acele lucruri care sunt perceptibile prin 
simțuri. Folosesc aici „lucru“ într-un sens îndeajuns de larg pentru 
a include obiecte cum sunt clădirile, ţările şi stelele, precum şi eve- 
nimente cum sunt dispariția dinozaurilor, zborurile avioanelor şi 
moartea lui Hegel. Noumenele, sau cel puţin cele ce putem spune 
despre ele, sunt, după cum vom vedea, mult mai problematice. Ori- 
cum, în esenţă, sunt noumene acele lucruri care nu sunt fenomene. 
În măsura in care pot fi „obiecte ale intelectului“, noumenele pot fi 
concepute, dar .nu şi percepute. Unele exemple de noumene mentio- 
nate de Kant sunt: Dumnezeu, cosmosul şi sufletul.? Vom ajunge 
imediat si la alte exemple. 

Distinctia dintre fenomene şi noumene este perfect de înţeles 
pentru un non-kantian, tot atât cât şi pentru un kantian. Şi toți pot 
fi de acord că fenomenele sunt în spaţiu şi timp (sau doar în timp, în 
cazul senzatiilor interne). Cu toate acestea, mulţi ar susține că nu 
toate lucrurile aflate în (spaţiu şi) timp sunt fenomene. Căci există 
multe entităţi fizicale, inclusiv cele care sunt responsabile de per- 
ceptiile noastre (cum sunt fotonii şi radiaţia electromagnetică), care 
nu sunt ele însele perceptibile. 

Este, prin urmare, important de notat că la Kant întâlnim o con- 
ceptie destul de particulară despre.ceea ce sunt fenomenele. Căci 
Kant considera că obiectele în sine nu pot fi percepute sau, în Jar- 
gonul său, intuite; ceea ce se percepe sunt reprezentările noastre 
mentale ale. obiectelor de acest fel. Kant numeşte această concepţie 
„Idealism transcendental“. După cum explică acesta (A109): 


2 Vezi Prolegomene, secțiunea 45. 

Fenomenele sunt singurele obiecte care ne pot fi date nemijlocit şi ceea ce in 
ele se raportează nemijlocit la obiect se numeşte intuiţie. Dar aceste feno- 
mene nu sunt lucruri în sine, ci numai reprezentări, care la rândul lor îşi au 
obiectul lor, care deci nu mai poate fi intuit de noi şi prin urmare poate fi 
numit obiect non-empiric, adică transcendental = X. 


Fenomenele sau reprezentările percepute sunt un rezultat a ceva 
dat de lucrurile în sine (într-un sens la care va trebui să revenim), 
dar şi de structura a priori folosită de mintea noastră pentru a con- 
stitui reprezentările (intuiţiile). În particular, spaţiul şi timpul nu 
sunt trăsături ale lucrurilor în sine, ci sunt cele mai importante astfel 
de structuri. Pentru Kant, un cal este o reprezentare spatio-tem- 
porală a unui obiect, dar lucrul reprezentat (pe care noi ceilalţi l-am 
putea numi un cal) nu este nici perceput, nici aflat în spaţiu şi timp. 

Rezultă că pentru Kant, toate lucrurile aflate în spaţiu şi timp 
sunt fenomene şi reciproc. Aşadar, atunci când Kant vorbeşte despre 
obiecte sau, în formularea sa, despre lucruri în sine care ne prile- 
juiesc reprezentările, el vorbeşte despre noumene. Entitatile teore- 
tice, cum sunt fotonii şi radiația electromagnetică, în măsura în care 
Kant ar fi putut înțelege astfel de noţiuni (măsură care nu pare a fi 
foarte mare), sunt fenomene. 


$5.2 
Categoriile judecății 


După cum se va dovedi, noumenele sunt exact obiecte contradic- 
torii aflate dincolo de concepere, de tipul pe care l-am întâlnit deja 
în capitolul anterior. Oricum, această asertiune nu este deocamdată 
deloc clară. Căci, prin definiţie, noumenele sunt obiecte aflate din- 
colo de percepere, nu de concepere. Şi, după cum tocmai am văzut, 
Kant distinge cu grijă între percepere şi concepere, ceea ce Berkeley 
nu face (secțiunea 4.5). În plus, după cum observă Kant (B310), nu 
este nimic contradictoriu în legătură cu noțiunea de noumen ca 
atare. Contradictia apare datorită concepţiilor lui Kant cu privire la 
categorii; aşadar, să ne îndreptăm atenţia asupra acestora. 

Categoriile sunt concepte de un anumit tip. Kant le numeste 
„pure“, ceea ce înseamnă că acestea nu au conţinut empiric (spre 
deosebire, de pildă, de conceptul cal). Detaliile exacte nu sunt foarte 
importante, dar este important felul în care sunt obținute catego- 
riile. Kant le abstrage din ceea el considera a fi formele logice ale 
judecăților sau, aşa cum spunem azi, ale enunturilor. În logica 
neo-aristotelică pe care o susținea Kant, fiecare judecată are o cali- 
tate, o cantitate, o relaţie şi o modalitate şi poate avea fiecare dintre 
aceste trăsături în câte unul din trei feluri. Fiecăruia dintre aceste 
feluri îi corespunde o categorie; acestea pot fi prezentate ca în 
Tabelul 2.5 


Tabelul 2 _ 
o- Forma logică Categoria 

Cantitate Singulare Unitate 
Particulare Pluralitate 
Universale Totalitate 

Calitate Afirmative Realitate 
Negative Negatie 
Infinite Limitatie 

Relatie Categorice Substanta 
Ipotetice Cauză 
Disjunctive Comunitate 

Modalitate Problematice Posibilitate 
Asertorice Existenţă 
Apodictice Necesitate 


3 Am luat tabelul din Prolegomene, secţiunea 21, cu excepţia faptului că am 
inversat ordinea celor trei cantități, urmându-l pe Bennett (1966), p. 77. Citatele din 
Prolegomene sunt din Beck (1950). [Vezi traducerea românească de Mircea Flonta şi 
Thomas Kleininger, în Immanuel Kant, Prolegomene la orice metafizică viitoare care 
se va putea înfățişa drept ştiintă, Bucureşti, Editura Paralela 45, 2005.] A spune 
despre categoria modalității că este o chestiune de formă logică în sensul modern 
înseamnă a forța puţin lucrurile, deoarece Kant ia forma logică drept o chestiune care 
tine de semantică, mai curând decât de sintaxă. Vezi A74=B100. Voi ignora aici 
această subtilitate. 

Pentru a ilustra, să considerăm, de exemplu, judecata „Unii capi- 
talişti pot să nu fie miloşi“. Această judecată are cantitatea particu- 
lară, calitatea negativă, relaţia categorică şi modalitatea problematică. 
Astfel, judecata desfăşoară categoriile pluralităţii, negatiei, substan- 
tei şi posibilităţii. Luând încă un exemplu, judecata „Dacă o bucată 
de metal este încălzită, atunci se dilată“ are cantitatea universală, 
calitatea afirmativă, relația ipotetică şi modalitatea apodictică. Astfel, 
judecata desfăşoară categoriile totalitatii, realităţii, cauzei şi nece- 
sității. 

Detaliile exacte ale acestei taxonomii nu rezistă unei examinări 
atente. O judecată cum este „Toţi capitaliştii sunt exploatatori sau 
unii muncitori sunt exploataţi“ este atât particulară, cât şi univer- 
sala; judecata „Oswald l-a omorât pe Kennedy“ este categorică, dar 
este în mod clar cauzală ş.a.m.d. Dar defectul subiacent aici se dato- 
rează în mare măsură inadecvării teoriei formelor logice din logica 
tradițională. Întocmirea unui tabel al categoriilor similar, bazat pe o 
noţiune modernă de formă logică (o noțiune care, de exemplu, ar da 
o formă distinctă pentru construcţiile agentive), ar fi un exerciţiu 
interesant, dar nu-l voi face aici. Trebuie să reținem doar că aceste 
categorii sunt abstrase din formele logice ale judecăților şi, foarte 
important, că fiecare judecată desfăşoară una sau mai multe astfel 
de categorii, după cum nota Kant însuşi în următorul corolar 
(A254=B302): 


[Categoriile] insele nu pot fi (...) definite. Funcţiile logice ale judecăților in 
genere: unitate şi pluralitate, afirmaţie şi negatie, subiect şi predicat, nu pot 
fi definite fără a comite un cerc vicios, fiindcă definiția însăşi ar trebui să fie 
o judecată şi deci ar trebui să cuprindă deja aceste funcţii. 


Este important de notat că în Prolegomene, secţiunea 18 şi urm., 
Kant distinge între judecăți obiective şi judecăţi subiective, dintre 
care numai primele desfăşoară categoriile. Oricum, aceasta este o 
anomalie în gândirea lui Kant şi, o dată cu cea de-a doua ediţie a 
Criticii, judecăţile subiective au devenit doar asociaţii de idei.* 


1 Vezi Kemp Smith (1923), pp. 288 şi urm. 

$5.3 
Aplicabilitatea categoriilor 


După alegerea categoriilor, următorul aspect esenţial de remar- 
cat este concepția lui Kant potrivit căreia acestea pot fi aplicate 
(semnificativ) doar la fenomene. După cum formulează Kant în 
Prolegomene (secțiunea 30): 


nici chiar conceptele pure ale intelectului nu au nici o semnificaţie atunci 
când sunt separate de obiectele experienţei şi sunt raportate la lucrurile în 
sine (noumenda)., 


Kant se întoarce repetat la acest aspect în Critica (de exemplu 
A95, B147, A139=B178, A239=B298). Totuşi, argumentele sale sunt 
întrucâtva slabe. 

După câte pot să îmi dau seama, există trei astfel de argumente. 
Un prim şi important argument priveşte aşa-numita deducție trans- 
cendentală a categoriilor. Kant se confruntă cu problema temeiu- 
rilor pe care le avem pentru a presupune că aceste categorii se pot 
aplica la orice sau, într-un jargon mai modern, a felului în care 
putem fi siguri că limbajul nostru se aplică realității. În timp ce 
filosofii mai moderni ar putea încerca să argumenteze aceasta în 
termenii unor trăsături ale naturii limbajului, cum sunt utilizarea 
sau evoluţia sa, Kant caută soluţia în natura conştiinţei. 

Nu este nevoie să urmărim argumentul prin toate turnurile sale 
întortocheate; esențialmente, acesta decurge după cum urmează. 
Fiecare conştiinţă individuală posedă o unitate. (Percepția apăsării 
tastelor la care dactilografiez şi cea a zgomotului făcut de acestea 
aparțin unei singure conştiinţe.) Cum este posibil? Este posibil, potri- 
vit lui Kant, deoarece obiectele conştiinţei însele posedă o unitate. 
(Percepția apăsării tastelor şi zgomotul facut de acestea sunt parti 
ale unui singur lucru: dactilografierea mea.) Cum este posibilă 
această unitate? Răspunsul, tot potrivit lui Kant, este acela că tocmai 

judecatile mele care desfăşoară categoriile sunt cele care unifică 
aceste lucruri disparate. (Apăsarea tastelor cauzează zgomotul facut 
de acestea.) Astfel, aplicabilitatea categoriilor este garantată, în 
ultimă instanţă, de unitatea conştiinţei mele. Rezultă de aici că 
aceste categorii sunt trăsături mentale care — precum spaţiul şi 
timpul — sunt constitutive perceptiilor mele, reprezentări mentale, 
astfel că acestea se aplică doar fenomenelor. După cum rezumă Kant 
(A111): 


Condiţiile a priori ale unei experiențe posibile în genere sunt în acelaşi timp 
condițiile posibilităţii experienţei. Eu afirm că mai sus mentionatele cate- 
gorii nu sunt altceva decât condiţiile gândirii pentru o experienţă posibilă, 
aşa cum spaţiul şi timpul contin condiţiile intuitiei pentru aceasta experi- 
enta. Prin urmare, şi ele sunt concepte fundamentale pentru a gândi obiecte 
în genere corespunzătoare fenomenelor şi au deci apriori valabilitate obiec- 
tivă; ceea ce am voit propriu-zis să ştim. 


Pentru scopurile de fata nu este nevoie să discutăm acea parte a 
argumentului lui Kant privitoare la faptul că unitatea conştiinţei 
mele este dată de categorii. Căci chiar dacă aşa stau lucrurile, etapa 
finală a argumentului este un evident non-sequitur. Din faptul că 
aceste categorii sunt exact un anumit gen de condiţie a experienței 
mele nu rezultă că ele nu pot funcţiona şi în alt fel; că ele „nu sunt 
altceva decât“ asta, cum formulează Kant în citatul de mai sus. 
Similar, din faptul că o şurubelniţă este exact acea unealtă cu care 
oamenii înşurubează nu rezultă că şurubelniţa nu are şi alte utili- 
zări — pe care le las în seama imaginaţiei cititorului. Şi nimic din 
deductia transcendentală — din câte pot să-mi dau seama, în orice 
caz — nu pare a garanta aceasta. 

Un al doilea temei, mai bun, pe care îl avansează Kant în favoa- 
rea supozitiei conform căreia categoriile se aplică doar la fenomene 
decurge după cum urmează. Kant observă că'pentru a aplica o cate- 
gorie, este necesar să avem un criteriu sau, în jargonul său, o schemă 
a aplicabilitatii acesteia. In „Despre schematismul conceptelor pure 
ale intelectului“, Kant dă ceea ce el consideră a fi criteriile aplicabi- 
litatii categoriilor. Kant nu neagă că, in mod logic, ar putea fi şi alte 

criterii, dar, în fond, acestea sunt singurele criterii pe care le avem 
sau pe care le-ar putea avea ființe constituite ca noi. 

Acum, se dovedeşte că, pentru toate categoriile, criteriile presu- 
pun timpul. Pentru a da două exemple simple (A143=B183 şi urm.): 
„schema substanţei este permanenta realului în timp“, „schema 
necesităţii este existenţa unui obiect în orice timp“. Rezultă că are 
sens aplicarea criteriilor doar la acele lucruri care sunt în timp: 
fenomenele. După cum formulează Kant (A145=B184 şi urm.): 


Se vede deci din toate acestea ce conţine şi ce face reprezentabilă schema 
fiecărei categorii (...) Schemele nu sunt altceva decât determinări de timp 
(...) schemele conceptelor pure ale intelectului sunt deci adevăratele si 
unicele condiţii pentru a procura acestor concepte o raportare la obiecte, 
prin urmare o semnificaţie. Categoriile nu au în definitiv altă folosire decât 
una empirică posibilă (...) 


Corectitudinea criteriilor lui Kant nu este indiscutabilă. Pentru 
început, nu este clar că există o diferenţă între criteriul dat pentru a 
fi o substanță şi cel pentru a fi necesar! În plus, s-ar putea lua indes- 
tructibilitatea drept criteriu pentru a fi o substanţă şi independența 
de orice altceva în privința existenței drept criteriu pentru necesi- 
tate. (După cum se pare, Kant însuşi procedează în acest fel în altă 
parte în Critica, după cum vom vedea atunci când vom discuta 
despre prima şi a patra antinomie în capitolul următor.) Nici unul 
dintre aceste criterii nu presupune noțiunea de timp. Oricum, dacă 
acceptăm că toate criteriile sunt temporale, decurge concluzia lui 
Kant. 

Un al treilea şi ultim argument al lui Kant pentru non-aplicabi- 
litatea categoriilor la noumene se bazează pe antinomii. Concluzia 
lui Kant pretinde a furniza o soluţie pentru acestea (de exemplu 
A421=B449, A642=B670). Acest argument este atât de strâns legat 
de antinomii, încât voi amâna discutarea sa pentru capitolul 
următor. 

$5.4 
Legea cauzalităţii 


Pentru beneficiul capitolului următor, voi face o scurtă digresiune. 
Potrivit lui Kant, [deducţia transcendentala a. stabilit aplicabilitatea 
categoriilor la fenomene. În „Sistemul tuturor principiilor intelec- 
tului pur“, Kant încearcă apoi’sa stabilească ce principii (sintetice a 
priori) guvernează această aplicabilitate. Principiul pe care doresc 
să îl comentez aici este cel prezentat în analogia a doua: orice eveui- 
ment are o cauză („Legea cauzalităţii“). Am respins deja acest prin- 
cipiu pe temeiul bine cunoscut al non-determinismului mecanicii 
cuantice (secțiunea 2.9). Voi examina pe scurt locul unde cred că 
argumentul lui Kant pentru acest principiu eşuează. 

Potrivit lui Kemp Smith, Kant formulează şase argumente 
distincte, dar tema comună acestora este următoarea. Kant observă 
că ordinea temporală a evenimentelor nu este determinată de ordi- 
nea temporală în care noi le observăm şi sugerează că/ordinea lor 
temporală este determinată de ordinea cauzalităţii.! Prin urmare, 
Kant este de acord cu o versiune a teoriei cauzale a direcţiei tempo- 
rale. Să o admitem pentru beneficiul argumentului. 

Kant tinde să presupună că legea cauzalităţii rezultă din aceasta 
teorie. Nu este aşa. Această chestiune este clară din faptul că teoria 
este perfect consistentă cu pretenția că a existat un prim eveniment. 
Dar chiar dacă presupunem că pentru orice eveniment, e, există un 
eveniment anterior, nu putem folosi teoria cauzală pentru a conchide 
că e are o cauză. Aceasta se întâmplă deoarece orice teorie cauzală 
rezonabilă poate susține doar că producerea cauzală a lui y de către 
x este o condiţie suficientă pentru ca x să preceadă y; nu poate fi o 
condiţie necesară. (Există multe lucruri care se întâmplă înainte de 
y şi care nu:sunt conectate cauzal cu y.) 


5 Ibid., p. 369. 

Modalitatea standard de a obtine conditii necesare gi suficiente 
este aceea de a spune că x precede y ddacă este posibil să existe un 
lant cauzal de la x la y. (Vezi Griinbaum (1973), p. 187.) Dar într-o 
astfel de abordare este clar că un eveniment e poate să nu aibă nici o 
cauză, chiar dacă există un eveniment anterior lui e: tot ce rezultă 
este că este posibil ca e să aibă o cauză. O modalitate mult mai 
non-standard de a obţine condiţii necesare şi suficiente este 
sugerată de Beck (1966), în „apărarea“ sa a celei de-a doua analogii. 
Beck sugerează, de fapt, că x precede y ddacă x cauzează un eveniment 
simultan cu y. Dar, din nou, este clar că, într-o astfel de abordare, e 
poate să nu aibă nici o cauză; e poate fi simultan cu un eveniment 
care are o cauză. 

Se pare, deci, că argumentul lui Kant nu poate fi remediat. Obser- 
vând aceasta, să ne întoarcem la argumentul principal al acestui 
capitol. 


$5.5 
Natura contradictorie a noumenelor 


Conceptia lui Kant conform careia categoriile nu pot fi aplicate la 
noumene îl conduce pe acesta la contradicţiile la limita gândirii. Să 
începem cu limita cognitiei. Aplicabilitatea categoriilor exclusiv la 
fenomene implică faptul că nu poate exista o cunoaştere a noume- 
nelor. După cum Kant explică (Bxxv şi urm.): 


că noi nu avem concepte ale intelectului, deci nici un fel de elemente pentru 
cunoaşterea lucrurilor în sine decât în măsura în care poate fi dată o 
intuiţie corespunzătoare acestor concepte, /prin urmare că noi nu putem 
avea cunoaştere despre nici un obiect ca lucru în sine, ci numai întrucât el 
este obiect al intuitiei sensibile, ca fenomen adică, /va fi dovedit în partea 
analitică a Criticii; de unde urmează negreşit limitarea oricărei cunoaşteri 
speculative posibile a rațiunii la obiectele simple ale experienței. 


Pretentia lui Kant conform căreia putem avea cunoaştere despre 
fenomene, dar nu şi despre noumene, trasează limite foarte precise 

intinderii cunoasterii. Prin urmare, nu este surprinzator ca filosoful 
este prins in capcana auto-referentiala implicată în scepticism (vezi 
secțiunea 3.4). Căci iată-l pe Kant scriind o carte considerabilă al 
cărei scop este cel putin acela de a ne informa, inter alia, despre 
noumene. Prin urmare, propria sa teorie este deopotrivă în şi în 
afara cunoscutului. 

Kant s-ar fi apărat împotriva acestei acuzaţii intr-un fel destul de 
asemănător celui în care Carneades s-ar fi apărat împotriva unei 
acuzaţii similare (vezi secțiunea 3.4, nota de subsol 8), şi anume 
prin a insista că lucrarea sa nu ne furnizează nici o cunoaştere a 
noumenelor, ci ceva mai putin. Pasajul din care tocmai am citat 
continuă astfel: 


Totuşi, trebuie bine notat, se face aici totdeauna rezerva că, deşi nu putem 
cunoaşte, totuşi trebuie cel putin să putem gândi aceleaşi obiecte şi ca lu- 
cruri în sine. Căci altfel s-ar ajunge la judecata absurdă că fenomenul ar fi, 
fără ceva care să apară.” 


Aşadar, deşi nu putem cunoaşte nimic despre lucrurile în sine şi, 
mai general, despre noumene,,putem cel putin să gândim despre 
acestea.” Cât de adecvat este acest răspuns? 


* La Kant, fenomenele nu pot să fie fără ceva care să apară. Textul în limba 
engleză folosit de Priest dă aici următoarea traducere: „Otherwise we should be 
landed in the absurd conclusion that there can be appearences without anything that 
appears.“ 

ê Ewing ((1938), p. 198) sugerează că aceasta se poate realiza folosind categoriile 
pure, adică folosind categoriile fără criteriile de aplicare ale acestora (categoriile 
neschematizate). Nu văd cum ar putea funcționa aşa ceva. Categoriile pure fur- 
nizează doar formele logice ale judecăților, după cum arată chiar Kant (de exemplu 
B150). Categoriile pure nu pot furniza nici un fel de conţinut. După cum formulează 
Kant (A248=B305): 


categoriile pure, fără condițiile formale ale sensibilităţii, au numai o semnificaţie 
transcendentală, fiindcă o asemenea folosire este imposibilă în sine, întrucât sunt 
lipsite de toate condiţiile vreunei folosiri (în judecăţi), adică de condiţiile formale ale 
subordonării vreunui pretins obiect sub aceste concepte. Cum (ca simple categorii 
pure) nu trebuie să aibă aplicare empirică şi nu pot avea folosire transcendentală, ele 

A spune că nu putem cunoaşte nimic despre noumene, cu toate 
că este adevărat, este mai curând derutant, deoarece sugerează că 
imposibilitatea de a avea cunoaştere se datorează în întregime lipsei 
noaste de acces epistemic. Imposibilitatea cunoaşterii apare, totuşi, 
dintr-un motiv mult mai profund: o lipsă de acces conceptual. 
Situaţia este aici aceeaşi cu cea pe care am constatat-o în legătură 
cu materia primă (secțiunea 1.6). (O serie de comentatori perspicace 
au observat similaritatea dintre noumene -— în special dintre lucru- 
rile in sine — şi materia primă.) Motivul pentru care nu putem avea 
cunoaştere despre noumene este exact acela că nu putem nici măcar 
să formulăm enunturi despre acestea: orice enunț (semnificativ) 
despre noumene ar trebui să aplice categoriile, ceea ce este impo- 
sibil. 

O dată ce se constată aceasta, devin clare două lucruri. Primul 
este acela că este tot atât de imposibil să nutresti gânduri despre 
noumene pe cât este să cunoşti ceva despre ele. Căci ambele atitu- 
dini presupun enunturi (semnificative) despre noumene. Prin urmare, 
presupusa soluție a lui Kant eşuează. Cel de-al doilea este acela că 
aici este implicată o contradicție mult mai fundamentală decât cea 
la limita cognitiei: contradictia la limita exprimării. 

Chiar teoria lui Kant conţine numeroase asertiuni despre nou- 
mene, aplicând diferite categorii, după cum au arătat criticii, ince- 
pând cu Hegel. De exemplu, Kant vorbeşte despre noumene în 
calitate de cauzatoare ale senzatiilor noastre (e.g. A228=B345):° 


Intelectul limitează, prin urmare, sensibilitatea, fără a-şi extinde prin 
aceasta câmpul său propriu şi avertizând-o să nu cuteze a se îndrepta spre 
lucruri în sine, ci numai spre fenomene, Al gândeşte un obiect în sine, dar 
numai ca obiect transcendental, care este cauza fenomenului (prin urmare, 


€ 


el însuşi nu este fenomen) (...) | 


nu au nici o folosire, dacă le izolăm de orice sensibilitate, adică ele nu pot fi aplicate la 
nici un pretins obiect, ~ 

1 Vezi Wolff (1963), p. 152 n. şi Lukasiewicz (1953), p. 72. 

8 Vezi Inwood (1983), p. 146. 

” Vezi, de asemenea, A494=B522. 

Si acesta este doar vârful aisbergului.!” Atunci când Kant spune 
că se poate presupune existența noumenelor (A253=B309), el desfa- 
şoară categoria existenței; atunci când spune că acestea nu sunt in 
timp, el desfăşoară categoria negatiei. Pana şi enunţul conform 
căruia categoriile nu pot fi aplicate noumenelor desfăşoară catego- 
riile posibilității şi negatiei! Aşadar, în afară de cazul in care Kant ar 
accepta că propria sa teorie este lipsită de înţeles, trebuie ca aceasta 
să poată exprima astfel de lucruri (Închidere). 

Totuşi, nu le poate exprima (Transcendenta). Căci, după cum for- 
mulează Kant (A679=B707): 


nici un fel de concepte (...) nu sunt suficiente pentru aceasta (...) Concep- 
tele realităţii, substanţei, cauzalitatii, chiar şi cele ale necesității în exis- 
tenta nu au, în afara folosirii prin care fac posibilă cunoaşterea empirică a 
unui obiect, nici un sens care să determine un obiect oarecare. 


Dar cu aceasta problemele încă nu s-au încheiat. Căci nu numai 
teoria lui Kant este dincolo de limita exprimabilului, ci chiar nou- 
menele însele sunt dincolo de limita conceptibilului (gândibilului). 
Dacă pot gândi despre anumite obiecte, atunci trebuie să dispun de 
o modalitate de a mă concentra mental asupra acestora şi pot folosi 
acest fapt pentru a le face subiecte ale unor asertiuni. Deci pot face 
o judecată despre ele. Întrucât nu se pot face judecăţi despre nou- 
mene, nu se poate gândi despre ele. Aşadar, noumenele sunt exact 
obiecte dincolo de conceptibil (Transcendenţă). Totuşi, în mod clar, 
a face o judecată oarecare despre un noumen, aşa cum face adesea 
Kant, este a gândi despre acesta (Închidere). Prin urmare, noume- 
nele sunt exact obiecte contradictorii dincolo de limita conceperii. În 
particular, Kant se află în aceeaşi poziție ca Anselm (secțiunea 4.2) 
şi Cusanus (secțiunea 1.8) în privinţa lui Dumnezeu. 

Kant era conştient de contradictia implicată şi era foarte incomo- 
dat de aceasta. Acest fapt apare cel mai clar în capitolul din Critica 
intitulat „Despre principiul distingerii tuturor obiectelor în genere 


10 Vezi Kemp Smith (1923), p. 412. 

în fenomene şi noumene“, in care filosoful încearcă să scape de con- 
tradictie prin intermediul distinctiei dintre o noţiune pozitivă ilegi- 
timă de noumen şi o noțiune negativă, sau limitativă, legitimă de 
noumen. Aceasta nu ajută: potrivit lui Kant, noţiunea negativă are 
rolul de a pune o limită asupra ariei de aplicabilitate a categoriilor şi 
deci asupra posibilităţii noastre de a face judecăţi (A255=B311). Dar 
a spune că există (sau chiar că pot exista) lucruri despre care nu 
putem judeca este tocmai a face o judecată asupra acestora; mai precis, 
această judecată cuantifică existenţial peste acestea şi deci recurge 
la categoria pluralitatii. Noţiunea „legitimă“ este, prin urmare, tot 
atât de ilegitimă ca şi cea ilegitimă. 

Acest capitol al Criticii a fost într-atât de neizbutit, încât Kant 
l-a refăcut pentru ediția a doua, dar fără să facă nimic pentru a 
înlătura contradictia fundamentală. După cum arată Kemp Smith 
((1923), pp. 413 si urm.): 


Dar dincolo de a pune într-un contrast încă şi mai pronunțat cele două aser- 
tiuni opuse, pe de o parte cea potrivit căreia nu trebuie să luăm categoriile 
drept altceva decât funcţiuni-subieetive-ele-gândirii şi pe de altă parte cea 
potrivit căreia un concept limitativ este absolut necesar, în noile pasaje 
Kant nu face nici o încercare de a preîntâmpina dificultăţile implicate. O 
dată cu asertiunea potrivit căreia categoriile ca atare şi deci, prin implicatie, 
cele ale realităţii şi existenţei, sunt inaplicabile lucrurilor in sine, Kant 
adaugă, fără vreo conştientizare vizibilă a contradictiel, afirmația că lucru- 
rile în sine trebuie să fie cu toate acestea postulate ca existând efectiv. 


Aşadar, Kant este prins direct în capcana contradictiei inerente 
în limitele gândirii. $i voi sublinia incă o dată: aceasta nu este o con- 
tradictie de genul celor ce abundă în Critica, adică un rezultat al 
neatentiei în privinţa schimbării punctelor de vedere, ci este o con- 
tradictie prilejuită chiar de obiectele teoriei. 

$5.6 
Analogie 


În secţiunea 4.2 am remarcat că, atunci când este confruntat cu o 
situație similară în care conceptele noastre nu pot fi aplicate lui 
Dumnezeu, Anselm încearcă să dezamorseze contradictia implicită 
în formularea de asertiuni despre Dumnezeu susținând că aplicaţiile 
aparente trebuie să fie înțelese doar prin analogie. Poate face Kant o 
mişcare similară? 

Ei bine, el face o mişcare similară în legătură cu aplicarea unei 
categorii: cauzarea. În Supliment la Dialectica transcendentală 
(A672=B700 şi urm.) şi în Încheierea Prolegomenelor (secţiunile 57 
şi 58), Kant spune că, deşi noi nu putem înţelege (literalmente) 
enunţul conform căruia un noumen, cum este Dumnezeu, cauzează 
lumea (alt noumen) sau ceva din lume (un fenomen), putem să pri- 
vim lucrurile ca şi cum ar fi aşa. Aceasta nu este o modalitate foarte 
fericită de a pune problema. Dacă enunţul g nu are sens, atunci nici 
enunţul că este ca şi cum @ nu are sens. În orice caz, după cum con- 
tinuă să explice Kant (cel mai clar în Prolegomene), atunci când 
spune aceasta, el înțelege că atunci când Dumnezeu face ceea ce face 
pentru a crea lumea sau ceva din lume, ceea ce se întâmplă este 
analog cu cea ce se întâmplă atunci când un fenomen cauzează un 
alt fenomen. 

Lăsând la o parte problema dacă această mişcare poate îi făcută 
să funcţioneze în acest caz special, nu este greu de văzut că mişcarea 
nu poate fi făcută să funcţioneze în general (şi nici nu există vreo 
dovadă care să sugereze că filosoful considera că ar putea funcționa 
astfel). Mai întâi, spunându-se, de exemplu, că, în cazul în care cau- 
zarea este aplicată la (predicată despre) noumene, aceasta trebuie să 
fie înţeleasă prin analogie, se face, totuşi, o judecată despre noumene. 
S-ar putea sugera că în discursul despre aplicarea conceptelor la 
noumene (şi astfel despre aplicarea categoriei de substanţă), chiar 
termenul „aplicare“ trebuie să fie înţeles prin analogie. Dar nu 

aceasta este ceea ce avea in vedere Kant si nici nu poate fi fara a se 
submina ceea ce s-a argumentat. Caci aceasta sugestie nu este inte- 
leasă ca fiind similară pretentiei conform căreia cauzarea, atunci 
când este aplicată la un noumen, trebuie să fie înţeleasă prin ana- 
logie. (Nu este clar nici măcar care ar putea fi sensul acestei suges- 
tii). Conţinutul exact al ideii că aplicarea termenului „cauză“ se face 
prin analogie poate fi exprimat doar pentru că termenul „aplicare“ 
este folosit în sensul său semantic propriu. 

În plus, categoria cauzării este una dintre puţinele categorii în 
legătură cu care ideea de folosire prin analogie are sens. Avem, la 
urma urmei, o noţiune generică de creare. Dar există alte categorii 
pentru care nu avem o astfel de noţiune generică, astfel că noţiunea 
de aplicare prin analogie nu are un sens prea clar. Să luăm, de 
exemplu, categoria de negatie. Să considerăm enunţul conform căruia 
noumenele nu sunt în spațiu şi timp. Este greu de văzut cum poate 
fi folosită aici prin analogie categoria de totalitate („toate“), dar este 
de-a dreptul imposibil de văzut cum poate fi folosit prin analogie 
„nu“ şi deci cum poate fi folosită prin analogie categoria de negatie. 

În fine, există contexte în care categoriile nu pot fi folosite de loc 
în mod analogic. Să considerăm chiar distincţia dintre fenomene şi 
noumene, exprimată după cum urmează: toate obiectele sunt sau 
fenomene, sau noumene; fenomenele sunt cele ce pot fi percepute; 
noumenele sunt cele ce nu pot fi percepute. În prima clauză, catego- 
riile de totalitate („toate“) şi comunitate („sau“) sunt desfăşurate 
pentru toate obiectele, fenomene şi noumene. Prin urmare, categoriile 
trebuie să fie desfăşurate în acelaşi sens (pesemne literalmente) în 
ambele cazuri. Similar, în ultimele două clauze, categoria de posi- 
bilitate („pot“) este desfăşurată atât pentru fenomene, cât şi pentru 
noumene, iar sensul exact al distinctie1 depinde de folosirea sa în 
acelaşi fel. Şi iarăşi, categoria de negatie desfăşurată în ultima clauză 
trebuie să aibă sensul său propriu, căci altfel distincția trasată ar fi 
ratată. 

Concluzie 


După câte pot să-mi dau seama, am explorat toate modalitățile pe 
care Kant le-ar fi putut folosi pentru a evita contradictia. Nici una 
dintre acestea nu are succes. Problema se pune pentru oricine sus- 
tine inaplicabilitatea categoriilor la noumene şi, în acelaşi timp, do- 
reste să considere judecăți despre acestea. Există, prin urmare, doar 
două soluţii posibile. 

Prima soluţie constă din a renunţa la orice discurs despre nou- 
mene. Las în seama exegetilor kantieni problema a cât de mult ar 
rămâne în acest fel din proiectul kantian; bănuiesc că nu prea mult. 
Ideea centrală a idealismului transcendental este aceea că lucrurile 
pe care le luăm în mod normal ca fiindu-ne cunoscute sunt repre- 
zentările. Prin urmare, noțiunea exactă de lucruri despre care sunt 
reprezentările - un tip de noumene - pare a fi încapsulată în chiar 
problematica lui Kant.!! Această soluție nu este disponibilă pentru 
cineva care susține că există ~ sau chiar că pot exista — obiecte pe 
care nu le percepem, fie acestea Dumnezeu, fotoni, găuri negre sau 
numere. 

Cealaltă soluție posibilă constă din a renunța la pretenţia potrivit 
căreia categoriile se aplică doar fenomenelor. La urma urmei, până 
acum am examinat un singur argument rezonabil în acest sens şi 
am observat în secţiunea 5.3 că acesta nu este în afara de orice 
îndoială. Cred că această soluție este corectă. Dar ne duce din lac în 
put, după cum vom vedea în capitolul următor. 


11 Vezi citatul din Kant dat în secțiunea 5.1 şi cel de-al doilea citat din secțiunea 5.5. 

Introducere 


In acest capitol ne va preocupa cealaltă limita a gândirii din opera 
lui Kant: limita iterabilului. Aceasta apare şi Joacă un rol central in 
dialectica rațiunii pure. Oricum, preocupările noastre din capitolul 
anterior stau la pândă ca stâncile submarine, după cum vom vedea. 


$6.1 
Iluzia transcendentala 


Dialectica transcendentală are în vedere anumite obiecte pe care 
Kant le numeşte ide: transcendentale. Dat fiind un fenomen oare- 
care, Îi putem considera condițiile de un anumit tip. (Kant nu explică 
foarte clar ceea ce înțelege, în general, prin „condiție“. Cu toate 
acestea, aici nu va fi nevoie de o definitie;' exemplele pe care le vom 
întâlni vor fi suficiente.) Potrivit lui Kant, rațiunea ne forțează să 
considerăm totalitatea condițiilor de acel tip. După cum formulează 
Kant (A409=B436): 


Rațiunea reclamă aceasta după principiul: dacă este dat conditionatul, 
atunci este dată şi întreaga sumă a condițiilor, prin urmare neconditionatul 
absolut (...) 


Totalitatea rezultantă nu posedă ea însăşi condiţiile de tipul 
respectiv — căci altfel nu ar fi suma tuturor acelor condiţii. Acesta 


! Bennett ((1974), secțiunea 84) sugerează că o condiţie a ceva este o condiţie a 
posibilităţii acelui ceva. 

este motivul pentru care Kant foloseşte pentru aceasta denumirea 
de necondiţionat. Prin urmare, neconditionatul este un noumen (dacă 
e să fie ceva): orice fenomen (care, pentru Kant, este o reprezentare; 
vezi secțiunea 5.1) trebuie să aibă condiţii de un tip adecvat (spaţiu, 
timp şi cauză), întrucât acestea sunt constitutive experienței.” 

Necondiţionaţii sunt tocmai ideile transcendentale. Potrivit lui 
Kant, există trei modalităţi de totalizare, corespunzătoare celor trei 
tipuri de silogisme: categorice, ipotetice şi disjunctive, cu toate că 
această corespondenţă este foarte firavă, pentru a nu spune mai 
mult. Ajungem astfel la trei idei transcendentale: sufletul, cosmosul 
şi Dumnezeu. 

Fiecare idee transcendentală aduce după sine o specie de argu- 
mente, pe care Kant le numeşte, respectiv, paralogisme, antinomii şi 
ideal. Argumentele par a stabili adevăruri metafizice profunde, dar 
sunt (pentru raţiuni la care vom ajunge în cazul ideii cosmologice) 
eronate. (De aceea, Kant le numeşte „dialectice“.) În pofida acestui 
fapt, erorile sunt, într-un sens, unele la care ajungem în mod inevi- 
tabil: „o aparență naturală şi inevitabilă“ (A422=B450). O iluzie 
optică (cum este vederea unor puncte negre la intersecțiile unei grile 
albe aflate pe un fond negru) este un produs inerent al (funcționării 
corecte a) aparatului nostru senzorial. În plus, chiar şi atunci când 
ştim că este o iluzie, nu putem evita să o vedem. Similar, iluzia 
privitoare la argumentele dialectice, pe care Kant o numeşte „iluzie 
transcendentală“, este un produs inerent al (funcţionării corecte a) 
aparatului nostru conceptual; chiar dacă ştim că argumentele sunt 
eronate, nu putem evita să le apreciem ca fiind corecte. Explicaţia 
lui Kant cu privire la cauza acestor iluzii este oarecum obscură şi 
nesatisfăcătoare. Dar ideea de bază este că posesia noastră a ideilor 
transcendentale îndeplineşte funcția regulativă esențială de a ne 
forța să recunoaştem că orice determinare de condiţii nu poate fi 
decât incompletă şi deci de a ne stimula să determinăm condiţii 
suplimentare. Toate acestea sunt rezumate în următorul citat 
(A644=B672 si urm.): 


2 Vezi, de exemplu, A508=B536. 

[Ideile transcendentale} au o excelentă folosire regulativa şi indispensabil 
necesară, anume de a îndrepta intelectul spre un anumit scop, în vederea 
căruia liniile de direcţie ale tuturor regulilor lui converg într-un punct care, 
deşi nu este desigur decât o Idee (focus imaginarius), adică un punct din 
care conceptele intelectului nu pornesc în realitate, fiindcă el este plasat cu 
totul în afara liniilor experienţei posibile, el serveşte totuşi pentru a le pro- 
cura cea mai mare unitate [posibilă] împreună cu cea mai mare extindere 
[posibilă]. De aici rezultă, într-adevăr, pentru noi iluzia ca şi când aceste 
linii de direcţie ar porni chiar de la un obiect care s-ar afla în afara câmpu- 
lui cunoaşterii posibile în mod empiric (aşa cum sunt văzute obiectele îndă- 
rătul suprafeţei oglinzii, dar această iluzie (...) este totuşi indispensabil 
necesară dacă, în afară de obiectele care sunt înaintea ochilor noştri, vrem 
totodată să vedem şi pe cele care se află departe în spatele nostru (...) 


Analiza lui Kant cu privire la cauza pentru care ideile transcen- 
dentale joacă un rol cognitiv esenţial este foarte problematică şi nu 
doresc nici să o apăr şi nici să o discut aici.” Oricum, consider că 
sugestia lui Kant potrivit căreia completitudinea sau totalizarea este, 
într-un anumit sens, inevitabilă din punct de vedere conceptual este 
una profundă şi mă voi întoarce la aceasta în capitolele următoare. 


$6.2 
Antinomiile: structura lor abstractă 


Dintre cele trei specii de argumente dialectice numai una ne va 
preocupa aici: antinomiile. Toate acestea sunt versiuni ale argu- 
mentelor care pot fi întâlnite în polemica dintre Leibniz şi Clarke’, 
cu toate că, după cum vom vedea, acestea sunt strâns legate şi de o 
serie de alte argumente pe care le-am întâlnit în capitole anterioare. 
Toate antinomiile au o structură abstractă comună. Această struc- 
tură apare cel mai clar, probabil, în prima antinomie, dar se află în 
toate acestea. În această secțiune voi explicita această structură, 
înainte de a examina detaliat argumentele. 


3 Pentru unele discuţii, vezi, de exemplu, Kemp Smith (1923), pp. 425 si urm.,; 
Bennett (1974), cap. 12. 
1 Vezi Al-Azm (1972). 

Potrivit lui Kant, există patru antinomii, corespunzător celor 
patru tipuri de categorii (cantitate, calitate, relație şi modalitate), 
deşi, iarăşi, corespondenţa este extrem de firavă. Fiecare categorie 
produce un tip de condiţie şi un lucru esenţial în legătură cu aceste 
condiţii (prin contrast cu cele implicate în paralogisme şi în ideal) 
este acela că luarea unei categorii poate fi iterată pentru a produce o 
serie; în propria noastră terminologie, fiecare condiţie este un gene- 
rator (vezi secțiunea 2.1). Considerând un fenomen oarecare ca punct 
de plecare, prin aplicări repetate ale generatorului pe cât de mult 
este posibil putem obţine limita, adică neconditionatul. (Atunci, strict 
vorbind, există patru idei cosmologice transcendentale, câte una 
pentru fiecare tip de categorie, dar nimic din aceasta nu alterează 
arhitectonica anterioară.) Limita poate fi sau secvența generată in 
acest fel, sau rezultatul aplicării operatorului pe cât de mult este 
posibil. Oricum, întrucât, potrivit lui Kant (după cum am constatat 
în secțiunea 6.1), generatorii” pot fi aplicaţi oricărui fenomen pentru 
a produce un (nou) fenomen, aceştia sunt generatori de infinitate şi 
deci avem de a face cu infinitul generat. 

Acum, ceea ce este caracteristic argumentelor dialectice din anti- 
nomii este că acestea apar în perechi, fiecare pereche dând concluzia 
conform căreia limita corespunzătoare are anumite proprietăţi 
contradictorii. Kant numeşte enunturile acestor contradictorii teză 
şi antiteză. (Prima facie, antinomiile nu sunt întotdeauna de aceasta 
formă; oricum, după cum vom vedea, contradictia subiacentă este 
întotdeauna de această formă.) Argumentele pentru aceste enunturi 
sunt întrucâtva diferite, dar există un model comun, remarcat chiar 
de Kant (A485=B513 şi urm.). Argumentul pentru antiteză este, în 
esență, un argument care demonstrează că aplicarea încă o dată a 
generatorului este întotdeauna posibilă. Cu cuvintele sale, limita, 
dacă este concepută ca fiind obţinută după un număr finit de paşi, 
este „prea mică pentru conceptul“ care o generează. Argumentul 
pentru teză este întotdeauna un argument care arată că, dacă limita 
este generată printr-un număr infinit de aplicaţii ale generatorului, 


5 Sau cel putin versiunile fenomenale ale acestora (vezi mai jos). 

apar problemele. In formularea lui Kant, conceputa astfel, limita 
este „prea mare pentru concept“. 

Să vedem acum felul în care fiecare antinomie se conformează 
structurii abstracte pe care tocmai am descris-o. Voi întreprinde, de 
asemenea, o scurtă evaluare a fiecărui argument (mult mai scurtă 
decât ar trebui). Fără îndoială, argumentele se prezentau mult mai 
bine în contextul lor istoric,® dar preocuparea mea aici priveşte 
chestiunea importanţei pe care aceste argumente o au astăzi. Răs- 
punsul este „nu prea mare“, dar lucrurile nu se sfârşesc aici, dupa 
cum vom vedea. 


$6.3 
Prima antinomie: începutul cosmosului 


Prima antinomie apare în două versiuni. Una dintre acestea pri- 
veşte timpul, cealaltă priveşte spaţiul. Voi examina in principal 
prima dintre aceste versiuni, adăugând doar un comentariu la final 
asupra celei de-a doua. În prima versiune, generatorul este un eveni- 
ment aflat la o depărtare temporală (fixată) anterior lui x. Kant nu 
spune „fixată“, dar este clar că asta are în vedere, întrucât se inten- 
tioneaza excluderea regreselor zenoniene. Prin aplicarea repetată a 
generatorului la un eveniment oarecare (să spunem Revoluţia din 
Octombrie) obținem limita: o secvență de evenimente care se extinde 
in trecut pe cât de mult este posibil. Contradictia constă pur şi sim- 
plu din aceea că această limita deopotrivă are şi nu are un ultim (i.e. 
temporal prim) membru. Cu alte cuvinte, contradictia constă din 
aceea că universul este şi nu este limitat in privinţa timpului trecut. 

Argumentul pentru teză este pur şi simplu acela că, dacă nu ar 
exista un astfel de membru, am avea un infinit încheiat, ceea ce este 
imposibil. După cum formulează Kant (A426=B454 şi urm.): 


Dacă se admite că lumea nu are inceput în timp, atunci până la fiecare mo- 
ment dat s-a scurs o eternitate şi, prin urmare, s-a scurs o serie infinită de 


6 Vezi Al-Azm (1972). 

stări succesive ale lucrurilor în lume. Dar infinitatea unei serii constă 
tocmai din aceea că ea nu poate fi niciodată terminată printr-o sinteză suc- 
cesivă. Deci o serie infinită scursă în lume este imposibilă, prin urmare un 
început al lumii este o condiţie necesară a existenței ei. 


Din păcate, argumentul nu reuşeşte. Kant pretinde că o infinitate 
încheiată este imposibilă prin definiție. Dar este aşa doar datorită 
unei definiţii tendentioase a infinitatii, pe care Kant nu o apără nici- 
unde. După cum arată teoria modernă a mulțimilor, există definiţii 
perfect coerente ale infinitatii conform cărora o infinitate încheiată 
nu este o contradicţie în termeni, iar un infinit generat de tipul aflat 
în discuţie este perfect consistent. După cum am văzut în secțiunea 
2.6, există o tradiție mult mai sofisticată cu privire la temeiul pentru 
care o infinitate încheiată a timpului trecut ar fi contradictorie. 
Kant, însă, nu apelează la această tradiţie. Şi, după cum am văzut 
acolo, nici nu l-ar fi ajutat prea mult dacă ar fi făcut-o. Astfel, acest 
argument eşuează. 

Argumentul pentru antiteză este mult mai interesant. În esenţă, 
argumentul arată că, dacă ar exista un ultim membru al regresului, 
atunci ar exista (o infinitate de) momente în care nu ar fi nici un 
eveniment. În nici un astfel de moment nu există vreun temei pen- 
tru care ar începe cosmosul, de unde rezultă că nici nu ar fi inceput 


(ibid.): 


Să admitem că [lumea] are un început. Cum începutul este o existență pre- 
cedată de un timp în care lucrul nu este, trebuie să fi precedat un timp în 
care lumea nu era, adică un timp vid. Dar într-un timp vid nu este posibilă 
naşterea vreunui lucru, căci nici o parte a unui astfel de timp nu are in sine 
față de o altă parte vreo condiţie distinctivă a existenței mai curând decât a 
non-existentei (fie că admitem că lumea se naşte de la sine, fie că admitem 
că se naşte printr-o altă cauză). Astfel, în lume pot începe într-adevăr multe 
serii de lucruri, dar lumea însăşi nu poate avea început şi este deci infinită 
în raport cu timpul trecut. 


Deşi acest argument este mai bun decât cel pentru teză, argu- 
mentul este încă extrem de suspect. Primul motiv este acela că 

argumentul apelează la Principiul Ratiunii Suficiente (PRS). După 
cum am observat în secţiunea 2.9, PRS nu are semnificaţia cerută. 
În plus, să observăm, chiar dacă PRS este corect, faptul că nu s-a 
întâmplat nimic fizical nu implică faptul că nu exista nici un temei 
pentru începutul cosmosului — cel putin în cazul in care crezi într-un 
Dumnezeu de un anumit tip. Temeiul ar putea fi chiar intenţia lui 
Dumnezeu de a începe cosmosul în acel moment. (Nu este necesar 
ca intenţia lui Dumnezeu să fi apărut în acel moment.) Se poate 
pune întrebarea de ce ar fi intenţionat Dumnezeu începutul cosmo- 
sului atunci. La care răspunsul ar putea fi: dacă ar fi fost ca 
Dumnezeu să înceapă cosmosul, El ar fi trebuit să îl înceapă într-un 
anumit moment; oricare moment ar fi fost la fel de bun, astfel că El 
a ales unul la întâmplare. După cum a descoperit măgarul lui 
Buridan, alegerea unei alternative dintr-un număr de alternative la 
fel de bune ar putea fi un temei suficient perfect. 

Cel de-al doilea motiv pentru care argumentul eşuează este acela 
că argumentul presupune că topologia timpului este euclidiană şi, în 
particular, că înaintea oricărui moment există altul. S-ar putea, în 
fapt, să nu fie aşa. Şi nu este vorba doar de o posibilitate specula- 
tivă. Teoria Generală a Relativității ne asigură că structura spa- 
tiu/timpului şi câmpurile gravitaționale sunt reciproc dependente şi 
dacă universul a început ca o singularitate, atunci se poate să nu 
aibă sens să se vorbească despre spaţiu sau despre timp anterioare 
acestei singularitati. Nu era nimic anterior.’ 

Un cuvânt de final despre cea de-a doua versiune a antinomiei, 
privitoare la spaţiu. Generatorul aici este un eveniment aflat la o 
distanţă (fixată) într-o direcţie constantă fata de x (din nou, Kant nu 
menționează direcția constantă, dar el intenționează în mod clar să 
excludă învârtirea în cerc), iar antinomia constă din aceea că limita 
generată are şi nu are un ultim membru. Argumentul este foarte 
similar celui din versiunea temporală şi, prin urmare, tot aşa sunt şi 
punctele sale slabe. Este demn de observat un singur aspect. Aici, infi- 
nitatea spaţiului generat seamănă mai mult cu extinderea timpului 


' Vezi, de exemplu, Hawking (1988), pp. 42 şi urm. 

în viitor decât cu extinderea acestuia în trecut. Prin urmare, nu 
există nici un temei pentru a presupune că este o „infinitate înche- 
iată“. Pentru a obţine concluzia că este aşa, Kant are nevoie, deci, 
de un argument suplimentar. Acesta este o probă de verbiaj kantian 
deosebit de emfatic, pe care mai bine îl trecem sub tacere.® 


$6.4 
A doua antinomie: divizibilitatea materiei 


Cea de-a doua antinomie este, iarăşi, spaţială şi priveşte divizi- 
bilitatea materiei. În acest caz, generatorul este o parte fracționată 
fixată a lui x. Ca de obicei, Kant nu spune că partea trebuie să fie de 
o proporţie fixată, dar această trăsătură este cerută dacă este ca 
nimic să nu scape diviziunii. Începând cu o cantitate de materie 
oarecare (cu tine, să zicem), aplică repetat generatorul. Limita pro- 
dusă este o parte de materie la care generatorul nu mai poate fi apli- 
cat, i.e. care nu mai poate fi divizată. În jargonul kantian, aceasta 
este simplul. În acest caz, contradictia constă din aceea că obiectele 
fizicale sunt şi nu sunt alcătuite din simpli. De fapt, Kant ar fi putut 
da formularea echivalentă logic şi mai simplă: există şi nu există 
simpli. Căci dacă există simpli, materia este alcătuită din aceştia; 
dacă nu există simpli, materia nu este alcătuită din aceştia. 

Argumentul pentru teză este, probabil, cel mai neclar dintre cele 
opt argumente în discuţie şi decurge, în esenţă, după cum urmează. 
Dat fiind un obiect oarecare, este întotdeauna posibil să descom- 
punem în gândire orice parte compusă. Aceasta se întâmplă deoa- 
rece faptul că lucrurile sunt aranjate într-un anumit fel este contin- 
gent. Acum, să luăm un obiect oarecare şi să presupunem că nu este 
compus din simpli. Să-l descompunem de la un cap la altul. Nu va 
rămâne nimic, ceea ce este imposibil, dacă avem de-a face cu o sub- 
stanta. Deci supoziţia este falsă. În formularea lui Kant (A434=B462 
sl urm.): 


8 Vezi Kemp Smith (1923), pp. 485 şi urm. 
° Dacă Kant ar fi avut privilegiul de a-l citi pe Taylor (1955), ar fi putut construi 
foarte bine şi un analog temporal. 

Dacă admiteti că substanţele compuse n-ar consta din parti simple, daca 
orice compunere ar fi suprimată în gând, n-ar mai rămâne nici parte com- 
pusă şi (fiindcă nu există părţi simple) nici parte simplă, prin urmare n-ar 
mai rămâne nimic, în consecinţă nici substanţa n-ar mai fi fost dată. Deci, 
sau este imposibil să se suprime în gând orice compunere sau, după supri- 
marea ei, trebuie să rămână ceva existent fără nici o compunere, adică sim- 
plul. Dar în primul caz, compusul n-ar consta la rândul lui din substanțe 
(căci pentru acestea compunerea este numai o relaţie accidentală, fara de 
care ele trebuie să existe ca existente subzistând prin sine). Dar fiindcă 
acest caz contrazice supoziţia, nu mai rămâne decât cel de-al doilea caz: 
anume că compusul substantial in lume e format din parti simple. 


Punctele principale ale argumentului sunt, în primul rând, pre- 
tentia că este întotdeauna posibil să se descompună ceva în gândire 
şi, in al doilea rând, pretenţia că este imposibil să se descompună 
ceva „de la un cap la altul“. Prima pretenţie pare destul de rezo- 
nabilă: pare a fi întotdeauna logic posibil ca părțile spaţiale să poată 
fi aranjate altfel decât sunt. Cea de-a doua pretenţie aminteşte de 
argumentul lui Aristotel pentru aceeaşi concluzie (secţiunea 2.5) şi 
este mult mai problematică. Corectitudinea acestei pretenţii depinde 
de ceea ce înțelegea Kant prin „substanță“. În „Despre schema- 
tismul conceptelor pure ale intelectului“, criteriul lui Kant pentru a 
fi o substanţă este permanenta in timp (vezi secțiunea 5.3), i.e. 
existența în orice moment. Dacă aceasta este ceea ce avea în vedere 
Kant, nu văd cum ar putea fi dus argumentul la bun sfârşit. Mult 
mai plauzibil, prin substanță, Kant înţelegea ceva ce este indes- 
tructibil (şi deci trebuie să existe în orice moment). Atunci, argu- 
mentul arată mult mai bine. Căci ceea ce este compus din parti ar 
putea (logic) înceta să existe, deoarece părțile ar putea fi despărțite. 
Prin urmare, dacă toate părţile obiectului au parti, toate părţile sale 
ar putea înceta să existe, caz in care obiectul, de asemenea, ar înceta 
să existe. 

Orice s-ar înțelege până la urmă din acest argument, se pare că 
ştiinţa modernă l-a rafinat, întrucât apare acum că materia nu este 
o substanţă în sensul cerut. Noţiunea modernă de materie este încă, 
probabil, o chestiune controversată (în special atunci când luăm în 

considerare teoria cuantică!0). Totuşi, este clar că materia poate fi 
distrusă prin transformarea sa în energie şi, prin urmare, este des- 
tructibilă. Materia/energia poate fi conservată, dar energia nu este 
extinsă spatial, şi astfel decompozitia spaţială implicată în argument 
pare a nu avea nici o legătură cu aceasta. Aşadar, argumentul eşuează. 

Argumentul pentru antiteză este mult mai direct. Să presupu- 
nem că ar exista o parte simplă. Aceasta ar ocupa spaţiu. Dar toate 
spaţiile sunt divizibile. Aşadar, acest simplu ar fi în mod corespun- 
zător divizibil ceea ce, prin definiţie, este imposibil. În formularea 
lui Kant (zbid.): 


Presupuneti că un lucru compus (ca substanţă) ar consta din parti simple. 
Fiindcă orice relație externă şi, prin urmare, şi orice compunere din sub- 
stante, nu este posibilă decât în spaţiu, atunci şi spațiul trebuie să constea 
din tot atâtea parti câte are compusul care ocupă spațiul. Dar spaţiul nu 
constă din părți simple, ci din spaţii. Deci fiecare parte a compusului trebuie 
să ocupe un spaţiu. Dar părţile absolut prime ale fiecărui compus sunt simple. 
Simplul deci ocupă un spațiu. Dar fiindcă orice real care ocupă un spaţiu 
cuprinde în sine elemente diverse, aflându-se unele în afara celorlalte, fiind 
prin urmare compus, şi anume ca un compus real, nu din accidente (căci 
acestea, fără substanţă, nu pot fi externe unele fata de altele), ci din sub- 
stante, urmează că simplul ar fi un compus substanţial, ceea ce este contra- 
dictoriu. 


Oricum, argumentul este eronat, căci, după cum arată matema- 
tica modernă, spaţiile euclidiene sunt alcătuite din părți simple: 
punctele. Or acestea nu sunt divizibile. Kant arată că el are în vedere 
faptul că un continuu nu poate fi compus din puncte. Dar, după cum 
am remarcat ca răspuns lui Aristotel, care dă efectiv un argument 
pentru această pretenţie (secțiunea 2.5), este vorba despre o gre- 
şeală. Este de presupus că ştiinţa modernă ar putea pune sub sem- 
nul întrebării concluzia conform căreia spațiul fizic are o topologie 
euclidiană (i.e. este compus din puncte), arătând că este rezonabil să 


10 Vezi Priest (1989a). 

se considere ca acesta este cuantizat (desi aceasta idee nu este foarte 
sigură in acest moment). Dar si aşa, argumentul ar eşua, deoarece 
cuantele spațiului ar fi ele însele indivizibile. 

În final, este demn de notat că în această antinomie atât teza, cât 
şi antiteza au câte o clauză adițională. În cazul tezei, clauza aditio- 
nală este aceea că doar simplii există. Acesta este un corolar nemij- 
locit, după cum notează Kant. Clauza adițională a antitezei este de 
asemenea un corolar al argumentului: în lume nu există nimic 
simplu. Expresia „în lume“ (adică lumea ca ansamblu al tuturor 
experiențelor posibile) face aici diferența, deoarece îi permite lui 
Kant să producă un al doilea argument. Acesta se bazează pe faptul 
că experiența nu poate stabili niciodată că diviziunea este imposi- 
bilă. Întrucât argumentul nu este o parte integrantă a modelului 
general, nu-l voi discuta aici. 


$6.5 
A treia antinomie: lanţurile cauzale 


Cea de-a treia antinomie priveşte cauzarea evenimentelor sau a 
stărilor de lucruri. (Folosesc termenii în mod interşanjabil, ca în sec- 
tiunea 2.7). În acest caz, generatorul este o cauză naturală a lui x. 
(Cuvântul „natural“ apare aici deoarece Kant contrastează explicit 
cauzalitatea naturală cu ceea ce el numeşte „libertate“, care se dove- 
deşte a fi un fel de cauzalitate noumenală, după cum vom vedea.) 
Pornind de la un eveniment oarecare, aplicăm generatorul pe cât de 
mult este posibil pentru a obține limita, în acest caz, un lant de 
cauze. Antinomia constă din aceea că lanţul are şi nu are un prim 
membru. Nu acesta este modul in care sunt enunțate explicit teza şi 
antiteza, după care deopotrivă există şi nu există altă cauzalitate 
decât cauzalitatea naturală. Dar, potrivit lui Kant, dacă nu există 
altă cauzalitate decât cauzalitatea naturală, atunci lanţul este infi- 
nit; or aceasta este pretenţia care este redusă la absurditate. Simi- 
lar, argumentează Kant, dacă nu există altă cauzalitate decât cauza- 
litatea naturală, atunci lanţul poate avea un prim membru; şi iarăşi, 

aceasta pretentie este redusa la absurditate. Asadar, contradictia 
centrală în aceasta antinomie este cea pe care am enuntat-o. 

In esenţă, argumentul pentru teză decurge după cum urmează. 
Să presupunem că lanțul de cauze pentru un eveniment oarecare nu 
are un prim membru; atunci lanțul regresează la infinit. Dar astfel 
evenimentul nu are nici o cauză suficientă, ceea ce este imposibil. În 
formularea lui Kant (A444=B472 şi urm.): 


Să admitem că nu există altă cauzalitate decât după legi ale naturii; astfel, 
tot ce se întâmplă presupune o stare anterioară, căreia îi urmează inevi- 
tabil, după o regulă. Dar starea anterioară trebuie să fie ea însăşi ceva care 
s-a întâmplat (care să fi devenit în timp, căci mai înainte nu era), căci dacă 
ar fi fost întotdeauna, atunci nici consecinţa ei nu ar mai fi inceput să fie, ci 
ar fi existat întotdeauna. Astfel, cauzalitatea cauzei prin care se întâmplă 
ceva este ea insăşi ceva întâmplat care, potrivit legii naturii, presupune la 
rândul ei o stare anterioară şi cauzalitatea ei, iar această stare la fel 
presupune o alta mai veche etc. Dacă deci totul se întâmplă numai după 
legile simple ale naturii, atunci nu există totdeauna decât un început subal- 
tern, dar niciodată un prim început şi deci în genere nu există o totalitate a 
seriei de partea cauzelor care derivă unele din altele. Dar tocmai în aceasta 
constă legea naturii: că nimic nu se întâmplă fără o cauză suficient deter- 
minată a priori. Deci judecata că orice cauzalitate nu este posibilă decât 
după legi ale naturii se contrazice pe sine în generalitatea ei nelimitată şi 
această cauzalitate nu poate fi deci acceptată ca singura." 


Acest argument eşuează. Este în mod clar o versiune a argumen- 
tului cosmologic al lui Leibniz (vezi secțiunea 2.8) şi face apel la 
PRS. Dar să observăm că este acceptat faptul că evenimentul ales 
are un temei (cauza sa); pretenţia este că nu are nici un temei sufi- 
cient, unde „temei suficient“ apare ca însemnând temei pentru al 
cărui propriu temei nu se poate pune problema. Prin urmare, PRS 
este aplicat într-o formă foarte tare: fiecare eveniment contingent 
are un temei pentru care este aşa cum este şi, în plus, un temei care 
nu mai are nevoie de un temei. Această versiune moşteneşte toate 


u Există un alt paragraf care explică faptul că primul membru trebuie să apară 
altfel decât printr-o cauzalitate naturală, dar acest fapt nu este relevant aici. 

problemele versiunii mai slabe (vezi sectiunea 2.9), dar are un defect 
propriu chiar mai grav. Temeiurile pe care le oferim in mod normal 
pentru evenimente nu sunt cu siguranţă suficiente in acest sens. 
Într-adevăr, este dificil să concepi un astfel de temei. După cum ştiu 
părinţii, Jocul de a întreba „de ce“ ori de câte ori este dat un temei 
pare a nu se sfârşi — decât printr-o amăgire. Prin urmare, nu văd de 
ce un eveniment oarecare ar trebui să aibă un temei suficient, ca să 
nu mai vorbim despre toate evenimentele. 

Un alt motiv pentru care argumentul eşuează este acela că nu 
stabileşte că evenimentul nu are nici un temei suficient, ci mai cu- 
rând că nu are nici un temei suficient in lanţul cauzelor. Dar, după 
cum observa Leibniz, aceasta lasă deschisă posibilitatea ca lanţul 
însuşi, şi deci fiecare eveniment din acesta, să aibă un temei sufi- 
cient. 

Argumentul pentru antiteză este întrucâtva diferit şi decurge in 
esenţă după cum urmează: dacă lanţul are un prim membru, atunci 
acesta nu are nici o determinare cauzală, ceea ce este imposibil, con- 
form „Legii cauzalitatii“: orice eveniment are o cauză. În formularea 
lui Kant (zbid.): 


Presupuneti că există o libertate in sens transcendental, ca o specie parti- 
culara de cauzalitate, potrivit căreia ar putea să se desfăşoare evenimentele 
lumii, anume o facultate de a începe în mod absolut o stare, deci şi o serie de 
urmări ale acestei stări; atunci, în virtutea acestei spontaneitati, va incepe 
nu numai o serie, ci va începe in mod absolut determinarea acestei sponta- 
neitati însăşi de a produce seria, adică cauzalitatea, astfel încât nimic nu 
precedă care să determine după legi constante această acțiune care se 
întâmplă. Dar orice început de acțiune presupune o stare a cauzei care încă 
nu acţionează, şi un prim început dinamic al acţiunii presupune o stare care 
nu are nici o legătură de cauzalitate cu starea anterioară a aceleiaşi cauze, 
adică nu rezultă în nici un mod din ea. Libertatea transcendentală este deci 
contrară legii cauzale şi este o astfel de legătură a stărilor succesive a 
cauzelor eficiente, după care nu e posibilă nici o unitate a experienței şi care 
deci nici nu se întâlneşte în nici o experienţă, prin urmare nu este decât o 
ficţiune goala.’” 


12 Există un alt paragraf care explică faptul că, prin urmare, nu există o „cauza- 
litate a libertăţii“. Dar acest fapt nu este relevant aici. 

Ca de obicei, argumentul eşuează. Aceasta se intâmplă pur si 
simplu datorită eşecului „Legii cauzalitatii“. (Vezi secțiunea 5.4.) 


$6.6 
A patra antinomie: o ființă necesară 


În fine, am ajuns la cea de-a patra antinomie. În mod oficial, 
aceasta este despre ființe necesare, deşi Kant trece adesea la a dis- 
cuta iarăşi despre stări de lucruri. Strict vorbind, atunci, ceea ce 
produce generatorul atunci când este aplicat la x este un obiect de 
care x depinde în privința existenței sale. Se pare că nu există nici o 
modalitate firească de a exprima rapid aceasta, aşa încât voi numi 
acest obiect fundament. Astfel, generatorul este aici fundament al 
lui x. Un obiect depinde de fundamentul său (dacă are vreunul) 
pentru existență. Dar, din remarcile lui Kant, este clar că tipul de 
dependenţă aflat aici în discuție este cauzal. Aşadar, ceea ce avem 
aici este, într-un fel, o reluare a celei de-a treia antinomii.?? 

Există, însă, o diferenţă importantă. Aplicând repetat generato- 
rul la un obiect, obţinem un lanţ de obiecte. În acest caz, limita este 
ultimul membru al lanţului (i.e. obiectul independent cauzal), dacă 
există unul, sau întregul lant, dacă nu există un astfel de membru. 
Ceea ce dă trăsătura specifică a acestei antinomii (şi îi permite lui 
Kant să formuleze de data aceasta un argument care nu este o 
reductio) este împrejurarea că ambele posibilități sunt luate în con- 
siderare. În acest caz, contradictia este aceea că limita este necesară 
şi nu este necesară. După cum enunţă Kant antinomia, contradictia 
este aceea că există şi nu există o ființă necesară, dar, iarăşi, aceasta 
este o complicatie inutilă. Căci obiectul dovedit ca necesar în teză 
este limita, iar argumentul pentru antiteză este separat în două 
cazuri: primul dintre acestea tratează limita; cel de-al doilea tra- 
tează toate celelalte. Aşadar, contradictia esenţială priveşte necesi- 
tatea limitei. 


* În original: ground. 
13 Vezi Kemp Smith (1923), pp. 495 şi urm.; Bennett (1974), p. 241. 

Să spunem aici un cuvânt despre ceea ce înţelege Kant prin 
„fiinţă necesară“. În aceste argumente, Kant înțelege prin „fiinţă 
necesară“ pur şi simplu o ființă fără fundament. Acesta nu este, 
totuşi, criteriul pentru necesitate dat în „Despre schematismul con- 
ceptelor pure ale intelectului“, şi anume: o ființă care nu poate să 
nu existe (vezi secțiunea 5.3), i.e. o ființă omnitemporală. Iar aceste 
două criterii nu se implică unul pe celălalt. Faptul că un obiect are 
un fundament nu implică faptul că acel obiect nu este omnitem- 
poral; căci fundamentul însuşi poate fi permanent şi poate cere 
efectul. Reciproc, faptul că ceva nu este omnitemporal nu implică 
faptul că are un fundament, aşa cum ilustrează o particulă generată 
de un eveniment cuantic spontan. Voi presupune că filosoful inte- 
lege ceea ce pare să înțeleagă pur şi simplu deoarece această 
intelegere minimizează cantitatea de nevaliditate din argument. 

Având lămurite aceste lucruri, să examinăm argumentele. De 
data aceasta, pentru variație, să incepem cu antiteza. Argumentul 
pentru aceasta decurge după cum urmează. Dacă limita este întreg 
lanțul, atunci limita nu poate fi necesară, deoarece nici o parte a sa 
nu este necesară. Pe de altă parte, dacă limita este primul membru 
al lanțului, limita este imposibilă, deoarece un astfel de prim mem- 
bru este un obiect din lume şi, prin urmare, trebuie să aibă un 
fundament. Cu cuvintele lui Kant (A452=B481): 


Presupuneti că lumea însăşi sau în ea este o ființă necesară; atunci sau in 
seria schimbărilor ei ar fi un început absolut necesar, prin urmare fără 
cauză, ceea ce contrazice legea dinamică a determinării tuturor fenomenelor 
în timp, sau seria însăşi ar fi fără nici un început şi, deşi contingentă şi con- 
ditionata în toate părţile ei, ea ar fi, totuşi, în întreg, absolut necesară şi 
necondiționată; ceea ce este contradictoriu în sine, căci existența unei mul- 
titudini nu poate fi necesară, dacă nici una dintre părţile ei nu posedă o 
existență necesară în sine.” 

Aici avem un argument prin dilemă. Pentru a arăta că un prim 


membru al lanțului nu poate fi necesar, Kant face apel la „legea 
dinamică a determinării tuturor fenomenelor în timp“, prin care 


14 Există un alt paragraf al argumentului unde Kant arată, de fapt, că nu există 
alti candidaţi pentru o ființă necesară. Această chestiune nu este relevantă aici. 

cred că înţelegea Legea cauzalitatii: obiectul trebuie să aibă o cauză 
şi, prin urmare, nu este necesar. Ca şi în cazul celei de-a treia anti- 
nomii, acest apel face ca argumentul să fie defectuos. Argumentul 
desfăşurat în celălalt corn al dilemei (existenţa unei serii nu poate fi 
necesară, dacă nici un membru al seriei nu este necesar) poate să 
pară mai plauzibil, dar pentru noţiunea de necesitate aflată in 
discuţie, este pur şi simplu o eroare a compoziţiei. Din faptul că fie- 
care membru al unei serii are o cauză nu rezultă în nici un fel că 
întreaga serie are o cauză. Aşadar, şi această parte a argumentului 
eşuează. (Argumentul nu este mai bun, dacă necesitatea înseamnă 
omnitemporalitate: secvența poate persista în orice moment, chiar 
dacă nici un membru al său nu persistă astfel.) 

Întorcându-ne acum la teză, argumentul este, în esenţă, foarte 
simplu: în fiecare caz, prin construcţie, limita nu are nici un funda- 
ment şi, prin urmare, este necesară în mod necondiţionat. În formu- 
larea lui Kant (ibid.): 


Lumea sensibilă, ca ansamblu al tuturor fenomenelor, conţine totodată o 
serie de schîmbări. Căci fără acestea nu ne-ar fi dată nici reprezentarea 
seriei timpului ca o condiţie a posibilității lumii sensibile. Dar orice schim- 
bare este supusă condiţiei ei, care o precedă în timp şi al cărei efect necesar 
este. Orice condiţionat, care este dat, presupune, cu privire la existența lui, 
o serie completă de condiţii până la neconditionatul absolut, care singur 
este absolut necesar. Deci trebuie să existe ceva absolut necesar, dacă există 
o schimbare ca o consecinţă a lui (...) Deci în lumea însăşi este cuprins ceva 
absolut necesar (fie că acest ceva este insăşi seria întreagă a lumii sau o 
parte a ei).!5 


Argumentul ca atare nu reuşeşte — cel putin dacă secvenţa in dis- 
cutie este o w-secventa, ca in cea de-a treia antinomie. Aceasta se 
întâmplă datorită faptului că, dacă limita este întreaga secvenţă de 
condiţii, atunci argumentul nu stabileşte că limita însăşi este fără 


15 Pasajul omis argumentează că ființa necesară trebuie să aparțină lumii într-un 
anumit sens. Această chestiune nu este relevantă aici. 

fundament. Tot ce rezultă este că limita nu are un fundament in 
lant. Cu toate acestea, am întâlnit în sfârşit un argument care poate 
fi remediat. Remedierea sa se face esentialmente in acelasi fel in 
care am remediat argumentul cosmologic al lui Leibniz (sectiunea 
2.8). Fie o secventa transfinita generata prin aplicarea generatorului 
cauză a pe cat de mult este posibil, indiferent ce ar însemna acest 
mult. (Adică, dat fiind un obiect oarecare, generăm un fundament, 
dacă are vreunul; şi, dată fiind o secvență nelimitată de fundamente, 
generăm fundamentul secventei, dacă are vreunul.'*) Întrucât, prin 
definiție, generatorul nu mai poate fi aplicat mai departe, rezultă că 
limita lui o (adică ultimul său membru, dacă are vreunul, sau însăşi 
limita, dacă nu are un ultim membru) nu are nici un fundament, i.e. 
este necesară. 


$6.7 
Soluţia (soluţiile) lui Kant 


Am examinat pe rând argumentele şi am văzut că nici unul dintre 
acestea nu funcţionează (cel putin în modul in care sunt formulate). 
Până la urmă, structura lor generală este, totuşi, cea importantă. 
După cum am văzut, fiecare argument se conformează modelului pe 
care l-am descris în secțiunea 6.2. Pentru cazul în care această idee 
s-a pierdut în detalii, am rezumat informația importantă în Tabelul 3. 


16 Dacă acesta există, trebuie să fie un obiect distinct. Nu poate fi secvenţa însăşi: 
părți din aceasta depind pentru existenţa lor de alte părţi, dar întreaga secvenţă nu 
depinde de întreaga secvență, după cum, de fapt, a arătat Leibniz (vezi primul citat 
din secțiunea 2.8). 

Tabelul 3 
Antinomia Generator = Limită_ an. Antiffeza 
Prima eveniment totalitatea [nu] are un inceput 
anterior lui evenimentelor 
trecute 

A doua parte a simplul obiectele [nu] sunt 
compuse din 

A treia cauză a lant de cauze [nu] are un prim 
membru 

A patra fundament al primul membru al [nu] este necesar 


lantului, daca exista 
vreunul, sau intre- 
gul lant, dacă nu 
exista un prim mem- 
bru 


NOP RAL B-E nl LSE, 


Să ne îndreptăm acum atenţia asupra felului în care înţelegea 
Kant antinomiile. Deşi argumentele par să stabilească faptul că 
limitele sunt inconsistente şi, într-un anumit sens, nu putem să nu 
le admitem corectitudinea, după cum am văzut în secțiunea 6.1, Kant 
considera că, în ultimă analiză, argumentele nu sunt corecte. 
Kant explică de ce, de două ori nefericit, deoarece cele două expli- 
catii sunt incompatibile, iar Kant nu a retractat pe nici una dintre 
acestea. 

Primul motiv, să-l numim Soluţia 1, este cel mai vechi!” şi mai 
general, fiind presupus a se aplica tuturor antinomiilor (A505= 
B533). Soluţia 1 este, în esenţă, cea a lui Aristotel: neagă faptul că 
există limite. (Astfel, infinitatile în discuție sunt doar infimitati 
potenţiale, în termenii lui Aristotel.) Precum toate cele la Kant, 
lucrurile stau şi mai şi. 


17 Vezi Kemp Smith (1932), p. 506. 

Kant pretinde ca, daca obiectele din seria conditiilor ar fi noumene, 
atunci ar exista limita (A498=B526 si urm., de exemplu). Aceasta 
pretenţie pare să-i fi fost atât de evidentă lui Kant, încât nu a fost 
nici o dată preocupat să o argumenteze. (Nu sunt sigur de ce. Poate 
că el socotea ca fiind evident faptul că, în cazurile despre care dis- 
cutăm, infinitatea trebuie să fie încheiată.) Dar în fiecare caz, obiec- 
tele din regres sunt fenomene, iar aceasta înseamnă că limita nu 
există. Se poate considera că argumentele prin reductio dovedesc 
aceasta. Întrucât argumentele sunt perfect corecte, rezultă că atât 
teza, cât şi antiteza sunt false, dar singura modalitate în care enun- 
turi de forma „S este P“ şi „S nu este P“ pot fi ambele false este 
aceea ca S să nu existe (A506=B531 şi urm.). 

Kant dă, de asemenea, un argument independent pentru a arăta 
de ce nu există obiectul S. Acesta este formulat cel mai clar în 
Prolegomene 52(c), dar apare şi în A793=B821. Ceea ce este, exact, 
acest argument, este o chestiune extrem de neclară. Pe cât îl pot 
înțelege, argumentul decurge după cum urmează. Dacă limita există, 
aceasta este sau un fenomen, sau un noumen. Dar, în mod clar, nu 
este un fenomen, după cum am văzut deja (în secţiunea 6.1).'* Pe de 
altă parte, nu poate fi nici un noumen, căci noumenele există 
independent de orice experienţă; totuşi, în mod evident, limita 
tuturor experiențelor de un anumit tip nu există independent de 
experienţă. Potrivit lui Kant, o astfel de idee este auto-contradic- 
torie. Aşadar, limita nu există. 

Cel de-al doilea motiv pentru care argumentele antinomice nu 
stabilesc contradicții adevărate, Soluţia 2, este întrucâtva diferită şi 
este presupusă a se aplica doar antinomiilor a treia şi a patra. Cu 
riscul de a deteriora modelul general, Kant furnizează această solu- 
tie deoarece Soluţia } este inconsistenta cu celelalte treburi pe care 
le avea de facut. În cea de-a patra antinomie, obiectul limită, o fiinţă 
necesară, este (ce altceva?) Dumnezeu, îar Kant nu dorea să nege 


18 Ceea ce nu este riguros exact: în cea de-a patra antinomie, limita ar putea fi 
ultimul membru al secventei şi, ca atare, în mod neproblematic un fenomen; dar, 
pesemne, Kant ar fi exclus această posibilitate pe baza Legii cauzalității. 

existența Sa. Similar, atunci când urmăreşte regresul lanțului cau- 
zelor în cea de-a treia antinomie, Kant doreşte să fie posibil să se 
poată ajunge la ceva ce inițiază acest lanţ şi astfel să facă loc libe- 
rului arbitru. Ca atare, el nu poate să sprijine pretenţia conform 
căreia tezele sunt false. 

Soluţia 2 are în vedere şi distincția dintre fenomene şi noumene. 
După cum am observat în secţiunea 5.6, Kant distinge intre cauzali- 
tatea fenomenală şi cea noumenală; pe cea de-a doua o numeşte, 
întrucâtva derutant, „libertate“ (A532=B560, A538=566). În cauza- 
litatea fenomenală, un fenomen cauzează alt fenomen; în cauzalitatea 
noumenală, un noumen cauzează un alt noumen sau un fenomen. 
Generatorii cauză a x din cea de-a treia antinomie şi fundament al x 
(i.e. obiect de care x depinde cauzal pentru existenţă) din cea de-a 
patra antinomie sunt, prin urmare, ambigui. Desigur, numai a diag- 
nostica o ambiguitate nu este ipso facto a rezolva contradictia. 
Într-un sens, o astfel de operaţie agravează situaţia, deoarece avem 
acum două perechi de argumente antinomice, câte una pentru fie- 
care dintre generatorii dezambiguizati. 

În ambele antinomii, pretinde Kant, antiteza este adevărată pen- 
tru generatorul fenomenal, iar teza poate fi adevărată pentru gene- 
ratorul noumenal. Această pretenţie contravine concepţiei lui Kant 
despre categorii. Pentru început, nu este clar că filosoful este îndrep- 
tatit să considere o noţiune de cauzalitate noumenală (secțiunea 5.6), 
dar chiar dacă este, cu siguranță nu este îndreptăţit să formuleze 
judecăţi despre noumene utilizându-le (secţiunea 5.5). 

Şi încă, lăsând aceste probleme la o parte, apar altele. Pentru a 
rezolva contradictia în acest fel, Kant trebuie să susțină că argu- 
mentul pentru teză, în cazul generatorului fenomenal, şi argumentul 
pentru antiteză, în cazul generatorului noumenal, sunt nimicite. 
Dovedirea acestor pretenţii constituie adevăratele soluții. Să le 
numim, respectiv, soluția 2f şi soluţia 2n. Din păcate, Kant nu dez- 
volta nici una dintre aceste soluţii. Soluția 2n este cât se poate de 
evidentă: argumentul pentru Legea cauzalitatii din cea de-a doua 
analogie (vezi secţiunea 5.4), presupus a stabili că generatorul este 

un generator de infinitate, nu are nici o relevanţă pentru cauzali- 
tatea noumenală. Pe de altă parte, soluţia 2f este departe de a fi 
evidentă. Pesemne că, în cazul celei de-a treia antinomii, Kant ar fi 
putut spune că PRS în forma cerută acolo eşuează: nu este adevărat 
că orice eveniment trebuie să aibă o cauză fenomenală suficientă. 
(După câte s-ar putea presupune, trebuie totuşi să aibă o cauză sufi- 
cientă, dar aceasta poate fi noumenală.) Nu am nici o idee despre 
ceea ce ar fi putut spune Kant în cazul celei de-a patra antinomii. 

Atât despre cele două soluții. Vom examina acceptabilitatea lor in 
secțiunea următoare. Dar înainte de aceasta, trebuie să se observe 
următoarele. Ambele soluții ale lui Kant vizează în mod esenţial 
distincţia dintre fenomene şi noumene, precum şi diferitele proprie- 
tati ale acestora. Conform Soluției 1, luăm in mod greşit limita ca 
existentă; şi facem aceasta, deoarece luăm fenomenele drept nou- 
mene. În soluţia 2, adică soluţia 2n (care este singura soluţie pe care 
o formulează Kant, după cum tocmai am văzut), aplicăm în mod 
greşit Legea cauzalitatii şi astfel luăm noumenele drept fenomene. 
Aşadar, constatăm legătura dintre limitele examinate în capitolul 
anterior şi cele examinate aici. Doctrinele despre comportamentul 
fenomenelor şi noumenelor sunt presupuse a furniza o soluţie pen- 
tru antinomii. Reciproc, faptul că antinomiile ar apărea, dacă acest 
comportament ar fi fost diferit, furnizează un argument că lucrurile 
nu stau aşa. În particular, furnizează un argument pentru pretenţia 
conform căreia categoriile nu pot fi aplicate la noumene.!” Aceasta 
înseamnă şi că filosoful nu poate considera singura modalitate real- 
mente plauzibilă de a dezamorsa natura contradictorie a noume- 
nelor (vezi secțiunea 5.5) — dacă doreşte să rămână consistent. 


19 Acesta este argumentul la care m-am referit în secțiunea 5.3. Întrucât argu- 
mentele antinomice eşuează oricum, se pare că acest argument nu este cu nimic mai 
bun decât celelalte două argumente discutate acolo. 

$6.8 Evaluare 


Următoarea întrebare este cât de bună este rezolvarea contradic- 
tiei de către Kant, în proprii săi termeni. Soluția cea mai simplă de 
tratat este Soluţia 2, deci să începem cu aceasta. Să considerăm mai 
întâi soluția 2f. Întrucât Kant nu explică nicăieri unde eşuează 
argumentele în această dezambiguizare, iar această chestiune nu 
este nici evidentă, nu există, într-un sens, nici o soluție de evaluat 
aici: contradictia este nerezolvată. Pe de altă parte, este clar ce este 
soluţia 2n, dar nu este clar că aceasta funcţionează. Argumentele 
pentru antiteze în antinomiile a treia şi a patra fac apel la „Legea 
cauzalităţii“ pentru a stabili că generatorul poate fi aplicat întot- 
deauna din nou. Acum, legea cauzalitatii nu se aplică generatorului 
noumenal, este adevărat, dar PRS, la care Kant subscrie, se aplică 
acestui generator. Fiecare noumen trebuie să aibă temeiul său (nou- 
menal), aşadar, generatorul poate fi întotdeauna iterat, iar soluția 
eşuează.” 

Să ne întoarcem, deci, la Soluţia 1, conform căreia limita nu 
există. Mai întâi, să tratăm argumentul independent al lui Kant 
pentru non-existenta limitei. Acest argument, după cum l-am înțeles 
eu, se bazează pe pretenţia că limita trebuie să fie dependentă de 
experiență, întrucât fiecare dintre obiectele care o generează este 
dependent de experiență. Aici avem pur şi simplu o eroare de com- 
poziție a genurilor. Adesea, limitele nu împărtăşesc proprietăţile 
lucrurilor ale căror limite sunt. De exemplu, o limită a unui şir finit 
de numere nu trebuie să fie finită, iar o limită a numerelor raționale 
nu trebuie să fie rațională. În acest caz, limita este un noumen; ca 


20 S-ar putea argumenta că PRS nu poate fi aplicat la stări de lucruri noumenale, 
întrucât acestea ar putea fi logic necesare, dar este puţin probabil că filosoful ar fi 
susținut aceasta. Printre alte motive, principalul candidat pentru o stare de lucruri 
necesară este existenţa lui Dumnezeu, dar Critica este renumită pentru distrugerea 
Argumentului ontologic (A592=B620 şi urm.), despre care se presupune că ar stabili 
această existenţă. 

atare, este un obiect al gândirii, nu al experienţei si, prin urmare, 
existența sa nu depinde de experiență. Limita nu impărtăşeşte 
această proprietate cu lucrurile a căror limită este, iar argumentul 
se prabuseste. 

Dar ne-a rămas încă argumentul prin reductio impotriva existen- 
tei limitei (cel putin în cazul primelor trei antinomii). În mod clar, 
acesta depinde de pretenţia că nu există adevăruri de tipul adecvat 
despre obiecte non-existente. Evident, aceasta este o chestiune dis- 
cutabilă, dar, din fericire, nu este nevoie să o discutăm aici. Căci 
soluția eşuează: dacă, după cum susține Kant, argumentele sunt 
corecte, atunci acestea conduc oricum la contradicție. Căci argumen- 
tele prin reductio ale tezelor (cu posibila excepție a primei teze) nu 
depind deloc de existenţa limitei (infinitatea încheiată), ci doar de 
existenţa regresului indefinit (infinitatea potenţială), care este impli- 
cat de non-existenta limitei (şi la care Kant este oricum angajat). De 
exemplu, să presupunem că limita din cea de-a doua antinomie, 
simplul, nu există. Atunci, cu certitudine, materia nu este compusă 
din simpli; dar aceasta este exact supoziţia pe care Kant o reduce la 
absurditate în argumentul pentru teză. Similar, să presupunem că 
în cea de-a treia antinomie limita nu există. Atunci există un lant de 
cauze care regresează la infinit; dar aceasta este exact supoziţia pe 
care Kant o reduce la absurditate în argumentul pentru teză. Aşa- 
dar, nici Soluţia 1 a lui Kant nu funcționează. 


$6.9 
A cincea antinomie: limita gândirii 


Să facem bilanţul. Am văzut că filosoful susținea că, prin argu- 
mente care sunt, într-un anumit sens, inerente raţiunii, anumite 
limite ale gândirii sunt demonstrabil contradictorii. Cu toate acestea, 
folosind intelegerea sa a distinctiei dintre fenomene şi noumene, 
Kant încerca să interpreteze argumentele in aşa fel încât să rezolve 
contradictia, chiar dacă fără succes. 

Acest ultim fapt este intrucatva abstract pentru moment, intrucat, 
după cum am văzut deja, argumentele antinomice eşuează pentru 
motive independente de cele pe care le produce Kant. După cum am 
văzut, doar argumentul pentru teza celei de-a patra antinomii 
rezistă înspecției (cu putin ajutor): acesta stabileşte existența unui 
obiect fără fundament, ceea ce, oricum, ne duce foarte aproape de 
contradicție. Dacă am şti că orice lucru are un fundament distinct, 
i.e. că generatorul ar putea fi aplicat din nou, ar apărea contradictia. 
Kant încerca să asigure iterabilitatea generatorului prin apelul la 
Legea cauzalității, o mişcare care, după cum am arătat, eşuează. 
Totuşi, iterabilitatea poate fi susținută pe alte baze, cum este PRS, 
şi atunci ar apărea contradictia. Acesta este exact argumentul din 
secțiunea 2.9, deşi, după cum am argumentat acolo, PRS nu este 
corect. 

Suntem, cu toate acestea, foarte aproape de o contradicţie. Tot 
ceea ce ne trebuie este un generator cu proprietăți convenabile şi am 
ajuns la aceasta. După cum vom vedea în capitole ulterioare, nu este 
greu să găsim generatori de acest tip, adecvati din punct de vedere 
tehnic. Dar pentru a progresa, voi da un generator non-tehnic: gând 
despre x. (Înţelegând prin aceasta conţinutul gândului, nu actul de a 
gândi.) Dat fund un obiect sau dată fiind o colecţie de obiecte 
oarecare, gândul despre obiect sau colecţie este un obiect distinct (cu 
excepţia cazului în care gândul este de un tip auto-referential). 
Acum, contradictia decurge după cum urmează. (Nu o voi formaliza 
aici, dar o reprezentare formală va deveni evidentă pe parcurs.) Să 
începem cu un obiect oarecare, să zicem Critica rațiunii pure, şi să 
aplicăm repetat generatorul pentru a produce, în fiecare stadiu, gân- 
dul despre obiectul precedent: Critica; gândul despre Critica; gândul 
despre gândul despre Critica. Şi după ce avem o secvenţă nelimitată 
de gânduri, producem gândul despre toate acestea şi continuăm. (În 
mod clar, nu vom produce niciodată vreun gând auto-referential in 
acest proces, deoarece obiectul gândului este „predefinit“ în fiecare 
caz.) Să considerăm că această procedură este efectuată pe cât de 
mult este posibil (şi deci, probabil, la transfinit). Fie T totalitatea 
tuturor gândurilor generate în acest fel. În mod clar, T nu are un 

ultim membru, deoarece, pentru orice obiect, exista un gand despre 
acesta (chiar dacă este într-atât de complex, încât nici o persoană nu 
l-ar putea avea efectiv). Şi, ex hypothesi, generatorul nu mai poate fi 
aplicat la T. Deci T nu mai poate fi gândit (Transcendenta). Dar tu 
poti gândi despre T: tocmai ai făcut-o (Închidere). Contradicţie.”! 

Pentru referințe ulterioare, şi cu scuze față de Kant, voi numi 
aceasta a cincea antinomie. Este exact de formă kantiană. Căci avem 
un generator de înfinitate aplicat unui anumit obiect, împreună cu 
argumentele conform cărora limita produsă în acest fel are proprie- 
tati inconsistente. Aceasta se poate ilustra ca în Tabelul 4, care este 
un al cincilea rând pentru Tabelul 3 din secțiunea 6.7. 


Tabelul 4 
Antinomia Generator Limită [Anti]Teza 
A cincea gand despre T [nu] poate fi gandit 


Contradictia poate fi prezentată într-o formă uşor diferită, dar 
echivalentă, ceea ce se va dovedi util în capitole ulterioare. Contra- 
dicția echivalentă este aceea că gândul despre T deopotrivă este 
(Închidere) şi nu este (Transcendenţă) un membru al T. Argumen- 
tul pentru echivalență decurge după cum urmează. Să presupunem 
că se poate şi nu se poate gândi despre T. T este mulțimea tuturor 
lucrurilor generate prin aplicarea generatorului pe cât de mult este 
posibil. Întrucât se poate gândi despre T, gândul despre T este toc- 
mai un astfel de lucru. Aşadar, este în 7. Dar gândul despre T este 
distinct de orice gând din T (întrucât T este distinct de orice mem- 
bru al sau); aşadar, gândul despre T nu este în 7 (Transcendenta). 
Reciproc, să presupunem că gândul despre 7 deopotrivă este şi nu 
este în T. Întrucât gândul despre T este în T, T poate fi gandit. Dar 
dacă T poate fi gândit, acest gând ar trebui să fie un gând din sec- 
venta de lucruri generate; şi întrucât nu este aşa, T nu poate fi gândit. 


21 In realitate, pretenţia că T nu are un ultim membru nu este esențială pentru 
argument. Dacă, pentru vreun motiv sau altul, 7 este luată ca având un ultim mem- 
bru, putem formula exact acelaşi argument în raport cu această considerație. 

Următoarea întrebare evidentă este dacă vreuna dintre cele două 
soluții ale lui Kant poate fi aplicată pentru a înlătura contradictia. 
După cum am văzut, există motive generale pentru care soluțiile 
sale eşuează. Dar există şi motive specifice cazului. (lau contradictia 
în prima sa formă.) Conform Soluției 1, limita nu există şi, prin 
urmare, teza este falsă. Această soluţie nu pare a fi de mare ajutor 
aici. Căci (în cel mai bun caz) doar predicatele extensionale sunt cele 
care nu pot fi enunțate cu adevăr despre obiecte non-existente. În 
mod notoriu, se poate gândi despre obiecte non-existente, cum este 
Sherlock Holmes. Cu alte cuvinte, chiar dacă x nu există, conținutul 
gândului despre x există. Soluţia 2, după cum am văzut, explică real- 
mente doar eşecul argumentului pentru generatorul noumenal (2n). 
În acest caz, conform acestei soluții, limita există, dar generatorul 
nu i se aplică, i.e. nu există nici un gând despre limită. Nici această 
soluție nu pare a fi de mare ajutor, căci, în mod evident, se poate 
gândi despre limită (chiar dacă aceasta este un noumen): tocmai am 
făcut-o. 


Concluzie 


Mă voi întoarce la posibilităţile de a dezamorsa contradicții de 
acest tip atunci când vom avea şi alte astfel de exemple. Pentru 
moment, observ doar că pretenţia lui Kant conform căreia antino- 
mia este inerentă aspectelor raționării noastre despre limitele gân- 
dirii este întru totul corectă. Pentru a vedea ce putem face cu 
aceasta, ne vom îndrepta atenția asupra lui Hegel. 


7. INFINITATILE LUI HEGEL 


Introducere 


In acest capitol vom trece de la Kant la Hegel. Dupa cum am 
vazut in ultimul capitol, Kant argumenta ca, intr-un anumit sens, 
contradictiile sunt inerente gandirii noastre despre infinitati gene- 
rate. În pofida acestui fapt, Kant se ferea de o concluzie dialetheica: 
folosind distincţia dintre fenomene şi noumene, el arăta că argumen- 
tele antinomice nu stabilesc, de fapt, concluzii contradictorii. Hegel 
a criticat fundamentul distinctiei dintre fenomene şi noumene, cu 
consecinţe previzibile: infinitatile antinomiilor sunt contradictorii. 
În acest capitol vom examina mai întâi această chestiune, după care 
vom trece la examinarea propriei abordări pozitive a lui Hegel a 
naturii infinitatii. După cum era de aşteptat, această abordare încor- 
porează explicit punctul de vedere conform căruia infinitatile gene- 
rate sunt realmente contradictorii. 


$7.1 
Critica lui Kant de catre Hegel 


Empiriştii, precum Hume şi Berkeley, susțineau că atât cunoas- 
terea, cât şi înțelesul trebuie să fie obţinute din experiența senzorială. 
Kant respingea aceasta: cunoaşterea poate fi a priori, iar categoriile 
rațiunii nu pot fi obţinute în nici un fel din experienţă, ci i se impun 
acesteia. Totuşi, Kant acorda încă experienţei o poziție privilegiată 
în raport cu înțelesul. Căci, deşi categoriile ar putea să nu fie obti- 
nute din experiență, ele au aplicabilitate doar atunci când sunt 

schematizate (sectiunea 5.3), adica doar atunci cand sunt luate ca 
forme ale experientei posibile. 

Hegel respingea acest vestigiu al empirismului. Nici experienta, 
nici posibilitatea acesteia nu au vreo poziţie privilegiată în raport cu 
cunoaşterea sau cu intelesul. Aşadar, deşi distincţia dintre lucrurile 
perceptibile senzorial (fenomene) şi lucrurile care nu sunt percep- 
tibile senzorial (noumene) este perfect inteligibilă pentru Hegel, 
primele nu sunt categoric distincte de ultimele. De exemplu, este tot 
atât de posibil să cunoşti lucruri despre noumene, pe cât este de 
posibil să cunoşti lucruri despre fenomene; se poate să fie chiar mai 
uşor. În formularea lui Hegel din Logica mică, secțiunea 44 (pp. 
114-115’): 


Lucrul in sine (...) exprima obiectul, intrucat se face abstractie de tot ce este 
el pentru conştiinţă, de orice determinatii ale simtirii, ca şi de orice gânduri 
determinate cu privire la el. E uşor de văzut ce mai rămâne: ceea ce e cu 
totul abstract, golul deplin, determinat numai ca un transcendent (...) 
Trebuie să ne mirăm deci când citim atât de frecvent că nu se ştie ce ar fi 
lucrul în sine, din contra, nimic nu e mai uşor de ştiut decât acest lucru. 


Hegel observă, de asemenea (cum am făcut şi noi în secțiunea 5.5), 
că însăşi pretenţia lui Kant conform căreia nu putem să facem jude- 
cati despre noumene este auto-inconsistentă (Logica mică, secțiunea 
60, p. 135): 


Este, de aceea, cea mai mare inconsecventa a admite, pe de o parte, că inte- 
lectul nu cunoaşte decât fenomene şi a afirma, pe de altă parte, această 
cunoaştere drept ceva absolut, spunând că cunoaşterea nu poate merge mai 
departe (...) Ca limită, ca lipsă, ceva este cunoscut, ba chiar simţit, numai 
întrucât, totodată, l-am şi depăşit. 


! Toate citatele din Logica mică sunt luate din Wallace (1975). [Vezi traducerea 
românească de D.D. Roşca, Virgil Bogdan, Constantin Floru şi Radu Stoichiţă, cu 
contribuţia lui Pavel Apostol şi Gustav Offenberger, în G. W. F. Hegel, Enciclopedia 
ştiinţelor filosofice. Partea întâi. Logica, Bucureşti, Editura Academiei, 1962. Nume- 
rele de pagini corespund ediţiei în limba română.] 

Pentru Hegel, atunci, nimic semnificativ nu poate depinde de dis- 
tinctia dintre fenomene si noumene. In particular, diferenţa esenţială 
dintre cele două domenii la care apelează Kant pentru a dezamorsa 
antinomiile (secţiunea 6.7) nu poate fi susținută. 


$7.2 
Contradictia in lume 


Hegel trage de aici concluzia care se impune. Intrucat (potrivit 
lui Hegel) există argumente perfect corecte care arată că lumea 
(adică infinitatea generată în fiecare antinomie) are proprietăţi con- 
tradictorii, aceasta are proprietăţi contradictorii. Astfel, comentând 
antinomiile şi presupusele lor soluţii ale lui Kant, Hegel spune 
(Logica mică, secţiunea 48, p. 120): 


Gândul conform căruia contradictia, pusă în rational prin aplicarea deter- 
minatiilor intelectului, se produce in chip esențial şi necesar, trebuie consi- 
derat ca fiind unul dintre progresele cele mai însemnate şi mai adânci ale 
filosofiei timpului mai nou. Dar, pe cât este de profund acest punct de ve- 
dere, pe atât de banală este soluţia propusă; ea constă numai din indulgenta 
fata de lucrurile lumesti. Nu esenţa lumii ar fi aceea care poartă în ea pata 
contradictiei, ci aceasta ar aparține doar raţiunii gânditoare, doar esenței 
spiritului. Nimeni nu va nega că lumea fenomenală prezintă contradicții 
pentru spiritul care o contemplă; lume fenomenală, ea este numai aşa cum 
ea este pentru spiritul subiectiv, pentru sensibilitate şi intelect. Când însă se 
compară esența lumii cu esenţa spirituală, ne prinde mirarea cu ce uşurinţă 
a fost făcută şi repetată afirmaţia umilă că nu esenţa lumii, ci esența gân- 
ditoare, rațiunea, este cea care se contrazice. | 


După cum continuă Hegel să explice în paragraful următor, el 
considera că antinomiile kantiene nu sunt decât vârful unui aisberg. 
Toate conceptele noastre, şi nu doar infinitatile generate ale antino- 
miilor, sunt implicate în argumente antinomice. Acestea sunt argu- 
mentele care conduc gândirea noastră de la o categorie la alta şi 
generează astfel progresul dialectic al categoriilor în Stiinta logicii. 

Mai mult, potrivit lui Hegel, Kant a omis câteva categorii (70, pen- 
tru a fi exacti). Nu este nevoie să ne ocupăm aici de problema credi- 
tului care ar trebui acordat acestei parti din concepţia lui Hegel. 
Tema de care ne vom ocupa în restul acestui capitol este propria 
abordare pozitivă a lui Hegel a uneia dintre aceste categorii, infi- 
nitatea însăşi. 


$7.3 
Dialectica lui Hegel 


Înainte de a ne îndrepta atenția asupra temei menționate, vom 
spune câteva cuvinte în general despre progresul dialectic în Stiinta 
logicii. Pornind de la cel mai simplu şi mai lipsit de conţinut con- 
cept, ființa, trecem, printr-un proces de un anumit tip, prin categorii 
din ce în ce mai complexe, până când ajungem la cea mai bogată şi 
mai adecvată categorie pentru conceptualizarea realității (absolu- 
tului), ideea absolută. În această progresie, conceptele prezintă un 
model simplu. Acestea sunt structurate ca o ierarhie de triade, astfel 
că fiecare categorie (cu excepţia celor din vârful arborelui) are trei 
sub-categorii.” Triadele sunt, de asemenea, structurate. Cea de-a 
doua sub-categorie din fiecare triadă este atinsă prin considerarea 
contradictiei inerente din prima sub-categorie. Hegel numeşte cea 
de-a doua sub-categorie negația primei sub-categorii. Şi, cel putin 
în cele mai simple cazuri, „negaţie“ înseamnă ceea ce te aştepţi să 
însemne. Astfel, să luăm prima categorie din Stiinta logicii, ființa; 
cea de-a doua categorie din triada respectivă este non-fitnta sau 
nimicul, în termenii lui Hegel. 

Prin considerarea unor contradicții suplimentare, în special a 
celei dintre primele două categorii ale triadei, ajungem la cea de-a 
treia categorie. Aceasta este numită adesea de către Hegel negația 
negatiei. Ceea ce înseamnă exact aceasta este destul de neclar. Ceea 
ce este clar este că cea de-a treia categorie este considerată a fi, 


2 Există o singură excepţie: există patru sub-categorii ale judecății. Acest aspect 
este intr-un fel ironic, deoarece aceste sub-categorii — sau cel putin sub-categoriile 
acestora — sunt, în mod esenţial, categoriile lui Kant. 

într-un anumit sens, unitatea dialectică a primelor două categorii. 
Hegel spune adesea că primele două categorii sunt aufgehoben, sau 
suprimate [şi totodată conservate], după cum se traduce uneori, in 
cea de-a treia. Acesta este un termen tehnic hegelian ale cărui adân- 
cimi întunecoase nu trebuie, din fericire, să le sondăm.* În cele mai 
clare cazuri, cea de-a treia categorie este categoria lucrurilor a căror 
fiintare in prima categorie este exact fiintarea lor în cea de-a doua 
categorie şi care, prin urmare, ființează în ambele categorii (întrucât 
trebuie să fiinteze într-una dintre cele două categorii). În acest fel, 
în cazul fiintei şi non-fiintei, suntem conduşi la o clasă de lucruri 
care, deopotrivă, sunt şi nu sunt. Acestea sunt lucrurile aflate într-o 
stare de schimbare sau devenire. Căci, potrivit lui Hegel, ceva care 
se schimbă de la a fi F la a nu fi F este, în cursul schimbării, atât F, 
cât şi non-F.* Aşadar, cea de-a treia categorie aici este categoria 
devenirii.” 

Hegel nu este niciodată foarte clar în privinţa relaţiei pe care cel 
de-al treilea membru al unei triade o are cu primul membru al urmă- 
toarei triade pe care o consideră. Uneori aceasta pare a fi identi- 
tatea; uneori aceasta pare a fi suprimarea şi uneori nu este deloc 
clar ce se presupune că este. Dar încercarea de a clarifica în detaliu 
acest aspect, precum şi alte aspecte ale relațiilor dialectice, ar fi o 
sarcină extrem de neplăcută. În plus, este clar că Hegel, ca şi Kant, 
încearcă să impună materialului o arhitectonică artificială care nu îi 
este tocmai adecvată. Ca atare, multe dintre detaliile precise sunt 
artificiale sau contrafăcute. Atunci, din fericire, nu este nevoie să le 
aprofundăm aici.® 


* Am urmat aici opțiunea traducătorului român al Ştiinţei logicii (vezi adaosul la 
nota 8). 

3 Vezi, de exemplu, Taylor (1975), in special p. 119; Priest (1989b). 

t Vezi Priest (1987), cap. 12; Priest (1989b). 

5 Toate acestea pot fi formalizate foarte simplu. Fie Cx expresia pentru prima 
categorie a unei triade; atunci, cea de-a doua categorie este exprimată prin —Cx, iar 
cea de-a treia este exprimată prin “Cx = "—Cx, unde ^ este un denominator de enun- 
turi, care transformă expresia enuntiativa a în locutiunea substantivală “a. “Cx = 
“Cx implică Cx A —Cx. Pentru detalii, vezi Priest (1989b). 

ë Discuţii asupra acestui subiect pot fi găsite la numeroşi comentatori, de exem- 
plu la Findlay (1958) sau la Inwood (1983). 

$7.4 
Infinitul fals 


Să ne îndreptăm acum atenția asupra abordării întru totul 
particulare a infinitului de către Hegel.’ Hegel distinge între două 
noţiuni de infinitate: infinitul fals sau rău şi infinitul adevărat sau 
veritabil. Fiecare dintre aceste noțiuni se prezintă sub un aspect 
calitativ şi unul cantitativ. Corespunzător, fiecare noțiune este dis- 
cutată de două ori în Ştiinţa logicii: mai întâi ca o sub-categorie a 
ființei determinate şi ceva mai târziu ca o sub-categorie a câtimii. Cu 
toate acestea, cele două discuții sunt parti ale unei tratări unitare, 
cu numeroase trimiteri reciproce şi repetări. Ca atare, cele două 
aspecte menţionate pot fi considerate impreună. Voi amâna discuţia 
asupra infinitului adevărat pentru secțiunea următoare. În această 
secţiune voi discuta infinitul fals. 

Să începem cu aspectul calitativ al acestuia. Noţiunea calitativă 
de infinit a lui Hegel este una intru totul ortodoxă. Ceva este finit 
dacă este determinat (în terminologia sa), adică este limitat sau 
mărginit de altceva. Ceva este infinit (in sensul fals) dacă nu este 
finit. Finitul şi infinitul fals sunt, prin urmare, concepte reciproc 
complementare şi limitative. 

Hegel numeşte această noţiune de infinit falsă şi o critică pe 
temeiul că acesta nu este realmente infinit, deoarece nu reuşeşte „să 
se libereze într-adevăr de finit“. Hegel dă două argumente distincte 
pentru aceasta. Conform primului argument, întrucât acest infinit 
este mărginit de ceva (şi anume de finit), el este, în sine, finit. După 
cum formulează Hegel în Stiinta logicii (p. 122°): 


Această contradicţie [dintre finit şi infinitul fals] e de îndată prezentă în 
faptul că finitul rămâne ca fiinţă determinată în faţa infinitului; sunt date 


7 Taylor ((1975), p. 114) califică această abordare drept „extravagantă“. 

8 Citatele din această lucrare sunt luate din Miller (1969). [Vezi traducerea româ- 
nească de D. D. Roşca, în G. W. F. Hegel, Stiinta logicii, Bucureşti, Editura Acade- 
miei, 1966. Numerele de pagini corespund ediţiei în limba romana. ] 

astfel două moduri determinate; există două lumi, una infinită şi alta finită, 
iar în relaţia lor infinitul e numai limită a finitului, fiind prin aceasta nu- 
mai un infinit determinat, un infinit finit. 


Argumentul nu arată deosebit de promițător, întrucât pare a 
confunda un concept cu obiectele care cad sub acesta. Conceptul de 
infinit este fără indoială limitat de alte concepte şi ca atare este finit. 
Dar această susținere este perfect consistentă, in afară de cazul în 
care se adoptă concepţia de nejustificat conform căreia conceptele 
trebuie să se instantieze pe sine, după cum susținea Cusanus (vezi 
secțiunea 1.9). Obiectele care cad sub concept sunt infinite, dar nu 
există nici un temei pentru a presupune că acestea sunt limitate de 
conceptul de finit sau de orice altceva şi, prin urmare, infinitatea 
acestora nu este în nici un fel compromisă. 

Cu toate acestea, Hegel spune aici ceva important: dacă un obiect 
este infinit, acesta cade în categoria infinit şi aceasta îl limitează. În 
acest sens, a concepe un obiect ca infinit este o contradicţie în ter- 
meni. Aici suntem pe un teren familiar. A fi limitat şi a fi conceput 
cu adevărat sunt, într-un sens, unul şi acelaşi lucru. Căci dacă ceva 
este limitat, atunci poate fi conceput ca acel ceva care se află in inte- 
riorul limitei; şi dacă ceva este conceput, atunci este limitat de ter- 
menii conceperii. Aşadar, un obiect nelimitat este în mod esenţial 
acelaşi cu un obiect de neconceput. Şi ne-am întors la contradictia la 
limita conceptibilului. 

Pentru a înțelege cel de-al doilea argument al lui Hegel împotriva 
infinitului fals, este necesar să vedem cum se manifestă infinitul fals 
sub aspectul său cantitativ. Hegel sugerează că, deoarece infinitul 
fals este legat inseparabil de finit, orice gând despre acest infinit tre- 
buie să conducă la un gând despre finit. Dar, reciproc, orice gând 
despre finit trebuie să conducă inevitabil la un gând despre (falsul) 
infinit. Aşadar, reflectia asupra oricăruia dintre aceste concepte are 
drept consecinţă o situație instabilă, în care gândirea basculează 
înainte şi inapoi de la un concept la celălalt, generând o înaintare 
indefinită. Acest progres la infinit este o paradigmă a infinitului fals 
cantitativ (Stiinta logicii, pp. 124-125): 

Această determinare reciprocă, ce se neagă pe sine şi-şi neagă negatia, este 
ceea ce apare ca inaintare la infinit, este ceea ce, în aşa de multe elaborări şi 
aplicaţii, e privit ca ceva ultim, dincolo de care nu se mai trece, ci, ajunsă aici, 
cugetarea obişnuieşte să-şi atingă punctul său final cu acel: „aşa mai departe, 
la infinit“. 


De fapt, bascularea este aici pur şi simplu un generator de infini- 
tate: un alt gând despre finit, dacă x este un gând despre infinit; un 
alt gând despre infinit, dacă x este un gând despre finit. lar acest 
infinit fals este pur şi simplu infinitatea sa potenţială corespun- 
zătoare. 

Astfel, infinitul fals este infinitul potenţial. Hegel arată încă o 
dată clar aceasta, atunci când critică noţiunea lui Kant de infinitate 
(Ştiinţa logicii, p. 232): 


Conceptul kantian al infinităţii (...) este „că sinteza succesivă a unităţii în 
parcurgerea unei câtimi nu poate fi niciodată încheiată“. Se presupune în 
general o catime ca dată; aceasta, prin sintetizarea unitătii, ar urma să fie 
redusă la un „număr de“, la o câtime designabilă în chip precis, dar această 
sintetizare n-ar ajunge niciodată să fie completă. Este evident că prin 


aceasta nu se exprimă decât progresul la infinit (...) 


În mod clar, acesta este infinitul potenţial şi, după cum continuă 
să explice Hegel, este infinitul rău. 

Putem acum să înțelegem cel de-al doilea argument al lui Hegel 
pentru pretenţia că infinitul fals nu se liberează de finit. În cazul 
infinitului fals, spune Hegel (Stiinta logicii, p. 215): 


progresul la infinit este problema infinitului, nu parvenirea la acesta; este 
permanenta generare a acestuia, fără a depăşi câtimea însăşi şi fără ca infi- 
nitul să devină un ce pozitiv şi prezent. 


Sau, într-o formulare mai obscură (Stiinta logicii, p. 125): 


Avem aici o depăşire abstractă care rămâne incompletă, întrucât însăşi 
această depăşire nu mai este depăşită. 

Teza argumentată aici, dezbarata de obscuritatea sa hegeliană, 
este una simplă: în fiecare stadiu al existenţei sale, o infinitate poten- 
țială nu este, la urma urmei, nimic mai mult decât finită. Aşadar nu 
este realmente infinită. Teza este bine argumentată. Noţiunea de 
infinit potenţial nu furnizează o înţelegere a modului în care se 
comportă anumite finitudini. Se poate nega, cum a făcut-o Aristotel 
(cu certitudine nu şi Hegel, după cum vom vedea), că există infinitul 
actual. Dar problema relevantă aici rămâne: ce este, atunci, entita- 
tea căreia i se neagă existența? Este infinitul adevărat. 


$7.5 
Infinitul adevărat 


Dar ce este acesta? În privinţa aspectului său cantitativ, răspun- 
sul este foarte simplu: dacă infinitul fals este un infinit potenţial, 
infinitul adevărat este infinitatea încheiată corespunzătoare; sau, în 
terminologia noastră, infinitatea generată. După câte pot să-mi dau 
seama, Hegel nu enunță niciodată aceasta în mod categoric. Totuşi, 
ideea este implicită în penultimul citat din secţiunea anterioară. Mai 
mult, ceva mai târziu (Ştiinţa logicii, p. 233), Hegel spune că: 


determinatia infinitului matematic, şi anume aşa cum este el întrebuințat 
în analiza superioară, corespunde conceptului veritabilului infinit. 


Există o lungă discuţie despre această întrebuințare,” în care 
sunt date diferite exemple de infinitati încheiate. De pildă (Ştiinţa 
logicii, pp. 235 şi urm.), Hegel consideră suma infinită 1 + a + a? + 
a? + ... (Cl <a < 1). Aceasta este o infinitate (potenţială) falsă care, 
prin adunarea termenilor succesivi, ne duce pe cât dorim de aproape 
de un anumit număr, dar nu îl atinge niciodată. Infinitatea (înche- 


iată) adevărată este tocmai această limită, (1 — a) 1.10 


* Pentru un scurt rezumat al secțiunii, vezi Findlay (1958), pp. 174 şi urm. 

10 De notat că, de fapt, analiza matematică modernă defineşte suma infinită drept 
această limită. Dar Hegel scrie înaintea lui Cauchy şi Weierstrass şi are o înțelegere 
mult mai geometrică a sumei infinite. 

Până acum, toate acestea sunt destul de ortodoxe şi nu sunt teri- 
bil de captivante. Situaţia este foarte diferită atunci când luăm în 
considerare infinitul adevărat sub aspectul său calitativ. 

Tripleta (finit, infinit fals, infinit adevărat) nu este o triadă hege- 
liana oficială. Totuşi, infinitul fals este negația finitului şi astfel 
aceste două categorii sunt legate una de cealaltă ca şi primii doi 
membri ai unei triade. Infinitul adevărat este cel de-al treilea mem- 
bru: negația negatiei (Ştiinţa logicii, p. 228) Aceasta va ajuta la mai 
buna înțelegere a ultimului citat din secțiunea anterioară. Sau, după 
cum formulează mai clar Hegel (Stiinta logicii, p. 120): 


Suprimarea [si totodată conservarea] de sine a acestui [fals] infinit, precum 
şi a finitului ca unic proces, este adevăratul infinit. 


Infinitul adevărat este noţiunea unui obiect a cărui finitudine este 
infinitudinea sa şi care, prin urmare, este deopotrivă finit şi infinit. 

Este probabil ca înţelesul acestuia să fie destul de opac citito- 
rului, un exemplu simplu poate ajuta la a-l face mult mai clar. 
Exemplul este cea de-a cincea antinomie din secţiunea 6.9. Să ne 
amintim că T este totalitatea tuturor gândurilor generate pornind 
de la un obiect şi aplicând generatorul gând despre x pe cât de mult 
este posibil. T limitează toate gândurile generate, dar poate fi depa- 
şită printr-o aplicare a generatorului. Prin urmare, mulțimea 7 are 
exact proprietăţile infinitului adevărat hegelian. Mai întâi, este limi- 
tată (din „afară“) de toate acele lucruri care nu pot fi generate, aşa- 
dar este finită în sensul lui Hegel. Dar este, de asemenea, nelimitată 
(şi deci infinită in sensul fals), căci îi putem aplica generatorul 
pentru a distruge această limită şi aşa mai departe la infinit. În 
terminologia lui Hegel (Știința logicii, p. 115): „limita sa totodată 
nu este limita sa“. Sau, după cum formulează mai pe larg Hegel — 
discutând, de fapt, despre prima antinomie a lui Kant, dar subiectul 
fiind acelaşi (Știința logicii, p. 225): 


Teza şi antiteza şi demonstrarea lor nu conţin deci decât afirmaţiile opuse 
că există o limită şi că limita e în acelaşi timp numai una suprimată, că 

limita are un „dincolo“, cu care însă ea se găseşte in re/afie si în care trebuie 
ieşit dincolo de limită, un „dincolo“ insă in care se iveşte din nou o astfel de 
limită, care nici ea nu e limită. 


Nu numai că T este limitată şi nelimitată, dar chiar faptul de a fi 
limitată este exact ceea ce ne permite să depăşim limita şi deci ceea 
ce o face nelimitată. Căci generatorul poate fi aplicat ddacă există o 
totalitate determinată la care să fie aplicat, dar a fi o totalitate 
determinată înseamnă exact a fi o totalitate limitată. Hegel sur- 
prinde foarte bine această situaţie atunci când spune (Ştiinţa logicii, 
p. 116): 


Se obisnuieste (...) să se insiste mult asupra limitelor cunoaşterii, ale rati- 
unii ete. şi se afirmă că nu ar putea fi depăşită limita ei. Cei ce afirmă acest 
lucru nu-şi dau seama că, prin chiar faptul că ceva a fost determinat ca 
barieră, aceasta a fost deja depăşită. Căci un mod determinat, o limita, sunt 
determinate ca barieră numai în opoziţie cu al lor alt ceva în general, cu al 
lor ce nelimitat, alt ceva al unei bariere e tocmai ceea ce o depăşeşte. 


Avem, atunci, două momente: formarea unei limite şi distrugerea 
unei limite. Seriatim, acestea constituie infinitul fals; coniunctim, 
acestea constituie infinitul adevărat. În formularea lui Hegel (Logica 
mică, p. 186), dacă lăsăm aceste două momente: 


să se desprindă unul de celălalt, ajungem la următoarele consecințe: Ceva 
devine un Altul şi acest Altul este el insuşi un Ceva, care ca atare se schimbă 
si el, şi aşa la infinit. Reflectia îşi închipuie că a ajuns aici la ceva foarte 
înalt, chiar la ce este mai înalt. Acest progres la infinit nu este însă adevăra- 
tul infinit, care constă, dimpotrivă, în a fi la sine însuşi, în altul său sau, 
exprimat ca proces, în altul său de a veni la sine însuşi. Este de mare 
importanţă a intelege in mod adecvat conceptul adevăratei infinitati şi a nu 
ne opri doar la infinitatea rea a progresului infinit. 


Infinitul adevărat este punerea laolaltă a celor două momente în 
forma unei totalitati absolute, care, totuşi, poate fi distrusă; o limită 
care, însă, poate fi depăşită; o limită nelimitată. 

Concluzie 


După cum am văzut, nu numai ca Hegel observă că anumite 
tipuri de limite se comportă intr-un mod contradictoriu; el mode- 
lează efectiv o categorie contradictorie pentru a le gândi. Această 
indrazneata opera de filosofie aduce aceasta parte a cărții de fata la 
o încheiere. Natura contradictorie a limitelor gândirii, la care făcu- 
seră aluzii numeroşi filosofi înaintea lui Kant, şi-a găsit finalmente 
o împlinire in opera lui Kant, cu toate că ,,prudenta sa fata de lucru- 
rile lumii“ i-a ascuns aceasta. I-a revenit lui Hegel sarcina de a 
aduce această împlinire la concluzia sa. 

Acesta nu este câtuşi de putin sfârşitul poveştii. Galileo este, pe 
bună dreptate, faimos pentru (între altele) recunoaşterea şi formu- 
larea noţiunii de inerție. În opera sa, noţiunea este una extrem de 
rudimentară, oricum cel puțin în comparaţie cu modul în care această 
noțiune a fost articulată şi elaborată de generaţii ulterioare de 
fizicieni, începând cu Newton. La fel stau lucrurile şi cu teoria lui 
Hegel a infinitului. Deşi în esență corectă, teoria este în multe feluri 
rudimentară şi incompletă. 

Câteva exemple: Hegel avea o înţelegere foarte redusă a proce- 
selor de limitare. El nu cunoştea nimic, de exemplu, despre şirurile 
transfinite. (Cu toate că, în contextul de fata, acest fapt nu este pe 
atât de important pe cât s-ar putea crede; acesta afectează doar 
problema a cât de „mare“ este infinitatea.) Apoi, Hegel avea doar o 
înțelegere rudimentară a mecanismului distrugător de granite care 
depăşeşte limite. Deşi el avea noţiunea de limită care este depăşită, 
sau aufgehoben, nu ar fi putut da o descriere detaliată a mecanis- 
melor (precum diagonalizarea) prin care apare aceasta (ceea ce este 
de înţeles, dat fiind contextul istoric). În al treilea rând, infinitul lui 
Hegel este un caz special al unei structuri mai generale. Hegel nu 
avea nici o idee despre această structură şi nici despre multele 
domenii în care s-ar putea infatisa aceasta (şi nici despre îndârjirea 

cu care unii oameni ar continua sa sustina contrariul!). Multe dintre 
aceste detalii au fost elaborate în dezvoltări ulterioare ale funda- 
mentelor teoriei multimilor. Le vom examina in cea de-a treia parte 
a cărţii. 


PARTEA A 3-A 


LIMITE ŞI PARADOXURILE AUTO-REFERINTEI 


Logistica nu mai este sterilă, ea produce contradicții. 


HENRI POINCARE, Science and Method 


8. INFINITATEA ABSOLUTA 


Introducere 


In ultimul capitol am examinat ideile fundamentale ale lui Hegel 
despre infinitate. In general, filosofia lui Hegel a exercitat o fascina- 
tie şi o influenţă profunde asupra filosofilor ulteriori. Din anumite 
motive, totuşi, ideile sale despre infinit au fost uitate fără zarvă. 
Apariţia unor dezvoltări ulterioare a avut a aştepta aproape o sută 
de ani; şi când aceste dezvoltări au apărut, au apărut dintr-o direcţie 
foarte diferită, una care ar fi putut foarte bine să-l surprindă pe 
Hegel. Aceasta a fost opera lui Cantor despre fundamentele teoriei 
mulțimilor. 

Cantor nu a fost un filosof în felul în care au fost toţi cei pe care 
i-am întâlnit până acum. Cu toate acestea, contribuţia sa la intelege- 
rea noastră a infinitului a fost, probabil, mai profundă decât cea a 
oricărui gânditor anterior sau ulterior; aproape de unul singur, Cantor 
a descoperit o formă complexă şi admirabilă într-un domeniu care a 
fost considerat până în zilele noastre ca fiind lipsit de formă. În 
acest capitol vom considera opera sa. 

Nu mă va preocupa întreaga operă a lui Cantor asupra infini- 
tului, ci doar acea parte care este relevantă pentru tema cărții de 
fata. Voi începe prin a examina noțiunea sa de şiruri transfinite. Ne 
vom îndrepta apoi atenţia asupra subiectului diagonalizării. Vom 
examina atunci paradoxurile infinitului absolut şi poziţia lui Cantor 
fata de acestea. În final, în pregătirea capitolului următor, vom exa- 
mina remarcile sale privind infinitatea potenţială şi cea actuală. 

In acest capitol, ca şi în celelalte capitole din această parte a cărții, 
materialul este mai tehnic decât în alte capitole. În general, nu 

intentionez să intru în demonstrații tehnice acolo unde aceşteă sunt 
cele standard. Există numeroase manuale care pot fi consultate.! Voi 
da, totuşi, detalii tehnice pentru cei nefamiliarizati cu domeniul, 
suficiente pentru a-i face capabili să urmărească discuţia şi, în mă- 
sura in care pot, voi face aceasta într-o manieră care să fie inteli- 
gibilă non-logicienilor. 


§8.1 
Ordinalele 


Pana acum, sirurile cu care am avut de a face in aceasta carte au 
fost in principal w-siruri, adică şiruri de aceeaşi formă cu numerele 
naturale, deoarece aceste şiruri erau singurele cunoscute până la 
Cantor. Una dintre realizările sale a fost aceea de a observa că şiru- 
rile de acest fel sunt doar vârful aisbergului transfinit. Să incepem 
cu şiruri de numere. Şirurile finite sunt destul de familiare: 


Şi tot aşa este cel mai simplu şir infinit: 
0, 1, 2, 3, ais 


Cantor şi-a dat seama că este perfect posibil să se considere un 
sir care este ca acest sir, cu excepția faptului că are un ultim mem- 
bru, care succede tuturor celorlalți membrii ai sirului: 


0, 1, 2, 3, ... @ 


1 De exemplu, excelentele texte Fraenkel, Bar-Hillel şi Levy (1973); Bell si 
Machover (1977). 

Initial, Cantor considera aceste numere ca indexând o operatie’, 
astfel că w este indexul unei operaţii care este efectuată imediat 
după operaţiile 0, 1, 2 etc. Ar putea exista chiar două sau trei astfel 
de operatii:° 


, 8, ... 0,0 +1 
3,..@,@a+t+lw+t2 


sau chiar încă o data pe atât: 

0, 1, 2, 3, ...@, w + 1, œw + 2,... 

şi încă o dată: 

0, 1, 2, 3, ...w,œw + 1, œw + 2, ..., 2w, 2w + 1, 2w + 2,... 
sau chiar de atâtea ori câte numere obişnuite există: 


0...@...2@... 3% 


si încă putem continua cu un sir care are un alt membru dupa 
toţi aceştia: 
Ofer 20 ... 8 ... 0? 


şi asa mai departe. Membrii acestor progresii sunt numiți 
ordinale. 

După cum se poate vedea, ordinalele sunt produse de două prin- 
cipii, pe care Cantor le enumera după cum urmează (vezi Hallett 
(1984), p. 49): 


(1) Dacă a este un număr ordinal, atunci există un număr ur- 
mător a + 1 care este succesorul imediat al lui a. 


2 Vezi Dauben (1979), pp. 80 şi urm. 
° Nu vă faceți prea multe griji despre ce înseamnă aici „+“ şi alte operații arit- 
metice; o înțelegere intuitivă este perfect suficientă. 

(2) Dacă există o succesiune oarecare determinată de numere 
[ordinale] ... definite, dintre care nici unul nu este cel mai 
mare, atunci (...) se creează un nou număr care este gândit 
ca limită a acelor numere, adică este definit ca cel mai mare 
număr imediat după toate aceste numere.“ 


Principiul (2) este aplicat pentru a obţine ordinale limită: o ... 
2w ... 3w ... o” etc.; principiul (1) dă ceilalți membri, ordinale suc- 
cesor, i.e. lucruri de forma a + 1. 

Putem să facem lucrurile puţin mai riguroase, în termenii bunei- 
ordonări, după cum făcea chiar Cantor. Pentru început, să folosim 
artificiul (datorat lui von Neumann, mai curând decât lui Cantor) de 
a identifica fiecare ordinal cu colecția ordinalelor precedente. (Astfel 
că 0 este pur şi simplu mulţimea vidă, 1 este {0}, 2 este (0, 1}, œ 
este (0, 1, 2, 3, ...}, @ + 1 este (0, 1, 2, 3, ... œw} etc.) O colecţie de 
obiecte este bine-ordonată de o ordine, <, ddacă fiecare sub-colectie 
de obiecte are un membru care este <-ultim, i.e. mai mic decât toți 
ceilalți membri ai sub-colectiei. Nu este prea greu de arătat că fie- 
care ordinal, ordonat în modul evident, este bine-ordonat. Reciproc, 
nu este prea greu de arătat că fiecare mulțime bine-ordonată are 
aceeaşi formă (i.e. este izomorfă-ca-ordine) cu un ordinal.” (Acest 
ordinal este numit ordinalul tip al ordonării.) Multimile bine- 
ordonate sunt, prin urmare, pur şi simplu generalizările transfinite 
ale w-sirurilor. 


4 Cu cuvintele lui Cantor; vezi Dauben (1979), p. 98. [Vezi traducerea românească 
de Alexandru Giuculescu, în Oskar Becker, Fundamentele matematicii, Bucureşti, 
Editura Ştiinţifică, 1968, p. 331.] 

50 demonstraţie a acestui fapt în teoria Zermelo-Fraenkel a mulțimilor cere 
Axioma Înlocuirii. 

$8.2 
Absolutul lui Cantor, nota I 


Următoarea întrebare — şi este una evidentă — este cât de mult 
continuă progresia ordinalelor. Răspunsul este „indefinit“. Şi dacă 
ai impresia că acest răspuns este el însuşi întrucâtva indefinit, asa 
este; dar este cel mai bun răspuns cu putință! Cantor spunea că 
progresia continuă la infinitatea absolută (ca opusă infinitatilor 
relative precum 4). În această secţiune voi întreprinde o primă exa- 
minare asupra a ceea ce avea de spus Cantor despre absolut. 

De la bun început, Cantor distingea între transfinit şi infinitatea 
absoluta. În formularea sa (Hallett ( 1984), p. 41): 


Trebuie să facem aici o distincţie fundamentală între: 
Ila Infinitul actual crescător sau transfinit 
IIb Infinitul actual necrescător sau absolut 


Pentru a intelege ce înseamnă aceasta, să observăm că o canti- 
tate transfinită tipică este unul dintre ordinalele (non-finite), gene- 
rate ca în secțiunea 8.1. Să ne amintim ca pentru oricare astfel de 
ordinal există unul mai mare. Totalitatea ordinalelor generate în 
acest fel este, pe de altă parte, un infinit absolut; acesta nu poate fi 
făcut mai mare. După cum formula Cantor cu o altă ocazie (Hallett 
(1985), p. 44): 


Transfinitul, cu bogăţia sa de formaţiuni şi forme, indică în mod necesar un 
absolut, un „infinit adevărat“ a cărui mărime nu mai este capabilă de creş- 
tere sau diminuare şi care, prin urmare, trebuie să fie privit cantitativ ca un 
maxim absolut. 


După cum apare clar din acest citat, absolutul este exact infini- 
tatea care a preocupat generaţii anterioare de filosofi. Transfinitul 
este un termen mediu important care intervine între finit, în sensul 

strict al cuvântului, şi absolut. Existenţa absolutului a fost o desco- 
perire de mare importanță, dar, după cum decurg discuţiile despre 
existenţa şi natura infinitului, a reprezentat o irelevantd absolută. 

Ce avea de spus Cantor despre infinitatea absolută? Pentru înce- 
put, în discuţii private, Cantor obişnuia să devină liric în privinţa 
acesteia (Dauben (1979), p. 13): 


Ceea ce depăşeşte tot ce este finit şi transfinit (...) este singura unitate cu 
totul individuală în care este cuprins totul, care cuprinde „absolutul“ inson- 
dabil pentru intelegerea umană. Acesta este „Actus Purrisimus“ pe care 
multi îl numesc „Dumnezeu“. 


După cum este evident, apare în scenă teologia, dacă nu misti- 
cismul. Într-adevăr, in punerea laolaltă a infinitatii, a maximului 
absolut şi a insondabilitatii, Cantor ne aminteşte aici foarte puternic 
de Cusanus (vezi secțiunile 1.8 şi 1.9). 

În declarațiile sale mai reţinute şi mai oficiale, Cantor nu mai 
insistă asupra conexiunilor teologice, dar insistă asupra pretenţiei 
incomprehensibilităţii. Vorbind despre progresia prin ordinale, el 
spune (Hallett (1984), p. 42): 


Nu am nici un fel de îndoială că în acest mod ajungem mereu mai departe, 
fără să atingem nicicând vreo barieră de netrecut, dar, de asemenea, fără să 
atingem nicicând o înţelegere măcar aproximativă a absolutului. Absolutul 
poate fi doar recunoscut, niciodată cunoscut, nici măcar aproximativ. 


Citită într-o manieră necaritabilă, această declaraţie se auto-res- 
pinge. În cazul in care Cantor crede că poate vorbi despre absolut, el 
trebuie să creadă cel puţin că absolutul este disponibil pentru a 
vorbi despre el şi, prin urmare, că trebuie să ştie măcar atât despre 
absolut. Şi dacă propria sa definiţie a absolutului (dată mai sus) nu 
dă nici măcar o caracterizare aproximativă a acestuia, atunci este 


ê Similaritatea dintre infinitul traditional şi absolutul cantorian este observată de 
Maddy (1983). Moore ((1989), pp. 198 şi urm.) observă, de asemenea, că problemele 
tradiționale ale infinitului reapar în privința absolutului. 

foarte dificil să ne dăm seama despre ce vorbeşte Cantor. Totuşi, 
ceea ce înțelege Cantor prin aceste pretenţii generale este, cred, ceva 
mai putin cuprinzător. Atunci când spune că absolutul este imposibil 
de cunoscut, el intelege că absolutul este matematic nedeterminat. 
După cum spune în altă parte (Hallett (1984), p. 13), absolutul 


nu poate fi in nici un fel mărit sau micşorat şi, prîn urmare, trebuie să fie 
privit cantitativ ca un maxim absolut. Într-un anumit sens, acesta depă- 
şeşte capacitatea umană de înţelegere şi, în particular, este dincolo de deter- 
minarea matematică. 


Acest citat apare, de asemenea, ca fiind auto-contradictoriu: dacă 
absolutul este să fie privit cantitativ, atunci nu este cazul că acesta 
este dincolo de determinarea matematică. 

Nu merită să pierdem mult timp cu aceste inconsistente. Remar- 
cile lui Cantor nu sunt nimic mai mult decât gânduri pe jumătate 
schitate şi nu au fost niciodată luate (cel putin în această etapă) 
drept o teorie elaborată a absolutului. În schimb, aş vrea să consider 
o contradicție mult mai fundamentală în concepţia lui Cantor, una 
care subminează complet distincţia sa dintre transfinit şi infinitatea 
absolută. Să considerăm mulțimea tuturor ordinalelor. Principiul de 
producere (2) al lu: Cantor enunţă că, pentru orice succesiune defi- 
nită nemărginită de numere ordinale, există un ordinal care este 
limita acelor numere. Acum, şirul tuturor ordinalelor este cu sigu- 
ranta un şir definit nemărginit de ordinale; aşadar, conform princi- 
piului, trebuie să existe un ultim ordinal mai mare decât toate 
acestea. Prin artificiul lui von Neumann, acest ordinal este multi- 
mea tuturor ordinalelor, On, o paradigmă a infinităţii absolute. 
Astfel, această infinitate absolută este furnizată în acelaşi fel ca şi 
toate celelalte ordinale limită şi, ca atare, nu diferă de acestea. În 
particular, prin aplicarea principiului (1) la acest ordinal, putem 
forma ordinalul On + 1, care este mai mare decât On. O infinitate 
absolută poate, deci, să fie mărită. Distincția lui Cantor dintre trans- 
finit şi infinitatile absolute (sau cel putin acest mod de a o trasa) se 
prăbuşeşte. 

O infinitate absolută este considerată a fi o limită superioară 
finală, o margine superioară ultimă. Dar intenţia principiului (2) 
este exact aceea, după cum spune Cantor, de a ne „da capacitatea de 
a străpunge orice barieră“.' Prin urmare, aceste două noţiuni se 
contrazic total una pe cealaltă. În această situație avem exact 
aceeaşi contradicţie despre infinit care a neliniștit generaţii anteri- 
oare (vezi secțiunea 2.6): infinitul este in aşa fel încât nu poate 
exista ceva mai mare; şi totuşi există ceva mai mare. Şi vedem în 
această contradicție sămânța multor paradoxuri ulterioare. Voi 
ajunge la acestea curând, dar mai întâi doresc să examinez încă un 
aspect al operei tehnice a lui Cantor. 


$8.3 
Diagonalizarea 


Acesta este diagonalizarea. Mai întâi, să pregătesc scena. Dat 
fiind că are sens să se extindă numerele ordinale (i.e. cele care inde- 
xează ordine) la transfinit, întrebarea următoare este dacă are sens 
să se extindă în mod similar numerele cardinale (i.e. cele care inde- 
xează mărime). Pentru aşa ceva, avem nevoie de un criteriu de com- 
parare a mărimilor. Cantor şi, aproape în acelaşi timp, Frege sugerau 
că două mulțimi, x şi y, au aceeaşi mărime cardinală (x = y) ddaca 
cu membrii acestora se pot forma perechi unu la unu. Cu alte cu- 
vinte, există o funcție care pune în corespondenţă fiecare membru 
al lui x cu un membru al lui y şi fiecare membru al lui y este pus în 
corespondenţă cu un unic membru al lui x. Apoi, o mulțime x este 
cel putin la fel de mare ca y (x 2, y) ddacă există o submulțime a lui x 
care are aceeaşi mărime ca y. (Indicele „c“ apare acolo pentru a ne 


“Hallett (1984), p. 58. [Vezi traducerea românească a acestei expresii de 
Alexandru Giuculescu, în Oskar Becker, op. cit., Bucureşti, Editura Ştiinţifică, 1968, 
p. 332.] 

8 Hallett însuşi ((1984), p. 47) observă că acest tip de situaţie este una în care 
„există cu siguranţă o anumită tensiune“. Aceasta este întrucâtva o înțelegere a situ- 
ației. 

aminti că ordonarea este cardinală, ceea ce diferă de ordonarea 
ordinalelor.) x este mai mare ca y (x >. y) ddacă x =, y şi nu este cazul 
că x = y. Nu este greu de văzut că aceste definiţii ale mărimii 
captează noţiunea noastră de mărime cardinală pentru colecţii finite 
ca un caz special; se poate arăta, de asemenea, că aceste definiţii au 
toate proprietăţile care ar fi cerute ale unei ordonări a mărimilor.” 

În mod clar, există mulţimi finite de mărime crescătoare. De ase- 
menea, în mod clar, colecția mulțimilor naturale (w) este mai mare 
decât orice mulțime finită. O mulțime este numită enumerabilă (sau 
infinită numărabilă) dacă are aceeaşi mărime ca œw. Cu ajutorul unei 
demonstraţii ingenioase, Cantor arăta că mulţimea tuturor numerelor 
reale nu este enumerabila (Hallett (1984), pp. 75 şi urm.). Rezultă 
imediat că este mai mare decât w. Următoarea întrebare este dacă 
există o mulţime de dimensiune mai mare. Într-o generalizare a 
demonstraţiei sale anterioare, Cantor arăta că există. Pentru orice 
colecţie, există o colecție mai mare. Acest rezultat este numit acum 
Teorema lui Cantor. 

Pe bună dreptate, demonstraţia este celebră, dar este important 
să o reproducem aici. Dacă x este o mulțime, mulțimea potențială a 
lui x, P(x), este mulţimea tuturor submultimilor lui x. P(x) 2, x, 
deoarece putem pune în perechi unu la unu fiecare membru al lui x, 
y, cu mulţimea {y} din P(x). Stratagema este aceea de a arăta ca nu 


este cazul că x = P(x). 

Să presupunem că ar exista o corespondenţă unu-la-unu, f, de la 
x la P(x). Să considerăm mulțimea tuturor acelor lucruri din x care 
nu sunt membri ai mulțimii pe care f o pune în corespondenţă cu 
ele, adică {y e x; y ¢ f(y)). Să numim această mulțime z. În mod clar, 
z este o submulțime a mulțimii x şi deci este în P(x). Prin urmare, 
există cel putin un membru al mulţimii x, w, astfel încât z = fw). 
Aşadar: 


% Se poate arăta uşor că ordonarea este tranzitivă. Este mai greu să se arate că 
ordonarea este parțială. (Acesta este, în esență, conținutul Teoremei Schröder- 
Bernstein). Folosind Axioma Alegerii, se poate arăta că ordonarea este totală (cu alte 
cuvinte că oricare două mulțimi pot fi comparate în privința mărimii), deşi Cantor nu 
a reuşit niciodată să demonstreze satisfăcător acest fapt. 

wefiw) ddacă wez 
ddacă w e {y ex; y fy) 
ddacă w ¢f(w) (întrucât w e x) 


Astfel, prin reductio, nu există o astfel de corespondență f. 

Această construcție este numită „diagonalizare“. În momentul de 
fata s-ar putea să nu fie clar de ce este numită aşa, dar nu este greu 
de văzut de ce. Putem să considerăm membrii mulțimii x ca fiind 
(bine-)ordonati; astfel: xo, x1, Xo, ..., Xa, ... (Lista poate fi transfinită 
şi să nu aibă un ultim membru, dar aceasta nu are importanţă). 
Presupunând că există f, atunci şirul corespunzător f(x), fœ), fix»), 
...> f&a, ... parcurge toți membrii mulţimii P(x). Prin urmare, 
putem codifica informaţia cu privire la faptul dacă un membru al 
mulțimii x este într-un membru al mulţimii P(x) pur şi simplu pu- 
nând „adevărat“ (A) sau „fals“ (F) în intrările unei anumite matrice 
(posibil infinită). Tabelul 5 este o ilustrare a acestui procedeu. 
Conform primului rând, x) este un membru al f(x) şi al fx), dar nu 
al fx) şi nici al fix.) etc. 


Tabelul 5 
fo), fœ), f(x»), eee Axa), Sos aa Er, 
Xy A F A cae F 
x, F F A F 
x, A A F A 
x, F F F F 


Acum, mulțimea z de mai sus este definită specificându-se când 
ceva, y, aparține acesteia, ceea ce se face prin inspectarea membrilor 
matricei pe diagonală (i.e. cei tipariti cu aldin). Aceştia corespund 
condiției y e fly) şi pur şi simplu negăm intrarea respectivă (i.e. 
aplicăm condiţia y ¢ f(y)). Pentru ilustrare: x» €-f(xọ), deci punem pe 

X in afara lui z, ceea ce asigură că z nu este fixo), x, ¢ Kx), deci 
punem pe xy în z, ceea ce asigură că z nu este f(x,) s.a.m.d. Aşadar, 
ne asigurăm că z nu este pe listă, dar, întrucât ex hypothesi z este pe 
listă, avem o contradicţie. 

Esenţa demonstrației lui Cantor este următoarea. Dată fiind o 
listă de obiecte de un anumit tip (în acest caz, submultimi ale lui x), 
avem o construcție care defineşte un nou obiect de acest tip (în acest 
caz, 2), distrugând sistematic posibilitatea identităţii acestui obiect 
cu fiecare obiect din listă. Se poate spune că noul obiect „se diago- 
nalizează în afara“ listei. 


§8.4 
Paradox 


Putem reveni acum la tema paradoxului. Contradictia din miezul 
absolutului este nevoită să iasă la suprafaţă mai devreme sau mai 
târziu. De fapt, mai devreme, ceea se întâmplă într-o serie de para- 
doxuri care au fost descoperite. Primul dintre acestea este conținut 
implicit în discuția din secţiunea 8.2. Să considerăm colecția tuturor 
ordinalelor, On. Prin construcţie, On este un ordinal; este ultimul 
ordinal, mai mare decât toate ordinalele. Aşadar, nu este un ordinal. 
Acest paradox a fost publicat de Burali-Forti in (1897), deşi se pare 
că însuşi Cantor l-a descoperit cu cel putin un an înainte de această 
data’, ceea ce nu este deloc surprinzător în context. 

Încă un exemplu de contradicție care iese la iveală va fi suficient 
pentru moment. Acesta este o versiune a paradoxului descoperit de 
Mirimanoff.” Pornind de la mulțimea vidă, generăm un şir trans- 
finit prin aplicarea mulţimii potenţiale la stadiile succesive şi colec- 
tarea rezultatelor la stadiile limită; adică, la stadiile limită, formăm 
reuniunea tuturor stadiilor anterioare. Să numim reuniunea tutu- 
ror mulțimilor din sir R. 


10 Vezi Hallett (1984), p. 74. 
1 Jbid., secţiunea 4.4. 

In teoria moderna a multimilor, R este numita ierarhia cumula- 
tivă (deoarece se poate arăta că fiecare membru din sir este o sub- 
mulțime strictă a oricărui membru ulterior), iar stadiile construcției 
sunt numite ranguri. R are unele proprietăţi importante. Mai întâi, 
fiecare membru al R este totodată o submulțime a R. (Deoarece 
membrii săi au rang mai mic.) Apoi, să numim orice şir (finit sau 
infinit) x9, x1, Xə, ... astfel încât ... x. e x, € xp un regres de la x». Să 
numim o mulțime, x, bine-fundată dacă nu există nici un regres la 
infinit de la x. Toţi membrii ierarhiei cumulative sunt bine-fundați; 
de fapt, ierarhia cumulativă conţine toate mulțimile bine-fundate şi 
numai pe acestea. 

Acum, să considerăm pe R. Întrucât toți membrii săi sunt bine-fun- 
dați, R este, de asemenea, bine-fundată. Aşadar este în R. Dar atunci 
R nu este bine-fundată, deoarece ...R e R e R e R este un regres la 
infinit. Aşadar nu este în R. 

Ambele contradicții de mai sus corespund unui model familiar: 
ascendenta ordinalelor sau a ierarhiei cumulative este efectuată de 
un generator de infimitate simplu (adunarea cu unu sau luarea mul- 
timii potenţiale), iterat la transfinit prin colectarea rezultatelor la 
ordinalele limită. Contradictia priveşte comportamentul limitei: colec- 
tia tuturor lucrurilor generate în acest fel, On şi R. On deopotrivă 
este şi nu este un ordinal. R deopotrivă este şi nu este în R. 


$8.5 
Kant si Cantor 


Paradoxurile de acest tip implica infinitul absolut. Prin urmare, 
Cantor le numea paradoxurile infinitatii absolute. Acestea au intoc- 
mai aceeaşi structură ca antinomiile kantiene. Pentru a vedea aceasta, 
trebuie ca aceste paradoxuri să fie aranjate sub forma de tabel, asa 
cum am făcut cu antinomiile în secțiunea 6.7. Fac aceasta în Tabelul 6, 
adăugând cea de-a cincea antinomie (secțiunea 6.9) pentru compa- 
ratie; prezint contradictia în forma sa echivalentă. (Să ignorăm 
pentru moment intrările dintre parantezele pătrate din coloana 

generatorilor). Şi, ca nu cumva să se considere că gândirea nu are ce 
căuta aici, pe baza faptului că noţiunea de gândire nu aparţine teo- 
riei mulțimilor, atrag atenția că, înainte ca teoria mulțimilor să fie 
sterilizată pentru a se evita paradoxurile, gândirea aparţinea acestei 
teorii. Construcția implicată este în mod esenţial cea folosită de 
Dedekind pentru a demonstra existenţa unei mulțimi infinite.’ 

Remarc că în fiecare caz, limita este definită „de jos“, dar contra- 
dictia este produsă prin considerarea acesteia „de sus“. Cu alte 
cuvinte, în fiecare caz, luăm limita ca fiind ea însăşi o unitate şi îi 
urmărim proprietățile. 

Pentru referiri viitoare, să ne abatem de la subiect preţ de un 
paragraf şi să facem puţină curăţenie. Aşa cum stau lucrurile, şiru- 
rile sunt generate prin două procedee distincte. La ordinalele suc- 
cesor aplicăm generatorul; la ordinalele limită colectăm rezultatele. 
Putem uniformiza procesul, dacă generăm şirurile prin aplicarea unor 
generatori uşor diferiți. Pentru On, generăm următorul membru după 
fiecare şir, x (indiferent dacă are sau nu un ultim membru), prin for- 
marea ultimului ordinal mai mare decât toți membrii lui x. Voi scrie 
acest generator ca log(x). Pentru R, nu este greu de văzut că urmă- 
torul număr după şir, x, poate fi generat prin aplicarea operatorului 
U(P(y), y e x}. Voi scrie acest generator ca UP(x). Pentru T, şirul 
poate fi generat aplicând mereu operatorul gând despre ultimul 
membru al lui x, dacă are vreunul, sau gândul despre x, altfel. Voi 
scrie acest generator ca ¢(x). Aceasta explică intrările dintre paran- 
tezele pătrate din coloana generatorilor din Tabelul 6. 


Tabelul 6 | 
Antinomia ___ Generator = Limită  [Antijleză ___ 
Burali-Forti + 1 [log(x)] On [nu] este un ordinal 

Mirimanoff multimea poten- R [nu] este în Æ 
tiala a [UP(x)] 
A cincea gând despre [t(x)] T gând despre ... (nu] 


este în 7 


12 Vezi Dedekind (1888), Teorema 66. 

Asemănările dintre antinomiile kantiene şi paradoxurile infini- 
tatii absolute au fost observate de o serie de matematicieni, inclu- 
zând pe Hessenberg, Zermelo si Fraenkel.!* Probabil că cel mai clar 
enunţ in acest sens este formulat de Martin. Vorbind despre dia- 
lectica dintre definirea de jos şi conceperea ca o unitate de sus, el 
spune ((1955), p. 55): 


Acest conflict dintre a încheia şi a o lua de la capăt, dintre a forma o totali- 
tate şi a folosi această totalitate ca un nou element reprezintă fundamentul 
real al antinomiilor [teoriei mulțimilor]. Acest conflict este ceea ce face 
legătura cu antinomiile kantiene. Kant a văzut foarte clar că antinomiile se 
bazează pe această antiteză dintre a ajunge la o încheiere şi a trece dincolo 
de încheiere. În principiu, această situaţie a fost deja sesizată de Archytas, 
atunci când susținea că dorea să ajungă la capătul lumii şi să-şi întindă 
mâna in afară. 


Alţi comentatori au negat legătura. De exemplu Bennett ((1974), 
p. 155), criticându-l pe Martin, spune că „nu există nici o asemănare 
semnificativă“ între antinomii şi paradoxurile teoriei mulțimilor. lar 
Hallett ((1984), p. 225), care este mult mai intelegator în legătură cu 
acest subiect, conchide totuşi că „legătura dintre antinomiile canto- 
riene şi cele kantiene este numai superficială“. Hallett observă 
unele diferenţe între detaliile argumentelor kantiene şi cele ale 
paradoxurilor absolutului; Bennett nu dă nici un argument. În cele 
din urmă, aceştia pur şi simplu nu reuşesc să găsească modelul care 
se potriveşte ambelor tipuri de antinomii. 


$8.6 
Absolutul lui Cantor, nota a II-a 


Toate citatele din Cantor cu privire la absolut din secțiunea 8.2 
(cu excepția celui care îl menţionează pe Dumnezeu) provin din 
perioada de dinaintea descoperirii paradoxurilor (anii 1880). După 
ce au fost cunoscute paradoxurile, Cantor şi-a revizuit abordarea sa 


15 Pentru detalii, vezi Hallett (1984), secţiunea 6.2. 

a infinității absolute într-o încercare de a demonstra că oricare două 
mulțimi pot fi comparate în privința mărimii. Infinitatea absolută 
On a jucat un rol central în această demonstrație; în particular, anu- 
mite proprietăţi ale acesteia au jucat un rol matematic esenţial. Pre- 
tentia că infinitatile absolute ar fi dincolo de orice determinare 
matematică a trebuit, prin urmare, să fie înlăturată. 

În pofida faptului că abordarea sa a absolutului nu a fost 
revizuită anume pentru a evita paradoxurile, Cantor spera în mod 
clar că revizuirea va da o abordare liberă de paradox. (Bineînţeles, 
într-un context în care noua sa matematică lupta pentru recu- 
noaştere, consistenţa era foarte importantă pentru el."*) În această 
secțiune vom examina felul în care spera Cantor să realizeze aceasta. 

În această perioadă, gândirea în termenii teoriei mulțimilor deve- 
nise o parte integrantă a abordării lui Cantor. Aceasta i-a dat posibi- 
litatea să distingă între două tipuri de colecţii: consistente şi incon- 
sistente. Colecţiile inconsistente sunt cele în aşa fel încât supoziţia 
că sunt o „unitate“ conduce la o contradicţie. Acestea sunt tocmai 
infinitatile absolute. Toate aceste colecţii au aceeaşi mărime cardi- 
nală (şi anume cea a lui On), care este mai mare decât cea a oricărei 
colecţii consistente. Într-o scrisoare către Dedekind, Cantor formula 
aceasta după cum urmează (Cantor (1899), p. 114°): 

Plecând de la conceptul de multiplicitate determinată (sistem, totalitate) de 
lucruri, a reieşit pentru mine necesitatea de a distinge două feluri de multi- 
plicitati (...) 

Natura unei multiplicitati poate fi astfel încât ipoteza unei ,,coexistente“ a 
tuturor elementelor sale să ducă la o contradicţie, fiind imposibil să concepi 
multiplicitatea ea o unitate, ca „ceva determinat“. Astfel de multiplicităţi le 
numesc multiplicități absolut infinite sau inconsistente. 

După cum ne convingem uşor, de pildă, „totalitatea a tot ceea ce poate fi 
gândit“ este o astfel de multiplicitate (...) 

Dacă, dimpotrivă, totalitatea elementelor unei multiplicitati poate fi gândită 
fără contradicţie ca fiind „coexistente“, astfel încât este posibil ca totalitatea 
să fie concepută în ansamblu ca „un lucru“, eu o numesc o multiplicitate 
consistentă sau o „mulţime“ (...) 


14 Vezi Dauben (1979), pp. 128 şi urm. 
* Vezi traducerea românească de Alexandru Giuculescu, în Oskar Becker, op. cit., 
Bucureşti, Editura Ştiinţifică, 1968, pp. 339-340. 

Două multiplicitati echivalente sunt sau ambele mulțimi, sau ambele 
inconsistente. 


Distinctia dintre multiplicitati consistente si multiplicitati incon- 
sistente este in mod clar inspirată de paradoxuri, dar cum con- 
tribuie exact aceasta distinctie la evitarea lor? 

Raspunsul la aceasta intrebare nu va fi clar din citatul de mai 
sus. Si, în mod surprinzător, Cantor nu tratează acest subiect în 
scrisoarea menționată, deşi foloseşte paradoxul lui Burali-Forti pen- 
tru a demonstra că On este o multiplicitate inconsistentă. Cantor 
este clar în privinţa faptului că On este bine-ordonată, dar pare să 
creadă că faptul că On este o multiplicitate inconsistentă arată că 
On nu este un ordinal (sau, pentru a fi mai precişi, că On nu are un 
ordinal, căci Cantor nu folosea artificiul lui von Neumann de a 
identifica un ordinal cu mulțimea tuturor ordinalelor precedente). 
Nu este clar de ce presupunea că rezultă aceasta. 

Chestiunea este lămurită printr-o remarcă dintr-o scrisoare ulte- 
rioară către Jourdain, în care Cantor spune (Hallett (1984), p. 286): 


o multiplicitate inconsistentă, întrucât nu poate fi înțeleasă ca un întreg şi 
astfel nu poate fi considerată ca un lucru, nu poate fi luată ca un element al 
unei multiplicitati. 

Aici, supoziţia de fundal este în mod clar corectă: a concepe că 
ceva este un membru al unei colecţii este ipso facto a concepe acel ceva 
ca o unitate. Ca atare, dacă o multiplicitate inconsistentă nu poate fi 
o unitate, atunci o multiplicitate inconsistentă nu poate fi membru a 
ceva. Aşadar, On nu poate fi un ordinal, i.e. nu poate fi membru al 
colecției tuturor ordinalelor: fiind o totalitate inconsistenta, On nu 
este un candidat pentru apartenență la ceva. 

Aceasta poate indica punctul în care este blocat argumentul pentru 
contradicţie, dar nu furnizează o soluţie satisfăcătoare a paradoxu- 
rilor, deoarece lasă fără răspuns tot felul de întrebări. De ce, de 
exemplu, toate colecţiile absolut infinite nu pot fi gândite ca unitate 


15 Cu toate că, in mod interesant, Schrâder făcea aceeaşi distincţie in 1890 inde- 
pendent de paradoxuri, potrivit lui Heijenoort, în introducerea sa la Cantor (1899). 

fara contradicție; de ce a avea aceeaşi mărime cardinală ca On este 
un criteriu pentru a fi absolut infinit s.a.m.d. 

Nu voi urmări aceste probleme şi alte probleme similare aici, 
întrucât Cantor nu a dezvoltat nici o dată aceste idei. Distincția lui 
Cantor dintre multiplicitati consistente şi inconsistente este consi- 
derată de multi drept o primă articulare a distinctiei ulterioare a lui 
von Neumann dintre mulţimi şi clase propriu-zise.’ Indiferent dacă 
lucrurile stau aşa sau nu, distincţia lui von Neumann încorporează 
în mod cert trăsăturile esenţiale ale soluţiei incipiente a lui Cantor 
(clasele propriu-zise nu pot fi membri; toate au aceeaşi mărime) şi 
este articulată mult mai clar. Prin urmare, este mai profitabil ca 
orice comentarii suplimentare asupra acestui tip de soluţie să fie 
făcute la adresa distinctiei lui von Neumann. Ca atare, să părăsim 
acest subiect până când ne vom întâlni cu von Neumann într-un 
capitol ulterior. 


$8.7 
Principiul domeniului 


Pentru beneficiul discuţiei din acel capitol, doresc să imi indrept 
atenția asupra problemei justificării principiilor lui Cantor ale 
producerii ordinalelor, (1) şi (2) (vezi secțiunea 8.1). Să ne amintim 
că fiecare ordinal este considerat a fi mulțimea ordinalelor 
precedente; atunci, principiul (1) revine la aceasta: pentru orice 
mulțime (de ordinale), a, există o mulțime (de ordinale) a vu {a}. 
Această chestiune pare a fi îndeajuns de evidentă pentru a nu 
necesita comentarii suplimentare. 

Situaţia principiului (2) este întrucâtva diferită. Acesta spune că, 
dată fiind o anumită progresie nesfârşită (de ordinale), există o mul- 
time care conține membrii acesteia. Acesta este un principiu excep- 
tional de important, dar este o problema în privinţa enuntarii sale. 


15 De exemplu, van Heijenoort, în introducerea sa la Cantor (1899); Hallett (1984), 
secțiunea 8.3. 

O dată cu succesul reductionismului set-teoretic din secolul XX, 
modul natural de a înțelege noțiunea unei progresii nesfârşite este 
exact acela de a o considera drept o serie, i.e. o mulțime de un 
anumit tip. În această înţelegere, principiul este tautologic. Dar, evi- 
dent, nu aceasta este intenţia acestuia. 

Dacă şirul în discuţie nu trebuie să fie înțeles ca o infinitate deja 
încheiată (o mulțime), atunci acesta trebuie să fie înțeles drept ceva 
aflat într-o stare de generare, i.e. drept un infinit potential. Iar a vorbi 
despre mulțimea care conține membrii progresiei este exact a vorbi des- 
pre infinitatea (actuală) astfel generată. Prin urmare, acest princi- 
piu revine la următoarea formulare: 


Pentru orice infinitate potenţială există o infinitate actuală corespunzătoare. 


Urmându-l pe Hallett ((1984), p. 7), să numim acesta Principiul 
Domeniului. Eu îl consider a fi o formulare a intuitiei kantiene 
conform căreia totalizarea este conceptual inevitabilă (secțiunea 6.1), 
chiar dacă este enunțat într-o manieră mult mai satisfăcătoare decât 
ar fi putut-o face vreodată Kant. 

Dar ce anume este, exact, o infmitate potenţială? Intuitiv, ideea 
este destul de clară. (Am folosit-o încă din capitolul 2.) Mai mult, în 
mod tradiţional, a fost considerată ca fiind neproblematică; celălalt 
membru al perechii, infinitul actual, este cel care a fost considerat 
ca fiind problematic. Prin urmare, este oarecum ironic faptul că noti- 
unea de infinit actual este relativ bine înţeleasă în matematica 
modernă (orice mulțime infinită este o infmitate actuală); ceea ce ne 
aşteaptă este totuşi o analiză precisă a naturii infinitatil potenţiale 
(după cum observă Hart (1976)). Nu voi încerca să prezint aici o 
astfel de analiză;!” pentru scopurile noastre este suficient să lăsăm 
noțiunea la un nivel intuitiv. 


17 Unele sugestii care folosesc lumi posibile de domeniu crescător pot fi găsite in 
secțiunea 11.2. Hart (1975-1976) oferă două modalităţi precise de a înţelege noțiunea. 
Una dintre acestea este foarte similară cu cea sugerată in secțiunea 11.2. Cealaltă 
constă pur şi simplu din a identifica noţiunea cu cea de clasă propriu-zisă (pe care o 
vom întâlni, de asemenea, în capitolul 11). Am îndoieli cu privire la această sugestie, 

Orice altceva ar mai fi, o infinitate potentiala este un tip de can- 
titate variabilă, a cărei variație poate depăşi orice limita prestabilită 
de un anumit tip. In formularea lui Cantor (Hallett (1984), p. 12): 


Infinitul potenţial este îndeosebi remarcat acolo unde apare o cantitate 
nedeterminată, finit variabilă, care sau creşte peste orice limită (...) sau 
descreşte sub orice limită finită oricât de mică (...) Mai general, vorbesc 
despre un Infinit Potential ori de câte ori este vorba despre o cantitate nede- 
terminată care este capabilă de nenumărat de multe determinări. 


Prin contrast, infinitul actual corespunzător este (2bid.): 


de inteles ca o câtime care, pe de o parte, nu este variabilă, ci este mai 
curând fixată şi determinată în privinţa tuturor părților sale — o constantă 
autentică -, dar care, în acelaşi timp, depăşeşte ca mărime orice cantitate 
finită [i.e. limită prestabilită] de acelaşi tip. 


$8.8 
... şi apărarea sa 


Atât despre Principiul Domeniului însuşi. Să ne îndreptăm acum 
atenția asupra apărării de către Cantor a acestui principiu. Cu pro- 
priile sale cuvinte, aceasta decurge după cum urmează (Hallett 
(1984), p. 25): 


Nu există nici o îndoială asupra faptului că nu ne putem dispensa de canti- 
tatile variabile în sensul infinitului potential; iar de aici poate fi demonstrată 
necesitatea infinitului actual. Pentru a dispune de o cantitate variabilă 
într-un studiu matematic, „domeniul“ de variaţie a acesteia trebuie să fie, 
riguros vorbind, cunoscut dinainte prin definiţie. Totuşi, acest domeniu nu 
poate fi el însuşi ceva variabil, deoarece altminteri orice cadru fixat pentru 


căci implică faptul că nici o infinitate potenţială nu are o infinitate actuală cores- 
punzătoare, ceea ce este o pretenţie mult prea tare pentru a fi o analiză adecvată a 
noțiunii tradiţionale. Trebuie să fie posibil, de exemplu, să se conceptualizeze nume- 
rele naturale qua infinitate potenţială. 

acel studiu s-ar prăbuşi. Astfel, acest „domeniu“ este o serie definită, actual 
infinită de valori. 

Astfel, fiecare infinit potenţial, dacă este riguros aplicabil matematic, presu- 
pune un infinit actual. 


Argumentul lui Cantor este unul simplu şi ingenios. Acest argu- 
ment se bazează pe observaţia la fel de simplă conform căreia, pentru 
ca un enunț despre o cantitate variabilă să aibă sens determinat, 
domeniul de variație a acesteia trebuie să fie determinat. (Cantor 
spune „cunoscut dinainte prin definiție“, dar această pretenţie este 
prea tare; simpla determinare va fi suficientă.) De exemplu, să con- 
siderăm pretenţia „Fie z o rădăcină a ecuaţiei ax” + bx + c = 0. 
Atunci z are cel puţin o valoare.“ Această pretenţie este adevărată 
dacă z poate fi complexă şi falsă dacă z trebuie să fie reală. 

Să considerăm acum un enunț despre o variabilă potential infi- 
nită; conform observaţiei menţionate, dacă această variabilă are sens 
determinat, atunci domeniul său de variaţie trebuie să fie deter- 
minat. Acest domeniu nu poate fi el însuşi o infinitate potenţială 
(variabilă)? Poate că da, dar atunci sensul pretentiei originale nu 
este determinat, în afară de cazul în care domeniul acestei variabile 
este el însuşi determinat. Acest domeniu însuşi poate fi o variabilă? 
Poate că da. Ne aflăm în mod evident în fata unui regres la infinit. 
În plus, acest regres este vicios. Dacă ar continua la nesfârşit, sensul 
enuntului initial nu ar fi niciodată determinat. Dat fiind că enunţul 
are sens determinat, regresul trebuie să se încheie undeva. Şi astfel, 
variabila inițială trebuie să-şi găsească fundamentul ultim într-un 
domeniu infinit actual. 

Argumentul lui Cantor poate fi pus în formă contemporană (lă- 
sând la o parte problema a ceea ce este exact o infinitate potenţială) 
printr-o considerare a semanticii moderne. În secolele al XVIII-lea şi 
al XIX-lea, o variabilă era concepută ca fiind ceva de valoare nede- 
terminată. Totuşi, după cum arăta Russell ((1903), secțiunea 87), 
această concepție nu este prea adecvată. O variabilă este pur şi 
simplu o entitate căreia i se atribuie diferite valori. lar in forma sa 
modernă, această entitate este una lingvistică: variabila sintaxei 

formale moderne. Acum, pentru ca un enunt care contine o variabila 
să aibă un înţeles determinat, domeniul cuantorului care captează 
variabila (care poate fi implicit, dacă variabila este liberă) trebuie să 
fie o totalitate determinată, o mulțime definită. Modalitatea stan- 
dard de a specifica interpretarea unui limbaj constă dintr-o pereche, 
(D, D, unde D este domeniul cuantificării, iar I furnizează interpre- 
tările vocabularului non-logic. De notat că D este un membru al unei 
alte entităţi şi, prin urmare, este gândit ca o unitate. S-ar putea 
sugera că s-ar putea lua cuantorul drept determinat prin specifi- 
carea condiţiilor sale de adevăr (într-un metalimbaj); de exemplu 
astfel: „vxPx“ este adevărat ddacă orice pisică satisface „Px“. Dar 
condiţiile de adevăr folosesc cuantori, aşa încât întrebarea devine: în 
ce fel obțin acestea sens determinat. Ne aflăm în fata regresului vicios 
pe care tocmai l-am observat. 

Ar trebui să se rețină că determinarea sensului cuantorilor nu 
este o cerință în mod specific clasică, prin opoziţie cu una intuitio- 
nistă. Intuitionigtii au aceeaşi cerinţă despre determinarea sensului 
cuantorilor lor ca şi noi ceilalți. Să luăm o propoziţie cuantificată 
existențial, 3xa(x), de exemplu. În general, aceasta este adevărată (= 
demonstrabilă) ddacă (Dummett (1977), p. 24): 
există o demonstrație a unui enunţ de forma a(t), împreună cu o demonstrație 
că obiectul denotat prin ¢ aparține domeniului [cuantificarii]. 


Aşadar, dacă ceea ce contează drept acest domeniu este nedeter- 
minat, tot aşa este şi sensul propoziției cuantificate. Din acest motiv, 
o descriere intuitionista a semanticii pentru cuantori specifică un 
domeniu determinat al discursului.'* Intuitionistul poate concepe 
acest domeniu ca o clasă intuitionista, mai curând decât ca o mul- 
time clasică; cu toate acestea, domeniul este conceptualizat ca o uni- 
tate, pe exact acelaşi temei ca în cazul clasic. Nu există, atunci, ceva 
în privinţa Principiului Domeniului cu care un intuiționist, ca atare, 
să nu fie de acord.” 


15 Vezi, de exemplu, Dummett (1977), pp. 197 şi urm. 
19 Prin urmare, nu există nimic in mod specific realist despre acest principiu, 
după cum pretinde Hallett ((1984), pp. 26 şi urm). 

Argumentul de mai sus despre Principiul Domeniului este avan- 
sat sub supoziţia că, in matematică, sensul propozitiilor cuantificate 
este determinat. În ultima Parte a cărţii de fata vom întâlni diferite 
pretenţii conform cărora nici un sens nu este determinat. Un astfel 
de scepticism global despre înțeles este prea tare pentru a submina 
argumentul de aici. Dacă ar fi corect, am putea reinterpreta pur şi 
simplu argumentul lui Cantor ca arătând că, fără un infinit actual, 
enunturile care cuantifica asupra totalitatilor infinite nu ar putea 
avea inteles, oricare ar fi sensul bine definit pe care enunturile mate- 
matice il au in general. O amenintare mai mare la adresa argumen- 
tului este cea conform careia propozitiile cuantificate de anumite 
tipuri nu au sens determinat in felul in care au sens determinat alte 
enunturi ale matematicii. Există un astfel de punct de vedere, dar 
voi amâna discuţia despre acest subiect până când ne vom întoarce 
la Principiul Domeniului într-un capitol ulterior. 


Concluzie 


Să ne întoarcem la tema principală a acestui capitol: după cum 
am văzut, teoria lui Cantor a transfinitului nu reuşea să înlăture 
paradoxurile infinitului, ci doar le restabilea. Totuşi, această situ- 
atie nu trebuie să i se impute lui Cantor. Contradictiile se află acolo, 
inerente în obiectul discursului; ca atare, eliminarea acestora nu 
este mai deloc un semn al unei abordări adecvate! Din perspectiva 
de faţă, marile virtuţi ale operei lui Cantor sunt două. În primul 
rând, Cantor a arătat clar, cu o rigoare fără precedent, că apar con- 
tradictiile şi unde apar acestea. În plus, această rigoare restrânge 
aria soluţiilor posibile la o clasă foarte redusă şi examinabilă. În al 
doilea rând, noţiunea de diagonalizare furnizează piatra unghiulară 
a unei înţelegeri adecvate a depăşirii limitei. Vom aborda aceste 
teme în capitolele următoare ale acestei parti. 


9. CERCURI VICIOASE 


Introducere 


Paradoxurile infinitatii absolute pe care le-am întâlnit în ulti- 
mul capitol (secțiunea 8.4) nu erau decât bordul de atac al unui 
număr de paradoxuri care au apărut în teoria mulțimilor la sfâr- 
şitul secolului al XIX-lea şi începutul secolului al XX-lea. Nimeni 
nu a investigat aceste paradoxuri mai profund decât a făcut-o 
Bertrand Russell, iar în acest capitol voi discuta multe dintre lucru- 
rile pe care Russell le avea de spus despre acestea. După cum vom 
vedea, el a găsit cheia care uneşte familia paradoxurilor (sau, oricum, 
aproape a găsit-o); de asemenea, vom examina soluţia propusă de 
Russell, care era mai putin izbutită. 


$9.1 
Paradoxul lui Russell 


Să începem prin a discuta un paradox pe care nu l-am mai întâl- 
nit pana acum. Pentru a simplifica lucrurile, vom ignora existenta 
non-multimilor; aşadar, putem lua toate mulțimile ca fiind mulţimi 
pure, i.e. mulțimi astfel încât, dacă au membri, aceştia sunt mulţimi, 
membrii acestora fiind mulţimi, membrii acestora fiind mulțimi etc. 
Evident, o mulţime este pură ddacă toţi membrii săi sunt puri. Fie V 
mulțimea tuturor mulțimilor (pure) (voi omite acest calificativ de 
acum inainte). Să considerăm mulțimea potențială a mulțimii V, 


1 Concepţia consacrată este aceea că V este tocmai ierarhia cumulativa R (secti- 
unea 8.4). Aceasta este numită Axioma Fundării. Totuşi, este posibil să existe mul- 
timi pure non-bine-fundate. Vezi Aczel (1988). 

P(V). Orice membru al P(V) este o mulţime, aşa încât P(V) este o 
submulțime a V. Reciproc, orice membru al mulţimii V este o colec- 
tie de mulțimi şi deci este un membru al P(V), aşa încât V este o 
submulțime a P(V). Rezultă că P(V) = V, iar în acest caz există 
o corespondenţă unu-la-unu între V şi P(V), şi anume aplicaţia identi- 
tate (aplicaţia care pune în corespondenţă orice cu sine). Dar, după 
cum am văzut în secţiunea 8.3, Cantor a arătat că, pentru orice 
mulţime x, nu poate exista o astfel de aplicaţie între x şi P(x). Această 
contradicţie este numită acum „paradoxul lui Cantor“. Într-adevăr, 
Cantor l-a descoperit, deşi nu l-a publicat oficial niciodată.? 

Paradoxul lui Cantor poate fi redus la esență. După cum am 
văzut în secţiunea 8.3, demonstraţia lui Cantor conform căreia nu 
există o corespondenţă unu-la-unu intre x şi P(x) ia o corespondență 
oarecare de acest fel, f, şi deduce o contradicţie prin considerarea 
chestiunii dacă o mulțime w este un membru al f(w), unde f(w) este 
{y e x;y e fly)}. În cazul în discuție, f este funcţia identitate, deci w 
este f(w), care este {y e x; y ¢ y}. Să notăm aceasta cu p,. Acum, 
daca p, e p,, atunci p, ¢ p,. Aşadar, p, ¢ p,. Rezultă că p, g x, altfel 
am avea p, e p,. Dar dacă x este o submulțime oarecare a mulțimii 
V, atunci p, este o submulțime a mulțimii V. Aşadar, p, e V. În 
paradoxul lui Cantor, luăm mulțimea V insăşi ca fiind x. Avem 
atunci deopotrivă py ¢ V şi py e V; sau, alternativ, py ¢ py şi, întru- 
cât py e V, py e py. 

Aceasta contradictie se afla, prin urmare, in miezul paradoxului 
lui Cantor. Astăzi, după cum este binecunoscut, paradoxul poartă 
numele lui Russell, care l-a obţinut în fond în acest fel, reducând la 
esență paradoxul lui Cantor.’ Fără doar şi poate, paradoxul lui 
Russell este cel mai simplu dintre toate paradoxurile teoriei multi- 
milor. Apariţia acestuia a arătat în mod definitiv că paradoxurilor 
teoriei mulțimilor nu li se poate reproşa o greşeală conținută în argu- 
mentele subtile cerute pentru a stabili contradictia lui Burali-Forti. 
Contradictia se află chiar în miezul teoriei mulțimilor. 


2 Vezi Fraenkel, Bar-Hillel şi Levy (1973), p. 7. 
3 Vezi Russell (1903), secţiunile 346-349; Russell (1905). 

$9.2 
Schema lui Russell 


Paradoxurile pe care le-am întâlnit până acum, cele ale lui 
Burali-Forti, Mirimanoff si Russell (Cantor), nu sunt decât trei mostre 
dintr-o familie de paradoxuri, care pot fi multiplicate ad libitum de 
îndată ce se cunoaşte formula acestora. Această formulă a fost des- 
coperită chiar de Russell. Cu cuvintele sale, formula este urmă- 
toarea:* 


Dată fiind o proprietate ø şi o funcţie 6, astfel încât, dacă ø aparţine tutu- 
ror membrilor lui u, atunci 6(u) există întotdeauna, are proprietatea ø şi nu 
este un membru al u, urmează că supoziţia conform căreia există o clasă Q a 
tuturor termenilor având proprietatea gy şi 6(Q) există conduce la concluzia 
că 6(Q) are şi nu are proprietatea g. 


Mai putin concis, dată fiind o proprietate ø şi o funcţie 6, să con- 
siderăm următoarele condiţii: 


(1) Q = {y; p(y)) există 
(2) dacăx este o submulțime a Q: (a) d(x) ex 
şi (b)6()e Q 


Date fiind aceste condiţii, avem o contradicţie. Căci (a) şi (b) apli- 
cate la 2 implică 6(Q) ¢ Q şi 6(Q) e Q; sau, dacă notăm a ^ 7a cu a!,° 
atunci 6(Q) e Q!. 

Voi numi condiţia (1) Existenţă.” Condiţiile (2a) şi (2b) sunt în 
mod clar, respectiv, versiuni ale Transcendentei şi Închiderii. Atunci 


* Russell (1905), p. 142 a republicării (1973). Aici şi în citatele următoare din 
Russell mi-am luat libertatea de a modifica notația sa. 

> Vezi Priest (1987), p. 146. 

ê Meinongienii, care iau mulțimile drept obiecte non-existente, sunt invitați să 
interpreteze „existență“ ca ,,fiintare“, aici şi de acum înainte; şi la fel pentru termenii 
înrudiți. 

cand este in discutie aceasta schema (sau generalizarea acesteia, pe 
care o vom întâlni mai târziu în acest capitol), voi folosi aceste denu- 
miri pentru aceste versiuni.” Voi numi orice funcţie, 6, care satisface 
schema un diagonalizator (în raport cu g). Un diagonalizator nu 
trebuie sa fie definit literalmente prin diagonalizare, dar, dupa cum 
vom vedea, este definit intotdeauna in mod sistematic pentru a 
asigura ca rezultatul aplicarii acestuia la orice multime nu poate fi 
identic cu nici un membru al acelei multimi. Diagonalizarea pro- 
priu-zisă este paradigma unui astfel de procedeu. Un diagonalizator 
poate fi considerat drept o generalizare transfinită a ceea ce am 
numit până acum un generator. Putem defini un şir transfinit de 
membri ai Q, (w,; a e On) prin aplicarea repetată a diagonaliza- 
torului (recursie transfinită) astfel: w, = 6({w,; B < a}). (Dacă a = 0, 
argumentul funcţiei este chiar Ø.) 

Să vedem acum felul în care paradoxurile corespund acestei 
scheme. În cazul paradoxului lui Russell, proprietatea o (y) este exact 
y e V şi deci Q este V. Funcţia 6(x) este exact p,. Transcendenta si 
Închiderea se obțin după cum am observat în secțiunea precedentă, 
iar contradictia este că py e VI. 

Pentru Paradoxul lui Burali-Forti, g (y) este „y este un ordinal“, 
iar diagonalizatorul, 6(x), este log(x). Transcendenta are loc prin 
definitie, si la fel Inchiderea. In acest caz, colecţia Q este chiar On, şi 
tot aşa este 6(Q) (prin convenţia lui von Neumann din secțiunea 
8.1). Aşadar, contradictia este că On e Onl. 


7 În cazul în care inferentele care stabilesc Transcendenta şi Închiderea nu sunt 
întotdeauna dialetheic valide, putem defini condiţiile cu mai multă precauţie. Ori de 
câte ori a este deductibilă în mod clasic, există o formulă £ astfel încât a v B! este 
deductibilă dialetheic. (Vezi Priest (1987), Teorema 0, p. 149.) Aşadar, putem for- 
mula, respectiv, Transcendenta şi Închiderea ca 5(x) ¢ x v Spp! şi 6(x) e Q v App! (sau 
ceva similar, folosind predicatul de adevăr, dacă cineva nu crede în cuantificarea pro- 
pozitionala). Contradictia ultimă este atunci 6(Q) e Q! [v 3pp! sau pur şi simplu 3pp!. 

5 Există o modalitate înrudită de a face ca paradoxul lui Russell să corespundă 
schemei. Luăm „y e Vay æ y“ pentru ¢ (y), astfel incât Q este exact py; funcţia 5(x) 
este pur şi simplu funcţia identitate id(x). După cum se poate uşor arăta, au loc 
Transcendenta şi Închiderea, iar contradictia este acum py € py! 

În Paradoxul lui Mirimanoff, g (y) este „y este bine-fundată“, iar 
diagonalizatorul, 6(x), este UP(x). Transcendenta şi Închiderea au 
loc pur şi simplu în virtutea faptului că x este bine-fundată. Colecţia 
Q este ierarhia cumulativă R. În plus, nu este greu de văzut că 6(R) 
este chiar R insăşi. Aşadar, contradictia in acest caz este că R e Rl. 

Cu toate că cea de-a cincea antinomie nu este un paradox stan- 
dard al teoriei mulțimilor, aceasta corespunde aceluiaşi model. ø (y) 
este y e T, deci Q este T. 6(x) este exact t(x). Argumentul pentru 
Transcendenta decurge după cum urmează. 

Mai întâi, să notăm că dacă x şi y sunt în T şi x # y, atunci t(x) + 
t(y). Căci, întrucât x şi y sunt obiecte distincte (după cum sunt mem- 
brii lor ultimi, dacă au vreunul), se poate (cel puţin în principiu) 
avea gândul despre unul dintre aceste obiecte fără a se avea gândul 
despre celălalt. Prin urmare, aceste gânduri trebuie să fie distincte.’ 
Aşadar, orice gând este de forma ¢(x) pentru un x unic. Să numim un 
gând t(x) nefundat, dacă există un şir (x;; 1 e o) astfel încât t(x; |) 
e x, pentru orice i e w. Orice gând din T este fundat. Demonstrația 
acestei propoziții se face prin inducţie (transfinită). Propozitia este 
evident adevărată despre primul gând din şir, ¢t({Critica}). Să 
presupunem că propoziţia este adevărată despre toţi membrii şirului 
x, dar că următorul gând, t(x), este nefundat. Atunci există un sir x, 
Xo, X,;, ... de tipul corespunzător. Dar atunci t(x) e x şi t(x) este 
nefundat, ceea ce este imposibil. Rezultă că, dacă t(x) este un gând 
oarecare din T, t(x) ¢ x (căci altfel x, x, x, ... ar fi un regres la 
infinit). 

Argumentul pentru Închidere este mai simplu: T este şirul 
gândurilor generate prin aplicarea lui ¢ la orice şir de obiecte gene- 
rate; T este un sir de obiecte generate; deci (7) e T. Contradictia 
este că t(T) deopotrivă este şi nu este în T. 

Putem prezenta tabelar modul în care paradoxurile corespund 
schemei ca în Tabelul 7. (Comparati acest tabel cu Tabelul 6 din 
secțiunea 8.5.) 


9 În plus, ¢(x) este un gând despre x (sau despre ultimul său membru), nu şi ¢(y). 

TDU ios, al ta aa ied 
„Paradoxul 6) OM BR OO) ON 

Russell p. yeV V Oy € V! 

Burali-Forti log (x) y este un ordinal On On e On! 

Mirimanoff UP(x) y este bine-fundata R ReR! 

A 5-a antinomie î(x) yeTl = T TD) eT! 


În secţiunea 7.5 am văzut că T este o paradigmă a infinitului 
adevărat al lui Hegel. Din exact acelaşi motiv, tot aşa sunt şi toate 
celelalte mulțimi care joacă rolul clasei Q în tabelul de mai sus. 
Într-adevăr, putem chiar să luăm schema lui Russell ca furnizând o 
specificare precisă a noţiunii de infinit adevărat. Pentru orice 6, p şi 
Q care satisfac schema, Q limitează toate lucrurile care sunt g; 
totuşi, putem trece de limită prin aplicarea diagonalizatorului, 6. 


$9.3 
Definibilitatea 


Paradoxurile infinitatii absolute nu au fost singurele paradoxuri 
ale auto-referintei care au apărut în perioada în discuţie. Un alt 
grup important cuprinde paradoxurile definibilității. Primul dintre 
acestea apare în opera lui König (1905). Să numim ceva definibil 
dacă există o locutiune substantivală non-indexicala (a limbii române) 
care se referă la acel ceva. Fie DOn colecţia tuturor ordinalelor defi- 
nibile. Întrucât limba română are un vocabular finit, mulțimea locu- 
tiunilor substantivale din limba română este numărabilă. Aşadar, 
mulțimea obiectelor definibile şi, a fortiori, DOn, este numarabila. 
Dar, în mod evident, On nu este numărabilă. Aşadar, există ordinale 
care nu sunt definibile. Întrucât On este bine-ordonată, există un 
ultim ordinal care nu se află în DOn. Prin definiție, acesta nu poate 


10 König produce construcţia ca parte a unei demonstraţii conform căreia Ipoteza 
Continuului este falsă. Totuşi, în virtutea asemănării dintre această parte a argu- 
mentului şi paradoxurile recunoscute, demonstraţia nu a fost niciodată general 
acceptată. 

fi definit. Dar noi tocmai l-am definit, folosind locutiunea ,,ultim 
ordinal care nu se află în DOn“. Să numim acest argument ,,Para- 
doxul lui Konig“. 

Acest argument se referă la colecția tuturor ordinalelor, astfel ca 
ar putea fi considerat drept un paradox al infinitatii absolute. Nu 
este însă aşa, deoarece DOn este numărabilă. Dar în orice caz, există 
paradoxuri asemănătoare care nu fac nici o referire la mulțimi abso- 
lut infinite, cum este, de exemplu, următorul. Fie DNn mulţimea 
tuturor numerelor naturale definibile printr-o locutiune substanti- 
vală care conţine mai putin de n cuvinte. Să considerăm, să spunem, 
DN. Această mulţime nu este numai numărabilă: este finită (deoa- 
rece vocabularul limbii române este finit). Dar atunci trebuie să 
existe un ultim număr natural care nu se află in DN. Dar tocmai 
l-am definit, folosind locutiunea scrisă cursiv, care are cu mult sub 
100 de cuvinte. Acest argument este numit in mod obişnuit „Para- 
doxul lui Berry“.!! 

Un alt membru al acestei familii, descoperit cam in acelaşi timp 
cu Paradoxul lui Konig, este Paradoxul lui Richard şi foloseşte doar 
mulțimea numerelor reale definibile cuprinse între 0 şi 1, DR. Pen- 
tru motivele uzuale, această mulțime este numărabilă şi membrii săi 
pot fi ordonati într-un mod simplu şi specificabil. Printr-o cons- 
tructie diagonală, în esenţă identică cu cea a lui Cantor, dar folosind 
dezvoltări zecimale, putem defini un număr real care este diferit de 
orice număr real din mulțime. Totuşi, acesta are un nume şi deci 
aparține mulţimii.!2 

Nu doresc să formalizez aici aceste demonstraţii. Totuşi, o forma- 
lizare parțială a unuia dintre aceste argumente, cel al lui König, se 
va dovedi utilă.'* Să scriem „x este definibil“ ca tx. Prima parte a 
argumentului este o demonstrație, 5, pentru 3x—zx. Fie u un ultim 
descriptor de număr. Atunci px—rx este ultimul ordinal care nu 


'! După cel care l-a formulat; vezi Russell (1906), pp. 128 şi urm. 

12 Pentru detalii suplimentare, vezi Richard (1905). 

13 Formalizări complete ale Paradoxului lui Berry pot fi găsite in Priest (1983) si 
Priest (1987), secţiunea 1.8. 

poate fi definit. Să folosim pentru aceasta prescurtarea „c“. Con- 
form principiilor standard ale descriptiei, 3x—rx — —rc. Aşadar, ~tc. 
Dar este clar că c poate fi definit, întrucât este definit prin „ux—rx “; 
astfel, re. Să notăm argumentul pentru această parte a contradictiei 
cu II. Punând laolaltă cele două parti ale argumentului, obţinem 
contradictia. Aranjând toate acestea într-un mod mai inteligibil, 
obţinem: 


> 
AX ATX IX—TX — ATC 
TC —rc 
TC A—LC 


Dacă cititorul are un anumit sentiment de déjà vu în acest punct, 
acesta este perfect de înţeles. Până acum în acest capitol — şi de fapt 
în ultimele trei capitole - am discutat doar unul dintre genurile de 
limită care ne-au preocupat în această carte: limita iterabilului. Un 
altul a reapărut acum. 

Argumentul de mai sus este in mod esenţial acelaşi cu Paradoxul 
lui Berkeley (vezi secțiunea 4.9), după cum va arăta o comparaţie 
simplă. Există trei diferențe, două formale şi una informală. Prima 
diferență formală este aceea că argumentul lui König foloseşte un 
operator al descriptiei definite („ultimul ordinal astfel încât“), in 
timp ce Berkeley foloseşte un operator al descriptiei indefinite. 
Aceasta este o diferență banală şi lipsită de importanţă. În cazul 
argumentului lui Konig, folosim pur şi simplu faptul (neesential) ca 
ordinalele sunt bine-ordonate. Cea de-a doua diferență formală este 
aceea că în argumentul lui Konig există sub-argumente independente 
(> şi II) pentru cele două premise independente ale Argumentului 
Nucleu. Nici această diferenţă nu este foarte importantă: oricum, în 
capitolul 4 am dat argumente informale pentru aceste pretenţii. Dar 
aceasta înseamnă că 3x—rx nu mai este nici măcar o țintă pentru 
reductio, după cum dorea Berkeley să fie, deoarece nu mai este o 
premisă independentă. 

Diferenţa informală este aceea că in paradoxul lui Berkeley, 7 
este interpretat ca „este conceptibil“, în timp ce în paradoxul lui 
König, t este interpretat ca „este definibil“. Acum, aceste două noti- 
uni pot să nu fie identice, dar par a fi aproape coextensionale. Căci, 
dacă există o locutiune substantivală care se referă la ceva, acel 
lucru poate fi conceput pur şi simplu având în minte locuţiunea sub- 
stantivală respectivă; şi dacă ceva poate fi conceput, atunci trebuie 
să existe o modalitate de a distinge acel ceva şi deci o modalitate de 
a te referi la acel ceva (de exemplu prin „obiectul gândit de G. P. la 
data de, ora“). 

Aşadar, limita conceptibilului este în mod esenţial limita defini- 
bilului, iar Paradoxul lui Konig şi Paradoxul lui Berkeley sunt, după 
cum se vede, unul şi acelaşi paradox. Din acelaşi motiv, paradoxurile 
definibilitatii furnizează exemple suplimentare de contradicții la 
limita conceptibilului.!* 


§9.4 
Schema incloziunii 


Am văzut că două dintre limitele care ne-au preocupat, limitele 
iterabilului şi limitele conceptibilului, îşi găsesc o exprimare exem- 
plară în teoria mulțimilor. Următoarea întrebare este dacă între cele 
două limite există o legătură şi mai strânsă decât aceasta. De exem- 
plu, paradoxurile definibilitatii corespund schemei lui Russell din 
secțiunea 9.2 pentru paradoxurile infinitatii absolute? 

Prima facie răspunsul ar părea a fi „da“. Să luăm, de exemplu, 
Paradoxul lui Konig. Fie ø (y) predicatul „y este un ordinal definibil“ 
şi 6(x) funcţia uyy ¢ x. Atunci, cu certitudine, ô se diagonalizeaza în 


14 Si tot aşa cum există o variantă a Paradoxului lui Berkeley care foloseşte noti- 
unea de concepere, mai curând decât pe cea de conceptibilitate, există versiuni ale 
paradoxurilor definibilitatii care folosesc noțiunea de definiție (sau mai bine, de refe- 
rire), mai curând decât pe cea de defimibilitate. Corespunzător paradoxului lui König, 
de exemplu, este paradoxul ultimului ordinal la care nu s-a făcut referire; şi la fel 
pentru celelalte paradoxuri ale ce finibilității. 

afara oricarei clase de ordinale definibile si astfel satisface Trans- 
cendenta; şi „uyy e x“ ar putea fi considerată ca definind 6(x), caz in 
care ar fi satisfăcută Închiderea. Si totuşi nu este aşa. Căci „uyy ¢ x“ 
-contine o variabila libera, deci nu numeste nimic. Daca x este o 
mulţime, avem nevoie de un nume pentru aceasta pentru a-l sub- 
stitui pe „x“ şi a obține un nume adecvat, i.e. mulțimea x trebuie să 
fie ea însăşi definibilă; şi chiar dacă fiecare membru al unei clase de 
ordinale este definibil, nu există nici un temei pentru a presupune 
că acea clasă însăşi este definibila.”° 

Cu toate acestea, putem obţine o schemă cu care corespund am- 
bele genuri de paradox prin generalizarea schemei lui Russell. Acum 
avem nevoie de două proprietăți, p şi w, şi de o funcţie 6 care satis- 
face următoarele condiţii: 


(1) Q = ty; ọ (y)} există, iar p(Q) 
(2)  dacăx este o submulțime a Q astfel încât w(x), atunci: 
(a) d(x) g x 
(b) d(x) e Q 
Date fiind aceste condiții, avem o contradicţie. Căci, întrucât 
w(Q), avem w(Q) ¢ 2! Voi numi orice clasă Q care satisface aceste 
condiţii (pentru o funcţie 6 adecvată) o incloziune.!* Voi numi con- 
ditiile (1) şi (2) Schema Incloziunii şi voi numi contradicție de inclo- 
ziune orice paradox a cărui structură subiacentă este această schemă. 
Principala diferenţă dintre Schema Incloziunii şi schema lui Russell 
este aceea că in Schema Încloziunii diagonalizatorul poate funcţiona 
doar asupra unei sub-familii a mulțimii potenţiale a Q, şi anume 
asupra acelor mulțimi care satisfac w. 


15 Si reciproc, simplul fapt că o clasă de ordinale este definibilă nu implică faptul 
că orice membru al acesteia este definibil. 

16 Prefixul din limba engleză „in-“ este ambiguu. Acesta poate avea sensul de 
înăuntru, ca în „income“ sau chiar „inclose“; in acest din urmă caz, „in-“ s-a trans- 
format în „en-“ în engleza modernă. „in-“ poate avea şi sensul unei particule nega- 
tive, ca în „incapacity“ sau „indisposition“; engleza modernă preferă „un-“. [Întrucât 
am folosit deja „inchidere“ pentru „Closure“ şi în lipsa unui echivalent convenabil în 
limba română pentru „inclosure“/,„enclosure“, am optat aici pentru inventarea neolo- 
gismului „incloziune“ .] 


Cercuri vicioase 233 


Ținând seama de toate acestea, este clar că schema lui Russell 
este exact un caz special al Schemei Incloziunii, în care familia este 
mulțimea potenţială însăşi, i.e. p este proprietatea universală (xx = x). 
Astfel, Schema Incloziunii cuprinde întotdeauna paradoxurile infini- 
tatii. Dar printr-o alegere adecvată a proprietăţii w, aceasta schemă 
cuprinde şi paradoxurile definibilitatii. Această situație este destul 
de clară pentru a mai necesita explicaţii. Examinarea Tabelului 8 
(o extensie a Tabelului 7 din secţiunea 9.2, care include proprietatea w) 
ar trebui să fie suficientă. Pentru buna măsură, am inclus in acest 
tabel şi Paradoxul lui Berkeley. 


Mu ARIE RIN RED RER AN DEO ANR IDR 
Paradoxul oe) pr) 0) MM 
Konig UYY £ x este ye DOn (uyy e DOn) 

x definibila DOn e DOn! 
Berry UYY € x € DNgo ye DNg (uyy ¢ DN) 
x DN o e DNog! 
Richard diag(x) xeste ye DR diag(DR) e 
definibilă DR DR! 
Berkeley eyy gx x este TY C (eyy g C) eC! 
conceptibil 


Pentru Paradoxul lui König, DOn este evident definibila, (uyy ¢ 
x) g x prin construcție şi daca x este definibilă, tot aşa este uyy ¢ x. 
Pentru Paradoxul lui Berry, DN este in mod clar definibilă in mai 
putin de 90 de cuvinte şi dacă x este definibilă în mai putin de 90 de 
cuvinte, atunci uyy ¢ x nu este în x, dar este cu certitudine defini- 
bilă în mai puțin de 99 de cuvinte („ultimul ordinal care nu este în“ 
are 6 cuvinte — să ne amintim că numerele naturale sunt exact ordi- 
nalele finite). Pentru Paradoxul lui Richard, diag(x) este un anumit 
număr real, definit prin diagonalizare într-un astfel de mod încât 
este sigur că nu este în x. DR este în mod evident definibilă şi daca 
x este definibilă, tot aşa este şi diag(x). Pentru Paradoxul lui 
Berkeley, C este mulțimea lucrurilor conceptibile, {x; tx}. Această 
mulțime este conceptibilă (întrucât eu o concep). $1 dacă x este o 

submulțime conceptibilă a mulţimii C, eyy ¢ x este conceptibilă şi nu 
este in x (datorită intelesului lui e şi a faptului că x nu conţine 
orice). 


$9.5 
Mai mult despre schema incloziunii 


După cum am observat în secţiunea anterioară, schema lui Russell 
este exact un caz limită al Schemei Incloziunii, unde w(x) este pro- 
prietatea universală, pe cât se poate de extinsă. La capătul celălalt 
avem cazul în care w(x) este „x = Q“, pe cât se poate de restrânsă. 
Deşi acesta este în mod clar un caz degenerat, nu este lipsit de 
interes. După cum vom vedea pe parcurs, unele limite importante 
ale gândirii sunt de această formă. 

S-ar putea crede că acceptarea acestui caz ca un caz de contra- 
dictie de incloziune trivializează, de fapt, noţiunea. Căci, dată fiind o 
contradicţie oarecare de forma Pa!, o putem aduce la configurația 
cerută de schemă. Pur şi simplu luăm „Py“ pentru ø (y) (astfel încât 
Q este exact {y; P(y)!, „x = Q“ pentru w(x) şi punem 6(Q) = a. 
Atunci Închiderea şi Transcendenta decurg imediat. 

Chestiunea este, totuşi, mai subtilă decât atât. Nu cerem de la 
Schema Incloziunii să fie numai un model cu care contradicţiile să 
corespundă. Modelele sunt destul de comune: dată fiind o mulţime 
oarecare de date (cum sunt paradoxurile standard ale auto-refe- 
rinței) există un număr infinit de modele cu care mulțimea poate fi 
făcută să corespundă. Nu dorim un model vechi oarecare, ci dorim 
modelul esențial. Cum să profităm aici de pe urma acestei noţiuni 
este o întrebare interesantă. Dacă am avea de a face cu o chestiune 
de ştiinţă empirică, ceea ce am căuta ar fi un model care să fie o 
generalizare nomologică şi nu una doar accidentală (oricum, în cele 
din urmă, se doreşte să se profite de pe urma acestei distincţii). Dar 
nu este clar (cel puţin pentru mine) cum poate fi transpusă distincţia 
la cazul de față. Oricum, pentru o satisfacere autentică a Schemei, 
avem nevoie ca faptul că o contradicţie corespunde modelului să 

explice de ce apare contradictia. Este clar că in exemplul din ultimul 
paragraf lucrurile nu pot sta aşa, deoarece faptul apariţiei contra- 
dictiei este folosit pentru a stabili că modelul este satisfăcut. Prin 
urmare, faptul că modelul este satisfăcut nu poate fi folosit pentru a 
explica de ce apare contradicţia.!! Aceasta nu revine la a spune că 
orice exemplu al Schemei Incloziunii în care w(x) este „x = Q“ este 
patologic. Dar pentru cazul legitim, avem nevoie cel putin să intele- 
gem de ce, dată fiind totalitatea Q, 6(Q) poate să se „tragă în afară“. 
O dată ce înțelegem cum se întâmplă ca un diagonalizator să reu- 
şească să opereze asupra unei totalitati de obiecte de un anumit gen 
pentru a produce un nou obiect de acelaşi gen, devine clar de ce apare 
o contradicţie la limită. Acest tip de valoare explicativă este prezent 
în instanțele Schemei Incloziunii pe care le-am remarcat în secti- 
unea anterioară şi în cele pe care vom continua să le remarcăm.!* 


17 Într-un mod asemănător, se poate arăta că, într-un anumit sens, orice paradox 
care satisface Schema Incloziunii corespunde schemei iniţiale a lui Russell. Dat fiind 
orice diagonalizator care satisface Schema Incloziunii, 6, definim un nou diagonali- 
zator, 6', după cum urmează. Dacă x este o submulțime a mulţimii Q, atunci: 

O'(x) = d(x) dacă w(x) 
= O(Q ~ x) altfel 
unde @ este o funcţie de alegere pe submultimile (non-vide ale) mulțimii 2. Se poate 
vedea uşor ca 6’ satisface schema lui Russell. Cu toate acestea, este clar că 6” este o 
entitate măsluită de tip verbastru [in original: grue, termen obţinut din green (verde) 
şi blue (albastru) şi folosit pentru a expune un paradox al teoriei inducției). Prin 
urmare, reducerea nu are o valoare intrinsecă prea mare. 

18 O modalitate de manipulare formală a chestiunii ar putea fi aceea de a observa 
că, în cazul diagonalizatorilor bona fide pe care i-am întâlnit, există o dependenţă 
funcţională autentică a valorii funcției de argumentele sale: argumentul este efectiv 
folosit pentru a calcula valoarea funcţiei. În mod clar, nu acesta este cazul exemplului 
patologic pe care l-am remarcat. Din păcate, problema de a şti când valoarea unei 
funcţii depinde realmente de argumentele sale este delicată şi nerezolvată. Pentru 
unele discuţii despre această problemă, vezi Anderson et al. (1992), secțiunea 70. 

$9.6 
PCV al lui Russell si teoria ordinelor 


Să mergem mai departe si să examinăm soluția lui Russell a 
paradoxurilor care instantiaz4 Schema Incloziunii. Russell credea că 
există o singură soluţie pentru toate paradoxurile auto-referintei. El 
a schițat pentru prima dată această soluție in Russell (1906); o des- 
criere mai completă a acesteia a fost dată în (1908) şi a fost incor- 
porată mai mult sau mai putin în introducerea la Whitehead şi 
Russell (1910) (paginile care urmează se referă la cea de-a doua edi- 
tie a acestei lucrări). 

Potrivit lui Russell, dacă un obiect este definit în termenii unei 
totalitati, atunci, dacă acel obiect ar fi în totalitatea respectivă, am 
avea un cerc vicios. Aşadar, aşa ceva nu trebuie să apară. Russell 
rezumă aceste idei în Principiul Cercului Vicios (PCV), pe care îl 
enunţă după cum urmează (p. 37):'9 
Ceea ce implică totalitatea unei colecții nu trebuie să aparțină colecției.” 


Se spune adesea că PCV este soluţia lui Russell a paradoxurilor. 
Nu este. Dacă 6(x) este o mulţime oarecare definită în termenii lui x, 
PCV spune doar că 6(x) g x, i.e. cA 6 este un diagonalizator. Aceasta 
este o parte a ceea ce constituie problema, nu o soluţie la aceasta. 
Soluția lui Russell a paradoxului este, ca şi Soluţia 1 a lui Kant şi 
mai înainte cea a lui Aristotel, aceea de a nega existenţa incloziunii, Q. 

Dar de ce nu există o astfel de totalitate? Pentru a vedea de ce 
credea Russell aceasta, trebuie să examinăm teoria sa a ordinelor, 
iar pentru a intelege această teorie, trebuie să se observe mai întâi 
că obiectele de bază ale lui Russell erau Propozitiile şi din acestea 


19 Russell dă trei formulări ale PCV, iar acestea nu sunt în mod evident echi- 
valente (vezi Gâdel (1944)). Aceste subtilitati nu sunt relevante aici. 

* Vezi traducerea românească a acestei formulări a PCV de Alexandru Giuculescu, 
în Oskar Becker, Fundamentele matematicii, Bucureşti, Editura Ştiinţifică, 1968, 
p. 356. 

funcţiile. (Dacă considerăm Propozitiile ca funcţii propozitionale de 
zero locuri pentru argumente, putem vorbi doar despre funcţii pro- 
pozitionale). Ce anume considera Russell exact că sunt acestea este 
o chestiune istoric controversată, căci Russell era înclinat să pună 
laolaltă propoziţiile deschise şi proprietăţile; dar, din fericire, nu 
este nevoie să intrăm în aceste detalii aici.” Tot ceea ce trebuie să 
reținem este că funcțiile propozitionale sunt un tip de lucru care 
poate conţine variabile. Funcţiile propozitionale sunt clasificate 
în ordine separate, care reprezintă domeniul de variaţie variabilelor 
de ordinul respectiv. Structura exactă a acestor ordine este destul de 
complexă, dar pentru scopurile de fata putem să menţinem simpli- 
tatea si să rămânem la funcțiile de un loc pentru argumente. Ordi- 
nele acestora sunt o simplă ierarhie de tip w. Aşadar, putem să inde- 
xăm variabilele cu numere naturale, astfel că variabilele de ordinul 1 
sunt exact x, y; etc. (Pentru Russell, fiecare ordin este sub-divizat 
mai departe în ceea ce el numeşte tipuri, corespunzător ordinului 
genului de argument pe care îl poate lua funcţia, dar nu este nevoie 
să intrăm in aceste detalii aici.?!) In fine, trebuie să specificăm cum 
poate fi recunoscut ordinul unei funcții. Ordinul unei funcții este cu 
o unitate mai mare decât ordinul variabilei de ordinul cel mai înalt 
pe care o conţine funcția. Aceasta încorporează PCV în întreaga 
construcție. 

Russell reducea mulțimile la funcţii într-un anumit fel. Iarăşi, 
detaliile exacte nu trebuie să ne preocupe aici.” Pentru Russell, 
orice mulțime este de forma {y,; O(y;)} şi putem pur şi simplu să 
identificam aceasta cu funcția propozițională O(y,) (astfel că aparte- 
nenta şi satisfacerea devin acelaşi lucru). Întrucât variabilele au 
domeniul de variație de un singur ordin, rezultă că orice mulțime 
poate conţine lucruri doar de un singur ordin şi deci că nu există o 
totalitate a Propozitiilor, a mulțimilor, a ordinalelor sau a oricărei 
alte incloziuni. 


20 Pentru detalii, vezi Quine (1963), cap. 11. 
21 Pentru detalii complete, vezi Chihara (1973), cap. 1. 
2 Pentru o descriere a reductiei, vezi Chihara (1973), cap. 1. 

Exista totusi o totalitate a multimilor (a ordinalelor etc.) de un 
ordin dat oarecare si am putea presupune ca o contradictie poate sa 
renască în raport cu o astfel de totalitate, dar nu este aşa. Pentru a 
vedea de ce, să considerăm o mulțime tipică ce produce un paradox: 
Q, = {y; y; este un ordinal [definibil]}. Dacă aplicăm acum un diago- 
nalizator acestei multimi, obtinem o entitate (sau cel putin o defi- 
nitie a unei entităţi) care conţine o variabilă de ordinul i: yx; (x, este 
un ordinal şi x; este mai mare decât orice membru al 22,). O astfel de 
entitate este de ordinul z + 1. Aşadar, nu este una dintre valorile 
variabilei y,;; şi chiar dacă se poate arăta că entitatea are proprie- 
tatile cerute pentru a fi un ordinal [definibil], nu se poate trage con- 
cluzia că aparține mulțimii 2,. Argumentul pentru Închidere este, 
prin urmare, blocat. Consideraţii similare se aplică şi la celelalte 
paradoxuri, după cum se poate verifica. 


$9.7 
Ambiguitatea sistematică 


Este binecunoscut faptul că soluţia lui Russell a paradoxurilor se 
confruntă cu probleme dificile. Pentru început, există problema dacă 
teoria ordinelor poate fi justificată şi dacă da, cum. Apoi, construcția 
exclude mult mai mult decât colecţiile paradoxale: exclude diferite 
colecții impredicabile care apar în contexte matematice întru totul 
neproblematice, cum este teorema conform căreia orice mulțime de 
numere reale are cel puţin o limită superioară. Russell rezolvă aceste 
probleme cu ajutorul Axiomei Reductibilitatii. Conform acestei axi- 
ome, dacă f este o funcţie oarecare ale cărei argumente sunt de ordi- 
nul z, atunci există o funcţie echivalentă extensional al cărei ordin 
este 1 + 1. Russell numeşte această funcție predicativă şi enunţă 
axioma după cum urmează (p. 56): 


Axioma reductibilitatii este supoziţia conform căreia, dată fiind orice func- 
tie f, există o funcție predicativă formal echivalentă cu ea. 

In simboluri, Axioma (schema) Reductibilitatii este: 
A; 4 Wx (flx;) o Ax) 


Aceasta poate rezolva problema din punct de vedere formal, dar 
ridică problema justificării axiomei, la care Russell nu a formulat 
niciodată un răspuns satisfăcător. Căci chiar dacă este dată Axioma 
Reductibilitatii (şi o axiomă a infinităţii), există o bună parte a teo- 
riei mulțimilor care nu poate fi demonstrată date fiind restricțiile 
impuse de ordine. De exemplu, nu poate fi stabilită existenţa cardi- 
nalului N, şi, a fortiori, nici existenţa cardinalelor mai mari. 

Nu doresc să discut mai mult aici despre aceste chestiuni.” Le-am 
enunțat aici mai curând pentru a fi consemnate. Soluţia lui Russell 
naufragiază în privinţa unor probleme mai puţin tehnice, dar mai 
fundamentale. Conform teoriei, orice variabilă parcurge un singur 
ordin al funcţiilor propozitionale. Prin urmare, nici o variabilă nu 
poate parcurge toate funcţiile propozitionale. Din acelaşi motiv, nici 
o variabilă nu poate parcurge toate Propoziţiile. Această situație 
împinge multe pretenţii la limita exprimabilului. Să luăm, de 
exemplu, principiul tertului exclus: orice Propozitie este sau ade- 
vărată, sau falsă. Întrucât cuantifică asupra tuturor Propozitiilor, 
acest principiu nu poate fi exprimat. Sau, mai aproape de casă, să 
considerăm Axioma Reductibilitatii însăşi. Despre aceasta se presu- 
pune că are loc pentru toate funcţiile, f. Prin urmare, chiar formu- 
larea acesteia de către Russell (mai sus) încalcă teoria ordinelor. Nu 
pot fi date nici măcar formulări decente ale PCV fără a se încălca PCV, 
deoarece acestea trebuie să spună că pentru orice funcție f, nici o funcţie 
propozițională care „implică“ f nu poate fi un argument pentru f. 
Astfel de formulări sunt imposibile prin chiar ceea ce susține Russell. 

Pentru a pune colac peste pupăză, nici măcar teoria ordinelor nu 
poate fi explicată fără a cuantifica asupra tuturor funcţiilor şi deci 
fără a o încălca. Căci pentru a o explica, trebuie exprimat faptul că 


23 Discuţii despre aceste chestiuni pot fi găsite în diferite locuri, de exemplu în 
Chihara (1973), cap. 1; Fraenkel, Bar-Hillel şi Levy (1973), secţiunea 3.5; Quine 
(1963), cap. 11. 

orice funcţie propozițională are un ordin determinat. Aşadar, teoria 
se auto-respinge.”* 

Russell era perfect conştient cel puţin de unele dintre aceste difi- 
cultati. Pentru a le rezolva, el a formulat teoria ambiguitatii siste- 
matice. Această teorie poate fi cel mai bine înțeleasă în raport cu un 
exemplu. Să luăm formularea Axiomei Reductibilitatii. Potrivit lui 
Russell, aceasta trebuie să fie înțeleasă (pentru un i fixat) ca indi- 
când nu o singură Propozitie, ci o infinitate de Propozitii: câte una 
pentru fiecare ordin de care ar putea fi f. Russell însuşi explică 
aceasta în raport cu un exemplu similar, după cum urmează (p. 55): 


În unele cazuri putem vedea că unele enunturi vor avea loc despre „toate 
proprietăţile de ordinul al n-lea ale obiectului a“. În astfel de cazuri, nimic 
rău nu decurge în mod practic din considerarea enuntului ca fiind despre 
„toate proprietăţile obiectului a“, cu condiţia să ne amintim că este vorba 
despre un număr de enunturi şi nu despre un singur enunt care ar putea fi 
privit ca atribuind o altă proprietate lui a, în plus faţă de astfel de proprie- 
tati. Astfel de cazuri vor implica întotdeauna ambiguitatea sistematică. 


Vorbind deschis, această soluţie este înşelătoare.* Căci, oricum 
am exprima-o, ceea ce se presupune că înţelegem printr-o formulă 
sistematic ambiguă, cum este enunţul formal al Axiomei Reductibi- 
litatii de mai sus, este exact ceea ce s-ar obține prin prefixarea for- 
mulei cu un cuantor universal „vf“, care cuantifică asupra tuturor 
funcţiilor. Prin urmare, trebuie să existe un astfel de gând, chiar 
dacă nu poate fi exprimat în teoria ordinelor. 

Ba chiar mai rău, ambiguitatea sistematică nu poate rezolva toate 
cazurile. Atunci când funcţionează, aceasta se întâmplă, de fapt, 
deoarece un enunţ care conţine o variabilă liberă, f, este echivalent 
logic cu acela care este obținut prin prefixarea acestuia cu un cuantor 
universal. Astfel, ambiguitatea sistematică poate funcţiona doar 
acolo unde faptul despre toate Propozitiile pe care dorim să le expri- 
măm este de formă cuantificată universal. Să considerăm acum, de 
exemplu, Propoziția indiscutabil adevărată: nici un ordin nu este 


24 După cum bine a arătat Fitch (1946). 
% Vezi Priest (1987), p. 25. 

ordinul tuturor Propozitiilor; i.e., pentru orice ordin, i, există o Pro- 
poziţie, p, care nu are ordinul i. Dacă înțelegem aceasta Propozitie 
sistematic ambiguu, vom obţine toate enunturile de forma: pentru 
orice ordin i, există o Propozitie, p, de ordin J, astfel încât p nu este 
de ordinul i, ceea ce înseamnă ceva cu totul diferit, iar unul dintre 
aceste enunturi este fals (¢ = J). Sau să considerăm consecința teo- 
riei ordinelor, conform căreia nu există o totalitate a Propozitiilor; 
cu cuvintele lui Russell (p. 37): 


Propozitiile (...) trebuie să constituie o mulțime care nu are totalitate. 


Nu există nici un enunț sistematic ambiguu care poate exprima 
aceasta. Considerată ca sistematic ambiguă, orice Propozitie expri- 
mată de aceasta este falsă, deoarece Propozitiile de fiecare ordin au 
o totalitate. 

În fine, pentru a insista încă o dată asupra unui lucru neplăcut, 
să observăm că se poate exprima cuantorul „pentru orice funcție 
propozițională“ ca „pentru orice n şi orice funcţie propozițională de 
ordinul n“ (Şi astfel, ambiguitatea sistematică este luată adesea ca 
fiind exprimată de utilizarea schematică a indicilor de ordin, atunci 
când aceştia sunt expliciti.) Aşadar, chiar primul enunţ al explicaţiei 
lui Russell a principiului ambiguitatii sistematice, citat mai sus, 
încalcă PCV, deoarece vorbeşte despre toate funcţiile propozitionale 
(de a). În plus, acest enunţ nu poate fi înțeles în termenii ambigui- 
tății sistematice, deoarece acest cuantor universal nu conţine în 
întregime restul enuntului în domeniul sau. 


$9.8 
Soluția care reproduce problema 


Dacă problema în care s-a împotmolit Russell pare familiară, 
aceasta se întâmplă deoarece este familiară. Soluţia lui Russell a pro- 
blemei contradictiilor la limita gândirii generează o altă problemă. 
Conform propriei sale teorii, teoria lui Russell nu poate fi exprimată 

(Transcendenta), dar el o exprima (Inchidere). Aşadar, avem o con- 
tradictie la limita exprimării. În acelaşi fel, soluția lui Kant la pro- 
blema antinomiilor l-a condus dincolo de limitele exprimabilului în 
raport cu noumenele. 

Putem să introducem chiar situaţia în care se află Russell în 
Schema Incloziunii; de fapt, în schema lui Russell. Russell nu poate 
explica abordarea sa fără să vorbească despre toate Propozitiile. Dat 
fiind că el exprimă abordarea sa, trebuie să existe o variabilă al cărei 
domeniu de variaţie să fie totalitatea Propozitilor. Fie ø (y) „y este o 
Propozitie“; astfel, Q (= {y; o (y)!) există şi este mulţimea tuturor 
Propoziţiilor. (Dată fiind identificarea lui Russell, aceasta este exact 
funcţia g (y) însăşi.) Dacă x este o mulțime oarecare de Propozitii, 
fie 6(x) o Propozitie oarecare cu privire la toți membrii mulțimii x 
(de exemplu Propoziția tott membrii multimii x au un ordin). Atunci, 
conform PCV, 6 este un diagonalizator. Aşadar, avem Transcen- 
denta. Dar, întrucât d(x) este evident o Propoziţie, avem Închidere. 
Atunci, după cum vedem, în încercarea de a rezolva problema, 
Russell reuşeşte tocmai să o reproducă. Prin urmare, teoria sa nu 
este atât o soluţie a contradictiei la limita gândirii, cât o ilustrare a 
acesteia. 


Concluzie 


În acest capitol am văzut că două dintre limitele gândirii care 
ne-au preocupat în această carte, limita iterării şi limita conceperii, 
sunt strâns legate de Schema Incloziunii. Una dintre celelalte limite, 
limita exprimării, apare, de asemenea, în mod concis sub această 
înfăţişare. Cea de-a patra limită care ne-a preocupat, limita cogni- 
tiei, a lipsit din discuţie de câteva capitole încoace. Va reapărea in 
capitolul următor. Şi, după cum vom vedea acolo, si această limita 
este strâns legată de Schema Incloziunii. 


10. PARAMETRIZAREA 


Introducere 


După cum am văzut in capitolul 9, limitele iterării şi ale con- 
ceperii (definirii) apar împreună sub forma paradoxurilor auto-refe- 
rintei; in particular, ambele instanţiază aceeaşi formă: Schema 
Incloziunii. O întrebare evidentă este dacă Schema captează şi cele- 
lalte limite pe care le-am întâlnit. Acesta este primul subiect pe care 
îl vom cerceta în acest capitol. 

Vom face aceasta prin examinarea unor idei ale lui Ramsey, a 
cărui lucrare, „The Foundations of Mathematics“’, furnizează cel 
mai ascuțit comentariu timpuriu asupra ideilor lui Russell despre 
paradox. Ramsey sugera ca paradoxele auto-referintei sunt de două 
tipuri. Cred că nu este nici o exagerare în a spune că această suges- 
tie a furnizat cadrul pentru toate lucrările ulterioare despre parado- 
xuri. O problemă fundamentală pe care va trebui să o punem este 
aceea a măsurii în care această diviziune este justificată. De aseme- 
nea, Ramsey a sugerat soluții pentru paradoxurile de fiecare tip. 
Una dintre acestea era similară cu cea a lui Russell; cealaltă era 
inedită. Această a doua soluţie şi adecvarea sa constituie cel de-al 
doilea subiect al acestui capitol. În final, vom examina unii dintre 
descendenţii mai moderni ai soluţiei lui Ramsey. 


1 Ramsey (1925); dacă nu se specifică altfel, referintele ulterioare sunt făcute la 
această lucrare în ediția republicată. 

§10.1 
Cele două familii ale lui Ramsey 


Russell susținea că toate paradoxurile auto-referintei aparţin 
unei singure familii, impartasind o singură problematică. Si cu sigu- 
ranta, prima facie, această concepție pare corectă. Se pare că ceva 
similar se petrece în toate paradoxurile, chiar dacă precizarea aces- 
tui ceva este o chestiune în mod notoriu dificilă. Oricum, chiar şi 
înaintea scrierilor lui Russell, unii logicieni pretindeau că parado- 
xurile nu sunt de un acelaşi fel. Peano, de exemplu, sugera că numai 
unele paradoxuri aparțin matematicii; celelalte aparţin „lingvisticii“ 
(Peano (1906), p. 157). Ramsey a preluat sugestia lui Peano şi a 
separat în mod clar paradoxurile în două familii. Este dificil de 
enunțat criteriul distinctiei mai clar decât a făcut-o Ramsey însuşi. 
Prin urmare, il voi cita pur şi simplu (p. 171): 


Nu s-a remarcat îndestul, iar faptul a fost complet neglijat în Principia 
Mathematica, că aceste contradicții [paradoxurile auto-referintei] se împart 
in două grupuri fundamental distincte, pe care le vom numi A şi B. Cele mai 
bine cunoscute sunt divizate după cum urmează: 


A. (1) Clasa tuturor claselor care nu se contin pe sine. 
(2) Relaţia dintre două relaţii atunci când una dintre acestea nu stă în 
propria sa relaţie cu cealaltă. 
(3) Contradictia lui Burali-Forti a celui mai mare ordinal. 
B. (4) „Eu mint“. 
(5) Ultimul număr întreg care nu poate fi numit în mai putin de 
nouăsprezece cuvinte. 
(6) Ultimul ordinal indefinibil 
(7) Contradictia lui Richard 
(8) Contradictia lui Weyl despre „heterologische“. 


Principiul conform căruia le-am divizat este de o importanţă fundamentală. 
Grupul A constă din contradicții care, atunci când nu se iau măsuri împotriva 
lor, ar apărea într-un sistem logic sau matematic în sine. Acestea conţin 

doar termeni logici sau matematici, cum sunt clasă si număr, şi arată ca 
trebuie să fie ceva în neregulă cu logica noastră sau cu matematica noastră. 
Dar contradicţiile din Grupul B nu sunt pur logice şi nu pot fi enunțate 
doar în termenii logicii, căci toate acestea conţin referiri la gândire, limbaj 
sau simbolism, aceştia nefiind termeni formali, ci empirici. Deci aceste con- 
tradictii nu se datorează unei logici sau matematici greşite, ci unor idei 
greşite privind gândirea şi limbajul. Dacă aşa stau lucrurile, acestea nu ar fi 
relevante pentru logica matematică, dacă prin „logică“ înțelegem un sistem 
simbolic, cu toate că, desigur, ele ar fi relevante pentru logică în sensul ana- 
lizei gândirii. [Notă de subsol: Aceste două înţelesuri ale cuvântului „logică“ 
sunt frecvent confundate.] 


La o reflecţie mai atentă, este clar că acest criteriu al lui Ramsey 
are o bază dintre cele mai fragile. Pentru inceput, dacă se doreşte 
trasarea unei distincții fundamentale, aceasta trebuie să fie făcută 
în termenii structurii diferitelor paradoxuri. Distincția lui Ramsey 
depinde de faptul relativ superficial al vocabularului folosit în para- 
doxuri şi, in particular, de împrejurarea dacă acesta aparţine mate- 
maticii în sensul propriu al acestui termen. Aici avem de a face, 
însă, cu o demarcaţie în mod notoriu schimbătoare. Ramsey scria 
înainte de perioada de înflorire a metamatematicii. Dacă ar fi scris 
zece ani mai târziu, i-ar fi fost clar că un număr de itemi de voca- 
bular care apar in paradoxurile Grupului B aparțin matematicii. În 
particular, atât noţiunile lingvistice sintactice, cât şi cele semantice, 
au devenit parti integrante ale matematicii. Lucrările lui Gödel şi 
Tarski au arătat cum pot fi reduse aceste noţiuni la alte parti ale 
matematicii (respectiv, la teoria numerelor şi teoria mulțimilor). 

În pofida prăbuşirii bazei efective a distinctiei, distincția însăşi, 
precum zâmbetul Pisicii de Cheshire”, a supravieţuit şi a continuat 
să provoace o fixatie hipnotică în investigarea paradoxurilor. Pentru 
a face ca lucrurile să stea şi mai rău, se obişnuieşte acum ca dis- 
tinctia lui Ramsey să fie trasată în termeni incă mai nepotriviti. 
Paradoxurile din Grupul A sunt numite in mod obişnuit paradoxuri 
ale teoriei mulțimilor, iar cele din Grupul B sunt numite în mod 


' Personaj din Alice in Tara Minunilor, a lui Lewis Caroll. Pisica de Cheshire 
putea să dispară, rămânându-i doar zâmbetul. 

obişnuit paradoxuri semantice. Punerea clasificării în aceşti termeni 
nu lasă nici un loc, de exemplu, pentru cea de-a cincea antinomie 
sau pentru Paradoxul lui Berkeley. 

Din perspectiva teoretică de fata, distincţia dintre Grupurile A si 
B apare încă şi mai arbitrară şi nepotrivită. Pentru a vedea aceasta, 
să distingem mai întâi între două sub-clase ale Grupului B. Este 
vorba mai întâi despre acele paradoxuri care conţin explicit noțiunea 
de definibilitate (de exemplu, în numerotarea lui Ramsey, (5)-(7)). Să 
le numim Bi. Apoi sunt celelalte ((4) şi (8)). Să le numim Bii. Acum, 
paradoxurile din Grupul A sunt paradoxurile limitei iterării (cu 
toate că cea de-a cincea antinomie foloseşte noțiunea de gândire, 
astfel că Ramsey ar fi trebuit să o clasifice în Grupul B),” iar para- 
doxurile din grupul Bi sunt paradoxurile limitei conceperii (defini- 
tiei). Dar, dupa cum am văzut în capitolul 9, aceste paradoxuri au o 
structură subiacentă comună, Schema Incleziunii, şi deci aparţin 
aceleiaşi familii. Toate paradoxurile din acest grup depind de apli- 
carea unui diagonalizator la o totalitate limită. 


$10.2 
Grupul Bii 


După cum poate fi clar, paradoxurile din Grupul Bii corespund 
unei a treia limite care ne-a preocupat în această carte: limita cog- 
nitiei. (În secţiunea 3.9 am observat că paradoxul Mincinosului este 
exact un caz special al acestora.) Întrebarea următoare este aceea 
dacă paradoxurile din acest grup sunt distincte structural de cele 
din Grupul A + Bi, adică dacă acestea corespund Schemei Inclozi- 
unii. Prima facie, ele sunt distincte, deoarece toate paradoxurile 
incloziunii implică noţiunea unei totalitati din care ieşim prin diago- 


2 Nu am intâlnit până acum paradoxul (2) al lui Ramsey, dar nu este greu de 
văzut că acesta corespunde schemei lui Russell. Fie ø (y) „y este o relație“, astfel că 2 
este mulțimea tuturor relaţiilor. Dacă x c Q, atunci 6(x) este relația r,, definită dupa 
cum urmează: (y, 2) e r, ddacă (y,2) ex şi (y,2) € y. Închiderea este imediată. Dacă r, EX, 
atuhci (r,, r.) e r, ddaca (r,, r,) ¢ r, Aşadar, avem Transcendenta. 

nalizare. Oricum, paradoxul Mincinosului, de exemplu, nu apare a fi 
de această formă: nu menţionează deloc totalitati. 

După cum am observat în secţiunea 9.6, Russell susținea că există 
o cauză comună a tuturor paradoxurilor auto-referintei şi o soluţie 
comună pentru acestea. Prin urmare, el a trebuit să aducă parado- 
xul Mincinosului la o formă la care să poată fi aplicată teoria ordi- 
nelor. Russell făcea aceasta analizând propoziţia Mincinosului ca: 
există o Propozitie pe care o afirm şi aceea este falsă, i.e. 2p(eu afirm 
p şi p este falsă) (Whitehead şi Russell (1910), p. 65). Dacă cuantorul 
acestei Propoziţii are ordinul i, Propoziția însăşi este de ordinul ¿ + 1 
şi deci nu face parte din domeniul cuantorului. Aceasta distruge 
argumentul pentru contradicţie. Prin insistența asupra faptului că 
auto-referinta implicată este obținută prin cuantificare, analiza lui 
Russell şochează printr-o totală artificialitate. Pentru început, mult 
mai fundamental, auto-referinta cerută poate fi obținută pe alte căi 
decât cuantificarea, de exemplu printr-un pronume demonstrativ: 
această Propozitie (sau propoziţie) este falsă. 

Atunci, analiza lui Russell a Mincinosului eşuează. Totuşi, există 
o legătură analitică între a satisface o condiţie şi a aparține unei 
mulţimi: ceva satisface o condiție ddacă aparține mulțimii lucrurilor 
care satisfac acea condiţie.” Aşadar, faptele despre totalitati sunt 
implicite în faptele despre condiţii şi reciproc. Folosind această 
observaţie, putem aduce paradoxurile grupului Bii la o formă în care 
acestea să corespundă perfect legitim Schemei Incloziunii. Aşadar, 
putem arăta că paradoxurile din acest grup sunt de acelaşi tip cu 
paradoxurile din celelalte grupuri. Să vedem cum se poate face 
aceasta, începând cu paradoxul Mincinosului. 

Pentru moment, să presupunem că propoziţiile (mai curând decât 
Propozitiile sau alte entități semantice) sunt cele care sunt adeva- 
rate sau false. Fie 9 (y) „y este adevărată“, astfel că 2 este mulţimea 


3 Această observaţie face apel la noţiunea naivă de mulțime şi ar fi contestată, de 
exemplu, de cei care adoptă ZF sau o formă similară a teoriei mulțimilor. Vom 
constata inadecvarea teoriilor de acest fel în capitolul următor. Noţiunea naivă de 
mulţime este apărată de asemenea în Priest (1987), capitolele 2 şi 10. 

propozitiilor adevărate, Ad; fie w(x) „x este definibilă“. 6 este o func- 
tie, o, definită printr-o tehnică de diagonalizare adecvată, astfel că, 
dacă a este o mulţime definibilă oarecare, o(a) = a, unde a = (a ga). 
Expresia dintre parantezele ascuţite este o propoziţie care exprimă 
faptul că a nu este în mulţimea a. (Aşadar, a spune „Această pro- 
poziţie nu este în a“.) Să observăm că a trebuie să fie definibilă, căci 
altfel nu am avea nici o garantie că există o astfel de propoziţie. 
Acum, dacă a este definibila şi a c Ad: 


o(a) ca > aga) ca 
> (aga) e Ad 
> (a ga) (prin T-schema)* 
> ao(a)¢a 


Aşadar, o(a) ¢ a si Transcendenta este satisfăcută. În plus, 
rezultă că a ¢ a şi deci, prin T-schema, (a ¢ a) e Ad, i.e. ola) e Ad. 
Aşadar şi Închiderea este satisfăcută. Mincinosul este propoziția 
o(Ad), iar contradictia este aceea că o(Ad) e Ad şi o(Ad) ¢ Ad. 

Celorlalte paradoxuri din acest grup li se pot aplica tratamente 
similare. Să considerăm, de exemplu, paradoxul Cunoscătorului. 
Acesta este la fel ca Mincinosul, cu excepţia faptului că ¢ (y) este „y 
este cunoscută ca adevărată“ şi deci Q este mulțimea lucrurilor 
cunoscute, Cn. Transcendenta este obţinută ca mai sus, întrucât 
cunoaşterea implică adevărul. Închiderea rezultă, întrucât s-a 
stabilit că a ¢ a şi deci o(a) e Cn. Paradoxul este că o(Cn) e Cn şi 
o(Cn) g Cn. Orice noţiune care împărtăşeşte proprietățile relevante 
cu cunoaşterea, de exemplu demonstrabiltatea, va genera o contra- 
dictie cu aceeaşi structură. Astfel, de pildă, avem „paradoxul lui 
Gödel“: această propoziție nu este demonstrabilă.* O variantă a 
acestor paradoxuri este lanțul Mincinosului (sau Cunoscătorului), 


"Schema definiției adevărului, dată de Alfred Tarski, cunoscută şi drept „crite- 
riul T“: T(a) + a, unde a este o propoziţie şi (a) este numele acelei propoziţii. lată o 
instanță a acestei scheme: „Zăpada este albă“ este o propoziţie adevărată (a limbii 
române) ddacă zăpada este albă. 

4 Vezi Priest (1987), pp. 58 si urm. 

unde sunt interrelationate mai multe propoziţii. Şi acesta satisface 
modelul. Pentru a vedea aceasta, să considerăm numai cel mai sim- 
plu paradox de acest tip: perechea Mincinosului. Acesta este la fel ca 
Mincinosul, cu excepţia faptului că o este ceva mai complicată. De 
această data, o(a) = a, unde a = (8 e Ad) si = (a e a). Pentru a 
vedea că o satisface condiţiile corespunzătoare, să presupunem că 
a c Ad şi că a este definibilă. Atunci: 


aca 
a e Ad 

(B c Ad) e Ad 

B e Ad (prin T-schema) 
(a ga) e Ad 

aga (prin T-schema) 
o(a) ga 


o(a) ea 


VUUQYUY 


Aşadar, o(a) g a, ceea ce este Transcendenta. Pentru a vedea că 
Inchiderea este satisfăcută, să observăm următoarele: 


0o(a) ga => aga 


> (laga) e Ad (prin T-schema) 
=> pe Ad 

=> (P < Ad) e Ad (prin T-schema) 
=> ae Ad 

> o(a) e Ad 


Contradictia este aceea că o(Ad) e Ad şi o(Ad) g Ad. 

Un ultim exemplu din acest grup de paradoxuri va fi suficient. 
Acesta este Paradoxul Heterologicului. ø (y) este „~ y sat y“, unde 
„sat“ este relaţia de satisfacere, astfel că Q = {y; ~ y sat y}, Het; 
w(x) este, ca mai sus, „x este definibilă“. Dacă a este o mulțime 
definibilă, óla) = (v e a), unde v este o variabilă nouă oarecare, 
astfel că aceasta este o propoziţie deschisă. Acum, să presupunem că 
a c Het. Atunci: 

(veca)eca > (vea) e Het 

=> —({v € a) sat wv ea) 
> (vea)ea (prin Schema Satisfacerii)” 


Aşadar, v e a) g a, i.e. Transcendenta. Deci, prin Schema Satis- 
facerii, ~v e a) sat (v e a), i.e. w e a) e Het, astfel că avem Închi- 
dere. Paradoxul este că (v e Het) e Het şi (v e Het) g Het. 

Putem înregistra aceste observaţii ca în Tabelul 9. (Comparati 
acest tabel cu Tabelul 8 din secţiunea 9.4. Am omis aici ultima 
coloană). 


„Paradoxul ___ 0) =) 2 
Mincinosului a, unde x este definibilă y este adevărată Ad 
a = (a g x) 
Cunoscătorului a, unde x este definibilă y este cunoscută Kn 
a = (a gx) 
Lanţul a, unde x este definibilă y este adevărată Ad 
Mincinosului a=(feTr)şi 
B = (a € x) 
Heterologicului ( e x) x este definibilă —y sat y Het 


Sub presupunerea că propoziţiile sunt purtătoare de adevăr, am 
văzut că toate paradoxurile din Grupul Bii corespund Schemei 
Incloziunii. Dacă se iau Propozitiile sau alte entități semantice drept 
purtătoare de adevăr, situația este esențialmente aceeaşi; avem 
nevoie doar de reinterpretarea notatiei. Luăm acum (a e x) drept 
Propoziția corespunzătoare. Similar, în Paradoxul Heterologicului, 
luăm (v e x) drept proprietatea corespunzătoare. De fapt, lucrurile 
se simplifică realmente în acest fel. Căci, după câte s-ar putea pre- 
supune, pentru orice mulțime (nu numai pentru una definibila), x, 
există o propoziţie a astfel încât a = (a g x) (Propoziția că această 
Propozitie nu este în x). Similar, în Paradoxul Heterologicului, daca 


"x sat (0 (v)) ddaca ¢ (x). 

x este o mulțime oarecare, există o proprietate de a fi în x. In acest 
caz, nu mai trebuie să se presupună că x este definibilă; iar parado- 
xurile corespund schemei inițiale a lui Russell. 

O observaţie suplimentară: deşi corespund Schemei Incloziunii, 
paradoxurile din Grupurile Bi şi Bii stabilesc că funcţia 6 relevantă 
este un diagonalizator în feluri diferite. Să notăm că acest fapt 
reprezintă diferenţa structurală majoră dintre aceste două grupuri. 
În paradoxurile din grupul Bi, concluzia 6(x) g x este obţinută direct 
din faptul că 3yy ¢ x, întrucât 6 este un operator al descriptiei de un 
anumit tip, selectând unul dintre lucrurile care nu sunt în x. În 
paradoxurile din grupul Bii, concluzia este obţinută indirect, în vir- 
tutea faptului că 6(x) g x implică 6(x) e x, acest fapt fiind stabilit 
prin apelul la un principiu precum T-schema, Schema Satisfacerii 
etc. Pentru beneficiul discuţiilor următoare, voi numi orice principiu 
de acest fel un principiu de legătură, deoarece furnizează o legătură 
între o noțiune semantică şi lume. 


$10.3 
Incloziuni şi limitele exprimării 


Am văzut că acele contradicții aflate la trei dintre limitele gân- 
dirii pe care le-am considerat în această carte, limitele iterării, cog- 
nitiei şi conceperii (definiției) corespund modelului contradictiilor 
incloziunii. Această situaţie ridică în mod firesc întrebarea dacă 
există contradicții ale incloziunii corespunzătoare celei de-a patra 
limite, limita exprimării. În ultima Parte a cărții vom vedea că 
există. Dar chiar înainte de a ajunge acolo, se poate vedea că există 
astfel de contradicții: unele paradoxuri ale auto-referintei sunt de 
această formă. 

Nici unul dintre paradoxurile standard ale auto-referintel nu 
priveşte exprimabilitatea. Cu toate acestea, există o legătură strânsă 


5 De fapt, am întâlnit deja o astfel de limită în secțiunea 9.8, dar aceasta era în 
mod esenţial doar un artefact al soluției lui Russell a paradoxurilor. 

intre indefinibilitate şi inexprimabilitate. Dată fiind o entitate inde- 
finibilă, va fi imposibil să se exprime un fapt oarecare despre acea 
entitate. Căci trebuie să putem să ne referim la un obiect pentru a 
enunta fapte despre acesta. Astfel, dat fiind un paradox oarecare al 
definibilitatii, putem produce un paradox al exprimabilității.? Voi 
arăta aceasta folosind paradoxul lui König. Consideraţii similare se 
vor aplica şi celorlalte paradoxuri. 

Ştim că ultimul ordinal indefinibil deopotrivă poate fi şi nu poate 
fi definit. Acum, să considerăm faptul că acesta este un ordinal. 
Întrucât nu ne putem referi la el, nu avem nici o modalitate de a 
exprima acest fapt. Dar tocmai l-am exprimat. Stabilirea faptului că 
paradoxul corespunde Schemei Incloziunii este pur şi simplu o ches- 
tiune de reprelucrare a argumentului corespunzător pentru parado- 
xul lui Konig. Să luăm stările de lucruri ca domeniu de variație 
pentru variabile. Fie ø (y) „y este exprimabil“, astfel că Q este 
mulțimea tuturor stărilor de lucruri exprimabile, £. Fie w(x) „x este 
definibilă“. În mod clar, £ este definibilă şi avem Existenţă. Întrucât 
mulțimea expresiilor limbajul nostru este numărabilă, E este numă- 
rabilă. Aşadar, dacă x c £, atunci şi x este numărabilă şi deci stările 
de lucruri din x pot fi doar despre ordinale dintr-o mulțime numă- 
rabilă de ordinale.” În acest caz, trebuie să existe un ordinal despre 
care nu este nici un membru al x şi deci un ultim membru. Fie 6(x) 
starea de lucruri de a fi un ordinal. În mod clar, aceasta nu este în x 
(Transcendenta). Totuşi, starea de lucruri este in ©, întrucât este 
exprimată de „uz(z este un ordinal despre care nu este nici un mem- 
bru al lui a)“, unde „a“ este un nume pentru x (Închidere). 

Putem evita noţiunea de definibilitate, construind direct parado- 
xuri ale exprimabilitatii prin utilizarea diagonalizării.* De exemplu, să 


ê Această observaţie a fost făcută esențialmente de Pollock (1970). 

7 Presupun aici că fiecare stare de lucruri poate fi doar despre un număr finit de 
ordinale, i.e. că stările de lucruri sunt ceea ce 7ractatus-ul ar numi „atomare“. Dacă 
această presupunere nu e evidentă, fie w(x) „x este o mulțime definibilă de stări 
de lucruri, fiecare dintre acestea fiind doar despre ordinale dintr-o mulțime finită de 
ordinale“. 

8 O construcţie de tipul expus in continuare este dată în Grim (1991), cap. 3. 

considerăm toate predicatele (non-indexicale) de un loc (i.e. termeni 
conceptuali, dupa cum spune Frege) despre numere in limba romana, 
să spunem. Acestea pot fi enumerate, de exemplu lexicografic. Fie P, 
cel de-al n-lea predicat. Să considerăm predicatul —P,x; să-l numim 
Q,. Atunci, pentru unii m, Q, este P„x, deoarece ordonarea, si deci 
Q, sunt exprimabile în limba română. Astfel, Q,, ddacă —P„m ddacă 
—=Q,,. Nu este greu să punem toate acestea în forma unei contradicții 
de incloziune. Fie g (y) „y este un predicat aritmetic de un loc (al 
limbii române)“, astfel că Q este totalitatea tuturor acestor 
predicate. Fie w(x) „x este definibilă în limba română“. Dacă w(x), 
fie 6(x) predicatul definit prin diagonalizare, ca mai sus. Prin 
argumentul obişnuit, avem Transcendenta, întrucât enumerarea lui 
x este definibilă in limba română, iar 6(x) este un predicat în limba 
română, deci avem Închidere. (Avem nevoie de faptul că x este 
definibilă, căci altfel nu avem nici o garanţie că ordonarea este 
exprimabilă în limba română.) În fine, Q este definibilă în limba 
română, aşadar avem Existenţă. 

Prin urmare, direct sau indirect, există numeroase contradicții la 
limita exprimării care sunt contradicții de incloziune. 


$10.4 
Grupul B: soluţia lui Ramsey 


Vedem acum că toate paradoxurile auto-referintei (inclusiv unele 
mai putin obişnuite) corespund Schemei Incloziunii şi deci, contra 
Ramsey, că aici este vorba despre o singură familie. Să mergem mai 
departe şi să considerăm soluția lui Ramsey a paradoxurilor. Nu 
este surprinzător faptul că el dă soluţii diferite pentru paradoxurile 
din fiecare grup de-al său. 

Soluţia lui Ramsey la paradoxurile din Grupul A era aceeaşi cu 
cea a lui Russell, cu excepţia faptului că Ramsey o simplifica (apreci- 
abil) într-o privinţă: cea mai simplă modalitate de a vedea aceasta 
(chiar dacă nu în termenii lui Ramsey) este aceea că Ramsey schimba 

definiția „ordinului“. Pentru Ramsey, ordinul unei funcții propoziti- 
onale (de un loc) este cu o unitate mai mare decât ordinul variabilei 
libere care apare în acea funcţie. De fapt, aceasta face din toate func- 
tiile, oricare ar fi ordinul acestora (în sensul lui Russell), ale căror 
argumente sunt de acelaşi ordin o singură clasă, care poate fi dome- 
niu de variaţie al unei variabile. Este clar că aceasta înlătură dintr-o 
dată nevoia de o Axiomă a Reductibilitatii (şi astfel problema de a 
o justifica). (Acesta era principalul scop al lui Ramsey.) În cele ce 
urmează, este important să ne fie clară diferența dintre definiția lui 
Ramsey şi cea a lui Russell. Voi rezerva termenul „ordin“ pentru 
definiţia lui Russell şi voi folosi termenul „tip“ pentru definiţia lui 
Ramsey. Aşadar, ierarhia lui Ramsey conţine obiecte (tipul 0), func- 
tii de obiecte (tipul 1), funcţii de funcţii (tipul 2) etc. 

Ierarhia tipurilor furnizează în continuare o soluţie pentru para- 
doxurile standard din Grupul A. Totalitatea ordinalelor (sau a orice 
altceva) de tipul i se dovedeşte a fi în continuare de tip mai înalt 
decât i, făcând Închiderea imposibil de demonstrat. Si, în conti- 
nuare, mulțimea tuturor ordinalelor, a tuturor Propozitiilor etc. nu 
există. Dar tocmai din această cauză, soluția moşteneşte principalul 
punct slab al soluţiei iniţiale a lui Russell: expediază propria sa 
explicație dincolo de limitele exprimabilului. Nu mai este de adăugat 
nimic aici. 

Oricum, situaţia este foarte diferită de cea a paradoxurilor din 
grupul B. În continuare, nu există nici o mulțime a tuturor ordina- 
lelor definibile. Dar prăbuşirea unei secţiuni verticale prin ordinele 
lui Russell într-un singur tip are drept efect faptul că apare o versi- 
une a paradoxului lui Konig pentru mulțimea ordinalelor definibile 
de orice tip dat. Comentarii similare se aplică şi la celelalte parado- 
xuri din Grupul B. Pentru a înțelege exact de ce stau lucrurile aşa şi 
care era exact soluţia lui Ramsey la paradoxurile din Grupul B, este 
mai bine să examinăm un exemplu. 

Ramsey însuşi dădea explicația completă a soluţiei sale folosind 
Paradoxul Heterologicului (pp. 191 şi urm.), aşa că să rămânem şi 
noi la acesta. Versiunea sa a paradoxului este întrucâtva diferită de 

cea pe care am dat-o in sectiunea 10.2. O diferenta majora este aceea 
că Ramsey formula paradoxul in termenii condiției de heterologici- 
tate (— x sat x), mai curând decât în termenii mulțimii heterologice. 
Discuţia cu privire la ceea ce ar fi avut de spus Ramsey despre versi- 
unea pe care am dat-o ar ridica problema concepţiei sale despre 
mulțimi (care era, de fapt, foarte asemănătoare cu cea a lui Russell). 
Din punctul de vedere al soluției Paradoxului Heterologicului, 
această temă ar complica expunerea şi ar fi absolut irelevantă. În 
plus, discuția lui Ramsey despre soluţia sa este îndeajuns de com- 
plicată şi nu doresc să introduc complicații suplimentare. Aşadar, 
voi discuta paradoxul în mod esenţial în forma dată de acesta. 

Ramsey foloseşte noțiunea de satisfacere în termeni de proprie- 
tati (funcţii propozitionale). Voi folosi minuscule pentru variabile de 
tip O şi majuscule pentru variabile de tipul 1. Acum, să scriem xRY 
pentru „x denotă Y“ sau „x inseamnă Y“, în formularea lui Ramsey. 
Condiţia , x sat x“ poate fi scrisă ca 3Y(xRY A —Yx). Să notăm 
aceasta cu Fx. Raţionăm apoi după cum urmează: 


BP) > SYCP)RY A —Y(P)) 
> FUP) 


(printr-un analog al Schemei Satisfacerii). Aşadar, —/'(F). Dar, intru- 
cat, pesemne: 


(PREF (*) 
avem: 
(PYRE a FP) 
deci AYCUPYRY ^a ~Y Fy) (x) 
l.e., EXEN. 


Russell obiecta la adresa rândului (**) al argumentului, Întrucât 
ordinul lui F este prea mare. Cu alte cuvinte, dacă cuantorul din F 
este de ordinul i, cuantorul din rândul (**) trebuie să fie de ordinul 

i + 1. Această mişcare nu îi mai era disponibilă lui Ramsey, deoa- 
rece toate proprietățile obiectelor de acelaşi tip (în cazul nostru, de 
tip 0) sunt de acelaşi tip. În schimb, el neagă (*). El pretinde că „R“ 
este ambiguu si că, deşi (fF) înseamnă într-un sens F, este vorba 
despre un sens diferit de acela in care înţelesul apare chiar în F. Mai 
precis, relațiile de înţeles diferă pentru funcțiile de ordin diferit. 
Argumentul este in acest fel blocat, deoarece ordinul lui F este mai 
mare decât cel al lui Y. lar Ramsey pretinde (pp. 193, 198 şi urm.) că 
toate paradoxurile din Grupul B conţin cuvinte ca „înseamnă“, a 
căror dezambiguizare similară rezolvă paradoxul. 


$10.5 
... şi carentele acesteia 


Cât de reuşită este soluția propusă de Ramsey? Această soluţie 
are o mulțime de probleme chiar şi înainte de a se urni din loc. Mai 
intâi, nu este deloc clar că un cuvânt similar cu „înseamnă“ apare în 
toate paradoxurile din Grupul B. Se poate presupune că lucrurile 
stau aşa in toate acele paradoxuri în care este menţionat explicit 
limbajul, dar nu acesta este cazul Paradoxului lui Berkeley. Apoi, 
presupunând că satisfacerea poate fi analizată in termeni de 
proprietăți (funcţii), apar anumite supozitii discutabile. În al treilea 
rând, în afară de cazul în care pretenţia că R (şi alte cuvinte simi- 
lare) este ambiguu poate fi apărată independent, nu există nici un 
temei pentru a lua această pretenție drept adevărată, cu excepţia 
temeiului că aceasta blochează paradoxul — dar atunci toate soluţiile 
îl blochează. 

Ramsey era perfect conştient de această ultimă problemă şi 
încerca să argumenteze că există temeiuri pentru a presupune că 
funcţiile de diferite ordine au diferite relaţii de înțeles. Explicaţia sa 
este destul de extinsă (pp. 194 şi urm.), dar se desfăşoară esențial- 
mente după cum urmează. A spune că x înseamnă Y este a spune că 
există o relație de un anumit tip intre x şi obiectele „cuprinse în“ Y. 
Acum, o funcţie de ordinul 1 (de exemplu) conţine un cuantor (care 

cuantifică asupra obiectelor de tip 0) şi deci (?) relația de cuprindere 
este diferită de cea a unei funcţii de ordinul 0 (de exemplu), care nu 
conţine nici un astfel de cuantor. 

Nu multă lume ar socoti astăzi că abordarea lui Ramsey a intele- 
sului ar fi plauzibilă. Şi chiar dacă ar fi corectă, nu văd cum ar putea 
fi folosită noţiunea de cuprindere în aşa fel incât să valideze infe- 
renta problematică marcată cu ,,?“. Dar chiar dacă explicaţia lui 
Ramsey cu privire la ambiguitatea lui „înseamnă“ este corectă, apar 
alte obiecţii. Dată fiind o colecţie de relaţii de înţeles, putem alcătui 
pur şi simplu o singură relație care este suma logică a acestora. lar 
acest fapt pare a restabili paradoxul. Ramsey însuşi era conştient de 
această obiectie şi o formula (pp. 196 şi urm.) în esenţă după cum 
urmează. 

Fie Ry, R, şi R, relaţiile de înțeles pentru funcţii de indivizi de 
ordinul 0, 1 şi 2, respectiv. Fie R suma lor logică, i.e. xRY ddacă 
xRoY v xR,Y v xR,Y. Atunci condiţia heterologică, 3Y(xRY A —Yx), 
apare ca fiind de ordinul 2 (intrucât conține cel mult un cuantor de 
funcţii, i.e. de entităţi de tipul 1). Aşadar (F)R,F, şi astfel (F)RF şi 
ajungem înapoi la contradicţie. 

Soluţia lui Ramsey la această problemă este aceea că, in pofida 
aparentelor, condiţia în discuţie nu este de ordinul 2, ci de ordinul 3! 
Temeiul oferit de Ramsey pentru această soluție este mai curând 
căznit şi neconvingător.” Dar chiar dacă Ramsey ar fi putut dovedi 
aceasta, el nu ar fi scăpat de primejdie. Căci chiar dacă argumentele 


3 În mod esențial, acesta decurge după cum urmează. R, este o relaţie al cărei 
codomeniu (i.e. clasa obiectelor care pot ocupa al doilea loc al relației) conţine funcții 
propozitionale de ordinul 2, care au la rândul lor cuantori de funcţii de indivizi şi deci 
sunt de forma f(VX@ (X)). Deci R; (şi astfel F) cuprinde o funcţie variabilă, f, de 
funcţii de indivizi şi deci este de ordinul 3 (p. 196). Încă o dată, Ramsey nu explică ce 
înțelege prin termenul crucial „cuprinde“. Dar chiar dacă admitem pretenţia dubi- 
oasă conform căreia dacă termenul unei relaţii cuprinde o noţiune, atunci relația 
însăşi cuprinde acea noţiune, nu este deloc clar că în acest caz termenul cuprinde 
realmente funcţii de funcţii. Căci codomeniul este tocmai clasa funcţiilor de ordinul 2 
şi nici una dintre acestea nu conţine funcţii de funcţii. Exprimarea formei acestora 
poate cere o variabilă schematică, f, dar aceasta nu este o variabilă autentică şi deci 
nu cuprinde entităţi de tipul 3 în vreun sens autentic. 

sale de până acum sunt corecte, tot ce s-a arătat este că suma logică 
a clasei relațiilor de inteles este o relație de înţeles care se diagonali- 
zează în afara clasei. După cum ne-am putea aştepta acum, pro- 
blema apare atunci când construim clasa tuturor relaţiilor de înțeles 
şi considerăm suma lor logică, R+. Aceasta este o relaţie de înțeles şi 
deci, prin definiţie, trebuie să se afle chiar în acea clasă. Dacă F este 
acum condiţia heterologică ce cuprinde această relaţie, trebuie să 
avem (P)RF pentru o relaţie de înțeles, R. Aşadar (F)R*F şi rezultă 
paradoxul. 

Ramsey este conştient şi de această problemă, astfel că spune (p. 197): 


Ceea ce rezultă clar din contradicții este că nu putem obţine o relație atot- 
cuprinzătoare de înţeles pentru funcţii propozitionale. Oricare relație am 
considera, apare întotdeauna o modalitate de a construi un simbol cu un 
înţeles care nu este inclus în relaţia noastră. Intelesurile intelesului for- 
mează o totalitate ilegitimă. 


Aşadar, Ramsey se întoarce în mod esenţial la soluţia lui Russell: 
nu există o totalitate de un anumit tip. Am văzut că această soluţie 
face ca teoria lui Russell să se auto-respingă. Ramsey se află într-o 
situație încă şi mai dificilă. Căci existenţa unei totalitati adecvate 
poate fi demonstrată prin principii la care Ramsey poate cu greu 
obiecta. Să observăm că o relaţie de înțeles pentru funcții de tipul 1 
(acestea fiind singurele aflate în discuţie aici) este o relaţie ale cărei 
argumente din stânga sunt toate predicate — care sunt obiecte de 
tipul 1 — şi ale cărei argumente din dreapta sunt funcţii de tipul 1. 
Astfel, conform teoriei tipurilor, toate relaţiile de înțeles sunt legi- 
time si, mult mai important, sunt toate de acelaşi tip (relational). 
Aşadar, mulţimea tuturor relaţiilor de acest fel este o submulțime 
de acest tip şi deci este cât se poate de bine definită. 

Ceea ce a transformat auto-respingerea lui Russell într-o contra- 
dictie patentă este pur şi simplu simplificarea lui Ramsey a teoriei 
lui Russell. Pentru Russell, colecţia relevantă nu există, deoarece 
conţine membri de un ordin înalt oarecare. Prin presupunerea că 
toate funcţiile propozitionale de un anumit fel (dar de un ordin înalt 

oarecare) formează un tip determinat (o totalitate), aceasta preca- 
utie nu mai este disponibilă pentru Ramsey. 


$10.6 
Parametrizarea în general 


Soluţia lui Ramsey la paradoxurile din Grupul B este o instanţă a 
unei stratageme binecunoscute de înlăturare a paradoxurilor. Stra- 
tagema constă din acea că, atunci când este întâlnită o contradicţie 
(cel putin prima facie) de forma P(a)!, se încearcă să se găsească o 
ambiguitate în privința lui P sau unele raporturi diferite, r, şi ro, 
sub care ceva poate fi P şi apoi se argumentează că a este P sub un 
raport, P(r,, a), dar nu şi sub celălalt, —Pi(r;, a). De exemplu, daca 
mă confrunt cu contradictia aparentă conform căreia este deopo- 
trivă ora 2 p-m şi ora 10 p-m, o dezambiguizez sub raportul locului 
şi rezolv contradictia observând că este ora 2 p-m la Cambridge şi 
ora 10 p-m la Brisbane. Desigur, ar putea fi mai mult decât două 
raporturi sub care un lucru poate fi P; în exemplul folosit, orice loc 
de pe Pământ (cu excepţia polilor) poate furniza un raport relevant. 
Aşadar, în general, va exista o familie de parametri astfel încât pre- 
dicatul aparent monadic P(x) se sparge într-o familie de relații P(c, x), 
unde c este un parametru. Prin urmare, voi numi această tehnică 
parametrizare. Se înțelege, faptul că parametrizarea poate fi apli- 
cată cu succes pentru a rezolva unele contradicții nu implică faptul 
că aceasta se poate aplica pentru a rezolva toate contradicţiile. Fie- 
care caz reclamă consideraţii independente. 

Pentru a vedea cum se presupune că funcţionează parametri- 
zarea pentru Ramsey, să observăm că predicatul satisfacerii sau, 
mai fundamental, relaţia de denotare folosită de Ramsey pentru a 
defini acest predicat se parametrizează prin ordinul funcţiilor rele- 
vante. Astfel, avem o familie de predicate heterologice parametrizate, 
Fx, câte unul pentru fiecare ordin n. Se dovedeşte apoi că —F,,(F,), 
dar ca F, (Fn) 

După cum am văzut, tehnica parametrizarii nu poate fi aplicată 
satisfăcător în felul în care doreşte Ramsey; o serie de fapte o opreşte 
de la a funcţiona cu succes. Cu toate acestea, s-ar putea spera că alte 
aplicaţii ale parametrizării ar putea funcționa mai bine decât cele 
ale lui Ramsey. Şi aproape toate soluțiile propuse pentru parado- 
xurile semantice de la Ramsey încoace sunt in continuare incercări 
de aplicare a parametrizării. Probabil că cel mai clar exemplu de 
acest fel este soluţia lui Tarski (1936) a paradoxurilor, cu toate că, 
pentru a fi drepţi cu el, ar trebui să evidentiem că Tarski nu sus- 
tinea că este vorba despre o soluţie, ci mai curând despre o moda- 
litate de a evita paradoxurile. Tarski parametriza predicate semantice, 
cum sunt satisfacerea şi adevărul, folosind o ierarhie de limbaje. Mai 
recent, unii filosofi (care cu siguranță văd aceasta ca pe o soluţie a 
paradoxurilor) au sugerat că predicatele semantice au o extensiune 
dependentă de context şi deci că valorile posibile ale unei variabile 
din context pot fi folosite pentru a parametriza predicatele rele- 
vante.!0 (Să observăm că se poate schimba intotdeauna un adevăr 
dependent de context cu unul care nu este dependent de context 
prin explicitarea parametrului contextual. Astfel, de exemplu, „Este 
secolul XX“ este adevărat în 1990 ddacă „În 1990 este secolul XX“ 
este adevărat.) Alternativ, unii filosofi au sugerat că diferitele in- 
stante ale aceluiaşi tip (non-indexical) pot avea diferite valori de 
adevăr. Şi această sugestie este o versiune de parametrizare: instan- 
tele sunt cele care furnizează acum parametrii relevanti."' Chiar şi 
soluțiile contemporane care nu sunt explicit parametrice sunt silite 
să apeleze în cele din urmă la distincția tarskiană dintre limba- 
jul-obiect şi metalimbaj şi deci la parametrizare.!? 


10 Probabil că primul filosof care a sugerat această posibilitate a fost Parsons 
(1974c). Ideea a fost dezvoltată amplu de Burge (1979). Prezentarea tehnică cea mai 
sofisticată a acesteia este dată în Barwise şi Etchemendy (1987), Partea a III-a, unde 
contextele sunt numite „situații“ şi sunt date analize set-teoretice ale acestora. 

1! Cred că iniţiatorul acestei concepţii este Buridan. (Vezi Hughes (1982).) Pentru 
alti autori care au adoptat această linie de argumentare, vezi Smiley (1993), p. 25. 

12 Vezi, de exemplu, discutarea soluţiilor propuse de Kripke, Gupta şi Herzberger 
în cap. 1 din Priest (1987). 

Pentru a pune astfel de soluţii într-o formă generală, să ne 
întoarcem la Schema Incloziunii. Aceasta priveşte o proprietate, ¢ şi 
o funcţie, 6, care, atunci când este aplicată la o clasă corespunză- 
toare de lucruri care sunt ø, se diagonalizează în afara acestora 
pentru a produce un alt obiect care este p. Dacă 2 este limita tutu- 
ror gurilor, obţinem 6(Q) e Q şi 6402) e Q sau, echivalent, g (6(@)) şi 
—g (6(Q)). Parametrizarea funcţionează prin spargerea lui g într-o 
familie de predicate parametrizate, ø (c, y), unde c este un parame- 
tru adecvat (limbaj, context, instantiere sau orice altceva). 
Parametrizarea lui g provoacă o parametrizare corespunzătoare a 
totalitatii Q, definită în termenii acesteia: pentru fiecare c există o 
totalitate 2., {v; @ (c, y)}. Acum, în fiecare paradox, jumătate din 
argument este folosită pentru a stabili că, pentru funcţia 6 rele- 
vantă, 6 este un diagonalizator în raport cu proprietatea ø (c, y). (În 
cazul paradoxurilor Grupului Bi, aceasta se întâmplă în virtutea 
proprietăţilor descriptorului relevant. În cazul paradoxurilor Grupu- 
lui Bii, argumentul cere o versiune parametrizată a principiului de 
legătură corespunzător, de exemplu: în contextul c, T(c, (a)) — a.) 
Întrucât 6 este un diagonalizator, 5(Q,) e Q,. Dar in toate cazurile, 
6(Q.) este in mod clar g sub un anumit raport (s-a făcut referire la 
aceasta, s-a arătat că este adevărată etc.) Aşadar, pentru a recu- 
noaşte faptele, trebuie să se susțină că pentru unii c’, p (c’, 6(Q,)), 
i.e. 6(Q,) e Qr. De exemplu, propoziţia Mincinosului de nivel n nu 
este adevărată în limbajul de nivel n, ci în limbajul de nivel n + 1; 
sau ultimul ordinal indefinibil în contextul c nu este, prin definiţie, 
definibil în contextul c, dar este definibil în contextul c'; sau instanţa 
c a propoziției Mincinosului nu spune despre sine că nu este adeva- 
rată, dar instanţa c' a aceluiaşi tip spune despre sine că este ade- 
varata etc.’ 


13 Există o subtilitate care nu are nici o importanţă aici, cu privire la cazul lui 
Tarski. Argumentul conform căruia propoziţia Mincinosului de la nivelul n se diago- 
nalizează în afara propozitiilor adevărate ale limbajului de nivel n foloseşte T-schema 
pentru nivelul n. Dar aceasta este validă doar pentru propoziţiile de la nivelul n — 1. 
Aşadar, se poate crede, argumentul eşuează, întrucât propoziţia Mincinosului este ea 
însăşi de nivel n. Oricum, aici este folosită doar o jumătate din T-schema, T(a) — a 

$10.7 
... şi carentele acesteia 


Intrucat parametrizarea este o generalizare a tehnicii folosite de 
Ramsey pentru a rezolva paradoxurile din Grupul B, nu este sur- 
prinzător că parametrizarea este afectată de exact aceleaşi probleme 
pe care le-am întâlnit deja în privinţa lui Ramsey. Mai întâi, în 
general, nu există nici un temei pentru a presupune că proprietatea 
gy este parametrizată. După cum se ştie, după aproape patruzeci de 
ani de la propunerea lui Tarski, nu s-a dovedit că limbajul natural 
este o ierarhie de metalimbaje — în realitate, există dovezi că lucru- 
rile nu stau aşa.!* Şi nici nu există vreun temei pentru a presupune 
că extensiunile unor cuvinte, cum este „adevăr“, sunt dependente de 
context în felul în care, de exemplu, este cuvântul „trecut“. Parsons 
(1974c) argumentează că unele dintre predicatele în discuţie pot fi 
analizate în mod firesc în termeni de cuantori (întocmai după cum 
sugera Ramsey), precum şi că aceşti cuantori — sau, mai degrabă, 
domeniile acestora — sunt determinaţi contextual. Este cu siguranță 
adevărat că domeniile unor cuantori sunt determinaţi contextual 
(„toţi au luat masa de prânz“), dar, în egală măsură, domeniile altor 
cuantori nu au această proprietate („orice număr natural este impar 
sau par“), iar Parsons nu dă nici un temei independent fata de 
paradoxuri pentru a presupune că acei cuantori în discuţie sunt 
dependenţi de context. În fine, pretenţia că propoziţii diferite de 
acelaşi tip non-indexical pot avea valori de adevăr diferite este in 
mod evident ad hoc. 


(după cum se poate vedea consultând argumentul din secțiunea 10.2) şi dacă a nu 
este o propoziţie de nivel n — 1, nu este o propoziție adevărată de nivel n - 1; aşadar, 
asumând principiile clasice (sau cel putin intuitioniste) privind conditionalul din 
T-schemă — aşa cum fac toate aceste soluţii - această jumătate a T-schemei este 
validă pentru toate formulele şi nu doar pentru cele de la nivelul n — 1. 

14 Vezi Kripke (1975); Priest (1987), secţiunea 1.5. 

Apoi, chiar dacă se presupune ca este corect să se parametrizeze 
proprietatea ø, este de obicei dificil să se găsească temeiuri indepen- 
dente conform cărora parametrul trebuie să se schimbe de la c la c' 
pentru a obţine consistenţa.” S-ar putea argumenta că, întrucât 6 
este un diagonalizator, rezultă că —g (c, 6(Q.)); şi întrucât 6(Q,) este 
o într-un sens sau altul, trebuie să existe un c' astfel incât ø (c’, 
6(42.)); dar aceasta nu stabileşte că c nu este c', adică tocmai ceea ce 
este in discutie.'® Tarski obține faptul că propoziţia Mincinosului de 
la nivelul n este adevărată la nivelul n + 1 şi nu la nivelul n pur şi 
simplu prin definiție: după modul în care a fost definită ierarhia, 
propoziția este exact o propoziţie de nivel n + 1 şi nu de nivel n. 
Dar, dacă nu cumva aceasta este o pură prestidigitatie, rămâne între- 
barea de ce lucrurile trebuie să fie definite în acest fel. 

În al treilea rând şi în mod crucial, parametrizarea nu evită 
paradoxurile, ci doar le restabileşte. Căci putem defini suma logică a 
tuturor relațiilor parametrizate după cum urmează: p*(y) ddaca 3cg 
(c, y) (y este adevărată la un nivel, într-un context etc.). Fie Q* tota- 
litatea corespunzătoare. Prin argumentul standard se arată acum ca 
funcția 6 relevantă este un diagonalizator fata de g* şi deci că 
+ *(6(Q*)). Dar, ca de obicei, întrucât s-a arătat că 6(Q*) este p sub 
un raport, g*(6(Q*)). De exemplu, să considerăm pretenţia că aceasta 
propozitie-tip nu este adevărată în nici un/o context/instanta. Pre- 
supunând că această pretenţie este adevărată într-un/o context/ 
instanţă, rezultă că această propozitie-tip nu este adevărată în acel/ 
acea context/instanta. Aşadar nu este adevărată în nici un/o context/ 
instanţă, i.e. este adevărată în acest/această context/instanta şi deci 
intr-un/o context/instanţă.!” 

Există câteva căi pe care se poate încerca evitarea acestei con- 
cluzii. Prima (Burge, (1979), p. 192) constă din pretenţia că g* nu 


15 Chiar dacă aceasta nu este o problemă pentru strategia considerării instanţelor 
de tipuri. 

15 Critici la adresa lui Burge în această direcţie pot fi găsite în Priest (1991b), 
p. 202, iar la adresa lui Barwise şi Etchemendy în Priest (1993), secţiunea 7. 

11 Pentru această critică a strategiei considerării instanţelor de tipuri, vezi Hazen 
(1987). 

poate fi definită, deoarece nu se poate cuantifica in mod legitim in 
locul parametric. Această pretenție nu este numai falsă, ci se auto-res- 
pinge (dacă se doreşte consistenţa): chiar pentru a explica faptul că 
p este parametrizata este nevoie să se spună că lucrurile pot fi g sub 
un raport şi nu sub altele, şi astfel să se cuantifice în locul parametric. 

O altă sugestie posibilă este aceea de a ataca demonstraţia 
conform căreia 6 este un diagonalizator fata de pr. De exemplu, în 
cazul paradoxurilor din Grupul Bi, s-ar putea nega că Jyy ¢ Q* pe 
temeiul că orice este definibil (definibil in mai putin de 99 de cuvinte 
etc.) relativ la un parametru. Plauzibilitatea acestei pretenții depinde 
de paradox şi de înțelegerea parametrului. Poate să nu fie neplau- 
zibil să se presupună, de exemplu, că orice număr natural este defi- 
nibil in mai puţin de 99 de cuvinte într-un context, dar este foarte 
neplauzibil să se presupună că orice ordinal este definibil într-un 
context, cel putin dacă un context este ceva ce este omeneste acce- 
sibil. În orice caz, evident, această mişcare nu va fi de ajutor în pri- 
vinta paradoxurilor din Grupul Bii. 

O a treia posibilitate este aceea de a nega Închiderea, poate pe 
temeiul că 6(Q*) nu există.!* Această pretenţie ridică oricum alte 
probleme familiare. Căci chiar soluţia oferită furnizează întotdeauna 
cele necesare pentru a construi 6(Q*) şi a demonstra că aceasta este 
o într-un sens. (De exemplu, ultimul ordinal care nu este definibil 
în nici un context este definit în acest context, iar „această propo- 
zitie nu este adevarata in nici un limbaj din ierarhia lui Tarski“ este 
un enunţ adevărat al unu: limbaj.) Dar acum suntem confruntati cu 
o alternativă: sau acest sens este unul dintre parametri şi, prin 
urmare, avem o contradicţie, sau nu este şi, întrucât am enumerat 
toți parametrii posibili, acest fapt nu este exprimabil: rezultă ca 
soluţia însăşi este dincolo de limita exprimabilului.” 

În secţiunea 9.8, am observat că soluţia lui Russell a paradoxu- 
rilor reproduce pur şi simplu problema şi, mai precis, că instantiaza 


18 Această posibilitate este considerată in Barwise şi Etchemendy (1987). 
19 Pentru o critică a lui Barwise şi Etchemendy pe aceste temeiuri, vezi Priest 
(1993). 

Schema Incloziunii. Suntem acum in poziţia de a vedea că exact la 
fel stau lucrurile cu parametrizarea. In Schema Incloziunii, luăm 
pentru g suma logică a proprietăţilor parametrizate definită mai 
sus, *, şi luăm Q+ pentru Q; fie w(x) „x = Q* sau pentru unii c, x = 
Q.“ şi fie 6 diagonalizatorul corespunzător. Atunci, in mod clar, 
y(Q*) şi, după cum tocmai am văzut, dacă x este o submulțime oare- 
care w a §2*, 6(x) se diagonalizează în afara lui x, dar are proprie- 
tatea w+. Aşadar, aceste mărimi satisfac Schema Incloziunii. Încă o 
data, parametrizarea nu este atât o soluţie pentru contradicţiile la 
limita gândirii, cât o manifestare a acestora. 


Concluzie 


În acest capitol am examinat un număr de soluţii moderne ale 
paradoxurilor din Grupul B al lui Ramsey. După cum am văzut, 
acestea au aceleaşi neajunsuri generale ca şi soluţia lui Ramsey. 
Celelalte genuri de soluții moderne ale paradoxurilor au în vedere în 
primul rând Grupul A al lui Ramsey. Ne vom îndrepta atenţia asu- 
pra acestora în capitolul următor. După cum vom vedea acolo, solu- 
tule menţionate nu sunt cu mult mai bune decât cele pe care tocmai 
le-am analizat. 


11. MULTIMI SI CLASE 


Introducere 


După cum am văzut în ultimele două capitole, toate paradoxurile 
auto-referintei (inclusiv Paradoxul lui Berkeley şi cea de-a cincea 
antinomie) sunt contradicții de incloziune; adică toate aceste para- 
doxuri instanţiază Schema Incloziunii care, pentru a-i aminti citi- 
torului, priveşte proprietăţile g şi w şi o funcţie 6 astfel încât: 


(1) există Q = {y; p(y)), iar pQ) Existenţă 
(2) dacă x c Q şi y(x), atunci  (a)6(x) ex Transcendenta 
(b) 6(x) e 2 Închidere 


(Q) 
WQ) 


y(x) 


DP 


Figura 1 


Aceste conditii pot fi reprezentate ca in Figura 1. Ovalul mare 
este Q, mulţimea tuturor lucrurilor g. x este o submulțime oarecare 
a mulţimii Q care satisface wy, iar 6 aplicată la aceasta ne duce deo- 
potrivă înăuntrul şi în afara lui Q. Această situaţie este întrucâtva 


Multimi si clase 267 


greu de reprezentat (!). Am făcut-o luând pe 6(Q) ca un semn pe 
marginea lui 2.! 

Orice soluţie la un paradox de incloziune trebuie să nege una 
dintre clauzele din Schema Incloziunii. Întrucât toate acestea conţin 
mulţimi, un loc firesc pentru a căuta o soluție este teoria modernă a 
mulțimilor. Teoriile moderne ale mulțimilor au fost dezvoltate 
urmărind, intre altele, o evitare a paradoxurilor din Grupul A al lui 
Ramsey (secțiunea 10.1), unde w este condiţia universală, şi deci 
poate fi ignorată. În prima parte a acestui capitol vom aprecia in ce 
măsură aceste teorii reuşesc in această privință. Vom extinde apoi 
analiza şi vom vedea în ce măsură reuşesc în privinţa rezolvării 
clasei mai largi de paradoxuri ale incloziunii. 

Teoreticienii moderni ai mulțimilor tind să oscileze între două 
soluţii prima facie întrucâtva diferite ale paradoxurilor teoriei mul- 
timilor. Prima soluţie a fost dezvoltată de Zermelo, şi este încor- 
porată în teoria mulțimilor Zermelo-Fraenkel (ZF); cea de-a doua 
foloseşte noțiunea de clasă propriu-zisă şi a fost dezvoltată de von 
Neumann. Le voi examina pe rând, începând cu soluția lui Zermelo. 


$11.1 
Soluția lui Zermelo: ZF 


Soluția susținută de Zermelo este una veche şi familiară: neagă 
că Q există şi astfel negi Existenţa. Am văzut această stratagema la 
lucru la Aristotel (secţiunea 2.2), la Kant (secţiunea 6.7) şi la Russell 
(secţiunea 9.6). După cum am văzut în secţiunile respective, această 
soluţie nu reuşea. Să vedem dacă soluţia are mai mult succes in 
cazul de faţă. 


! Există ceva destul de convenabil în legătură cu această reprezentare. În felul 
său, marginea este paradoxală, unind şi totodată separând interiorul şi exteriorul. 

2 S-a observat adesea că pseudo-paradoxul bărbierului este similar structural cu 
paradoxul lui Russell (vezi, de exemplu, Sainsbury (1988), p. 110). Este, prin urmare, 
interesant de văzut cum se relaționează acest paradox cu Schema Incloziunii. Fie gy) 
„y este o persoană“, astfel că Q este mulţimea tuturor persoanelor. Fie w(x) „x con- 

Teoria multimilor in care este incorporata aceasta solutie, ZF, 
este formulată într-un limbaj de ordinul întâi cu variabile al căror 
domeniu de variaţie este alcătuit din mulțimi propriu-zise. Princi- 
piile de existență a mulțimilor încorporate în această teorie nu ne 
permit să dovedim existența unei mulțimi corespunzătoare unei 
condiţii arbitrare. În general, putem dovedi doar existența submul- 
timii unei mulțimi oarecare date, care conține obiecte ce satisfac 
acea condiţie. Acest principiu este enunțat în Axioma Aussonderung 
a lui Zermelo, care o formulează după cum urmează:* 


AXIOMA III (Axioma Separării). Ori de câte ori funcţia propozițională w(x) 
este definită pentru toate elementele unei mulțimi M, M este înzestrată cu 
o submulțime M, care conţine ca elemente exact acele elemente x din M 
pentru care p(x) este adevărată. 


Această axiomă, împreună cu unele axiome de bază ale existenţei 
mulțimilor (cum sunt cele pentru mulțimea potenţială şi reuniune) 
pot fi folosite pentru a stabili existenţa celor mai multe mulțimi la 
care se recurge în mod standard în matematică. Dar, în mod hotărâtor, 
existența mulțimilor absolut infinite, cum sunt V, On şi R, implicate 
în paradoxurile infinitatii absolute, nu poate fi demonstrată. Dacă ar 
putea fi demonstrată existenţa acestor mulțimi, atunci argumentele 
paradoxale ar dovedi că teoria este inconsistenta.* Ar trebui să se 
observe că şi existenţa altor mulțimi, cum sunt mulțimile non-bi- 
ne-fundate, nu poate fi demonstrată în ZF, deşi această existenţă 
este consistentă cu axiomele ZF. Cu toate că interpretarea standard 
a ZF este cea a ierarhiei cumulative (secțiunea 8.4), există alte inter- 
pretări in care există mulțimi non-bine-fundate. 


tine persoanele dintr-un grup in care cei care nu se bărbieresc pe ei înşişi sunt 
barbieriti de o unică persoană“ şi fie 6(x) acea unică persoană. Închiderea este ime- 
diată şi dacă d(x) e x, atunci 6(x) se bărbiereşte şi nu se bărbiereşte pe sine. Aşadar, 
avem Transcendenţă. Paradoxul eşuează pur şi simplu deoarece p(%2) este falsă şi 
deci Existenţa eşuează, chiar dacă nu din cauză că Q nu există. 

3 (1908); traducerea este din van Heijenoort (1967), p. 202. 

1 Pentru detalii despre toate acestea, vezi aproape orice tratat modern de teoria 
mulțimilor, de exemplu Fraenkel, Bar-Hillel şi Levy (1973), cap. 2, secțiunea 3. 

5 Vezi, de exemplu, Aczel (1988). 

Desigur, prin sine, simplul fapt că nu se poate demonstra exis- 
tenta mulțimilor generatoare de contradicţie rezolvă prea putin 
paradoxurile. Nimeni nu se îndoieşte că dacă teoria demonstraţiei 
subiacentă teoriei mulțimilor este suficient sterilizată, atunci teoria 
mulțimilor poate fi făcută consistentă. Problema este ce temeiuri 
există pentru a presupune că mulțimile respective nu există. Dacă 
s-ar demonstra existenţa tuturor mulțimilor (pure), atunci existența 
tuturor mulțimilor generatoare de paradox ar decurge prin Axioma 
Aussonderung. Prin urmare, întrebarea crucială aici este de ce ar 
trebui să se presupună că V nu există. Zermelo arată că mulțimea 
universală nu există, după cum urmeaza:°® 


TEOREMĂ. Orice mulțime M este inzestrată cu cel putin o submulțime M, 
care nu este un element al mulțimii M. Demonstrație. [Dacă] M, este o sub- 
mulțime a M care, conform Axiomei III, conţine toate acele elemente din M 
pentru care nu este cazul că x e x, atunci M, nu poate fi un element al mul- 
timii M. Căci sau M, e M, sau nu. În primul caz, M, ar conţine un element 
x = My pentru care x e x şi aceasta ar contrazice definiţia lui M,. Astfel, cu 
certitudine, M, nu este un element al lui M, şi în consecinţă, dacă ar fi un 
element al mulţimii M, ar trebui, de asemenea, să fie un element al Mo, ceea 
ce tocmai a fost exclus. 


După cum ar trebui să fie clar, acest argument este exact acela 
care arată că p, se diagonalizează în afara lui x (secţiunea 9.1). Ca 
atare, acesta este o parte a argumentului implicat în paradoxul lui 
Russell. Prin urmare, este prea puţin un argument pentru o soluţie 
a paradoxului. În particular, dacă există temeiuri independente pen- 
tru cealaltă jumătate a paradoxului (care, în acest caz, este dat de 
existența mulțimii V), este clar că nu l-am rezolvat. Mai mult decât 
atât, există exact astfel de temeiuri. Conform Principiului Domeniu- 
lui al lui Cantor, despre care am văzut că este perfect justificat 
(secțiunile 8.7 şi 8.8), orice variabilă presupune existența unui 
domeniu de variaţie. Astfel, întrucât în ZF există variabile al căror 


ê (1908), Teorema 10; vezi van Heijenoort (1967), p. 203. 

domeniu de variaţie este alcătuit din toate mulțimile, teoria presu- 
pune colecţia tuturor mulțimilor V, chiar dacă în această teorie nu 
se poate arăta că această mulțime există. Consistenta a fost dobân- 
dita cu prețul excluderii din teorie a unei mulțimi a cărei existență 
teoria este silită să o recunoască. 

În plus, această carenta nu este numai una teoretică, ci este o 
carenta care se răsfrânge în fapt asupra practicii matematice. Căci 
infinitatile absolute pe care ZF nu le poate recunoaşte ca existând 
sunt exact acelea cerute de tratamentul din teoria categoriilor a 
categoriei tuturor grupurilor etc. Aşadar, nu numai Principiul 
Domeniului, ci şi practica matematică cere recunoaşterea unor co- 
lecţii care nu există în ZF.’ 


§11.2 
Teoria intuitionista ZF şi teoria modală ZF 


Mai multi filosofi au observat în mod efectiv că ZF încalcă Prin- 
cipiul Domeniului.? Moore ((1990), pp. 170 şi urm.) formulează 
foarte bine dilema pe care o pune această teorie, după cum urmează: 


Problema noastră este, într-un sens, problema infinitului. Aceasta se bazează 
pe paradoxul fundamental despre unu şi multiplu, conform căruia deopo- 
trivă dorim şi nu dorim să recunoaştem unitatea în multiplicitatea infinită 
(adevărată) — sau, şi mai dramatic, conform căruia se pare că suntem deopo- 
trivă constrânşi să recunoaştem acolo unitatea şi constrânşi să nu o recu- 
noaştem (...) Se pare că suntem forțați să recunoaştem întreaga ierarhie a 
mulțimilor ca pe ceva pe care nu putem - şi a fortiori nu putem fi forțați — 
să îl recunoaştem defel (...) Atunci când negăm că există o mulțime a tutu- 
ror mulțimilor (...) avem mai intâi sentimentul efectiv că aducem în atenție 
(văzând şi recunoscând) ceva a cărui existenţă suntem pe cale de a o nega, 
gândind apoi „Este aceasta, totalitatea despre care vorbim atunci când ne 
angajăm în teoria mulțimilor, subiectul nostru conceput ca un întreg; aceasta 


1 Pentru mai multe detalii despre această chestiune, vezi Priest (1987), secțiunea 2.3. 
8 De exemplu Lear (1977), Parsons (1974a) (vezi finalul lucrării), Mayberry (1977) 
şi Moore (1990). 

este ceea ce nu există.“ Dar această pretenţie este absurdă, exact în acelaşi 
fel în care este absurd să înţelegi infinitul (adevărat) ca pe ceva ce este de 
neînțeles. Şi totuşi este exact ceea ce se pare că am făcut. Se pare că ne-am 
concentrat atenţia asupra infinitului (adevărat) ca asupra a ceva ce nici 
măcar nu este acolo. 


Mulţi filosofi au oferit soluţii la această problemă. În general, 
toate soluţiile sunt încercări de a da substanţă ideii conform căreia 
V este o infinitate potenţială, dar într-un sens care să nu declanseze 
Principiul Domeniului.” Cea mai simplă sugestie în acest sens este 
aceea că în ZF cuantificarea clasică trebuie să fie evitată în favoarea 
cuantificării intuitioniste.’° Ideea aici este că o abordare intuitio- 
nistă a infinitatii este cel mai apropiat analog modern al abordării 
lui Aristotel a infinitatii potenţiale.!! În particular, această abordare 
furnizează o modalitate de a intelege cuantificarea peste o totalitate 
infinită, care nu conceptualizează acea totalitate ca fiind încheiată. 
Aşadar, utilizarea cuantificării intuitioniste ar trebui să evite 
problema. Nu o face: după cum am observat în secţiunea 8.8, 
Principiul Domeniului se aplică tot atât de mult cuantorilor intuitio- 
nişti, cât celor clasici. Aşadar, cuantificarea intuitionista presupune 
o mulţime (sau specie) a tuturor mulțimilor. (lar argumentul lui 
Zermelo conform căruia nu există o mulțime universală este, de 
asemenea, valid din punct de vedere intuitionist.) 

O sugestie înrudită cu cea de mai sus (în virtutea legăturii dintre 
semantica lui Kripke pentru logica intuitionista şi cea pentru logi- 
cile modale) caută să formuleze noţiunea de infinitate potenţială 
în termeni de logică modală.!” De exemplu, fie R, colecţia tuturor 


? Propria soluţie a lui Moore este întrucâtva diferită. El pur şi simplu neagă 
Principiul Domeniului, deşi nu consideră argumentele lui Cantor în favoarea aces- 
tuia. Voi face un comentariu suplimentar asupra concepţiei lui Moore în capitolul 12, 
unde discut despre a spune şi a arăta. 

10 Mayberry agreează o abordare intuitionista, deşi detaliile abordării sale sunt 
mult mai complexe. Pentru discuţii suplimentare, vezi Priest (1987), p. 47. 

1! Vezi Dummett (1977), pp. 55 şi urm. 

12 Ceea ce urmează se inspiră din Parsons (1971), nota de subsol 10, şi din 
Parsons (1974b). Materialul din restul acestei secţiuni şi din secțiunea următoare 

mulțimilor de rang mai mic sau egal cu a. Fie & o mulțime de 
ordinale care este cofinală cu On (i.e. pentru orice ordinal există un 
ordinal mai mare în 2) şi fie {Ra a e & } mulțimea lumilor unui 
model Kripke pentru o logică modală (unde interpretarea lui „e“ în 
R, este cea evidentă). Lumea R, accesează lumea R; ddacă a < £. 
Întrucât relația de accesibilitate este o relație de ordine parțială 
slabă, logica propozițională modală a structurii este 54. Să numim 
această structură 7/ 

YZ poate fi considerată ca reprezentând ierarhia cumulativa „în 
creştere“. În fiecare etapă (lume), începe să existe o secţiune inițială 
a ierarhiei cumulative. Nu există nici o etapă în care întreaga 
ierarhie începe să existe, dar fiecare secţiune iniţială începe să existe 
într-o anumită etapă. Acum, dacă presupunem că pentru cuantori 
sunt date condiţii de adevăr relative la lumi (i.e. Vxg este adevărată 
în lumea Ff, ddacă pentru toţi x din Ra, x satisface gy), atunci nu există 
nici un cuantor al cărui domeniu este întreaga infinitate absolută 
care este ierarhia cumulativă. În fiecare etapă, domeniul cuantifi- 
cării (R,) este un membru al domeniului oricărei etape următoare. 
Dacă considerăm că limbajul modal conţine variabile de ordinul doi 
(scrise cu majuscule) al căror domeniu de variație este alcătuit din 
sub-colectii ale domeniului, atunci VX03yy = X este adevărată, ceea 
ce reprezintă un mod atrăgător de a exprima gândul că toate sub-cla- 
sele domeniului sunt mulțimi potenţiale. 

O problemă minoră a acestei construcţii este aceea că, în felul în 
care a fost descrisă până acum, nu există temeiuri pentru a presu- 
pune că structura este un model al ZF. Această situaţie poate fi reme- 
diată presupunând că pentru lumea de bază „Ra, a este un cardinal 
inaccesibil.'3 Într-adevăr, dacă presupunem că fiecare membru al 
mulţimii X este inaccesibil, ZF este cu necesitate adevărată. Măsura 


face apel la diferite noţiuni tehnice care nu sunt explicate în restul cărții de fata şi 
pot fi omise fără pierderea continuității. 

13 Nu este necesar să stim ce este aici un cardinal inaccesibil — pentru detalii, vezi 
Fraenkel, Bar-Hillel şi Levy (1973), secțiunea 6.3; tot ce este necesar să ştim este că, 
dacă @ este inaccesibil, Rọ este un model al ZF. 

in care aceasta reparatie este plauzibila depinde de ceea ce se gan- 
deste despre rezonabilitatea postulării cardinalelor mari, o chestiune 
pe care nu o voi discuta aici. 

O obiectie mai importantă este cea potrivit căreia cuantificarea 
asupra mulțimilor absolut infinite nu a dispărut, ci doar a trecut în 
subteran (sau poate în suprateran, dacă se consideră că metalimbajul 
este ceva aflat deasupra limbajului-obiect). Căci, după cum reiese 
clar din explicaţia mea a structurii modale, pentru a da această expli- 
catie este necesar să se cuantifice peste infinitatea absolută a tutu- 
ror ordinalelor; şi nici clasa lumilor {f,; a e X } nu este o mulțime 
care să existe în ZF. Astfel, structura presupune încă mulțimi non- 
existente. Nu ajută nici sugestia conform căreia problema este dizol- 
vata, deoarece cuantificarea ilicită este doar „metateoretică“. Căci 
metateoria exprimă exact înțelegerea noastră a ceea ce se petrece în 
teoria-obiect. Astfel, în acest punct nu avem atât un răspuns, cât o 
întărire a obiectiei: teoria-obiect este incompletă, deoarece intele- 
gerea noastră a acesteia presupune existența mulțimilor despre care 
poate demonstra că nu exista!"* 


$11.3 
Totalitafi indefinit extensibile 


O altă sugestie de rezolvare a problemei incearcă să evite Prin- 
cipiul Domeniului prin intermediul respingerii caracterului determi- 
nat al sensului, pe care se bazează Principiul. Se sugerează adesea 
că enunturile care contin un predicat vag, cum este „este chel“, nu 
au sens determinat. Ideea aici este aceea că predicatele conținute în 
enunturi despre infinitati absolute, cum este „este un ordinal“, sunt 
vagi într-un mod similar. Luată ca atare, această sugestie nu se 
prezintă ca fiind foarte promițătoare. A fi un ordinal nu este o 


14 Lear (1977) dă o construcţie similară cu 2% cu excepţia faptului că el dă con- 
ditii de adevăr intuitioniste pentru constantele logice. În particular, un cuantor uni- 
versal peste toate mulțimile este efectiv conținut în condiţiile de adevăr ale cuanto- 
rului universal. Prin urmare, construcţia lui Lear se confruntă cu aceeaşi obiectie. 

chestiune de grad, cum este a fi chel. Intr-adevar, precum toate pre- 
dicatele matematice, „este un ordinal“ este un exemplu de predicat 
precis. Mai curând, ideea trebuie să fie aceea că punctul de frontieră 
pentru a fi un ordinal este indefinit, tot aşa cum este indefinit 
punctul de frontieră pentru a fi chel. Dummett ((1991), pp. 316 şi 
urm.) formulează bine ideea: 


Este mai potrivit să se descrie conceptul intuitiv de număr ordinal ca având 
o secvenţă crescândă de extensiuni, decât să se descrie acest concept ca 
având o extensiune imprecisă: ceea ce este imprecis este lungimea secventei, 
care se estompează la distanţa indiscernabilă. Conceptul intuitiv de număr 
ordinal, ca şi cele de număr cardinal şi de mulţime, este un concept indefinit 
extensibil. 


Până aici toate bune, dar sarcina cuiva care susţine aceasta pozi- 
tie este acum aceea de a explica lucrurile pe care le luăm drept ade- 
vărate despre ordinale, mulțimi şi alte infinitati absolute. Dat fiind 
că avem de a face cu extensiuni variabile, precum şi că noțiunea de a 
fi un ordinal sau o mulțime nu este ea însăşi vagă, singura sugestie 
evidentă este aceea că adevărurile definite sunt cele care sunt adevă- 
rate oricum ar fi fixate noţiunile relevante, in timp ce enunturile cu 
valoare de adevăr indefinită sunt cele care pot varia de la o fixare la 
alta. Dar cum poate fi precizată această sugestie? Modalitatea natu- 
rală de a formula ideea este exact aceea folosită în cazul modelului 7/ 
pe care l-am întâlnit în secțiunea anterioară: considerăm acum 
fiecare lume posibilă drept una dintre modalităţile de fixare a exten- 
siunilor. Adevărurile determinate sunt exact cele care sunt cu nece- 
sitate adevărate în lumea de bază. 

Rezultă că sugestia în discuţie nu este cu mult mai bună decât 
cea modală şi este afectată de aceeaşi problemă majoră. Fie şi numai 
pentru a conceptualiza felul în care se presupune că funcţionează 
modelul, trebuie să presupunem o mulțime a tuturor ordinalelor sau 
a mulțimilor, precum şi cuantori care să cuantifice peste acestea. 
Aşadar, se pare că ne-am întors la problema inițială. 

Putem evita această problemă interpretând mecanismul meta- 
lingvistic drept vag în acelaşi fel? Posibil, dar atunci este îndoielnice 
că acest mecanism şi-ar putea îndeplini funcția explicativă pentru 
care a fost propus: sensul însuşi al construcţiei este extras din con- 
trastul dintre totalitatea absolută şi părțile sale. Dacă totalitatea 
absolută este ea însăşi variabilă, atunci părţile devin superflue. În 
orice caz, sugestia de a interpreta mecanismul metalingvistic în acest 
fel ar fi incorectă: nu pentru aceasta a fost destinat modelul. Desti- 
natia sa era tocmai aceea de a arăta felul in care părţile ar putea 
aproxima un întreg absolut. Şi pentru ca această idee să aibă sens, 
trebuie să avem o noțiune a unui întreg absolut. După cum a văzut 
foarte bine Kant, dată fiind o noţiune precum cea de mulțime sau de 
ordinal, rațiunea ne constrânge să concepem mulțimea tuturor 
lucrurilor care satisfac acea noţiune. 'Totalizarea este o parte a 
mecanismului nostru conceptual — fie că ne place, fie că nu. 

În pofida faptului că am folosit un citat din Dummett pentru a 
ilustra sugestia pe care am discutat-o, punctul său de vedere asupra 
chestiunii este întrucâtva diferit. Acest punct de vedere este explicat 
în (1991), pp. 313-319. Scopul acestui pasaj este acela de a argu- 
menta că modalitatea de cuantificare peste toate totalitatile infinite, 
inclusiv peste cele absolut infinite, şi nu numai peste acestea, tre- 
buie să fie intuiţionistă. După cum formulează Dummett, chestiu- 
nea este aceea de a respinge pretenţia că (p. 313): 


dat fiind orice domeniu de obiecte matematice, cuantificarea peste acesta 
poate fi interpretată în mod clasic, astfel încât enunturile formate cu ajuto- 
rul unei astfel de cuantificări vor fi în mod precis sau adevărate, sau false şi, 
prin urmare, se vor conforma logicii clasice. 


Ca atare, Dummett nu consideră că totalitatile indefinit exten- 
sibile fac ca sensurile pretențiilor care cuantifică peste acestea să fie 
nedeterminate (neprecizate), ci mai curând că valorile de adevăr ale 
acestora pot fi nedeterminate (nici adevărat, nici fals). Într-adevăr, 
rostul întreprinderii de a da condiţii intuitioniste de adevăr pentru 
cuantori este tocmai acela de a determina sensul adecvat al enun- 
turilor cuantificate. 

Mai departe, nici faptul că un concept este indefinit extensibil nu 
implică faptul că lucrurile care îl satisfac nu formează o totalitate. 
Potrivit lui Dummett (p. 318), atât numerele naturale, cât şi cele 
reale — nici unele dintre acestea nefiind infinitati absolute - sunt 
indefinit extensibile. Chestiunea este mai curând aceea că operaţia 
de a cuantifica peste astfel de totalitati nu conduce în mod garantat 
la o valoare de adevăr clasică. În formularea sa (p. 316): 


Ceea ce au dezvăluit paradoxurile [infinitatii absolute] nu a fost existența 
conceptelor cu extensiuni inconsistente, ci existenţa unor entităţi care pot fi 
numite concepte indefinit extensibile. Conceptul de număr ordinal este un 
exemplu prototipic. Paradoxul lui Burali-Forti asigură că nici o totalitate 
definită nu conţine orice poate fi recunoscut intuitiv drept un număr ordi- 
nal, unde o totalitate definită este o cuantificare care produce întotdeauna 
un enunţ in mod determinat adevărat sau fals. 


Din aceste motive, punctul său de vedere nu rezolvă problema de 
fata, după cum recunoaşte el însuşi.!? 


$11.4 
Von Neumann si clasele propriu-zise 


Să ne indreptam acum atenția asupra celei de-a doua soluții orto- 
doxe a paradoxurilor teoriei mulțimilor. Sesizând carenta teoriei ZF, 
von Neumann decidea să adauge un mecanism care să poată exprima 
colecția presupusă de (dar absentă din) ZF. Von Neumann împărțea 
toate colecțiile în două categorii: obiecte-I si obiecte-II. Obiectele-I 
sunt acele obiecte care pot să apară in mod corect în partea stângă a 
enunturilor de forma x e y. Obiectele-II sunt acele obiecte care pot 
să apară în mod corect în partea dreaptă a enunturilor de acest fel. 


15 „Luată în sine, abandonarea logicii clasice nu este, într-adevăr, suficientă pen- 
tru a ne feri de contradicții, dacă menţinem aceleaşi supozitii ca mai înainte; dar, 
atunci când nu ne punem în poziţia de a cuantifica peste o totalitate complet determi- 
nată, nu vom mai avea nici un motiv să le menţinem“ (p. 316, nota de subsol). 

Ar trebui să se observe că cele două colecţii nu sunt reciproc exclu- 
sive; pot exista obiecte I-II. Obiectele-I pot fi considerate drept mul- 
timile teoriei ZF şi sunt numite acum în mod obişnuit „mulţimi“. 
Obiectele-II pot fi considerate drept sub-colectii ale domeniului 
mulțimilor şi sunt numite acum „clase“. Obiectele-II care nu sunt 
obiecte-I — numite acum în mod obişnuit „clase propriu-zise“ — sunt, 
prin urmare, acele colecţii de mulțimi care nu sunt ele însele în 
domeniul cuantificării ZF. Astfel, mulțimile care nu există în ZF, 
cum sunt R, On şi V, sunt clase propriu-zise (după cum demonstrează 
acelaşi argument care arată că aceste mulțimi nu există în ZF). 

Ar trebui să remarc faptul că această descriere, deşi este corectă, 
este, la rigoare, anacronică din trei motive. Primul este acela că von 
Neumann considera că obiectele-I includ nu numai mulțimi, ci şi 
elemente iniţiale (non-multimi), dar aceasta nu are nici o impor- 
tanta aici. Al doilea motiv este acela că von Neumann considera că 
obiectele-I şi obiectele-IT sunt funcţiile caracteristice ale colecţiilor, 
mai curând decât colecţiile însele. Oricum, în virtutea inter-defini- 
bilitatii colecţiilor şi funcţiilor caracteristice ale acestora, nici acest 
fapt nu este important. Cel de-al treilea motiv este acela că nu von 
Neumann a fost cel care a identificat obiectele-I cu mulțimile din ZF 
şi obiectele-Il cu sub-colectii ale acestui domeniu. Această identifi- 
care a ajuns a fi uzuală ulterior, în virtutea rezultatelor care au ară- 
tat că aceste noţiuni erau echivalente din punct de vedere tehnic. 

Acum, prin definiție, o clasă propriu-zisă nu poate fi un membru 
a ceva. Dar acest fapt nu furnizează un criteriu pentru a decide dacă 
o colecţie, specificată prin anumite condiţii, este o clasă propriu-zisă. 
Criteriul pe care îl propunea von Neumann, şi care a devenit acum 
standard, este acela că o clasă este propriu-zisă atunci când este cel 
puţin la fel de mare ca (şi, prin urmare, de aceeaşi dimensiune cu) V. 
Acest criteriu este încorporat în Axioma sa IV.2:17 


16 Vezi Fraenkel, Bar-Hillel şi Levy (1973), p. 326. 
7 Von Neumann (1925); traducerea este luată din van Heijenoort (1967), p. 400; 
am modificat aici notația. 

Un obiect-II nu este un obiect I-II dacă şi numai dacă există o [funcţie] b 
astfel meat pentru orice obiect-I x, există un y pentru care deopotrivă y e a 
şi b(y) = x. 


Această axiomă este cunoscută drept Doctrina Limitării Mărimil. 
(Pentru o expunere a istoriei acesteia, vezi Hallett (1984).) În virtu- 
tea acesteia, distincţia dintre mulţimi şi clase propriu-zise poate fi 
privită ca o formă mai riguroasă a distinctiei lui Cantor dintre mul- 
tiplicitati consistente şi multiplicitati inconsistente (după cum am 
observat în secțiunea 8.6). 

Prima facie, teoria mulțimilor a lui von Neumann dă o soluţie a 
paradoxurilor întrucâtva diferită de cea a lui Zermelo. Întrucât 
colecțiile V, On, R etc. există în calitate de clase propriu-zise, Exis- 
tenta este satisfăcută. Cu toate acestea, în fiecare caz, Închiderea 
eşuază: aplicarea diagonalizatorului corespunzător generează o clasă 
propriu-zisă. (În cazul paradoxului lui Burali-Forti şi în cel al para- 
doxului lui Mirimanoff, 6(Q2) = Q.) Aşadar, 5(0) nu se află in Q, 
deoarece nu se află în nimic. 

Atunci, ceea ce blochează paradoxul este exact împrejurarea că 
este imposibil ca o clasă propriu-zisă să fie un membru a ceva. În 
formularea lui von Neumann (ibid., p. 401): 


Există (...) unele diferente esenţiale [între sistemul lui Zermelo şi al meu]. 
Faptul că eu vorbesc despre „funcţii“, mai curând decât despre „mulțimi“ 
este fără îndoială o diferență superficială. Este, totuşi, esenţial faptul că 
teoria de fata a mulțimilor se ocupă cu mulţimi (sau „funcţii“) care sunt 
„prea mari“, cu alte cuvinte cu acele obiecte II care nu sunt obiecte I-II. Mai 
curând decât a fi complet interzise, acestea sunt declarate incapabile de a fi 
(...) [membri] (ele nu sunt obiecte-I!), ceea ce este suficient pentru a evita 
antinomiile. 


Această soluție aminteşte de Soluţia 2 a lui Kant (secțiunea 6.7): 
limita există, dar operaţia care furnizează contradictia, şi anume 
apartenența la un lucru sau altul, nu poate fi aplicată. 

Chestiunea fundamentală acum ar părea a fi aceea dacă există 
vreun temei, în afară de vreo prestidigitatie definitionala, pentru a 

presupune că apartenenţa la ceva a claselor propriu-zise nu inseamnă 
nimic. După cum tocmai am văzut, von Neumann numeşte colecțiile 
„prea mari“, dar este dificil de văzut de ce mărimea, ca atare, ar 
trebui să aibă ceva de a face cu proprietatea de a fi o unitate, i.e. cu 
posibilitatea de a fi un membru (vezi secţiunea 8.6). Într-adevăr, 
referirea la o colecție, chiar dacă este o clasă propriu-zisă, inseamnă 
într-un anumit sens tratarea acesteia ca o entitate, ca o unitate; a 
fortiori, dacă se cuantifică peste aceasta. Prin urmare, orice colecţie 
(mulţime sau clasă) trebuie să fie un candidat la apartenenta.”® 

Toate acestea sunt veşti proaste, dar este de aşteptat ceva şi mai 
rău. Să considerăm paradoxurile teoriei mulțimilor aşa cum apar 
acestea in propria persona în teoria lui von Neumann. Să luăm 
drept exemplu paradoxul lui Burali-Forti. În loc să considerăm 
colecția mulțimilor care sunt ordinale, putem considera colecția cla- 
selor care sunt ordinale (care, intuitiv, este On u (On?) şi putem 
încerca să desfăşurăm paradoxul asupra acestei colecţii. Dacă vom 
face aceasta, vom descoperi că acesta eşuează pentru exact acelaşi 
motiv pentru care eşuează în ZF: nu există o astfel de colecţie. (Dacă 
ar exista, On ar fi un membru al acesteia.) Remarci similare se 
aplică paradoxului lui Russell şi paradoxului lui Mirimanoff: nu 
există nici colecţia claselor propriu-zise şi nici colecția claselor bine- 
fundate. În ultimă instanţă, soluţia lui von Neumann este aceeaşi cu 
cea a lui Zermelo. 

Nu este nimic surprinzător, deci, în faptul că soluţia lui von 
Neumann împărtăşeşte aceeaşi problemă fundamentală cu cea a lui 


'® Lewis (1991) obține unele dintre consecinţele faptului de a fi clasă cu ajutorul 
cuantorilor plurali care cuantifică peste mulțimi. S-ar putea crede că în acest fel 
problema este rezolvată, intrucât in acest caz nu mai trebuie să cuantificăm peste 
clase şi astfel să le tratăm ca entităţi. Resnik (1988) a argumentat că acest tip de 
cuantificare peste mulțimi este echivalent cu cuantificarea simplă peste clase. Dacă 
aşa stau lucrurile, atunci nu se câştigă nimic prin această mişcare. De fapt, mă îndo- 
iesc că lucrurile stau aşa. Oricum, în contextul de față, evitarea acestei Scylla alungă 
sugestia înapoi la Charybda. Numai întrucât cuantificarea plurală nu recunoaşte 
clasele drept entităţi, teoria lewisiană a mulțimilor nu reprezîntă o îmbunătăţire în 
raport cu teoria obişnuită ZF, în măsura preocupărilor de fata: cuantorii (singulari şi 
plurali) cuantifică peste o totalitate care nu există în nici un sens. 

Zermelo. Să observăm că domeniul de variaţie al variabilelor din 
teoria lui von Neumann este domeniul tuturor colecţiilor (obiectele-I 
şi obiectele-II). Colecţia tuturor colecţiilor nu este, prin urmare, V 
(colecția tuturor mulțimilor), ci V', colecţia tuturor mulțimilor şi cla- 
selor şi aceasta din urmă, precum şi alte colecții similare, sunt cele a 
căror existență nu poate fi admisă în mod consistent în teoria lui 
von Neumann. Aşadar, teoria încalcă Principiul Domeniului la fel ca 
şi teoria lui Zermelo. (Uneori, teoria lui von Neumann este repre- 
zentata ca o teorie bi-sortată cu diferite tipuri de variabile având ca 
domeniu de variaţie obiecte-I şi obiecte-II. Acest fapt nu are nici o 
influență asupra concluziei pe care tocmai am obținut-o: Principiul 
Domeniului este încălcat de variabilele al căror domeniu de variație 
este alcătuit din obiecte-II.) Şi, cât priveşte ZF, această carenta se 
înfăţişează pe sine în faptul că teoria lui von Neumann nu furni- 
zează un fundament adecvat pentru teoria categoriilor. De exemplu, 
s-ar putea alcătui categoria tuturor mulțimilor, dar nu s-ar putea 
alcătui categoria tuturor claselor.’® 

S-ar putea crede că această problemă ar putea fi rezolvată prin 
presupunerea conform căreia clasele propriu-zise pot fi membri ai 
unui gen de colecții care au aceeaşi relaţie cu clasele propriu-zise pe 
care acestea o au cu mulțimile: hiper-clasele.”” Dar în acest fel pro- 
blema este reprodusă la nivelul imediat superior. O propunere evi- 
dentă este aceea de a itera această construcție într-o ierarhie astfel 
încât o colecţie de un ordin oarecare poate fi un membru a ceva de la 
nivelul imediat superior. Această propunere ne dă, de fapt, teoria 
mulțimilor a lui Ackermann”, care poate fi considerată ca iterând 
această procedură la un ordinal transfinit.* Puţină reflecţie ne arată 
că nici această construcţie nu rezolvă problema, ci, iarăşi, doar o 
deplasează. Căci într-o astfel de teorie există variabile având ca do- 
meniu de variație toate colecţiile din ierarhie; totuşi, sub ameninţarea 


19 Sau, în această privință, nici categoria functor a categoriei tuturor mulțimilor — 
vezi Priest (1987). 

% Vezi Fraenkel, Bar-Hillel şi Levy (1973), p. 142. 

21 Ibid., pp. 148 şi urm. 

22 Vezi Grewe (1969). 

contradicției obişnuite, se poate demonstra că domeniul acestei vari- 
aţii nu există în teorie. 

Oricum ar fi prelucrate detaliile, toate soluţiile pe care le-am dis- 
cutat apelează în cele din urmă la soluţia aristotelică. Despre limita 
(colecţia tuturor colecţiilor acceptată de teorie) se spune că nu există 
şi, prin urmare, Principiul Domeniului este incalcat.” 


$11.5 
Principiul soluţiei uniforme 


Am văzut că soluțiile standard ale paradoxurilor teoriei multi- 
milor nu au un succes deosebit nici măcar în acel domeniu limitat 
pentru care au fost proiectate. Dar o dată ce luăm în considerare 
tabloul mai larg, imaginea este şi mai sumbră. 

Dacă două paradoxuri sunt de genuri diferite, atunci este rezona- 
bil să ne aşteptăm ca acestea să aibă genuri diferite de soluție. Pe de 
altă parte, dacă două paradoxuri sunt de acelaşi gen, atunci este 
rezonabil să ne aşteptăm ca acestea să aibă acelaşi gen de soluţie. 
Generalizând: este firesc să ne aşteptăm ca toate paradoxurile dintr-o 
familie de paradoxuri să aibă un singur gen de soluție. Orice soluţie 
care poate aborda doar pe unii dintre membrii familiei nu poate fi 
privită ca o soluţie care se adresează pertinent temei fundamentale 
în discuție.” Să numim această consideraţie Principiul Soluției 
Uniforme (PSU): acelaşi gen de paradox, acelaşi gen de soluție. 


3 O soluţie întrucâtva diferită este sugerată de Maddy (1988). Maddy constru- 
ieste o teorie a claselor peste o teorie a mulțimilor prin aplicarea tehnicilor lui Kripke 
(1975), pentru a obţine clase propriu-zise care pot fi membri ai claselor propriu-zise. 
Paradoxurile sunt evitate prin aceea că logica pentru clasele propriu-zise este 
trivalentă. Problema acestei construcţii este aceeaşi cu cea a construcţiei lui Kripke. 
Teoria rămâne consistentă doar pentru că anumite noţiuni legitime — şi realmente 
necesare — nu pot fi exprimate în teorie. Negatia exclusivă sau, echivalent, complemen- 
tarea absolută nu poate fi exprimată, căci altfel ar reapărea paradoxul lui Russell. 

24 Un punct de vedere similar în legătură cu paradoxurile intensionale este expus 
în Priest (1991b). 

PSU pune un accent deosebit pe notiunea de gen. Pentru a ne 
convinge că două paradoxuri sunt de acelaşi gen trebuie să ne 
convingem că (a) există o structură comună pentru cele două para- 
doxuri şi că (b) această structură este cauza contradicţiilor. Condiţia 
(b) este deopotrivă esențială şi anevoie de articulat. Am făcut ce mi-a 
stat în putinţă în acest sens în secțiunea 9.5. 

O dată ce acest obstacol este depăşit, nu este greu să aplicăm 
PSU şi să demonstrăm că soluțiile ortodoxe ale paradoxurilor teoriei 
mulțimilor sunt inadecvate. Căci, după cum rezultă clar din secti- 
unea 9.2, cea de-a cincea antinomie este un paradox de exact acelaşi 
tip cu paradoxul lui Burali-Forti etc. Ramsey, este adevărat, nu ar fi 
clasificat paradoxul în Grupul A, întrucât acesta conţine cuvântul 
„gând“, dar, după cum am argumentat deja (secţiunea 10.1), acesta 
este un criteriu superficial şi este foarte clar că, din punct de vedere 
structural, acest paradox aparține paradoxurilor infinitatii absolute. 
Cu toate acestea, soluţiile ortodoxe ale paradoxurilor teoriei multi- 
milor nu aduc nici un fel de atingere acestui paradox. Căci, în mod 
notoriu, putem, într-un sens, să avem un gând al cărui conţinut este 
un obiect non-existent, după cum am arătat în secţiunea 6.9. Şi nici 
nu este de vreun folos să se pretindă că 7 este o clasă propriu-zisă. 
Căci chiar şi in cazul in care clasele propriu-zise nu pot fi membri ai 
altor clase, este clar că putem totuşi să gândim despre acestea. 
Fiecare propunere este, prin urmare, o ignoratio. 


$11.6 
... şi paradoxurile de incloziune 


Tocmai am văzut că PSU arată că soluţiile ortodoxe ale parado- 
xurilor teoriei mulțimilor reprezintă un eşec, chiar şi pentru para- 
doxurile care privesc limita iterabilului. O altă aplicaţie a acestui 
principiu are consecinţe mult mai profunde. 

După cum am văzut (secţiunea 9.6), Russell susținea că toate 
paradoxurile auto-referintei aparțin unei singure familii şi, în conse- 
cinfa, au o singură soluţie: o aplicaţie strictă a teoriei ordinelor. Am 

văzut şi că Ramsey împărțea paradoxurile in două familii distincte şi 
deci îşi permitea (conform PSU) să ofere un gen diferit de soluție 
pentru fiecare familie (secţiunea 10.4). Cu aproape nici o excepție, 
de la Ramsey încoace, logicienii au acceptat că există două familii 
aici; astfel, aproape toate soluţiile post-Ramsey au fost îndreptate 
sau împotriva Grupului A, sau împotriva Grupului B. 

Dar intuiţia lui Russell era corectă. Toate paradoxurile traditio- 
nale ale auto-referintei sunt contradicții de incloziune, adică struc- 
tura descrisă în Schema Incloziunii explică toate aceste contradicții. 
Aşadar, conform PSU, nu am putea fi satisfacuti decât de o soluţie 
unificată a familiei. Furnizează vreuna dintre soluţiile existente aşa 
ceva? 

Am discutat soluţiile contemporane ale paradoxurilor in secti- 
unile 10.6 şi 10.7. Acestea nu se aplică deloc la paradoxurile din 
Grupul A: nu privesc totalitati, infinitatea absolută sau altceva de 
acest fel. Similar, soluțiile ortodoxe ale paradoxurilor teoriei multi- 
milor nu funcţionează pentru paradoxurile din Grupul B. Împreju- 
rarea dacă pot fi aplicate sau nu la paradoxurile Bii (Mincinosul etc.) 
depinde de ceea ce considerăm a fi purtători ai adevărului: dacă 
aceştia sunt Propoziţii, atunci incloziunile (precum Tr) sunt, după 
câte s-ar putea presupune, infinitati absolute, astfel că existenţa şi 
natura acestor infinitati pot fi relevante; dacă purtătorii adevărului 
sunt propoziţiile, atunci incloziunile sunt numai numărabile, deci 
comportamentul infinitatilor absolute este irelevant. Dar în orice 
caz, pentru paradoxurile Bi (paradoxurile definibilității), incloziu- 
nile sunt întotdeauna numarabile (cum este DOn) sau finite (cum 
este DN) şi astfel existența acestora este garantată de Doctrina 
Limitării Marimii. 

Aşadar, nici una dintre soluţiile post-Ramsey nu se aplică la toate 
contradicţiile de incloziune. Chiar dacă soluţiile ortodoxe ar func- 
tiona în domeniul pentru care au fost proiectate să funcţioneze (ceea 
ce am văzut că nu se întâmplă), această observaţie ar fi suficientă 
prin sine pentru a le narul. 

$11.7 
Teorii unificate 


Chiar dacă Ramsey ar fi avut dreptate şi paradoxurile din Gru- 
purile A şi B ar fi distincte, poziţiile contemporane fata de cele două 
familii şi soluţiile acestora nu ar fi mai norocoase. Nu este suficient 
să ai câte o soluție pentru paradoxurile din fiecare grup, dacă aceste 
două soluţii sunt incompatibile. Cele mai importante două teorii din 
fizica modernă, Teoria Cuantică şi Teoria Generală a Relativității, 
oricât de bune ar fi fiecare dintre ele în propriul lor domeniu, apar a 
fi reciproc incompatibile. Aşadar, cel puţin una este falsă (şi probabil 
amândouă sunt false). Fizicienii realizează această situaţie, iar cer- 
cetarea este orientată către formularea unei teorii unificate adec- 
vate, Mecanica Cuantică Relativistă, care să sintetizeze punctele tari 
ale ambelor teorii.” 

Logicienii au fost prea putin înclinați să reflecteze asupra compa- 
tibilităţii soluţiilor ortodoxe ale paradoxurilor din Grupurile A şi B. 
Dar să presupunem că adoptăm sau soluţia lui Zermelo, sau pe cea a 
lui von Neumann pentru paradoxurile din Grupul A. Ce am putea 
spune despre paradoxurile din grupul B? S-ar putea arăta că notiu- 
nile de adevăr etc. nu se întâlnesc în limbajul teoriei mulțimilor şi 
deci că paradoxurile nu apar. Dar aceasta nu înseamnă a rezolva 
problema, ci a-i întoarce spatele. În fapt, set-teoreticienii operează 
cu noțiunile de adevăr, defimbilitate etc.: acestea sunt parti inte- 
grante ale cercetării model-teoretice a teoriei mulțimilor. Într-un 
astfel de context, aceste noțiuni sunt considerate ca fiind exilate 
într-o „metateorie“. În măsura în care aceasta este in vreun fel o 
soluţie a paradoxurilor semantice, este una tarskiană şi deci include 
tehnica parametrizării, care, după cum am văzut (secţiunea 10.7), 
este inadecvată. Dar chestiunea fundamentală în contextul de faţă 
este că această soluţie este incompatibilă cu soluția paradoxurilor 


% Vezi Davies (1984), pp. 142 şi urm.; vezi, de asemenea, Joseph (1980). 

teoriei multimilor. Căci, in metateoria acesteia, domeniul cuantifi- 
cării, despre care teoria-obiect ne spune că nu există, este postulată 
ca existând! 

Situaţia fundamentelor logicii este, prin urmare, tot atât de cro- 
nică precum este cea din fundamentele fizicii. Dar spre deosebire de 
fizicieni, logicienii au ignorat problema; în schimb, ei se impacă cu 
aceasta printr-un fel de schizofrenie profesională.% 


$11.8 
Paradoxurile lui Curry 


Deşi ceea ce urmează este o digresiune, acesta pare a fi locul 
potrivit pentru a spune un cuvânt despre un alt gen de paradox care 
este legat de unele paradoxuri pe care le-am discutat şi care, de 
asemenea, se intersectează cu clasificarea lui Ramsey: paradoxurile 
lui Curry. Unele dintre paradoxurile pe care le-am discutat proce- 
dează prin stabilirea unei propoziţii de forma a <4 ~a. (Toate para- 
doxurile din Grupul Bii şi unele paradoxuri din Grupul A, în mod 
remarcabil cel al lui Russell, procedează în acest fel, dar nu si para- 
doxurile din Grupul Bi şi nici celelalte paradoxuri din Grupul A.) 
Pentru fiecare dintre paradoxurile de acest gen, putem forma un 
nou paradox prin înlocuirea uniformă a lui —a cu a > P, unde f este 
o formulă oarecare sau, mai simplu, cu a > L, unde | este o con- 
stantă logică ce implică orice. Folosind Principiul Absorbtiei (a > (a 


> B) + a > b), putem infera atunci a > L şi de aici a şi de aici 1.” 
(Vezi Priest (1987), secţiunea 6.2). 


26 Aceste chestiuni sunt discutate în detaliu în Priest (1987), secțiunile 2.4 gi 2.5 
şi în Mayberry (1977). 
* Argumentul decurge după cum urmează: 


l. ago (a>) 
2. ar lar) 2, prin def. o şi A-eliminare 
3. a—l 3, prin Principiul Absorbtiei 

Aceste paradoxuri corespund Schemei Incloziunii? Da si nu, in 
funcţie de ceea ce este —. Dacă — este un conditional material, 
atunci, in cele mai multe logici, a > L este echivalentă logic cu —a si 
deci versiunea de tip Curry a fiecărui paradox este in mod esenţial 
aceeaşi cu versiunea inițială. Dacă, pe de altă parte, — este un con- 
ditional non-material (de exemplu un conditional strict), atunci a > 
l şi ~a sunt noțiuni complet diferite. (Evaluarea adevărului primei 
formule într-o lume cere o consideraţie despre ceea ce se întâmplă în 
alte lumi; evaluarea adevărului celei de-a doua formule într-o lume 
nu cere aşa ceva.) În acest caz versiunile de tip Curry ale parado- 
xurilor aparţin unei familii complet diferite. Paradoxurile de acest 
fel nu implică negația şi, a fortiori, nici contradictia. Prin urmare, 
aceste paradoxuri nu au nimic de a face cu contradicţiile la limita 
gândirii. 


Concluzie 


Să părăsim digresiunea. În ultimele două capitole am încheiat, 
inter alia, o trecere în revistă a soluţiilor contemporane principale 
ale contradictiilor de incloziune. După cum am văzut, soluţiile nu 
sunt adecvate nici măcar în domeniile limitate pentru care au fost 
îndeobşte proiectate. În plus, nu numai că aceste soluţii tind să fie 
reciproc incompatibile, dar abordarea pe bucăţi a lui Ramsey con- 
travine PSU, precum şi faptului că toate aceste paradoxuri instan- 
țiază o singură structură subiacentă: Schema Incloziunii. Singura 
abordare uniformă satisfăcătoare a tuturor acestor paradoxuri este 
cea dialetheică, întrucât ia contradicţiile paradoxale exact drept ceea 
ce par a fi. Limitele gândirii care sunt incloziuni sunt cu adevărat 
obiecte contradictorii.” 


4. (arl)~a 2, prin def. <> şi A-eliminare 
5. a 4, 5, prin Modus Ponens 
6. 1 4, 6, prin Modus Ponens 


27 Într-un mod destul de interesant, Hegel susținea exact această concepţie despre 
paradoxul Mincinosului. Vezi remarcile sale despre Eubulide în volumul 1 al lucrării 
sale, Prelegeri de istoria filosofiei. 

Notiunea de incloziune Joaca un rol central in paradoxurile auto- 
referintei. Dar ar fi o greşeală să se presupună că relevanta acestei 
noţiuni este limitată la acest domeniu. Un alt domeniu în care noti- 
unea de incloziune joacă un rol important este cel al filosofiei lim- 
bajului. De ce este aşa este o problemă care ne va preocupa în partea 
următoare a acestei cărți şi în partea sa finală. Aceste părţi nu se 
ocupă cu tehnicisme logice (multi cititori vor răsufla usurati auzind 
aceasta). Totuşi, înainte de a părăsi tehnicismele şi de dragul 
curiozităţii, voi da câteva detalii ale model-teorie: incloziunilor. 
Acestea vor prezenta interes doar pentru logicieni şi, strict vorbind, 
constituie o abatere de la scopul principal al cărţii. Ca atare, le-am 
plasat intr-o anexă care poate fi omisă fără nici un risc. 


ANEXA TEHNICA 


Introducere 


Notiunea de incloziune este, evident, stranie. Inca de la introdu- 
cerea sa in sectiunea 9.4, am prezentat diferite argumente conform 
cărora există incloziuni. Cu toate acestea, întrucât este vorba despre 
o noţiune inconsistentă, ar putea exista îndoieli cu privire la faptul 
că aceste argumente funcţionează, pur şi simplu pentru că, într-un 
sens, noțiunea este incoerentă. Scopul acestei anexe tehnice este 
acela de a atenua unele dintre aceste îndoieli. 

O modalitate de a arăta că o noţiune este coerentă este aceea de a 
elabora un model al noţiunii respective. Aceasta este exact strategia 
pe care o voi adopta aici. Voi arăta că există modele ale condiţiilor 
incloziunii în sensul standard al teoriei modelelor. Întrucât condi- 
tiile sunt inconsistente, acestea nu sunt modele ale logicilor clasice 
sau intuitioniste. Acestea sunt, şi trebuie să fie, modele ale unei 
logici paraconsistente. 

Există multe logici paraconsistente.! Pentru scopurile mele, este 
suficient să considerăm cea mai simplă dintre aceste logici, sistemul 
LP, expus în Priest (1987), capitolul 5. În particular, în condiţiile 
incloziunii, voi interpreta — ca pe un simplu conditional material 
(şi, în contexte paraconsistente, non-detasabil*). Sarcina de a arăta 
că aceste condiții au modele non-triviale în care conditionalul este 


1 Pentru o trecere în revistă a acestora, vezi Priest, Routley şi Norman (1989), 
cap. 5. [Cititorul român interesat poate consulta traducerea în limba română a arti- 
colului la care face trimitere această notă din I. Lucica, D. Gheorghiu, R. Chirilă, Ex 
falso quodlibet. Studii de logică paraconsistentă, Bucureşti, Editura Tehnică, 2004, 
pp. 67-102]. 

* Adică un conditional care nu satisface Modus Ponens. 

relevant, sau cel putin detaşabil, este mai complexă şi necesita în 
continuare să fie realizată. (Sunt aproape sigur că această sarcină va 
fi realizată cu succes.) 

Tehnicile folosite pentru a produce modelele în discuție au fost 
initiate de Bob Meyer. Lucrarea sa inițială este inca nepublicata, 
deşi este rezumată in Meyer (1976). Probabil că cea mai clară pre- 
zentare a tehnicilor menţionate se află în Meyer şi Mortensen 
(1984). În mod esenţial, aceste tehnici constau din a lua un model al 
unei teorii şi a-l colapsa” pentru a produce un model inconsistent. În 
cazul lui Meyer şi Mortensen, modelul colapsat este modelul stan- 
dard al aritmeticii, iar modelele produse prin colapsarea acestuia 
sunt modele non-standard finite. 

În ceea ce urmează, voi descrie pe scurt logica LP, după care voi 
enunta lema corespunzătoare a colapsării.? În încheiere, voi aplica 
această lemă pentru a construi modele ale condiţiilor incloziunii. Nu 
voi încerca să fac detaliile inteligibile pentru non-logicieni, iar această 
anexă poate fi omisă de către cititorul nespecialist fără pierdere.” 


1, Semantica LP 


Limbajul LP este un limbaj de ordinul întâi cu conectorii — şi A şi 
cuantorul V. 5 şi v sunt definiti în modul obişnuit. De notat că p —> 
p este definit ca ~o v y. Există constante şi predicate, inclusiv pre- 
dicatul identităţii. În principiu, nu există nici o problemă dacă lim- 
bajul conţine simboluri de funcţii. Totuşi, Lema Colapsării, in forma 
de care vom avea nevoie aici, eşuează, dacă limbajul conţine astfel de 


* Întrucât autorul foloseşte în această anexă verbul to collapse şi formele sale 
într-un sens tehnic pentru care nu există nici un echivalent satisfăcător în limba 
română, am optat aici pentru redarea lui to collapse prin neologismul inventat „a 
colapsa“ şi, ca urmare, a substantivului collapse pur şi simplu prin „colaps“. 

2 Într-un sens, această colapsare este mai generală decât cea folosită de Meyer, 
deoarece se aplică la modele varecare şi la relaţii de echivalență oarecare. Totuşi, 
colapsarea lui Meyer este mai puternică în alt sens, deoarece tratează nu numai 
conectori extensionali, ci şi un conditional non-extensional. 

3 Materialul din acest capitol este o parte din Priest (1992). 

simboluri. Prin urmare, vom presupune că nu avem aceste simbo- 
luri, ceea ce, după cum vom vedea, nu reprezintă nici o pierdere. 

O interpretare, 7/ pentru acest limbaj este o pereche (D, D, unde 
D este domeniul non-vid al cuantificării, iar J este o funcţie care 
aplică fiecare constantă individuală în D şi fiecare predicat de n 
locuri, P, într-o pereche *(P), I(P)), unde I'(P) o I (P) = D”. (De 
notat că reuniunea 1'(P) U I (P) poate fi non-vidă.) Voi numi mem- 
brii perechii, respectiv, extensiunea pozitivă şi extensiunea negativă 
ale lui P. Pentru ca identitatea să aibă proprietăţile corespunză- 
toare, se cere, de asemenea, ca 1'(=) = ((x, x), x e D}. Limbajul lui 
Zeste limbajul suplimentat cu o mulţime de constante individuale, 
câte una pentru fiecare membru al D. Pentru simplitate, luăm 
această mulțime ca fiind D însuşi şi specificăm că, pentru orice d e 
D, I(d) = d. 

Acum, fiecărei formule din limbajul lui 7/, g, i se atribuie o 
valoare de adevăr, v(g), din mulțimea {{1}, {0}, 41,0)?" prin urmă- 
toarele clauze recursive: 


1 e v(P,,..-, n) © Ut), ..., IE) e DP) 
0 e v(Pi,,..-5 m) © Ut), ..., It) e I (P) 


1 e v(—g) ddaca 0 e vlo) 
0 e v(—g9) ddacă 1 e vig) 


1 e vlg ^a y) ddaca 1 € v(g) şi 1 e u(y) 
O e v(g~ y) ddaca 0 e v(g) sau 0 e u(y) 


1 e v(Yxg) ddacă pentru orice d e D, 1 e v(p(x/d)) 
0 e v(Yxo) ddacă pentru unii d e D, 0 e v(ọ (x/d)), 


unde g (x/d) denotă formula g cu toate aparițiile libere ale lui „x“ 
înlocuite cu „d“. 


* Unde {1} este valoarea (numai) adevărat, {0} este valoarea (numai) fals, iar 
{1,0} este valoarea adevărat şi fals. 


Anexa tehnica 291 


Fie 7/= (D, D o interpretare; atunci 7/ este un model pentru ¢ (7/ 
= p) ddacă peste adevărat in // i.e. 1 e u(g). Mulțimea de propoziţii 
din limbajul lui % adevărate în Ý este numită teoria lui 7/ 

Merită a fi semnalate două fapte despre LP. Primul este acela că 
fiecare interpretare LP este un model al fiecărui adevăr al logicii cla- 
sice de ordinul întâi (cu identitate).* (Relaţia de consecinţă logică a 
LP şi cea a logicii clasice sunt, desigur, diferite.) Cel de-al doilea este 
acela că orice interpretare clasică standard este izomorfă cu o inter- 
pretare LP în care toate formulele atomice (şi deci toate formulele) 
iau valoarea {0} sau valoarea {1}. În consecință, voi identifica pur şi 
simplu astfel de interpretări. Astfel, modelele teoriilor clasice sunt 
exact cazuri speciale ale modelelor LP. 


2. Lema colapsării 


Principalul rezultat tehnic de care avem nevoie este Lema Colap- 
sării. Să ne îndreptăm acum atenţia asupra acesteia. Fie% orice 
interpretare având domeniul D şi fie ` orice relație de echivalență pe 
D. Dacă d e D, fie [d] clasa de echivalență a lui d sub ~. Definim o 
nouă interpretare, % ~, al cărei domeniu este {[d]; d e D}. Dacă c 
este o constantă care denotează pe d în U, atunci aceasta denotează 
pe [d] in X ~. Dacă P este un predicat de n locuri, atunci (X,, ..., X,) 
se află în extensiunea sa pozitivă (negativă) in ~ ddacă 3x, e Ă,,...., 
dx, e X, astfel încât (x, ..., x,) se află în extensiunea pozitivă 
(negativă) a lui P în% Ceea ce face% ~, de fapt, este pur şi simplu 
să identifice toți membri: lui D in orice clasă de echivalență, for- 
mând un individual compus care are toate proprietățile componen- 
telor sale. Pot enunta acum: 


Lema Colapsării 


Fie g o formulă oarecare; fie v 1 sau 0. Atunci, dacă v este în 
valoarea lui gin 4 atunci v este în valoarea lui gin %7. 


1 Vezi Priest (1987), p. 98. 

Cu alte cuvinte, atunci când X este colapsat in 7 ~, formulele nu 
îşi pierd valorile de adevăr: pot doar să le obţină. Lema Colapsării 
este fundamentala Teoremă Lowenheim-Skolem de descendență.” 
Dacă o teorie T are un model, Z/ atunci T are un model de orice car- 
dinalitate mai mică decât cea a lui Y (unde, să notăm, = are exten- 
siunea sa standard pozitivă). Pentru a obţine un model de cardinali- 
tate k (mai mică decât cea a lui 7/ ) alegem pur şi simplu o relaţie de 
echivalență pe domeniul lui X care are k clase de echivalență. (Un 
moment de reflecţie arată că există întotdeauna o astfel de relație de 
echivalență.) Rezultatul decurge apoi prin Lema Colapsării. 

Nu voi demonstra aici Lema Colapsării. Demonstrația se face 
printr-o inducţie directă asupra complexităţii formulelor şi poate fi 
găsită în Priest (1991c).° Ar trebui să se observe că, dacă limbajul ar 
conţine simboluri de funcţii, demonstraţia nu ar funcționa: nu 
există nici o modalitate de a defini interpretările simbolurilor de 
funcţii în Z/” pentru a ne asigura că, dacă termenul! ¢ denotează pe d 
în 7/ atunci acesta denotează pe [d} în X ~, ceea ce este cerut pentru 
restul demonstrației.” 

Acum, fie% o interpretare LP cu un domeniul alcătuit din cel 
putin doi membri. Fie ` interpretarea construită prin colapsare. T şi 
T~ sunt, respectiv, teoriile lui şi 7/ `~. Atunci Lema Colapsării ne 
asigură că T c T. Desigur, 7” poate extinde în mod propriu pe T. 
Dacă ~ este orice altceva decât relația banală de echivalență care 
pune în legătură fiecare obiect al domeniului numai cu sine, atunci 
vor exista obiecte distincte, a şi b, astfel încât a = b e T~. Prin 


În original: downward Léwenheim-Skolem Theorem, denumire consacrată pentru 
această teoremă în literatura de specialitate de limbă engleză. 

5 Un rezultat similar este demonstrat în Dunn (1979). 

6 Cu toate acestea, dacă ` este o relație de congruenţă în raport cu funcţiile care 
sunt denotatiile în X ale simbolurilor de funcţii, atunci putem defini denotatiile sim- 
bolurilor de funcţii în% ~ în felul obişnuit, iar acest fapt furnizează rezultatul nece- 
sar. În acest fel poate fi demonstrată o formă mai tare a Lemei Colapsării. 

urmare, T` va fi inconsistenta chiar daca T nu este inconsistenta. Pe 
de altă parte, cu condiţia ca ~ să nu fie relaţia banală de echivalență 
care pune în legătură fiecare obiect cu fiecare alt obiect, vor exista 
obiecte distincte, a şi b, astfel încât a = b g T`. Prin urmare, 7” va fi 
non-banală. 


3. Un prim model al incloziunii 


Lema Colapsării poate fi aplicată la modelele standard şi la cele 
non-standard ale aritmeticii pentru a produce o varietate de modele 
non-standard. Acestea pot fi de diferite tipuri şi deocamdată nu este 
cunoscută o clasificare completă. Oricum, condiţiile de care suntem 
interesați sunt set-teoretice, mai curând decât aritmetice. Ca atare, 
vom colapsa mai curând modele ale teoriei mulțimilor şi in special 
modele ale teoriei ZF. Prin urmare, făcând abstracţie de predicatul 
identităţii, vom considera că limbajul nostru conţine un singur pre- 
dicat binar, e. 

Înainte de a construi modelele, să reformulăm întrucâtva conditi- 
ile incloziunii. Să ne amintim că acestea sunt: 


(1) există 2 = {y; ø (y)}, iar p(Q) Existenta 
(2) dacăx c Q şi y(x), atunci (a) d(x) ¢x Transcendenta 
(b) d(x) e 2 Închidere 


Pentru a păstra simplitatea, vom presupune că w(x) este „x = x“ 
şi astfel că w(x) este întotdeauna satisfăcută in mod banal. Astfel, 
modelăm de fapt nu numai Schema Incloziunii, ci şi schema lui 
Russell. Apoi, în fiecare model vom alege un obiect a din domeniul 
său şi vom lua ọ (y) ca fiind „y e a“. Aşadar Q va fi exact a, iar Exis- 
tenta va fi satisfăcută în mod banal; prin urmare, o putem ignora. 

În fine, trebuie să eliminăm simbolurile de funcţii, deoarece nu 
putem asigura colapsul, dacă aceste simboluri sunt prezente. Sim- 
bolul de funcţie 6 din Transcendenta şi Închidere poate fi înlocuit, 

intr-un mod standard, cu un simbol de relaţie funcţională. Dacă îl 
înlocuim în acest mod, condiţiile incloziunii devin: 

(i) Vx3wyDxy 

(i) VxVy(x <Q a Dxy > y € x) 

(ii) VxVy@ c Q A Dxy >y e Q) 


(<4 


(unde „!“ are înțelesul său obişnuit”). Aşadar, trebuie să găsim un 
model ale acestor trei condiţii. 

Fie% un model (clasic) oarecare al ZF cu domeniul S. Fie On(x) 
formula ZF care exprimă pretenţia că x este un ordinal. Mă voi 
referi la orice lucru care satisface On(x) în% ca la un ordinal şi 
atunci când mă voi referi la ordinea acestora, voi înţelege pur şi sim- 
plu ordinea în% Ne vor interesa relaţiile de echivalență pe S care 
lasă la o parte non-ordinalele şi identifică anumite ordinale. 

Fie Dxy formula log(x, y), i.e. formula ZF care exprimă faptul că y 
este ultimul ordinal mai mare decât orice ordinal din x. Fie 2 un 
ordinal oarecare a. Atunci (i) şi (ii) sunt adevărate în orice model al 
ZF şi deci în orice model colapsat. (Căci (î) ne aminteşte că orice 
mulțime de ordinale are o limită superioară.) Prin urmare, mai tre- 
buie doar să alegem o relaţie de echivalență care face pe (iii) ade- 
vărată în modelul colapsat. 

Fie ` relaţia de echivalență care identifică orice ordinal mai mare 
decât a cu a. Fie c şi d oricare doi membri ai S şi fie O(y): 


cc Oi logtc,y) > y EQ 


Dacă d nu este un ordinal, atunci —log(c, d) este adevărată în % 
Aşadar, 6(d) este adevărată în 7/ şi deci în 7/ ~. Dacă d este un ordi- 
nal < a, atunci d e Q este adevărată în X şi deci în X ~. Dacă d este 
un ordinal > a, atunci, pentru cel putin un ordinal J, d e P este 


* Adică exprimă unicitatea, astfel că „3!“ se citeşte „există un unic ... astfel încât ...“. 

adevărată în // deci d e Q este adevărată în 7/ ` (întrucât a a fost 
identificat cu p). Aşadar, VyO(y) este adevărată in ZZ ~; rezultă (iii). 
Merită semnalat faptul că în 7/ ^, Q este exact mulțimea tuturor 


ordinalelor. 


4. Modele mai complexe 


Modelul Z ~ din secţiunea anterioară consideră că oricare două 
ordinale mai mari decât a sunt identice (şi diferite). Ca atare, struc- 
tura ordinală este oarecum anostă dincolo de a. Există, totuşi, modele 
mult mai interesante. 

Pentru unul dintre aceste modele, să spunem că, dacă ” identifica 
pe a cu a + 1, atunci a este un punct fix pentru ~. Acum, fie toate ca 
mai sus, cu excepţia faptului că ~ este o relaţie de echivalență cu a ca 
punct fix. Încă o dată, trebuie să verificăm doar condiţia (iii). Pentru 
aceasta, avem de considerat patru cazuri. Dacă d nu este un ordinal, 
atunci, ca mai sus, 0(d) este adevărată in 7 ~. Dacă d este un ordinal 
<a, atunci d e Q este adevărată în% şi, prin urmare, O(d) este ade- 
vărată în // şi deci în ~. Dacă d este a, atunci, întrucât a sia + 1 
au fost identificate, iar a e a + 1 în% d e Q este adevărată în Z “si 
tot asa este 0(d). În fine, să presupunem că d este un ordinal > a + 1. 
Dacă x este o submulțime a lui a in@ atunci ultimul ordinal mai 
mare decât orice membru al lui x nu trebuie să fie mai mare decât a. 
Aşadar, negația antecedentului lui (d) este adevărată în 7/; prin 
urmare, 0(d) este adevărată in 7/ şi deci în `. Prin urmare, are loc 
(iii). 

Colapsul pe care tocmai l-am examinat arată că lucrurile nu tre- 
buie să degenereze la limită, Q: poate exista consistență dincolo de 
aceasta. De exemplu, dacă p > a + 1, atunci p e Q nu este adevărată 
în 2 ~. Pot de asemenea să existe limite dincolo de limite. Dacă a si B 
sunt puncte fixe ale ~, (unde p > a + 1), atunci, atât cazul în care g 
este x e a, cât şi cel in care peste x e p vor satisface schema inclo- 
ziunii. 

Relatiile de echivalenta considerate pana acum au fost relativ 
speciale, dar putem arăta că schema lui Russell poate fi modelată 
data fiind o relatie oarecare non-banala de echivalenta pe ordinale. 
Daca ~ este orice astfel de relaţie, există unii a şi J cu a < p astfel 
încât a şi p sunt identificate. De această dată, fie 2 a + 1 şi fie Dxy 
x = y. Este uşor de arătat că (i) şi (ii) au loc în Z şi deci în 7/ ~. (iii) 
este acum: 


xeQay=BProyeQ 


Dacă d nu este p, atunci d satisface negația antecedentului acestei 
condiţii în Z/ şi deci în ~. Dacă d este f, atunci d satisface consec- 
ventul in ^, întrucât a e a + lîn7Z/ şia este identificat cu f în 7/”. 
Aşadar, (iii) este adevărată in 7/”. 

In acest model, ordinalele dintre a si $ formează o serie de numere 
deopotrivă mai mari şi mai mici decât f, i.e. decât a. Desigur, putem 
face ca lucrurile să fie mai complicate, identificând unul dintre aceste 
numere cu un număr mai mare ca p, să spunem. Nu ştiu ce proprie- 
tati au aceste identificări sau alte identificării mai complexe. 


Concluzie 


Cele de mai sus reprezintă doar un eşantion de modele pentru 
Schema Incloziunii care pot fi construite prin colapsare; pot fi pro- 
duse alte modele de acest fel pe diferite căi. De exemplu, în loc de 
ordinale, putem identifica etape ale ierarhiei cumulative. Alternativ, 
se ştie că există modele (LP) ale ZF plus Schema naivă a Compre- 
hensiunii.’ Dacă pornim de la unul dintre aceste modele, in loc de a 
porni de la un model simplu pentru ZF, atunci vom obţine modele 
colapsate care satisfac atât Comprehensiunea, cât şi ZF şi condiţiile 
incloziunii. Bănuiesc că un studiu mai sistematic al modelelor colap- 
sate va furniza un număr de rezultate interesante. 


1 Vezi Restall (1992), anexa. 


PARTEA A 4-A 


LIMBAJUL SI LIMITELE SALE 


A spune că „totul este Dao“ ajunge aproape de esenţă, 
dar chiar în momentul în care ajunge la aceasta, cuvin- 
tele se spulberă în nonsens. Căci ne aflăm aici la o limită 
la care cuvintele se prăbuşesc, deoarece ele presupun 
intotdeauna un înțeles dincolo de ele însele — şi aici nu 
există nici un înţeles dincolo. 


ALAN WATTS, The Way of Zen 


12. UNITATEA GANDIRII 


Introducere 


Tema care ne preocupă în această carte este cea a limitelor gan- 
dirii. Am examinat felul în care contradicţiile la limitele gândirii de 
care ne-am ocupat până acum iau o formă foarte precisă în contra- 
dictiile de incloziune ale auto-referintei. Povestea nu se încheie, 
insă, aici. După cum am văzut în cea de-a doua parte a cărții, formu- 
larea clasică a problemei a fost dată de Kant, care punea chestiunea 
în termenii limitelor raţiunii. Pentru propriile sale motive, secolul 
XX a formulat temele filosofice în termenii limbajului. Prin urmare, 
nu este surprinzător că tema limitelor gândirii apare în forma sa 
contemporană tot ca o preocupare privitoare la aspecte ale limbaju- 
lui. În această parte a cărţii de faţă ne vom îndrepta atenţia asupra 
limbajului. 

Este firesc ca o teorie a limbajului să aibă implicaţii cu privire la 
ceea ce poate fi exprimat şi la ceea ce nu poate fi exprimat. Vom 
vedea că teoriile moderne ale limbajului par a expedia unele lucruri 
foarte importante — de obicei pe ele însele — dincolo de limitele expri- 
mării. Prin urmare, contradicţiile la limitele gândirii apar aici într-o 
nouă infatisare. In această parte a cărții vom examina o serie de 
abordări moderne ale intelesului, urmărind această problema. Prin- 
cipala noastră preocupare nu va fi aceea de a evalua aceste teorii, ci 
mai curând aceea de a examina consecinţele lor. 

Vom începe prin a examina în acest capitol una dintre figurile 
fondatoare ale filosofiei contemporane ale limbajului: Frege. Ne vom 
îndrepta apoi atenţia asupra lui Wittgenstein din Tractatus. Princi- 
pala noastră preocupare de-a lungul acestui capitol va fi unitatea 
gândirii. 

$12.1 
Frege, concept si obiect 


Marele proiect al vietii lui Frege a fost acela de a demonstra ca 
matematica (sau cel putin analiza matematică) era logică. La sfar- 
şitul vieţii sale, acest proiect zăcea în ruine. Descoperirea parado- 
xului lui Russell i-a dat o lovitură din care nu şi-a mai revenit. Ca o 
parte subsidiară a acestui proiect, Frege a formulat o filosofie siste- 
matică a limbajului. Claritatea şi forța structurii acesteia nu mai 
fuseseră atinse până atunci. Ironic, aceasta parte a fost să fie una 
dintre influenţele majore asupra filosofiei secolului XX. 

Nu ne vor preocupa toate punctele de vedere ale lui Frege despre 
limbaj, ci numai acelea care stabilesc locul unei anumite aporia. 
Articolele fundamentale sunt „Funcție şi concept“, „Despre sens şi 
referință“ şi în special „Despre concept şi obiect“! Conţinutul 
acestor articole este atât de bine cunoscut, încât o expunere extinsă 
este prea putin necesară.’ 

Frege lua distincția tradițională dintre subiect şi predicat şi o 
reformula pentru propriile sale scopuri. În locul categoriei de subiect, 
Frege propune categoria nume. Această categorie este mai largă 
decât cea tradiţională, întrucât include acele locuţiuni substantivale 
care apar în interiorul predicatului, dar este şi mai îngustă decât 
categoria tradițională, întrucât exclude expresii cuantificate precum 


1 Toate acestea pot fi găsite in Geach and Black (1960), la care se fac trimiterile, 
dacă nu se specifică altfel. [Vezi traducerea românească de Sorin Vieru a articolelor 
„Funcție şi concept“ şi „Despre concept şi obiect“ în Gottlob Frege, Scrieri logico-filo- 
sofice, Bucureşti, Editura Ştiinţifică şi Enciclopedică, 1977 şi traducerea românească 
a articolului „Despre sens şi referință“ în antologia „Logică şi filosofie“, apărută sub 
îngrijirea lui M. Târnoveanu şi Gh. Enescu la Editura Politică, 1966, unde titlul 
original al articolului lui Frege, Uber Sinn und Bedeutung, a fost tradus prin „Sens şi 
semnificație“; am optat aici pentru „referință“ ca un echivalent mai potrivit pentru 
Bedeutung. Numerele de pagină corespund acestor traduceri.] 

2 Un rezumat sumar, dar clar, poate fi găsit în introducerea la Furth (1967). Q 
discuţie extinsă poate fi găsită în uriaşa Dummett (1973). 

„toţi oamenii“. Ramanem cu nume proprii şi descripţii definite. În 
locul categoriei de predicat, Frege propune categoria termen concep- 
tual. Un termen conceptual este ceea ce rămâne după ce numele 
sunt eliminate dintr-o propoziţie. Astfel, în „Oswald a fost luat 
drept asasinul lui Kennedy“, „Oswald“ şi „asasinul lui Kennedy“ 
sunt nume, iar „a fost luat drept“ este un termen conceptual. 

Frege a reformulat, de asemenea, distincţia tradiţională dintre 
două noţiuni ale intelesului: conotaţie şi denotatie. El distingea 
intre sensul (Sinn) unei unități lingvistice şi referința (Bedeutung) 
acesteia. Potrivit lui Frege, toate unităţile lingvistice au deopotrivă 
un sens şi o referință (denotatie). Denotatia unui nume este un 
obiect; denotatia unui termen conceptual este un concept. Denotatia 
unui enunț este o valoare de adevăr (adevărat sau fals). Sensul unei 
unităţi lingvistice este, în general, ceea ce determină care obiect/ 
concept/valoare de adevăr este referinţa sa corectă. În cazul unui 
enunţ, aceasta este gândul (obiectiv) exprimat de enunţul respectiv 
(Propoziția exprimată de enunţul respectiv). 

Cât de mult din toate acestea poate fi apărat este o discuţie care 
nu ne este necesară aici.’ Următoarea intuiţie a lui Frege poate fi 
pusă cu greu la îndoială. Este vorba despre faptul că înțelesul unei 
expresii lingvistice compuse este, într-un sens, o funcţie de intele- 
surile părților sale. (Acest fapt este numit în mod obişnuit „compo- 
zitionalitate”). Frege considera că, în general, referința unei expresii 
este o funcţie de referintele părţilor sale şi că sensul unei expresii 
este o funcţie de sensurile părţilor sale. 

Ajungem acum la întrebarea crucială: cum produc sensurile/ refe- 
rintele părţilor sensurile/referintele întregului? Este clar că înțelesul 
unui întreg este, într-un sens, o unitate: gândul că Brutus l-a ucis pe 
Cezar, de exemplu, este un gând unitar. Prin urmare, nu este doar o 
amestecare a intelesurilor părților sale: (sensul lui „Brutus“, sensul 
lui „l-a ucis pe“, sensul lui ,,Cezar“). Într-un fel, părţile trebuie să 
co-opereze. Dar cum? Frege răspunde foarte detaliat la această 
întrebare în privinţa referintei, astfel că îl voi urma aici pe Frege. 
Este clar că o poveste paralelă poate fi relatată despre sens. 


3 Discuţii detaliate pot fi găsite în Dummett (1973). 

Potrivit lui Frege, un concept este o functie, cum este functia 
matematică sin, care pune în corespondenţă un număr cu un alt 
numar. Un concept este o functie care pune in corespondenta un 
obiect cu o valoare de adevăr. Aceasta nu rezolvă problema, deoa- 
rece exact aceeaşi problemă apare privitor la o funcţie şi argumen- 
tele sale: ,,sin(z)“ este o expresie care se referă la o entitate unitară 
(numărul zero) şi este întru totul diferită de (sin, 7).* Soluţia lui 
Frege la această problemă este aceea că o funcţie este, într-un sens, 
în mod inerent „lacunară“”. Obiectele (argumentele funcției) pot 
umple lacunele, dând completarea. În formularea sa” (p. 249): 


argumentul nu face parte din funcţie, însă contribuie împreună cu funcţia 
la constituirea unui întreg complet; căci funcţia prin ea însăşi trebuie carac- 
terizată ca incompletă, ca cerând o întregire, sau ca nesaturată. În această 
privință, funcţiile se deosebesc în mod fundamental de numere [i.e. de 
obiecte]. 

Cuvintele „incompletă“, „nesaturată“ etc. sunt, desigur, metafore. 
Frege era conştient de acest fapt, dar nu putea face altfel; nici eu nu 
pot. Se pare că în această privinţă am ajuns la capătul resurselor. 


$12.2 
Conceptul cal 


După cum este clar, conceptele şi obiectele sunt genuri complet 
diferite de lucruri şi trebuie să fie aşa, deoarece conceptele înde- 
plinesc un gen complet diferit de funcţie in compunerea gândurilor. 

Dar aceasta pune o problemă extrem de neplăcută pentru Frege.” 
Căci, întrucât conceptele nu sunt obiecte, ele nu pot fi numite sau, 


4 Un matematician ar putea spune că 0 este aplicarea funcţiei sin la z: Ap(sin, rt). 
Dar aceasta nu rezolvă problema, ci doar o transferă asupra acestei noi expresii func- 
tionale. 

* În original: „gappy“. 

” Din „Funcție şi concept“. 

5 Unele dintre argumentele care urmează sunt expuse mai pe larg in Black (1968). 

altfel spus, nu se poate face referire la ele cu ajutorul unei locutiuni 
substantivale. Dar ar părea că este clar că ne putem referi la un 
concept cu ajutorul unei locuţiuni substantivale; de pildă, pentru a 
utiliza faimosul exemplu al lui Frege (datorat lui Kerry): conceptul 
cal. Frege era perfect conştient de această problemă. În formularea 
sa” (pp. 292-293): 


Cuvintele „conceptul ‘cal’“ desemnează un obiect, dar tocmai de aceea ele 
nu desemnează un concept, în accepţia pe care eu o dau acestui cuvânt. 


Aceasta ridică, totuşi, o problemă mai serioasă. Dacă „conceptul 
cal“ nu se referă la un concept, atunci o serie de pretenţii despre 
concepte ar apărea a fi problematice. De exemplu, să considerăm 
pretenția conform căreia Phar Lap cade sub conceptul cal. Căderea 
sub este o relaţie dintre un obiect şi un concept. Aşadar, acest enunț 
este fals. În această situaţie şi în situaţii similare, ceea ce ar dori 
cineva să exprime in mod normal prin acest enunț ar putea fi expri- 
mat în alte moduri. De exemplu, cineva ar putea spune pur şi sim- 
plu: Phar Lap este un cal. Dar în alte situaţii acest gen de exprimare 
este imposibil. De exemplu, nu există o parafraza similară pentru: 
conceptul cal a fost considerat de Frege. 

În realitate, problema nu este atât cea a folosirii unei descriptii 
definite, cum este cea a folosirii predicatului „este un concept“ în- 
suşi, care ne permite să formăm descriptia. Pentru a spune ceea ce 
trebuie să spună, predicatul trebuie să se aplice la concepte; totuşi, 
ca toate predicatele (de ordinul întâi), trebuie să se aplice la obiecte; 
dacă îl alăturăm unei expresii care se referă la un concept, atunci 
apar nonsensuri, de exemplu: este un cal este un concept. 

Ramificatiile acestei situaţii sunt clare. Frege trebuie să poată 
vorbi despre concepte pentru a-şi exprima propria sa teorie. Totuşi, 
el nu poate face aceasta (cu înţeles) potrivit propriei sale teorii. De 
exemplu, să considerăm pretenția conform căreia toți termenii con- 
ceptuali denotă concepte, i.e. pentru fiecare termen conceptual există 


* Din „Despre concept şi obiect“. 

un concept pe care termenul respectiv il denota. Orice satisface 
„este un concept“ este un obiect. Aşadar, acest enunţ este fals. Sau 
să considerăm pretenția conform căreia conceptele sunt nesaturate. 
Orice satisface „este un concept“ este un obiect şi deci este saturat. 
Încă un exemplu, intre altele, cu cuvintele lui Frege: el spune” 
(p. 256): „un concept este o funcţie a cărei valoare este întotdeauna 
o valoare de adevăr“. Orice satisface „este un concept“ este un obiect 
şi deci nu o funcţie.” Pentru a spune ceea ce trebuie să spună, Frege 
are nevoie de un predicat care se aplică la concepte, iar un astfel de 
predicat este exact ceea ce nu poate avea. 

Vedem că rezultatul concepţiei lui Frege este acela de a plasa 
multe, inclusiv propria sa teorie, dincolo de limitele exprimabilului. 
Frege recunoaşte aceasta şi este în mod evident stânjenit de situ- 
ație” (p. 304): 


De bună seamă, aici, în calea comunicării dintre mine şi cititor se ridică un 
obstacol cu totul aparte. O anumită constrângere lingvistică face ca expre- 
siile pe care le folosesc, atunci când sunt luate literal, să-mi trădeze uneori 
gândul, întrucât, deşi ceea ce am în vedere este un concept, ceea ce este 
denumit este un obiect. Sunt pe deplin conştient de faptul că în aceste cazuri 
se presupune că cititorul ar fi gata să-mi iasă în întâmpinare la jumătatea 
drumului, înțelegând cum grano salis afirmaţiile mele. 


Dar Frege nu era îndeajuns de stânjenit. Una este ca misticii, 
cum era, probabil, Cusanus, să susțină concepţii despre care tot ei 
susțin că sunt inefabile, şi cu totul alta este să procedeze aşa un om 
de ştiinţă, cum era Frege. 

Într-un eseu ulterior şi, la vremea respectivă, nepublicat (1892), 
Frege revine la temă şi îi oferă o soluţie. El sugerează că ne putem 
referi la un concept cu ajutorul unei clauze „ceea ce“, ca în „pentru 


"In „Functie şi concept“. 

ê Din acelaşi motiv, predicatul „este o funcţie“ este problematic, ceea ce înrăută- 
teste şi mai mult situaţia. 

* În „Despre concept şi obiect“. 

1 Vezi, de asemenea, ultimul paragraf de la p. 305. 

ceea ce stă ‘este un cal'“. Calitatea acestor clauze constă din aceea 
că ele însele pot fi folosite predicativ. Să considerăm, de exemplu, 
propoziția: Frege este ceea ce sunt şi eu, un filosof-logician. În acest 
fel, putem spune, de exemplu, Phar Lap este pentru ceea ce stă „este 
un cal“. 

Construcţia nu sună prea bine la ureche, dar în orice caz, strata- 
gema nu realizează ceea ce este cerut. Căci, dacă o clauză „ceea ce“ 
trebuie să fie interpretată predicativ, atunci, de exemplu, pretenția 
„pentru ceea ce stă ‘este un cal’ a fost considerată de Frege“ este un 
non-sens. La fel stau lucrurile cu pretenţia: „pentru ceea ce stă ‘este 
un cal’ nu este un obiect“ etc. Şi astfel nu putem elimina prin para- 
frazare toate lucrurile pe care trebuie să le spunem. 

Mai important decât atât, sugestia lui Frege nu rezolvă problema 
fundamentală, care, după cum am văzut, era aceea că el nu dispunea 
de nici un predicat care se aplică la concepte. În discuţia sa asupra 
problemei, Dummett ((1973), pp. 211-222) sugerează că „este un 
concept“ trebuie evitată ca pseudo-expresie. Avem nevoie, în schimb, 
de un predicat de ordinul doi corespunzător, i.e. de o expresie, cum 
este o expresie cuantificată, care se alătură unui predicat obişnuit 
pentru a alcătui o propoziţie. Sugestia lui Dummett este „Orice sau 
este ..., sau nu este ...“. Dacă folosim majuscule ca variabile pentru 
concepte, aceasta este Vy(Xy v —Xy). Totuşi, această sugestie nu va 
rezolva problema — dacă problema este aceea de a exprima teoria lui 
Frege. Să considerăm, de exemplu, pretenţia că orice concept este 
nesaturat. Aceasta devine: VX(Vy(Xy v AXy) > X este nesaturat) 
sau, mai simplu, VX(X este nesaturat). Construcţia ridică problema 
inteligibilitatit cuantificării de ordinul doi în contextul de fata. 
Lăsând, însă, la o parte această problemă, avem în continuare pro- 
blema predicatului „este nesaturat“, care este un predicat obişnuit 
de ordinul întâi; şi astfel, această propoziţie este un non-sens. 

Probabil că ar putea fi găsită o modalitate de a reprofila predi- 
catul ca un predicat convenabil de ordinul doi (deşi mă îndoiesc), dar 
necazurile nu s-au încheiat. Să considerăm pretenţia conform căreia 
termenii conceptuali se referă la con 2pte, i.e. Vx(x este un termen 

conceptual — 3Y(x se referă la Y)). Aceeaşi problemă apare relativ la 
predicatul „se referă la“, iar de această dată nu există nici o moda- 
litate de a-l reprofila, pur şi simplu deoarece trebuie să fim îndrep- 
tatiti să spunem că numele se referă la obiecte şi deci „se referă la“ 
trebuie să fie un predicat care este de ordinul întâi în privinţa 
ambelor sale argumente. Dacă s-ar răspunde că relaţiile de referință 
pentru nume şi termeni conceptuali trebuie să fie diferite, atunci nu 
putem spune cu Frege că ((c1892), p. 118): 


Fiecărui termen conceptual sau nume propriu îi corespunde, ca o regulă, un 
sens şi un înțeles [o referinţă], în accepţia pe care eu o dau acestor cuvinte. 


sau că referinţa unei expresii lingvistice complexe este o funcţie de 
referintele părților sale. 

De fapt, nu putem face nici o generalizare asupra obiectelor şi 
conceptelor, cum face adesea Frege, şi nu putem spune nici măcar că 
obiectele şi conceptele sunt diferite; de exemplu ((c1892), p. 120): 


Din ceea ce am spus rezultă că obiectele şi conceptele sunt fundamental 
diferite şi nu pot fi puse unele în locul celorlalte. 


Orice încercare de a exprima aceasta în aşa fel încât „este un 
concept“ să fie parafrazat ca un predicat de ordinul doi are drept 
rezultat un non-sens. 

Vedem că remediul Frege/Dummett nu va rezolva problema fun- 
damentală a lui Frege. S-ar putea crede că unele modificări minore 
ale concepţiei lui Frege ar înlătura aceasta problemă, lăsând intactă 
concepţia, sau că problema este generată de o doctrină fregeană 
alambicată şi falsă, care trebuie înlăturată oricum. Nici una dintre 
aceste opinii nu este corectă, dar să lăsăm lucrurile aici pentru 
moment şi să trecem la Wittgenstein. 

$12.3 
Wittgenstein si limitele gandirii 


Dupa cum este binecunoscut, scrierile lui Frege au avut o 
influență importantă asupra lui Wittgenstein din prima perioadă. 
Totusi, nu acelasi lucru se poate spune despre stilul in care scria 
Wittgenstein: Frege este direct, clar şi precis; Tractatus-ul este 
criptic, aforistic şi abscons. Cu toate acestea, un lucru în legătură cu 
care Wittgenstein este foarte clar este acela că principalul ţel al 
Tractatus-ului este delimitarea granițelor gândirii (indreptatite); 
prin urmare, Tractatus-ul are exact acelaşi tel ca şi dialectica trans- 
cendentală a lui Kant. În prefaţă, Wittgenstein spune: 


Cartea vrea (...) să traseze o graniţă gândirii, sau mai degrabă nu gândirii, 
ci expresiei gândurilor: căci pentru a trasa o graniţă gândirii ar trebui să 
putem gândi ambele laturi ale acestei granițe (ar trebui deci să putem gândi 
ceea ce nu se poate gândi). 

Granița va putea fi trasată, aşadar, doar în limbaj şi ceea ce se situează de 
partea cealaltă a graniţei va fi pur şi simplu nonsens. 


Aici, ideile lui Wittgenstein ne amintesc de argumentul lui 
Berkeley, pe care l-am întâlnit în capitolul 4. Nu poate exista vreo 
delimitare între ceea ce este gândit şi ceea ce nu este gândit, căci 
dacă ar exista, am putea gândi despre lucrurile aflate de partea cea- 
laltă, ceea ce ar fi contradictoriu. Soluţia lui Berkeley era, după cum 
am văzut, aceea de a nega că există ceva de partea cealaltă. Prima 
facie, răspunsul lui Wittgenstein este diferit de cel al lui Berkeley. 
Mai întâi, Wittgenstein reformulează problema ca una privind nu 
gândirea, ci limbajul folosit pentru a exprima gândirea. Apoi el argu- 
mentează că limbajul care apare ca exprimând gânduri de partea 


® Traducerea şi numerele de pagină sunt din ediția Pears şi McGuinness (1961). 
Mă voi referi la propoziţiile din Tractatus prefixând numerele acestora cu „T“. (Vezi 
traducerea românească de Mircea Dumitru şi Mircea Flonta, în Ludwig Wittgenstein, 
Tractatus Logico-Philosophicus, Bucureşti, Editura Humanitas, 2001.] 

cealaltă a graniţei nu exprimă gânduri inefabile (ceea ce ar fi contra- 
dictoriu), ci este pur nonsens şi deci nu exprimă nimic. Aşadar, in 
ultimă analiză, soluţia sa nu este chiar atât de diferită de cea a lui 
Berkeley: Wittgenstein neagă că există ceva de partea cealaltă a 
graniței. 

Totuşi, după cum ne-am putea aştepta, trecerea de la discursul 
despre gândire la discursul despre limbaj nu este, în ultimă instanţă, 
de mare ajutor. Distincția însăşi este falsă in Tractatus, căci 
Wittgenstein identifică de fapt gândurile cu propoziţiile” care le 
exprimă.” În elaborarea detaliilor proiectului său, Wittgenstein este 
nevoit de mai multe ori să formuleze enunturi despre cealaltă parte 
a graniței. Problema este precum o bombă cu ceas ascunsă în 
mecanismul Tractatus-ului, care explodează în cele din urmă în 
penultima propoziţie a cărții, producând o linişte năucitoare. 


$12.4 
Limbajul si lumea 


Să începem cu aspectele de bază ale abordării lui Wittgenstein a 
limbajului, a lumii şi a relaţiilor dintre ele. Acestea sunt de găsit în 
mare măsură în prima jumătate a Tractatus-ului. Nu voi intra în 
multe detalii; discuţii ample pot fi găsite în mai multe comentarii.! 
Atunci când expui ceva, exemplele concrete sunt deosebit de opor- 
tune. Wittgenstein nu face niciodată asta. Exemplele concrete în 
legătură cu expunerea sa ar trebui să fie găsite la sfârşitul unui lanţ 
de analize filosofice, niciodată îndeplinite. Voi rezista tentatiei de a 
oferi exemple concrete; cu siguranţă, acestea sunt pe atât de amăgi- 
toare într-un sens, pe cât sunt de utile în alt sens. 


` Deşi în secţiunile dedicate lui Wittgenstein Priest foloseşte „proposition“, am 
echivalat în cele ce urmează „proposition“ cu „propoziţie“ şi nu cu „Propoziţie“, 
urmând opţiunea traducătorilor români ai ediției menţionate a Tractatus-ulul, expli- 
cată în nota 4, pp. 164-165. 

? Vezi, de exemplu, 73. 

10 De exemplu, Stenius (1960), Black (1964), Fogelin (1976). 

Mai întâi, lumea: aceasta este o totalitate de fapte (atomare). 
Faptele sunt combinaţii de obiecte. Acestea nu sunt, totuşi, simple 
multitudini. Într-un fapt particular, obiectele se potrivesc unele cu 
altele, precum piesele unui mozaic (sau zalele unui lanţ, pentru a 
folosi comparatia lui Wittgenstein), conform posibilităților intrin- 
sece obiectelor. În acest punct este tentant să ne gândim la Frege şi 
la felul în care se presupune că obiectele şi conceptele se potrivesc 
unele cu altele. Totuşi, după cum vom vedea, nu aceasta este ceea ce 
avea în vedere Wittgenstein. Este indoielnic daca Wittgenstein lua 
termenii conceptuali ca referindu-se la obiecte.!! În orice caz, obiec- 
tele dintr-un fapt sunt articulate într-o structură determinată, iar) 
felul in care sunt structurate obiectele este numit forma faptului. | 

De partea cealaltă a baricadei, limbajul este compus din ee, 
zitii. Acestea sunt compuşi verifunctionali de propoziţii atomare si 
deci valorile lor de adevar sunt determinate de valorile de adevar ale 
propozitiilor atomare pe care le contin. O propozitie atomara exprima 
un fapt (atomar) posibil şi spune ceva despre obiectele care alcătu- 
iesc acel fapt. Propozitiile sunt compuse din nume care corespund 
obiectelor (se referă la acestea). La fel ca faptele şi obiectele, pro- 
poziţiile nu sunt, totuşi, simple multitudini de nume. Într-o propo- 
zitie, numele sunt legate între ele într-un anumit mod. Felul în care 
numele se potrivesc unele cu altele este forma propoziției. O propo- 
zitie atomară este adevărată ddacă există un fapt ale cărui obiecte 
sunt numite în propoziţie şi care are aceeaşi formă ca propoziţia 
respectivă. Cu alte cuvinte, propoziţia este adevărată, dacă funcția 
care pune în corespondenţă nume cu obiecte este un izomorfism. 
Sau, după cum spune Wittgenstein, propoziţia descrie faptul. si 


!! Pentru început, vezi T3.1432. 

$12.5 
A spune şi a arăta 


Dat fiind un fapt (sau o propoziţie), să spunem (în mod abstract) 
aRb, este important să se distingă între acesta (sau ceea ce susține 
acesta) şi faptele despre acesta şi structura sa internă, precum că 
conţine pe a şi pe b, că a şi b sunt legate într-un anumit mod sau 
chiar că este un fapt (sau o propoziţie). Voi numi astfel de lucruri 
fapte structurale (urmând 74.122), deşi trebuie să avertizez imediat 
cititorul că utilizarea cuvântului „fapt“ aici nu este una tractariand. 
Acestea vor fi importante — într-adevăr, vor fi esenţa problemei. 
Totuşi, înainte de a ajunge la aceasta, trebuie să examinam distinc- 
tia dintre a spune şi a arăta. 

Această distincție este de importanță fundamentală pentru 
Wittgenstein. Putem spune că o propoziție exprimă faptul că obiec- 
tele despre care este sunt în cutare fel sau că propoziţia spune că ele 
sunt în acest fel. Dacă nu se ştie ce obiecte sunt numite de numele 
din propoziţie, atunci nu se ştie ce spune propoziţia. Dar chiar şi 
aşa, se poate observa ceva în legătură cu propoziția, de exemplu fap- 
tul că are o anumită formă. Wittgenstein spune că propoziţia îşi 
arată forma în acest fel. În formularea sa (74.121): 


Propoziția arată forma logică a realităţii. Ea o pune în evidenţă. 


Într-un fel similar, şi foarte general, toate faptele structurale sunt 
arătate: o propoziţie arată că este o propoziție, arată care sunt cons- 
tituentii acesteia etc. 

Ar trebui să se remarce că în limba română, cuvântul „arată“ are 
atât o utilizare propozițională, cât şi una non-propozitionala. În uti- 
lizarea sa propozițională, „arată“ este urmat de o clauză-că (ea a 
arătat că ştie să joace cricket); în utilizarea sa non-propozitionala, 
„arată“ este urmat de „care“, „cum“ etc. sau chiar de o simplă locu- 
tiune substantivală (ea i-a arătat lui crosa/cum s-o folosească/unde 


Unitatea gândirii 311 


s-o pună etc.). Structurile din lume şi cele din limbaj arată în ambele 
sensuri. Ultimele exemple ilustrează cea de-a doua categorie. La 
momentul potrivit vom avea şi exemple din prima categorie. 

Merită să semnalăm existenţa unor dovezi istorice care sugerează 
că Wittgenstein a recunoscut influența pe care teoria tipurilor a lui 
Russell a avut-o în privința supozitiei sale conform căreia există 
lucruri care nu pot fi spuse (dupa cum am văzut în secţiunea 9.7), ca 
şi faptul că reflectia asupra acestei chestiuni a jucat un rol în geneza 
noţiunii sale privind relaţia de aratare.”” 


$12.6 
Determinarea sensului 


Înainte de a continua discuţia principală, şi pentru motive care 
vor deveni clare mai târziu, doresc să mă abat preţ de o secţiune 
pentru a considera o chestiune hotărâtoare de exegeză. Aceasta 
priveşte determinarea sensului. 

Să începem prin a ne întoarce la problema cu privire la ce gen de 
entitate este pentru Wittgenstein un obiect. Răspunsul este că, orice 
ar fi acesta, este ceva simplu, adică ceva ce nu are parti componente 
(12.02). Aici, „părţi componente“ nu înseamnă în mod necesar parti 
componente fizice (deşi acestea ar putea fi parti componente), ci 
înseamnă mai curând parti componente logice. Astfel, cineva poate 
şti a priori că o căsnicie este alcătuită dintr-o soţie şi dintr-un sot, 
iar aceştia sunt părţile sale componente. Wittgenstein nu ar fi negat 
că, într-un anumit sens, există în lume obiecte complexe, cum sunt 
căsătoriile, dar nu acestea sunt obiectele Tractatus-ului. Şi orice 
enunţ despre astfel de obiecte complexe poate fi redus la enunturi 
mai fundamentale despre părțile componente ale acestora, ceea ce îi 
dă înţelesul (72.0201). Procesul este numit „analiză filosofică“, iar 
un instrument exemplar pentru acest proces este teoria lui Russell a 
descriptiilor. De exemplu, în „Oswald a fost luat drept asasinul lui 


12 Vezi discuția din secțiunea 3.2 din Griffin (1964). 

Kennedy“, complexul pentru care a fost luat Oswald este analizat 
pentru a obtine familiara: a existat un unic asasin al lui Kennedy si 
Oswald a fost luat drept acesta. 

Dar acum apar două întrebări. De ce ar trebui să se presupună 
(a) că există obiecte simple şi (b) că, pornind de la un enunţ al limbii 
române, poţi întotdeauna să-l descompui prin analiză în enunturi 
despre obiecte simple? Răspunsul la prima întrebare (72.021) este 
că, dacă nu ar exista obiecte simple, lumea nu ar avea substanţă. 
Acest răspuns ne aminteşte de argumentul pentru teză din cea de-a 
doua antinomie a lui Kant (secţiunea 6.4), cu excepția faptului că 
acum vorbim despre componente logice şi substanţă logică, mai cu- 
rând decât despre componente fizice şi substanţă fizică. Dar ce este 
substanţa logică? Pentru a răspunde la această întrebare trebuie să 
examinăm argumentul lui Wittgenstein pentru cea de-a doua pre- 
tentie — care o implică oricum pe prima. T2.0211 şi T2.0212 ne spun 
că: 


Dacă lumea nu ar avea o substanţă, atunci faptul că o propoziţie are sens ar 
depinde de faptul că o altă propoziţie este adevărată. 

Ar fi atunci cu neputinţă să se schiteze o imagine a lumii (adevărată sau 
falsă). 


Acesta este un argument evaziv, iar unii comentatori au făcut 
încercări disperate de a-l înțelege. Cea mai bună reconstrucţie pe 
care o pot da argumentului este următoarea. Să presupunem că 
pornim de la o propoziţie a limbii române. Dacă aceasta nu este în 
mod explicit despre obiecte simple, atunci ea poate fi analizată. Sen- 
sul său este dat, prin urmare, de analizandum,. Dacă analizandum, 
nu este el însuşi în mod explicit despre obiecte simple, atunci acesta 
poate fi analizat pentru a da analizandum,, care determină sensul 
lui analizandum, şi deci sensul propoziției initiale. Dar acum ne 
aflăm într-un regres, iar dacă regresul nu se sfârşeşte într-o propo- 
zitie care să conțină semne simple — i.e. semne care desemnează 


13 Vezi, de exemplu, Fogelin (1976), secțiunea 1.5 şi, de asemenea, Candlish (1978). 

obiecte simple (73.201) — al căror sens este determinat de relaţia lor 
imediată cu realitatea (substanța), atunci regresul continua la infi- 
nit.'* Dar în acest caz, nimic nu determină sensul propoziției initi- 
ale. Aşadar, sensul său este indeterminat, nu în înțelesul că este 
vag, ci in înțelesul că nu este determinat (nu este stabilit).* În for- 
mularea lui Wittgenstein (73.23): 


Cerinta posibilităţii semnelor simple este cerința determinării sensului. 


Wittgenstein presupune a fi evident faptul că sensul este 
determinat, că putem „schița o imagine a lumii“. Urmează conse- 
cinta. Dat fiind cadrul în care lucrează Wittgenstein, acesta imi pare 
un argument întru totul plauzibil. Mă voi întoarce la acest argu- 
ment la momentul potrivit. 


$ 12.7 
„Fapte“ structurale 


Să ne întoarcem acum la argumentul principal, şi anume chiar la 
esența acestuia. Faptele structurale nu sunt deloc fapte în sensul 
Tractatus-ului şi orice încercare de a construi o propoziţie care să le 
exprime ajunge la ceva lipsit de înțeles. Există două acceptii ale 
lipsei de înțeles pe care Wittgenstein le foloseşte în Tractatus. Într-o 
acceptie, ceva are sens dacă poartă informatie non-banala, adică 
dacă enunţă că suntem intr-o lume posibilă, ca opusă alteia. În 
această acceptie, antonimul lui a avea înţeles este numit de 
Wittgenstein sinnlos (tradus în mod obişnuit ca „fără sens“). În cea- 
laltă acceptie, ceva are sens, dacă formularea sa nu încalcă regulile 
gramaticii conceptuale, în felul în care o face expresia „este un cal 


14 Textul lui Wittgenstein pare să genereze regresul spunând că sensul analizans- 
ului depinde de adevărul analizandum-ului si deci, probabil, de sensul acestuia. Acest 
ocol prin adevăr îmi pare atât incorect, cât şi nenecesar. 

* În limba engleză, indeterminate, pe care l-am echivalat cu „indeterminat“, are şi 
sensul de „vag“. 

este un concept“. Ceva ce este lipsit de inteles in aceasta acceptie 
poate să nu poarte nici un fel de informatie, banală sau nu. Pentru 
aceasta acceptie a lipsei de înţeles, Wittgenstein foloseşte cuvântul 
unsinnig (tradus în mod obişnuit ca ,,nonsens“).'° 

Să considerăm o pretenţie oarecare, conform căreia un fapt (sau 
o propoziţie, consideratiile sunt aceleaşi) are o anumită formă. Mai 
întâi, să notăm că forma unui fapt nu este o parte componentă a 
faptului, în acelaşi fel în care sunt obiectele care îl compun. Căci 
forma unui fapt este felul în care sunt structurate obiectele sale, iar 
acesta nu mai poate fi un alt obiect, tot aşa cum forma unei case nu 
mai poate fi o altă cărămidă a sa. Dacă forma faptului ar fi doar un 
alt obiect, tot aşa cum sunt obiectele care îl compun, atunci faptul ar 
fi doar o multitudine de obiecte şi nu o unitate. Forma unui fapt 
funcţionează într-un mod total diferit de felul în care funcţionează 
obiectele sale: este felul în care obiectele sunt combinate. 

O modalitate de a înțelege chestiunea (dacă nu este evidentă) 
constă din observaţia că aceasta este tot atât de venerabilă precum 
argumentul lui Platon al celui de-al treilea om. Russell îi dă urmă- 
toarea formulare succintă în manuscrisul său din (1913), p. 9%: 


[Forma] nu poate fi o altă parte componentă, căci dacă ar fi, ar trebui să 
avem un nou mod în care aceasta şi (...) celelalte parti componente sunt 
combinate, iar dacă luăm din nou acest mod drept o parte componentă, ne 
vom găsi angajaţi într-un regres la infinit. 


Regresul este vicios, deoarece, dacă apare, nu ar mai fi nimic care 
să „ţină toate părțile componente laolaltă“. Forma unui fapt trebuie 
să fie un cu totul alt gen de lucru decât obiectele care îl compun. 
Aşadar, un fapt nu poate fi despre propria sa formă în felul în care 
poate fi despre acele obiecte. 

S-ar putea crede că, deşi un fapt nu poate fi despre propria sa 
formă, un alt fapt ar putea fi despre aceasta. Dar putem vedea de 


15 În legătură cu distincţia dintre cele două noţiuni ale lipsei de înţeles, vezi, de 
exemplu, Black (1964), p. 160. 

îndată că nici această pretenție nu este adevărată. Căci forma unui 
fapt nu este nicidecum un obiect. După cum tocmai am văzut, forma 
este modul în care obiectele sunt combinate şi, ca atare, un gen de 
lucru cu totul diferit. Dar dacă nu este un obiect, atunci nu există 
fapte despre aceasta şi, prin urmare, nici o propoziţie care să ex- 
prime astfel de fapte. În formularea lui Wittgenstein (74.121): 


Propoziția nu poate să reprezinte forma logică, aceasta se oglindeste in ea. 
Ceea ce se oglindeste în limbaj, limbajul nu poate reprezenta. 


O problemă similară apare dacă luăm în considerare propoziţii 
care exprimă un alt tip de fapt structural, unul potrivit căruia ceva 
este o propoziţie, să spunem. Acesta este (sau cel puţin pare a fi) o 
propoziţie cu privire la propoziţia în discuţie şi deci se cere a fi 
numită. Dar numele numesc obiecte, nu propoziţii, care sunt ceva cu 
totul diferit de obiecte. 

Acest punct de vedere rezultă din mai multe asertiuni ale 
Tractatus-ului,’® dar temeiul său fundamental este extrem de sim- 
plu. Propozitiile enunţă felul în care sunt lucrurile. Prin urmare, 
are sens să le afirmăm sau să le negăm. Pe de altă parte, obiectele 
doar există; nu are nici un sens să le afirmi sau să le negi.’’ În 
formularea lui Wittgenstein (73.144): 


Starile de fapt pot fi descrise, nu denumite. 
(Numele se aseamănă cu punctele, propoziţiile cu sagetile, ele au sens.) 


Vedem atunci că, întrucât propoziţiile nu sunt obiecte, ele nu pot 
fi părţile componente ale unui fapt, tot aşa cum forma unui fapt nu 
poate fi o parte componentă a acestuia. 


15 De pildă, obiectele sunt simple (secţiunea 12.6), în timp ce propoziţiile sunt în 
mod evident complexe. 

17 Argumentul îşi are originea tot in filosofia Greciei vechi. Negarea poate fi con- 
siderată ca o răsturnare a sensului şi, după cum a observat Aristotel (vezi Geach 
(1972), pp. 45 şi urm.), nu are nici un sens să negi un nume. (Vezi, de asemenea, Ryle 
(1990).) 

Am examinat acum două exemple de pretenţii structurale; aces- 
tea sunt îndeajuns de tipice pentru toate pretenţiile similare. Ceea 
ce am văzut este că încercările de a le exprima produc pretenţii care 
încalcă regulile gramaticii logice. Suntem obligaţi să considerăm 
drept obiecte lucruri care nu pot fi in nici un fel obiecte, întrucât au 
funcţii total diferite (formarea de legături; enuntarea de Propoziţii). 
Astfel, „faptele“ structurale nu pot fi exprimate. Încercările de a le 
exprima produc ceva ce este unsinnig. După cum rezumă Wittgenstein 
subiectul (74.1212): 


Ceea ce poate fi arătat nu poate fi spus. 


$12.8 
A spune ceea ce nu poate fi spus 


Suntem acum din nou într-un teritoriu familiar. Am văzut că, 
literalmente, faptele structurale nu pot fi exprimate. Orice incercare 
de a construi astfel de pretenţii trebuie să producă un şir de sim- 
boluri care este un nonsens. Prin urmare, faptele structurale sunt 
dincolo de exprimabil. Şi totuşi Wittgenstein le exprimă tot timpul. 
Cea mai mare parte a Tractatus-ului nu conţine altceva decât pre- 
tentii structurale. Acest fapt ar trebui să fie clar din simpla recapi- 
tulare a secţiunii 12.4, dar, de teamă ca nu cumva cineva să considere 
că i-am făcut o nedreptate lui Wittgenstein în această chestiune, să 
examinam câteva dintre enunturile sale. 

În secțiunea 12.7 am văzut că, deşi forma poate fi arătată, nu se 
poate spune nimic despre aceasta. Şi totuşi avem următoarele aser- 
tiuni despre formă, în 72.033 şi în 12.18: 


Forma reprezintă posibilitatea structurii. 

Ceea ce orice imagine — oricare ar fi forma ei — trebuie să aibă în comun cu 
realitatea pentru a putea să o reprezinte în genere — într-un mod corect sau 
fals — este forma logică, adică forma realităţii. 


Aici apar in mod clar asertiuni despre formă. 

În secțiunea 12.7 am văzut, de asemenea, că este imposibil să 
produci propoziții despre propoziții. Şi totuşi avem următoarele 
asertiuni in 73.141 si T3.22: 


Propoziția nu este un amestec de cuvinte. — (Tot asa cum tema muzicală nu 
este un amestec de sunete.) 
Propoziția este articulată. 


Numele reprezintă în propoziţie obiectul. 


Acestea sunt asertiuni despre propoziţii. (În particular, aceste aser- 
tiuni cuantifică peste propoziţii.) 

S-ar putea sugera că toate acestea sunt enunturi ale limbii române 
care trebuie analizate şi că, de îndată ce se face această analiză, 
referirea la forme, propoziţii etc. va dispărea. Un astfel de pom se va 
cunoaşte după poamă, iar eu unul nu ştiu nici măcar cum să îl culeg. 
În orice caz, doar pentru a bate şi ultimul cui, îl aflăm uneori pe 
Wittgenstein spunând efectiv ceea ce arată propoziţia, de exemplu în 
T4.1211 şi 74.126 (şi să notăm că „arată“ este utilizat aici propo- 
zitional): 


Astfel, o propoziţie „fa“ arată că în sensul ei intervine obiectul a, iar două 
»OPp 
propoziţii „fa“ şi „ga“ — că in amândouă este vorba despre acelaşi obiect. 


Faptul că ceva cade sub un concept formal ca obiect al acestuia nu poate fi 
exprimat printr-o propoziţie, ci se arată chiar prin semnul acestui obiect. 
(Numele arată că el desemnează un obiect, semnul numărului, că el desem- 
nează un număr etc.) 


După cum rezumă situaţia Russell în introducerea sa la tradu- 
cerea in limba engleză a Tractatus-ului (p. xxi): 


Prin urmare, tot ceea ce este implicat în chiar ideea expresivității limbajului 
trebuie să rămână incapabil de a fi exprimat în limbaj şi este, de aceea, inex- 
primabil într-un sens cu totul precis (...) Ceea ce provoacă o anume ezitare 
[în legătură cu acest punct de vedere] este faptul că, la urma urmei, 
dl. Wittgenstein reuşeşte să spună destule despre ceea ce nu poate fi spus. 

$12.9 
Scara 


Vedem că Wittgenstein este exact in situația în care se găsea 
Kant (vezi secțiunea 5.5). Există anumite lucruri care, literalmente, 
nu pot fi spuse (sau gândite, întrucât acestea sunt unul şi acelaşi 
lucru pentru Wittgenstein). Dar pentru a explica tocmai această 
idee, astfel de lucruri trebuie să fie spuse. Pentru Kant, acestea erau 
pretenţii despre noumene; pentru Wittgenstein, acestea sunt pre- 
tentii structurale. 

Wittgenstein era perfect conştient de situație; în fapt, îi făcea 
fata într-un mod direct, pe care Kant nu l-a considerat nici o dată. 
Soluţia sa la problemă este năucitoarea propoziţie penultimă a căr- 
til, 76.54: 


Propozitiile mele clarifică prin faptul că cel ce mă înțelege le recunoaşte, 
până la urmă, drept nonsensuri, dacă prin ele — sprijinindu-se pe ele — s-a 
ridicat deasupra lor. (El trebuie, pentru a spune aşa, să arunce scara după 
ce a urcat pe ea.) 

El trebuie să depăşească aceste propoziţii şi apoi vede lumea in mod corect. 


Cu o iute mişcare de prestidigitator, Wittgenstein intenționează 
să tragă fata de masă, lăsând cele mai bune portelanuri la locul lor. 
Din păcate, abia dacă există vreo îndoială că, în acest caz, portela- 
nurile cad o dată cu fața de masă. Căci, oricât ar fi de eroică această 
atitudine, ea nu are mai mult succes decât mişcarea similară a lui 
Sextus (vezi secțiunea 3.4). Dacă Wittgenstein are dreptate, atunci 
propoziţiile din Tractatus, departe de a fi treptele unei scări reale pe 
care se poate urca, sunt ca treptele unei scări holografice, care nu 
vor suporta nici o greutate pe ele: „propoziţiile“ din Tractatus nu 
sunt nici măcar propoziţii în sensul lui Wittgenstein, ci doar non- 
sensuri. Prin urmare, nici nu se pune problema de a le înțelege. 

Reciproc, dacă acestea pot fi înţelese, după cum cu siguranță par a 
sta lucrurile, atunci acestea nu pot fi nonsensuri.!* 

S-ar putea incerca, presupun, să se utilizeze în acest punct dis- 
tinctia dintre a spune şi a arăta, pretinzându-se că cineva care inte- 
lege Tractatus-ul, înțelege ceea ce arată enunturile sale, nu ceea ce 
spun acestea. Această mişcare este, totuşi, complet nesatisfăcătoare. 
Căci dacă enunturile din Tractatus arată ceva, atunci unele dintre 
lucrurile arătate sunt propozitionale (vezi secțiunea 12.5). Cu alte 
cuvinte, ele trebuie să arate că lucrurile sunt într-un anumit fel. Fie 
a un enunţ al Tractatus-ului şi să presupunem că acesta arată că p. 
Ce poate fi p? 

Probabil că este o „propoziţie“ nonsens, ca una dintre propozi- 
tiile Tractatus-ului însuşi. Dar această propunere nu funcționează. 
Căci dacă p este un nonsens, tot aşa este şi sugestia conform căreia a 
arată că p. În privinţa acestei sugestii nu este nimic mai rău decât în 
privinţa lui p, dar nu este nici mai bine, astfel că orice dificultate 
resimțită în legătură cu p va fi resimţită în egală măsură în legătură 
cu pretenţia conform căreia a arată că p. Atunci, probabil că p este o 
propoziţie literalmente inefabilă. Această sugestie pur şi simplu nu 
dă seama de fapte. Nu există nici o astfel de propoziţie sau, dacă 
există, nu am nici cea mai vagă idee despre ceea ce este aceasta — pe 
care ar fi trebuit să o am, întrucât, după câte pot să-mi dau seama, 
am înţeles Tractatus-ul. Fireşte, dacă p ar fi o propoziţie inefabilă şi 
eu aş şti ce este aceasta, este putin probabil că v-aş putea spune. Dar 
nu aceasta este situația. Nu am pur şi simplu nici o idee despre ceea 
ce ar putea completa golul, dacă p este o propoziție inefabilă. Şi 
după câte ştiu, nimeni altcineva nu are o astfel de idee.!? 


15 Destul de ironic, Wittgenstein pare să recunoască aceasta în introducerea la 
Tractatus, intrucât el spune (p. 78) că gândurile exprimate de Tractatus sunt intan- 
gibil şi definitiv adevărate - şi deci nu sunt nonsensuri. 

19 Moore ((1990), vezi îndeosebi secțiunile 13.4 şi 15.3) încearcă să dezamorseze 
incălcarea Principiului Domeniului de către ZF (vezi secțiunea 11.2) prin aplicarea 
unei versiuni a distinctiei a spune/a arăta. Soluția sa constă din aceea că, deşi pre- 
tentia conform căreia există o mulțime a tuturor mulțimilor este falsă, aceasta este 
tot ceea ce putem face pentru a articula intuiţia inefabilă pe care o avem atunci când 

Dar, desigur, stim cu ce trebuie completat golul: cu o propozitie 
pe deplin exprimabila. Am vazut ca este pe deplin posibil de enuntat 
ceea ce poate fi arătat. In acest capitol am spus eu insumi astfel de 
lucruri, iar in secţiunea 12.8 l-am văzut pe Wittgenstein făcând la 
fel. 


Concluzie 


Să facem bilanţul. În prima parte a capitolului am văzut că, pen- 
tru a explica unitatea gândirii, Frege postula existența conceptelor, 
entități nesaturate ale căror proprietăţi distinctive dau seama de 
această unitate. Teza conform căreia conceptele nu sunt obiecte 
expediază pretenţiile lui Frege despre acestea dincolo de limitele 
exprimabilului. În cea de-a doua parte a capitolului am văzut că 
Wittgenstein al Tractatus-ului explica unitatea gândirii (a propozi- 
tiei) prin invocarea noţiunii de formă. Proprietățile distinctive ale 
acesteia dau seama de unitate, dar totodată alungă enunturile des- 
pre formă dincolo de exprimabil. 

Atât Frege, cât şi Wittgenstein tratau aceeaşi problemă funda- 
mentală: unitatea gândirii.“ Din acest punct de vedere, noțiunea de 
formă a unei propoziţii a lui Wittgenstein este exact urmaşul inte- 
lectual al noţiunii de concept a lui Frege.” La ambii filosofi, formu- 
larea precisă a problemei depinde de alte doctrine, dar problema 
însăşi este una generală, care depinde de puţine pretenţii doctri- 
nare. Le voi enunta pe cat pot de bine. 


reflectăm asupra practicii noastre de a cuantifica peste toate mulțimile. Comentarii 
similare cu cele făcute aici se aplică şi acestei sugestii. Dacă intuiţia nu este cea con- 
form căreia colecţia tuturor mulțimilor formează literalmente o mulțime (sau o uni- 
tate, după cum este înclinat să spună Moore), atunci nu am nici cea mai vagă idee 
despre ce ar putea fi aceasta; şi bănuiesc că nici Moore nu are. 

2 Istoria problemei începe cu mult inaintea lui Frege. Vezi Hylton (1984). Si 
Russell se lupta cu această problemă în observaţiile sale despre verbe, în secțiunile 
52-55 din (1903). 

21 După cum a remarcat Anscombe, (1959), pp. 108 şi urm. 

Gândurile sunt articulate. Pentru a le alcătui, trebuie să combi- 
năm elemente de construcţie mai simple. Dar gândurile nu sunt 
doar inventare ale componentelor acestora. Trebuie să existe, prin 
urmare, lucruri care le ţin laolaltă ca unități. Să numim aceste 
lucruri (cu scuze fata de fizica modernă) gluoni. Gluonii nu sunt 
acelaşi gen de lucruri ca şi componentele pe care le aglutinează şi 
deci nu sunt genul de lucruri despre care pot fi exprimate pretenţii. 
Dar orice poate fi obiect al gândirii; în particular, putem gândi des- 
pre gluoni. Astfel, aceştia sunt acelaşi gen de entități ca şi celelalte 
componente şi putem exprima pretenții despre acestia.” 

Avem aici o contradicţie tipică pentru limita gândirii. Nu este 
greu de văzut, de asemenea, că aceasta corespunde Schemei Inclozi- 
unii, cu toate că avem cazul limită în care w(x) este „x = Q“ (vezi 
secțiunea 9.5). Fie ø (y) „y este exprimabil (într-o limbă, să zicem in 
limba română)“, astfel că Q este mulțimea tuturor stărilor de 
lucruri exprimabile în limba română. Să luăm pe oricare dintre 
gluonii care tin laolaltă o propoziţie în limba română şi fie 6(Q) o 
situaţie cu privire la acel gluon, poate aceea că este gluonul unei 
anumite propoziţii. Atunci, prin argumentele pe care le-am avut, 
6(Q) deopotrivă este exprimabilă (Închidere) şi nu este exprimabilă 
(Transcendenta). 

Există o soluție simplă, deşi îndrăzneață, a problemei pe care toc- 
mai am explicat-o. Pentru a vedea care este aceasta, să ne amintim 
argumentul lui Wittgenstein pentru existența obiectelor simple 
(secțiunea 12.6). Acesta poate fi reformulat într-o manieră foarte 
generală, care este complet independentă de considerații tractariene. 

Propoziţiile (gândurile sau orice altceva de acest gen) sunt cu 
siguranță compoziționale. Acum, să considerăm o componentă oare- 
care a unei propoziţii şi să ne întrebăm ce determină sensul (inte- 
lesul) acelei componente. Este posibil ca acea componentă să aibă 


22 Jar dacă există tentaţia de a crede că ceva poate fi un obiect şi un gluon, dar în 
propoziţii diferite, să considerăm, de exemplu, enunţul (întâmplător) adevărat „Mă 
gândesc la gluonul acestei propoziţii (la felul în care este compusă această propo- 
zitie)“. Pentru adevărul acestui enunț este esențial ca, indiferent de ce este ceea ce 
tine propoziţia laolaltă, acel ceva să fie în acelaşi timp obiectul gândului. 

sensul pe care îl are în virtutea unei relaţii pe care o are cu altceva 
din limbaj (gândire), dar această pretenţie ridică tocmai problema 
felului în care limbajul însuşi are sens. Dacă urmărim sensul în 
acest fel, există două posibilităţi. În primul caz, sensul oricărei com- 
ponente se va întemeia în cele din urmă pe o relaţie dintre limbaj şi 
altceva, ceva din realitate. S-ar putea să nu fie un concept fregeean 
sau un obiect wittgensteinean, dar va fi o entitate de un anumit gen. 
Să o numim corelata semantică a componentei, căci relaţia compo- 
nentei cu corelata sa îi determină sensul. În acest caz, suntem con- 
fruntati cu problema unităţii gândirii, căci cum se leagă unele cu 
altele corelatele semantice? În cel de-al doilea caz, atunci când 
urmărim sensurile componentelor, nu ieşim în afara limbajului şi 
deci nu există în cele din urmă nimic pe care să se întemeieze propo- 
zitia inițială. (Dacă un elefant nu va susține lumea, atunci nici un 
regres la infinit de elefanţi nu va susține lumea.) Aşadar, în acest 
caz suntem confruntati cu indeterminarea sensului. 

Soluţia menţionată a contradictiei ar trebui să fie acum evidentă. 
Acceptă cel de-al doilea corn al dilemei: indeterminarea sensului. 
Poate că în cele din urmă nu există ceva care să stabilească sensul 
enunturilor lingvistice. Aceasta este o mişcare pe care au făcut-o o 
serie de autori ulteriori (deşi nu în mod necesar din motivul de față). 
În următoarele două capitole vom examina câțiva dintre cei mai 
importanți astfel de autori şi vom investiga consecințele acestei 
mişcări. 


13. TRADUCERE, REFERINTA SI ADEVAR 


Introducere 


Dupa cum am observat in concluzia capitolului anterior, pentru 
orice conceptie care postuleaza corelate semantice, entitati care sunt 
înțelesuri, dar pot fi evitate dacă nu sunt invocate, apare in mod 
natural o contradicţie la limita exprimării. Prin urmare, este natu- 
ral să se încerce evitarea problemei printr-o tratare a intelesului 
care evită o postulare de acest gen. În acest capitol şi în cel care 
urmează vom examina teorii care tratează în acest fel înţelesul. 
După cum vom vedea, deşi aceste teorii pot evita contradictia în dis- 
cutie, ele fac aceasta cu prețul antrenării noastre într-o altă contra- 
dictie la limita gândirii. 

Ideea conform căreia corelatele semantice sunt de evitat într-o 
tratare a intelesului a fost susținută de o serie de filosofi ai limbaju- 
lui care au scris după publicarea 7ractatus-ului. Unul dintre cei mai 
importanți filosofi din această serie este filosoful nord-american con- 
temporan Quine. În acest capitol vom considera scrierile sale. Vom 
examina, de asemenea, pe filosoful în opera căruia programul 
quinean a atins cea mai mare sofisticare, Davidson. Dar să începem 
cu Quine. 


$13.1 
Quine şi mitul muzeului 


Punctele de vedere ale lui Quine despre înţeles şi alte subiecte 
înrudite sunt expuse în multe locuri. Pentru scopurile noastre, locus 
classicus este capitolul al doilea din Word and Object (1960) (de 

acum încolo, WO).' Consecințele punctului de vedere care ne va 
preocupa indeosebi aici sunt expuse mai departe in eseul său 
„Ontological Relativity“ (de acum încolo, OR), eseul care dă titlul 
lucrării (1969). Scrierile lui Quine, ca şi cele ale lui Frege şi spre 
deosebire de cele ale lui Wittgenstein, au o claritate şi (ironic, după 
cum vom vedea) o transparenţă care face ca referirile la sursele 
secundare de exegeză să fie întrucâtva nenecesare. Cu toate acestea, 
capitolele 6 şi 7 din Orenstein (1977) fac o treabă excelentă în 
privința teritoriului pe care trebuie să-l acoperim. 

Quine abordează tema intelesului în acelaşi fel în care abordează 
orice altă temă, şi anume în mod naturalist. Adică el concepe inte- 
lesul ca pe un fenomen empiric, de teoretizat empiric, în cazul său în 
mod behaviorist. După cum Quine a arătat primul, postularea core- 
latelor semantice este o victimă imediată a acestei abordări (OR, p. 27): 


Teoria copiei în diferitele sale forme [cum este cea din Tractatus] se află mai 
aproape [decât o teorie naturalistă] de principala tradiţie filosofică, precum 
şi de atitudinea de astăzi a simțului comun. Semantica necritică este mitul 
unui muzeu în care exponatele sunt înțelesurile şi cuvintele sunt etichete. A 
schimba limbajul este a schimba etichete. Acum, principala obiectie a natu- 
ralistului fata de acest punct de vedere nu este o obiectie la adresa inte- 
lesurilor descrise ca entităţi mentale, deşi aceasta ar putea fi o obiectie 
suficient de puternică. Principala obiectie persistă chiar dacă luăm expona- 
tele etichetate nu drept idei mentale, ci drept idei platonice sau chiar drept 
obiectele concrete denotate. Semantica este viciată de un mentalism perni- 
cios, atâta vreme cât considerăm semantica unui om ca fiind cumva deter- 
minată în mintea sa, dincolo de ceea ce s-ar putea găsi implicit in compor- 
tamentul său public. Tocmai faptele despre înțeles, şi nu entitățile intelese, 
sunt acelea care trebuie să fie explicate în termeni de comportament. 


Dacă prima victimă a abordării lui Quine este noţiunea de core- 
lată semantică, cea de-a doua este determinarea sensului (ceea ce 


1 O versiune uşor diferită a acestui capitol se află în Quine (1959). Partea argu- 
mentului relevantă pentru preocuparea noastră de fata este in mod util rezumată în 
prima parte a capitolului 1 din Quine (1969). 

era de aşteptat, date fiind consideratiile discutate în Concluzia capi- 
tolului anterior). În formularea lui Quine (OR, pp. 28 si urm.): 


Atunci cand (...) ne indreptam spre o concepţie naturalistă a limbajului şi 
spre o concepţie behaviorală a intelesului, ceea ce abandonăm nu este doar 
figura de stil a muzeului. Abandonăm o garanţie de determinare. Privite 
conform mitului muzeului, cuvintele şi enunturile unui limbaj au intele- 
surile lor determinate. Poate că pentru a descoperi înțelesurile cuvintelor 
unui băştinaş, trebuie să-i observăm comportamentul, dar incă se presu- 
pune că înțelesurile cuvintelor sunt determinate în mintea băştinaşului, în 
muzeul său mental, chiar şi în cazurile în care criteriile comportamentale 
sunt prea slabe pentru a ni le dezvălui. Pe de altă parte, atunci când recu- 
noaştem împreună cu Dewey că ,,intelesul (...) este in primul rand o pro- 
prietate a comportamentului“, recunoaştem că nu există intelesuri, nici 
asemănări şi nici deosebiri ale intelesurilor, dincolo de ceea ce este public in 
dispoziţia oamenilor către comportament. Pentru naturalism, întrebarea 
dacă două expresii sunt asemănătoare sau nu în privinţa intelesului nu are 
un răspuns precis, cunoscut sau necunoscut, cu excepţia măsurii în care 
răspunsul este stabilit în principiu de dispoziţiile verbale ale oamenilor, 
cunoscute sau nu. Dacă, potrivit acestor standarde, există cazuri indetermi- 
nate, atunci cu atât mai rău pentru terminologia intelesului şi a asemănării 
intelesurilor. 


Si exista astfel de cazuri indeterminate: limbajul este impregnat 
de acest gen de indeterminare, după cum continuă să argumenteze 
Quine. 


$13.2 
Indeterminarea traducerii 


Argumentul decurge dupa cum urmeaza. Ni se cere sa presu- 
punem că întâlnim nişte vorbitori ai unei limbi despre care nu stim 
nimic (şi deci nu putem „trăncăni“ cu ei atunci când se pune pro- 
blema de a distinge înțelesurile rostirilor acestora). Quine numeşte 
o astfel de situaţie „traducere radicală“. Cum facem să determinăm 
ce înseamnă rostirile acestora? Îi observăm pe vorbitori, observăm 

condiţiile in care rostesc, la ce se uită atunci când rostesc, precum şi 
alte trăsături generale şi proeminente ale ambianţei acestora. Pe 
baza acestor observații formulăm diferite presupuneri (ipoteze) despre 
ce înseamnă rostirile acestora. Quine numeşte aceste presupuneri 
„ipoteze analitice“”. Aceste ipoteze sunt testate în felul standard în 
care pot fi testate ipotezele ştiinţifice. De exemplu, pe baza obser- 
vatiilor noastre am putea presupune că „gavagai“ înseamnă „(iată 
o) carte“. Testăm această ipoteză arătând vorbitorilor un exemplar 
din Word and Object pe care nu l-au mai văzut înainte şi observând 
dacă ei vor spune „gavagai“ sau vor face gesturi care par a fi gesturi 
de aprobare atunci când le prezentăm cuvântul. O dată ce avem un 
număr de ipoteze analitice bine confirmate şi un acces de bază la 
unele parti ale limbajului, putem folosi aceste parti pentru a initia 
procesul de verificare în etape succesive, punând întrebări într-un 
astfel de mod îneât să descoperim sau să justificăm alte ipoteze ana- 
litice, rostind, de exemplu, propoziția despre care credem că înseamnă 
„Cum numesti aceasta?“ 

Până acum toate bune. Cu toate acestea, Quine pretinde apoi că 
dovezile pe care le avem nu pot fi niciodată suficiente pentru a sta- 
bili un set de ipoteze analitice care să excludă alte astfel de seturi. 
De exemplu, dovezile pot sprijini la fel de bine ipoteza că „gavagai“ 
înseamnă parte neseparată (spaţial sau temporal) a cărții. Toate 
dovezile sunt compatibile cu această ipoteză, întrucât ori de câte ori 
se observă o carte, se observă o parte neseparata a cărții şi reciproc. 
S-ar putea crede că prin folosirea unor cuvinte deja cunoscute am 
putea distinge între diferite posibilități, de exemplu, arătând spre 
coperta I şi coperta a IV-a a cărţii Word and Object şi întrebând daca 
acestea sunt aceeaşi gavagai. Dar aceasta presupune că noi ştim deja 
că o anumită expresie înseamnă „aceeaşi ca“, iar aceasta este o ipo- 
teză chiar mai îndepărtată de dovezile empirice decât cele privind 
„gavagai“ şi deci subiect al aceleiaşi indeterminări. Aşadar, chiar 


` In original: analytic hypotheses. De reținut că sensul cu care Quine foloseşte 
acest termen în lucrările menţionate este cel de „ipoteză a analizei lingvistice“, fără 
nici o legătură cu cel de „propoziţie analitică“. 

dacă vorbitorii spun „da“ atunci când li se pune întrebarea, putem 
încă să presupunem că „gavagai“ înseamnă parte neseparată a cărții, 
dacă traducem ceea ce am luat ca însemnând „aceeaşi ca“ prin relația 
de echivalență „este o parte a aceleiaşi cărți ca“. 

Având în vedere aceste considerații, Quine generalizează. Vor 
exista seturi diferite de ipoteze analitice pentru întreaga limbă care 
sunt compatibile cu toate dovezile empirice şi care, totuşi, traduc 
rostirile din limba respectivă complet diferit. În formularea lui 
Wittgenstein (WO, p. 73) există: 


sisteme rivale de ipoteze analitice [care] pot fi puse de acord cu toate dis- 
poziţiile verbale (...) şi care, totuşi, dictează în nenumărate cazuri traduceri 
cu totul diferite; nu simple parafraze, ci traduceri care ar fi excluse fiecare 
în parte de alte sisteme de traducere. Două astfel de traduceri ar putea fi 
chiar în mod evident opuse în privinţa valorii de adevăr, cu condiţia să nu 
existe nici o stimulare [senzorială] care să favorizeze acceptarea uneia 
dintre ele. 


S-ar putea crede că aici generalizarea lui Quine este întrucâtva 
pripită. Ceea ce avem aici este o problemă mai curând asemănătoare 
cu problema de decriptare care îţi cere sa determini ce numere 
înseamnă anumite litere, în condiţiile în care ti se dă o adunare co- 
rectă în formă codificată. Orice soluţie parţială are implicații pentru 
ceea ce pot fi celelalte parti ale soluției. Dar, întrucât nu există nici o 
modalitate de a stabili anticipat vreo parte a soluţiei, nu există nici o 
garanţie că există o soluţie unică. Într-adevăr, după cum ştiu cei 
care au încercat să formuleze astfel de probleme, sunt dificil de 
construit probleme cu o soluție unică şi este puţin probabil ca aces- 
tea să apară în mod spontan. Cu toate acestea, ar putea fi vorba 
doar despre faptul că este ceva în neregulă cu situația care garan- 
tează o soluţie unică. Dar celui care susține că aşa stau lucrurile îi 
revine cel putin obligaţia de a arăta de ce se întâmplă aşa. 

Şi există temeiuri generale pentru a presupune că nu există o 
soluţie unică în cazul traducerii radicale. Căci ipotezele analitice 
sunt pur şi simplu ipoteze despre regularitati empirice, iar despre 

corectitudinea oricdrei ipoteze generale stim, de la Hume incoace, că 
este subdeterminata de orice eşantion finit de dovezi empirice şi 
chiar de toate dovezile posibile, întrucât este perfect posibil ca teorii 
diferite să aibă aceleaşi consecinţe observationale. De exemplu, luaţi 
orice teorie din fizică şi adăugaţi-i ceva ce nu are consecințe empi- 
rice, cum ar fi ideea că Dumnezeu transcende experiența. Noua teorie 
va fi echivalentă observational cu cea veche. 

Sau, pentru a folosi un exemplu banal şi totuşi elocvent, să pre- 
supunem că avem două cantităţi fizice dependente, a şi b, şi că am 
observat următoarele corelaţii: (0, 0), (1, 1), (2, 4), (3, 9). Acest fapt 
este compatibil cu prezumtiva lege a? = b, dar este compatibil şi cu 
orice lege prezumtivă de forma a? = b + f(a, b), unde f este o funcţie 
a cărei valoare este 0 pentru fiecare dintre perechile date. Există un 
număr infinit de astfel de legi. Dacă a si b sunt mărimi continue, 
atunci există infinit de multe ecuaţii care sunt compatibile cu toate 
observațiile posibile (deoarece orice observaţie este efectuată doar 
asupra unui număr finit de zecimale). În acest caz, şi cu condiţia să 
avem o concepţie realistă despre fizică, putem presupune că există o 
lege determinată care pune în relație pe a şi b, făcând ca una dintre 
aceste ecuaţii să fie definitiv adevărată, oricare ar fi dovezile obser- 
vationale. Similar, dacă presupunem că avem corelate semantice 
existente în mod obiectiv pentru fiecare cuvânt sau expresie lingvis- 
tică, putem presupune că un set de ipoteze analitice este în mod unic 
corect. Dar respingerea „mitului muzeului“ face ca tocmai această 
presupozitie să fie imposibilă. 


2 Pentru un exemplu mai putin artificial, Teoria Specială a Relativității este, 
după cum se poate demonstra, echivalentă observational cu teoria clasică a eterului 
care încorporează contractiile spatio-temporale Lorentz-Fitzgerald. 

$13.3 
Dincolo de limita exprimării 


Am vazut ca, in contextul traducerii radicale, vor exista seturi 
rivale de ipoteze analitice care specifica diferite intelesuri pentru 
rostirile limbii, iar pretenţia că unul dintre aceste seturi este mai 
corect decât oricare altul nu are nici un sens. Înţelesul limbii este 
radical nedeterminat: nu există nici o chestiune de fapt cu privire la 
cea ce înseamnă rostirile (ceea ce nu inseamnă că orice rostire poate 
să însemne orice’). 

Acest fapt despre limbă nu este exclusiv un fapt despre o limbă 
radical necunoscută. Stratagema de a începe cu o limbă necunoscută 
este menită numai să furnizeze un văl de necunoaştere care să ne 
împiedice să trişăm, o modalitate de a izola ceea ce reprezintă în 
sine înțelesul. Prin urmare, concluzia argumentului se aplică tot 
atât de mult limbilor cu care suntem familiarizați, cum este limba 
română: traducerea radicală, după cum spune Quine, începe acasă 
(OR, p. 46). Astfel, nu există nici o chestiune de fapt cu privire la 
ceea ce înseamnă rostirile în limba română. 

Dar acum ne-am întors pe un tărâm familiar. Dacă aşa stau 
lucrurile, concluzia este adevărată tot atât de mult despre propriile 
rostiri ale lui Quine ca şi despre cele ale altora. Rezultă că rostirile 
sale nu au un sens determinat: oricare ar fi sensul pe care Quine ar 
fi dorit să îl ataşăm rostirilor sale, acestea, ca atare, nu au acel sens 
(Transcendenta). Şi totuşi Quine reuşeşte in a exprima puncte de 
vedere despre înţeles care au sens determinat (Închidere). Căci atunci 
când Quine ne spune că nu există corelate semantice, el ne spune 
ceva despre corelate semantice, nu despre părți ale corelatelor 


3 Cu toate că, din alte motive, Quine se apropie în mod periculos de acest punct de 
vedere. În „Două dogme ale empirismului“ (1951), Quine formulează faimoasa 
pretenţie conform căreia, oricare ar fi dovezile senzoriale, orice enunț poate fi susti- 
nut, dacă suntem pregătiți să facem ajustări corespunzătoare într-o altă parte a rete- 
lei noastre de opinii. 

semantice. Atunci când ne spune că sensul nu este determinat, el nu 
ne spune că sensul nu este determinat şi Dumnezeu transcende orice 
experienţă. 

S-ar putea sugera că aici nu este realmente o problemă. Atunci 
când auzim rostirile lui Quine, le traducem pur şi simplu omofonic 
în propriul nostru idiolect. Adică, de exemplu, noi nu interpretăm în 
idiolectul nostru rostirea sa de „înţeles“ ca „stadiu al intelesului“, să 
zicem, ci o traducem ca „înţeles“. Aşadar, nu avem nici o problemă în 
a-l înțelege. Acesta ar putea fi chiar modul in care il înțelegem. Dar 
această sugestie nu are legătură cu subiectul în discuție. Subiectul 
în discuţie nu este acela că noi nu l-am putea înţelege pe Quine, 
dacă rostirile sale nu ar avea un sens determinat, ci mai curând 
acela că nici o rostire (a sa sau, din acest punct de vedere, a noastră) 
nu are un sens determinat, sens pe care unele dintre acestea îl au în 
mod evident. În particular, nu există, ca atare, ceva ce poate fi înțe- 
les prin rostirea lui „sensul este indeterminat“. Şi totuşi există în 
mod evident aşa ceva. Noi ştim cum este ca o propoziţie să aibă sens 
indeterminat: suntem foarte familiarizați cu propoziţii ambigue pre- 
cum „Ea juca jocuri pe calculator“. Pretentiile lui Quine, oricare ar 
fi acestea, nu sunt de acest gen. Presupun ca este posibil ca un scep- 
tic în privinţa intelesului să respingă această idee.* Totuşi, nu am 
terminat defel cu dezastrul pe care îl provoacă indeterminarea. 

Înainte de a trece la acesta, fac observaţia că unele dintre ideile 
de mai sus au fost susținute de Searle (1987), chiar dacă acesta 
trage o concluzie diferită. Searle interpretează contradictia impli- 
cată ca pe o reductio la adresa behaviorismului lui Quine. În legă- 
tură cu aceasta trebuie spuse două lucruri. Primul este acela că 
behaviorismul nu este esențial pentru concluzia impreciziei. Notiu- 
nile intensionale pot fi încorporate în metodologia traducerii radi- 
cale, însă indeterminarea rămâne. Vom observa aceasta mai târziu, 
în cazul lui Davidson. 


1 Wittgenstein din cea de-a doua perioadă s-ar putea număra printre astfel de 
sceptici, după cum vom vedea în capitolul următor. Hylton (1990-1991) ar putea, 
de asemenea, să facă parte din această categorie. Potrivit lui Hylton, limbajul nostru 
nu are nici un înțeles, cel putin într-un sens transcendental. 

În al doilea rând, şi mai important, este întotdeauna posibil să iei 
o contradicție la limita gândirii şi să o foloseşti ca pe o reductio. 
Uneori, această mişcare nu reuşeşte să evite contradictia. De exem- 
plu, în cazul paradoxurilor teoriei mulțimilor putem folosi o reductio 
pentru a demonstra că nu există o mulțime a tuturor mulțimilor. 
Dar, cu toate că avem în continuare temeiuri independente pentru a 
presupune că există o mulțime a tuturor mulțimilor, avem în conti- 
nuare o contradicţie.” În cazul paradoxurilor semantice putem să 
luăm Propozitiile ca purtători ai adevărului şi să folosim o reductio 
pentru a argumenta că propoziţia Mincinosului nu exprimă o Pro- 
poziţie. Dar atunci paradoxul reapare într-o formă mai tare.’ În 
cazul de fata, după câte îmi dau seama, folosirea contradictiei ca pe 
o reductio impotriva behaviorismului nu are probleme similare. Ori- 
cum, scopul principal al acestei parti a cărţii de fata este acela de 
a arăta că toate tratările standard ale intelesului au drept rezultat o 
contradicţie la limita gândirii. Aşadar, folosirea unei reductio împo- 
triva vreunei tratări a intelesului nu este de nici un folos. 


$13.4 
Indeterminarea referinţei 


Să ne întoarcem acum la Quine. Pentru Quine, după cum am 
văzut, sensul este indeterminat. Dar, după cum observa Frege (vezi 
secțiunea 12.1), sensul unei expresii este ceea ce îi determină refe- 
rinta. Aşadar, dacă sensul unei expresii este indeterminat, atunci, 
după cât se pare, referinţa acesteia este, de asemenea, indetermi- 
nată. Această concluzie nu decurge imediat. Să presupunem, de 
exemplu, că sensul cuvântului „gavagai“ ar fi indeterminat între 
(sensurile normale ale expresiilor) „genă aparţinând unei creaturi 
cu inimă“ şi „genă aparținând unei creaturi cu rinichi“. Atunci, cel 
puţin discutabil, „gavagai“ ar avea o referință determinată, deoarece 


5 Vezi discuţia din secțiunea 11.1. 
8 Vezi, de exemplu, Priest (1987), cap. 2. 

cele două expresii au aceeaşi extensiune. Oricum, în cazul în dis- 
cutie, aceleaşi consideraţii care arată că sensul este indeterminat 
arată şi că referinţa este indeterminata. Căci dacă „gavagai“ poate fi 
tradus în mod legitim de ipoteze analitice diferite prin „iepure“ şi 
„parte nedetaşată de iepure“ (pentru a folosi exemplul lui Quine), 
atunci, întrucât aceste două expresii au in mod evident extensiuni 
diferite, referința lui „gavagai“ este în mod similar indeterminata.’ 

În plus, după cum am observat deja, în aceste concluzii nu este 
vorba despre ceva caracteristic limbajului altora. Acestea sunt tot 
atât de adevărate despre propriul nostru limbaj şi despre propria 
noastră folosire a propriului nostru limbaj, despre idiolectul nostru. 
În formularea lui Quine (OR, p. 47): 


Am argumentat, în apărarea filosofiei behaviorale a limbajului, (...) că inscru- 
tabilitatea referintei nu este inscrutabilitatea faptelor; nu există nici o ches- 
tiune de fapt. Dar dacă intr-adevăr nu există nici o chestiune de fapt, atunci 
inscrutabilitatea referintei poate fi adusă chiar mai aproape de casă decât 
cazul vecinului; o putem aplica la noi inşine. Dacă are sens să spui chiar 
despre tine că realizezi că cineva se referă la iepuri (...) şi nu la stadii ale 
iepurilor (...) atunci ar trebui să aibă deopotrivă sens să spui asta despre 
altcineva. 


Şi întrucât nu are nici un sens să spui asta despre vecin, nu are 
sens să spui asta despre tine. 

Aşadar, trebuie să se renunţe la ideea că în vorbire se poate face 
referire în mod determinat la obiecte. Să numim aceasta Teza Inde- 
terminării Referinţei: nu este posibil să se facă referire in mod 
determinat la obiecte; nu există nici o chestiune de fapt cu privire la 
problema dacă „iepure“ se referă la iepuri, parti neseparate ale iepu- 
rilor sau mai ştiu eu ce. Teza generează o contradicţie, dar de data 
aceasta privind referința, mai curând decât sensul. Obiectele din 
lume transcend orice posibilitate a noastră de a face referire în mod 


1 OR conţine, de asemenea, argumente suplimentare care arată că referința este 
indeterminată (bazate, de exemplu, pe teorema Lâwenheim-Skolem), dar nu este ne- 
voie să ne ocupăm aici de acestea. 

determinat la ceva in vorbire. Si totusi, in mod evident, Quine se 
refera la iepuri, la parti ale iepurilor si la alte obiecte in reflectiile 
sale despre referinţă. Chiar şi scepticul în privința sensului ar putea 
nega cu greu aceasta. Într-adevăr, chiar pretenţia că nu se poate 
face referire în mod determinat la obiecte presupune că putem să ne 
referim la acele obiecte (şi nu la părți neseparate ale obiectelor) 
pentru a spune la ce nu ne putem referi!” Avem astfel din nou o 
contradicţie la limita exprimării. Indeterminarea Referintei nu poate 
fi exprimată (Transcendenta); şi totuşi Quine o exprimă (Închidere). 
Quine îşi dă seama că aici sunt probleme. El formulează ceea ce 
consideră a fi problema principală după cum urmează (OR, p 47): 


Se pare că ne punem pe noi înşine în poziţia absurdă conform căreia nu 
există nici o diferenţă din nici un punct de vedere, interlingvistic sau 
lingvistic, obiectiv sau subiectiv, între a ne referi la iepuri şi a ne referi la 
parti sau stadii ale iepurilor (...) Fără îndoială că poziţia este absurdă, căci 
ar implica faptul că nu există nici o diferenţă între iepure şi oricare dintre 
părţile sau stadiile sale (...) Referinta ar părea acum să devină un nonsens 
nu numai în traducerea radicală, ci şi acasă. 


$13.5 
Referinta relativă 


Soluția lui Quine la această problemă este pur şi simplu acea de a 
lua taurul de coarne şi a accepta că noţiunea de referință este lipsită 
de sens. Tot ceea ce are sens sunt pretenţii conform cărora se face 
referire la ceva relativ la o traducere într-o limbă de fundal” (OR, 
pp. 48 şi urm.): 


Este lipsit de sens să întrebi dacă, în general, termenii noştri „iepure“, 
„parte de iepure“ (...) etc. se referă realmente, respectiv, la iepuri, parti ale 


După cum, mi s-a spus, Ayer punea odată problema într-o conferinţă: pretenţia 
că nu există nici o chestiune de fapt cu privire la problema dacă „gavagai“ se referă la 
iepuri sau la parti ale iepurilor depinde tocmai în privința forței sale de faptul că 
„iepuri“ şi „părți ale iepurilor“ se referă la lucruri distincte. 

In original: background language. 

iepurilor (...) etc., mai curând decât la (...) [altceva]. Este lipsit de sens să 
întrebi asta în mod absolut; putem pune cu sens această întrebare doar 
relativ la un limbaj de fundal. Atunci când întrebăm „ lepure' se referă real- 
mente la iepuri?“, cineva poate replica punând întrebarea: „Se referă la 
iepuri în ce sens al cuvântului ‘iepuri’?“, declanşând astfel un regres; şi avem 
nevoie de limbajul de fundal în care să regresăm. Limbajul de fundal dă 
sensul întrebării, chiar dacă este numai un sens relativ; un sens relativ la 
acesta, limbajul de fundal. A întreba despre referință într-un mod absolut 
ar fi ca şi cum ai intreba despre poziţia absolută sau despre viteza absolută, 
mai curând decât despre poziţia sau viteza relative la un sistem de referință 
dat. 


Astfel, soluţia lui Quine este cea eroică: renunţarea la noțiunea 
de referință ca fiind lipsită de sens. Aceasta era şi mişcarea lui 
Wittgenstein din Tractatus (vezi secţiunea 12.9). Funcţionează aceasta 
ceva mai bine pentru Quine decât pentru Wittgenstein? Răspunsul 
este „nu“, din mai multe motive. 

Există deja o mare ironie în citatele din Quine. Quine spune că 
putem face ca sensul unei întrebări să fie determinat, traducând-o 
într-un limbaj de fundal. Dar aceasta nu se poate face, dacă enun- 
turile limbajului de fundal nu au ele însele un sens determinat. Şi, 
desigur, acestea nu au un sens determinat, potrivit lui Quine. Dar 
putem recurge aici la caritate, luând această pretenţie ca pe o scă- 
pare din condei.” Subiectul despre care vorbeşte Quine este refe- 
rinta, nu sensul. Ce este atunci de spus despre această chestiune? 

Primul lucru de spus este acela că stratagema de a folosi o noti- 
une relativă de referință nu va rezolva problema semnalată de 
Quine în ultimul citat din secţiunea precedentă, adică nu va reuşi să 
explice cum reuşim să ne referim la un lucru, mai curând decât la 
un altul. Punerea în relaţie a referintelor termenilor cu cele ale 
unui limbaj de fundal le poate face pe primele determinate doar în 


” Totuşi, dacă este o scăpare, este una freudiană, deoarece trădează o încredințare 
în determinarea sensului în limba de acasă. 

10 Această idee a fost argumentată in Davidson (1979), pp. 231 şi urm. (din repu- 
blicare). Davidson argumentează că relativitatea referinfei nu poate fi nici măcar 
înțeleasă în sensul cerut. 

măsura in care referintele termenilor din limbajul de fundal sunt 
determinate. Şi, potrivit lui Quine, ultimele nu sunt determinate. 
Putem încerca, printr-o mişcare similară, să facem ca referintele 
acestor termeni să fie determinate. Dar în acest fel declanşăm un 
regres, şi anume unul vicios.!! Am putea încerca să stopăm regresul, 
după cum sugerează Quine într-un loc, „rămânând la limba noastră 
maternă şi luându-i cuvintele la valoarea lor nominală” “ (OR, p. 49). 
Dar aceasta nu ajută. Limba noastră maternă nu stă mai bine decât 
oricare altă limbă, iar valoarea nominală a termenilor săi nu este 
mai bună decât valoarea nominală a unei monede devalorizate de 
inflație. O modalitate de a vedea aceasta constă din a întreba ce se 
întâmplă dacă începem prin investigaţii asupra referintei termenilor 
limbii noastre materne. Regresul este atunci unul banal. „Iepure“ 
înseamnă iepure. Dar acest rezultat este vid de conţinut şi nu este 
cu nimic mai bun decât a spune că originea unui sistem de referință 
se află in originea acestuia (pentru a urma analogia lui Quine dintre 
un limbaj de fundal şi un sistem de referinţă).!? 

Cea de-a doua chestiune este aceea că noi nu putem, in orice caz, 
să aruncăm peste bord o noţiune absolută de referință. Înțelegerea 
noastră a felului în care funcționează limbajul depinde de o astfel de 
noțiune. Să considerăm o propoziţie cum este „Brisbane este în 
Australia“. A lua această propoziţie drept adevărată (corect aplica- 
bilă, asertabilă în mod justificat, acceptabilă sau mai ştiu eu ce) este 
a lua oraşul la care face referire „Brisbane“ (în contextul rostirii 


1 Situația de aici este similară cu argumentul lui Cantor pentru Principiul 
Domeniului, pe care l-am întâlnit în secţiunea 8.8. 

* În original: and taking its words at face value. „To take something at its face 
value“ înseamnă atât „a lua ceva la valoarea sa nominală“, cât şi „a lua ceva drept 
bun“. Deşi aici ar fi fost mai potrivit cel de-al doilea înțeles, am optat pentru primul, 
pentru a putea reda jocul de cuvinte care urmează. 

1? Pretentia că înțelegerea noastră a felului în care funcționează limbajul depinde de 
o noţiune de referinţă este argumentată pe larg în Davidson (1977). În acest articol, 
Davidson argumentează, de asemenea, că ne putem dispensa de noţiunea de referință 
într-un anumit sens: mai precis, că nu ar trebui să ne aşteptăm la o analiză a noțiunii 
de referinţă care să fie independentă de rolul acestei noţiuni într-o teorie a 
intelesului (a adevărului). Rămâne adevărat faptul că o noţiune de referință este 
esenţială pentru o astfel de teorie, fie şi numai ca un „construct teoretic“. 

etc.) ca fiind localizat in tara la care face referire „Australia“. Astfel, 
această propoziție nu poate fi înţeleasă, dacă nu avem, cel puţin 
implicit, noţiunea de referinţă. 

S-ar putea insista, presupun, asupra ideii că noţiunea de refe- 
rinta este una relativă. Dar în acest caz, întrucât depinde de noti- 
unea de referință, noţiunea de adevăr trebuie să fie, de asemenea, 
relativă. Atunci adevărul este relativ la un idiolect şi deci la o per- 
soană. Prin urmare, acest punct de vedere angajează la un relati- 
vism despre adevăr de exact acelaşi gen cu cel al lui Protagoras. Am 
argumentat împotriva acestui relativism în secţiunea 3.8, aşa încât 
nu voi mai urmări aici această chestiune. De altfel, Quine însuşi 
argumentează în altă parte împotriva unui astfel de relativism, pe 
temeiuri care tin de auto-referință.!* 

Chestiunea finală şi decisivă în contextul de fata este aceea că 
mişcarea relativizatoare nu evită, în orice caz, problema la limita 
exprimării, care constituie principala noastră preocupare. Capcana 
este dezvăluită arătând că, în Teza Indeterminării Referintei, Quine 
însuşi se referă la obiecte. Preblema dacă aici este vorba despre o 
noţiune legitimă de referinţă relativă este în afara subiectului în dis- 
cutie, iar renunțarea la o noțiune absolută de referinţă tnrautateste 
situația, întrucât subminează chiar poziția lui Quine. Atât Teza 
(conform căreia nu se poate face referire în mod determinat la obiecte), 
cât şi argumentele în favoarea acesteia presupun că noţiunea abso- 
lută de referinţă are sens.!* Si chiar are. 

S-ar putea sugera că noțiunea de referință din Teză este una 
relativă. Cred că această sugestie ar fi incorectă: nu aceasta este 
ceea ce intenționează Quine. Şi oricum, sugestia nu este suficientă 
pentru a rezolva problema. Căci în pretenţia că nu există nici o 
chestiune de fapt în privința problemei dacă „iepure“ se referă la 


13 Vezi Quine (1975), pp. 327-328. 

14 Hylton (1990-1991) pare să nu sesizeze acest fapt, deşi realizează în mod vag 
imposibilitatea lui Quine de a-şi exprima propriile concepţii. Hylton observă (p. 288) 
că „intr-un sens, nu există ceva ce Quine să nege“. Situația nu este diferită de cea in 
care se găseşte Wittgenstein din cea de-a doua perioadă, după cum vom vedea în capi- 
tolul următor. 

iepuri, atât substantivul „iepure“, cat şi substantivul „iepure!“ se 
referă la obiecte (animale de un anumit fel şi, respectiv, cuvinte). 
S-ar putea sugera că şi aceste cuvinte fac referire la ceva doar relativ 
la o traducere într-un limbaj de fundal. Dar nici această sugestie nu 
ajută. Căci relativ la o traducere într-un limbaj de fundal, există o 
chestiune de fapt în privința problemei dacă „iepure“ se referă sau 
nu la iepuri. Relativ la o traducere omofonică în limba română, de 
exemplu, este pur şi simplu adevărat că „iepure“ se referă la iepuri 
şi nu la parti ale iepurilor. Aşadar, Teza lui Quine ar fi falsă. 

O altă sugestie cu privire la rezolvarea problemei este aceea că 
argumentele pentru indeterminare ar trebui să fie interpretate ad 
hominem împotriva acelora care susțin că referința este determi- 
nată. Am văzut că această mişcare are un efect limitat, dar pozitiv, 
în cazul unei probleme similare a scepticismului (vezi secțiunea 3.4). 
Dar aici nu va funcţiona. Concepţiile lui Quine despre referinţă sunt 
implicate de concepţiile sale privind felul în care trebuie abordată 
chestiunea intelesului, subdeterminarea teoriilor de totalitatea evi- 
dentei empirice etc. Quine (ca si alţi empiristi) este de acord cu toate 
acestea. Prin urmare, Quine trebuie să accepte concluziile cores- 
punzătoare. 


$13.6 
Davidson, adevăr şi înţeles 


Am văzut că tratarea lui Quine a intelesului sfârşeşte în contra- 
dictii la limita exprimării (atât pentru sens, cat şi pentru referință). 
Totuşi, aceasta nu este o încheiere a discuţiei, căci imaginea descrisă 
de Quine lasă deschise unele probleme notabile, iar cea mai plauzi- 
bilă modalitate de a răspunde la aceste probleme generează alte con- 
tradictii la limita gândirii. 

În proiectul traducerii radicale, ni se cere să alcătuim un sistem 
de ipoteze analitice care să ne permită să traducem limbajul-tinta şi 
să testăm această traducere prin confruntarea cu evidența empirică. 
Dar care este forma exactă pe care ar trebui să o ia sistemul de ipo- 
teze? După cum am văzut, Quine formulează unele sugestii în această 

privinţă, dar nu se poate spune că furnizează un răspuns teoretic 
elaborat. Acceptând provocarea, Davidson furnizează un astfel de 
răspuns. Răspunsul său (la care Quine subscrie’) a apărut pentru 
prima dată în „Truth and Meaning“ (1967) şi a fost dezvoltat în 
detaliu in mai multe articole ulterioare.!$ 

Abordarea lui Davidson a limbajului nu este exact aceeaşi cu cea 
a lui Quine. Abordarea lui Davidson porneşte de la o respingere 
similară a intelesurilor ca entități (pp. 17 şi urm.), dar există unele 
diferențe importante. În mod notabil, Davidson nu este behaviorist. 
În particular, el permite ca noţiunile intensionale să joace un rol în 
testarea ipotezelor analitice. În plus, în privinţa procedurilor de tes- 
tare, Davidson adoptă constrângeri metodologice mai generale decât 
cele ale lui Quine, în mod notabil o utilizare fără excepţii a Princi- 
piului Caritatii (dacă teoria A face ca mai multe dintre enunturile 
vorbitorului să se dovedească a fi adevărate fata de teoria B, atunti 
teoria A este preferabilă teoriei B). Totuşi, după cum arată Davidson, 
nimic din toate acestea nu îl îndepărtează de concluzia privind inde- 
terminarea traducerii, la care s-a ajuns deja în acest capitol.!? 

Îl voi urma în continuare pe Davidson şi voi numi un sistem de 
ipoteze analitice pentru o limbă o „teorie a înţelesului“ pentru acea 
limbă. Acum, ce anume dorim de la o teorie a intelesului? Cel mai 
important, dorim ca teoria să ne indice înţelesul fiecărei propoziţii a 


15 Vezi Quine (1981), p. 38. 

16 Toate aceste articole pot fi găsite în Davidson (1984). Trimiterile care urmează 
se fac la această lucrare. O tratare simplă şi excelentă a ideilor lui Davidson poate fi 
găsită în cap. 12 din Hacking (1975). O tratare mai generală, dar nu atât de clară, 
apare în cap. 2 din Platts (1979). 

17 Vezi, de exemplu, Davidson (1973), p. 139. Deşi Davidson acceptă indetermi- 
narea traducerii, el respinge, după cum îl înţeleg eu, indeterminarea referintei în sen- 
sul cerut. În schimb, pretinde Davidson ((1979), p. 239), avem pur şi simplu o inde- 
terminare în privința limbii pe care o vorbeşte un vorbitor. Oricum, dacă nu există 
nici o chestiune de fapt cu privire la care limbă, dintr-un număr de limbi având 
aceleaşi cuvinte sintactice, este vorbită de un vorbitor, atunci, după câte pot să-mi 
dau seama, nu există nici o chestiune de fapt cu privire la ceea ce se referă un cuvânt 
sintactic şi deci referința este indeterminată. 

limbii.’ Adică, pentru orice propoziţie, s, a limbii, dorim ca teoria sa 
implice un enunţ de forma: s înseamnă că p. De asemenea, Davidson 
sugerează încă două deziderate. Mai intâi, teoria ar trebui să fie 
finit axiomatizabilă, căci altfel nu ar putea avea o utilizare umană. 
În al doilea rând, teoria ar trebui să expună felul în care functio- 
nează compozitionalitatea, adică felul în care are înțeles un întreg, 
pe baza felului în care au înţeles părţile sale.'? Acum, ce trebuie 
făcut pentru a ajunge la o astfel de teorie? 

Davidson sugerează folosirea aparatului teoriei tarskiene a ade- 
vărului pentru un limbaj. Dat fiind un limbaj de un anumit gen, 
Tarski (1936) arăta cum putem construi o teorie (finit axiomatizabilă) 
a adevărului pentru acel limbaj. Mai precis, pentru orice propoziţie, 
s, a acelui limbaj, folosind o procedură de demonstraţie canonică 
bine-definita, putem stabili o propoziţie de forma: s este adevărată 
ddacă p, unde p este o propoziţie a limbajului respectiv şi poate fi 
considerată ca enuntand condiţiile de adevăr pentru s. În termi- 
nologia lui Davidson, aceasta este 7-propozitia pentru s. in plus, 
dacă ¢ este o sub-formula a lui s, demonstraţia T-propozitiei pentru s 
trece prin demonstraţia T-propozitiei pentru ż.” Detaliile exacte ale 
construcţiei nu sunt relevante aici. Ele sunt cunoscute logicienilor şi 
probabil că nu interesează pe alții. Aşadar, nu le voi explica mai 
departe. 

Acum, Frege sugera în mod foarte plauzibil că înţelesul unei pro- 
poziţii declarative este dat de condiţiile sale de adevăr. (Probabil, a 
cunoaşte înțelesul unei astfel de propoziţii este a cunoaşte exact sub 
ce condiţii este adevărată propoziţia.) Davidson valorifica această idee 
si sugera că, dată fiind o teorie tarskiană adecvată pentru un limbaj, 


18 Strict vorbind, aici ar trebui să fie „rostire“, mai curând decât „propoziţie“, dar 
voi ignora indexicalii şi complicațiile pe care le aduc aici. 

19 S-ar putea pune în discuție aceste deziderate, dar astfel de chestiuni nu sunt 
importante aici. | 

2 De fapt este vorba despre Schema Satisfacerii, mai curând decât despre T- 
schema, dar aceasta este doar o complicatie tehnică. 

T-propozitia pentru propozitia s poate fi considerata ca dandu-i inte- 
lesul.”? 

Dupa cum si era de asteptat, se pune problema a ceea ce in- 
seamna „adecvat“ in acest context. In mod efectiv, o teorie adecvată 
a adevărului este o teorie care este verificată prin testări empirice 
(după cum susținea Quine) de un gen pe care Davidson îl descrie 
minutios.” În linii mari, dată fiind T-propozitia pentru s, observăm 
dacă evidența empirică este în aşa fel încât să verifice pretenţia că 
vorbitorii cred s atunci când p — sau, probabil, cred s atunci când se 
poate presupune în mod rezonabil că sunt conştienţi că p.” Cu cât 
sunt verificate în acest fel mai multe T-propoziţii ale unei teorii, cu 
atât este mai bună teoria respectivă. 


$13.7 
Inchidere semantică şi contradicție 


Până acum toate bune. Ce legătură au toate acestea cu contra- 
dictiile la limita gândirii? Legătura este pur şi simplu următoarea: 
să presupunem că elaborăm o teorie a intelesului pentru o limba 
naturală, cum este limba română, în chiar acea limbă. Să conside- 
răm propoziţia „s nu este adevărată“, unde s este un nume propriu 
pentru această propoziţie. Atunci teoria va da T-propozitia pentru s, 
şi anume: 


s este adevărată ddacă s nu este adevărată 


(sau cel putin un bicondifional al cărui membru din dreapta înseamnă 
acelaşi lucru cu „s nu este adevărată“ şi deci din care rezultă aceasta). 


21 Pentru a formula o teorie a adevărului pentru o limbă naturală este nevoie ca 
tehnicile tarskiene să fie extinse pentru a trata aspecte ale limbilor naturale care nu 
se găsesc în paradigmele tarskiene; aceasta este o parte a programului davidsonian. 

22 În mod special în (1973) şi (1974a). 

23 Aceasta este mai mult versiunea lui McDowell a procesului. Vezi McDowell 
(1976) si de asemenea Platts (1979), cap. 2. 

Aceasta este instanța T-schemei care generează paradoxul Mincino- 
sului. Aşadar, construcţia noastră generează o contradicţie la limita 
cognitiei. Nu este vorba despre un accident: faptul că teoria ar tre- 
bui să genereze toate T-propoziţiile este o parte a esenței sale ca 
teorie a intelesului.“ Astfel, tratarea intelesului generează o alta 
contradicţie la limita gândirii, care corespunde Schemei Incloziunii, 
după cum am văzut deja (secţiunea 10.2). 

Davidson este conştient de această situaţie. Care este răspunsul 
său? Pretinzând nesiguranța, el spune (pp. 28 şi urm.): 


Paradoxurile semantice apar atunci când domeniul cuantorilor in limbajul 
obiect este in anumite sensuri prea generos. Dar nu este întru totul clar cât 
de incorect ar fi pentru limba urdu sau limba vendiş să considerăm dome- 
niul cuantorilor acestora ca insuficient pentru a furniza o definiție explicită 
a expresiei „adevărat-în-urdu“ sau „adevărat-în-vendiş“. Sau, pentru a for- 
mula chestiunea într-un alt mod, poate mai serios, prin natura lucrurilor 
poate fi întotdeauna ceva ce prindem în intelegerea limbii altuia (conceptul 
de adevăr) şi pe care nu i-l putem comunica. 


Concepţia despre cuantori nu este întru totul corectă: nu este 
nevoie ca o teorie tarskiană a adevărului să aibă resurse cuantifi- 
cationale pentru a transforma condiţiile recursive de adevăr într-o 
definiție explicită a adevărului. Oricum, chestiunea esențială rămâne: 
noțiunea de adevăr pentru un limbaj poate întotdeauna să treacă 
dincolo de acel limbaj. 

Soluţia propusă de Davidson este esențialmente una tarskiană şi, 
ca atare, una problematică, după cum am văzut deja (secțiunea 10.7). 
În contextul de fata este însă mai interesant să observăm că evitarea 
contradictiei la limita cognitiei produce o nouă contradicţie la limita 
exprimării. Căci, conform sugestiei lui Davidson, noțiunea de adevăr 
într-un limbaj L nu este exprimabilă în L. În particular, expresia 


*4 Am arătat ‘aceasta in Priest (1987), secţiunea 4.3. De fapt, ocolul printr-o 
tratare davidsoniană a intelesului nu este esențial. Întrucât „s înseamnă că p“ implică 
„Ss este adevărată ddacă p“, orice teorie a intelesului care furnizează înțelesul fiecărei 
propoziţii în maniera indicată va antrena contradictia Mincinosului. 

„adevărat-în-română“ nu este exprimabila in limba romana (Trans- 
cendenta). Dar, desigur, este exprimată in limba română prin ,,ade- 
vărat-în-română“ (Inchidere).” Pentru a spune ceea ce nu poate fi 
exprimat, trebuie să fie exprimat exact acel lucru. 

Sugestia lui Davidson conform căreia un vorbitor al unei limbi 
naturale poate avea un concept de adevăr pe care vorbitorul unei 
alte limbi naturale nu îl are ar apărea, de asemenea, ca fiind dincolo 
de limita exprimării (deşi este exprimată), cel puţin potrivit teoriei 
lui Davidson. În articolul său „On the Very Idea of a Conceptual 
Scheme“ (1974b) Davidson argumentează că pretenţia potrivit căreia 
un vorbitor poate avea concepte pe care altul nu le are — adică poate 
avea o schemă conceptuală diferită — nu are, în ultimă instanţă, nici 
un sens (pp. 197 şi urm.): 


Ar fi greşit să se rezume spunându-se că am arătat cum este posibilă comu- 
nicarea între persoane care au scheme diferite, o modalitate care functio- 
nează fără a avea nevoie de ceea ce nu poate fi, şi anume de un teren neutru 
sau un sistem de coordonate comun. Căci nu am găsit nici un temei inte- 
ligibil pe baza căruia să se poată spună că schemele sunt diferite. Ar fi tot 
atât de greşit să se proclame vestea victorioasă conform căreia întreaga 
omenire — sau cel putin toţi cei care vorbesc o limbă — împărtăşesc o schemă 
şi o ontologie comune. Căci dacă nu putem să spunem in mod inteligibil că 
schemele sunt diferite, nu putem nici să spunem în mod inteligibil că ele 
sunt una. 


Argumentul pentru acest punct de vedere este unul destul de 
lung, dar, dacă l-am înțeles bine, vizează respingerea corelatelor 
semantice şi, prin urmare, a indeterminării traducerii. Dacă ar fi să 
se considere conceptele aşa cum o făcea Frege, atunci nu ar fi nici o 
problemă în legătură cu ideea că vorbitorul A are un concept pe care 
vorbitorul B nu îl are: aceasta este doar o relaţie de un anumit gen 
între un vorbitor şi o corelată semantică. Dar această mişcare nu 
este disponibilă nici pentru Quine şi nici pentru Davidson. Singura 
modalitate în care oricare dintre ei ar putea să dea sens ideii revine 


25 Vezi Priest şi Crosthwaite (1989), pp. 384 şi urm. 

la pretenţia că (o parte din) limba vorbitorului A nu poate fi tradusă 
în limba vorbitorului B. Dar această situaţie nu poate să apară nici o 
dată: traducerea este întotdeauna posibilă. Trebuie să fie un preț: 
traducerea ne poate cere să atribuim vorbitorilor unele opinii bizare 
(p. 197). Dacă, de exemplu, traducem cuvântul „gavagai“ prin „carte“, 
iar vorbitorii tind să-l rostească drept „trec iepurii“, atunci poate că 
trebuie să le atribuim acestora unele opinii metafizice bizare, de 
exemplu opinia că iepurii au scrieri în ei (în măruntaiele lor?). Dar 
culturile bizare au opinii metafizice bizare, aşa încât o astfel de opi- 
nie nu apare chiar atât de exagerată. Dacă ar exista o traducere în 
mod determinat corectă, traducerea noastră ar putea fi greşită. Dar 
tocmai existența unei traduceri în mod unic corectă este exclusă de 
indeterminarea traducerii. 

Aşadar, atât enunţul conform căruia expresia adevărat-în-română 
nu este exprimabil, cât şi însăşi pretenţia că un vorbitor are un con- 
cept pe care nu îl are un altul apar a fi contradicții la limitele expri- 
mării (cel putin în cadrul concepţiei Quine/Davidson). 


Concluzie 


Am văzut în acest capitol cum o teorie a intelesului care aruncă 
peste bord noţiunea de corelată semantică poate, totuşi, să genereze 
contradicții la limita gândirii. Teoria Quine/Davidson dă naştere la 
contradicții la limitele exprimării atât din cauza indeterminării sen- 
sului şi a referintei, cât şi din cauza încercării de a evita contra- 
dictiile la limita gândirii. 

Deşi atât Quine, cât si Davidson resping existenţa corelatelor 
semantice, ambii lucrează foarte mult în tradiția condiţiilor de ade- 
văr fregeene. Oricum, există abordări ale intelesului care ajung la 
noțiunea de corelată semantică dintr-o direcţie cu totul diferită. Una 
dintre acestea a fost propusă chiar de Wittgenstein din ultima peri- 
oadă. O alta a fost propusă de Derrida, a cărui operă este inspirată 
de Saussure, mai curând decât de Frege. În capitolul următor vom 
examina aceste abordări şi vom vedea dacă au mai mult succes în 
evitarea contradictiilor la limita gândirii. 


14. CONŞTIINŢĂ, REGULI SI DIFFERANCE 


Introducere 


În ultimul capitol am examinat abordarea intelesului de către 
Quine şi Davidson. Am văzut că această abordare respinge existenţa 
corelatelor semantice, acceptă drept consecinţă indeterminarea sen- 
sului şi totuşi produce contradicții la limita gândirii. Abordarea lor 
nu este (în mod necesar) una behavioristă, după cum am observat 
(în secțiunile 13.3 şi 13.6), dar este cu siguranță o abordare la per- 
soana a treia a intelesului. Nu dă nici o descriere a cum este să folo- 
seşti un limbaj din perspectiva persoanei întâi, a conştiinţei, dacă 
doriţi. În mod traditional - cel putin în tradiţia idealistă a lui Locke 
si a altora — aceasta perspectivă era considerată a fi esenţa intele- 
sului.! Ca atare, se poate crede că am scăpat până acum din vedere 
un element important al poveştii, precum şi că această scăpare vici- 
ază orice concluzie pe care am putea să o tragem din consideratiile 
noastre despre limbaj. Scopul acestui capitol este de a trata acest 
subiect. 

Vom face asta prin intermediul examinării concepţiilor a doi 
autori întrucâtva diferiţi: Wittgenstein din ultima perioadă, cea a 
Cercetărilor filosofice, şi autorul francez contemporan Derrida. 
Aceştia sunt filosofi foarte diferiţi în privinţa tradiţiei la care aderă, 
a stilului scrierilor lor şi a obiectivelor pe care şi le propun. Cu toate 
acestea, în contextul de fata ei sunt izbitor de similari. Ambii res- 
ping tratările intelesului bazate pe corelate semantice (desi nici unul 
dintre ei nu formulează problema în aceşti termeni), ambii acceptă 
drept consecinţă indeterminarea sensului, ambii iau în considerare 


1 Vezi Hacking (1975), Partea A. 

relația dintre conştiinţă si înţeles şi ambii adoptă o opoziţie chinui- 
toare şi adesea frustrantă la adresa subiectelor filosofice.” În acest 
capitol vom vedea toate aceste lucruri. De asemenea, vom vedea o 
altă trăsătură pe care cei doi o împărtăşesc — unul cu altul şi ambii 
cu alti autori care au scris despre înţeles şi despre care am discutat: 
toate concepţiile lor trec peste limitele exprimabilului şi astfel fur- 
nizează contradicții la limita gândirii. 


$14.1 
Wittgenstein si numele 


Să incepem cu Wittgenstein. După cum este binecunoscut, 
Wittgenstein a ajuns să respingă mult din doctrinele Tractatus-ului 
in cea de-a doua parte a vieții sale. În locul acestora a adoptat puncte 
de vedere foarte diferite despre limbaj si înțeles. Acestea sunt pre- 
zentate în Partea I a lucrării sale Cercetări filosofice (1953).’ De 
asemenea, există material relevant din acest punct de vedere în 
unele părți din Remarci asupra fundamentelor matematicii. Una 
dintre cele mai subtile analize a materialului relevant este cea a lui 
Kripke din (1982)* şi ceea ce spun eu aici este puternic influențat de 
această analiză. Bineînțeles, analiza lui Kripke este de discutat.” Mie 
mi se pare că interpretarea dată de el este în general corectă, dar nu 
vreau să intru într-o dezbatere exegetică aici. Ca si până acum, 
principala mea preocupare priveşte natura argumentelor insele şi 


2 Aspecte ale asemănărilor si deosebirilor dintre cei doi filosofi sunt discutate in 
Garver (1973) si în Grene (1976). 

3 Voi prefixa referintele la paragrafele din Cercetări cu „CF“. Citatele sunt luate 
din cea de-a treia ediție, 1967. 

1 Referințele se fac la această ediție. 

5 De exemplu, critici ale interpretărilor lui Kripke pot fi găsite în Goldfarb (1985), 
Tait (1986) şi Werhane (1987). Cartea lui Kripke a inițiat o bogată literatură, o parte 
din aceasta tratând interpretarea sa, iar o altă parte tratând argumentele sale sau 
ambele aspecte. Pentru o discuţie excelentă şi o trecere în revistă (în nici un caz 
exhaustivă) a lucrărilor de referinţă, vezi Boghossian (1989). Am rezistat tentatiei sa 
iau în considerare aici lucrările de referinţă: pentru a o face aşa cum trebuie mi-ar fi 
trebuit mai mult spaţiu decât se impune în acest context. 

nu faptul ca le-a formulat o anumita persoana. Discutia mea ar 
trebui să fie înțeleasă în lumina acestor comentarii. 

După cum este binecunoscut, Cercetările debutează cu un citat 
din Augustin, în care acesta prezintă o versiune a tratării intelesulul 
ce face apel la corelate semantice pentru toate cuvintele: toate 
cuvintele sunt nume şi numesc obiecte. (Ar fi putut tot atât de bine 
să debuteze cu un citat corespunzător din Tractatus.) Prima parte a 
Cercetărilor reprezintă o critică a acestui citat (şi a altor teme trac- 
tariene). De exemplu, avem (CF120):8 


Tu spui: problema nu este cuvântul, ci înţelesul acestuia şi te gândeşti la 
înţeles ca la un lucru de acelaşi gen cu cuvântul, şi totuşi diferit de cuvânt. 
Aici cuvântul, acolo înțelesul. Banii şi vaca pe care o poţi cumpăra cu 
aceştia. (Dar prin contrast: banii şi utilizarea acestora.) 


Dacă, deci, înțelesurile cuvintelor nu sunt determinate de legătu- 
rile acestora cu corelatele semantice, ce determină înţelesul lor? De 
exemplu, ce anume face să fie corect pentru mine să aplic cuvântul 
„carte“, când îl voi utiliza data viitoare, la una dintre cărţile de pe 
raftul meu şi nu la motocicleta cu care mă voi duce acasă? 


$14.2 
A urma o regulă 


Utilizarea limbajului este o activitate guvernată de reguli. Ceea 
ce determină corectitudinea sau incorectitudinea felului în care uti- 
lizez cuvântul „carte“ este o anumită regulă de aplicare, cum este, 
de exemplu, regula: aplică întotdeauna cuvântul „carte“ la cărți (şi 
numai la cărți). Putem, deci, să formulăm problema mai general. 
Atunci când urmăm o regulă, ce anume determină corectitudinea 
comportamentului nostru? Paragrafele care urmează dupa CF143 
contin o discuţie susținută a acestei chestiuni. Răspunsul implicit în 
aceste paragrafe este: nimic. 


6 Vezi, de asemenea, şi CF10-14. 

Pentru început, nu foloseşte la nimic să spui ca regula însăşi 
determină comportamentul corect. Căci ce anume determină felul în 
care este aplicată regula? De exemplu, atunci când aplic data viitoare 
regula enunțată în paragraful anterior, de ce nu pot pur şi simplu să 
iau cuvântul „cărți“, aşa cum apare în regulă, ca aplicându-se moto- 
cicletelor? Fără îndoială, din cauza intelesului cuvântului „carte“; 
dar în discuţie era tocmai chestiunea a ceea determină înţelesul pe 
care îl are cuvântul „carte“, deci nu stăm mai bine în acest fel. 
Atunci, pesemne că există o regulă cu privire la felul în care să apli- 
căm regula. Dar această sugestie reorientează datele problemei şi ne 
lansează într-un regres care este în mod clar vicios (CF86). 

Atunci, pesemne că ceea ce determină chestiunea este o stare 
mentală asociată regulii. De exemplu, pesemne că regula de utilizare 
a cuvântului „carte“ îmi evocă imagina mentală a unei cărți, iar eu 
pur şi simplu pun în corespondenţă imaginea cu obiectul. Multe 
pasaje din Cercetări explică faptul că adesea nu există nici o stare 
mentală care să însoțească înțelegerea a ceva şi, a fortiori, care să 
determine înţelesul. Dar chiar dacă ar exista candidaţi adecvati pen- 
tru astfel de stări mentale, nu este greu de văzut, după cum arată 
Wittgenstein, că aceştia nu pot îndeplini sarcina cerută. Argumentul 
este similar cu cel din paragraful anterior. Ar trebui ca orice stare 
mentală să fie aplicată într-un anumit fel. Ce anume determină apli- 
carea acesteia? De exemplu, o imagine a unei cărţi ar putea la fel de 
bine să reprezinte o carte de o anumită culoare, forma unei cărţi, 
ştiinţă de carte sau multe alte lucruri. În formularea lui Wittgenstein 
(CF139): 


Să presupunem că la auzul cuvântului „cub“ iti vine in minte un tablou, 
ceva de genul unui desen al unui cub, să spunem. În ce sens acest tablou 
poate să fie luat sau nu drept o utilizare a cuvântului „cub“? - Poate că 
spui: „Este foarte simplu; — dacă îmi apare acel tablou, iar eu arăt către o 
prismă triunghiulară, de pildă, şi spun că este un cub, atunci această uti- 
lizare a cuvântului nu se potriveşte cu tabloul.“ — Dar nu se potriveşte? Am 
ales în mod intenţionat un exemplu din care să ne putem reprezenta o metodă 
de proiecţie care să facă în cele din urmă ca tabloul să se potrivească. 


348 Limbajul şi limitele sale 


Tabloul cubului ne-a sugerat, desigur, o anumită utilizare, dar era posibil să 
dau o altă utilizare.” 


Sau pesemne este vorba despre un alt gen de stare mentală. De 
exemplu, ceea ce determină aplicarea cuvântului carte poate fi inten- 
tia de a utiliza cuvântul „carte“ pentru a-l aplica la cărți. Nici aceasta 
sugestie nu este mai bună. Căci ce anume determină ca acele cărţi 
din intenţie să reprezinte cărți din realitate şi nu motociclete? În 
mod notoriu, reprezentările, mentale sau de alt gen, nu trebuie să 
fie de fel aidoma cu ceea ce reprezintă. Comentarii similare se vor 
aplica şi altor stări mentale (intensionale). După cum se spune in 
CF693: „nimic nu este mai nepotrivit decât să numesti înțelesul o 
activitate mentală“. 

Deşi Cercetările nu consideră toate aspectele minţii sau ale acti- 
unii care, după cum s-ar putea sugera, dau seama de determinarea 
activităţii de urmare de reguli, consideratiile avansate de Wittgenstein 
sunt îndeajuns de generale şi este greu de văzut care ar fi acei can- 
didati care să scape acestora.® Aşadar, el conchide (CF201): 


Acesta era paradoxul nostru: nici un plan de acţiune nu ar putea fi deter- 
minat de o regulă, deoarece orice plan de acţiune poate fi pus în acord cu 
regula. Răspunsul era: dacă orice poate fi pus în acord cu o regulă, atunci 
orice poate fi pus in dezacord cu acea regulă. Şi deci nu am avea aici nici 
acord, nici dezacord. 


Întrucât înţelesul este un caz special de urmare de reguli, rezultă 
că nimic nu determină aplicabilitatea cuvântului „carte“ la cărți, 
mai curând decât la motociclete; şi aşa mai departe pentru toate 
celelalte cuvinte. Altfel spus, nimic nu determină faptul că un cu- 
vânt înseamnă ceva. Wittgenstein nu trage concluzia in mod explicit 


1 CF141 continua: „Să presupunem, totuşi, că ne vine în minte nu doar tabloul 
cubului, ci şi metoda de proiectare. - Cum ar trebui să-mi reprezint asta? — Poate că 
am în minte o schemă care înfăţişează metoda de proiecție: să spunem un tablou a 
două cuburi unite prin linii de proiecţie. - Dar mă ajută cu ceva? Nu pot să-mi repre- 
zint acum şi alte aplicaţii ale acestei scheme? — Ei bine, pot.“ 

3 Alţi candidaţi sunt discutati în cap. 1 din Kripke (1982). 

(dupa cum observa Kripke, si vom reveni imediat la aceasta con- 
cluzie). Oricum, Kripke trage aceasta concluzie in locul sau (p. 21). 
(In citatul din Kripke, quus este o funcţie aritmetică identică cu 
functia plus in cazurile calculate pana acum, dar diferita de plus in 
cazul următor.) 


Acesta, deci, este paradoxul sceptic. Atunci când răspund într-un fel, mai 
curând decât în altul, la o problemă cum este „68 + 57“, nu pot avea nici o 
justificare pentru un răspuns, mai curând decât pentru celălalt. Întrucât nu 
se poate replica scepticului care presupune că [prin „+ “] eu înţeleg quus, nu 
există nici un fapt în privinţa mea care să distingă între înţelesul meu de 
plus şi intelesul meu de quus. Într-adevăr, nu există nici un fapt în privința 
mea care să distîngă între intelesul de „plus“ pe care îl dau unei funcţii defi- 
nite (şi care determină răspunsul meu în noile cazuri) şi nici un înţeles. 


$14.3 
«Jocuri de limbaj 


Aceste consideraţii distrug, la urma urmelor, înțelesul. Situația 
apare ca fiind intolerabilă. Ce spune Wittgenstein despre această 
situaţie? Wittgenstein dă ceea ce Kripke numeşte o „soluţie scep- 
tică“ a paradoxului. O soluţie directă a unui paradox este pur şi sim- 
plu o modalitate de a arăta că argumentele pentru concluzia în 
discuţie sunt greşite. Dar Wittgenstein însuşi a susținut argumen- 
tele relevante, aşa încât această opţiune nu îi este disponibilă. Prin 
contrast, o soluţie sceptică este o modalitate de a accepta concluzia, 
explicând, însă, cum ne putem împăca cu aceasta. În cazul lui 
Wittgenstein, aceasta este o explicaţie a felului în care reuşim să 
utilizăm limbajul, chiar dacă nu există nici un înțeles determinat. 
Cheia acestei utilizări o reprezintă concepţia sa despre urmarea de 
reguli. 


* Kripke defineşte funcția quus, pe care o notează cu „®“, după cum urmează: x ® 
y =x + y, dacă x, y < 57; altfel, x ® y = 5. 

Potrivit lui Wittgenstein, a urma o regulă este pur şi simplu a 
face ceva într-un anumit fel pe care îl considerăm a fi inevitabil după 
o perioadă de instruire. După o anumită instruire, eu aplic cuvântul 
„carte“ la exemplare ale Criticii rațiunii pure, ale Tractatus-ului 
ş.a.m.d. şi nu îl aplic, de exemplu, motocicletei mele. Si cu asta 
basta. CF217 ne spune: 


„Cum pot să urmez o regulă?“ — dacă aceasta nu este o întrebare despre 
cauze, atunci este despre Justificarea pentru urmarea regulii în felul în care 
o fac. 

Dacă am epuizat justificarea, am dat de miezul dur al problemei şi sapa mi 
s-a îndoit. Sunt, atunci, înclinat să răspund: „Este pur şi simplu ceea ce fac.“ 


Ce anume diferenţiază, atunci, acest comportament de un răs- 
puns întru totul subiectiv? Faptul că toţi ceilalți (sau cel putin multi 
alții) acționează în acelaşi fel. Dacă cineva nu răspunde în acest fel, 
atunci spunem că acel cineva nu a învăţat limbajul. Dacă cineva nu 
răspunde la o instruire sau reinstruire adecvată, îl socotim drept 
debil mintal sau alienat mintal. Prin urmare, chiar posibilitatea de a 
utiliza limbajul depinde de împrejurarea că multe persoane au dis- 
poziţiile de a răspunde la instruire în acelaşi fel. Fără aceasta, noti- 
unea de a urma o regulă nu ar avea nici un sens. În formularea lui 
Wittgenstein (CF199): 


Nu este posibil să fi existat doar o singură ocazie în care cineva a urmat o 
regulă. Nu este posibil să fi existat doar o singură ocazie în care s-a făcut o 
relatare, s-a dat sau s-a înţeles un ordin ş.a.m.d. — A urma o regulă, a relata 
ceva, a da un ordin, a juca o partidă de şah sunt practici (uzante, cutume).? 


Rezultă că, atunci când se pune problema felului în care ar trebui 
să fie utilizat limbajul, nu există o curte de apel mai înaltă decât 
practica împărtăşită, „jocul de limbaj“ care este jucat. În formularea 
lui Wittgenstein (CF124): 


? Vezi, de asemenea, CF202. 

Filosofia nu trebuie să se opună utilizării obişnuite a limbii, ea poate numai 
să o descrie (...) Ea lasă totul aşa cum a fost.! 


Dar acum avem o problemă. Unul dintre jocurile de limbaj pe 
care le jucăm este despre înţeles. Noi spunem că unele rostiri au 
înțeles şi că unele nu au înţeles, că „motocicletă“ şi „carte“ inseamnă 
lucruri diferite ş.a.m.d. În particular, şi în conformitate cu aceasta, 
concepţia după care nu există înţeles determinat sau după care nu 
există nici o modalitate corectă determinată de a aplica cuvântul 
„carte“ este in mod flagrant falsă. Preţul plătit de soluția lui 
Wittgenstein este, prin urmare, acela că însăşi soluția arată că ana- 
liza lui Wittgenstein este falsă sau, mai bine spus, soluţia sa nu-i 
lasă la dispoziţie nici un limbaj în care să-şi exprime pretențiile despre 
înțeles şi, în general, despre urmarea de reguli, întrucât Wittgenstein 
tocmai a reuşit să justifice status quo-ul lingvistic. Kripke formu- 
lează foarte bine această situaţie, după cum urmează (pp. 69 şi urm.): 


Presupun că motivul (...) neputinței declarate a lui Wittgenstein de a scrie o 
lucrare cu argumente şi concluzii sistematizate în mod obişnuit provine, cel 
putin în parte, din natura preocupării sale, şi nu din înclinații personale sau 
stilistice. Dacă (...) Wittgenstein şi-ar fi enunțat efectul concluziilor sale sub 
forma unor teze categorice, atunci i-ar fi fost foarte greu să evite formularea 
doctrinelor sale într-o formă care constă din negatii evidente ale asertiunilor 
noastre obişnuite (...) Dacă, pe de altă parte, nu ne enuntam concluziile sub 
forma unor teze filosofice clare, este mai uşor să evităm pericolul negării 
vreunei opinii obişnuite (...) Ori de câte ori oponentul nostru insistă asupra 
adecvării perfecte a unei forme de exprimare obişnuită (e.g. că „paşii sunt 
determinaţi de formulă“, „aplicaţiile viitoare sunt deja prezente“), putem 
pretinde că, dacă aceste expresii sunt înţelese în mod adecvat, suntem de 
acord. Pericolul apare atunci când încercăm să dăm o formulare precisă a 
ceea ce negăm - ce „interpretare eronată“ dă oponentul nostru intelesurilor 
obişnuite ale expresiei. Poate fi greu să faci asta fără să produci în con- 
tinuare un alt enunț care, trebuie să admitem, este încă „perfect în regulă, 
dacă este înțeles in mod adecvat“. 


10 Sau în formularea sa dintr-un alt context (CF98): „orice propoziţie a limbii 


9 66 


noastre este “în ordine aşa cum este'“. 

Greu? De fapt imposibil, deoarece chiar teza lui Wittgenstein este 
cea a indeterminării normelor urmării de reguli. Situaţia este acum 
una foarte familiară: avem o altă contradicţie la limita exprimării. 
Felul în care Wittgenstein tratează urmarea de reguli implică faptul 
că cele mai importante concluzii ale argumentelor sale sceptice nu 
pot fi exprimate. Situaţia este aceeaşi cu cea din Tractatus. Dar in 
timp ce în Tractatus Wittgenstein alege să îşi prezinte concluziile 
în mod explicit, în Cercetări el este mult mai precaut (dacă Kripke 
are dreptate), refuzând să enunte chestiunea şi doar sugerând-o. În 
secțiunea 1.3 am văzut că punctele de vedere ale lui Cratylos îl împin- 
geau pe acesta în aceeaşi încurcătură. În Cercetări, Wittgenstein 
optează pentru tăcerea lui Cratylos. 

Cu toate acestea, chestiunea rămâne: concluzia care rezultă din 
argumentele sceptice, şi pe care Wittgenstein o doreşte a fi înțeleasă 
de către noi, este dincolo de exprimare (Transcendenta). Şi totuşi 
este posibil să o exprimi; tocmai am făcut-o şi a făcut-o şi Kripke 
(Închidere). Aşadar, avem o contradicţie la limita exprimării. 

CF119 spune: 


Rezultatele filosofiei constau din descoperirea a câte unui nonsens şi a cucuie- 
lor pe care le dobândeşte înțelegerea atunci când se ciocneşte de limitele 
limbii. Aceste cucuie ne fac să estimăm valoarea acestor descoperiri. 


Este tocmai faptul că atunci când facem descoperirea, nu putem 
să o exprimăm (dar o facem). 


$14.4 
Derrida despre prezenţă 


Atât despre Wittgenstein. Să ne îndreptăm acum atenţia asupra 
lui Derrida. Derrida este un filosof literar. Această afirmație este 
adevărată în două sensuri. Primul sens este acela că opera sa încalcă 
separarea tradițională dintre filosofie şi critica literară. Voi consi- 
dera doar acea parte a operei sale care se referă la tema indetermi- 
nării sensului (deşi, pesemne, aceasta este partea principală a operei 

sale teoretice).'' Cel de-al doilea sens in care Derrida este un filosof 
literar este acela că el evita adesea stilurile tradiţionale de a scrie 
filosofie în favoarea unor stiluri care ar putea fi mai familiare in 
operele literare. Un motiv pentru aceasta ar putea fi problema — pe 
care tocmai am întâlnit-o la Wittgenstein — de a spune direct ceea ce 
vrea să spună.!? În orice caz, oricare ar fi motivul, stilul lui Derrida 
îl face pe acesta deosebit de greu de înţeles. Din acest motiv, nu sunt 
sigur că l-am înţeles pe Derrida — şi această nesiguranță este mai 
mare decât în cazul oricărui alt filosof discutat in această carte.!5 

Oricum, lăsând la o parte acest avertisment, să începem cu prin- 
cipala teză filosofică a lui Derrida: negarea prezenţei. Ceea ce eu am 
numit corelate semantice, Derrida numeşte semnificat transcendental. 
Şi pentru orice se presupune că joacă acest rol, Derrida foloseşte 
numele de prezență. Referințele fregeene şi obiectele tractariene 
sunt prezenţe (şi tot aşa sunt ideile lockeene), chiar dacă nu acestea 
sunt cele asupra cărora Derrida îşi îndreaptă atenţia în mod explicit. 
Exemple citate mai frecvent sunt: esenţa, Fiinţa şi în special conşti- 
inta. Acestea sunt unele dintre conceptele centrale ale filosofiei 
occidentale. De fapt, Derrida consideră că filosofia este exact acel 
subiect care susţine manifestarea unei prezenţe sau a alteia. În for- 
mularea sa ((1981), p. 20): 


întreaga istorie a metafizicii (...) impune şi nu va înceta să impună asupra 
întregii ştiinţe a semiologiei această căutare esențială a unui „semnificat 
transcendental“. 


11 Pentru o introducere generală in gândirea lui Derrida pot fi consultate mai 
multe lucrări, de exemplu Norris (1987). Teritoriul pe care îl vom acoperi este foarte 
bine examinat în Culler (1979). 

12 Este foarte interesant că unul dintre cei care l-au influențat pe Derrida, 
Nietzsche, foloseşte această tehnică pentru motive similare, conform unuia dintre 
comentatorii săi. Nehamas (1985) argumentează că Nietzsche adoptă un punct de 
vedere conform căruia nu există nici un adevăr absolut, ci numai adevăruri relative, 
„perspective“. Problema este că pentru a descrie acest punct de vedere, acesta trebuie 
avansat ca un adevăr non-relativ. Am întâlnit o problemă similară la Protagoras, în 
secțiunea 3.8. 

13 Dar atunci, dacă Derrida are dreptate, pesemne că nu este nimic determinat de 
înțeles. 

Intrebarea daca Derrida are dreptate atunci cand prezinta in 
acest fel întreaga istorie a filosofiei occidentale este interesantă, dar 
nu trebuie să ne preocupe aici. 


$14.5 
... Şi absenţă 


Atât despre ceea ce este prezenţa. Să vedem acum ce este negația 
acesteia. Atunci când Derrida neagă prezenţa, el neagă că ceva poate 
servi, ca o prezenţă, la întemeierea sensului. Următoarea întrebare 
este evidentă: dacă enunturile nu au înţeles în virtutea întemeierii 
lor pe corelate semantice, cum au înţeles acestea? Derrida dă un răs- 
puns la această întrebare prin intermediul unei critici a teoriilor 
structuraliste ale intelesului, în special a teoriei lui Saussure.’ 

Şi structuralismul respinge concepţia conform căreia o expresie 
are înţeles în virtutea conceptului pe care îl exprimă în sine şi prin 
sine. Structuralismul observă că expresiile apar în familii, adesea 
binare, şi pretinde că o expresie are înţeles în virtutea celorlalte 
expresii din familia respectivă şi, în particular, în virtutea poziției 
sale contrastante în familia respectivă. Astfel, de exemplu, să consi- 
derăm cuvântul „roşu“. Acesta aparține familiei cuvintelor despre 
culori (roşu, verde, albastru, ...} şi ceea ce îl face să însemne roşu 
este pur şi simplu aceea că nu înseamnă verde, albastru etc. Similar 
pentru „albastru“. Ma: exact, pentru a înlătura de aici aerul de cir- 
cularitate, putem să formulăm chestiunea după cum urmează: fie- 
care cuvânt din familie are inteles în virtutea rețelei sale de relații 
de opoziţie fata de ceilalți membri ai familiei, adică a diferenţei fata 
de acestia.”” 


14 Această critică poate fi găsită în paginile de tinereţe ale lui Derrida (1974) şi 
este rezumată în mod util în pp. 19 şi urm. din (1981). 

15 Este foarte interesant că putem găsi consideraţii similare la Wittgenstein din 
perioada de mijloc. Vezi (1975), p. 317. Pentru o discuţie despre asemănările dintre 
Saussure şi Wittgenstein, vezi Harris (1988). 

Derrida acceptă măcar atât din structuralism, dar respinge alte 
aspecte ale gândirii lui Saussure. În mod hotărâtor, el respinge noti- 
unea de semn a lui Saussure. Potrivit acestei notiuni, semnul este 
constituit din două aspecte: semnificantul (adică simbolul fizic) si 
semnificatul (conceptul exprimat de acesta). Chiar dacă semnul poate 
fi dependent în privința identității sale de locul său in rețeaua rela- 
ţiilor de înțeles, semnificantul este conceptualizat în continuare ca 
fiind corespunzător unui unic concept, semnificatul; iar aceasta este 
o prezenţă. 

Dar cum putem localiza acest concept? Potrivit lui Saussure, nu 
în scriitură. Căci atunci când un cuvânt sau o secvenţă lingvistică 
mai lungă — pe care o putem numi text! — este scrisă, aceasta con- 
tinuă să existe independent de rostirea sa şi poate ajunge să ia tot 
felul de înțelesuri diferite în virtutea noilor contexte. De exemplu, 
poemul lui Shelley Ozymandias ne prezintă un călător care întâl- 
neşte soclul unei statui aflat in mijlocul unui deşert. Acest soclu este 
tot ce a mai rămas dintr-un fost mare împeriu. Pe soclu sunt scrise 
cuvintele: 


Numele meu este Ozymandias, rege al regilor: 
Priviti-mi faptele marete şi deznadajduiti. 


In contextul initial, aceste cuvinte intentionau in mod clar sa scoata 
in evidenţă insignifianta oricărui alt om în afara lui Ozymandias; 
acum ele scot in evidenţă vanitatea acelei pretenţii. Derrida numeşte 
acest fenomen iterabilitatea textului. 

Pentru a găsi conceptul, prin urmare, trebuie să examinăm in- 
tentiile (i.e. conştiinţa) vorbitorului. Acesta este, deci, un gen de pre- 
zenta (mai mult decât atât, este chiar cazul paradigmatic pentru 
Derrida, întrucât, la urma urmelor, înțelesul este prezent în conşti- 
inta). Dar ce am găsi dacă am examina intenţiile vorbitorului? După 


16 Noţiunea de text este mai largă decât cea de limbaj şi cuprinde şi alte forme de 
reprezentare, cum sunt tablourile, reclamele etc. Această chestiune nu schimbă 
lucrurile în privinţa celor susținute aici, aşa încât am să ignor aceste alte forme. 

cate s-ar putea presupune, acestea ar fi ceva de genul: rostind cutare 
şi cutare, am intenționat să înţeleg asta şi asta.’’ Prin urmare, nu 
am găsi înțelesuri, ci doar mai multe cuvinte (asta şi asta). Şi dacă 
ar fi să cerem înţelesul acestor cuvinte, am găsi doar mai multe 
cuvinte. Aşadar, nu vom evada niciodată din cercul cuvintelor intr-un 
tărâm al corelatelor semantice. Fiecare cuvânt trimite la alte cuvinte 
la nesfârşit, iar această relație de trimitere sau, pasămite mai bine, 
de amânare, este tot atât de constitutivă pentru înţeles ca şi dife- 
rentele lui Saussure. În formularea lui Derrida ((1981), p. 26): 


Indiferent daca in ordinea discursului vorbit sau scris, nici un element nu 
poate functiona ca semn fara sa trimita la un alt element, care nu este el 
însuşi pur şi simplu prezent. Această împletitură are drept rezultat faptul 
că fiecare „element“ — fonem sau grafem ~ este constituit pe baza urmelor 
lăsate în acesta de celelalte elemente ale lanţului sau ale sistemului. 


Astfel, înţelesul este constituit de întreaga reţea a diferenţelor şi 
deopotrivă a amânărilor. Pentru această rețea, Derrida inventează 
neologismul ,,différance“.” Aşadar, înţelesul este constituit de, în 
formularea lui Derrida, „jocul“ de différance. 


$14.6 
Deconstrucfia 


Inainte de a incheia cu notiunile fundamentale ale lui Derrida, 
trebuie să mai discutăm una dintre acestea: deconstructia. După 
cum am spus, Derrida neagă prezenţa. După câte pot să-mi dau seama, 
el nu furnizează un argument general împotriva prezenței. Mai 


17 Sau, în varianta lui Grice (1975), a urmări ca ascultătorii să ajungă să creadă că 
(eu cred că) asta şi asta prin intermediul recunoaşterii acestei intenții. 

* Substantivul différance (cu a) este construit pe baza substantivului différence 
din familia verbului différer,, „a diferi, a se deosebi“, şi un substantiv posibil, dar ine- 
xistent ca atare in limba franceză, din familia verbului différer», „a amâna“. (Vezi 
prefața lui Radu Toma, „Despre paricid în filosofie“, la volumul Jacques Derrida, 
Scriitura şi diferența, Bucureşti, Editura Univers, 1998, pp. 12-13.) 

curand, ceea ce face Derrida este sa considere exemple de texte care 
susțin o noţiune de prezenţă, explicit sau implicit, si să arate ca 
acestea se auto-subminează intr-un fel sau altul. Această procedură 
se numeşte „deconstrucţie“. Cu toate că detaliile felului în care se 
deconstruieşte depind de textul respectiv, şi deci se schimbă de la 
caz la caz, există un cadru general. 

Să considerăm un text care susţine o forma de prezenţă, 7. Con- 
form semioticii lui Saussure, acesta îşi extrage sensul din opusul for- 
mei respective, non-z, iar aceasta înseamnă că perechea (rr, non-7) 
furnizează, într-un sens, o structură de suport pentru text. (Pot 
exista şi alte perechi care furnizează alte aspecte ale structurii.) Dar 
membrii perechii nu sunt pe picior de egalitate; intrucât 7 este cel 
despre care se presupune că îndeplineşte toată treaba metafizică, 7 
este membrul principal al perechii. În jargonul deconstructiei, 7 este 
privilegiat. 

Deconstructia are loc in două etape (sau poate momente hegeliene, 
întrucât pot fi efectuate simultan). Prima etapă constă din răstur- 
narea privilegiatului pentru a face din non-r membrul principal al 
perechii. Aceasta se realizează indicând felul în care textul, în con- 
trast cu pretenţiile acestuia, arată implicit că non-7 este cel mai 
important şi mai fundamental membru al perechii. Din motive evi- 
dente, această etapă este numită „răsturnare“. Acum că ambii mem- 
bri ai perechii sunt pe picior de egalitate, următoarea etapă constă 
din a examina însuşi criteriul distinctiei dintre 7 şi non-z si a arăta 
că este vorba despre o falsă antiteză. Între aceştia există un spaţiu 
în care se află alte concepte, care deopotrivă unesc şi diferenţiază 
membrii perechii, dar care nu sunt reductibile la nici unul dintre 
aceştia. Această etapă este numită „deplasare“. În mai multe privinţe, 
această etapă ne aminteşte de cea de-a treia etapă a dialecticii hege- 
liene (secţiunea 7.3). Se poate spune că noile concepte în discuţie 
transcend (aufhebt) opozitiile în discuţie. Aceste concepte sunt 
numite adesea „indecidabile“, printr-o analogie întrucâtva şubredă 
cu Teorema de Incompletitudine a lui Gédel, şi sunt exprimate de 


15 Deşi vezi Derrida (1981), p. 43. 


358 Limbajul si limitele sale 


cuvinte care apar in textele initiale, dar care ajung sa ia un inteles 
cu totul nou. Acestea furnizează o bună parte din vocabularul decons- 
tructiel: supplément, hymen, parergon etc. 

Felul în care se pretinde că deconstructia subminează textul este 
următorul. Mai întâi, răsturnarea arată că există anumite contra- 
dictii implicite în pretenţiile textului. Aceasta este, desigur, o formă 
foarte tradițională de critică. (Într-un sens am văzut deja instanţe 
ale acesteia la lucru în capitolele anterioare cu privire la cunoaştere 
ŞI scepticism (capitolul 3), fenomen şi noumen (capitolul 5), conţinut 
şi formă (capitolul 12).) Rezultatul celei de-a doua etape este mult 
mai neobişnuit. Conceptul indecidabil care apare subminează: dis- 
tinctia dintre conceptele contrastante inițiale ale perechii, deci si 
sensul acestora, şi a fortiori orice încercare de a folosi contrastul 
pentru a fundamenta o tratare a intelesului (prezenţei). 

Pentru scopurile de fata, examinarea tuturor aplicaţiilor date de 
Derrida acestei metode ar fi irelevantă. Totuşi, să examinăm rapid 
un exemplu de astfel de aplicaţie, fie şi numai pentru a pune puțină 
carne pe aceste oase întrucâtva abstracte. Acesta este constituit de 
discuţia lui Derrida despre Rousseau din De la Grammatologie.” Ca 
şi Saussure, Rousseau consideră că vorbirea este o formă de pre- 
zenta într-un fel în care scriitura nu este, deoarece vorbirea este 
întotdeauna prezentă pentru conştiinţă. (În mod clar, Rousseau nu 
a folosit niciodată un dictafon.) Prin urmare, cuplul vorbire/scriitură 
este structura subiacentă a textului său, vorbirea fiind membrul 
privilegiat al acestui cuplu. Derrida argumentează că Rousseau este 
obligat să recunoască, în pofida tezei sale declarate, că scriitura este 
un supliment (înlocuitor) absolut necesar al vorbirii; se concede ast- 
fel că scriitura este cea mai fundamentală. Indecidabilul ce apare 
din această discuţie este noțiunea de supliment, care descrie relația 


19 Un rezumat este dat la pp. 126-127 din Hart (1989); un altul poate fi găsit în 
Johnson (1981). Interesant în contextul de fata, Staten (1984) (în special în capitolul 2) 
argumentează că Cercetările reprezintă un text care deconstruieşte Tractatus-ul. In 
pofida faptului că, fără doar şi poate, Wittgenstein din Cercetări se opune la ceea ce se 
opune şi Derrida, socotesc că argumentul lui Staten, conform căruia metodologia din 
Cercetări este una deconstructivă, este neconvingător. Îmi pare că nu corespunde 
modelului pe care l-am schițat. 

dintre vorbire şi scriitură, dar care, în buna tradiţie hegeliana, în- 
seamnă deopotrivă „înlocuire“ şi „completare“, ceea ce distruge orice 
opoziție funcțională clară dintre vorbire şi scriitură. 


$14.7 
Revansa lui Cratylos 


Având concepţiile lui Derrida la îndemână, să ne (re)indreptam 
atenția acum asupra subiectului limitelor gândirii. Dacă Derrida are 
dreptate, nu există nici o prezenţă, nici un fundament ultim al inte- 
lesului. În particular, nici un text nu poate arăta în mod imediat şi 
transparent ceea ce înseamnă. Astfel, toate textele trebuie să fie 
interpretate - sau lecturate, pentru a folosi un jargon diferit. În 
plus, din cauza iterabilitatii sale, un text poate fi interpretat astfel 
încât să însemne lucruri diferite în contexte diferite (ceea ce nu 
înseamnă că poate interpretat astfel încât să nu însemne nimic). Nu 
se pune în nici un fel problema corectitudinii vreunei interpretări 
(deşi aceasta nu înseamnă că toate interpretările sunt la fel de 
bune). În fine, şi în orice caz, interpretarea unui text este doar un 
alt text care, deci, se cere a fi interpretat, dar care nu are el însuşi o 
interpretare privilegiată. 

Astfel, un text nu exprimă un înţeles intrinsec, dar poate fi luat 
ca însemnând indefinit de multe lucruri. Acum, să aplicăm această 
observaţie chiar la textul lui Derrida. Îl luăm pe Derrida ca susti- 
nând o anumită concepție, şi anume ca argumentând împotriva pre- 
zentei, a determinării sensului. Şi totuşi, dacă Derrida are dreptate, 
atunci el nu susține nimic cu sens stabil şi determinat. Atunci ce 
anume se presupune că înțelegem din ceea ce spune, dacă el nu spune 
nimic ca atare? Sau, ca să formulăm altfel, dat fiind că el exprimă 
anumite concepţii (cele pe care le-am rezumat), el exprimă ceva (În- 
chidere) ce, daca are dreptate, nu poate fi exprimat (Transcendenta). 

Am mai întâlnit această situaţie într-un alt context. Este esen- 
tialmente problema lui Cratylos a felului în care se poate exprima 
ceva, dat fiind că înţelesul însuşi este într-o stare de flux (secțiunea 
1.3). După cum am văzut acolo, Cratylos poate evita contradictia 

aratand pur si simplu ca intelesurile nu se schimba pe termen scurt. 
Pentru o perioadă suficient de lungă, sensul unei asertiuni este 
determinat sau fixat. Totuşi, acest răspuns nu îi este disponibil lui 
Derrida. Înţelesul oricărui enunţ este constituit de lanţul de interco- 
nexiuni (diferenţe şi amânări) dintre enunţul respectiv şi alte enun- 
turi. Ori de câte ori cineva face o remarcă (sau cel putin o remarcă 
despre acelaşi subiect), aceasta extinde lanțul şi, prin urmare, 
schimbă intelesul. Si cu cât se spune mai mult (de exemplu prin 
intermediul exegezei sau al clarificării!), cu atât mai rea devine situ- 
atia, întrucât cu atât mai mult se schimbă înțelesul. 

Există, însă, şi un alt răspuns posibil. Acesta constă pur şi simplu 
din a concede că textele lui Derrida nu au un sens fixat, dar a argu- 
menta că acestea au o funcţie întru totul independentă de expri- 
marea unui astfel de sens. În particular, chiar dacă textele ar putea 
să nu însemne nimic în vreun sens absolut, ideea unei anumite lec- 
turi a textelor este perfect inteligibilă. Acum, textele lui Derrida au 
fost lecturate (de el însuşi şi de alţii) ca un atac asupra prezenţei. 
Dacă aşa stau lucrurile, atunci acestea şi-au atins scopul. Cui îi pasă 
dacă textele sunt lecturate într-un alt mod de către un călător 
shelleyan ulterior? Cu alte cuvinte, textele au o anumită funcţie în 
conjunctura filosofică prezentă şi ele pot îndeplini această funcţie 
fără a avea înţeles determinat. Aceasta, s-ar putea spune, este stra- 
tegia scriiturii lui Derrida.“ 


$14.8 
Différance 


Cu toate acestea, nu am încheiat încă cu limita exprimabilului. 
Căci există o modalitate mai fundamentală în care opera lui Derrida 
transcende limitele exprimării. O face atunci când tratează différance. 
Differance este o noţiune problematică, după cum au observat nume- 
roşi comentatori. Potrivit lui Derrida, différance este structura care 


2 În această privinţă, strategia lui Derrida nu este diferită de cea a lui Sextus. 
Vezi secțiunea 3.4. 

da nastere intelesului, este preconditia oricarui inteles. Notiunea in- 
săşi este dincolo de exprimare: nu poate fi descrisă în nici un fel.” In 
formularea lui Derrida: 


différance nu are nici un nume în limbajul nostru. Dar noi „ştim deja“ ca 
daca este de nenumit, nu este asa in mod provizoriu, nu este asa pentru ca 
limbajul nostru nu a găsit sau nu a primit acest nume sau pentru că ar 
trebui să-l căutăm în alt limbaj, în afara propriului nostru sistem finit. Este 
aşa mai curând pentru că nu există defel un nume pentru asta, nici măcar 
numele de esenţă sau Fiinţă, nici măcar cel de „differance“, care nu este un 
nume, care nu este o unitate nominală pură şi care se dislocă neîncetat 
într-un lant de substitutii diferite şi amânate. 


S-ar putea crede că această pretenţie este o aberaţie mintală sau 
o simplă greşeală din partea lui Derrida. Nu este: i s-a impus prin 
logica internă a poziţiei sale. Aceasta se poate vedea punând laolaltă 
două observaţii. 

Prima este aceea că deconstructia este o operaţie care, atunci 
când este aplicată la un text structurat printr-o opoziţie binară, pro- 
duce, în etapa deplasării, o noţiune care nu este exprimabilă în ter- 
menii acelei opoziții şi deci în textul structurat de acea opoziţie. În 
formularea lui Derrida ((1981), p. 42): 


Acestea fiind spuse -— şi pe de altă parte — a rămâne în această etapă [a 
deconstructiel, şi anume în etapa răsturnării] este încă a opera pe terenul şi 
în imanenta sistemului care trebuie distrus. Prin intermediul acestei duble 
şi precis stratificate, dislocate şi dislocante, scriituri, trebuie de asemenea să 
trasăm intervalul dintre inversare, care aduce jos ceea ce era sus, şi apariția 
iruptivă a unui nou „concept“, un concept care nu mai poate fi şi nu ar fi 
putut fi inclus în fostul regim. 


În legătură cu cea de-a doua observație, să notăm că totalitatea 
entităților lingvistice, adică textualitatea însăşi, este structurată 


21 În (1982), p. 6, Derrida compară problema discursului despre différance cu pro- 
blema pe care o aveau adepții teologiei negative, precum Cusanus, în privinţa dis- 
cursului despre Dumnezeu. 

printr-o anumită opoziţie binară. Ceea ce au în comun toate enti- 
tatile de acest fel este presupozitia lor de tip metafizic (a prezenţei); 
în mod crucial, semnul însuşi, din care se alcătuiesc toate expresiile 
lingvistice, este noţiunea metafizică par excellence. În formularea lui 
Derrida ((1978), pp. 280 şi urm.): 


Nu are nici un sens să ne lipsim de conceptele metafizicii pentru a zgudui 
din temelii metafizica; nu dispunem de nici un limbaj - de nici o sintaxă si 
de nici un lexic — care să fie străin de această istorie [a metafizicii]; nu 
putem rosti nici o propoziţie distructivă care să nu se fi mulat deja pe 
forma, logica şi postulatele implicite a ceea ce ea îşi propune să conteste. Un 
exemplu dintre nenumăratele posibile: metafizica prezenţei e zdruncinată 
de conceptul de semn. Dar din moment ce-ţi propui să arăţi astfel că (...) nu 
există un semnificat transcendental sau privilegiat şi că jocul sau câmpul 
semnificației nu mai are, aşadar, nici o limită, ar trebui — dar este tocmai 
ceea ce nu se poate face — să refuzi până şi conceptul şi termenul de semn. 
Aceasta deoarece semnificaţia „semn“ a fost dintotdeauna înţeleasă şi deter- 
minată, în sensul său, ca semn-a-ceva, ca un semnificant ce trimite la un 
semnificat, ca un semnificant diferit de semnificatul său. 


Însăşi noțiunea de prezenţă, miezul metafizicii, este, prin urmare, 
înscrisă în orice expresie lingvistică,” aşa încât perechea prezenta/ 
absență este cea care structurează textualitatea însăşi, adică totali- 
tatea textelor. 

Aşa stând lucrurile, putem aplica operația deconstructivă la 
această pereche. Ce obţinem atunci? Ce noţiune se obţine atunci 
când perechea prezenta/absenta este deconstruită? Răspunsul este, 
desigur, différance. Différance este noţiunea care apare prin depla- 
sarea perechii prezenta/absenta şi deci transcende membrii acestei 
perechi. Aceasta se întâmplă deoarece tocmai différance este ceea ce 
(Derrida (1974), p. 143): 


* Vezi traducerea românească de Bogdan Ghiu în Jacques Derrida, op. cit., 
pp. 377-378. 

22 Aici, concepţia lui Derrida este foarte asemănătoare cu concepția lui Kant 
privitoare la iluzia transcendentală (vezi secțiunea 6.1). 

face ca opoziţia dintre prezență şi absenţă să fie posibilă. Fără posibilitatea 
dată de différance, nevoia de prezenţă ca atare nu şi-ar găsi clipa de răgaz. 
Aceasta înseamnă pe deasupra că această nevoie poartă în sine soarta 
non-satisfacerii sale. Différance produce ceea ce împiedică, face posibil chiar 
lucrul pe care îl face imposibil. 


Astfel (Derrida (1981), p. 27): 


différance este, atunci, o structură şi o mişcare ce nu mai poate fi concepută 
pe baza opoziției prezenta/absenta. 


Pentru a rezuma cele două observaţii: prima este aceea că, dacă 
un text este deconstruit, atunci ajungem la o noţiune astfel încât 
faptele despre aceasta nu pot fi exprimate în textul respectiv. Cea 
de-a doua observaţie este aceea că noţiunea de différance este obti- 
nută prin deconstruirea totalitatii expresiilor lingvistice. Din aceste 
observaţii rezultă că faptele despre différance nu pot fi exprimate 
defel prin rostiri lingvistice. Aşadar, constatăm că inexprimabilitatea 
noţiunii de différance nu este pur şi simplu o ciudatenie a lui 
Derrida, ci este inerentă logicii poziţiei sale. 


$14.9 
... Şi incloziune 


Pretentiile despre différance nu sunt exprimabile, dar propriile 
texte ale lui Derrida par a abunda în astfel de pretenţii. Fie şi numai 
pentru a spune că différance este inexprimabilă trebuie să te referi 
la differance pentru a spune ce este ceea ce nu poate fi exprimat. 
Această problemă a fost sesizată de mai multi autori. Wood ((1980), 
p. 225), de exemplu, o formulează concis după cum urmează: „Derrida 
are problema de a spune ceea ce vrea să spună fără să ia în serios 
ceea ce spune.“ 

Ce face Derrida în legătură cu această situație? Una dintre stra- 
tegiile pe care le adoptă este aceea de a folosi tehnica scrierii sub 

ştersătură (împrumutată de la Heidegger), arătând astfel că propri- 
ile sale cuvinte nu înseamnă realmente ceea ce spun, astfel ((1982), 
p. 6): 

Acum, dacă différance ps (...) ceea ce face cu putinţă prezentarea ființă- 
rii-prezente, aceasta nu se prezintă niciodată. 


Dar dacă cuvintele nu sunt de luat drept bune, ce se presupune 
că înseamnă acestea? Intr-un interviu acordat lui Ronse, Derrida 
răspunde la această întrebare după cum urmează ((1981), p. 14): 


Încerc să scriu (in) spaţiul in care se pune problema vorbirii şi a intelesului. 
Incerc să scriu întrebarea: (ce este) să se înțeleagă ce se spune? Prin ur- 
mare, într-un astfel de spaţiu şi cu o astfel de întrebare drept ghid este 
necesar ca scriitura să nu însemne literalmente nimic. Nu că aceasta ar fi 
absurdă în sensul în care absurditatea a fost întotdeauna solidară cu inte- 
lesul filosofic. Scriitura se provoacă pe sine, se propune pe sine, încearcă să 
se păstreze pe sine în punctul epuizării intelesului. 


Înlăturând orice echivoc, ceea ce spune Derrida este că propria sa 
scriitură este lipsită de înţeles. Aşadar, reacția sa este exact cea a lui 
Wittgenstein din Tractatus (secţiunea 12.9) şi a lui Quine (secţiunea 
13.5). Dar ca şi în cazul acestor doi filosofi, reacţia lui Derrida este 
total nesatisfăcătoare. Căci Derrida se face inteles pe sine şi deci nu 
spune lucruri lipsite de înțeles. Într-adevăr, enunturile sale despre 
differance intră în jocul acelor différances constituite de discuţiile 
despre texte (propria sa discuţie şi cele ale altora) şi deci au înțeles 
potrivit propriei sale tratări în acelaşi fel în care au înțeles toate 
celelalte enunturi. 

Aşadar, orice evaluare onestă a situaţiei trebuie să admită că 
enunturile despre différance sunt exprimabile. Avem, prin urmare, o 
contradicție tipică la o limită a gândirii. Pretentiile despre différance 
nu sunt exprimabile (Transcendenta); şi totuşi ele sunt exprimate 
(Închidere). 

De fapt, contradictia corespunde Schemei Incloziunii într-un 
mod simplu. Fie ¢ (y): y este o expresie lingvistică. Fie w(x): x este 

structurat printr-o opoziţie binară. Fie 6(x) un enunţ care priveşte 
noțiunea indecidabilă în termenii unei astfel de opoziții. (Astfel de 
enunturi ar apărea in mod tipic în orice text care deconstruieste pe x.) 
După cum am văzut, dacă x este un text structurat printr-o opoziţie 
binară, 6(x) nu poate fi exprimat în x. Aşadar, avem Transcendenta, 
dar 6(x) este în mod clar o expresie lingvistică, deci avem Închidere. 
În fine, totalitatea expresiilor, 2, este structurată prin perechea pre- 
zenta/absenta. Aşadar, avem Existenţă. Contradictia apare atunci 
când diagonalizatorul deconstructiv este aplicat la totalitatea texte- 
lor pentru a produce un enunţ despre différance (de exemplu, unul 
al lui Derrida). În acest punct, Je pas au-delă (pasul dincolo) este un 
pas au-delă (un non-dincolo), pentru a folosi chiar modul elegant de 
exprimare al lui Derrida. S-ar putea exploata foarte bine tehnica 
lui Derrida de a scrie sub ştersătură pentru a numi incloziunile 


limte. 
Concluzie 


Aceasta încheie trecerea noastră în revistă a lui Wittgenstein din 
ultima perioadă şi a lui Derrida şi, mai general, a acelor teorii 
moderne ale intelesului care aruncă peste bord determinarea se- 
mantica. După cum am văzut, toate aceste teorii sfargesc în contra- 
dicții la limita exprimării. Mai există, de asemenea, un fapt izbitor. 
Toate teoriile intelesului pe care le-am examinat in această parte a 
cărţii fac ca unele stări de lucruri importante să fie inefabile (deşi 
reuşesc să le exprime). Şi în toate cazurile, stările de lucruri în 
discuţie sunt, într-un sens, despre noţiuni care fac posibilă însăşi 
exprimarea în limbaj: unitatea propoziției (Frege, Wittgenstein din 
prima perioadă), referinţa (Quine), adevărul (Davidson, chiar dacă 
într-o încercare de a evita contradicţiile la alte limite), urmarea de 
reguli (Wittgenstein din ultima perioadă), différance (Derrida). 
Avem aici, în toate cazurile, o contradicţie de incloziune de genul pe 
care l-am remarcat deja în Concluzia capitolului 12. @ (y) este 


2 Vezi Hart (1989), p. 88. 

„y poate fi exprimată în limbaj“ (unde y este o stare de lucruri), 
astfel că Q este totalitatea lucrurilor care pot fi exprimate; w(x) este 
yx = Q“; 6(Q) este s, unde s este starea de lucruri relevantă cu 
privire la indiferent care noţiune este cea care face posibilă 
exprimarea în limbaj. Atunci, prin argumentul din fiecare caz, avem 
xg (s) (Transcendenta); şi totuşi, în procesul de analiză demonstrăm 
că e (s) (Inchidere).”4 

Nu am încercat să arăt că orice teorie partial adecvată a intele- 
sului trebuie să ajungă în aceeaşi situație; nu-mi e clar cum s-ar 
putea arăta asta. Dar împrejurarea că fiecare teorie expediază ca 
imposibile fapte despre ceea ce face ca limbajul să fie posibil — pre- 
cum şi împrejurarea că teoriile sunt de genuri atât de diferite - 
sugerează că aşa stau lucrurile în legătură cu însăşi posibilitatea 
limbajului. În miezul limbajului se află ceea ce limbajul nu poate ex- 
prima (deşi fiecare teoretician poate avea o fixatie diferită in aceasta 
privinţă, ca să spun aşa). Cred că se pot spune mult mai multe 
despre această situație, dar în momentul de fata nu ştiu ce anume. 


24 În acest punct apare o sugestie firească. Întrucât orice tratare adecvată a situ- 
atiei trebuie să recunoască faptul că pretenţiile despre structura pertinentă a limbajului 
pot fi exprimate într-un sens, este tentant să se distingă între diferitele sensuri. 
Sensurile pot fi gândite ca limbaje, contexte, genuri sau o mulțime de alte lucruri. În 
lipsa unui cuvânt mai potrivit, să numim diferitele sensuri discursuri. Structura per- 
tinentă a enunturilor oricărui discurs dat nu poate fi exprimată prin enunturile dis- 
cursului respectiv, dar poate fi exprimată prin enunturile unui alt discurs. De exem- 
plu, în prefața sa la ediția în limba engleză a Tractatus-ului (Pears şi McGuinness 
(1961), p. xxii), Russel susținea exact aceasta idee în legătură cu forma problemei care 
apărea acolo. După cum ar trebui să fie clar, aceasta este o versiune a parametrizării. 
Rezolvă contradictia, dar, după cum am văzut in secțiunea 10.7, o face doar prin 
restabilirea acesteia. In particular, contradictia este generată acum de faptele perti- 
nente despre totalitatea limbajelor tuturor discursurilor. Formal, parametrizăm 
predicatul gy) astfel încât vy) înseamnă acum „y poate fi exprimată în discursul i“ 
(unde indicele parcurge toate discursurile). Dacă s, este ca starea de lucruri s cu 
excepţia faptului că se raportează la limbajul discursului i, putem acum să presupu- 
nem că —g;(s;), dar şi, in mod perfect consistent, că g;(s;). Dar să definim acum ¢g*(y) 
ca 3ig,(y) şi fie s+ starea de lucruri corespunzătoare care se raportează la discursuri 
în general. Evident, s* exprimă o Propoziţie într-un discurs, deci g*(s*). Dar, prin 
oricare dintre argumentele pe care le-am folosit deja pentru a stabili Transcendenta, 
—pt(s*). Aşadar, avem în continuare o contradicţie la limitele gândirii, care instanti- 
ază Schema Incloziunii. 

S-ar putea ca unii să nu fie de acord cu multe dintre detaliile fie- 
cărui caz pe care l-am discutat. Cu toate acestea, nu detaliile con- 
tează în contextul de fata, ci modelul general este acela care este 
izbitor şi important. Este un model pe care l-am observat în multe 
locuri din această carte. Admitand determinarea sensului, există 
contradicții la limita exprimării. Există o soluţie a contradictiei: in 
mod remarcabil, aruncarea peste bord a determinării sensului. Şi 
totuşi modalităţile de a face asta ne duc pur şi simplu la o altă con- 
tradictie la limita exprimării. Ce este de facut cu acest model? Voi 
răspunde la această întrebare în Concluzia cărții. 


CONCLUZIE 


Oricare ar fi limita ta maximă, loveşte cu două palme mai sus. 


TERRY DALTON, Sensei Karate-do 


PERSISTENTA INCLOZIUNII 


ȘI. 
Modelul 


În capitolele acestei cărți am urmărit noţiunile a patru limite ale 
gândirii: limita iterării, limita cognitiei, limita conceperii (definirii) 
şi limita exprimării. Le-am urmărit prin filosofia occidentală, de la 
originile acesteia din Grecia antică şi până în prezent. După cum am 
văzut, s-a observat demult că ele reprezintă locul predilect al para- 
doxului şi contradictiei, iar multi dintre cei care au discutat situaţii 
care privesc aceste limite au sfârşit (adesea fără voie) în auto-con- 
tradictii. Acest fapt nu este surprinzător dacă, după cum am argu- 
mentat în Concluzia capitolului 11, limitele însele sunt contradictorii. 
Consider că natura contradictorie a acestor limite este cea mai bună 
explicație a permanentei reveniri a acestui fenomen în istorie şi, 
prin urmare, este confirmată de aceasta. 

Confirmări suplimentare sunt furnizate de faptul că, atunci când 
oamenii au luat măsuri pentru a evita aceste contradicții, contradic- 
tiile s-au repus pe ele însele în alta parte. În încercarea de a evita o 
contradicţie la limita cognoscibilului, Sextus generează o contra- 
dictie la limita exprimabilului (secţiunea 3.4); Kant încerca să rezolve 
antinomiile (contradicții la limita iterabilului) prin invocarea dis- 
tinctiei dintre fenomen şi noumen (secțiunea 6.7) şi, procedând in 
acest fel, genera contradicții la limita conceptibilului şi a exprimabi- 
lului (secțiunea 5.5); Russell încerca să rezolve paradoxurile auto-re- 
ferintei (contradicții la toate limitele), dar reuşea doar să genereze o 
altă contradicţie la limita exprimării (secțiunea 9.7). Acele teorii ale 
intelesului care postulează corelate semantice generează contradicții 


Persistenta incloziunit 371 


la limita exprimării (Concluzia capitolului 12), dar aruncarea peste 
bord a corelatelor semantice produce alte contradicții la limitele 
gândirii (Concluziile capitolelor 13 si 14). Iar diferite soluţii ale 
paradoxurilor auto-referintei pe care le-am examinat reproduc pur 
şi simplu problema (secţiunile 9.8, 10.7, 11.4). 

Precum aerul dintr-un balon parţial umflat, dacă se exercită o 
presiune asupra contradictiilor într-un loc, ele apar în altul. Acest 
enunţ, ar putea fi numit legea conservării contradictiei. Dacă contra- 
dictia este inerenta chiar naturii subiectului, această lege nu este 
surprinzătoare: ne vom aştepta la apariţia contradictiilor în orice 
discuţie a subiectului care incearcă să dea socoteală de fapte. 


§2. 
Teoreme limitative 


Fenomenul persistentei este, de fapt, deja recunoscut în discuţiile 
despre paradoxurile semantice: încercările de a rezolva aceste para- 
doxuri produc întotdeauna alte paradoxuri. Herzberger (1980-1981), 
de exemplu, discută acest subiect. 

Pentru a vedea de ce şi cum apare acest fenomen, să examinăm 
mai întâi teoremele limitative ale logicii moderne.! Este un loc 
comun observaţia conform căreia paradoxurile auto-referintel stau 
la baza multor teoreme de acest fel. De exemplu, dacă o teorie ar 
putea exprima propriul său predicat de adevăr, am avea (păstrând 
celelalte lucruri constante) paradoxul Mincinosului. Prin urmare, 
nici o teorie nu poate exprima propriul său predicat de adevăr (dacă 
este să fie menţinută consistenţa): Teorema lui Tarski. Dacă o teorie 
care conţine aritmetica ar fi axiomatizată, atunci acea teorie ar pu- 
tea să exprime propriul său predicat de apartenenţă; am avea atunci 
o versiune a paradoxului Cunoscătorului (paradoxul lui Gödel; vezi 
secţiunea 10.2). Prin urmare, teoria nu este axiomatică (dacă este să 


1 Pentru o discuţie informală despre aceste teoreme, vezi, de exemplu, Fraenkel, 
Bar-Hillel şi Levy (1973), capitolul 5, secțiunea 7. Pentru detalii tehnice, vezi Boolos 
si Jeffrey (1974), capitolele 15 şi 16. 

fie menţinută consistenţa): prima Teoremă de Incompletitudine a 
lui Gödel. Mai mult, orice încercare de a arăta că o teorie (suficient 
de bogată) este consistentă trebuie să poată exprima predicatul de 
apartenență pentru acea teorie. Acesta nu poate fi exprimat în teo- 
ria insăşi, căci altfel am avea acelaşi paradox. Prin urmare, orice 
încercare de a arăta că o teorie este consistentă trebuie să folosească 
resurse care depăşesc pe cele ale teoriei în discuţie (dacă este consis- 
tentă): cea de-a doua Teoremă de Incompletitudine a lui Gödel. 
Aşadar, atât în Teorema lui Tarski, cât şi în cea de-a doua Teoremă 
de Incompletitudine a lui Gödel, rezultatul limitativ este pur şi 
simplu acela că o anumită noţiune nu poate fi exprimată în teorie, 
dacă este să se evite contradicţiile la limitele gândirii.” 

Acum, încercările de a rezolva paradoxurile semantice trebuie să 
arate că noțiunile semantice ale limbii române (sau ale oricărui alt 
limbaj natural) sunt, în pofida aparentelor, consistente. Această intre- 
prindere ne cere să formulăm o teorie despre felul în care se com- 
portă aceste noţiuni şi să-i stabilim consistenţa, în mod normal prin 
producerea unei interpretări semantice a teoriei. Atunci nu este sur- 
prinzător că fiecare încercare de a rezolva paradoxurile generează 
un mecanism semantic care nu este disponibil în teoria respectivă. 
Dar unde poate localiza teoreticianul acest mecanism? Poate fi 
încorporat în mod obişnuit în teoria însăşi într-o manieră naturală, 
dar în acest caz apar paradoxurile (adesea de o diversitate extinsă) — 
persistenta contradictiei; sau altfel, noţiunile în discuţie pot fi exi- 
late într-o metateorie distinctă.’ 

În măsura în care este vorba despre rezolvarea paradoxurilor, 
prima mişcare este evident fatală. Dar, în felul său, tot aşa este şi 
cea de-a doua: căci scopul exerciţiului era acela de a arăta că notiu- 
nile semantice ale limbii române sunt consistente, dar acum avem 
mai multe noţiuni semantice decât pot fi exprimate în teoria noastră 
inițială, şi astfel teoria noastră este greşită sau cel puţin incompletă. 


2 Dacă permitem ca teoriile relevante să fie inconsistente, şi astfel să reprezinte 
contradicţiile, atunci rezultatele limitative eşuează. Vezi Priest (1994b). 
3 Pentru discuţii suplimentare, vezi Priest (1987), cap. 1. 

Am putea încerca să evităm problema arătând că ansamblul alcătuit 
din teoria-obiect plus metateorie este consistent, dar ne aflăm acum 
într-un regres. Mai mult, această mişcare eşuează. Mişcarea este o 
formă de parametrizare şi nu face altceva decât să regenereze pro- 
blema la limită, după cum am văzut (secțiunile 10.6 şi 10.7) — persis- 
tenta contradicției. 

Această situație este inevitabilă: dacă incercăm să găsim o soluţie 
a paradoxurilor semantice ale limbii române, atunci metalimbajul 
trebuie să fie unul pentru limba română. Prin urmare, dacă este să 
fie menţinută consistenţa, noțiunile relevante nu pot fi exprimate în 
limba română (Transcendenta). Dar noţiunile sunt exprimate intot- 
deauna in limba română (Închidere). Aşadar, încercările de a evita 
aceste contradicții la limitele gândirii sfârşesc in cele din urmă in 
contradicții la limita exprimării — persistenta contradicţiei. 

Am întâlnit deja un exemplu de acest fel la Davidson în legătură 
cu „adevărat-în-română“ (secţiunea 13.7). Un al doilea exemplu este 
Herzberger însuşi, într-un alt articol de-al său (1970). În acest arti- 
col, Herzberger analizează un paradox pe care il numeşte paradoxul 
întemeierii (o versiune semantică a paradoxului lui Mirimanoff; vezi 
secțiunile 8.4 şi 8.5). Concluzia sa (sub forma unei teoreme limita- 
tive pertinente) este aceea că noţiunea de predicat întemeiat al unui 
limbaj nu poate fi exprimată în acel limbaj. Ironia situației este aceea 
că Herzberger nu are nici o dificultate în a explica ce inseamnă ca 
un predicat al limbii engleze să fie intemeiat, arătând astfel că acesta 
poate fi exprimat in limba engleză. 


$3. 
Universul lui Grim 


Daca contradictiile au obiceiul de a se ivi din nou gi din nou, nu 
este surprinzător că si strategiile adoptate pentru a le rezolva au 
acelaşi obicei. Am examinat mai multe strategii (eşuate) adoptate 
pentru a încerca evitarea contradictiei. De exemplu, mai mulți filo- 
sofi au apelat la unele moduri non-literale de expresie: Anselm (sec- 
tiunea 4.2), Kant (secţiunea 5.6), Wittgenstein (a arăta, secţiunea 

12.9), Derrida (sectiunea 14.9). Alti filosofi au recurs la parame- 
trizare: Ramsey, Tarski etc. (sectiunea 10.6), Russell (capitolul 14, 
nota 24); dar de departe, cea mai persistenta strategie istorica a fost 
aceea de a nega existenţa totalitatii ultime (in ultimă instanţă, daca 
nu mai inainte). Aceasta a fost, în felul său, linia adoptată de Aristotel 
(secţiunea 2.2), Kant (Soluţia 1, secţiunea 6.7), Russell (secţiunea 9.6), 
Zermelo (secţiunea 11.1) şi alții. Dar după cum am văzut, ideea nu 
poate fi susținută: totalizarea este inerentă aparatului nostru con- 
ceptual, iar încercările de a nega aceasta se lovesc în mod caracte- 
ristic de contradicții. 

Această carte era pe punctul de a fi terminată în momentul când 
mi-a căzut în mână cartea lui Grim, The Incomplete Universe,“ care 
furnizează un alt studiu de caz subsumat fenomenului care ne-a 
preocupat. Interesul principal al lui Grim priveşte contradicţiile la 
limitele cognitiei. În virtutea faptului că putem diagonaliza în afara 
totalitatii adevarurilor, a adevărurilor cognoscibile etc. (după cum 
am văzut în secţiunea 10.2), Grim conchide că nu există o totalitate 
a adevărurilor, a lucrurilor cognoscibile, a Propozitiilor etc. În for- 
mularea sa (p. 1): 


Această carte este o explicaţie a unui mănunchi de rezultate logice înrudite. 
Luate laolaltă, aceste rezultate par a ne învăţa ceva important din punct de 
vedere filosofic: ceva despre cunoaştere şi adevăr şi ceva despre imposibili- 
tatea logică a Zotalităților cunoaşterii şi adevărului. 


Aici, Grim are în vedere colecţiile tuturor adevărurilor, tuturor 
lucrurilor cognoscibile etc. (Nu există nici o problemă privind colec- 
tiile unora dintre acestea.) Soluţia propusă de Grim este, prin ur- 
mare, de cel mai familiar gen. 

În universul lui Grim, deci, nu există vreo totalitate a entităţilor 
de genurile corespunzătoare. Dar universul lui Grim este mai grimat 
decât atât. Am văzut (secțiunea 11.1) că soluţiile care neagă exis- 
tenta unor astfel de totalitati contravin Principiului Domeniului. 


4 Grim (1991); trimiterile se fac la această ediţie. 

Grim recunoaşte că si cuantificarea peste aceste totalitati este 
imposibilă. El produce chiar o variantă atrăgătoare a paradoxului lui 
Russell pentru a arăta că nu se poate cuantifica peste toate Propo- 
zitiile (pp. 113 şi urm.). Esentialmente, aceasta decurge după cum 
urmează. Să presupunem că pofi cuantifica peste toate Propozitiile 
şi să considerăm Propoziția că nici o Propozitie nu este despre sine. 
Dacă nu este despre sine, atunci, întrucât este despre acele Propo- 
zitii care nu sunt despre ele însele, este despre sine. Reciproc, daca 
este despre sine, atunci, întrucât nu este despre acele Propozitii care 
sunt despre ele însele, nu este despre sine. 

Putem să întărim argumentul, arătând în acelaşi timp că aici 
contradictia este un paradox de incloziune (de fapt, unul care cores- 
punde schemei lui Russell), după cum urmează. Vom spune că Pro- 
poziția p este despre Propoziția q (Dpq) ddacă p este de forma Vxa(x) 
si a(q). Acum, fie p(y) „y este o Propozitie“, astfel că Q este colecția 
tuturor Propozițiilor. Dacă x œ Q, fie 6(x) Propoziția Vq(q e x ^ 
—Dqq). Să numim această Propozitie p,. În mod evident, p, este o 
Propozitie şi astfel avem Închidere. Transcendenta rezultă după 
cum urmează. Fie x c Q şi să presupunem că p, e x. Atunci sau 
Dp,p,, sau —Dp,p,. Daca Dp p., atunci, întrucât p, este de forma Vq(q 
e x A —Dqq), avem p, € x A —lDpp, şi deci ~Dp p.. Dacă, pe de alta 
parte, —Dp,p,, atunci avem p, € x A —Dp,p,, lie. Dpp,. Prin urmare, 
în fiecare caz avem o contradicţie. Prin contrapozitie, p, ¢ x, după 
cum este cerut. 

Soluţia lui Grim a acestei contradicții de incloziune este, după 
cum am spus, aceea de a nega că poți cuantifica peste toate Propo- 
zitiile. Mişcarea poate evita contradictia, dar această evitare face ca 
teza lui Grim să fie inexprimabila. Căci însăşi pretenţia că nu există 
o colecţie a tuturor Propozitiilor (sau a tuturor Propozitiilor adeva- 
rate etc.) cuantifică in mod evident peste toate Propozitiile. Dacă nu 
o face, atunci nu exprimă ceea ce este cerut. Aşadar, avem o contra- 
dictie la limita exprimării — persistenta contradicției.” 


5 Situaţia nu este diferită de cea în care se găsea Russell. Vezi secțiunea 9.7. 

Grim este conştient de problemă, chiar dacă nu, probabil, de acu- 
itatea sa. El spune (p. 122): 


Am început acest capitol cu un argument cantorian fundamental conform 
căruia nu poate exista nici o mulțime a tuturor adevărurilor sau a tuturor 
Propozitiilor. În cele din urmă, totuşi, am oferit un argument împotriva cuan- 
tificării propozitionale universale în general. Nu este aici cel putin o tensi- 
une între aceste două concluzii? 


Rezolvarea pe care Grim o propune „tensiunii“ constă din a insista 
asupra ideii că ceea ce susțin argumentele sale este că (p. 122): 


chiar noţiunea tuturor adevărurilor - sau tuturor Propozitiilor (...) este ea 
însăşi incoerentă. 


Ce se înțelege aici prin „incoerent“? Uneori cuvântul este folosit 
ca un simplu sinonim al lui „inconsistent“. Dacă aşa stau lucrurile 
aici, atunci vom avea doar o altă enuntare a problemei şi nu o solu- 
tie. Totuşi, Grim nu are în vedere aşa ceva. După cum explică el 
(p. 123), concluziile sale: 


ar trebui redate folosind ghilimelele citării sau alte tehnici ale vorbirii indi- 
recte. Nu există nici o „mulțime a tuturor adevărurilor“ şi în această pri- 
vinta nici o noțiune coerentă a „tuturor adevărurilor“, tot aşa cum nu există 
astfel de lucruri precum „cercul pătrat“ sau „cel mai mare întreg pozitiv“. 
În fiecare caz, ceea ce negăm este că există ceva care corespunde unei anu- 
mite descriptii, o descriptie prin care ne-am contrazice pe noi înşine dacă 
am utiliza-o în mod direct. Dar negarea existenței vreunui astfel de lucru 
precum „toate adevărurile“ sau „toate Propozitiile“ nu ar trebui să fie con- 
siderată ca angajându-ne la cuantificarea peste toate adevărurile sau peste 
toate Propozitiile, tot aşa cum negarea existenței vreunui astfel de lucru 
precum „cercul pătrat“ nu ar trebui să fie considerată ca angajându-ne la 
referirea la ceva ce este deopotrivă cerc şi pătrat. 


Ceea ce se întâmplă aici nu este clar: par a fi mai multe gânduri 
care nu sunt pe deplin consistente unul cu celălalt. Pentru început, 

suntem sfatuiti să exprimăm teza cărţii între ghilimelele citării. 
Astfel, avem un apel la un mod non-literal de exprimare. Am mai 
văzut acest apel de mai multe eri până acum şi nu este mai reuşit 
aici decât a fost în celelalte locuri. Punerea tezei între ghilimelele 
citării ne-ar putea avertiza că aceasta nu înseamnă ceea ce spune că 
înseamnă, dar aceasta nu ne ajută să determinăm ceea ce înseamnă 
aceasta.® In orice caz, atunci când spunem că nu există un astfel de 
lucru precum cercul pătrat, „cercul pătrat“ nu trebuie să fie pus între 
ghilimelele citării. Înţelesul său este cel literal şi corect. Este vorba 
doar despre faptul că această negare nu trebuie să ne angajeze la 
existența unei astfel de entităţi, după cum ne-a învăţat Russell. 

Se presupune apoi că trebuie să sesizăm o analogie între ceva sau 
altceva, pe de o parte, şi descriptii non-denotative sau limbaje care 
contin astfel de descriptii, pe de altă parte. Nu îmi este clar daca 
ceva-ul în discuţie este considerat a fi descriptia definită „noțiunea 
de cuantificare peste toate Propozitiile“ sau Propozitiile ce contin o 
astfel de cuantificare. De fapt, nici una dintre posibilități nu functio- 
nează. Dacă este să luăm descriptia „noţiunea de cuantificare peste 
toate Propozitiile“ ca fiind ea însăşi non-denotativa, atunci, întrucât 
nu există o astfel de noțiune, limbajul care o utilizează trebuie să fie 
lipsit de sens. Aceasta ar fi, din nou, o mişcare suficient de familiară, 
dar una care nu este de mare ajutor aici. În mod evident, limbajul 
nu este lipsit de sens; Grim îl foloseşte tot timpul. Dacă ar fi lipsit 
de sens, atunci nu am putea să înțelegem argumentele lui Grim, 
despre care se presupune că stabilesc concluzia majoră a cărţii sale. 
Evident, putem să le înțelegem. 

Să presupunem, pe de altă parte, că ni se cere să considerăm că 
limbajul care conţine cuantificare peste toate Propozitiile trebuie să 
fie înțeles într-un fel similar cu limbajul care conţine descriptii non-de- 
notative. Ceea ce putem spune exact despre această mişcare depinde 
de acea abordare a non-denotării presupusă a fi folosită şi de felul în 
care se presupune că o aplicăm la cazul cuantificational. Dar oricum 


ê S-ar putea spune, presupun, că întreaga poveste devine exact unul dintre bas- 
mele relatate de (frații) Grim(m). 

am încerca sa prelucrăm detaliile, o astfel de mişcare trebuie să esueze, 
deoarece ceea ce spunem despre propoziţiile care conţin cuantificare 
propozițională este, in cele din urmă, irelevant. În particular, 
argumentul lui Grim despre Propoziția „nici o Propozitie nu este 
despre sine“ poate menţiona o propoziție cuantificată pentru a 
specifica o Propozitie, dar nu utilizează o astfel de propoziţie. Toate 
propoziţiile asertate în argument sunt libere de cuantori. Prin 
urmare, ceea ce se spune despre statutul propozitiilor cuantificate 
este în afara subiectului. 

Putem chiar să eliminăm toate menţionările cuantificării din 
argument. Să spunem că Propoziția p este despre Propoziția q (Dpq) 
dacă p este de forma a(t), unde a(q) (iar aici nu este permisă apariţia 
cuantificării in a). Acum, să considerăm Propoziția: aceasta Propo- 
zitie nu este despre sine, i.e. ~Dpp, unde aceasta însăşi este p. Daca 
Dpp, atunci, întrucât p este de forma —Dtt, avem —Dpp. Dacă, pe de 
altă parte, —Dpp, atunci, întrucât p este de forma —Dit, Dpp. Con- 
tradictie. Aşadar, încercarea de a evita contradictia la limita gândirii 
printr-o teză despre cuantificare peste propoziţii nu poate reuşi.” 

După cum a demonstrat această scurtă trecere în revistă a ideilor 
lui Grim, cartea sa prezintă aproape toate trăsăturile notabile care 
sunt de găsit în discuţiile despre limitele gândirii cu care ne-am 
obişnuit atât de mult pe parcursul cărţii de fata. Nu se putea spera 
într-o nouă confirmare mai izbitoare a modelului. 


1 Secţiunea 1.7 din cartea lui Grim conţine o scurtă critică a liniei de abordare a 
paradoxurilor semantice pe care am sustinut-o. O observaţie critică minoră a lui 
Grim este aceea că linia are drept rezultat o „zăpăcire uluitoare“ [ „bewildering 
flurry“] a contradictiilor (p. 27). Unele dintre contradicţiile citate de Grim depind de 
contrapozitia T-schemei, pe care am sustinut-o în post-scriptum-ul la Priest (1979a), 
dar am ajuns să o resping în tratarea mai sistematică din (1987) (vezi în special sec- 
tiunea 5.4). Chestiunea dacă contradicţiile rămase sunt uluitoare este una subiectivă, 
nu obiectivă. Observatia critică majoră a lui Grim este că nu ar trebui să se accepte o 
tratare contradictorie, din moment ce este disponibilă o tratare consistentă (şi anume 
a lui). După cum am văzut, o astfel de tratare nu este disponibilă. 

$4, 
Hegel si incloziunea 


Toate contradictiile la limita gandirii pe care le-am discutat in 
aceasta carte sunt captate formal de notiunea de incloziune. Contra- 
dictiile care instanţiază Schema Incloziunii sunt generate de două 
momente: totalizarea unor mulţimi de -uri şi spargerea acelor tota- 
litati cu ajutorul unui diagonalizator, 6, a cărui natură îi dă puterea 
de a străbate orice astfel de granițe. Momentul hotărâtor apare 
atunci când considerăm colecția tuturor g-urilor; aici, diagonaliza- 
torul nu are nici o cale consistentă de ales. O forță implacabilă intal- 
neşte un obiect irezistibil, iar rezultatul acestei întâlniri este contra- 
dictia, sub forma unei incloziuni. 

Figura istorică ce a avut cea mai clară intuiţie a fenomenului a 
fost, după cum am văzut, Hegel. Pentru el, momentele totalizării şi 
depăşirii sunt cele două momente ale infinitului adevărat. Noţiunea 
de incloziune este o generalizare a noțiunii de infinit adevărat a lui 
Hegel; diagonalizarea isi pierde proprietăţile ei generatoare (întru- 
cât este doar o funcţie parțială), şi astfel incloziunea îşi pierde infini- 
tatea sa absolută; dar la limita sa, incloziunea moşteneşte proprietă- 
tile categoriei contradictorii a lui Hegel. 

Mulţi oameni nutresc dorința de a-şi solicita capacităţile pe cât 
de mult este posibil, şi astfel de a-şi explora limitele. Această consta- 
tare este evident valabilă în privinţa capacităților fizice exersate în 
sport şi in alte probe de rezistență, dar este la fel de valabilă în pri- 
vinta capacităților noastre de gândire, cum sunt conceperea, descrie- 
rea, exprimarea etc. Explorarea unei limite a gândirii are, în orice 
caz, o curioasă proprietate de tip oglindă. Explorând limita, te tre- 
zeşti vrând-nevrând de partea cealaltă. Hegel formulează această 
proprietate astfel:° 


8 Miller (1969), p. 134. [Vezi traducerea românească de D. D. Rosca, în G. W. F. 
Hegel, Ştiinţa logicii, Bucureşti, Editura Academiei, 1966, p. 116.] 

Se obisnuieste (...) să se insiste mult asupra limitelor cunoaşterii, ale rati- 
unii etc. şi se afirmă că nu ar putea fi depăşită limitarea. Cei ce afirmă acest 
lucru nu-şi dau seama că, prin chiar faptul că ceva a fost determinat ca bari- 
eră, aceasta a fost deja depăşită. 


In Tractatus, Wittgenstein o formulează astfel:? 


pentru a trasa o graniță gândirii ar trebui să putem gândi ambele laturi ale 
acestei graniţe (ar trebui deci să putem gândi ceea ce nu se poate gândi). 


Intocmai. Din ceea ce nu poţi spune, din aceea te contrazici. 


9 Pears şi McGuinness (1961), p. 3. (Vezi traducerea românească de Mircea 
Dumitru şi Mircea Flonta, în Ludwig Wittgenstein, Tractatus Logico-Philosophicus, 
Bucureşti, Editura Humanitas, 2001, p. 77.] 


PARTEA A 5-A 


POST TERMINUM 


Si acest spirit intunecat mistuit de un dor 
De a urma cunoaşterea ca pe o stea călăuzitoare, 
Dincolo de cel mai îndepărtat hotar al gândirii omeneşti. 


ALFRED, LORD TENNYSON, Ulysses 


15. HEIDEGGER SI GRAMATICA FIINȚEI 


$15.1 
Heidegger şi gramatica 


În cercurile filosofice contemporane se obişnuieşte să se distingă 
între filosofia analitică şi filosofia continentală. În ce măsură există 
o diferență reală între aceste două genuri de filosofie, mai curând 
decât pur şi simplu o chestiune lingvistică de stil şi idiom este o 
întrebare justificată. Personal sunt înclinat să cred că diferența nu 
există.! Poate că acest eseu va dezvolta întrucâtva această chestiune, 
deşi ea nu se află pe agenda mea de lucru aici. 

Luând distincția drept bună şi concentrându-ne asupra laturii 
analitice, este clar că Frege, Russell, Wittgenstein şi Carnap sunt 
membri exemplari ai curentului analitic. lar în opera acestor filosofi, 
gramatica logică joacă un rol central, după cum, de exemplu, stau 
mărturie eseurile din Gaskin (2001). De asemenea, gramatica logică 
a condus pe aceşti filosofi la concluzii evident paradoxale. Să ne gân- 
dim, după cum am văzut, la Frege despre conceptul cal (secțiunea 
12.2) sau la Wittgenstein spunând în Tractatus ceea ce nu se poate 
spune (secțiunea 12.8). 


1! Pentru început, terminologia este întru totul derutantă. „Filosofie analitică“ nu 
are aproape nimic de a face cu analiza filosofică. Analiza filosofică era o metodă 
filosofică susținută de Russell şi Wittgenstein la începutul secolului XX şi care a fost 
rapid respinsă — chiar de Wittgenstein însuşi. “Filosofie continentală“ este incă şi mai 
derutant. Mai întâi, acest termen se referă într-o manieră foarte britanică la restul 
Europei, dar mult din ceea ce s-a petrecut acolo nu este filosofie continentală. (Să ne 
gândim la Frege, Wittgenstein, Cercul de la Viena, Şcoala Lvov-Vargovia.) Pentru o 
discuție mai detaliată despre această distincție, vezi Priest (în curs de apariţie c). 

De partea cealaltă a distinctiei, Husserl, Heidegger, Sartre şi 
Derrida fac parte în mod exemplar din tabăra continentală. Grama- 
tica logică joacă un rol mai puţin evident in opera acestor filosofi. 
Un corolar important al acestui capitol este acela că gramatica logică 
joacă un rol extrem de semnificativ cel putin în privința unuia din- 
tre aceşti filosofi: Martin Heidegger. Mai mult, consideratiile privind 
gramatica logică l-au condus pe Heidegger la exact acelaşi gen de 
concluzii paradoxale la care i-au condus pe filosofii analitici. Voi 
arăta toate acestea. Ar trebui să spun de la bun început că gândirea 
lui Heidegger este bogată şi complexă, precum şi că doar o parte din 
aceasta ne va preocupa aici — fiind, totuşi, o parte centrală, dacă nu 
cea mai centrală. Semnalez, de asemenea, că aici sunt preocupat de 
explicarea concepţiilor lui Heidegger şi nu de apărarea acestora. Voi 
încerca, totuşi, să prezint aceste concepţii într-o lumină pe cât se 
poate mai plauzibilă. 

Cu toate că Heidegger a scris mult de-a lungul vieţii, punctul 
central al filosofiei sale, in jurul căruia se învârt toate celelalte, este 
„întrebarea privitoare la fiinta“.’ Întrebarea a fost anunţată in 
introducerea la Fiinţă şi timp şi a fost urmărită de Heidegger până 
în ultimele sale scrieri. Importanţa consideraţiilor gramaticale pentru 
această întrebare i-a fost clară lui Heidegger de la bun început. De 
exemplu, în Fiinţă şi timp, Heidegger spune ((1996), p. 50): 


În ce priveşte caracterul greoi şi „nemăiestria“ expresiei în cursul analizelor 
care urmează, se cuvine să facem această remarcă: una este să dai socoteală 
de fiintare in chip narativ şi altceva este să surprinzi fiintarea în ființa et. 
Pentru cea din urmă sarcină nu numai cuvintele sunt cele care adesea ne 
lipsesc, ci în primul rând „gramatica“. Dacă ne este permis să facem o tri- 
mitere la cercetări mai vechi de analitică a fiinţei şi desigur incomparabile 


= 6 


2 Unii traducători scriu cu majuscule „F“-ul din „ființă“ (şi „N“-ul din „nimic“). 
Aceasta poate fi o convenţie utilă, dar nu o voi urma aici. 

* Martin Heidegger, Fiinţă şi timp, traducere de Gabriel Liiceanu şi Cătălin 
Cioabă, Bucureşti, Editura Humanitas, 2003. Numerele de pagină corespund ediţiei 
în limba română. 

3 În toate citatele, sublinierile îi aparţin lui Heidegger. 

între ele ca nivel, atunci să punem alături pasaje ontologice din Parmenide 
al lui Platon sau capitolul 4 din cartea a VIl-a a Metafizicii lui Aristotel cu 
un pasaj narativ din Tucidide şi atunci se va vedea cât de ieşite din comun 
erau formulările cu care grecii s-au văzut asaltati din partea filosofilor lor. 


Mai mult, aceste consideraţii gramaticale au jucat un rol impor- 
tant în modificarea de direcție ce a avut loc în gândirea lui Heidegger 
despre fiinţă pe la mijlocul anilor '30, o perioadă la care se face refe- 
rire adesea prin Kehre. Vom vedea cum în cele ce urmează. Să 
începem chiar cu întrebarea privitoare la ființă. 


$15.2 
Întrebarea privitoare la ființă 


Ce este întrebarea privitoare la ființă? Tot ceea ce este are ființă — 
există, dacă vreţi, atâta vreme cât nu dati un sens particular acestei 
noţiuni, unul spatial, material, temporal etc. Dar ce înseamnă a fi? 
Aceasta este întrebarea privitoare la ființă. În formularea lui 
Heidegger ((1996), p. 10): 


În întrebarea pe care trebuie să o elaborăm, ceea-ce-este-vizat-prin-întrebare 
este ființa, acel ceva ce determină fiintarea ca fiintare, acel ceva pe baza 
căruia fiintarea, indiferent de felul in care ar fi lămurită, este de fiecare 
dată deja înţeleasă. 


Potrivit lui Heidegger, întrebarea privitoare la fiinţă a fost o tema 
centrală a filosofiei vechii Grecii, dar după Platon şi Aristotel între- 
barea s-a pierdut, astfel încât astăzi ne vine greu să o receptăm ca 
pe o întrebare importantă. În Introducerea la Fiinţă şi timp, 
Heidegger indică trei motive pentru care problema ființei ar putea fi 
considerată o non-temă - fiinţa este cea mai generală proprietate şi, 


1 Kehre nu este în nici un caz un simplu nume pentru modificarea de direcție ce a 
avut loc in gândirea lui Heidegger, chiar dacă acesta este sensul cu care voi folosi aici 
acest cuvânt. Este, pesemne mai important, o concepţie despre Dasein, dar nu este 
nevoie să intrăm în detalii. 

prin urmare, nu poate fi definită prin gen şi diferenţă, iar înţelesul 
său vorbeşte de la sine — şi respinge în mod corect toate aceste motive. 
În particular, după cum arată Heidegger, trebuie să ai o anumită 
înţelegere a noţiunilor implicate într-o întrebare, înainte de a o pune, 
dar acest fapt nu arată că această înțelegere este una bine articulată 
((1996), p. 9): 


Căutare fiind, interogarea are nevoie de o călăuzire premergătoare din partea 
a ceea-ce-este-căutat. Sensul fiinţei trebuie de aceea să ne fie într-un anume 
fel deja disponibil. De altfel am şi spus-o: întotdeauna ne mişcăm deja într-o 
înțelegere a ființei. Pornind de la această înțelegere, iau naştere întrebarea 
explicită privitoare la sensul fiinţei şi tendința către conceptul ei. Noi nu 
ştim ce anume înseamnă „ființă“. Însă deja când întrebăm „Ce este ‘fiinta’?“ 
stăruim într-o înţelegere a lui „este“, fără să putem să fixăm printr-un con- 
cept ce înseamnă acest „este“. Nici măcar nu cunoaştem orizontul de la care 
pornind ar trebui să surprindem şi să fixăm sensul. 


Ar trebui să se observe că Heidegger ia ființa atât în sensul de 
existență, cât şi în sensul de predicatie. Atât în a spune că un obiect 
este, cât şi în a spune că un obiect este ceva se atribuie fiinţă acelui 
obiect. Aici, de exemplu, este clar că Heidegger ia ființa ca este al 
existenţei ((1996), p. 11): 


Fiintatoare sunt toate despre care vorbim, toate pe câte le avem in vedere, 
toate la câte ne raportăm într-un fel sau altul; ființător este deopotrivă ceea 
ce suntem noi înşine şi felul în care suntem. Fiinţa rezidă în faptul-că-ceva- 
este (das Da/-sein) şi in faptul-că-ceva-este-în-cutare-fel (das Sosein), ea 
rezidă in realitate, în simpla prezenţă (Vorhandenheit), în subzistență, in 
valabilitate, în existență (Da-sein), în „există“ („es gibt“). 


lar aici declară că ființa este acel este al predicatiei ((1996), pp. 7-8): 


Nu există cunoaştere ori enunţ, nu există raportare la fiintare sau la sine 
însuşi în care să nu se facă uz de „fiinţă“, iar expresia spune limpede, în 
toate aceste cazuri, ce e de spus. Oricine înțelege ce înseamnă „Cerul este 
albastru“, „Sunt vesel“ şi altele asemenea. 

S-ar putea crede că Heidegger comite o confuzie punând laolaltă 
aceste lucruri, dar nu este aşa. Pentru Heidegger, forma generală a 
unui enunţ este „x este [y]“ (unde y-ul este facultativ), iar „este“, care 
exprimă ființa, este pentru Heidegger predicatul logic universal. 

Un ultim punct preliminar. Întrebarea privitoare la fiinţă este 
pusă de oameni şi numai de aceştia. Natura lor, Dasein, are, prin ur- 
mare, o relaţie foarte specială cu natura fiinţei. În Fiinţă şi timp 
apare foarte clar că aşa stau lucrurile, iar cercetarea acestei relaţii 
avea să-l preocupe pe Heidegger în toate scrierile sale. 


$15.3 
Incredibila inefabilitate a fiinţei 


Atât despre întrebarea privitoare la ființă. Care este răspunsul la 
această întrebare? Heidegger ajunge la concluzia conform căreia nu 
se poate da un răspuns, sau cel puțin nu se poate da un răspuns 
direct. În calea unui astfel de răspuns stau considerații gramaticale 
simple. Heidegger formulează două argumente (din câte pot să-mi 
dau seama) care arată că nu se poate da un răspuns la întrebare. 
Primul argument face apel la faptul că ființa nu este ea însăşi o 
fiintare ((1996), pp. 10-11): 


Fiinţa fiintarii nu „este“, ea însăşi, o fiintare. Primul pas filosofic în intele- 
gerea problemei fiinţei constă în a nu mython tina diegeisthai, în a nu „spune 
poveşti“, adică în a nu determina fiintarea ca fiintare în proveniența sa prin 
recurs la o altă fiintare, ca şi cum ființa ar avea caracterul unei ființări 
posibile. 


Dar dacă fiinţa nu este o fiinţare, rezultă că nu se poate spune 
nimic despre ființă. Căci a spune ceva de forma „Fiinţa este [cutare 
şi cutare]“ ar fi a-i atribui fiinţei fiinţare şi astfel a o face o fiintare, 
ceea ce aceasta nu este. 

Dacă argumentarea lui Heidegger nu este clară în această pri- 
vinta, o putem clarifica folosind un argument similar care apare la 

Frege. Potrivit lui Frege; trebuie să se distingă între obiecte (core- 
latele ontologice ale numelor) şi concepte (corelatele ontologice ale 
predicatelor). Diferența fundamentală constă din aceea că orice con- 
cept este „nesaturat“ (inerent lacunar). Frege trebuie să apeleze la 
acest fapt pentru a explica unitatea propoziției. Nu trebuie să in- 
tram în detalii aici. Chestiunea importantă în cazul de fata este că 
una dintre consecințele concepţiei sale este aceea că presupunerea 
conform căreia conceptele sunt obiecte de un anumit gen este o 
eroare logică. În particular, nu se poate face referire la concepte prin 
intermediul unei locuţiuni substantivale. În acelaşi fel, pentru 
Heidegger ființările sunt obiecte, lucruri, iar ființa este un concept. 
Într-adevăr, după cum am observat deja, „este“ este forma univer- 
sală a predicatiei. Prin urmare, nu se poate face referire la ființă, 
deoarece aceasta este de altă categorie logică. A fortiori, nu se poate 
spune nimic despre ființă. Căci pentru a spune ceva despre ființă, ar 
trebui să se spună ceva de forma „Fiinţa este ...“ şi a o trata astfel 
drept un obiect. 


$15.4 
Nimic 


Cel de-al doilea argument al lui Heidegger pentru inefabilitatea 
ființei este desfăşurat cel mai pe larg în eseul său „Ce este metafi- 
zica?“. Pentru a-l înțelege, trebuie să ne ocupăm de ceea ce va părea 
la prima vedere o digresiune şi să vorbim despre nimic. 

Pentru Heidegger, nimic este ceva şi pe deasupra ceva foarte im- 
portant. Uneori, acestuia i se face onoarea unui articol definit, 
nimicul; ba chiar acesta face lucruri: nimicul nimicniceste ((1977b)’, 
p. 43). Această utilizare şochează pe mulţi filosofi contemporani ca 
fiind o simplă confuzie. În logica modernă, „nimic“ este o expresie 


5 Vezi secțiunile 12.1 gi 12.2. 

* Vezi traducerea românească de Thomas Kleininger şi Gabriel Liiceanu a eseului 
„Ce este metafizica?“, în Martin Heidegger, Repere pe drumul gândirii, Bucureşti, 
Editura Politică, 1988. Numerele de pagină corespund ediţiei in limba română. 

cuantificationala şi nu una substantivală. Prin urmare, nimic nu 
este un substantiv. Heidegger a fost criticat în exact această privinţă 
într-un foarte faimos atac al lui Carnap. Referindu-se la „Ce este 
metafizica?“, Carnap spune ((1959), p. 70): 


Interpretarea propoziției (1) [„Căutăm să întrebăm ce este Nimicul“] se 
bazează pur şi simplu pe eroarea de a folosi cuvântul „nimic“ ca pe un 
substantiv, deoarece în limbajul cotidian se obişnuieşte ca acest cuvânt să 
fie folosit în acest fel pentru a construi un enunţ existential negativ (...) 
Într-un limbaj corect, pe de altă parte, acest cuvânt nu este un nume special, 
ci cea care serveşte acestui scop este o anumită formă logică a propoziției. 


Dar Heidegger nu face nici o confuzie. El este perfect conştient 
de faptul că „nimic“ poate fi un cuantor. Dar „nimic“ poate funcționa, 
de asemenea, şi ca o expresie substantivală perfect legitimă. De 
exemplu, în eseul său Fundamentele metafizice ale logicii, Heidegger 
spune ((1992), p. 3): 


Propoziția „A gândi despre nimic“ este ambiguă. Mai întâi, aceasta poate sa 
însemne „a nu gândi“. Dar în mod evident, în calitate de ştiinţă a gândirii, 
logica nu are de a face cu a nu gândi. În al doilea rând, aceasta poate să în- 
semne „a gândi nimicnicitatea“, ceea ce înseamnă fără doar şi poate a gândi 
„ceva“. Gândind despre nimicnicitate sau străduindu-mă să gândesc despre 
„aceasta“ mă raportez meditativ la nimicnicitate şi acesta este subiectul 
gândirii mele. 


lar Heidegger are dreptate în această privință. „Nimic“ poate fi 
folosit ca substantiv. Dacă acest fapt nu este clar, judecaţi propoziția 
„Atât Heidegger, cât şi Hegel vorbeau despre nimic, dar ei formulau 
pretenţii diferite despre acesta“. Aici, „nimic“ nu poate fi un cuan- 
tor. Sau consideraţi propoziţia: 


(*) Dumnezeu a creat lumea din nimic. 
Aceasta înseamnă că Dumnezeu a făcut în aşa fel încât nimicni- 


citatea să dea naştere universului. In (*), „nimic“ nu poate fi anali- 
zat ca un cuantor. Dacă procedăm aşa, obținem: Pentru nici un x, 

Dumnezeu a creat lumea din x. Şi cu toate că această propoziţie este 
adevărată dacă Dumnezeu a creat lumea din nimic, ea este la fel de 
adevărată dacă universul a existat dintotdeauna: dacă nu a fost creat 
la un moment dat, atunci nu a fost creat din ceva. lar existenţa eternă 
a universului este, în parte, ceea ce neagă (*). 

Nimic, aşadar, poate fi ceva. Dar, potrivit lui Heidegger, despre 
acesta nu se poate vorbi ((1977b), pp. 36-37): 


căutăm să întrebăm ce este nimicul. De la prima încercare de a ne apropia 
de întrebarea aceasta se iscă ceva neobişnuit. Nimicul, în întrebarea formu- 
lată astfel, este înţeles din capul locului ca ceva ce „este“ într-un anume 
chip, ca ceva de ordinul fiintarii. Dar în realitate tocmai de fiintare se deose- 
beste el in mod absolut. Interogarea privitoare la nimic — ce este si cum este 
el — răstoarnă obiectul întrebării în opusul său. Întrebarea îşi răpeşte pro- 
priul său obiect. 

Ca atare, din capul locului, nu este cu putinţă nici un răspuns la această 
întrebare. Căci el nu are cum să împrumute decât această formă: nimicul 
„este“ cutare şi cutare lucru. În privința nimicului, întrebarea şi răspunsul 
sunt in aceeaşi măsură lipsite de noimă. 


Prin urmare, despre nimic nu se poate spune nimic. A spune 
ceva, fie că este cutare sau cutare, fie doar că este, este a-l trata ca 
pe un obiect, ceea ce nimicul nu este. Nimicul este absenţa tuturor 
obiectelor.* Totuşi, s-ar putea observa că, deşi nu putem avea 
cunoaştere prin descriptie a nimicului, putem avea, potrivit lui 
Heidegger, cunoaştere directă. O persoană (Dasein) se întâlneşte cu 
nimicul în experienţa stării de teamă. 


ê Chiar dacă se insistă că „nimic“ nu poate fi decât un cuantor, situaţia nu este 
chiar atât de diferită, cel puţin din punct de vedere fregeean. Căci, dacă este un cuan- 
tor, atunci este un concept de nivelul doi. Acum, pentru Frege, toate conceptele au 
referință. Ca atare, „nimic“ se referă la ceva în acest sens. Dar la acest ceva nu se 
poate face referire printr-o locutiune substantivală, deoarece nu este un obiect. Prin 
urmare, nu se poate spune nimic despre acesta, cel puţin nimic de forma „Nimic 
este ...“. (Îi mulțumesc lui Richard Gaskin pentru că mi-a atras atenţia asupra 
acestui fapt.) 

$15.5 
Fiinţă şi nimic 


Ce legătură au toate acestea cu inefabilitatea ființei? Pur şi sim- 
plu aceea ca, pentru Heidegger, ființa si nimicul sunt identice. Daca 
nimicul este inefabil, tot aşa este şi ființa. Heidegger enunţă identi- 
tatea relevantă după cum urmează ((1977b), pp. 48-49): 


„Fiinţa pură şi Nimicul pur sunt deci unul şi acelaşi lucru“. Această propo- 
zitie a lui Hegel (Wissenschaft der Logik, I Buch, WW III, p. 74) este indrep- 
tatita. Fiinţa si nimicul constituie un tot, dar nu din cauză că ele coincid în 
indeterminarea şi nemijlocirea lor — aşa cum apar ele privite din perspectiva 
conceptului hegelian de gândire - ci deoarece fiinţa însăşi este în esență 
finită şi se revelă numai în transcendenta Dasein-ului menţinut în sfera 
nimicului.’ 


Este greu de distins motivul pentru care Heidegger presupune ca 
fiinţa si nimicul sunt unul şi acelaşi lucru, dar in măsura in care îl 
înțeleg, acesta poate fi rezumat în următorul argument simplu: 


Fiinţa este ceea ce face ca flintarea să fie. 
Nimicul este ceea ce face ca fiintarea să fie. 
Prin urmare, ființa este nimicul. 


Prima premisă este adevărată prin definiţie. Concluzia decurge 
valid, presupunând că nimic este aici un substantiv.“ Prin urmare, 
numai cea de-a doua premisă poate fi discutată. Temeiul acestei pre- 
tentil este, esențialmente, acela că o fiintare este şi poate doar să fie, 


1 Si iarăşi: „Doar fiindcă întrebarea «Ce este metafizica?» vizează din capul 
locului ridicarea deasupra, transcendenta, fiinţa ființării, aceasta poate viza negativul 
ființei, acea nimicnicitate care, intocmai ca originarul, este identică cu ființa“ 
(Heidegger (1959a), p. 101). 

8 Şi că „ceea ce ...“ este o descriptie definită care specifică esența a ceva. 

deoarece nu este un nimic. Fiinţarea se opune, ca atare, nimicnici- 
tatii. Dacă nu ar fi nimicul, atunci nu ar putea fi nici fiintarea. In 
formularea lui Heidegger ((1977b), pp. 43-44): 


Abia in noaptea luminoasa a nimicului ivit o data cu teama se naste starea 
originară de deschidere a fiintarii ca fiintare: faptul că ea este fiintare — şi 
nu nimic. Acest „şi nu nimic“ adăugat de noi in vorbire nu este însă o expli- 
caţie survenită ulterior, ci ceea ce în prealabil face cu putinţă starea-de- 
revelare a tot ce este ființare în genere. Esenţa nimicului care, în chip origi- 
nar, nimicniceşte, constă în aceasta: abia nimicul aduce Dasein-ul în fata 
fiintarii ca fiintare. 


In plus, dacă nimicul se neaga pe sine, acesta produce ceea ce 
acesta nu este: ceva. Astfel, o fiintare este tocmai nimicul nimicni- 
cindu-se pe sine.” Fiinţa este, atunci, nimicul operând asupra lui 
însuşi, după cum sugerează propoziţia finală a următorului citat 
((1977b), p. 44): 


Nimicul nu este nici obiect, nici in genere ceva de ordinul fiintarii. Nimicul 
nu survine nici in sine, nici alături de fiintarea căreia i s-ar adăuga în vreun 
fel. Nimicul este ceea ce face cu putință starea-de-revelare a fiintarii ca 
fiintare pentru Dasein-ul uman. Nimicul nu este cel care oferă termenul 
opus fiintarii, ci el tine în chip originar de esența însăşi. În fiinţa fiintarii 
survine nimicnicirea proprie nimicului. 


In miezul fiecărei ființări este tocmai nimicnicirea. Aceasta este 
esența ființării sale, adică fiintarea sa. Şi întrucât nu se poate spune 
ce este nimicul, nu se poate spune ce este ființa. 


°’ [i sunt recunoscător lui Jay Garfield pentru că mi-a atras atenţia asupra acestei 
interpretări a textului. 

$15.6 
Fortarea limbajului 


Din două motive, deci, nu se poate spune nimic despre fiinţă. 
Însăşi gramatica limbajului nostru face imposibilă o astfel de între- 
prindere. Singura cale disponibilă de a vorbi despre ființă este, de 
fapt, aceea de a o trata ca pe o fiintare. Această învăluire este unul 
dintre lucrurile centrale pe care le are în vedere Heidegger prin 
termenul depreciativ „metafizică“. 

Heidegger discută această problemă (între altele) în eseul său 
Întrebarea cu privire la ființă. Subiectul principal al acestui eseu 
este ceea ce el numeşte „trecerea dincolo“. Nu trebuie să ne preocupe 
aici ce înseamnă exact aceasta. Tot ce trebuie ştiut este că trecerea 
dincolo este ceea ce trebuie făcut pentru a pune aşa cum se cuvine 
întrebarea privitoare la ființă. Ţinând seama de această chestiune, 
se poate înţelege următorul pasaj ((1959a), p. 71): 


Ce-ar fi dacă insăşi limba metafizicii şi chiar metafizica însăşi, indiferent 
dacă este cea a Dumnezeului celui viu sau a celui mort, ca metafizică, ar 
forma bariera ce nu îngăduie trecerea dincolo (...)? Dacă aşa ar sta lucru- 
rile, trecerea dincolo nu ar deveni în chip necesar transformarea limbii şi nu 
ar cere o relație transformată cu esenţa limbii? 


Întrebării retorice i se răspunde apoi în mod afirmativ ((1959a), p. 73): 


Intrebarea privitoare la esenţa ființei sucombă dacă nu abandonează limba 
metafizicii, deoarece conceptia metafizică nu îngăduie gândirea întrebării 
privitoare la esenţa fiinţei. 


Limba, cel putin cea a metafizicii — şi nu avem o alta — nu poate 
face ceea ce este cerut. 

Luptându-se cu această problemă în acelaşi eseu, Heidegger în- 
cearcă să o ocolească prin tehnica scrierii sub ştersătură: scrierea 

unui cuvânt şi tăierea acestuia cu două linii incrucisate.'® Problema 
privitoare la ființă este aceea că aceasta nu este un lucru. Aceasta 
există numai în relaţia sa cu fiintarea şi în special cu Dasein-ul. 
Fiecare dintre acestea, de fapt, există doar în măsura în care stă în 
relație cu celelalte. Heidegger descrie relaţia ființei cu Dasein-ul din 
punct de vedere antropomorfic ca „întoarcere-către“. Ținând seama 
de această chestiune, se poate înțelege următorul pasaj ((1959a), 
p. 81): 


Dacă întoarcerea-către aparţine fiinţei, şi anume într-un astfel de mod încât 
ultima se sprijină pe prima, atunci „ființa“ este dizolvată în aceasta intoar- 
cere. Devine de acum îndoielnic felul în care fiinţa, care a revenit la şi a fost 
absorbită de esenţa sa, trebuie să fie gândită. Corespunzător, o privire me- 
ditativă aruncată în acest tărâm al „fiinţei“ nu poate să o consemneze decât 
ca faf. La prima vedere, trasarea liniilor încrucişate nu poate avea decât 
rolul de respingere, în special a obişnuinţei aproape imposibil de înlăturat 
de a concepe „ființa“ ca pe ceva ce stă prin sine şi care se înfăţişează câteo- 
dată omului (...) Nimicnicitatea ar trebui să fie consemnată, şi aceasta 
inseamnă gândită, întocmai ca şi Bisa (...)."" 


Scrierea sub ştersătură nu este singurul instrument folosit de 
Heidegger pentru a ocoli problema de a vorbi despre ființă. Într-un 
eseu ulterior, Principiul temeiului, Heidegger încearcă o altă cale: 
aceea de a se exprima fără a folosi în nici un fel verbul „este“. 
Următorul citat explică. Întrucât, în plus, acest citat recapitulează o 
serie de alte teme pe care le-am examinat, îl voi reda pe larg ((1991), 
pp. 5l şiurm.): 


Dacă acordăm toată atenţia limbii în care enuntam ceea ce spune principiul 
temeiului (Satz vom Grund) în calitate de principiu al ființei, atunci ne 


10 Cititorii atenţi au observat că, în unele dintre citatele anterioare, Heidegger 
făcea deja ceva similar folosind „ghilimelele citării“. 

1! Heidegger continuă să explice că tăierea cu linii incrucişate nu are numai o 
funcţie negativă. Punctul de incrucişare al braţelor unui „X“ indică o vizare. Tăierea 
cu linii încrucişate a „ființei“ indică astfel că ființa vizează Dasein-ul. Acestea două 
sunt legate inextricabil. Aceste chestiuni nu trebuie să ne preocupe aici. 

apare clar că vorbim despre fiinţă într-o manieră inadecvată şi, în adevăr, 
inadmisibilă. Spunem: fiinţa şi temeiul/ratiunea [Grund] „sunt“ identice. 
Fiinţa „este“ abisul [Abgrund]. Când spunem că ceva „este“ şi că „este 
cutare şi cutare“, atunci, într-o astfel de rostire, acel ceva este reprezentat 
ca o fiintare. Doar o fiintare „este“; acel „este“ insusi — fiinţa — nu „este“. 
Peretele din fata ta şi din spatele meu este. Ni se expune imediat ca fiind 
prezent. Dar unde este al său „este“? Unde trebuie să căutăm prezenţa 
zidului? Pesemne că şi aceste întrebări sunt anapoda. 

Aşadar, apare o stare de lucruri cu totul specială în legătură cu „este“ şi cu 
„ființă“. Pentru a-i răspunde, enunțăm ceea ce spune principiul temeiului 
în calitate de principiu al ființei după cum urmează: ființa şi temeiul/rati- 
unea [Grund]: identice. Fiinţa: abisul [Abgrund]. După cum am remarcat, a 
spune „fiinţa“ „este“ temei/ratiune este inadmisibil. Acest fel de a vorbi, care 
este aproape de neevitat, nu se aplică la „fiinţă“; nu îi dezvăluie ceea ce ii 
este propriu. 

Pe de o parte spunem: ființa şi temeiul/ratiunea [Grund] - identice. Pe de 
altă parte spunem: fiinţa -— abisul [Abgrund]. Ar merita să gândim neambi- 
guitatea ambelor „propoziţii“ [Sätze], a propoziţiilor care nu mai sunt „pro- 


poziții“. 


Avem, deci, două modalități propuse de Heidegger în încercarea 
sa de a lupta cu problema de a vorbi despre ființă. Ambele forțează 


limbajul într-un fel sau altul. Consideratiile despre gramatica logică 
par a nu mai îngădui vreo altă opțiune. 


$15.7 
Limitele descrierii 


Nu am încheiat încă cu Heidegger, dar să facem acum un pas îna- 
poi şi să aruncăm o privire de ansamblu. Argumentele lui Heidegger 
par a-i oferi acestuia o problemă cum nu se poate mai evidentă. El 
arăta că ființa este in aga fel încât nu se poate spune nimic despre 


12 De fapt, textul traduce ultima propoziție după cum urmează: „Ar merita să 
gândim neambiguitatea ambelor ‘propoziții [Sätze], a expresiilor [Sätze] care nu mai 
sunt “Propoziţii” [Sätze]“. Richard Gaskin m-a convins că traducerea pe care o dau eu 
este preferabilă. 

aceasta. Şi totuşi este clar că se pot spune lucruri despre aceasta. 
Citatele din Heidegger pe care le-am prezentat sunt intesate de 
asertiuni despre ființă, după cum se poate vedea chiar şi la o lectură 
superficială. Nici măcar tehnicile lui Heidegger pe care le-am exa- 
minat în ultima secţiune nu ajută la rezolvarea problemei. Să consi- 
derăm scrierea sub ştersătură. Fie că îi place cuiva, fie că nu, chiar 
„ftatá“ apare ca referindu-se la fiinţă, căci altfel cum am putea inte- 
lege ceea ce urmăreşte Heidegger? Pentru a pune colac peste pupăză, 
chiar explicaţia dată de Heidegger scrierii sub ştersătură, pe care am 
citat-o în ultima secțiune de mai sus, se referă la noțiunea de ființă 
în cel mai obişnuit mod. Şi nici renunţarea la verbul „este“ nu ajută. 
În „fiinţa şi temeiul/ratiunea [Grund]: identice“ se exprimă incă 
ideea că două lucruri sunt identice şi in acest proces se face referire 
la ființă. În plus, nici una dintre aceste tehnici nu previn faptul că şi 
atunci când se încearcă folosirea unei forme non-standard de limbaj, 
forma standard a limbajului exprimă ceea ce nu se putea exprima. 
Încurcătura în care se află Heidegger este una bine-cunoscută în 
istoria filosofiei. După cum am argumentat în capitolele anterioare, 
există anumite limite ale gândirii care sunt contradictorii. Există 
granițe de care gândirea nu poate trece şi de care, totuşi, trece. Grani- 
tele sunt locul predilect al dialetheilor, contradicții adevărate. Gra- 
nitele in discuţie sunt de mai multe genuri (limitele exprimării, ale 
iterării, ale cognitiei şi ale conceperii/descrierii), dar în fiecare caz în 
parte, un anumit obiect trebuie să se afle înăuntrul unei totalitati 
date (Condiţia Închiderii), dar trebuie să fie şi în afara acesteia 
(Condiţia Transcendentei). Am văzut diferite argumente pentru 
natura dialetheică a limitelor în discuţie, dar unul major se bazează 
pe fenomenul persistent şi repetat al filosofilor care analizează 
astfel de limite şi care, vrând-nevrând, sunt conduşi la contradicții 
(pp. 370 şi urm.). (Dacă limitele sunt contradictorii, la ce altceva 
v-aţi aştepta?) Cu o excepţie minora (p. 364), nu l-am menţionat pe 
Heidegger înainte de acest capitol, dar acum este clar că şi el cores- 
punde modelului. Fiinţa este o noţiune care se află dincolo de 

limitele descriptibilului (Transcendenta), dar este descriptibila (Închi- 
dere): Heidegger ne arată cum. 

Heidegger corespunde modelului şi într-un alt fel. O dată ce au 
realizat situaţia în care se află, mulţi filosofi au încercat să scape de 
problemă apelând la o formă non-literală de expresie (cum este 
metafora sau analogia); fără excepţie, nici una dintre aceste mişcări 
nu a functionat.'* După cum am văzut în ultima secţiune de mai sus, 
şi Heidegger foloseşte în acest fel aspecte non-standard ale lim- 
bajului. După cum am văzut, iarăşi, acestea nu au mai mult succes 
decât celelalte mişcări de acest gen. 

Nu doresc să repet detaliile prezentate în celelalte capitole, dar 
voi menţiona pe scurt pe doi dintre filosofii care apar în aceste capi- 
tole şi a căror operă este în mod special relevantă aici. Primul dintre 
aceştia este Frege. După cum am observat, conform doctrinei despre 
concept şi obiect a lui Frege, nu se poate face referire la concepte 
prin intermediul locutiunilor substantivale. Dar ne putem referi în 
acest fel la concepte; o facem atunci când spunem, e.g., „conceptul 
cal“. După cum am arătat deja, problema lui Frege despre concepte 
este strâns legată de cea a lui Heidegger despre ființă. 

Frege realiza că se află într-o dificultate. El insista asupra ideii 
că, în pofida aparentelor, expresii cum este „conceptul cal“ si cele 
asemănătoare nu se referă la concepte. Preţul acestei mişcări este 
acela că ea transformă in nonsens prea multe dintre celelalte. 
pretenţii ale lui Frege.” Deznădăjduit, Frege spune (Geach and 
Black (1960)), p. 54)": 


!3 Situaţia poate fi pusă în termenii Schemei Incloziunii după cum urmează: (y) 
este „y poate fi exprimat în limbaj“, astfel că Q este totalitatea lucrurilor care pot fi 
exprimate; w(x) este „x = Q“; 6(0) este o pretenţie despre fiinţă, să spunem aceea că 
fiinţa este ceea ce face ca fiintarile să fie. Atunci, prin argumentele lui Heidegger 
avem —g(6(2)): acest fapt despre ființă nu poate fi exprimat; dar, exprimând acest 
fapt, Heidegger însuşi arată că p(6(92)). 

14 Vezi in special pp. 373 şi urm. 

!5 Vezi secțiunea 12.2. 

* Gottlob Frege, „Despre concept şi obiect“, în Gottlob Frege, Scrieri logico- 
filosofice, traducere de Sorin Vieru, Bucureşti, Editura Ştiinţifică şi Enciclopedică, 
1977, p. 304. 

De bună seamă, aici, în calea comunicării dintre mine şi cititor se ridică un 
obstacol cu totul aparte. O anumită constrângere lingvistică face ca 
expresiile pe care le folosesc, atunci când sunt luate literal, să-mi trădeze 
uneori gândul (...) Sunt pe deplin conştient de faptul că în aceste cazuri se 
presupune că cititorul ar fi gata să-mi iasă în întâmpinare la jumătatea 
drumului (...) 


Nu putem să nu ne amintim de propriile cuvinte ale lui Heidegger 
despre natura inerent derutantă a limbajului, pe care le-am citat în 
ultima secţiune de mai sus. 

Cel de-al doilea filosof care trebuie menţionat aici este Wittgenstein. 
Frege a fost condus la ideile sale despre natura conceptelor în încer- 
carea de a explica unitatea propoziției. În Tractatus, forma logică 
este cea care furnizează această unitate. În această lucrare, inexpri- 
mabilitatea conceptului cal şi a celor de acest gen se metamorfo- 
zează în inexprimabilitatea noţiunii de forma logică.!* Soluţia data 
de Wittgenstein acestei probleme era, după cum este binecunoscut, 
doctrina sa despre a spune şi a arăta. Forma unei propoziții (şi multe 
alte lucruri) nu pot fi descrise, dar pot fi arătate. În cele din urmă, 
totuşi, această doctrină nu rezolvă problema, întrucât Wittgenstein 
reuşeşte în definitiv să spună lucrurile care pot fi doar arătate, după 
cum remarca perfid Russell în introducerea sa la traducerea în 
limba engleză a Tractatus-ului (Pears şi McGuinness (1961), p. xxi). 

Dar destul cu acestea. Sa ne intoarcem la Heidegger. 


$15.8 
Aletheia si legea non-contradictiei 


Toate argumentele despre imposibilitatea descrierii ființei pe 
care le-am explicat mai sus provin din scrierile lui Heidegger din 
perioada anterioară lui Kehre, modificarea metodologică din gândi- 
rea sa. După Kehre, scrierile lui Heidegger despre ființă adoptă un 


16 Vezi cap. 12, în special p. 320. 


Heidegger şi gramatica ființei 399 


alt ton. În particular, Heidegger ajunge să sublinieze că arta, şi in 
special poezia, atunci când sunt înţelese adecvat, scot din ascundere 
ceea ce este fiinţa. De exemplu, el spune ((1977c)', p. 63): 


Opera de artă deschide într-un fel specific fiinţa fiintarii. Pentru că de fapt 
in operă survine această deschidere, adică ieşirea din ascundere, adică ade- 
vărul fiintarii. In opera de artă, adevărul fiintarii s-a pus pe sine în operă. 
Arta este punerea-de-sine-în-operă a adevărului. 


Cu toate că Heidegger nu o spune deschis (după câte ştiu), cred 
că modificarea survenită în gândirea sa este, cel puţin în parte, un 
răspuns la faptul că nu se poate spune ce este fiinţa. Deşi fiinţa nu 
poate fi descrisă, aceasta poate fi arătată — sau revelată, scoasă din 
ascundere, după cum obişnuia Heidegger să formuleze. Arta ne poate 
arăta fiintarea întru ființa sa şi deci poate revela pentru noi ființa. 
În acest fel putem gândi ființa, după cum formulează Heidegger, 
folosind „a gândi“ într-un mod adecvat scopurilor sale. Dacă aşa stau 
lucrurile, atunci mişcarea lui Heidegger aici este foarte asemănă- 
toare cu mişcarea corespunzătoare a lui Wittgenstein din Tractatus: 
recurgerea la ceva (limba sau arta) care arată ceea ce nu poate fi 
spus. 

Împrejurarea că, potrivit lui Heidegger, revelarea este modul 
valabil de a răspunde la întrebarea privitoare la ființă este un motiv 
important pentru care Heidegger insistă asupra traducerii cuvântu- 
lui grecesc aletheia nu ca „adevăr“, aga cum s-ar traduce acesta in 
mod normal, ci în chip literal, ca stare de neascundere. Poezia revelă 
ființa în aletheia sa. După cum explică Heidegger ((1977a), p. 389): 


* Martin Heidegger, „Originea operei de artă“, în Martin Heidegger, Originea 
operei de artă, traducere de Thomas Kleininger şi Gabriel Liiceanu, Bucuresti, Edi- 
tura Humanitas, 1995. Numărul de pagină corespunde ediției in limba română. 

11 Vezi, de asemenea, eseurile din Heidegger (1971). 

15 Desigur, nu sugerez că Heidegger din cea de-a doua perioadă rescrie pur si 
simplu Tractatus-ul. Sub foarte multe aspecte, cei doi gânditori au in vedere chesti- 
uni diferite. Ceea ce vreau să spun este doar ca ei adoptă mişcări similare ca răspuns 
la aceeaşi problemă. 

Nu de dragul etimologiei traduc eu cu îndărătnicie aletheia ca stare de neas- 
cundere, ci de dragul a ceea ce trebuie considerat atunci când gândim adec- 
vat ceea ce este numit ființă şi gândire. Starea de neascundere este, ca să 
spunem aşa, elementul în care sălăşluiesc ființa şi gândirea, precum şi con- 
stituirea lor ca un tot. 


De ce, însă, Heidegger nu acceptă pur şi simplu faptul care îi sare 
în ochi — acela că el poate vorbi despre ființă, adică despre nimic, 
chiar dacă în mod inconsistent? Această situație este, desigur, per- 
fect compatibilă cu împrejurarea că poezia ne arată ființa: ceea ce 
poate fi arătat, poate fi adesea spus. (Iti pot arăta că plouă, tot aşa 
cum iti pot spune că plouă.) Heidegger se referă explicit la aceasta 
chestiune în eseul său Introducere în metafizică. El spune ((1959b)', 
pp. 38-39): 


Cine vorbeşte despre nimic nu ştie ce face. Cine vorbeşte despre nimic, prin 
insuşi faptul acesta, îl transformă în ceva. Vorbind, el vorbeşte împotriva a 
ceea ce crede. El se contra-zice pe sine însuşi. Însă o rostire care se con- 
trazice păcătuieşte fata de regula fundamentală a rostirii (logos), fata de 
„logică“. Vorbirea despre nimic este ilogică. Cine vorbeşte şi gândeşte ilogic 
este o persoană lipsită de spirit ştiinţific. Cine însă vorbeşte despre nimic 
tocmai in perimetrul filosofiei, unde logica este la ea acasă, acela cade cu 
atât mai grav sub acuza de a păcătui fata de regula fundamentală a oricărei 
gândiri. O asemenea vorbire despre nimic se compune numai din propoziţii 
lipsite de sens. 


Heidegger face astfel clar faptul că inefabilitatea fiinţei este ce- 
rută de Logică, mai precis de legea non-contradictiei. Astfel, trebuie 
să renuntam sau la descrierea noastră a ființei, sau la Logică. Dar 
există şi o a treia posibilitate: aceea că Logica pur şi simplu greşeşte 
în privinţa legii non-contradictiei. Contradictiile adevărate sunt per- 
fect posibile, iar legea este o greşeală istorică - întocmai ca „legea“ 


* Martin Heidegger, Introducere în metafizică, traducere de Gabriel Liiceanu şi 
Thomas Kleininger, Bucureşti, Editura Humanitas, 1999. Numărul de pagină cores- 
punde ediţiei în limba română. 

euclidiană conform căreia întregul trebuie să fie mai mare decât ori- 
care dintre părţile sale. Acesta este, desigur, felul în care vede lucru- 
rile un dialetheist modern: „legea“ este o greşeală. Heidegger identi- 
fică pur şi simplu Logica cu teoria logică acceptată a timpului său, 
neglijând faptul că şi această teorie este un produs al unei istorii 
supuse greşelii. Este o ironie ca un filosof de acuitatea lui Heidegger, 
care era atât de critic cu moştenirea sa istorică, să fi fost atât de 
opac în privinţa posibilităţii ca oamenii să fi înțeles Logica greşit, 
posibilitate pe care cercetările logice din cea de-a doua jumătate a 
secolului XX au făcut-o efectivă. Poate că dacă Heidegger ar fi scris 
mai târziu, cu o deplină cunoaştere a dezvoltărilor din logica mo- 
dernă, ar fi spus că o gândire adecvată despre ființă reclamă nu pur 
şi simplu aletheia, ci dialetheia.!* 


19 Versiuni preliminare ale acestui articol au fost citite la Departamentul de 
Filosofie al Universităţii din Tasmania şi la o întâlnire a Asociaţiei Australasiene de 
Filosofie, care a avut loc la Universitatea din Melbourne în 1999. Le mulțumesc celor 
care au fost de față pentru comentariile lor utile. 


16. NAGARJUNA SI LIMITELE GÂNDIRII 
Capitol scris impreuna cu Jay Garfield 


Daca cunosti natura unui lucru, 
cunosti natura tuturor lucrurilor. 


Khensur Yeshe Thubten 


Orice apare in dependenta, 

Este infatisat ca fiind vacuitate. 
Aceasta, fiind o desemnare dependentă, 
Este ea însăşi calea de mijloc. 


Mulamadhyamakakărikă, XXIV: 18 


$16.1 
Bun-venit la Nagarjuna 


Nagarjuna (primul sau al doilea secol d.H.) este cu siguranta 
unul dintre cei mai greu de interpretat filosofi din orice traditie. 
Textele sale sunt succinte şi criptice. El nu se fereşte de paradox sau 
de contradictia evidentă. El este sfios in privinţa identificării opo- 
nentilor săi. Traditiile exegetice calificate în textele lui Nagarjuna 
prezintă o pletoră de interpretări ale concepţiei sale. Cu toate aces- 
tea, influența sa asupra Buddhismului Mahâyâna a fost nu numai 
neîntrecută în acea tradiţie, ci, comparativ vorbind, a depăşit în acea 
tradiţie influenţa oricărui filosof occidental în Occident. Fie şi numai 
măsura în care Nagarjuna este tratat cu seriozitate de atati filosofi 
eminenti indieni, chinezi, tibetani, coreeni, japonezi şi vietnamezi 
justifică atenția acordată corpusului său de texte. Chiar dacă el nu a 

fost o figură filosofică colosală în istorie, profunzimea şi frumuseţea 
gândirii sale, precum şi frumuseţea sobră a poeziei sale filosofice ar 
justifica această atenţie. Cu toate că Nagarjuna poate nedumeri şi 
adesea poate chiar înfuria şi cu toate că textele sale pot sfida inițial 
exegeza, oricine îşi petrece timpul cu gândirea lui Nagarjuna ajunge 
inevitabil să îl respecte profund pe acest maestru filosof. 

Unul dintre motivele pentru care Nagarjuna îi nedumereste pe 
cei care se apleacă asupra textelor sale este dat de înclinația sa vădită 
de a accepta contradicţiile, pe de o parte, făcând, însă, apel la argu- 
mente clasice prin reductio, care implică acceptarea de către Nagarjuna 
a legii non-contradictiei, pe de altă parte. Un alt motiv este înclina- 
tia sa vădită de a-şi tăia crăcile de sub picioare. El afirmă că există 
două adevăruri şi că ele sunt unul; că toate lucrurile există şi nu 
există; că nimic nu este existent sau non-existent; că el respinge toate 
concepţiile filosofice, inclusiv propria sa concepţie; că el nu afirmă 
nimic. Şi el pare să creadă fiecare cuvânt. A înțelege toate acestea 
este uneori o intreprindere dificilă. Într-adevăr, unii interpreți ai lui 
Nagarjuna cedează tentatiei facile de a-l lua drept un simplu mistic 
sau un irationalist de vreun fel sau altul. Dar este semnificativ fap- 
tul că nici una dintre tradiţiile exegetice importante din Asia, oricât 
ar fi acestea de diferite între ele sub alte aspecte, nu îl priveşte pe 
Nagarjuna în această lumina.’ Şi într-adevăr, eruditi de dată mai 
recentă sunt unanimi în această privinţă, din nou în pofida unui larg 
spectru de divergențe de interpretare sub alte aspecte. Nagarjuna 
este pur şi simplu mult prea ataşat argumentului: analitic riguros 
pentru a fi respins ca mistic. 

Interesul nostru aici nu este nici istoric, nici de exegeză sau eva- 
luare sistematică a vreunei lucrări a lui Nagarjuna. Ne preocupă, in 
schimb, posibilitatea ca Nagarjuna, ca multi filosofi occidentali si 
multi dintre succesorii săi buddhişti — probabil ca o consecință a 


1 Gorampa, în Tibetul secolului al XIV-lea, poate fi o excepţie de la această regulă, 
căci în Nges don rab gsal (1990) acesta argumentează că Nagarjuna ia întreaga gân- 
dire şi conceptualizare ca fiind în mod necesar falsă şi înşelătoare. Dar chiar şi 
Gorampa este de acord că Nagarjuna argumentează (in mod rational) pentru acea 
concluzie. 

influentei lui — sa fi descoperit si explorat contradictii adevarate care 
apar la limitele gandirii. Daca asa ar sta lucrurile, atunci aceasta 
situatie ar da socoteala de ambele laturi ale tensiunii interpretative 
pe care tocmai am mentionat-o: în virtutea faptului că Nagarjuna 
acceptă unele contradicții, el ar putea să apară ca un irationalist — 
atât pentru filosofii occidentali, cât şi pentru interlocutorii săi Nyâya, 
care privesc consistenţa ca pe o condiție necesară a rationalitatii. 
Dar pentru aceia care împărtăşesc cu noi o împăcare dialetheistă cu 
ideea posibilității ca raționalitatea să fie dominată de contradicții 
adevărate, imprejurarea că Nagarjuna acceptă astfel de contradicții 
nu ar submina, ci ar confirma impresia că el este realmente un gân- 
ditor cum nu se poate mai rational.’ 

Suntem interesaţi şi de posibilitatea ca aceste contradicții să fie 
analoage structural celor care apar in tradiţia occidentală. Dar chiar 
dacă descoperirea unei analogii între concepția lui Nagarjuna şi con- 
cepţiile altor pionieri ai paraconsistentei, cum sunt Kant şi Hegel, 
Heidegger şi Derrida, i-ar ajuta pe filosofii occidentali să înțeleagă 
mai bine proiectul lui Năgârjuna, sau cel puţin ar putea fi o curiozi- 
tate filosofică, noi credem că putem să întreprindem mai mult decât 
atât: vom argumenta că, deşi contradicţiile lui Nagarjuna sunt simi- 
lare structural cu cele pe care le găsim în Occident, Nagarjuna ne 
furnizează un paradox necunoscut până acum în Occident. Acest 
paradox, vom argumenta, ne aduce o nouă înțelegere a ontologiei şi 
a accesului nostru cognitiv la lume. Îl vom citi atunci pe N agarjuna 
nu pentru că in textele sale vedem afirmat ceea ce ştiam deja, ci 
pentru că putem învăţa ceva nou de la el. 

Să mai facem câteva remarci preliminare înainte să trecem la 
treabă. În acest capitol nu vom apăra interpretarea textelor lui 
Nagarjuna pe care o dăm aici, nici valabilitatea logicii dialetheice şi 
nici pretenţia conform căreia contradicţiile adevărate care satisfac 
Schema Incloziunii apar în fapt la limitele gândirii. Vom schița aceste 


2 Notăm ca Tillemans (1999) ia acceptarea fățişă a contradictiilor de către 
Năgârjuna drept o posibilă dovadă a faptului că acesta acceptă logica paraconsistentă 
în privinţa a ceea ce este ultim, cu toate că rămâne clasic în privinţa a ceea ce este 
convenţional. Credem că Tillemans are dreptate din acest punct de vedere. 

puncte de vedere, dar o vom face pe cât se poate de succint, şi asta 
nu pentru că noi luăm aceste poziţii ca fiind evidente, ci pentru că 
fiecare dintre noi a apărat aceste lucruri în altă parte, în cazul ulti- 
mei pretenţii, în capitolele anterioare. Acest capitol va fi despre con- 
cilierea lui Năgărjuna cu dialetheismul. În fine, nu pretindem că 
Nagarjuna însuşi a avut concepţii explicite despre logică sau despre 
limitele gândirii. Credem, totuşi, că dacă le-ar fi avut, acestea ar fi 
fost cele pe care ne pregătim să le schitam. Aşadar, acest capitol nu 
reprezintă o istorie textuală, ci o reconstrucție rațională. 


$16.2 
Incloziuni şi limitele gândirii 


După cum am văzut în secțiunea 12.3, în Tractatus Wittgenstein 
îşi asumă proiectul de a delimita ceea ce poate fi gândit. El spune în 
prefata:° 


Cartea vrea, prin urmare, să traseze o graniță gândirii, sau mai degrabă nu 
gândirii, ci expresiei gândurilor: căci pentru a trasa o graniță gândirii ar 
trebui să putem gândi ambele laturi ale acestei granițe (ar trebui deci să 
putem gândi ceea ce nu se poate gândi). 

Granița va putea fi trasată, aşadar, doar în limbaj şi ceea ce se situează de 
partea cealaltă a graniţei va fi pur şi simplu nonsens. 


Cu toate că problema este reformulată în termenii limbajului, 
întreprinderea ajunge, totuşi, la contradicţie. În particular, tratarea 
a ceea ce poate fi spus are drept consecinţă faptul că tratarea însăşi, 
ca şi alte lucruri asemănătoare, nu poate fi spusă. De aici, faimoasa 
propoziție penultimă a Tractatus-ului:* 


3 Pears şi McGuinness (1961), p. 3. [Vezi traducerea românească de Mircea 
Dumitru şi Mircea Flonta, în Ludwig Wittgenstein, Tractatus Logico-Philosophicus, 
Bucureşti, Editura Humanitas, 2001, p. 77.] 

‘ Ibid., p. 74. [p. 159.] 

Propozitiile mele clarifică prin faptul că cel ce ma intelege le recunoaşte, 
până la urmă, drept nonsensuri, dacă prin ele - sprijinindu-se pe ele — s-a 
ridicat deasupra lor. (El trebuie, pentru a spune asa, să arunce scara dupa 
ce a urcat pe ea.) 

El trebuie să depăşească aceste propoziţii şi apoi vede lumea in mod corect. 


Situaţia lui Wittgenstein este gravă: nu are importanţă că arun- 
căm scara după ce am urcat pe ea: treptele sale erau lipsite de sens 
şi în timp ce le foloseam. Deci cum ar fi putut sprijini aceasta cu succes 
ascensiunea noastră? Şi dacă n-a făcut-o, pe ce bază am fi acum de 
acord că acea filosofie întreagă nu a fost tot timpul decât nonsens? 
Oricum, această situație nu îi este proprie numai lui Wittgenstein. 
După cum am văzut în capitole anterioare, aceasta este o trăsătură 
foarte generală a teoriilor care încearcă să caracterizeze limitele 
capacităţilor noastre cognitive de a gândi, descrie, înțelege, sfârşind 
prin a implica faptul că ele însele nu pot fi gândite, descrise şi inte- 
lese. Şi totuşi s-ar părea că ele pot fi gândite, descrise şi înțelese. 
Căci altfel ce naiba face teoria? 

Astfel, de exemplu, atunci când Sextus pretinde in Schițe pyrrho- 
niene că nu se poate afirma ceva despre lucrurile aflate dincolo de 
aparente, s-ar părea că el afirmă tocmai aşa ceva, iar atunci când 
argumentează că nici o astfel de afirmaţie nu este justificată, această 
concluzie trebuie să se aplice şi propriei sale afirmaţii (secţiunea 3.4). 
Atunci când Kant spune că nu se poate cunoaşte nimic despre, sau 
nu se poate aplica nici o categorie la domeniul noumenal, s-ar părea 
că el face tocmai ceea ce nu poate fi făcut (secțiunea 5.5). Atunci 
când Russell încearcă să rezolve paradoxurile auto-referintei pretin- 
zând că nu se poate cuantifica peste toate Propozitiile, el face intoc- 
mai aşa ceva (secțiunea 9.7). Şi lista continuă. Oricine subapreciază 
tradiția filosofică a Orientului din cauza pretinsei cochetări a 
acesteia cu paradoxul are de explicat mult din tradiţia filosofică a 
Occidentului. 

Desigur, filosofii pe care tocmai i-am menţionat erau perfect con- 
stienti de situație şi toți au încercat să ia măsuri pentru evitarea 
contradicției. După cum am văzut în capitolele precedente, nu au 

reuşit; şi chiar mai frapant: in mod caracteristic, astfel de încercări 
par să sfârşească in alte instante ale contradictiilor pe care se stră- 
duiesc să le evite. Literatura recentă din jurul Paradoxului Minci- 
nosului furnizează un meniu bogat de astfel de exemple.” 

Acum, de ce apare din nou şi din nou acest model frapant? După 
cum s-a argumentat (pp. 370 şi urm.), cel mai simplu răspuns este 
acela că, atunci când oamenii sunt conduşi la contradicții in între- 
prinderea de cartografiere a limitelor gândirii, aceasta se întâmplă 
tocmai din cauză că aceste limite sunt ele însele contradictorii. Ca 
atare, orice teorie a limitelor care este cât de cât adecvată va fi incon- 
sistentă. Recurenta intâlnirii cu contradicţiile la limita este, prin 
urmare, temeiul unui argument al celei mai bune explicatii pentru 
natura inconsistenta a limitelor insele. (Nu este singurul argument, 
dar celelalte argumente valorifică detalii ale limitelor specifice in 
discuţie.S) 

Contradictiile la limita gândirii au o structură generală bipartita. 
Prima parte constă dintr-un argument a cărui concluzie este aceea 
că o anumită concepţie, de regulă despre natura limitei în discuție, 
depăşeşte acea limită (nu poate fi concepută, descrisă etc.). Aceasta 
este Transcendenta. Cealaltă parte constă dintr-un argument a 
cărui concluzie este aceea că acea concepție este dincoace de limită — 
Închiderea. Adesea, acest argument este unul practic, bazat pe fap- 
tul că Închiderea este demonstrată în chiar actul de teoretizare al 
limitelor. În orice caz, împreună, membrii perechii descriu o struc- 
tură care poate fi numită in mod convenabil o incloziune: o totali- 
tate, Q, şi un obiect, o, astfel încât o deopotrivă este şi nu este în Q. 

La o analiză mai atentă, se poate vedea că incloziunile au o struc- 
tură mai detaliată. În elementele sale, structura este următoarea. 
Incloziunea comportă un operator, 6, care, atunci când este aplicat 


5 În legătură cu rolul jucat de acest fenomen în teoriile susținute de Kripke şi de 
Gupta si Herzberger, vezi Priest (1987), cap. 1; pentru teoria lui Barwise şi 
Etchemendy, vezi Priest (1993); pentru McGee, vezi Priest (1994c). 

6 Vezi capitolele anterioare şi Priest (1987), capitolele 1-3 pentru discuții dez- 
voltate. 

la orice submulțime adecvată a totalitatii Q, produce un alt obiect 
care este in Q (adică un obiect care nu se află in submultimea în 
discuție, dar se află in 2). Astfel, de exemplu, dacă vorbim despre 
mulțimi de numere ordinale, ó ar putea fi aplicat pentru a produce 
ultimul ordinal care nu aparţine mulțimii respective. Dacă vorbim 
despre o mulţime de entități care au fost gândite, 6 ar putea fi apli- 
cat pentru a produce o entitate care nu a fost încă gândită. Contra- 
dictia la limită apare atunci când ó este aplicat la Q însăşi. Căci 
atunci aplicarea lui 6 produce un obiect care este deopotrivă in şi în 
afara lui Q: ultimul ordinal mai mare decât toate ordinalele sau 
obiectul negândit. 

Toate cele de mai sus sunt inventariate în capitolele anterioare. 
Inventarul contradictiilor la limită nu este, totuşi, exhaustiv. In par- 
ticular, acest inventar se bazează doar pe filosofia occidentală. În 
cele ce urmează, vom adăuga pe listă contradicţiile la limita gândirii 
descoperite de Nagarjuna. După cum vom vedea, aceste contradicții 
corespund, de asemenea, modelului cu care ne-am obişnuit. Împre- 
jurarea că ele corespund acestui model, cu toate că provin dintr-o 
altă tradiţie, arată că modelul este mai puţin provincial decât s-ar 
putea crede. Această situație nu ar trebui să fie surprinzătoare: daca 
limitele gândirii sunt realmente contradictorii, atunci acestea ar 
trebui să apară astfel atât la est, cât şi la vest de Eufrat. 

Totuşi, un aspect sub care Nagarjuna diferă de filosofii pe care i-am 
menţionat până acum în acest capitol este acela că el nu încearcă să 
evite contradictia la limitele gândirii. Deopotrivă, Nagarjuna o 
sesizează clar şi o susţine. (În tradiţia occidentală, în afara lui Hegel 
şi a unor urmaşi ai acestuia, puţini filosofi au procedat în acest fel.) 
În plus, se pare că Nagarjuna a ajuns la o limită a contradicției 
necunoscută în Occident şi a sugerat existența unor legături demne 
de luat în seamă între contradicţiile ontologice şi cele semantice. 
Atunci, la Nagarjuna. 

$16.3 
Realitate convenţională şi realitate ultima 


În centrul concepţiei lui Năgărjuna se află doctrina sa a celor 
două realităţi. Potrivit lui Nagarjuna, există o realitate conventio- 
nală şi o realitate ultimă. Corespunzător, există două adevăruri: ade- 
vărul convenţional, adevărul despre realitatea convenţională, şi 
adevărul ultim, adevărul despre realitatea ultimă - qua realitate 
ultima.’ Din acest motiv, discuţiile despre concepţia lui Nagarjuna 
sunt formulate adesea in termenii a două adevăruri, mai curând 
decât în termenii a două realități. 

Lucrurile care sunt în mod convenţional adevărate sunt adevăru- 
rile privitoare la lumea empirică. Nagarjuna numeşte in mod generic 
această clasă de adevăruri „samvrti-satya“ sau, uneori, „vyavahira- 
satya“. După cum arată Candrakirti®, comentator al lui Nagarjuna, 
primul termen este ambiguu. Primul sens — cel care se traduce cel 
mai bine în limba română prin „adevăr (realitate) conventional(a)* 
(în tibetană: „tha-snyad bden-pa“) — este el însuşi întreit ambiguu. 
Mai întâi, acesta poate însemna obişnuit, de fiecare zi. În acest sens, 
un adevăr convenţional este un adevăr pe care l-am accepta în mod 
obişnuit — bunul simț suplimentat cu ştiinţa bună. Cel de-a doilea 
dintre aceste trei înțelesuri este adevăr prin acord. În acest sens, 
decizia luată în Australia de a circula pe stânga stabileşte un adevăr 
convențional despre partea indicată a drumului. O decizie diferită 
luată în SUA stabileşte un alt adevăr convenţional. În acest sens, 
adevărul convenţional este adesea relativ. (Candrakirti argumentează 
că, de fapt, adevărul conventional este relativ şi în primul sens — şi 
anume relativ la organele noastre de simţ, la schema noastră con- 
ceptuală etc. Din acest punct de vedere, el ar fi fost de acord cu ast- 
fel de pyrrhonieni sceptici precum Sextus.) Ultimul sens din acest 


1 Motivul pentru care am adăugat calificativul gua va deveni clar imediat. Se va 
dovedi că realitatea convențională şi cea ultimă sunt, într-un sens, aceeaşi realitate. 
8 Madhyamakăvatăra-bhăsya VI: 28-31. 

manunchi este adevăr nominal. A fi adevărat în acest sens înseamnă 
a fi adevărat în virtutea unei anumite convenții lingvistice. De 
exemplu, faptul că pantofii şi ghetele sunt genuri diferite de lucruri 
în limba română, dar sunt instante ale aceluiaşi gen - „lham“ — în 
tibetană determină cospecificitatea acestora sau lipsa lor de unitate 
nominală. Vorbitorii de limbă română, pe de altă parte, privesc vră- 
biile şi ciorile ca membri ai unui singur gen natural supraordonat, 
pasăre. Vorbitorii nativi de tibetană disting între „bya“ (avianul ma- 
tur) şi „bya'u“ (avianul relativ mic). (Din nou, relativitatea adevă- 
rului în acest sens stă la pândă in fundal.) 

Dar aceste trei sensuri se înmănunchează într-o familie fata de 
care se distinge încă un sens principal al lui „samvrti“. Acesta poate 
însemna a acoperi, a ascunde, a întuneca, a astupa. În acest sens 
(bine captat în tibetană de „kun-rdzob bden-pa“, în traducere lite- 
rală adevăr costumat), „samvrti-satya“ este ceva ce ascunde adevă- 
rul sau natura sa autentică sau, după cum se interpretează uneori în 
tradiție, ceva ce este privit ca adevărat de o minte întunecată sau 
credulă. Acum, urmându-l pe Candrakirti, tradiţia Madhyamaka 
utilizează creativ această ambiguitate, observând, de exemplu, că 
ceea ce ascund astfel de adevăruri este tocmai faptul că ele sunt 
întru totul convenţionale (în oricare dintre sensurile schitate mai 
sus) sau că o minte întunecată este intunecată tocmai pentru că nu 
înțelege cum trebuie rolul convenției în constituirea adevărului etc. 

Acest interludiu lexicografic este înainte de toate important pen- 
tru ca, atunci când vom explora distincția lui Nagarjuna dintre ade- 
vărul (realitatea) conventional(a) şi adevărul (realitatea) ultim(ă) şi 
pe cea dintre perspectiva convenţională şi cea ultimă - atitudinile 
diferite asupra lumii pe care le distinge Năgârjuna, adoptate de fiin- 
tele obişnuite prin contrast cu cele iluminate — cuvântul „conven- 
tional“ să fie înțeles cu acest mănunchi de conotaţii, toate prezente 
în tratarea lui Nagarjuna. Pe măsură ce vom ajunge în miezul aces- 
tei explorări, principala noastră preocupare va viza, totuşi, noţiunea 
de adevăr (realitate) ultim(ă) („paramărtha-satya“, în traducere lite- 
rală adevăr al celui mai înalt înțeles sau adevăr al celui mai înalt 
obiect). Putem defini acest adevăr în mod negativ, ca fel în care sunt 

lucrurile independent de conventie, sau in mod pozitiv, ca fel in care 
sunt lucrurile atunci când sunt înţelese de o ființă pe deplin ilumi- 
nată, care nu ia ceea ce este convențional drept ceva ce aparţine 
naturii intime a lucrurilor. 

Ce este, potrivit lui Nagarjuna, adevărul/realitatea ultimă? Pen- 
tru a înţelege aceasta, trebuie să înțelegem noțiunea de vacuitate, 
ceea ce pentru Nagarjuna nu este defel non-existenta, ci mai curând 
existența interdependentă. Pentru ca ceva să aibă o natură proprie 
(in tibetană, „rang bzhin“; în sanscrită, „svabhâva“) trebuie ca acel 
ceva să fie ceea ce este, în sine şi pentru sine, independent de toate 
celelalte lucruri. (În treacăt fie spus, aceasta implică faptul că lucru- 
rile care sunt esențialmente aşa sunt veşnic aşa, căci dacă ar începe 
să fie sau ar înceta de a mai fi, atunci fiinţa lor ar depinde de alte 
lucruri, cum este timpul.) A fi vid înseamnă tocmai a nu avea natură 
proprie în acest sens. 

Cel mai important adevăr ultim, potrivit lui Nagarjuna, este că 
orice lucru este vid. O bună parte din Mi/amadhyamakakărikă (sau 
MMK în cele ce urmează) constă, de fapt, dintr-o mulţime aprecia- 
bilă de argumente având drept concluzie faptul că tot ceea ce ar 
putea fi luat drept o natură proprie nu este aşa ceva — că orice lucru 
este vid de natură proprie şi de identitate independentă. Argumen- 
tele sunt diverse şi interesante, dar nu vom insista asupra lor aici. 
Dar numai pentru a da o impresie asupra acestora, un argument 
foarte general se găseşte in MMK, V. Aici, Nagarjuna argumentează 
că proprietăţile spaţiale (şi prin analogie, toate proprietăţile) unui 
obiect nu pot avea natură proprie. Căci ar fi absurd să se presupună 
că locaţia spaţială a unui obiect ar putea exista fără obiectul însuşi — 
sau, reciproc, că ar putea exista un obiect fără locaţia sa spaţială. 
Aşadar, locaţia şi obiectul sunt co-dependente. 


Decurge de aici că nu există obiect caracterizat 
Şi nici caracter existent. 


(MMK, V: 5ab) 

Existenţa în discuţie aici este, desigur, existenţa ultima. Nagarjuna 
nu neagă existența convenţională a obiectelor şi a proprietăților 
acestora. 

Prin argumente de felul acesta, Năgârjuna susţine că orice lucru 
este vid, dependent în mod contingent de alte lucruri — apare în 
dependență, după cum se formulează adesea. Aici trebuie totuşi să 
luăm foarte în serios cuvântul „orice“. Atunci când Nagarjuna pre- 
tinde că orice lucru este vid, orice include vacuitatea însăşi. Vacui- 
tatea a ceva este ea însăşi o proprietate care apare în dependenţă a 
acelui ceva. Vacuitatea vacuităţii este pesemne una dintre cele mai 
importante pretenţii ale MMK Nagarjuna dedică acestui subiect o 
bună parte din capitolul VII. În acest capitol, folosind unele dintre 
acela mai dificile argumente din MMK, el reduce la absurd supoziţia 
conform căreia apariţia în dependenţă este ea însăşi o proprietate 
reală (ultimă) a lucrurilor. Nu vom intra in această discuţie aici, ci 
ne vom ocupa doar de consecinţele acesteia. 

Pentru filosofii occidentali este foarte tentantă adoptarea unei 
înţelegeri kantiene a lui Nagarjuna (cum este, de exemplu, cea oferită 
de Murti (1955)). Identifica realitatea convenţională cu domeniul 
fenomenal şi realitatea ultimă cu cel noumenal şi ai obţinut această 
înțelegere. Dar nu aceasta este concepţia lui Nagarjuna. Vacuitatea 
vacuitatil înseamnă că realitatea ultimă nu este de conceput ca un 
domeniu noumenal. Căci realitatea ultimă este tot atât de vidă ca si 
realitatea convențională. Realitatea ultimă este, aşadar, doar în mod 
conventional reală! Realitatile distincte sunt, prin urmare, identice. 
După cum se spune în Vimilakirti-nirde sa-sutra:1 


A spune: acesta este convenţional şi acela este ultim este o exprimare 
dualistă. A înțelege că nu există nici o diferenţă intre convenţional şi ultim 
este a intra pe poarta-Dharma a non-dualitatii. 


° Vezi, e.g., Garfield (1990), (1994), (1995), (1996), Huntington si Wangchen 
(1989), Kasulis (1989). 
10 Vezi Thurman (1976), p. 73. 

Sau, în formularea mai cunoscută din Sătra inimii:!! 


Forma este vidă; 

vacuitatea este formă; 

forma nu este diferită de vacuitate; 
vacuitatea nu este diferită de formă. 


Identitatea dintre cele două adevăruri are implicaţii soteriologice 
profunde pentru Nagarjuna, cum este identitatea dintre „nirvâna“ 
şi „samsâra“.!? Dar nu vom intra în detalii în această privință. Sun- 
tem acum aproape în poziţia de a examina prima dintre contradic- 
tiile la limită ale lui Nagarjuna. 


$16.4 
Nagarjuna şi legea non-contradictiet 


Înainte de aceasta, este nevoie să mai examinăm o chestiune pre- 
liminară: atitudinea lui Nagarjuna fata de legea non-contradictiei 
in domeniul adevărului convenţional. Căci a pune în seama lui 
Nagarjuna irationalismul sau fie şi o formă extremă de dialetheism, 
conform căruia contradicţiile sunt câtă frunză şi iarbă, înseamnă a 
pune în seama sa concepţia conform căreia contradicţiile sunt ade- 
vărate in domeniul convenţional standard. Deşi această opinie despre 
Nagarjuna este larg răspândită (vezi, de exemplu, Robinson (1957), 
Wood (1994)), este o opinie greşită. Cu toate că Nagarjuna acceptă 
contradicţiile, acestea nu sunt de un gen care priveşte realitatea con- 
ventionala qua realitate convenţională. 

Putem ajunge la această concluzie pe două căi. Mai întâi, putem 
observa că Nagarjuna însuşi nu afirmă nicăieri că există contradicții 
adevărate in acest domeniu (sau, mai precaut, că la o analiză minu- 
ţioasă, orice pretinsă afirmare a unei contradicții cu privire la acest 
domeniu se transformă în altceva). În al doilea rând, putem observa 


i Pentru o traducere însoțită de un comentariu al textului, vezi Lopez (1998). 
12 Acestea sunt considerate mai cu seamă în tradiţia Zen. Vezi Kasulis (1989). 

că Nagarjuna apreciază că argumentele prin reductio sunt decisive 
in acest domeniu. Trebuie s-o recunoastem: nici una dintre aceste 
strategii nu este neproblematica din punct de vedere hermeneutic. 
Prima se bazeaza pe o interpretare prudenta si adesea controversata 
a dialecticii lui Nagarjuna. Folosind câteva cazuri, vom argumenta 
că interpretările de acest fel sunt corecte. În plus, să consemnăm, 
astfel de interpretări sunt apărate în tradiţia recunoscută de către 
unii dintre cei mai importanţi exegeti Madhyamaka. 

Cea de-a doua strategie este mai dificilă, deoarece, în mod tipic, 
argumentele lui Nagarjuna sunt îndreptate ca argumente ad hominem 
împotriva anumitor poziții apărate de adversarii săi şi fiecare dintre 
aceste argumente subscrie la legea non-contradictiei. Dacă argu- 
mentăm că Nagarjuna respinge poziţiile apărate de aceştia prin ape- 
lul la consecințele contradictorii ale acelor poziţii ale oponenților pe 
care el le consideră ca fiind de respins, atunci interpretului care sus- 
tine irationalismul lui Nagarjuna îi stă întotdeauna la dispoziție răs- 
punsul conform căruia, pentru ca argumentul să reuşească, acestea 
trebuie să fie luate doar ca respingeri pentru oponent. Adică, în lumina 
acestei interpretări, Nagarjuna poate fi privit nu ca luând consecin- 
tele contradictorii drept problematice, ci ca prezentând o consecință 
inacceptabilă unui oponent consistent şi prin aceasta obligându-l pe 
oponentul său să-şi abandoneze poziţia chiar în termenii acestuia. Şi 
într-adevăr, o astfel de interpretare este convingătoare. Aşadar, dacă 
este să dăm forţă probantă acestui mod de a argumenta, va trebui să 
arătăm că, în cazuri particulare, Nagarjuna însuşi respinge contra- 
dictia şi susține pretenția convențională a cărei negare atrage după 
sine contradictia. Vom prezenta astfel de exemple. 

Să considerăm mai întâi pretenția conform căreia Nagarjuna 
însuşi afirmă deschis contradicții. S-ar putea crede, de exemplu, că 
atunci cand Nagarjuna spune: 


În consecință, spaţiul nu este un lucru. 
Nu este un non-lucru. 

Nici caracterizat, nici fără caracter. 

Şi tot aşa sunt celelalte cinci elemente. 


(MMK, V: 7) 

el susține pretenția conform căreia spațiul şi celelalte elemente 
fundamentale au proprietăţi contradictorii (existență şi non-exis- 
tenta, a fi caracterizat şi a fi necaracterizat). Dar această interpre- 
tare ar fi posibilă numai dacă cineva ar extrage această strofă din 
context (aşa cum am făcut-o noi). Întregul capitol in care apare 
această strofă este dedicat problemei reificării — a trata elementele 
ca furnizând un fundament ontologic pentru întreaga realitate, 
adică în calitate de naturi proprii. El conchide chiar în următoarea 
strofă: 


Cei cu inteligență redusă şi Realiştii care percep 
Existenţa şi nonexistenta 

Lucrurilor 

Nu văd pacificarea lucrului. 


(MMK, V: 8) 


Este atunci clar că Nāgārjuna nu afirmă că spațiul şi celelalte 
elemente au proprietăți contradictorii. Mai curând el respinge un 
anumit cadru in care elementele joacă rolul de fundamente ultime 
sau rolul de ultimi purtători ai proprietăților. 

În plus, deşi comentatori occidentali şi non-buddhişti au susținut 
că astfel de pretenţii sunt contradictorii, observăm şi că acestea nu 
sunt nici măcar prima facie contradicții, dacă nu se presupun atât 
legea tertului exclus, cât şi faptul că Nagarjuna însuşi acceptă 
această lege. Altminteri nu există nici o cale de a ajunge de lao 
strofă care respinge explicit ambii membri ai perechii „Spaţiul este 
un lucru“ şi „Spaţiul este un non-lucru“ la pretenţia că, in virtutea 
respingerii fiecărui membru, Nagarjuna acceptă negația acestuia şi 
deci că el afirmă o contradicție. Este mult mai adecvat să-l inter- 
pretăm pe Nagarjuna ca respingând tertul exclus pentru genul de 
afirmaţii pe care le face oponentul în discuție, şi aşa impregnat de 
ceea ce Nagarjuna consideră a fi o presupozitie ontologică greşită 
(vezi Garfield (1995)). 

Să considerăm un al doilea exemplu. In discuţia sa despre agre- 
gate, un. alt context in care preocuparea sa este aceea de a respinge 
proiectul ontologiei fundamentale, Nagarjuna spune: 


Concepţia că efectul este identic cu cauza 
Este inacceptabilă. 

Concepţia că efectul nu este identic cu cauza 
Este de asemenea inacceptabilă. 


(MMK, IV: 6) 


Din nou, lipsind contextul şi presupunând legea tertului exclus, 
aceasta pare a fi o contradicţie evidentă. Şi din nou, contextul face 
intreaga diferenţă. În acest capitol, oponentul argumenta că forma 
insăşi (substanţa materială) poate fi concepută drept cauza tuturor 
fenomenelor psihofizice. În strofa anterioară, Nagarjuna tocmai îl 
sfătuia pe oponentul său să „gândească despre formă, dar / Să nu 
susțină nici o concepție despre formă“ (5). Punctul central al acestei 
strofe este tocmai acela că forma, per se, nu este o explicație plauzi- 
bilă nici a lumii materiale (aceasta ar presupune ceea ce trebuie 
demonstrat), nici a lumii non-materiale (nu reuşeşte să explice rela- 
tiile psihofizice). Nu ne preocupă aici chestiunea dacă Nagarjuna are 
sau nu dreptate în aceste cazuri. Dorim să arătăm doar că, în cazuri 
ca acesta, in care s-ar putea să pară că Nagarjuna afirmă contra- 
dictii, se întâmplă în mod invariabil că o interpretare atentă a tex- 
tului subminează interpretarea contradictorie directă. Si încă o 
dată, observăm că, atunci când interpretăm cu circumspectie logică, 
aici avem, in orice caz, doar o respingere a legii tertului exclus 
într-un context particular şi nu avem nici o justificare pentru a trece 
de la acea respingere la vreo respingere a legii non-contradictiei. 

Să ne întoarcem acum la faptul că Năgârjuna foloseşte argu- 
mente prin reductio pentru a respinge poziţiile pe care nu le acceptă, 
arătând că, cel puţin în privinţa situaţiilor convenţionale standard, 
imprejurarea că o pretenţie atrage după sine contradicții este un 
bun temei pentru a o respinge. În capitolul XV al MMK, Nagarjuna 

consideră posibilitatea de a se explica printr-un apel la o natură pro- 
prie ceea ce înseamnă a exista şi ceea ce înseamnă a avea o identi- 
tate particulară. Dar el este capabil să tragă concluzia că: 


Cei care văd o natură proprie şi o natură diferită, 
Lucruri şi non-lucruri, 

Aceştia nu văd 

Adevărul invataturii lui Buddha. 


(MMK, XV: 6) 


tocmai pe temeiul că: 


Dacă nu există natură proprie, 
Atunci ce ar putea deveni altceva? 
Dacă există natură proprie, 
Atunci ce ar putea deveni altceva? 


(MMK, XV: 9) 


În acest argument, rândurile c şi d - restul detaliilor şi problema 
corectitudinii acestuia lăsându-le la o parte pentru scopurile de fata — 
Nagarjuna observă că o tratare a existenţei, schimbării şi diferenței 
care face apel la o natură proprie conduce la o contradicție. Lucru- 
rile „devin altceva“. Aceasta este o teză centrală a doctrinei buddhiste 
a impermanentei pe care Nagarjuna o apără în text. Dar daca devin, 
argumentează Nagarjuna, şi dacă natura proprie ar fi explicativă 
pentru existența, diferența şi schimbarea lucrurilor, ar trebui ca 
acestea deopotrivă să aibă natură proprie, pentru a da seama de exis- 
tenta lor, şi să nu aibă natură proprie, în virtutea faptului că natu- 
rile proprii sunt eterne. Întrucât aceasta este o contradicție, natura 
proprie trebuie să fie respinsă. Şi desigur, după cum am observat 
deja, Nagarjuna respinge natura proprie. Aceasta este motivaţia 
centrală a textului. 

În XVII: 23, Nagarjuna răspunde sugestiei oponentului conform 
căreia acțiunea poate fi ceva necreat, o încercare disperată de a salva 
ideea că acţiunile au naturi proprii. El răspunde că: 

Toate convențiile ar fi atunci 

Fără îndoială contrazise. 

Ar fi imposibil să se distingă 

Între cei merituoşi şi cei nemerituoşi. 


(MMK, XVII: 24) 


Din nou, nu ne interesează aici nici detaliile argumentului şi nici 
reuşita acestuia. Mai curând, subliniem faptul că, pentru Năgârjuna, 
consecințele contradictorii ale pozițiilor in domeniul convenţional 
standard sunt inevitabile pentru acestea. 

Ca un ultim exemplu, în capitolul XVIII, Nagarjuna conchide: 


Ceea ce apare în dependenţă de altceva 
-Nu este identic cu acel lucru 
Şi nu este nici diferit de el. 
Prin urmare nu este nici nonexistent in timp, nici permanent. 


Nagarjuna observă aici că contradictia (nici identic/nici diferit) 
rezultă din disjunctia „o entitate este sau nonexistentă, sau perma- 
nentă“, şi astfel optează pentru pretenţia că fenomenele existente 
sunt impermanente. Conchidem, aşadar, nu numai că Nagarjuna nu 
afirmă deschis contradicții, ci şi că atunci când le foloseşte, cel putin 
atunci când discută despre adevărul convenţional standard, le folo- 
seşte drept concluzii ale argumentelor prin reductio, al căror scop 
este să apere negația pretentiei despre care Nagarjuna considera că 
atrage după sine acele contradicții. 

În acest stadiu, tragem următoarele concluzii: Nagarjuna nu este 
un irationalist. El este ataşat canoanelor argumentării şi criticii 
raționale. El nu este un mistic. El crede că argumentele raționale 
pot conduce la evitarea erorii şi la cunoaştere. El nu este de părere 
că lumea convenţională, oricât ar fi de convenţională, este intesata 
de contradicţii.!* Dacă este ca Nagarjuna să afirme contradicții, 


13 Pe de altă parte, este fără îndoială adevărat că, din punctul de vedere al lui 
Năgărjuna, multe dintre concepţiile noastre pre-teoretice şi filosofice privitoare la 
lume sunt intesate de incoerente. Scopul MMK este acela de a le face coerente. 

acestea vor fi in altă parte, acestea vor fi apărate rational şi puse în 
slujba analizei raționale. 


$16.5 
Adevărul ultim este că nu există adevăr ultim 


Suntem acum în poziția de a examina prima contradicție la 
limită a lui Năgârjuna. Punctul central al filosofiei lui Năgârjuna, 
Madhyamaka sau „calea de mijloc“, îl reprezintă teza conform căreia 
orice lucru este vid. Această teză are o consecinţă profundă. Adeva- 
rurile ultime sunt cele despre realitatea ultimă. Dar întrucât orice 
lucru este vid, nu există realitate ultimă. Prin urmare, nu există 
adevăruri ultime. Putem ajunge la aceeaşi concluzie pe o altă cale. A 
exprima ceva într-un limbaj înseamnă a exprima adevărul care 
depinde de acel limbaj, aşa încât aceasta nu poate fi o exprimare a 
felului in care sunt în cele din urmă lucrurile. Atunci toate adevă- 
rurile sunt întru totul convenţionale. 

Nagarjuna enunță această concluzie în următoarele pasaje: 


Biruitorii au spus 

Că vacuitatea este renunțarea la toate dogmele. 
Acela pentru care vacuitatea devine o dogma 
Nu realizează nimic. 


(MME, XIII: 8) 


Mă prosternez lui Gautama, 

Cel care din compasiune 

A proclamat doctrina cea adevarata 

Care duce la renuntarea la toate dogmele. 


(MMK, XXVII: 30) 


Nagarjuna nu spune aici că oricine trebuie să fie redus la tăcere. 
El însuşi nu este! Dogmele care trebuie să fie abandonate sunt con- 
ceptii despre natura ultimă a realităţii. Şi nu există nimic de felul 

naturii ultime a realităţii. Aceasta este ceea ce inseamnă ca toate 
fenomenele sunt vide. 

S-ar putea crede că restul este pur şi simplu inefabil. Într-adevăr, 
Năgârjuna este interpretat şi în acest fel. (Vezi Gorampa (1990).) 
Dar si aceasta ar fi o interpretare prea simplistă. Există adevăruri 
ultime. MMK este plină de ele. De exemplu, atunci când Nagarjuna 
spune (VMK XXIV: 19): 


Ceea ce nu apare în dependenţă 
Nu există. 

Prin urmare, un lucru non-vid 
Nu există. 


el ne relatează despre natura realităţii ultime. Există, prin urmare, 
adevăruri ultime. Fireşte, pretenţia că nu există realitate ultimă este 
ea însăşi un adevăr despre realitatea ultimă şi este, prin urmare, 
un adevăr ultim! Aceasta este prima contradicţie la limită a lui 
Nagarjuna. 

Exista mai multe obiectii care pot fi ridicate in acest punct, intr-o 
încercare de a-l salva pe Nagarjuna de inconsistenta (ultimă). Să 
considerăm două dintre acestea. Mai întâi, s-ar putea spune că, 
atunci când Nagarjuna pare să afirme adevăruri ultime, el nu afirmă 
realmente nimic. Rostirile sale au o altă funcţie. Acest punct ar putea 
fi dezvoltat în cel putin două direcţii. În primul rând, s-ar putea spune 
că actele de vorbire ale lui Nagarjuna nu trebuie să fie luate ca acte 
de afirmare, ci ca acte de negare. Este ca şi cum, ori de câte ori alt- 
cineva avansează o pretenție despre realitatea ultimă, Nagarjuna ar 
spune „Nu!“. Aceasta înseamnă a-l interpreta pe Nagarjuna ca folo- 
sind o neabătută wa negativa. Alternativ, s-ar putea spune că în 
aceste rostiri Nâgârjuna nu efectuează nici un act de vorbire: el pur 
şi simplu rosteşte cuvinte fără nici o forță ilocutionara. În acelaşi 
fel, Sextus poate fi interpretat ca pretinzând că el nu a făcut nicio- 
dată afirmaţii: el pur şi simplu a rostit cuvinte care, atunci când au 

fost înțelese de oponenții săi, i-au determinat pe aceştia să renunțe 
la concepţiile lor.'* 

Cu toate că aceste strategii au o anumită plauzibilitate (şi anu- 
mite moduri de a-i citi pe Bhaivaviveka şi Candrakirti îi arată ca 
interpretându-l pe Nagarjuna în exact acest fel), în cele din urmă 
textul nu susține această interpretare. Sunt prea multe pasaje impor- 
tante în MMK în care Nagarjuna nu neagă pur şi simplu ceea ce 
spun oponenții săi sau în care nu spune lucruri care să-i determine 
pe oponenții săi să-şi retracteze pozițiile, ci enunţă propriile sale 
puncte de vedere pozitive. Să considerăm, de exemplu, strofa cen- 
trală a MMK: 


Orice apare în dependență, 

Este infatisat ca fiind vacuitate. 
Aceasta, fiind o desemnare dependentă, 
Este ea însăşi calea de mijloc. 


(MMK, XXIV: 18) 


Sau asertiunea lui Nagarjuna conform căreia „nirvâna“ şi „samsâra“ 
sunt identice: 


Oricare ar fi limita nirvana, 
Aceasta este limita existenţei ciclice. 
Nici cea mai subtilă diferență 

Nu există între ele. 


(MMK, XXV: 20) 


Acestea sunt elocvente ca atare. 

Strategia de a pretinde ca, in fragmentele relevante ale textului, 
Nagarjuna nu face afirmații câştigă o anumită plauzibilitate exege- 
tică prin faptul că, uneori, Nagarjuna poate fi interpretat ca descriind 


14 Vezi secţiunea 3.4. Nu luăm aici nici o poziţie în legătură cu vreo polemică pri- 
vind interpretarea lui Sextus sau în legătură cu chestiunea dacă Sextus ar fi avut 
dreptate să-şi caracterizeze poziţia în acest fel. 

propriile sale afirmatii in acest fel. Locus classicus pentru aceasta 
este a sa Vigrahavyavartani, unde Nagarjuna răspunde unei acuzaţii 
Nyaya, conform căreia el şi-a subminat propria sa pretenţie a vacui- 
tatii tuturor lucrurilor prin propriul său ataşament la afirmaţiile 
sale. În auto-comentariul său la strofa 29, Nagarjuna spune: 


Dacă as fi avut fie şi o singură Propozitie, atunci, prin aceasta, ar fi fost toc- 
mai cum ati spus. Totuşi, dacă aş fi avut o Propozitie cu particularitatea pe 
care ati descris-o, aş fi avut-o greşit, nu am avut nici o Propozitie. Astfel, 
întrucât toate fenomenele sunt vide, rămânând în pace, izolate prin natură, 
cum ar putea exista o Propozitie? Cum ar putea exista o caracteristică a 
unei Propozitii? Si cum poate să apară o greşeală din caracteristica unei 
Propozitii? Astfel, spusa: „prin caracteristica Propozitiei tale ai ajuns să-ţi 
însuşeşti greşeala“ nu este adevărată. 


Dar contextul şi analiza atentă a structurii argumentului fac aici 
intreaga diferență hermeneutică. Interlocutorul Nyaya îl acuza pe 
Nagarjuna nu pur şi simplu de faptul că acesta asertează lucruri, ci 
de un ataşament care se auto-respinge la existenţa independentă de 
convenţie a făcătorilor-de-adevăr (Propozitii — pratynâ) pentru lucru- 
rile pe care le spune, sub ameninţarea abandonarii pretențiilor la 
adevărul propriei sale teorii. Răspunsul lui Nagarjuna nu neagă ca 
el asertează ceva. Cum ar putea să nege asta? Mai curând, el aser- 
tează că felul în care foloseşte cuvintele nu-l angajează la existenţa 
vreunui fenomen independent de convenţie (cum este vacuitatea) la 
care se referă acele cuvinte. Ceea ce neagă Nagarjuna este o anu- 
mită teorie semantică, o teorie pe care el o consideră a fi incompa- 
tibilă cu doctrina sa a vacuitatii tuturor lucrurilor tocmai datorită 
faptului că aceasta este angajată la pretenţia că lucrurile au naturi 
ultime. (Vezi Garfield (1996).) Comparăm în acest context respin- 
gerea de către Wittgenstein a teoriei intelesului din Tractatus, cu 
faptele şi Propozitiile sale independente de limbaj, în favoarea teoriei 
utilizării din Cercetări. Conchidem că până şi cea mai promițătoare 


15 Pentru traducerea şi comentariul textului, vezi Bhattacarya, Johnston şi Kunst 
(1978). Traducerea lor se află la p. 23. 

evidenţă textuală în privinţa acestei căi de a-l salva pe Nagarjuna de 
inconsistenta eşuează. 

O a doua modalitate în care ar putea fi interpretat Nagarjuna 
pentru a-l salva de inconsistenta este aceea de a sugera că acele afir- 
mati oferite de Nagarjuna care par a fi enunţări ale adevărului 
ultim nu enunţă, la urma urmelor, adevăruri ultime, ci numai ade- 
văruri convenționale. Această pretenţie ar putea fi apărată arătând 
că aceste adevăruri pot realmente să fie exprimate şi conchizând că 
ele trebuie să fie convenţionale, căci altminteri acestea ar fi inefa- 
bile. Dacă aşa ar sta lucrurile, atunci a spune că nu există adevăruri 
ultime ar fi doar adevărat, nu şi fals. Dar şi această interpretare este 
greu de susținut. A fi un adevăr ultim este a fi un mod in care se 
dovedeşte a fi un lucru la capătul unei analize a naturii sale. De 
exemplu, atunci când un Mâdhyamika spune că lucrurile sunt în 
mod ultim vide, pretenţia sa poate fi speculată spunând că, atunci 
când analizăm acel lucru, căutându-i natura proprie, ajungem până 
la urmă literalmente la vid. Analiza nu se încheie niciodată cu ceva 
ce poate să conteze drept natură proprie. Dar un alt fel de a spune 
asta este acela de a spune că rezultatul acestei analize finale este 
descoperirea faptului că toate lucrurile sunt vide şi că nu pot fi 
altfel. Acesta, aşadar, este un adevăr ultim despre lucruri. Am putea 
sublinia că tradiția exegetică indo-tibetană, în pofida multor altor 
dispute intestine, este unanimă în această privinţă. 

Nu există, atunci, nici o scăpare. Concepţia lui Nagarjuna este 
contradictorie." Contradictia este in mod clar un paradox al expri- 
mabilitatii. Nagarjuna reuşeşte în a spune ceea ce nu poate fi spus, 
la fel ca şi Wittgenstein în Tractatus. Putem gândi (şi caracteriza) 
realitatea doar sub rezerva limbajului, care este convenţional, astfel 
că ontologia acelei realităţi este în întregime convențională. Rezultă 
că obiectele convenţionale ale realității nu există în mod ultim (non- 
convenţional). Rezultă de asemenea că nimic din ce spunem despre 


16 Faptul că această concepţie este inconsistentă nu înseamnă, desigur -— nici din 
punctul de vedere al lui Nagarjuna, nici din punctul nostru de vedere — că este vorba 
despre o concepţie incoerenta. 

ele nu este adevărat in mod ultim. Adică toate lucrurile sunt vide de 
existenta ultima, iar aceasta este natura lor ultima si este un adevar 
ultim despre ele. Asadar, lucrurile nu pot fi gandite ca avand acea 
natură şi nici nu putem spune că o au. Dar tocmai am făcut-o. În 
formularea lui Siderits ((1989), p. 231), „adevărul ultim este că nu 
există adevăr ultim“. 


$16.6 
Tetraleme pozitive si tetraleme negative; 
perspective convenţionale şi perspective ultime. 


Poate fi util să abordăm aici contradictia la limita exprimabi- 
lităţii pe o altă cale: modul insolit în care Nagarjuna foloseşte atât 
forma pozitivă, cât şi pe cea negativă de ,,catuhskoti“ sau tetralema 
indiană clasică. Logica indiană clasică şi retorica indiană clasică 
privesc orice Propozitie ca definind un spaţiu logic ce cuprinde patru 
poziții candidate sau colţuri („koti“), prin contrast cu multe tradiții 
logice occidentale care consideră doar două astfel de poziţii — ade- 
vărul şi falsitatea: Propoziția poate fi adevărată (nu şi falsă); falsă 
(nu şi adevărată); deopotrivă adevărată şi falsă; nici adevărată, nici 
falsă. Drept consecinţă, epistemologia indiană şi metafizica indiană, 
inclusiv epistemologia şi metafizica buddhiste, divizează fiecare 
spatiu-problema definit de o proprietate în patru posibilități, nu în 
două.” Astfel, in Milamadhyamakakarika, Nagarjuna consideră 
posibilitățile ca mişcarea, de exemplu, să fie în obiectul care se mişcă, 
să nu fie în obiectul care se mişcă, deopotrivă să fie şi să nu fie în 
obiectul care se mişcă şi nici să fie, nici să nu fie în obiectul care se 
mişcă. Fiecare posibilitate logică prima facie necesită o analiză îna- 
inte de a fi respinsă. 

Nagarjuna apelează atât la tetraleme pozitive, cât si la tetra- 
leme negative şi foloseşte această distincţie de mod pentru a trasa 


'“ Vezi Hayes (1994) şi Tillemans (1999) pentru o excelentă discuţie generală 
despre „catuhskoti“ şi rolul său în logica indiană şi epistemologia indiană. 

diferenta dintre perspectivele celor doua adevaruri. Tetraleme pozi- 
tive, cum este următoarea, sunt afirmate din perspectivă conven- 
tionala: 


Iluminatii au proclamat că eul există, 
Dar şi doctrina că eul nu există 

Şi tot ei au proclamat 

Că nu există nici eu, nici non-eu. 


(MMK, XVIII: 6) 


Desigur, unii iau astfel de tetraleme drept dovezi în favoarea 
interpretării irationaliste a lui Nagarjuna pe care am dezamorsat-o 
mai sus. Dar dacă nu căutăm cu tot dinadinsul interpretări contra- 
dictorii ale acestei tetraleme, putem să-l vedem pe Nagarjuna expli- 
când în mod simplu cum funcţionează metoda celor două adevăruri 
într-un caz particular. În mod conventional, spune el, există un eu — 
eurile convenţionale pe care le recunoaştem ca persistând de la o zi 
la alta, cum sunt Jay şi Graham, există. Dar eurile nu există în mod 
ultim. Eurile există in mod conventional şi sunt vide, astfel că nu 
există în mod ultim - într-adevăr, acestea sunt unul şi acelaşi lucru. 
Prin urmare, această strofă nu înregistrează nici inconsistenta şi 
nici incompletitudine; mai curând, strofa afirmă cele două adevăruri 
şi demonstrează că putem vorbi coerent despre amândouă, precum 
şi despre legătura dintre acestea — din perspectivă convenţională, 
desigur. 

Tetralemele negative specific năgârjuniene sunt mai interesante. 
Aici, Nagarjuna urmăreşte limitele exprimabilitatii şi situaţia con- 
tradictorie la o astfel de limită atunci când considerăm perspectiva 
ultimă: 


Nu ar trebui să se spună „vid“. 

Nu ar trebui să se spună „non-vid“. 

Nu ar trebui să se spună nici ambele, nici nici unul. 
Acestea sunt folosite doar ca desemnări. 


(MMK, XXII: 11) 

Ultimul rând face clar (ca si contextul textului însuşi) că Nagarjuna 
discută ceea ce nu poate fi spus din perspectiva ultimă — dintr-un 
punct de vedere care depăşeşte conventionalul. Şi se dovedeşte aici 
că nimic nu poate fi spus, nici măcar că toate fenomenele sunt vide. 
Nici contrariul. Nu putem spune nici măcar că nimic nu poate fi 
spus. Dar tocmai am făcut-o. Şi prin aceasta am caracterizat pers- 
pectiva ultimă, ceea ce, dacă această caracterizare este corectă, nu 
poate fi făcut. 

Relaţia dintre aceste două genuri de tetraleme generează şi o 
contradicție de ordin superior: acestea spun acelaşi lucru: fiecare 
descrie complet (deşi din direcţii diferite) legătura dintre cele două 
adevăruri. 'Tetralema pozitivă asertează că fenomenele conventio- 
nale există în mod convențional şi pot fi caracterizate corect din 
această perspectivă, precum şi că, în mod ultim, nimic nu există sau 
nu satisface vreo descriptie. Spunând aceasta, tetralema nu îşi sub- 
minează caracterul său convingător şi, în fapt, îşi declară şi îşi explică 
propria sa exprimabilitate. Perechea sa negativă declară acelaşi 
lucru, şi anume acela că existenţa şi caracterizarea au sens la nive- 
lul convenţional şi numai la acesta, precum şi că la nivelul ultim ni- 
mic nu există sau nu satisface vreo descriptie. Dar spunând aceasta, 
tetralema se contrazice pe sine: dacă este adevărată, tetralema 
declară propria sa non-declarabilitate. Identitatea celor două adevă- 
ruri prima facie opuse este in mod interesant reflectată în opoziția 
celor două tetraleme prima facie identice. 


$16.7 
Toate lucrurile au o natură, adică nici o natură 


Am examinat contradictia privind limitele exprimabilitatii, care 
apare pentru Nagarjuna. Dar, după cum probabil este deja clar, există 
o altă contradicţie, mai fundamentală, subiacentă acesteia. Aceasta 
este contradictia ontologică privind vacuitatea însăşi. Toate lucru- 
rile, inclusiv vacuitatea însăşi, sunt, după cum am văzut, vide. După 
cum formulează Nagarjuna într-o strofă centrală a MMK: 

Orice apare in dependenta, 

Este înfățişat ca fiind vacuitate. 
Aceasta, fiind o desemnare dependentă, 
Este ea însăşi calea de mijloc. 


(MMK, XXIV: 18) 


Acum, întrucât toate lucrurile sunt vide, nici un lucru nu are 
natura ultima, iar aceasta este o caracterizare a felului in care sunt 
lucrurile din perspectiva ultima. Astfel, in mod ultim, lucrurile sunt 
vide. Dar, prin definiție, vacuitatea este lipsa oricărei esente sau 
naturi ultime. Natura, sau esenta, este tocmai aceea de care lucru- 
rile vide sunt vide. Aşadar, in mod ultim, lucrurilor trebuie să le 
lipsească vacuitatea. A fi vid în mod ultim este, în mod ultim, a nu 
avea vacuitate. Cu alte cuvinte, vacuitatea este natura tuturor lucru- 
rilor; în virtutea acestui fapt, lucrurile nu au natură, nici măcar 
vacuitatea. În formularea lui Nagarjuna din auto-comentariul său la 
Vigrahavyăvartani, citând din Astasdhasrikd-prajnaparamita-sutra:" 


Prin natura lor, lucrurile nu sunt o entitate determinată. Natura lor este o 
non-natură; non-natura lor este aceea care este natura lor. Căci ele au o 
singură natură, adică nici o natură (...) 


Întreprinderea lui Nagarjuna tine de ontologia fundamentală, iar 
concluzia la care ajunge este aceea că ontologia fundamentală este 
imposibilă. Dar aceasta este o concluzie in mod fundamental onto- 
logică — şi acesta este paradoxul. Nu există nici un fel în care sunt in 
mod ultim lucrurile, nici măcar acest fel. Ca atare, tradiţia indo-ti- 
betană îndeamnă în repetate rânduri la „tolerarea netemeiniciei 
lucrurilor“. (Vezi Thurman (1976), p. 73.) Vacuitatea vacuitatii este 
faptul că nici măcar vacuitatea nu există în mod ultim, că si aceasta 
este dependentă, convenţională, nominală şi, în cele din urmă, este 
cotidianitatea cotidianului. Pătrunzând în profunzimile lucrurilor 


18 Bhattacharya, Johnston şi Kunst (1978), p. 23. De notat că aceşti autori loca- 
lizează acest pasaj într-o notă de subsol. In original, pasajul este o parte a textului. 

ne gasim inapoi la suprafata lucrurilor si astfel descoperim ca, la 
urma urmei, sub acele suprafețe înşelătoare nu se află nimic. Mai 
mult, ceea ce este înşelător în privința lor este pur şi simplu faptul 
că noi credem că sub ele stau la pândă profunzimi ontologice.!* 

Din nou, există modalităţi prin care s-ar putea incerca evitarea 
contradictiei ontologice. Una dintre acestea constă din a spune că 
declaraţiile lui Nagarjuna nu sunt defel asertiuni. Am discutat aceas- 
tă mişcare în legătură cu precedenta contradicţie la limită. O altă 
modalitate, în acest context, constă din a argumenta că, fie şi dacă 
Nagarjuna asertează că orice lucru este vid, vacuitatea in discuţie 
trebuie să fie înțeleasă ca un accident, şi nu ca o esenţă, pentru a 
folosi jargonul aristotelic. Din nou, cu toate că această strategie exe- 
getică poate avea o anumită plauzibilitate, nu poate fi susținută. 
Căci nu este vorba de faptul că pur şi simplu se întâmplă ca lucrurile 
să fie vide, aşa cum se întâmplă ca unele lucruri să fie roşii. 
Argumentele din MMK sunt menite să arate că toate lucrurile nu 
pot fi decât vide, că nu există un alt mod de existenţă de care acestea 
să fie capabile. Întrucât vacuitatea este o caracteristică necesară a 
lucrurilor, le aparține acestora în mod esențial — este o parte a însăşi 
naturii lucrurilor per se. După cum formulează Candrakirti, comen- 
tând MMK, XIII: 8:% 


După cum stă spus în marea Ratnakuta sutra, „Lucrurile nu sunt vide din 
cauza vacuitatii; a fi un lucru este a fi vid. Lucrurile nu sunt lipsite de 
caracteristici distinctive datorită stării a ceea ce este lipsit de caracteristici; 
a fi un lucru este a fi lipsit de vreo caracteristică distinctivă (...) oricine 
înțelege lucrurile în acest fel, KaSyapa, va înţelege desăvârşit cum lucrurile 
sunt înfăţişate ca fiind pe calea de mijloc“. 


19 Kasulis (1989) atrage in mod just atenţia asupra felului in care tratarea lui 
Nagarjuna a acestei călătorii intelectuale — care ne readuce la lumea convenţională, 
dar cu o înțelegere mai profundă a caracterului său conventional - este preluată de 
Dogen, marele filosof Zen, in tratarea sa a marii morţi şi reafirmarea corespunzătoare a 
tuturor lucrurilor. 

2 Prasannapadă, cap. XIII, traducere din pasajele 83b-84a ale Canonului Tibe- 
tan. O traducere mai liberă este dată de Sprung (1979), p. 248. 

A fi este a fi vid. Aceasta este ceea ce este a fi. Nu este o pro- 
prietate accidentală; este natura a ceva — deşi, fiind vid, acel ceva nu 
are natura. 

Acest paradox este strâns legate de primul paradox pe care l-am 
discutat. S-ar putea pune pe drept cuvânt intrebarea, după cum o 
fac multi din lumea întreagă, exact de ce apar paradoxurile exprima- 
bihtăţii. Cele mai evidente explicaţii ar părea a fi de gen semantic, 
referindu-se doar la natura limbajului. Cineva îndrăgostit de modul 
lui Tarski de a trata adevărul într-un limbaj formal ar putea, de 
exemplu, să aleagă o astfel de cale. În acest fel, paradoxurile expri- 
mabilitatii ar putea fi privite ca indicând o limitare a limbajului, o 
inadecvare la o realitate care trebuie ea însăşi să fie consistentă şi a 
cărei consistenţă ar fi oglindită într-un limbaj adecvat. Dar sistemul 
lui Nagarjuna oferă un punct de vedere foarte diferit asupra acestor 
paradoxuri şi deci asupra limbajului. Fiecare membru al celei de-a 
doua contradicții (ontologice) implică un membru al primei contra- 
dictii (a adevărului). Realitatea nu are nici o natură. În mod ultim, 
nu este în nici un fel. Deci nu se poate spune nimic despre aceasta. 
Starea a ceea ce este lipsit de esenţă determină astfel non-caracte- 
rizabilitatea. De partea cealaltă a drumului, vacuitatea este un 
caracter ultim al lucrurilor. lar acest fapt justifică adevărul (ultim) a 
ceea ce tocmai am spus. Paradoxul limbajului este, prin urmare, 
înrădăcinat în natura contradictorie a realităţii înseşi. 

Considerăm că intuiţia ontologică a lui Năgârjuna este distinc- 
tivă pentru Madhyamaka; este greu de găsit ceva asemănător in 
Occident înainte de Heidegger.” Dar nici măcar Heidegger nu-l 
urmează întru totul pe Nagarjuna în privinţa insistentei impresio- 
nante asupra identităţii celor două realități şi asupra recuperării 
însemnătăţii conventionalului. Această distrugere a mitului profun- 
ditatii poate fi cea mai mare contribuţie a lui Nagarjuna la filosofia 
occidentală. 


2 În privinţa naturii paradoxale a lucrurilor la Heidegger, vezi cap. 15. 

$16.8 
Nagarjuna si incloziunea 


Totul este real si nu este real, 
Deopotriva real si nereal, 

Nici real, nici nereal. 

Aceasta este invatatura Iluminatului. 


(MMK XVIII: 8) 


Doctrina lui Nagarjuna a vacuitatii vacuitatii este centrală pentru 
înțelegerea sa a vacuitatil ca imanenta lumii convenţionale. Aceasta 
este, dupa cum am vazut, ceea ce previne absorbirea celor doua ade- 
văruri într-o distincţie de genul aparenta/realitate sau fenomen/nou- 
men. Dar este şi ceea ce generează contradicţiile caracteristice filo- 
sofiei la limite. Am întâlnit două dintre acestea şi am văzut că între 
ele există o strânsă legătură. Prima este un paradox al exprimabilitatii: 
expresia lingvistică şi conceptualizarea pot exprima doar adevărul 
convenţional; adevărul ultim este acela care este inexprimabil şi 
acela care depăşeşte aceste limite. Deci nu poate fi exprimat sau 
caracterizat. Dar tocmai am făcut-o. Cel de-al doilea este un paradox 
al ontologiei: toate fenomenele, argumentează Nagarjuna, sunt vide 
şi deci, în mod ultim, nu au natură. Dar atunci vacuitatea este natura 
ultimă a lucrurilor. Deci ele deopotrivă au şi nu au o natură ultima. 

Ar trebui să fie clar că aceste paradoxuri implică Transcendenta. 
În primul caz, există pretenţia implicită că adevărul ultim depăşeşte 
limitele limbajului şi ale gândirii. În cel de-al doilea caz, Nagarjuna 
pretinde că trăsătura realității ultime depăşeşte toate naturile. Fap- 
tul că aceste paradoxuri implică şi Închiderea ar trebui să fie, de ase- 
menea, evident. În primul caz, adevărurile sunt exprimate şi deci se 
află în limitele exprimabilitatii, iar în cel de-al doilea caz, natura 
este dată şi deci se află în totalitatea naturilor. 

Să considerăm acum Schema [ncloziunii. Aceasta priveşte propri- 
etatile o şi y, precum şi o funcţie 6, care satisfac următoarele condiții: 

(1) există Q = (x; p(x)!, iar p(Q) 

(2) pentru orice x c Q astfel că w(x): 
(i) 6(x)ex (Transcendenta) 
(ii) 64) e Q (Închidere) 


Prin aplicarea lui 6 la Q se obţine: 6(Q) e Q şi 6(Q) e Q. (Pentru 
o ilustrare vizuală, vezi Figura 1 de la p. 266.) 

În contradictia ontologică a lui Nagarjuna se formează o inclo- 
ziune luând: 


o (x) ca „x este vid“ 
w(x) ca „x este o mulțime de lucruri având o natură comună“ 
6(x) ca „natura lucrurilor din x“ 


Pentru a stabili că aceasta este o incloziune, observăm mai întâi 
că p(Q). Căci Q este mulțimea lucrurilor care au natura de a fi vide. 
Să presupunem acum că x c Q si w(x), adică să presupunem că x 
este o mulțime de lucruri având o natură comună. 6(x) este acea 
natură şi 6(x) e Q, întrucât toate lucrurile sunt vide (Închidere). 
Rezultă de aici că 6(x) nu are nici o natură. Aşadar, 6(x) ¢ x, întru- 
cât x este mulţimea lucrurilor care au o natură (Transcendenta). 
Contradictia la limita este aceea că natura tuturor lucrurilor (Q) — şi 
anume vacuitatea — deopotrivă este şi nu este vidă. Sau, pentru a 
repeta citatul lui Nagarjuna din Prajnaparamita, „toate lucrurile au 
o singură natură, adică nici o natură“. 

In contradictia exprimabilitatii a lui Nagarjuna se formează o 
incloziune luând: 


o (x) ca „x este un adevăr ultim“ 

w(x) ca „x este definibil“ 

6(x) ca propoziţia „nu există nimic in d“, unde „d“ se referă la x. 
(Dacă x este definibil, atunci există un astfel de d.) 


Pentru a stabili că aceasta este o incloziune, observăm mai întâi 
că w(Q). Căci ,,{x; x este un adevăr ultim!“ defineşte 2. 

Să presupunem acum că x c Q si w(x). Atunci 6(x) este o propo- 
zitie care spune ca nu este nimic in x. Să numim această propoziție 
s. Este un adevăr ultim că nu există adevăruri ultime, i.e. că nu este 
nimic în 2 şi, întrucât x c Q este un adevăr ultim, că nu este nimic 
în x. Adică s este în mod ultim adevărată: 5(x) e Q (Închidere). Pen- 
tru Transcendenta, să presupunem că s e x. Atunci s e Q, adică s 
este un adevăr ultim si deci este adevărată, i.e. nimic nu este în x. 
Aşadar, nu este cazul că s e x. Astfel, 6(x) ¢ x (Transcendenta). Con- 
tradictia la limita este aceea că 0(Q), pretenţia că nu există adevă- 
ruri ultime, deopotrivă este şi nu este un adevăr ultim. 

Astfel, ambele paradoxuri ale lui Nagarjuna sunt întocmai con- 
tradictii de incloziune. Aceste contradicții sunt inevitabile de îndată 
ce privim vacuitatea aşa cum o caracterizează Nagarjuna — ca lipsa 
oricărui caracter determinat. Dar aceasta nu implică faptul că 
Nagarjuna este un irationalist, un simplu mistic sau un smintit; 
dimpotrivă: el este pregătit să meargă exact acolo unde îl conduce 
rațiunea: la transconsistent. 


$16.9 
Paradoxul lui Nagarjuna 
şi altele ca acesta şi altfel decât acesta 


Demonstrarea faptului că cele două paradoxuri la limită, legate 
intre ele, ale lui Nagarjuna satisfac o schemă comună unui număr 
de paradoxuri binecunoscute din filosofia occidentală (Mincinosul, 
paradoxul lui Mirimanoff, paradoxul lui Burali-Forti, paradoxul lui 
Russell, Cunoscătorul, pentru a nu numi decât câteva) aduce o con- 
tributie suplimentară in reabilitarea lui Nagarjuna. Il întâlnim ast- 
fel ca pe un filosof printre filosofii obişnuiţi şi respectabili, ca pe un 
tovarăş de călătorie la limitele epistemologiei şi metafizicii. Aerul de 
irationalism şi de misticism laissez-faire este în acest fel împrăştiat 
o dată pentru totdeauna. Dacă Nagarjuna este în afara limitelor, 
atunci tot aşa sunt şi Kant, Hegel, Wittgenstein şi Heidegger. 

De asemenea, acest instrument ne permite să comparam intuitiile 
lui Nagarjuna cu cele ale colegilor săi occidentali şi să ne întrebăm 
ce este, dacă este ceva, specific în privința rezultatelor sale. Sugeram 
următoarele: paradoxul exprimabilitatii, deşi este interesant, impor- 
tant şi crucial pentru filosofia limbajului a lui Nagarjuna (ca şi pen- 
tru dezvoltarea exerciţiului filosofic buddhist Mahayana de-a lungul 
Asiei centrale şi de est), nu este singura contribuţie a lui Năgârjuna 
(cu toate că el poate fi primul care l-a descoperit şi l-a pus în circu- 
latie, ceea ce este o contribuţie însemnată în istoria filosofiei). Acest 
paradox reapare în Occident în operele lui Wittgenstein, Heidegger şi 
Derrida (pentru a nu num) decât câţiva filosofi) şi împărtăşeşte o 
structură comună cu cea a paradoxurilor de genul Mincinosului. 
Descoperirea faptului că Nagarjuna împărtăşeşte această intuiţie cu 
mulţi filosofi occidentali poate motiva studiul lui Năgârjuna de către 
occidentali, dar nu demonstrează că Nagarjuna are o valoare spe- 
cială pentru noi. 

Pe de alta parte, deşi paradoxul ontologic - pe care l-am numit 
„Paradoxul lui Nagarjuna“ — este strâns legat de un paradox al 
exprimabilitatii, acesta este întru totul specific şi după ştiinţa noas- 
tră nu se găseşte nicăieri in altă parte. Dacă Nagarjuna are dreptate 
in critica sa a naturii proprii şi deci dacă se dovedeşte că tuturor 
lucrurilor le lipsesc naturile fundamentale, atunci rezultă că toate 
acestea au aceeaşi natură, adică vacuitatea, şi deci acestea deopo- 
trivă au şi nu au acea natură. Aceasta este o consecință directă a 
caracterului întru totul negativ al proprietăţii vacuitatii, o proprie- 
tate pe care Nagarjuna o descrie complet pentru prima dată si îi 
prezintă in premieră poziţia centrală pentru filosofie. Mai specta- 
culos, Nagarjuna: demonstrează că vacuitatea vacuitatii permite 
„colapsul“ distinctiei dintre cele două adevăruri, infatisand vidul ca 
fiind pur şi simplu cotidianul, şi astfel salvează ontologia sa de un 
dualism stupid. Nagarjuna demonstrează că profunda contradicţie 
la limită pe care o descoperă se odihneşte inofensiv in miezul tutu- 
ror lucrurilor. În întreprinderea de a străbate dincolo de limitele 

lumii convenţionale există o torsiune, cum este cea a unei benzi 
Mobius, şi ne surprindem reîntorşi în aceasta lume, pe deplin consti- 
enti acum de contradicţiile pe care aceasta se sprijina.”” 


22 Vezi pp. 379-380. Mulţumiri lui Paul Harrison, Megan Hove si Koji Tanaka 
pentru comentarii asupra unor schite anterioare ale acestui eseu, precum si audito- 
riului nostru de la şedinţa comună a Australasian Association of Philosophy şi Aus- 
tralasian Society for Asian and Comparative Philosophy, University of Melbourne, 
2000, in special lui Peter Forrest, Tim Oakley şi John Powers. 


17. REFLECȚII SUPLIMENTARE 


$17.1 
Dialetheism 


Capitolul de fata este prilejuit în mare măsură de recenzii şi note 
critice la prima ediţie a cărții şi răspunde unor argumente ale cri- 
ticilor.*® În ultima secţiune voi întreprinde şi un scurt comentariu 
asupra celor două capitole anterioare. 

Voi începe cu ceea ce bănuiesc că este cel mai discutabil aspect al 
cărţii: dialetheismul. Dialetheismul, concepţia conform căreia există 
contradicții adevărate, este astăzi mai popular decât era in 1995: 
‘sunt suficiente degetele a două mâini pentru a-i număra pe cei care 
sunt de acord cu acesta. Nu este, deci, surprinzător că unii recen- 
zenti au atacat dialetheismul. Telul cărții de fata nu a fost acela de a 
apăra direct această concepţie. Am făcut aceasta in cartea mea, In 
Contradiction (1987), iar apărarea a continuat in mai multe articole 
scrise de atunci încoace."% Nici nu este nimerit să pun aici în scenă o 


365 Întrucât multe dintre articolele considerate sunt relativ scurte, nu voi da de 
regulă trimiteri la pagină. În toate citatele, cursivele aparțin autorului. Sunt foarte 
recunoscător următorilor pentru comentariile atente asupra materialului din acest 
capitol: J. C. Beall, Ivor Gratan-Guinness, Fred Kroon, Richard Gaskin, Nick Smith, 
Neil Tennant, Alan Weir şi Ed Zalta. 

366 Pentru a mentiona unele dintre cele mai putin tehnice articole: pozitia lui 
Aristotel in privinta Legii Non-Contradictiei este analizata in Priest (1998a); negatia 
dialetheică este discutată şi apărată în Priest (1999a); în Priest (2000a) se arată ca 
dialetheismul este consistent cu tratările standard ale adevărului; felul în care pot fi 
acceptate in mod rational contradicţiile este analizat în Priest (in curs de apariţie a); 
natura logicii în general şi posibilitatea de a ne revizui opiniile în privința acesteia 
sunt analizate în Priest (in curs de apariţie b). Problema structurii generale a 
modelelor inconsistente ale aritmeticii (menţionată la p. 293) este acum parțial rezol- 
vată în Priest (2000d). 

aparare pe scara larga a dialetheismului. Oricum, voi raspunde 
câtorva critici. 

Zalta (în curs de apariţie) pretinde că dialetheismul este incom- 
patibil cu înţelegerea noastră obişnuită a predicatiel. În remarcile 
sale finale, el spune: 


Întrucât logicienii dialetheici concep (...) predicatia ca fiind in aşa fel încât 
există obiecte x şi proprietăţi F astfel încât Fx & —Fx, ei ne obliga să aban- 
donăm înţelegerea noastră preteoretica cu privire la ce înseamnă a instantia 
(...) o proprietate. Înțelegerea noastră preteoretică a predicatiei obişnuite 
este inrădăcinată în astfel de cazuri de bază precum exemplificarea proprie- 
tatilor simple şi a celor complexe. Chiar dacă nu avem o analiză exactă a 
proprietăților simple sau complexe în discuție, avem o înţelegere preteore- 
tică a ceca ce înseamnă ca un lucru să exemplifice proprietăţile a fi roşu, a fi 
rotund (...) O parte a acestei înțelegeri constă din aceea că dacă un obiect x 
exemplifică o proprietate P, atunci nu este cazul ca acel obiect să eşueze in a 
exemplifica P. Cum ar trebui să înțelegem predicatia obişnuită sau ideea că 
un obiect exemplifică proprietăţi cum sunt a avea o culoare, a avea o formă 
etc., dacă imprejurarea că un obiect exemplifică astfel de proprietăţi nu ex- 
clude eşecul acestuia de a exemplifica astfel de proprietăţi? Desigur, un logi- 
cian dialetheic poate replica spunând că ei abandonează noțiunea noastră 
obişnuită de predicatie numai în situaţii speciale. Dar pretenţia mea este ca 
situațiile obişnuite întemeiază înțelegerea noastră obişnuită a ceea ce în- 
seamnă a exemplifica o proprietate — ceea ce înseamnă a exemplifica exclude 
împrejurarea că un lucru deopotrivă exemplifică şi eşuează în a exemplifica 
o proprietate. Dacă situaţiile speciale ne obligă să abandonăm această înțe- 
legere, atunci nu este clar dacă noi înțelegem realmente ce anume este 
exemplificarea. 


Acest argument nu reuşeşte. Dialetheismul nu poate contraveni 
„înțelegerii noastre preteoretice a predicației“ (orice ar putea să în- 
semne această expresie) din următorul motiv: ca atare, dialethe- 
ismul are în vedere adevărul simultan al enunturilor de forma a si 
~a; ca atare, dialetheismul are în vedere comportamentul negatiei; 
predicatia este o chestiune cu totul independentă de acest subiect. 
Se poate chiar imagina un limbaj care să constea în întregime din 
predicatii atomare. Problema dialetheismului nici măcar nu s-ar 
pune. 

Zalta ar putea conecta subiectul predicatiei cu cel al negatiei doar 
presupunând o anumită teorie a negatiei, şi anume cea dată de: 


—a este adevărat ddacă a nu este (eşuează în a fi) adevărat. 


Căci atunci —Px este adevărat ddacă Px nu este adevărat; şi, dat 
fiind că Px este adevărat ddacă x exemplifică P, rezultă că —Px este 
adevărat ddacă x nu exemplifica P. Teoria negatiei in discuţie poate 
fi una ortodoxă, dar nu este o teorie la care eu subscriu (după cum 
am arătat, pp. 289 şi urm.).°* 

Dar să presupunem că Zalta are dreptate în privinţa faptului că 
dialetheiştii trebuie să susţină unele lucruri de forma: x deopotrivă 
exemplifică şi nu exemplifică P. Acestea sunt contradicții, iar Zalta 
le respinge pur şi simplu. Prin urmare, el presupune ceea ce trebuie 
demonstrat. El ar putea arăta că aici nu este vorba despre o contra- 
dictie oarecare: contradicţiile cu privire la exemplificare reprezintă 
un caz special. Dar de ce? Zalta spune că eşecul unei astfel de con- 
tradictii este constitutiv pentru înţelegerea noastră a predicatiel. 
Tot ceea ce pot spune aici este că eşecul unei astfel de contradicții 
nu este constitutiv pentru mine. Dacă nu există argumente indepen- 
dente pentru această pretenţie, atunci s-ar părea că este vorba des- 
pre o chestiune de dogmă. 

Întrucât, după cum am observat, noțiunea de negatie este cen- 
trală pentru dialetheism, este natural ca dialetheismul să fie criticat 
via negatie. Aceasta este ceea ce face Tennant (1998). E] spune (sec- 
tiunea 2.4): 


[Negarea legii non-contradictiei] este o încălcare a intelesului, din cauza a 
ceea ce spune negația. Se demonstrează o negatie ~A arătându-se că presu- 
punerea (adevărului) lui A este contrară (adevărului presupus al) indiferent 
căror alte premise X se doreşte a fi susținute: 


37 Pe deasupra, acest fel de a conecta cele două subiecte menţionate presupune că 
biconditionalul „Px este adevărat ddacă x exemplifică P“ satisface contrapozitia. Date 
fiind indoielile privitoare la contrapozitie şi T-schema (Priest (1987), secțiunea 4.9), 
acest pas este, de asemenea, îndoielnic. 

Doresc să argumentez astfel [Notă de subsol: Vezi Tennant (1999)] ca noti- 
unea de negatie se bazează de fapt pe noţiunea mai fundamentală de contra- 
rietate necesară sau imposibilitate a adevărului concomitent a cel puţin două 
propoziţii diferite. Pentru ca noţiunea de negatie să aibă loc în limbaj, ar fi 
suficient, din acest punct de vedere, ca limbajul să aibă propoziţii atomare 
contrare reciproc. Astfel de propoziţii B, C ar admite o inferenta atomara 
primitivă de forma: 


B C 
L 


Perechi de astfel de propoziții abundă: excluderi reciproce de culori, relatări 
reciproc incompatibile de locație (...) Aceste propoziții atomare non-inde- 
pendente ar reprezenta solul din care ar putea răsări ulterior negația si de 
aici negarea explicită: din B se poate infera —C şi din C se poate infera —B. 
Ar fi atunci analitic că este imposibil ca P şi ~P sa fie deopotrivă adevărate. 


Răspunsul pe care i-l dau, en bref, lui Tennant este acela că tra- 
tarea sa a negatiel reprezintă o teorie a comportamentului acesteia, 
pe care dialetheistul o poate respinge şi chiar o face. Există şi bune 
temeiuri independente pentru aceasta. Logica la care subscrie 
Tennant nu este nici cea clasică si nici cea intuitionista. Este, de 
fapt, o logică paraconsistentă (deşi nu cea la care subscriu eu). 


Potrivit tratării sale, inferenta A, ~A +- B este nevalidă. Dată fiind 
această tratare, nu apare nici un obstacol logic pentru dialetheism. 
Este o chestiune de interpretare extra-sistematică. 

Decisivă în această chestiune este interpretarea lui Tennant a 
semnului L. El explică că acesta nu trebuie interpretat în modul 
obişnuit, ca o constantă logică incastrabila. Ar fi fost mai bine pur si 

simplu să se lase un loc liber. Folosim acest simbol „pentru a înre- 
gistra eroarea metafizică elementară a predicatiei simultane a anto- 
nimelor, a atribuirilor reciproc incompatibile de culori sau de forme, 
a locatiilor spatiale incompatibile ale unuia şi aceluiaşi corp, a ordo- 
nărilor temporale reciproc incompatibile ale unor evenimente dis- 
tincte etc.“"68 

Acum, acest mod de folosire ne spune ce inseamnă a infera | din 
perechi de (sau din mai multe) propoziţii. Dar ce se întâmplă în 
cazul propozitiilor luate separat? Regula introducerii negatiei acolo 


unde nu există supozitii nedescărcate este pur şi simplu: 


GQ) 
A 
L (i) 
TA 


Cu alte cuvinte, a spune în mod categoric ca are loc —A este a 
spune că A implică o absurditate metafizică, precum cea de a fi in 
întregime roşu şi verde.”® Apare clar că această pretenţie este mult 
prea puternică. Acum şed (şi deci nu stau în picioare), dar faptul că 
eu stau în picioare nu este o absurditate metafizică, aşa cum este 
(prin ipoteză) faptul că ceva este în întregime roşu şi verde. (Chiar 
dacă faptul de a fi deopotrivă aşezat şi în picioare este o absurditate 
metafizică, faptul că eu stau în picioare nu implică aceasta.) 

Aceste consideraţii sunt sprijinite de următoarele. Dacă 1 este 
tratat ca o constantă logică (chiar dacă nu în mod necesar una înca- 
strabilă), atunci inferenta sa caracteristică este: 


L 


A 


368 Tennant (1999), pp. 217 si urm. 

469 În tradiţia teoriei demonstrației la care aderă Tennant, regula de introducere a 
unui conector este luată drept caracterizare a intelesului acelui conector. Regulile de 
eliminare corespunzătoare pur şi simplu desfac regulile de introducere. 

Aceasta spune că, oricum ar fi interpretată noţiunea, L este ceva 
ce implică orice.“ Acum, a interpreta pe ~A ca o pretenție că A 
implică ceva într-atât de puternic este în mod clar ceva exagerat. Eu 
nu stau în picioare, dar pretenţia că eu stau în picioare nu implică 
faptul că eu sunt o broască. Semnul absurditatii este perfect inteli- 
gibil dintr-un punct de vedere paraconsistent/dialetheic. Este vorba 
tocmai despre faptul că, dacă — reprezintă implicatia, atunci A > L 
este mult mai puternică decât negația lui A.” 

Cel de-al treilea gen de obiectie la adresa dialetheismului, avan- 
sat de recenzenti, priveşte presupusele implicaţii ale acestei poziţii 
asupra problemei revizuirii opiniei. Weir (1999) formulează o astfel 
de obiectie după cum urmează: 


Esecul crucial [al dialetheismului] constă din incapacitatea acestuia de a ex- 
plica de ce abandonarea teoriilor este uneori constrângătoare din punct de 
vedere rațional. Explicaţia lui Priest revine la a spune că, atunci când o teo- 
rie implică ceva ce are o probabilitate redusă, să spunem o contradicţie 
„malignă“ cu probabilitate zero, atunci teoria respectivă trebuie să fie aban- 
donată (...) 


Weir continua să obiecteze ca această pretenție nu funcționează. 
Căci în astfel de împrejurări, probabilitatea contradictiei poate fi 
pur şi simplu revizuită ascendent şi deci aceasta poate fi acceptată 
în continuare.’” 


3% Un motiv pe care îl avansează Tennant pentru a nu trata L ca pe o constantă 
logică este acela că, pretinde el, nu există nici o propoziţie uniformă (invariantă în 
raport cu limbajul) care să indeplinească acest rol. De fapt, există aşa ceva. „Orice 
este adevărat“ va face o treabă foarte bună în acest sens. Şi chiar dacă adevărul nu 
este o parte standard a logicii de ordinul întâi, acesta este un predicat logic, în aceeaşi 
măsură in care identitatea este un predicat logic. 

371 Tennant se întreabă, de asemenea, de ce, dacă suntem gata să considerăm 
posibilitatea ca unele lucruri să fie deopotrivă adevărate şi false, nu am considera şi 
posibilitatea ca unele lucruri să fie doar adevărate şi deopotrivă adevărate şi false etc. 
El numeşte această posibilitate „năucitoare“. De fapt, această posibilitate este perfect 
inteligibilă din punct de vedere tehnic; iterarea nu are nici un efect asupra noţiunii 
de validitate. Vezi Priest (1984). 

372 Se pare că Weir consideră că aceasta este o posibilitate numai dacă se subscrie 
la o noţiune de probabilitate subiectivă. Cred că este fals. Chiar dacă se subscrie la o 

Dar Weir greşeşte de la primul pas. Atunci când descoperim că o 
opinie pe care o acceptăm implică ceva ce respingem, avem la dispo- 
zitie o alegere între două posibilităţi: continuăm să acceptăm antece- 
dentul şi, în consecinţă, consecventul, sau continuăm să respingem 
consecventul şi, în consecinţă, antecedentul. Scenariul probabilist al 
lui Weir este exact o variantă a acestei proceduri. Atunci când des- 
coperim că ceva căruia îi atribuim o probabilitate înaltă implică ceva 
căruia îi atribuim o probabilitate scăzută, probabilitățile trebuie să 
fie revizuite, dar avem la dispoziţie o alegere intre două modalităţi 
de a face aceasta. 

Date fiind cele două posibilități, pentru care dintre ele optăm? 
După cum se explică în Priest (1987), secţiunea 7.5, ceea ce este 
rațional de făcut este să se formuleze explicit ambele posibilități şi 
apoi să se evalueze din punct de vedere metodologic cele două teorii 
rezultante. Adoptăm, adică, acea alternativă care se dovedeşte a fi 
mai bună relativ la criteriile standard ale evaluării teoriilor.“ Teoria 
inițială poate fi foarte bine abandonată ca rezultat al acestui proces. 
Este perfect posibil, totuşi, să se ajungă la acceptarea unei poziții 
inconsistente,*7+ chiar dacă nu in mod obisnuit.?” 

S-ar putea crede, după cum a sugerat Weir în discuție, că aceasta 
soluție este metodologic greşită. Ar trebui ca rationarea non-deduc- 
tivă de acest gen să nu anuleze niciodată principii deductive, cum 


tratare epistemică obiectivă a probabilităților, probabilitatea unei contradicții poate 
să crească, o dată ce se descoperă că aceasta este sprijinită de ceva ce are un grad mai 
mare de probabilitate. 

373 Vezi mai departe Priest (2001b). 

374 În particular, contra Weir, poate fi rational să se accepte că dialetheismul este 
deopotrivă adevărat şi fals. Într-un sens, este ceea ce accept eu: nu numai că unele 
propoziţii de forma a A ~a sunt adevărate, dar —(a A ~a) însăşi este un adevăr logic. 
Vezi Priest (1987), secţiunea 4.9. A susține că o anumită concepție este falsă, i.e. că 
are o negatie adevărată, nu reprezintă o respingere a acelei concepţii, în cazul in care 
concepţia în discuţie este tocmai aceea că unele contradicții, în particular unele de 
acest tip, pot fi adevărate. 

375 Evnine (1997) spune că datorez „o explicaţie a normalitatii non-contradicţiei “. 
Chestiunea este discutată în Priest (1987), secțiunea 8.4. Discuţii mai recente şi 
extinse pot fi găsite în Priest (2001a) şi (în curs de apariţie a). 

este legea non-contradictiei, caci altfel orice speranta de obiectivi- 
tate este pierdută. Dar nu este: criteriile evaluării teoriilor pot fi 
unele imperfecte si revocabile, dar acest fapt nu le lipseste de forta 
obiectiva. O centura de siguranta imperfecta este obiectiv mai buna 
decat lipsa oricarei centuri de siguranta. In orice caz, de unde provin 
credinţele noastre în principiile deductive? Acestea sunt in aceeaşi 
măsură un produs istoric ca şi toate celelalte acte de teoretizare 
umană. lar renunţarea la astfel de credinţe este bine cunoscută în 
istoria logicii. Pentru a nu da decât un singur şi foarte clar exemplu, 
multi logicieni din Evul Mediu timpuriu, şi probabil ca şi Aristotel, 
susțineau că nimic nu poate implica propria sa negatie — un prin- 
cipiu „conexiv“. Această opinie a fost răsturnată în Evul Mediu târ- 
ziu. A fost răsturnată pentru că logicile non-conexive care au fost 
descoperite atunci s-au dovedit a furniza tratări globale superioare 
ale validității.” După cum este întotdeauna cazul în privinţa revi- 
zuirii opiniei, principiile conexive ar fi putut fi menținute, dar 
numai cu preţul unei tratări mult mai complicate şi ad hoc în raport 
cu rivalele acesteia. Criteriile non-deductive le-au anulat pe cele 
deductive. Chiar dacă ceva pare a fi a priori sigur — şi cât de mult 
din această aparenţă este funcţie de educaţia cuiva? — credinţa în 
acel ceva poate fi totuşi răsturnată. Prieteni: consistentei ar trebui 
să nu uite destinul multor principii despre care Kant susținea că 
sunt a priori sigure. 

Închei această secțiune cu următoarea observaţie. Unii recenzenti 
au susținut că argumentele pentru dialetheism procedează adesea 
prin a arăta că legea non-contradictiei este incompatibilă cu alte 
lucruri despre care înclinăm să credem că sunt adevărate, de pildă 
cu faptul că se poate da o tratare a semanticii limbajului nostru 
(Weir (1999)), cu faptul că putem întotdeauna să gândim despre 
totalitatea lucrurilor de un anumit gen ca despre un singur lucru 
(Moore (1995)) sau cu faptul că anumite totalitati — sau valorile anu- 
mitor funcții — există (Kron (2001)). Ei pretind că aceste alte lucruri 
trebuie să fie respinse înaintea credinţei în legea non-contradictiei, 


376 Vezi Sylvan (2000). 

dar ei rareori argumentează că această opţiune este cea preferabila 
rațional.“ Opţiunea dialetheică privitoare la paradoxurile de inclo- 
ziune este mai simplă, mai naturală şi dă seama de fapte mai bine 
decât tratările consistente.“ Cei care cred altfel ar putea cel putin 
să incerce să arate că lucrurile nu stau aşa. În particular, poziţia lor 
ar putea fi putin mai convingătoare, dacă ei ar putea furniza teme- 
iuri bune pentru a presupune că legea non-contradictiei este adeva- 
rată şi astfel că susţinerea de către ei a acestei legi nu reprezintă 
pur şi simplu un ataşament faţă de familiar şi confortabil. 


$17.2 
Schema incloziunii 


Mă întorc acum la conţinutul propriu-zis al cărţii. Primul subiect 
de tratat aici este structura sa teoretică centrală, Schema Incloziunii: 


(1) există 2 = {x; o (x)}, iar p(Q) 
(2) pentru orice x c Q astfel că w(x): 
(i) x) g x 
(ii) 6(x) e Q 
Toate contradictiile de care se ocupă această carte sunt contra- 
dictii de incloziune, cu alte cuvinte contradicții care corespund Sche- 
mei Incloziunii.?” In particular, se arată că toate paradoxurile stan- 


311 O excepţie remarcabilă este Zalta (in curs de apariţie), care recunoaşte foarte 
clar natura metodologică a alegerii care trebuie să fie făcută aici. 

318 Vezi Priest (2001a). 

379 Tennant (1998) şi Kroon (2001) arată că eu presupun că pentru orice x c 22 
astfel că w(x), şi în particular pentru x = Q, există d(x). Această pretenţie este perfect 
corectă. Este implicită în notație, dar ar putea fi foarte bine făcută explicită. Acest 
mod de a proceda are avantajul de a face clar că acest punct poate fi contestat. Ches- 
tiunea nu este totuşi ignorată în această carte. Modul în care acest punct poate fi 
contestat, dacă există vreunul, va diferi de la paradox la paradox, iar diferite contes- 
tări sunt considerate în diferite locuri. De exemplu, în paradoxurile teoriei mulțimilor 
(Tabelul 7, p. 228), 6(Q) este o infinitate absolută, cum este mulțimea tuturor ordina- 
lelor sau a tuturor mulțimilor. Existenţa unor astfel de mulțimi decurge din Prin- 
cipiul Domeniului (vezi mai departe). În paradoxurile definibilitatii (Tabelul 8, 

dard ale auto-referintei corespund schemei." Am pretins că Schema 
este cea care generează paradoxurile. Unii comentatori au obiectat. 
Un astfel de comentator este Grattan-Guinness (1988), care argu- 
mentează că satisfacerea schemei nu este nici necesară şi nici sufi- 
cientă pentru un paradox din această familie. 

Exemplul lui Grattan-Guinness de non-paradox care satisface 
Schema este bine-cunoscutul Paradox al Bărbierului.*! Argumentul 
său conform căruia există o versiune a acestui paradox care cores- 
punde formei Schemei este mai curând schițat şi nu îmi este clar ce 
anume are el in vedere. Dar detaliile nu sunt atât de importante: 
Bărbierul poate fi pus cu siguranţă în forma Schemei, după cum am 
văzut (pp. 267-268, nota 2). Dar în schemă este mai mult decât forma 
sa. Să explic. 

Este clar că premisele unei instante a Schemei Incloziunii im- 
plică o contradicţie: 6(42) deopotrivă este şi nu este în Q. Deci un 
argument de incloziune este valid. Dar este nevoie de mai mult 
decât atât pentru un argument paradoxal: trebuie ca şi premisele să 
fie adevărate, cel puţin prima facie, căci altfel nimeni nu ar presu- 
pune că situația este paradoxală. Acesta este faptul care exclude 
Paradoxul Bărbierului şi cele asemenea acestuia din clasa paradoxu- 


p. 233), cum este cel al lui Berry, 6(Q) este un (sau ultimul) obiect de un anumit tip. 
Existența unui astfel de obiect este o parte standard a argumentului paradoxal. În 
paradoxurile din grupul Bii (Tabelul 9, p. 250), 6(Q) este un anumit purtator-de-ade- 
văr. Dacă purtătorii-de-adevăr sunt propozițiile, existența purtătorului adecvat este 
manifestă. Dacă aceştia sunt Propoziţii, nu acesta este cazul. Dar încercările de a 
nega existența Propozitiilor corespunzătoare eşuează pe stânca paradoxurilor extinse 
cum este „această propoziţie nu exprimă nici o Propozitie sau exprimă o Propozitie 
falsă“. Vezi Priest (1987), cap. 1. 

389 Un alt paradox care corespunde schemei, pe care nu l-am discutat în carte, 
este cel al lui Yablo. Vezi Priest (1997a). 

381 Grattan-Guinness face aluzie şi la alte paradoxuri, dar nu îmi este clar care se 
presupune că sunt acestea. El pretinde de asemenea că „şi aparent consistenta teo- 
remă de incompletitudine a lui Gödel corespunde Schemei“. Nu îmi este clar ce anume 
are în vedere el aici. Există cu siguranţă un paradox subiacent demonstraţiei stan- 
dard a primei teoreme de incompletitudine a lui Gödel. Acesta este „Paradoxul 
Cunoscătorului“ şi corespunde Schemei, după cum am văzut în secțiunea 10.2. 

rilor de incloziune. Nu avem un temei bun pentru a presupune ca 
există un barbier de genul cerut.°” 

Aici există totuşi un răspuns. S-ar putea să nu existe o evidență 
inductivă bună pentru existenţa unui astfel de barbier.** (Intrebam 
pe primul om din oraş, apoi pe al doilea ...) Nu cred că un astfel de 
argument ar fi confirmator, dar dacă se ia în serios această posi- 
bilitate, ea poate fi evitată prin impunerea unei condiţii ceva mai 
tari asupra premiselor unei contradicții de incloziune: nu numai că 
premisele sunt prima facie adevărate, ci că acestea sunt a priori 
adevărate. Căci exact această condiție este adevărată despre parado- 
xurile standard ale auto-referintei: Transcendenta şi Închiderea ar 
apărea ca fiind confirmate a priori. Contradictiile generate de aces- 
tea par a fi inerente gândirii însăşi, intrinseci structurilor noastre 
conceptuale. Acesta este cu adevărat laitmotivul cărții de fata. În 
cazul Paradoxului Barbierului şi al paradoxurilor de acest gen, daca 
ar fi ca premisele să fie adevărate, acestea ar fi adevărate doar a 
posteriori.“ 

Exemplele lui Grattan-Guinness de paradoxuri care nu cores- 
pund schemei sunt cele ale lui Curry.*” Existenţa paradoxurilor lui 
Curry este discutată în secțiunea 11.8. După cum am observat acolo, 
imprejurarea că aceste paradoxuri corespund sau nu Schemei depinde 
de felul în care este interpretat conditionalul implicat. Dacă este 


382 Restall (1996) arată că şi antinomiile lui Kant corespund formei unei inclo- 
ziuni. În pofida punctului de vedere al lui Kant, aceste argumente — cel putin ambele 
coarne ale fiecăruia — pot fi cu greu considerate ca având plauzibilitate prima facie. 

355 Nick Denyer a căutat să mă convingă de aceasta de câteva ori. 

384 Există, desigur, versiuni ale paradoxurilor standard în care unele dintre pre- 
misele cerute pentru a stabili Transcendenta sau/şi Închiderea sunt a posteriori; de 
exemplu, în care o premisă se referă la o propoziție printr-o descriptie cum este 
„singura propoziție de la pagina cutare“ şi este un fapt empiric acela că ea însăşi este 
acea propoziţie. Astfel de elemente a posteriori sunt, totuşi, întotdeauna accidentale 
într-un anumit sens. Există modalităţi de a asigura prin mijloace a priori un efect 
care poate fi asigurat. 

385 EI atribuie aceste paradoxuri lui Löb (1955). După câte pot să-mi dau seama, 
paradoxurile de acest gen au fost indicate pentru prima dată de Curry în (1942). 
Williamson (1996) şi Grim (1998) menţionează de asemenea aceste paradoxuri drept 
contra-exemple la Schema Incloziunii. 

interpretat ca un conditional material, paradoxurile lui Curry sunt 
intocmai variante ale paradoxurilor standard si deci corespund 
Schemei. Dacă nu, atunci nu corespund Schemei.”® Astfel de para- 
doxuri sunt, prin urmare, de alt gen. Ele sunt paradoxuri care conţin 
în mod esenţial conditionalitatea şi in special Principiul Contracţiei 


((a > (a > B) + a > £)). După cum formulează Curry însuşi: „sursa 
dificultății rezidă în (...) [axiomele pentru] implicatie“.°°’ Parado- 
xurile Curry autentice sunt, prin urmare, paradoxuri care depind de 
o teorie greşită a condiționalului şi pesemne că pot fi considerate 
mai bine drept „paradoxuri ale implicatiei materiale“. 

Este stabilit, deci, că există paradoxuri — argumente deconcer- 
tante care sfârşesc în contradicţie — care implică auto-referinta şi nu 
corespund Schemei. Dar acest fapt este prea putin o noutate. Multe 
paradoxuri implică auto-referinta într-un fel sau altul, dar nimeni 
nu ar presupune că ele aparțin Mincinosului şi tovarăşilor acestuia. 
Ca o ilustrare, să considerăm persoana - un failibilist — care pre- 
tinde că nimeni nu poate fi niciodată sigur de nimic. Această 
pretenţie este, desigur, auto-reflexivă. Rezultă că, dacă are dreptate, 
persoana care pretinde aşa ceva nu poate fi sigur de pretenția sa. 
Ceea ce se poate face din această pretenţie este o altă chestiune. 
Aceia care cred că a pretinde ceva este a pretinde certitudinea pot 
conchide că failibiliştii nu îşi pot susţine consistent propriile poziţii. 
Failibiliştii vor prefera să susțină că se pot afirma lucruri fără cer- 
titudine. Dar orice s-ar face cu pretenția menționată, enunţul nu este 
o contradicție de incloziune. Sau să considerăm un alt exemplu: 
există versiuni ale paradoxului Examenului Surpriză care sunt auto- 
referentiale. (Vezi, de exemplu, Halpern şi Moses (1986).) Informaţia 
dată elevilor este aceea că va fi un examen săptămâna viitoare, dar 


386 Ce s-ar întâmpla dacă conditionalul ar fi un conditional strict? — se întreabă 
Williamson. Atunci, după cum observă Williamson, paradoxul ar fi echivalent cu Min- 
cinosul necesar: această propoziţie este cu necesitate falsă. Şi corespunde schemei: 
este o variantă de Paradox al Cunoscătorului. 

387 Curry (1942), p. 117. Ar trebui de asemenea să se observe că respingerea 
Contractiei, şi deci rezolvarea paradoxurilor lui Curry în acest fel, nu va rezolva toate 
paradoxurile de incloziune. Unele dintre acestea, cum este cel al lui Berry, nu uti- 
lizeaza defel acest principiu. 

că ei nu vor putea deduce data examenului din însăşi această infor- 
matie.“ Din nou, aceste paradoxuri sunt diferite de contradicţiile de 
incloziune: ele revin la folosirea inducției regresive si a supozitiilor 
implicite ale acesteia. 

Unii comentatori au argumentat că până şi localizarea mea a 
unora dintre paradoxurile standard in Schema Incloziunii este pro- 
blematică. Un temei pentru aceasta constă din pretenția conform 
căreia contradictia apare la limita şi numai la limită; comportamentul 
mecanismului în altă parte reprezintă de fapt „zgomot“ irelevant.** 
Dar cineva care consideră doar situațiile limită omite, îmi pare, o 
parte esenţială a poveştii. Paradoxurile sunt produse de un anumit 
mecanism: acesta este ceea ce generează contradictia. Daca se 
înţelege aceasta, atunci se înțelege de ce apar contradicţiile de acest 
gen. Mecanismul operează dincolo de suprafață. Se poate examina, 
ca să spun aşa, doar suprafața (cazul limită), dar dacă se procedează 
în acest fel, atunci înțelegerea situaţiei va fi puternic incompletă, ca 
să nu spun mai mult. Situaţia seamănă oarecum cu un vulcan. Sin- 
gura parte a acestuia care poate fi văzută în mod normal este erup- 
tia şi este tentant să se considere că aceasta este vulcanul. Dar 
tocmai activitatea geotermală, care se desfăşoară la câţiva kilometri 
adâncime, este cea care cauzează erupția. Dacă nu înţelegi asta, nu 
înţelegi vulcanii. Voi reveni mai târziu asupra acestei chestiuni. 

Un alt gen de temei (avansat de Tennant (1998) şi Kron (2001)) 
vizează faptul că Schema Incloziunii amestecă noțiunea de mulțime 
în toate paradoxurile. Dar paradoxul Mincinosului, de exemplu, 


* Mai departe, paradoxul decurge după cum urmează. Folosind această informatie, 
elevii argumentează că examenul surpriză nu poate avea loc. Examenul nu poate fi 
stabilit în ultima zi a săptămânii, căci elevii vor putea deduce data examenului la 
sfârşitul penultimei zile, contrar celei de-a doua parti a informaţiei, şi deci examenul 
nu ar mai fi o surpriză. Dar examenul nu poate fi stabilit nici în penultima zi a săptă- 
mânii, căci în acest caz, ştiind că examenul nu poate fi stabilit în ultima zi a săptămânii, 
elevii vor putea deduce data examenului la sfârşitul antepenultimei zile. Tot aşa, ele- 
vii argumentează că examenul nu poate fi stabilit în nici una dintre celelalte zile ale 
săptămânii. Cu toate acestea, atunci când profesorul intră în clasă şi le anunță exa- 
menul, miercuri să zicem, elevii sunt surprinşi. 

388 Unele remarci ale lui Tennant (1998) pot fi interpretate în acest mod. 

poate fi formulat folosind doar predicatul „este adevărat“; nu tre- 
buie să se considere defel noțiunea de mulțime. După cum s-a arătat 
în secţiunea 10.2, această chestiune este superficială, întrucât există 
o legătură conceptuală între a satisface o condiţie — a fi adevărat — şi 
a fi un membru al unei anumite totalitati — a fi un membru al tota- 
lităţii lucrurilor adevărate. Întrucât multi oponenți ai dialetheis- 
mului vor fi înclinați să respingă această noţiune „naivă“ de deter- 
minare a unei mulțimi, s-ar putea considera foarte bine că această 
mişcare presupune ca adevărat ceea ce trebuie demonstrat. 

Dacă aici sunt presupuse ca adevărate lucruri care trebuie de- 
monstrate, acestea nu mai sunt presupuse ca adevărate în altă parte. 
(Vezi p. 247, nota 3.) Dar în orice caz, eu nu văd chestiunea ca pre- 
supunând ca adevărat ceea trebuie demonstrat. Temeiurile pentru 
această pretenţie sunt trei. Mai întâi, Schema Incloziunii nu este 
menită a fi un argument pentru dialetheism, ci o analiză a naturii 
contradictiilor la limită. Ca atare, această schemă poate fi acceptată 
deopotrivă de dialetheisti şi de non-dialetheişti.5% Ca orice analiză, 
şi aceasta are suporturi teoretice, iar noţiunea naivă de mulțime 
este cu siguranță unul dintre acestea, dar această chestiune este 
irelevantă aici. 

În al doilea rând, legătura dintre a satisface o condiţie şi a fi un 
membru al unei colecţii este o legătură conceptuală pe cât se poate 
de simplă şi de naturală. Într-adevăr, atunci când vorbim despre 
ceva ca fiind într-un anumit fel, este aproape imposibil să nu luăm 
pe acest ceva concomitent ca satisfăcând o anumită condiție şi ca 
fiind un membru al unui anumit grup. Chiar şi cei care subscriu 
oficial la ceva precum teoria Zermelo-Fraenkel a mulțimilor, în care 
unele condiții nu corespund nici unei totalitati, recunosc acest fapt: 
limbajul claselor propriu-zise ne face inevitabil cu ochiul. (Desigur, 
ce anume proprietăți au acele colecţii, totalitati, grupuri — oricum ar 
fi ele numite — este o altă chestiune.) Nimeni nu ar fi pus la îndoială 
această legătură, dacă nu ar fi fost vorba despre faptul că aceasta dă 


38° Există cu siguranţă teorii ale mulțimilor care acceptă comprehensiunea naivă 
(orice condiție determină o mulțime), dar care sunt consistente. Vezi Brady (1983). 


Reflectii suplimentare 449 


nastere la contradictii in anumite contexte. Dat fiind faptul ca teza 
principală a acestei cărți reprezintă tocmai o susținere a acestor 
contradicții, aceia care neagă legătura sunt de fapt cei care presu- 
pun ca adevărat ceea ce trebuie demonstrat în acest caz. 

În fine, a insista asupra legăturii dintre condiții şi mulțimi — sau 
cel putin asupra jumatatii discutabile a acesteia, conform căreia orice 
condiţie determina o mulțime - nu presupune ca adevărat ceea ce 
trebuie demonstrat în contextul acestei cărți, deoarece pretenția 
decurge dintr-un alt lucru susținut şi argumentat in carte: Principiul 
Domeniului. Principiul enunţă că operația de cuantificare presupune 
o totalitate corespunzătoare a cuantificării. După cum a formulat 
foarte frumos Moore (1995): există o unitate in această multiplici- 
tate. Dată fiind o condiţie oarecare, se poate în mod clar vorbi des- 
pre toate lucrurile care satisfac acea condiție. Rezultatul decurge de 
aici.5% 


$17.3 
Principiul domeniului 


Principiul Domeniului îmi pare evident. După câte s-ar părea, 
este un fapt semantic brut şi evident acela că ori de câte ori există 
lucruri de un anumit gen, există toate acele lucruri. Şi totuşi Prin- 
cipiul a fost supus focului de artilerie de către unu comentatori (de 
exemplu Dumont şi Mau“ (1997), Kroon (2001), Weir (1999)). 


3% Ar trebui, de asemenea, să se observe că noțiunea de determinare a unei mul- 
timi poate fi cu totul eliminată din Schema Incloziunii, întrucât Schema poate fi for- 
mulată echivalent în termeni de proprietăţi. Astfel, g fiind o proprietate, Schema 
poate fi enunțată astfel: 

(1) Există g, iar Y(g) 

(2) Pentru orice 8 astfel că Wọ) şi Vx(@x > qx): 
(i)  —0ô(0) 
(ii)  g5(0) 

Punerea în corespondenţă a paradoxurilor standard cu noua formulare a Schemei 
este un exerciţiu de rutină. 

391 Care spun că nu se dau nici un fel de temeiuri pentru Principiul Domeniului. 
Este fals. Se dau argumente în secțiunea 8.8. 

Dumont si Mau trimit pe cititori la Cartwright în această chestiune. 
Cartwright respinge Principiul Domeniului, pe care îl numeşte 
„Principiul Totul-in-Unu“, din motive pe care le explică după cum 
urmează ((1994), p. 8): 


S-ar părea că există toate motivele pentru a crede că (...) [Principiul Totul- 
in-Unu] este fals. Să considerăm ce implică acesta: că nu putem vorbi des- 
pre acadelele din borcan, dacă acestea nu alcătuiesc o mulțime; că nu putem 
vorbi despre numerele naturale, dacă nu există o mulțime ai cărei membri 
sunt acestea; că nu putem vorbi despre mulțimi pure, dacă nu există o clasă 
care să le aibă ca membri. Nu vreau să sugerez că nu există nici o mulţime 
ai cărei membri să fie acadelele din borcan, nici că numerele naturale nu 
alcătuiesc o mulţime şi nici măcar că nu există nici o clasă care să conţină 
mulțimile pure. Chestiunea este mai curând aceea că necesitățile cuantificării 
sunt deja satisfăcute pur şi simplu prin existenţa acadelelor din borcan, a 
numerelor naturale, a mulțimilor pure; nu este cerut nici un obiect supli- 
mentar. 

Una este să existe anumite obiecte şi alta este să existe o multime sau ceva 
de felul acesta, ai cărei membri sunt acele obiecte. [Paragraful continuă în a 
discuta distincţia lui Russell dintre clasa ca pluralitate şi clasa ca unu.] 


Pasajul este convingător din punct de vedere retoric, dar realizează 
acest efect exploatând un număr de confuzii pline de consecinţe. 
Prima confuzie este cea dintre cuantificare şi descriptie. Cartwright 
spune că Principiul Domeniului implică faptul că „nu se poate vorbi 
despre acadelele din borcan, dacă acestea nu constituie o mulțime“. 
Principiul nu implică aşa ceva. A vorbi despre acadelele din borcan 
nu este a cuantifica peste acadele, ci a face referire la acestea prin 
intermediul unei descriptii definite. (Este o descriptie plurală, dar 
această situaţie nu afectează chestiunea.) În mod clar, a vorbi des- 
pre cutare şi cutare (lucruri) nu ne cere să presupunem nimic mai 
mult decât existenţa cutăror şi cutăror (lucruri).5% 


32? Desigur, dacă, potrivit lui Russell, se considera că descriptiile definite sunt eli- 
minabile prin parafrazare în termeni de cuantificare, atunci nu acesta este cazul. Dar 
o astfel de tratare a descriptiilor nu poate fi susținută. Descripţiile (sau multe utili- 
zări ale acestora) sunt referentiale, după cum reiese din faptul că referinţa poate fi 

Pasajul susține, de asemenea, că opinia conform căreia se poate 
vorbi despre toate mulțimile (pure) fără să existe o mulțime a mul- 
timilor (pure) este implauzibilă. Aceasta este o consecință a Princi- 
piului Domeniului. Dar o dată ce se face distincţia dintre această 
opinie şi cazul descriptiilor, presupusa sa implauzibilitate este mai 
greu de susținut. După cum am observat în secţiunea 8.8, pentru ca 
o pretenţie oarecare de forma „toate mulțimile sunt aşa şi pe din- 
colo“ să aibă sens determinat, trebuie să existe o totalitate determi- 
nată asupra căreia parcurge cuantorul. În mod clar, ar fi greşit să se 
presupună că această totalitate este o mulţime care satisface axio- 
mele teoriei Zermelo-Fraenkel a mulțimilor sau ale altei teorii a 
mulțimilor, dar faptul că există o totalitate bine-definită îmi pare de 
netăgăduit. În plus, este vorba în mod clar despre o totalitate pe 
care o putem gândi ca un singur lucru, întrucât ne putem referi în 
mod legitim la ea ca la acea totalitate: totalitatea tuturor mulțimilor. 

Pasajul continuă prin a spune că „necesităţile cuantificării sunt 
deja satisfăcute pur şi simplu prin existenţa acadelelor din borcan“. 
Aceasta ne duce la cea de-a doua confuzie din pasaj. În linii mari, 
este vorba despre o confuzie între sens şi referință. Ce sunt 
„necesităţile cuantificării“? Întâi de toate, variabila cuantorului 
trebuie să aibă valori. Acestea sunt chiar acadelele din borcan: 
acadea,, acadea;, acadea;, ... Acest fapt nu are nimic de-a face cu tota- 
litati de vreun fel sau altul. Totalitatea este presupusă de îndată ce 
vorbim despre sensul propoziției care conţine cuantorul şi nu despre 
referintele posibile ale variabilelor. Acest sens nu este determinat, 
dacă totalitatea acadelelor nu este determinată. Putem formula 
chestiunea în maniera lui Quine. Angajamentul ontologic al propozi- 
tiei in discuţie, entităţile care trebuie să existe pentru ca propoziția 
să fie adevărată, sunt exact acadea,, acadea;, acadea;, ... Dar aici nu 
este în discuţie angajamentul ontologic al propoziției, ci sensul pro- 
poziţiei; determinarea acestui sens cere existența unei totalitati 
determinate de acadele. 


selectată prin apariții ulterioare ale pronumelor, ca în „L-am văzut pe omul care a 
avariat maşina.“ „L-ai văzut? Cum arăta acesta?“ „El era destul de şocat când a fost 
scos afară din maşină.“ 

Desigur, daca această totalitate este gândită ca fiind ceva inde- 
pendent de acadele, atunci întreaga chestiune sună iarăşi implau- 
zibil. Dacă vorbeşti despre anumite lucruri şi dacă toate existentele 
sunt distincte, atunci invocarea existenţei unei alte entități ar părea 
de trop. Aceasta este strategia retorică folosită în ultima propoziţie 
citată: „Una este să existe anumite obiecte şi alta este să existe o 
mulțime sau ceva de felul acesta, ai cărei membri sunt acele obiecte.“ 
Dar mulțimea şi membrii acesteia nu sunt existente distincte. Ar 
putea să nu existe nici o mulțime de acadele, dacă nu ar exista aca- 
dele — şi reciproc. Acestea nu sunt existente atomare independente. 

Obiectia lui Weir la adresa Principiului Domeniului este diferită. 
El sugerează că acest principiu poate fi subminat printr-un apel la 
»nihilismul semantic“, o concepţie conform căreia o tratare sistema- 
tică a funcţionării limbajului şi, în particular, a felului în care func- 
ționează cuantorii este abandonată ca fiind imposibilă. Aici ideea 
pare a fi următoarea. Dacă se lucrează cu tratarea model-teoretică 
standard a felului în care funcţionează cuantorii, atunci este neapă- 
rat necesar ca aceştia să fie luaţi ca parcurgând o mulţime. Cu toate 
acestea, dacă se evită o astfel de tratare, nimic nu angajează la o ast- 
fel de concepţie. Această observație nu sesizează, totuşi, esenţa ches- 
tiunii. Argumentul privind determinarea sensului, pe care tocmai 
l-am reluat, nu depinde de o tratare model-teoretică a cuantorilor 
sau de orice altă tratare. Acest argument face apel pur şi simplu la 
faptul, cu care toată lumea poate fi de acord, că „orice este a“ nu are 
sens determinat dacă „orice“ în discuţie nu este o totalitate determi- 
nată. Tratarea model-teoretică a cuantificării este pur şi simplu o 
modalitate formală de a recunoaşte acest fapt. Oricine evită această 
tratare nu este dezmintit de propriile sale cuvinte. Este, totuşi, 
dezmintit. 

$17.4 
O alta solutie care reproduce problema 


Mă intorc acum la paradoxurile care corespund Schemei Inclozi- 
unii. Multe dintre acestea sunt foarte ortodoxe. Nu este de mirare, 
deci, că multi recenzenti favorizează unele dintre soluțiile mai orto- 
doxe care au fost propuse. Aproape toate aceste soluţii au fost con- 
siderate explicit sau implicit în Partea a treia, ca şi în Partea întâi 
din Priest (1987). Nu am nimic semnificativ de adăugat aici în 
această privinţă. 

O soluţie inedită, care nu a fost examinată în nici unul dintre 
aceste locuri, este cea propusă de Zalta (în curs de apariţie). Ideea 
principală este aceea că există două noţiuni de predicatie distincte. 
Cea mai familiară dintre acestea este exemplificarea. Zalta simboli- 
zează „x exemplifică P“ prin Px. Cealaltă noţiune, care este în mod 
caracteristic aceea a felului în care obiectele gândirii au acele pro- 
prietati pe care le au in gândire, este numită de el codificare; Zalta 
simbolizează „x codifică P“ prin xP. Speranţa este că această distincție 
va permite să se arate că paradoxurile apar datorită unei confuzii de 
ambiguitate. Prin urmare, strategia generală este una familiară: 
parametrizarea. Atunci când apare o contradicţie, caută o diferență 
de raporturi. Totuşi, ar trebui să se arate că sursa distinctiei lui 
Zalta nu are nimic de a face cu paradoxurile. Această distincţie a 
apărut în legătură cu tratarea sa meinongiană a obiectelor. 

Se pot spune multe lucruri în favoarea distinctiei dintre cele două 
noţiuni de predicatie.*’ Cu toate acestea, primul lucru de observat 
aici este acela că simpla trasare a unei distincţii nu rezolvă nicio- 
dată, prin sine, un paradox. Într-un sens, inrautateste situaţia. Căci 
acum avem două argumente, fiecare dintre acestea folosind câte una 
dintre noţiunile dezambiguizate. Trebuie să explicăm ce este greşit 


393 Deşi cred că una dintre problemele principale la care Zalta aplică această idee 
poate fi rezolvată fără aceasta. Aceasta este problema privind obiectele (posibil non- 
existente ale) gândirii şi proprietăţile acestora. Vezi Priest (2000c). 

in privinta ambelor argumente. (Vezi sectiunea 6.7.) Si dupa cate 
pot să-mi dau seama, Zalta nu consideră această chestiune. De exem- 
plu, noţiunea de predicatie folosită în paradoxul lui Berkeley, aşa 
cum îl văd eu, este cea obişnuită: exemplificarea. Zalta nu explică de 
ce eşuează paradoxul pentru această noţiune. El sugerează doar că 
premisa conform căreia există ceva ce nu este conceptibil este ade- 
vărată in sensul codificării: 3x—xr. Problema este, însă, de ce aceasta 
premisă nu este adevărată în sensul exemplificării: 3x—rx. La urma 
urmei, în secțiunea 4.6 sunt formulate câteva argumente pentru 
această concluzie. Comentarii similare se aplică discuţiei lui Zalta 
despre Schema Incloziunii. În privinţa Transcendentei şi a Închi- 
derii, el sugerează că una dintre acestea ar trebui să fie înțeleasă în 
termenii exemplificării, în timp ce cealaltă ar trebui să fie inteleasa 
în termenii codificării. Ku am considerat Schema în mod uniform în 
termenii exemplificării şi pun întrebarea: ce este greşit în privinţa 
înțelegerii Schemei în aceşti termeni? Unele paradoxuri privesc 
obiecte ale gândirii, în mod remarcabil paradoxul lui Berkeley şi cea 
de-a cincea antinomie. Este de presupus că noţiunea de codificare ar 
putea să joace un rol aici, dar cele mai multe contradicții de inclozi- 
une nu sunt de acest gen. 

Dar ne aşteaptă încă ceea ce este mai rău. Zalta ne dă o masi- 
nărie nouă să ne jucăm cu ea şi, după cum este atât de adesea cazul, 
maşinăria dă contradicții de incloziune de un gen nou. Să consi- 
derăm mai întâi exemplificarea. Maşinăria folosită aici este bine-cu- 
noscuta logică de ordinul doi. Variabilele de ordinul doi au drept 
domeniu de variație proprietăţi care pot fi specificate prin J-ter- 
meni. Oricât ar fi de familiară, această maşinărie nu este lipsită de 
probleme. Chestiunea crucială este cum trebuie să fie concepute 
proprietăţile. O posibilitate este aceea de a le concepe ca obiecte de 
un anumit gen. La urma urmei, A-termenii sunt locuţiuni substanti- 
vale, astfel că sunt conceputi in mod natural ca referindu-se la 
obiecte. Dar dacă concepem proprietăţile în acest fel, atunci acestea 
trebuie să se afle in domeniul de variație al variabilelor de ordinul 
întâi, caz în care paradoxul lui Russell, o contradicție de incloziune 
exemplară, este la îndemână în modul obişnuit. Cerinţa ca proprie- 

tatile să nu se afle în domeniul variabilelor de ordinul întâi apare, în 
acest context, ca o eschivare neonestă. 

Alternativa este aceea de a concepe proprietăţile ca fiind sui 
generis. Acesta este, la urma urmei, modul în care le concepea 
Frege, inventatorul logicii de ordinul doi. În particular, proprietățile 
nu sunt simple obiecte, ci sunt nesaturate, căci altfel nu am avea o 
tratare a unității propoziției. Dar în acest caz ne-am întors la pro- 
blema lui Frege a conceptului cal, o contradicţie de incloziune la 
limita exprimabilului (secţiunea 12.2). 

Să ne întoarcem acum la codificare. Obiectele meinongiene par a 
fi capabile de a avea orice gen de proprietăți: putem fără îndoială să 
considerăm un obiect cu proprietăţi oarecare. Desigur, aceste obiecte 
nu pot exemplifica acele proprietăţi, căci altfel ar fi iadul pe pământ. 
Aşadar, în concepţia lui Zalta, obiectele trebuie să codifice acele pro- 
prietati. Suntem, prin urmare, conduşi la postulatul caracteristic al 
teoriei lui Zalta: pentru orice condiție asupra proprietăţilor, a(P), 
există un obiect care codifică exact proprietăţile care satisfac acea 
condiție: 


3zVF(zF o a(F)) 
(Pentru orice a(F) dată, acest z se dovedeşte a fi unic.) Acum, să 


luăm a ca fiind: F este proprietatea de a codifica o proprietate care 
nu este exemplificată. Adică să luăm a(F) ca F = P, unde 


P = Ax3G(xG A —Gx) 
Obtinem atunci: 


32vF(zF o F = P) 


3% Teoria obiectului a lui Zalta ne permite să vorbim nu numai despre proprie- 
tatea de a fi cal, ci şi despre obiectul care codifică proprietatea individuală de a fi cal. 
Desigur, problema lui Frege priveşte primul aspect. 

Fie a, acest z. Atunci, întrucât P = P, rezultă ca: 


a,P 


Să presupunem acum că Pa,. Atunci Ax3G(xG A —Gx)a,, i.e. 
3G(a,G A —Ga,). Întrucât a, codifică doar o singură proprietate, 
avem G = P, şi astfel —Pa,. Dacă, pe de altă parte, —Pa,, atunci a,P 
A —Pa,. Aşadar, 3G(a,G A —Ga,), i.e. Pa,. In ambele cazuri avem o 
contradicţie: Pa, A —Pa,. Paradoxul se datorează iniţial lui Clark 
(1979). 

Contradicţia poate fi pusă in forma unei contradicții de inclo- 
ziune. Să luăm ọ (x) ca Px, astfel că x e Q o Px. Fie w(x) condiţia 
vidă x = x (deci o putem ignora). Pentru orice mulțime, x, luăm [x] 
ca ly(y e x) şi de această dată luăm a(F) ca F = [x]. Atunci postu- 
latul caracteristic al lui Zalta ne spune că: 


IJzvF(zF © F = [x]) 


Luăm acest z ca ay, şi 6(x) ca a. Atunci avem alx]. 

Să presupunem acum că x c Q. Pentru Transcendenta: presupu- 
nem că ay € x, ie. [xJa,). Întrucât x c Q, avem Pay, ie. IGG A 
—Ga,). Atunci G = [x], deci —[x]a;,,). Astfel, —a e x, după cum este 
cerut. Dar atunci alx] A —[x]Ja,,). Aşadar, SG(a,,,G A —Gar), Le. 
Pay,), ice. a] e Q, ceea ce este Închidere. 

Contradictia apare atunci când x = Q. Căci în acest caz avem ajo] 
E Q Antig € Q, ie. Pago A ~Pa. Dar x e Q o Px şi deci [Q] = P. 
Astfel, contradictia este Pa, A —Pa,. 

Desigur, Zalta este perfect conştient de paradoxul lui Clark. Solu- 
tia sa? este aceea de a insista că propoziţiile care contin codificare 
nu specifică proprietăți şi astfel că predicatiile de codificare nu pot 
să apară într-o apariţie a lui J, aşa cum apar în proprietatea P, cum 
este cerut pentru paradoxul lui Clark. Starea de plâns a acestei miş- 
cări bazate pe un punct de vedere meinongian este clară. Toată pro- 
blema privind gândirea este aceea că noi putem gândi obiecte care 


3% Vezi Zalta (1983), pp. 158 şi urm. 

satisfac condiţii oarecare. Prin urmare, ar trebui să existe obiecte 
care să codifice toate condiţiile, chiar şi pe acelea cu privire la codi- 
ficare, altminteri ce naiba gândim atunci când se pare că gândim 
despre astfel de lucruri?*% O teorie respectabilă a codificării, ca şi o 
teorie respectabilă a exemplificării, ar trebui să fie una dialetheică, o 
teorie care să accepte principii oarecare ale comprehensiunii şi con- 
tradictiile la care conduc acestea. 

Ca atare, ceea ce ne oferă Zalta este, după cum se întâmplă atât 
de des ~ şi de frapant?” —, o soluţie a problemei care restabileste pro- 
blema ~ îndoit, de fapt: o dată pentru exemplificare, in forma para- 
doxului lui Russell sau a conceptului cał (poţi alege) şi o data pentru 
codificare, în forma paradoxului lui Clark. 


$17.5 
Paradoxul lui Berkeley 


Un paradox al incloziunii care nu este ortodox este paradoxul lui 
Berkeley. Unii comentatori au ales acest paradox pentru o tratare 
specială. Cea mai detaliată critică este cea a lui Kroon (2001), care 
formulează o serie de obiecţii. Prima este aceea că, deşi poate să 
pară că se poate concepe ceva ce este inconceptibil, de fapt aşa ceva 
nu poate fi făcut.3% De ce nu? În secțiunea 4.8, tot ceea ce se cere 


5% Zalta a replicat (într-o discuţie) că noţiunea de codificare este intru totul teore- 
tică şi că, prin urmare, suntem liberi să specificăm felul în care se comportă aceasta, 
sub singura rezervă a păstrării fenomenelor. Dar daca predicatia în limbajul natural 
este ambiguă între exemplificare şi codificare, codificarea nu este în întregime un 
construct teoretic: este o parte a exprimării noastre idiomatice. De asemenea, Zalta a 
replicat (prin corespondenţă) că restrângerea schemei comprehensiunii pentru pro- 
prietăţi nu este o mişcare mai ad hoc decât renunţarea la legea non-contradictiei în 
legătură cu predicatia. După câte pot să-mi dau seama, legea non-contradictiei nu a 
fost defel implicată în înțelegerea noastră a predicaţiei. (Vezi secțiunea 17.1 de mai 
sus.) Prin urmare, nu renunţ la această lege in acest context — in mod ad hoc sau 
altcumva. 

397 Vezi pp. 227 şi urm. 

398 Si Dale (1996) spune acelaşi lucru, dar nu işi prezintă temeiurile. Pe Dale îl 
mai îngrijorează şi Principiul Prefixului din secţiunea 4.6, dar îngrijorările sale apar 

pentru ca un lucru sa fie conceptibil este ca un nume, sau o alta 
reprezentare, care se refera la lucrul in discutie sa fie adus in minte. 
Această pretenţie, spune Kroon, este prea firava pentru o concepere 
autentică. Este nevoie de mai mult: „proprietăţi de tipul a-sti-cine 
sau a-şti-că, proprietăţi care ne ajută fie şi doar să fixăm locul obiec- 
tului în sistemul general al lucrurilor“. După cum am spus in secti- 
unea 4.8, există, fără îndoială, multe noţiuni diferite de conceptibilitate, 
iar argumentul poate foarte bine să eşueze pentru astfel de noţiuni. 
Dar dacă argumentul funcţionează pentru noţiunea pe care am 
explicat-o, atunci pretenția menționată este suficientă." 

De asemenea, Kroon se indoieste*” de faptul că descriptiile inde- 
finite (sau reprezentările lor formale, e-termenii) se referă la ceva în 
sensul adecvat. Consider că greşeşte în această privință. Există 
utilizări ale descriptiilor indefinite în limba română care sunt în 
mod clar referentiale. Să considerăm doar propoziţiile „lon a văzut 
un om. Maria a văzut acelaşi om“. Aici, „un om“ este o locutiune sub- 
stantivală a cărei funcţie este să selecteze un anumit obiect. De 
unde ştim asta? Din aceea că expresia „acelaşi om“ funcţionează 
într-un astfel de mod încât să se refere la acelaşi obiect. Şi dacă 
cineva se teme că termenul în discuţie este un fel de cuantor ascuns, 
atunci, după cum arată nota 20 de la pagina 135, există situaţii in 
care conţinutul unei astfel de temeri este demonstrabil fals. 

Problema felului în care se realizează referirea prin descriptii 
indefinite este una importantă. În această problemă nu am un răs- 
puns care să mă satisfacă — şi nu am nici măcar un răspuns pentru 
cele mai obişnuite cazuri ale referintei; dar în contextul de fata nici 


a fi considerate chiar în acea secţiune; şi în orice caz, după cum arată secțiunea 4.9, 
argumentul nucleu, paradoxul lui Berkeley, nu foloseşte acest Principiu. 

399 Privitor la Schema Conceperii, Zalta (în curs de apariție) se întreabă de ce 
trebuie să se presupună că conceptibilitatea de re a unui obiect decurge din concep- 
tibilitatea de dicto a ceva ce priveşte acel lucru. Motivul este cel explicat în secțiunea 4.8: 
a concepe că cutare şi cutare este aşa şi pe dincolo cere prezenţa în minte a unui 
nume care se referă la cutare şi cutare; şi asta este tot ceea ce trebuie pentru a 
concepe ceva în tratarea în discuţie. 

400 Ca şi Tennant (1998), secțiunea 2.3. 

nu am nevoie de un astfel de răspuns. Este suficient faptul cd ter- 
menii se referă la ceva. Si în orice caz, după cum se arată la pagina 135, 
chestiunea descriptiilor indefinite este mai curând o pistă falsă, căci 
există versiuni ale argumentului care folosesc descriptii definite. Tot 
ceea ce ne trebuie este să aplicăm argumentul la un domeniu care 
este convenabil ordonat şi putem înlocui descriptia indefinită „un 
lucru astfel încât ...“ cu o descriptie definită „ultimul lucru din ordo- 
nare astfel incât ...“. 

În fine, Kroon sugerează că, dacă se insistă asupra dependenţei 
de context a conceptibilităţii, atunci contradictia poate fi rezolvată. 
Un lucru care nu este conceput (în acest context) nu este conceput 
(în acest context), dar poate fi foarte bine conceput (într-un alt con- 
text). Într-adevăr, menţionarea lucrului ne poate arunca în acest alt 
context. După cum este clar, aceasta este o strategie familiară de 
parametrizare, cu toate problemele care o însoțesc, pe care le-am 
expus în secţiunile 10.6 şi 10.7. În particular, putem derula argu- 
mentul folosind expresia „conceput într-un context (actual) sau 
altul“ şi problema reapare. Astfel, să simbolizăm acest predicat prin 
Cx; atunci, atâta timp cât Jx—Cx, ex—Cx este un astfel de lucru, 
—Cex—Cx, dar îl concep în contextul de fata, deci Cex—Cx. 

Se poate pune întrebarea, cum o face Kroon, cum se poate şti, 
atunci, că există lucruri care nu sunt concepute în nici un context 
(actual). Răspunsul este esențialmente cel dat în secțiunea 4.7. O 
condiție necesară (şi suficientă) pentru a concepe un lucru (în orice 
context doriţi) este aceea de a aduce o reprezentare a acelui lucru în 
minte. Întrucât acest proces ia un timp minima], orice individ poate 
concepe doar un număr finit de lucruri. Există o mulțime de lucruri 
lăsate la o parte.“ 


41 Vezi de asemenea pp. 263 şi urm. 

402 Kroon avansează posibilitatea unei reprezentări (mai precis a unui nume) care 
schimbă la întâmplare ceea ce reprezintă. Poate că aceasta s-ar putea referi la o mul- 
time de lucruri în timpul în care este în minte? Ar trebui să se refere la o infinitate de 
lucruri — într-adevăr la o infinitate foarte mare — dacă este ca forța acestui argument 
să fie evitată. Si sunt înclinat să spun aici, cu Aristotel (Met. 1006b), că un cuvânt 
care ar putea reprezenta o astfel de infinitate in acest fel în scurta perioadă în care 

$17.6 
Principiul soluției uniforme 


O soluţie bine-cunoscută a unora dintre paradoxurile de inclozi- 
une constă din a respinge existența totalitatii limită Q. Această linie 
de argumentare este susținută, de exemplu, de Moore (1995) şi 
Tennant (1998). Într-adevăr, Tennant spune ((1998), secţiunea 2.1) 
că respingerea existenței lui Q este: 


un răspuns într-atât de venerabil la paradoxurile infinitului absolut din vre- 
murile de inceput ale teoriei mulțimilor, încât este ciudat că nu găsim la 
Priest nici un argument susținut care să arate de ce nu funcţionează de fapt 
acest răspuns. 


Nu sunt sigur ce contează drept un argument susținut în acest 
context, dar argumentul pentru existenţa lui Q în cazul parado- 
xurilor infinitatii absolute este furnizat de Principiul Domeniului, 
după cum s-a discutat deja. 

Dar dacă argumentul din secțiunea 11.5 este corect, atunci res- 
pingerea infinitatilor absolute, cum este mulțimea tuturor ordina- 
lelor, nu poate în nici un caz să furnizeze o soluție adecvată. Lucru- 
rile stau aşa deoarece, în unele cazuri (e.g. paradoxul lui Berry), 
totalitatile limită sunt mulţimi „mici“, cum este mulțimea numere- 
lor naturale. Este un act disperat să respingi existența unei astfel de 
mulțimi; iar paradoxurile de incloziune, fiind de un singur gen, cer o 
soluție uniformă. Principiul invocat aici este Principiul Soluției 
Uniforme (PSU): acelaşi gen de paradox, acelaşi gen de solutie.*” 


este focalizat mintal nu ar avea un conținut determinat, şi astfel nu ar fi defel o 
reprezentare. 

43 Dimpotrivă, dacă două paradoxuri sunt de genuri diferite, nu există nici un 
motiv pentru care ne-am aştepta ca acestea să aibă aceeaşi soluție. De aceea nu este 
de mirare că paradoxurile lui Curry, care nu corespund Schemei Incloziunii, au un 
gen diferit de soluție fata de paradoxurile de incloziune. De asemenea, s-ar putea 

Unii comentatori au formulat obiectii la adresa acestui principiu sau 
cel putin la adresa aplicării lui aici. Grattan-Guinness (1998), de 
exemplu, consideră că Principiul este discutabil. Eu unul consider că 
Principiul este ceva mai mult decât un truism. Dacă două parado- 
xuri au soluții diferite, atunci chiar acest fapt ar părea să arate că 
paradoxurile respective sunt de genuri diferite. Ceea ce nu este defel 
un truism este ceea ce constituie un gen. Voi spune mai multe des- 
pre aceasta. 

Să începem cu un principiu analog: acelaşi gen de maladie, ace- 
laşi gen de tratament — dacă doi oameni au aceeaşi maladie, aceştia 
trebuie să fie trataţi în acelaşi fel. Într-un sens superficial, acest 
principiu este evident fals. De exemplu, aceeaşi maladie poate fi 
tratată cu două medicamente diferite. Dar într-un sens mai profund 
şi mai important, principiul este în mod clar corect: dacă avem o 
maladie în doi oameni, aceasta trebuie să se datoreze aceleiaşi cauze. 
Deci cei doi oameni trebuie să fie trataţi în acelaşi fel, şi anume 
atacând acea cauză.“ În exemplul anterior, noțiunea de gen de 
maladie este relativ neproblematică. Genul în discuţie este un gen 
natural, care poate fi individualizat prin structura sa cauzală. Atunci 
când vorbim despre genuri de paradox, mai curând decât despre 
maladii, nu mai vorbim despre genuri care pot fi individualizate cau- 
zal, dar mi se pare că avem încă o noțiune operaţională de gen. Cauza 
explică maladia. În matematică nu există cauze, dar există cu sigu- 
ranta explicatil: are inca sens sa se selecteze trasaturile esentiale ale 
situației care este responsabilă pentru ceva sau altceva. De exemplu, 
putem explica de ce numerele întregi au o anumită proprietate ară- 
tând că acestea alcătuiesc un grup faţă de adunare şi că toate grupu- 
rile au acea proprietate. Celelalte proprietăţi ale numerelor intregi, 


observa că este cel putin posibil să se ofere o soluţie uniformă şi consistentă a para- 
doxurilor. La urma urmelor, aceasta este ceea ce îşi propune să facă teoria ramificată 
a tipurilor a lui Russell. 

404 După cum au arătat cercetările medicale, nu este neobişnuit să se descopere că 
un sindrom căruia i s-a dat un singur nume este, de fapt, o multiplicitate de maladii 
distincte. Aceste maladii sunt distincte, deoarece au cauze diferite — chiar dacă aceste 
cauze au efecte similare. Acesta pare a fi cazul schizofreniei şi poate al cancerului, de 
exemplu. 

cum este aceea a felului in care adunarea interactioneaza cu inmul- 
tirea, sunt irelevante pentru a intelege de ce numerele intregi au 
acea proprietate. Problema a ceea ce constituie o explicatie in mate- 
matica si a felului in care aceasta notiune interactioneaza cu cea de 
demonstrație, de exemplu, este una dificilă si eu nu ştiu răspun- 
sul.*% Totuşi, nu este necesar să poți defini ceva pentru a putea să 
recunosti acel ceva. În mod obişnuit, matematicienii recunosc o 
explicaţie atunci când văd una, iar eu văd una în forma Schemei 
Incloziunii: o incloziune este ceea ce explică de ce apar paradoxurile. 
lată de ce astfel de paradoxuri sunt de acelaşi gen. Cu titlul de 
explicație suplimentară, să considerăm următoarele paradoxuri ale 
infinitatii (pe care le-am întâlnit în secțiunea 2.6): 


(1) Daca lumea este infinită în trecut, atunci numărul de zile 
de dinaintea zilei de azi este egal cu numărul de zile de 
dinaintea zilei de ieri. Dar, în mod evident, ultimul număr 
este mai mic decât primul. 

(2) Dacă lumea este infinită în trecut, atunci numărul de luni 
de dinaintea lunii curente trebuie să fie de douăsprezece ori 
mai mare decât numărul de ani de dinaintea anului curent, 
dar ultimul număr este deja infinit şi deci este pe cât de 
mare posibil. 

(3) Există mai multe numere naturale decât numere pare; 
totuşi trebuie să fie tot atâtea numere naturale cât numere 
pare, întrucât acestea pot fi puse într-o corespondenţă unu- 
la-unu. 


Aceste paradoxuri erau cunoscute medievalilor, dar în Evul Mediu 
nu era clar că sunt de acelaşi gen. Desigur, au fost oferite soluții 
pentru unele dintre ele, care nu se aplică la celelalte. De exemplu, 
Ioan Filopon sugera că soluţia primelor două paradoxuri este aceea 
că timpul trecut nu este infinit. (Mai mult decât atât, el folosea 
aceste paradoxuri ca argumente pentru această pretenţie.) În mod 


105 Chestiunea este discutată in Steiner (1978), Resnik şi Kushner (1987). 

clar, aceasta soluţie nu are nici o relevanţă in privința celui de-al 
treilea paradox. 

Totuşi, ştiind ceea ce ştim acum, putem vedea că aceste parado- 
xuri sunt de acelaşi gen, întrucât sunt toate exemple ale unui singur 
fenomen, şi anume acela că o mulțime infinită poate avea o submul- 
time strictă care are aceeaşi mărime cardinală cu mulţimea însăşi. 
Acest fapt furnizează şi soluţia tuturor paradoxurilor. Şi tocmai din 
acest motiv, chiar dacă Filopon are dreptate cu privire la lungimea 
timpului trecut, soluția acestuia nu are nimic de-a face cu miezul 
problemei. (Tot aşa cum nu au nimic de-a face cu miezul problemei 
acele soluţii care susţin că în unele paradoxuri de incloziune totali- 
tatea O nu există.) De unde ştim că acest fenomen se află în spatele 
fiecărui paradox? Pur şi simplu din aceea că acest fenomen explică 
fiecare din manifestările acestora. O dată ce se înțelege acest fapt 
despre cardinalitate, se vede de ce apare fiecare dintre aceste exemple. 

Acum, exact în acelaşi fel, toate contradicţiile de incloziune sunt 
generate de acelaşi mecanism subiacent: o operaţie care diagonali- 
zează în afara totalitatilor de un anume gen — submultimi ale lui Q — 
producând însă un obiect care se află încă în Q. Contradictia apare 
atunci când diagonalizăm în afara totalitatii Q insăşi. Acesta este 
mecanismul care stă la baza fiecăreia dintre contradicții, explicând, 
în esență, de ce apar acestea. După cum am spus în secțiunea 9.5, o 
dată ce înțelegem cum se intâmplă ca un diagonalizator să reuşească 
să se „tragă în afara“ unei totalitati şi să producă un obiect nou de 
acelaşi gen, devine clar de ce trebuie să apară o contradicție la 
limită. 

Faptul că o incloziune este mecanismul subiacent al fiecărui 
paradox poate să nu fie evident observatorului neatent: trebuie să 
fie examinate detaliile. Dar nici mecanismul subiacent al paradoxu- 
rilor medievale ale infinitatii, pe care tocmai le-am menţionat, nu 
era evident la vremea respectivă. Şi o dată ce sunt sesizate detaliile, 
cred că este greu să se reziste concluziei conform căreia existența 
unei incloziuni furnizează explicația paradoxurilor. Atunci, parado- 
xurile de incloziune sunt de acelaşi gen, tot atât de mult ca şi mala- 
diile cu aceeaşi cauză şi paradoxurile infinitatii tocmai discutate. 

Un alt comentator (Smith 2000)) obiectează de asemenea la adresa 
utilizării mele a PSU. El sugerează că noţiunea de gen este relativă 
la un grad de abstractizare. Împrejurările că Bill o iubeşte pe 
Monica şi că Lee l-a împuşcat pe John nu sunt de acelaşi gen relativ 
la nivelul de abstractizare a iubeşte pe b si a împuşcă pe b, dar sunt 
de acelaşi gen în raport cu nivelul de abstractizare aRb. Mai mult, 
PSU ar trebui să fie interpretat: acelaşi gen de paradox la un nivel 
dat de abstractizare, acelasi gen de solutie /a acel nivel. Data fiind 
aceasta interpretare, nu este nimic problematic in privinta solutiilor 
paradoxurilor standard. Caci relativ la nivelul de abstractizare al 
Schemei Incloziunii, ambele genuri de solutie sunt de acelasi fel: 
„sustragerea de la Schemă“, in timp ce la un nivel inferior de abstrac- 
tizare paradoxurile nu sunt de acelaşi gen: unele menţionează mul- 
timile, celelalte nu. In plus, soluţiile standard se află la acest nivel: 
soluțiile paradoxurilor teoriei mulțimilor menționează mulțimi; solu- 
tiile paradoxurilor semantice nu menţionează mulțimi. Aşadar, aceste 
soluții sunt pe deplin adecvate la nivelul lor. 

Să concedem că genul este relativ la gradul de abstractizare. 
Într-un sens, această pretenţie este în mod clar corectă. Nu-mi este 
însă clar ce contează drept nivel de abstractizare, dacă vorbim des- 
pre soluțiile paradoxurilor. Cu siguranță, nu este numai o chestiune 
de întipărire de simboluri ale unor categorii gramaticale predefinite. 
Schema Incoziunii face aceasta, dar face şi o mulțime de alte lucruri. 
Dar să trecem peste aceasta.“ Adevărata problemă în privinţa 
argumentului lui Smith stă în altă parte: în supoziţia conform 
căreia toate nivelurile sunt egale. Să explic. 

Să considerăm un exemplu. Paradoxul Mincinosului apare în mai 
multe variante. În unele dintre acestea, auto-referinta este dobân- 
dită prin intermediul unui pronume demonstrativ („această propo- 
zitie“ etc.); în altele, auto-referinta este dobândită printr-o descriptie 
(„prima propoziţie de la pagina cutare“ etc.); încă în altele, auto-re- 
ferinta este obținută printr-un argument diagonal care foloseşte 


1% Să trecem şi peste faptul că PSU arată că paradoxurile teoriei mulțimilor ca 
atare nu sunt rezolvate satisfăcător de soluţiile standard. Vezi secțiunea 11.5. 

numere-Gédel ca nume. Acum, la un anumit nivel de abstractizare, 
aceste paradoxuri sunt, probabil, de genuri diferite. Primul, la urma 
urmei, se bazează pe trăsături dependente de context ale rostirii: cel 
de-al doilea presupune o tratare a felului în care funcţionează des- 
criptiile; cel de-al treilea foloseşte numerele. Să presupunem că eu 
propun trei genuri corespunzătoare de soluție. Primul gen de para- 
dox este rezolvat printr-o teorie a actelor de vorbire; cel de-al doilea 
este rezolvat printr-o teorie a semanticii descriptiilor; cel de-al trei- 
lea este rezolvat printr-un apel la nominalismul matematic. Chiar 
dacă toate soluţiile ar fi să funcționeze pentru propriul lor gen, îmi 
pare de netăgăduit că, în mod colectiv, rămâne totuşi ceva greşit în 
privința acestora. Mecanismele exacte ale referintei sunt, într-un 
sens clar, accidentale pentru ceea ce se petrece. Soluţiile pot evita 
paradoxurile, dar ele fac aceasta atacând chestiuni periferice, nu 
esenţiale. În toate versiunile paradoxului Mincinosului, există o pro- 
poziție, a, astfel că: 


a ddacă (a) este falsă (sau nu este adevărată) 


unde (a) este un termen singular care se referă la a. Să numim 
aceasta Schema Punctului-Fix. Această schemă trebuie luată la 
bord, nu faptul contingent al felului în care este dobândită referința. 
Nu este de ajutor nici indicarea faptului că, la acest nivel, nivelul de 
abstractizare al Schemei Punctului-Fix, toate soluţiile sunt de ace- 
laşi fel: „sustrăgătoare de la Schema Punctului-Fix“. Aceasta este 
doar o chestiune de prestidigitatie lingvistică. Este clar că soluţiile 
nu ajung la esenţa lucrurilor. (Paradoxurile infinitului pe care toc- 
mai le-am examinat furnizează un alt exemplu de grup de parado- 
xuri care, la un anumit „nivel de abstracţie“, sunt diferite - unele 
presupun timpul şi altele nu -, dar fata de care încercarea de a le 
rezolva la acel nivel este în mod clar incorectă.) 

Acum, mi se pare că lucrurile stau la fel în privința paradoxurilor 
standard ale auto-referintei. Existenţa unei incloziuni este ceea ce 
explică aceste paradoxuri. După cum tocmai am spus, o dată ce se 
sesizează că o anumită operaţie asupra unei totalitati oarecare de 

obiecte de un anumit gen generează un nou obiect de acel gen, devine 
clar de ce trebuie ca aplicarea operaţiei la totalitatea tuturor acestor 
obiecte să dea naştere unei contradicții. Concentrarea asupra felului 
în care este dobândită incloziunea este precum concentrarea asupra 
felului în care este dobândită auto-referinta, in sensul că ia simpto- 
mul drept cauză. În plus, a spune că soluţiile standard ale paradoxu- 
rilor semantice şi ale teoriei mulțimilor sunt de acelaşi fel la nivelul 
Schemei Incloziunii prin aceea că ele sunt toate „sustrăgătoare de la 
Schemă“ este exact a arunca praf lingvistic în ochi. După cum ob- 
servă de fapt Smith, aceasta este o pretenţie întru totul vidă. 
Împrejurarea că aceste soluţii se sustrag de la Schemă nu arată că 
ele consideră esența fenomenului mai mult decât în cazul parado- 
xului Mincinosului pe care tocmai l-am menţionat. Nu este vorba 
despre faptul că aceste soluţii sunt pur şi simplu modalităţi diferite 
de sustragere de la Schemă, ci mai curând despre faptul că acestora 
le scapă în întregime esenţa fenomenului.“ 

Cu alte cuvinte, şi pentru a lega toate acestea de noţiunea de 
nivel de abstracţie, nivelul adecvat la care trebuie să fie analizat un 
fenomen este nivelul care localizează cauzele subiacente. Smith 
însuşi ilustrează aceasta idee cu ajutorul unui exemplu biologic. Ar 
fi greşit să se presupună că anumite fenomene din botanică şi zoolo- 
gie au aceeaşi explicaţie doar pentru că privesc procese de diviziune. 
Nivelul corect de abstractizare la care trebuie să fie analizate pro- 
blemele în discuţie este nivelul mecanismelor cauzale relevante. 
Similar, ca in cazul exemplului de mai sus privind paradoxul Minci- 
nosului, nivelul corect de abstractizare pentru o analiză a paradoxu- 
rilor de incloziune nu este unul care depinde de prezența anumitor 
cuvinte (,,multime“, „adevărat“ etc.), ci este unul care izolează struc- 
tura subiacentă care generează şi cauzează contradicţiile: nivelul 
schemei Incloziunii. 


407 Ca în exemplul lui Smith (2000), n. 4. Cuiva care nu ar înţelege că pierde- 
rea/câştigarea în greutate este o chestiune de calorii în minus sau în plus i-ar scăpa 
esența problemei. 

Daca toate acestea sunt adevarate, atunci chiar daca s-ar intam- 
pla ca solutiile ortodoxe ale paradoxurilor auto-referintei sa functio- 
neze la nivelul lor corespunzator de abstractizare — ceea ce, orice ar 
însemna aceasta, nu se întâmplă, după cum am văzut în capitolele 
10 şi 11 -, acest fapt nu ar fi suficient pentru a le apăra de critica 
bazată pe PSU. Unele niveluri sunt mai egale decât altele. 


$17.7 - 
Limbajul şi înțelesul său 


Să ne îndreptăm acum atenţia asupra unor comentarii la Partea 
a patra a acestei cărți. Telul acestei parti era acela de a arăta ca 
multe dintre teoriile contemporane standard ale limbajului sfargesc 
în contradicții la limita exprimabilului. Nu susţin vreo teorie parti- 
culară a limbajului. Chestiunea este mai curând aceea că, oricare ar 
fi teoria care este susținută, se ajunge la această situaţie (p. 366-367).*°° 

Tennant (1998) nu este impresionat de acest fapt. Cu privire la 
unele dintre aceste teorii, dacă l-am înțeles corect, el pretinde că fie- 
care dintre contradicţiile la care conduc teoriile poate fi luată ca 
reductio la adresa teoriei respective. Într-adevăr, aceste contradicții 
pot fi luate astfel, dar nu de către cei care susţin teoriile în discuţie; 
dar oricum, această chestiune este în afara subiectului în discuţie, 


408 O teorie a intelesului care nu este considerată în acest capitol şi care are acum 
o anumită popularitate este tratarea deflationara. Vezi, de pildă, Horwich (1998). 
Detaliile precise ale teoriilor de acest fel nu trebuie să ne preocupe aici, cu excepția 
observației că acestea se sprijină pe o teorie deflationara a adevărului. Acastă teorie 
susține, ca o trăsătură conceptuală definitorie a naturii adevărului, T-schema: (a) 
este adevărată ddacă a. Prin urmare, şi astfel de teorii generează in mod natural con- 
tradictii la limita gândirii în forma paradoxului Mincinosului. (Pentru o discuţie 
suplimentară despre deflationism în privința adevărului, vezi Priest (2000a).) 
Horwich şi alții au susținut de asemenea o teorie deflationara a referintei, bazată pe 
„R-schema“: (n) se referă la x ddacă n = x (unde n este un nume oarecare). Nu este 
de mirare că schemele de acest gen produc alte paradoxuri din aceeaşi familie. Vezi 
Priest (1997b). 

care este exact acela că, oricare dintre teorii ar fi susținută, contra- 


dictiile apar (vezi secţiunea 13.3).*% 


Oricum, remarcile principale ale lui Tennant în acest context pri- 
vesc teoriile care susţin existența corelatelor semantice: înțelesurile 
unităților lingvistice care stau laolaltă pentru a alcătui înţelesul 
unei întregi propoziţii. Trebuie să existe lucruri care tin laolaltă 
componentele într-o unitate. Am numit aceste lucruri gluoni şi am 
argumentat că nu se poate face referire la aceştia, deşi se poate. În 
cazul lui Frege, remarcă Tennant, nu există glueni. Caracterul nesa- 
turat al conceptelor este acela care aglutinează componentele lao- 
laltă. Dar la Frege, gluonii sunt chiar conceptele. lar argumentele 
fregeene despre concepte arată că nu se poate face referire la acestea 
(secțiunea 12.2). 

Mai general, argumentează Tennant, gluonii nu satisfac Trans- 
cendenta, deoarece:*"° 


contrastul corect dintre componentele gândirii şi indiferent ce gluoni ar 
putea fi implicaţi in acea gândire este acela că aceste componente sunt 
lucruri cu ajutorul cărora gândim (sau facem judecăţi), în timp ce gluonii nu 
sunt astfel de lucruri. Mai curând, gluonii sunt lucruri cu ajutorul cărora 
putem face judecăți cu ajutorul componentelor gândirii. Intentionalitatea 
lor instrumentală, ca să zic aşa, este dintr-o dată eliminată. 


40 Tennant mă critică, în legătură cu Davidson, şi pentru că nu am considerat 
teoriile semantic închise ale adevărului. Într-o anumită măsură, acestea sunt conside- 
rate în capitolul 10. O discuţie mai incisivă se află în Priest (1987), cap. 1. Un alt 
comentator, Marconi (1997), critică tratarea mea a concepţiei lui Wittgenstein din 
ultima perioadă. Am argumentat (cap. 14) că, potrivit lui Wittgenstein, intelesul nu 
este determinat. Şi totuşi, în jocul nostru de limbaj despre înţeles, care este hotă- 
râtor, înţelesul este determinat. Marconi subliniază că simplul fapt că aceste „miş- 
cări“ sunt efectuate în jocul de limbaj nu înseamnă că acestea sunt „demne de încre- 
dere în mod universal“ — i.e. că sunt luate ca adevărate. Poate fi aşa, dar este în afara 
subiectului în discuţie. Subiectul pe care îl discutam eu era acela că repercusiunile 
concluziilor lui Wittgenstein nu pot fi exprimate în mod consistent în jocul nostru de 
limbaj despre înţeles. Wittgenstein se convinge pe sine să renunţe la posibilitatea de a 
exprima aceasta — şi totuşi o face. 

110 Tennant (1998), secţiunea 2.5. 

Marturisesc că nu pot înțelege mare lucru din această distincție. 
Dar orice ar fi aceasta, rezultatul este acela că gluonul unei propozi- 
tii nu poate fi o componentă a propoziției. Această pretenţie trebuie 
să fie falsă (după cum se subliniază la p. 193, n. 22). Să considerăm 
doar: „Mă gândesc la gluonul acestei propoziţii“. Gluonul acestei 
propoziţii este cu siguranță o componentă a propoziției. 

Probabil că distincția lui Tennant este cea care este articulată 
mai clar de Gaskin (1995).*"’ Pornind de la o perspectivă esential- 
mente fregeeană, Gaskin argumentează, urmându-l pe Wiggins si 
contra Frege, ca conceptele sunt obiecte de un anumit gen. Unitatea 
propozitiei poate fi explicată prin intermediul comportamentului 
copulei — verbul „este“ şi cuvintele înrudite sau desinentele de verb 
personal ale altor verbe. Astfel, pentru a lua un exemplu simplu, în 
„Marcus este înalt“, „Marcus“ şi „înalt“ au drept corelate semantice 
anumite lucruri. „Este“ este un cuvânt a cărui funcţie este pur şi 
simplu aceea de a lega prin intermediul predicatiei. În mod clar, nu 
există acum nici o problemă privind referirea la concepte. 

Dar, după cum observă Gaskin, nu am scăpat încă de toate neca- 
zurile. Gluonul este acum copula şi pune problema binecunoscută. 
Copula insăşi are un înțeles. La urma urmei, copula exprimă tocmai 
relaţia dintre un obiect şi o proprietate instantiata de acel obiect. Ne 
place sau nu, suntem obligați să recunoaştem înţelesul pe care il are 
ființa. După cum spune Gaskin (p. 175): 


dacă copula nu are referinţă (şi într-adevăr, nu are referință în felul nume- 
lor proprii şi a atributelor) este imposibil să vedem cum am putea să vor- 
bim, aşa cum o facem, despre ființa predicativa. Într-un fel, copula trebuie 
să aibă referință. 


Gaskin propune o soluţie la această problemă, care decurge după 
cum urmează. Copula are înțeles; cum trebuie explicat înțelesul aces- 
teia? Să considerăm o propoziţie de forma: 


411 Acest articol conţine o discuţie excelentă a problemei unității propoziției, a 
istoriei acestei probleme şi a locului său la Frege şi Wittgenstein. 


470 Post terminum 
a este b 
Aceasta inseamna ca: 
a instantiaza b-itate (i.e. este o instantiere a b-ităţii). 


Dacă se pretinde că acest enunţ, specifică înțelesul copulei, atunci 
în mod clar analiza lasă de dorit, deoarece enunţul însuşi foloseşte 
copula. Desigur, putem explica înțelesul copulei din această propo- 
zitie în acelaşi fel, pentru a obţine: 


a instantiaza o instantiere a b-ităţii 


Dar acum avem aceeaşi problemă cu acest enunț. Ne aflăm în 
mod evident într-un regres la infinit: regresul lui Bradley.” Nu putem 
explica niciodată fără rest înțelesul unei copule. 

Gaskin continuă (pp. 175 şi urm.): 


Sugestia mea este acum aceea că (...), specificând un referent pentru copula, 
[conditia:*'* x este y ddacă x instanțiază y-itate] nu numai că ne arată cum 
putem vorbi despre instantiere, ci, în virtutea faptului că generează regres, 
aceasta capturează şi sensul în care copula este nesaturată. Căci, dată fiind 
posibilitatea aplicării la nesfârşit (...) [a condiţiei] asupra relaţiei de instan- 
țiere însăşi, fixarea referinței copulei în termenii relației de instantiere 
rămâne inevitabil incompletă: specificarea finală a referintei rămâne inac- 
cesibilă pentru noi. Copula conţine desigur o componentă conceptuală — de 
unde rezultă capacitatea noastră de a vorbi despre relația de instantiere -, 
dar incercarea de a specifica acea componentă conduce la o bifurcare într-o 


* Denumire sub care este cunoscut un argument formulat de filosoful britanic F. 
H. Bradley în cartea sa Appearence and Reality (1893) împotriva supozitiei conform 
căreia relaţiile şi termenii acestora au realitate. Pe scurt şi foarte simplificat, 
argumentul este următorul: Dacă o relaţie şi termenii acesteia ar fi un gen de obiecte 
reale, atunci, pentru orice relaţie R între termenii a şi b s-ar cere o altă relaţie S care 
să conecteze relaţia R cu termenii săi, o altă relație T care să conecteze relația S cu 
termenii săi şi aşa mai departe la infinit. 

112 Simplific aici putin, dar nu într-un fel care să afecteze argumentul. 

altă componentă conceptuală şi predicativă; încercarea de a capta această 
altă componentă conceptuală conduce la o altă bifurcare şi aşa mai departe. 
Nesaturabilitatea copulei este, atunci, grevată de regresul lui Bradley. Căci 
copula introduce nesaturabilitatea în propoziție exact în modalitatea infini- 
tară conținută în regres. Nu este vorba despre faptul că unei copule îi 
lipseşte referința simpliciter, ci despre faptul că referinţa pe care o are este 
amânată la nesfârşit. (Dacă se pune întrebarea „La ce se referă copula?“, a 
spune „La instantiere“ reprezintă doar începutul răspunsului. Ar fi mai 
bine să se spună „La instantierea instanţierii“ sau şi mai bine „La instan- 
tierea instantierli instanțierii“ sau şi mai bine ...) 


Acum, îmi pare că linia de argumentare a lui Gaskin aici nu se 
confruntă cu problema în discuţie. Dacă el are dreptate, înțelesul lui 
„este“ nu poate fi exprimat printr-o parafrază finită. Poate că aşa 
stau lucrurile, dar aceasta nu ajută realmente la rezolvarea în mod 
consistent a problemei unităţii intelesului. Avem o dilemă. „Este“ 
are un înțeles. Dacă acesta este un obiect, atunci o propoziţie nu 
este o unitate, ci doar o listă de înţelesuri (inclusiv înţelesul lui 
„este“). Pe de altă parte, dacă înțelesul nu este un obiect (este 
nesaturat), la acesta nu se poate face referire printr-o locutiune sub- 
stantivală, dar la înțelesul lui „este“ (sau la cel al ființei, dacă vreţi) 
se poate face referire exact în acest fel. Conceptul cal trece din nou 
călare. 

De altfel, există un motiv întru totul decisiv pentru care pro- 
blema nu poate fi rezolvată printr-un apel la natura predicatiei: ace- 
eaşi problemă apare atunci când nu există nici o predicatie. Să 
considerăm, de exemplu, descriptia „tatăl lui Frege“. Aceasta nu ex- 
primă o Propozitie, dar exprimă cu siguranţă ceea ce am putea numi 
o idee, un unic lucru. Ideea nu este o amestecare a componentelor 
tatăl lui şi Frege şi, in plus, nu există nici o predicatie vizibilă. Pro- 
blema unităţii gândirii este mult mai generală decât aceea a unității 
Propozitiei. La urma urmelor, pentru Frege toate funcţiile sunt 
nesaturate. 


472 Post terminum 


$17.8 
Cotitura ontologica 


In final, să ne întoarcem încă o dată la tema dialetheismului. 
Titlul acestei cărţi face referire la „limitele gândirii“. Un recenzent 
(Evnine (1997)) a susținut că, in aceasta carte, contradicţiile consi- 
derate nu sunt contradicții în gândire, ci contradicții în realitate şi a 
ridicat problema dacă denumirea este corectă.“!* Consider că da. 
După cum se subliniază chiar de la prima pagină, cartea nu se ocupă 
de gândire în sensul stărilor mentale subiective, ci în sensul conți- 
nutului obiectiv; iar conţinutul obiectiv al gândirii nu poate fi 
despărţit de realitatea despre care este gândirea. 

Pretind că, într-un anumit sens, realitatea este contradictorie. 
Desigur, prin aceasta nu vreau să spun că obiectele care constituie 
realitatea, cum sunt scaunele şi stelele, sunt contradictorii. Aceasta 
ar fi o confuzie categorială. Ceea ce vreau să spun este că există anu- 
mite enunturi contradictorii (Propoziţii, propoziţii — alegeți) despre 
limite, care sunt adevărate. Sunt îndeajuns de realist ca să susțin că 
trebuie să fie ceva în privința realităţii care face ca astfel de enun- 
turi să fie adevărate (deşi nu am nici o poziţie în privința impreju- 
rării dacă realitatea conţine entităţi din categoria fapt). Când spun 
că realitatea este contradictorie, înțeleg că realitatea este în aşa fel 
încât face ca aceste enunturi contradictorii să fie adevărate. Dacă 
este să gândim acea realitate într-o manieră adecvată, rezultă că 
acele contradicții trebuie să fie o parte a conţinutului gândirii 
noastre. 

Limitele gândirii tratate în carte sunt de diferite genuri — deşi 
toate satisfac Schema Incloziunii. Unele dintre acestea pot privi pro- 
duse umane, cum este limbajul; limitele discutate în Partea a patra 
a cărții sunt în principal de acest gen. Dar unele nu sunt de acest 


413 Argumente similare au fost avansate de Restall (1996) şi de Diimont si Mau 
(1997). 

gen. Dacă ar exista materie prima, în sensul lui Aristotel, atunci 
aceasta ar fi contradictorie (secţiunile 1.5 — 1.7), indiferent dacă ar fi 
sau nu prin preajmă oameni care să gândească sau să vorbească 
despre aceasta. 

Acest fapt este subliniat de cele două capitole anterioare. În taxo- 
nomia contradicţiilor la limită dată la pagina 47, paradoxurile din 
aceste capitole privesc limitele exprimării, dar privesc limite ale 
exprimării nu din cauza naturii a ceea ce produce exprimarea, lim- 
bajul, ci din cauza celor ce sunt exprimate — vorbind neriguros. Atât 
pentru Heidegger, cât şi pentru Nagarjuna, ceea ce este să fie, in cel 
mai fundamental sens, este contradictoriu." 

Deşi nu reprezintă o nouă descoperire în carte, aceste două noi 
capitole, care aduc în centrul atenţiei ceea ce este, marchează cu 
siguranță o cotitură ontologică a preocupărilor. Filosofia limbajului 
se mândreşte cu locul său în filosofia secolului XX. Desigur, nu există 
cale de întoarcere la ceea ce era înainte. Dar poate că acest secol va 
asista la o revenire la filonul unei teme filosofice mai tradiționale, 
natura realității — şi dacă am dreptate, o natură care este contra- 
dictorie. 


114 Este demn de remarcat că o contradicţie la limitele exprimabilitatii apare în 
cealaltă mare şcoală Mahayana a Buddhismului, Yogăcăra a lui Vasubhandu şi 
Sthiramati. (Vezi, de exemplu, Stcherbatsky (1978)). În această şcoală, spre deosebire 
de Madhyamaka a lui Năgârjuna, realitatea convenţională şi realitatea ultimă sunt 
pur şi simplu distincte. Întregul adevăr este convenţional, iar restul este inefabil. Dar 
încă se pretinde că este un adevăr ultim acela că orice lucru (cu excepția vacuitatii 
însăşi) este vid — deşi vacuitatea este interpretată aici întrucâtva diferit (esential- 
mente ca dependență de minte). Totuşi, Yogăcâra nu este grevată de contradictia 
ontologică expusă în secţiunea 16.7. În această şcoală, vacuitatea este (în mod 
consistent) pur şi simplu natura tuturor lucrurilor. Contradictia comună şcolilor 
Madhyamaka şi Yogăcăra este generată de două lucruri: (i) o pretenţie conform 
căreia limbajul poate caracteriza doar realitatea „obişnuită“; (ii) pretenţii despre felul 
în care este o realitate de dincolo de cea „obişnuită“. (i) şi (ii) sunt exact cele care 
generează şi situaţia contradictorie a lui Kant privind noumenele, precum şi situația 
oricui doreşte să ne spună ceva despre un domeniu situat dincolo de accesul limbaju- 
lui. O pretenţie suplimentară este aceea că ceea ce se poate afla dincolo de „obişnuit“ 
este contradictoriu. 

